
Evanghelia şi Apostolul zilei 


16. lar Eli-a zis: Un om oarecare a făcut cină mare şi a chemat pe mulţi; 

17. Şi a trimis la ceasul cinei pe sluga sa ca să spună celor chemaţi: Veniţi, că 
iată toate sunt gata. 

18. Și au început unul câte unul, să-şi ceară iertare. Cel dintâi i-a zis: Ţarină 
am cumpărat şi am nevoie să ies ca s-o văd; te rog iartă-mă. 

19. Și altul a zis: Cinci perechi de boi am cumpărat şi mă duc să-i încerc; te 
rog iartă-mă. 

20. Al treilea a zis: Femeie mi-am luat şi de aceea nu pot veni. 

21. Şi întorcându-se, sluga a spus stăpânului său acestea. Atunci, mâniindu- 
se, stăpânul casei a zis: leşi îndată în pieţele şi ulițele cetăţii, şi pe săraci, şi pe 
neputincioşi, şi pe orbi, şi pe şchiopi adu-i aici. 

22. Și a zis sluga: Doamne, S-a făcut precum ai poruncit şi tot mai este loc. 





23. Și a zis stăpânul către slugă: leşi la drumuri şi la garduri şi sileşte să in- 
tre, ca Să mi se umple casa, 

24. Căci zic vouă: Nici unul din bărbaţii aceia care au fost chemaţi nu va 
gusta din cina mea. 





Apostol 


12. Mulţumind cu bucurie Tatălui celui ce ne-a învrednicit pe noi să luăm 
parte la moştenirea sfinţilor, întru lumină. 

13. EI ne-a scos de sub puterea întunericului şi ne-a strămutat în împărăţia 
Fiului iubirii Sale, 

14. Întru Care avem răscumpărarea prin sângele Lui, adică iertarea 


păcatelor; 

15. Acesta este chipul lui Dumnezeu celui nevăzut, mai întâi născut decât 
toată făptura. 

16. Pentru că întru El au fost făcute toate, cele din ceruri şi cele de pe 
pământ, cele văzute, şi cele nevăzute, fie tronuri, fie domnii, fie începătorii, fie 
stăpânii. Toate s-au făcut prin EI şi pentru EL 

17. El este mai înainte decât toate şi toate prin El sunt aşezate. 

18. Și EI este capul trupului, al Bisericii; EI este începutul, întâiul născut din 
morţi, ca să fie EI cel dintâi întru toate. 





Duminica Sfinţilor strămoşi (Minei) 


Cade-se a şti: Că dintru această zi, din 11 se începe Duminica Sfinților strămoşi, 
şi se suie până în 17, ale acestei luni decembrie; şi se face aşa: 


— De se va întâmplă Naşterea lui Hristos în zi de Duminică, atunci facem 
Duminica strămoşilor în 11 zile, ale lui decembrie; iar Duminica Sfinţilor 
părinţi, cea mai-nainte de Naşterea lui EHristos, în 18 zile ale acestei luni. 

— lar de se va întâmpla Naşterea lui Hristos Luni, facem Duminica stră- 
moşilor în 17 zile ale lui decembrie; iar Duminica Sfinţilor părinţi, cea 
mai-nainte de naşterea lui Hristos, în 24 decembrie. 

— lar de se va întâmpla Naşterea lui Hristos Marţi, facem Duminica 
strămoşilor în 16 decembrie, iar Duminica Sfinţilor părinţi cea mai- 
nainte de Naşterea lui Hristos, în 23 decembrie, 

— lar de se va întâmpla Naşterea lui Hristos Miercuri, facem Duminica 
strămoşilor în 15 decembrie; iar Duminica Sfinţilor părinţi în 22 decem- 
brie. 

— lar de se va întâmpla Naşterea lui Hristos Joi, atunci facem Duminica 
strămoşilor în 14 decembrie, şi Duminica Sfinţilor părinţi în 21 decem- 
brie. 

= lar de se va întâmpla Naşterea lui Hristos Vineri, atunci Jacem Duminica 
strămoşilor în 13 decembrie; iar Duminica Sfinţilor părinţi în 20 decem- 
brie. 

— lar de se va întâmpla Naşterea lui Hristos Sâmbătă, se face atunci 
Duminica strămoşilor în 12 decembrie; iar Duminica cea mai-nainte de 
Naştere, a Sfinților părinţi, în 19 decembrie. 


De aici păzeşte Duminica Sfinţilor strămoşi, în ce număr se va întâmpla. lar deşi 
este mai-naintea Duminicii a 28-a, sau pe urmă, la Liturghie, se citeşte Evan- 





ghelia Duminicii a 28-a de la Luca: Zis-a Domnul pilda aceasta, un om a făcut 
cină mare... lar în Duminica a 28-a, se citeşte a rândului, care se va întâmpla. 


Cade-se a şti: De Duminica Sfinților strămoşi: Când se va întâmpla Duminica 
Sfinţilor strămoşi în ziua Duminicii, se lasă slujba Sfântului ce se va întâmplă 
întru acea Duminică, şi se cânta mai-nainte Vineri la pavecerniţă. Sâmbătă seara 
la Vecernia cea mică, se cântă slujba după obicei. 


La Vecernia cea mare 


La Doamne strigat-am: Stihirile învierii 3, ale lui Anatolie 3 şi ale strămoşilor 4; 
Slavă... a strămoşilor: Pe toţi Părinţii cei mai-nainte de lege... Şi acum..., a 
Născătoarei, glasul ce se va întâmpla. 


La Latie, Stihirile hramului, Slavă..., a sfinților Strămoşi, glas 1: Cu razele 
grăirii de Dumnezeu... Şi acum... a Născătoarei: lată s-a plinit proorocia Isaiei... 


La Stihoavnă, Stihirile Invierii, Slavă..., a strămoşilor, glas 3: Veniţi iubitorilor 
de praznic... Şi acum..., a Născătoarei: Fără sămânță de la Dumnezeiescul Duh... 


La binecuvântarea pâinilor, Troparul: Născătoare de Dumnezeu Fecioară..., de 
două ori, şi al Strămoşilor odată: Intru credinţă pe strămoşi... 


La Utrenie 


La Dumnezeu este Domnul..., Troparul Învierii de două ori. Slavă..., Și acum..., 
al Strămoşilor. După întâia şi a doua Catismă, Sedelnele învierii. După acestea 
Polieleu, şi troparele Învierii, Soborul îngeresc... Apoi Ipacoi al glasului din 
Octoih, şi Sedealna Sfinților strămoşi: Pe Avraam, pe Isaac, şi pe Iacov... şi a 
Născătoarei: Laudă de mulțumire... Antifoanele glasului, şi Prochimenul. Toată 
suflarea..., Evanghelia învierii, Învierea Lui Hristos..., Psalm 50, şi Stihira 
Învierii. Canonul Învierii cu Irmosul pe 4, al Sfinţilor Tineri pe 4, şi al 
strămoşilor pe 6. Catavasia; Hristos se naşte... După a 3-a Cântare Ipacoi al 
strămoşilor: Focul în rouă tinerilor s-a, mutat... După a 6-a Cântare Condacul 
strămoşilor; Chipul cel scris de mână... Şi Icos. Tinde-ţi măna ta... După a 9-a 
Cântare, Luminânda Învierii, Slavă.... a strămoşilor, Pomenirea părinților 
astăzi..., Şi acum..., Taina ta Curată... 


La Laude Stihirile învierii 4, şi ale Sfinților strămoşi pe 4. Slavă... a Sfinților 
strămoşi: Veniţi toți credincioşii... Şi acum..., Prea binecuvântată eşti... Slavo- 
slovia cea mare, Ecteniile şi Otpustul. Stihira Evangheliei. Ceasul 1, şi Otpustul 
deplin. 





La Liturghie 


Fericirile glasului pe 6, şi din Canonul strămoşilor, Cântarea a 3, pe 4, După 
Ieşire, Troparul Învierii, şi al Strămoşilor, Slavă..., Şi acum..., Condacul 
strămoşilor. Prochimen: Bine eşti cuvântat Doamne Dumnezeul părinților 
noştri..., Apostolul strămoşilor. Evanghelia de la Luca. Chinonicul: Lăudaţi pe 
Domnul din ceruri... Altul: Bucuraţi-vă drepţilor întru Domnul... 


Duminica Sfinţilor strămoşi 


La Doamne strigat-am..., Stihirile pe 10; trei ale învierii, trei ale lui Anatolie şi 
patru ale Sfinţilor strămoşi, glasul al 8-lea. 


Podobie: Raiul cel din Eden... 


Săvârşind astăzi, credincioşilor, pomenirile strămoşilor, să lăudăm cu credință 
pe Hristos Mântuitorul şi Domnul, cel ce i-a mărit pe dânşii întru toate nea- 
murile; şi a săvârşit minuni prea slăvite, ca un tare şi puternic, şi dintr-înşii ne-a 
dat nouă toiagul puterii, pe singura care nu ştie de bărbat, pe dumnezeiasca 
Fiică, curata Maria; din care a ieşit floarea, Hristos, cel ce a odrăslit viaţa tu- 
turor, şi hrană neînpuţinată, şi mântuire veşnică. 


Cela ce pe Sfinţii tineri din foc i-ai mântuit Stăpâne, şi din gura leilor pe Daniil; 
Cela ce ai binecuvântat pe Avraam, pe Isaac robul tău, şi pe lacov fiul acestuia, 
ai binevoit din sămânţa lor a Te face ca noi, ca să mântuieşti pe strămoşii noştri, 
cei ce alunecaseră mai-nainte; ca răstignindu-Te şi îngropându-Te şi rupând 
legăturile morţii, împreună să înviezi pe toţi cei ce erau din veac morţi, care se 
închină Hristoase împărăției Tale celei veşnice. 


Ca într-o răcoreală în mijlocul văpăii, în roua Duhului, bucurându-se tinerii cei 
dumnezeieşti, umblau cu taină într-însa, închipuind Treimea şi întruparea lui 
Hristos; şi ca nişte înţelepţi au stins prin credință puterea focului; şi dreptul 
Daniil, s-a arătat încuind gurile leilor. Pentru ale căror rugăciuni milostivindu- 
Te, lubitorule de oameni Mântuitorule, mântuieşte-ne şi pe noi de focul cel 
nestins şi veşnic, şi ne învredniceşte să dobândim cerească împărăţia Ta. 


Ca într-o rouă fiind cinstiţii şi Sfinţii tinerii Tăi, în cuptorul cel cu văpaie şi cu 
foc, mai-nainte au închipuit cu taină venirea Ta din Fecioară, care fără ardere 
ne-a strălucit nouă; şi Daniil cel drept şi minunat între prooroci, arătând luminat 
dumnezeiască a doua venirea Ta; văzut-am a strigat, până ce scaunele s-au pus, 
zice; şi Judecătorul a şezut, şi râul cel de foc a curs. De care să ne ferim Stăpâne 
Hristoase, cu rugăciunile lor. 





Slavă..., glasul al 6-lea, a lui Anatolie 
Pe toţi părinții cei mai-nainte de lege, să-i lăudăm astăzi credincioşii; pe 
Avraam de Dumnezeu iubitorul, pe Isaac cel născut din făgăduinţă, şi pe Iacov, 
şi pe cei doisprezece patriarhi; pe David cel prea blând şi pe Daniil, proorocul 
doririlor; împreună cu dânşii slăvind şi pe cei trei tineri, care au mutat cuptorul 
în rouă, cerând iertare de la Hristos Dumnezeu, cel prea slăvit întru Sfinţii Săi. 
Şi acum..., Dogmatica glasului. 
La Litie 

Stihirile hramului 
Slavă... a strămoşilor glas 1 
Cu razele grăirii de Dumnezeu strălucind proorocii cei numiţi cu nume mare, 
pururea se fericesc; şi graiurile Duhului rodind, naşterea cea nespusă a lui 
Dumnezeu tuturor au propovăduit; şi după lege sfârşitul şi-au luat, vieţuind 
viață prea minunată. 
Și acum..., a Născătoarei 
Iată s-a plinit proorocia Isaiei, că Fecioară ai născut, şi după naştere, ai rămas ca 
şi mai-nainte de naştere; că Dumnezeu era Cel ce S-a născut; pentru aceasta şi 
firile a înnoit. Ci o a lui Dumnezeu Maică rugăciunile robilor tăi, ce se aduc ţie 
în Biserica ta, nu le trece. Ci ca ceea ce ai purtat în braţele tale pe Cel îndurat, 
milostiveşte-te spre robii tăi, şi-L roagă, să se mântuiască sufletele noastre. 

La Stihoavnă 
Stihirile învierii din Octoih. 


Slavă..., a strămoşilor, glasul al 3-lea, 


A lui Ghermano: Veniţi iubitorilor de prăznuire, să lăudăm cu psalmi adunarea 
strămoşilor: pe Adam strămoşul, pe Enoh, pe Noe, pe Melchisedec., pe Avraam, 
pe Isaac, pe Iacov; şi după lege pe Moise şi pe Aaron, pe Isus al lui Navi, pe 
Samuil şi pe David; cu care împreună pe Isaia, pe Ieremia, pe lezechiil şi pe 
Daniil, şi pe cei doisprezece. Cu aceştia pe Ilie, pe Elisei, şi pe toţi; pe Zaharia 
şi pe Botezătorul, şi pe cei ce au propovăduit pe Hristos, viaţa şi învierea 
neamului nostru. 





Și acum..., a Născătoarei 


Mai presus de fire de la Dumnezeiescul Duh, şi cu sfatul Tatălui ai zămislit pe 
Fiul lui Dumnezeu, cel ce este din Tatăl fără mamă, mai-nainte de veci, şi pen- 
tru noi din tine fără de tată fiind, cu trup L-ai născut, şi Prunc cu lapte L-ai 
hrănit. Pentru aceasta nu înceta a-L ruga, să se mântuiască din nevoi sufletele 
noastre. 


Troparul învierii, Slavă..., Și acum..., al strămoşilor, glasul al 2-lea 

Intru credință pe strămoşi I-ai îndreptat, printr-înşii mai-nainte logodindu-ţi Bi- 
serica cea din păgâni; laudă-se întru slavă sfinţii, că din sămânţa lor este rodul 
cel prea slăvit, ceea ce Te-a născut mai presus de fire. Pentru rugăciunile lor 
Hristoase Dumnezeule, mântuieşte sufletele noastre. 


La Utrenie 


La Dumnezeu este Domnul... Troparul învierii de două ori, S/avă..., Și acum..., 
al strămoşilor. 


După întâia şi a doua Catismă, Sedelnele învierii, cu ale Născătoarei; După Po- 
lieleu, Ipacol al glasului, şi Sedealna strămoşilor, glasul al 8-lea. 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Pe Avraam şi pe Isaac şi pe Iacov, cu cântări toţi săi lăudăm; pe David cel prea 
blând, şi pe Isus, şi pe cei doisprezece patriarhi, împreună şi pe cei trei tineri, 
care au stins para focului cu puterea Duhului, şi să strigăm către dânşii: 
Bucuraţi-vă, cei ce vitejeşte aţi defăimat înşelăciunea împăratului celui nebun, şi 
lui Hristos vă rugaţi, iertare de greşeli să dăruiască, celor ce cinstesc cu dragoste 
sfântă pomenirea voastră. (de două ori) 


Slavă..., Şi acum..., a Născătoarei 


Laudă de mulţumită după datorie, ca văduva aceea doi fileri (bănuţi), aduc ţie 
Stăpână pentru toate darurile tale; că tu te-ai arătat acoperământ şi ajutătoare, 
scoțându-mă pururea din ispite şi din necazuri. Pentru aceasta ca din mijlocul 
cuptorului celui cu văpaie scăpându-mă de cei ce mă necăjesc, ajută-mi Născă- 





toare de Dumnezeu, rugându-te Fiului tău şi Dumnezeu, iertare de greşeli să 
dăruiască, celor ce se închină cu credinţă naşterii tale. 


Antifoanele glasului şi celelalte ale Învierii, până la Canoane. 


Canoanele trei: Al Învierii cu Irmosul pe 4, al Sfinţilor trei tineri pe 4, şi al 
Sfinților strămoşi pe 6. 


Canonul Sfinţilor trei tineri 
facere a lui Teofan 
Cântarea 1-a, glasul al 8-lea 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Pe Cuvântul cel fără început, cel ce S-a născut din Tatăl mai-nainte de toţi vecii, 
cu dumnezeiască cuviinţă, care în cuptor cu închipuire S-a văzut de tineri, să-L 


proslăvim. 


Cuvintele păgânului tiran scuipându-le tinerii cei de bun neam şi răbdând, cu 
bucatele cele fărădelege ale haldeilor n-a voit a se spurca. 


Hrănitu-v-aţi cu cuvântul sufleteşte, iar trupeşte hrănindu-vă cu mâncările care 
singure cresc, mai frumoşi la feţe decât cei ce se hrăneau desfătat, v-aţi adus 
Impăratului. 


A Născătoarei 


Veninul şarpelui, cel ce s-a vărsat amar în urechile Evei l-a vindecat Fecioara 
ceea ce a răsărit din David, născând pe Mântuitorul. 


Alt canon, al Sfinţilor strămoşi 
facere a lui losif 
Cântarea 1-a, glas 1 


Irmos: Hristos se naşte slăviţi-l... 





Laudă să aducem părinţilor ce au strălucit mai-nainte de lege şi în lege; şi care 
au slujit bine Domnului şi Stăpânului, celui ce a strălucit din Fecioara, şi care 
acum se desfătează întru lumina cea neapusă. 


Pe Adam cel dintâi să-l cinstim, pe cel cinstit cu mâna Ziditorului, care ni s-a fă- 
cut strămoşul nostru al tuturor, şi în locaşurile cereşti cu toţi aleşii se odihneşte. 


Slavă... 

Pe Abel cel ce a adus daruri cu suflet de bun neam, pe care l-a primit Dumnezeu 
şi Domnul tuturor; acesta fiind omorât cu mâna ucigaşă de demult, l-a adus la 
lumină; ca pe un dumnezeiesc mucenic. 

Și acum..., a Născătoarei 

Să auzim dumnezeieştile cuvinte, care au strigat arătarea lui Hristos; că iată în 
peşteră Se naşte din Fecioara, care nu ştie de bărbat, a căreia naştere înfricoşată 
mai-nainte o a vestit cunoscătorilor de stele, steaua ce s-a arătat. 

Catavasie: Hristos se naşte slăviți-L, Hristos din ceruri întâmpinaţi-L, Hristos 
pe pământ, înălțaţi-vă. Cântaţi Domnului tot pământul, şi cu veselie lăudaţi-L 
noroade, că S-a proslăvit. 


Canonul Sfinţilor trei tineri 


Cântarea a 3-a 


Irmos: Tu eşti Întărirea celor ce aleargă la Tine, Doamne, Tu eşti Lumina celor 
din întuneric şi pe Tine Te laudă duhul meu. 


Cunoștinţă de Dumnezeu învățată, câştigând Stăpâne, tinerii lui David, legile 
cele părinteşti, cu dumnezeiască înţelepciune le-au păzit. 


Focul n-a ars prea curatele trupuri ale celor binecredincioşi; că s-au adăpat cu 
postul cel de suflet hrănitor. 


Laudă a toată lumea şi prea slăvită au cântat cei trei tineri, în mijlocul cup- 
torului, minunat fiind răcoriți. 


A Născătoarei 


Ca să ne arăţi nouă Stăpâne naşterea cea din trup fecioresc, ai mântuit în cuptor 
trupurile cele fecioreşti. 





Alt canon, al Sfinţilor strămoși 
Cântarea a 3-a 
Irmos: Fiului celui mai-nainte... 
Laudă-se în lume dragostea lui Set cea înfocată către Ziditorul; că cu viaţă fără 
prihană şi cu dragoste din suflet, după adevăr i-a slujit Lui, şi acum în latura 
celor vii strigă: Sfânt eşti Doamne. 
Cu gura, și cu limba, şi cu inima Enos cel minunat, s-a nădăjduit a chema cu 
dumnezeiască înţelepciune pe Dumnezeu Stăpânul tuturor, şi cu bună plăcere 
vieţuind pe pământ, mărire a luat. 
Slavă... 
Cu sfințite cântări să fericim pe Enoh; că bine plăcând Domnului, s-a mutat 
întru slavă, arătându-se mai puternic decât moartea, precum scrie, ca cel ce a 


fost slugă prea dreaptă lui Dumnezeu. 


Și acum..., a Născătoarei 


Acum aşteptarea neamurilor cea din Fecioară mai-nainte vine, şi Vitleemul 
deschide cu cuviinţă Edemul cel încuiat, primind pe Cuvântul întrupat, care şi în 
iesle cu trupul S-a culcat. 


Catavasie: Fiului Celui născut fără stricare din Tatăl mai înainte de veci, şi mai 
pe urmă din Fecioară întrupat mai presus de fire, lui Hristos Dumnezeu să-i 
strigăm: Cela ce ai înălţat cornul nostru, Sfânt eşti Doamne. 


Ipacoi, glasul al 2-lea: Focul în rouă tinerilor s-a mutat, plângerea întru bucurie 
femeilor s-a schimbat; că îngerul a slujit amânduror minunilor; acelora adică 
spre odihnă, prefăcând cuptorul, iar acestora vestind Invierea cea de a treia zi; 
Incepătorule al vieţii noastre, Doamne slavă Ţie. 

Canonul Sfinţilor trei tineri 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 





Daniil cel prea înţelept dumnezeieşte fiind luminat la minte, visurile celor sin- 
guri stăpânitori le-a dezlegat, cu dumnezeiescul dar. 


Străluceşte cu minuni în cuptor nevoinţa tinerilor, că pe tiranul l-a vânat spre 
cunoştinţa Ta, Atotputernice. 


Organele cele cu glas tocmit, şi versurile cele bine alcătuite ale muzicii, pe cei 
viteji nu i-a amăgit, şi chipului celui de aur nu i-au plecat. 


A Născătoarei 


Cu cântări, ceea ce eşti cu totul lăudată, tinerii cei din Babilon, au cinstit pe Fiul 
tău Dumnezeul cel Preaînalt, pe care în cuptor L-au cunoscut. 


Alt canon, al Sfinţilor strămoşi 
Cântarea a 4-a 
Irmos: Toiag, din rădăcina lui lessei..., 


Laudă să aducem lui Dumnezeu, cinstind pe Noe cu cântări cel ce a fost cu ade- 
vărat drept; că întru toate cu dumnezeieştile porunci fiind împodobit, s-a arătat 


bine plăcând lui Hristos; căruia cântăm cu credinţă: Slavă puterii Tale, Iubi- 
torule de oameni. 


Văzând Dumnezeu, bun neamul cel curat al minţii tale, şi cu totul desăvârşit, 
Noe, te-a arătat pricinuitor de a doua lume, cu adevărat; care i-ai păzit sămânță 
din tot neamul în potopul cel simţitor, precum însuşi ţi-a poruncit. 


Pe Noe, cel ce a păzit legea lui Dumnezeu nestricată, şi s-a aflat atunci drept în 
neamul său, şi în corabie de lemn a mântuit multe feluri de animale din porunca 
Atotfăcătorului, întru cântări cu bună cinste să-l fericim. 

Slavă... 

Vin de umilinţă izvorăşte pomenirea ta, nouă celor ce te cinstim pe tine Noe 
fericite, care totdeauna veseleşte sufletele şi inimile celor ce curat fericesc 


obiceiurile tale cele cinstite, şi viaţa cea dumnezeiască. 


Și acum..., a Născătoarei 





Acum mântuirea noastră în iesle se culcă, şi cu scutece se înfaşă ca un Prunc. 
Magii astronomi vin de la răsărit să vadă, ca pe un Dumnezeu şi Împărat, pe 
Acesta ce S-a născut pe pământ, şi să i se închine credincios cu daruri. 


Catavasie: Toiag din rădăcina lui lesei şi floare dintr-însul, Hristoase, din 
Fecioară ai odrăslit Cel lăudat, din muntele cel cu umbra deasă, venit-ai întru- 
pându-Te din cea neispitită de bărbat, Cel fără de trup şi Dumnezeu, slavă pute- 
rii Tale, Doamne. 


Canonul Sfinţilor trei tineri 
Cântarea a 5-a 
Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 
Învăţaţi fiind în legea Mântuitorului, nu s-au lepădat robii Tăi, marele Daniil 
împreună cu cei trei tineri de Dumnezeu înţelepțiţi; ci tărie luând de la Tine, 


Făcătorul de bine, pe tirani vitejeşte 1-a biruit. 


Prin gând s-a învăţat Danul, lubitorule de oameni tainele Tale, că Te-a văzut cu 


curăția minţii pe nor şezând ca un Fiu omenesc, şi ca un Judecător şi Impărat al 
tuturor neamurilor. 


Impodobitu-s-au o tineri, mai mult decât piatra safirului trupurile voastre, şi ca 
strălucirea aurului. Că râvna bunei credinţe aprinzându-vă, umblaţi în cuptor 
bucurându-vă, şi purtând danţul a toată lumea. 
A Născătoarei 
Daniil cel dumnezeiesc, mai-nainte te-a însemnat munte Fecioară, şi cei trei ti- 
neri văzând văpaia răcorită, cu cântări au lăudat pe Cel dumnezeiesc născut al 
tău, ca pe Mântuitorul, Ziditorul şi Domnul. 

Alt canon, al Sfinţilor strămoşi 


Cântarea a 5-a 


Irmos: Dumnezeu fiind păcii... 





Cu dumnezeieşti laude să se cinstească Sem, cel ce şi-a agonisit binecuvântarea 
părintească, şi înaintea lui Dumnezeu bine plăcut s-a arătat, şi cu cetele stră- 
moşilor s-a împreunat, şi se odihneşte bucurându-se, în latura celor vii. 


Invrednicitu-s-a Avraam ca un prieten al lui Dumnezeu a vedea ziua Ziditorului 
său, şi s-a umplut de bucurie duhovnicească. Pe acesta dar, cu dreptatea minţii 
cinstindu-l, să-l fericim toţi, ca pe un rob credincios al lui Dumnezeu. 


Slavă... 


Văzut-ai pe cât este cu putinţă omului a vedea Treimea, şi pe Aceea o ai ospătat 
ca un prieten prea de aproape, prea fericite Avraame. Pentru aceasta plata 
ospătarii de străini ai luat, ca să fu prin credinţă tată a multe neamuri. 


Și acum..., a Născătoarei 


Cel deplin S-a deşertat cu trupul pentru noi, şi început a luat, şi a sărăcit Cel 
bogat, Cuvântul lui Dumnezeu fiind, în ieslea dobitoacelor S-a culcat ca un 
Prunc, rezidind toate cele din veac făcute. 


Catavasie: Dumnezeu fiind păcii, Tată îndurărilor, pe Îngerul Sfatului Tău 
Celui Mare, dăruindu-ne pace L-ai trimis nouă. Deci povăţuiți fiind la lumina 
cunoștinței de Dumnezeu, de noapte mânecând, Te slăvim lubitorule de oameni. 


Canonul Sfinţilor trei tineri 
Cântarea a 6-a 
Irmos: Adâncul păcatelor şi viforul greşelilor mă tulbură, şi întru adâncul dez- 
nădăjduirii celei silnice mă surpă pe mine. Ci-mi întinde şi mie mâna Ta cea tare 
ca lui Petru, o îndreptătorul şi mă mântuieşte. 
Stăpânitori fiind peste patimile sufleteşti cu puterea Cuvântului, peste ţările nea- 


murilor haldeeşti domni v-aţi făcut. Că fapta bună ştie da cinste celor ce o 
câştigă, o înţelepţi nepoți ai lui David ! 


In moarte purtătoare de viaţă îmbrăcându-se Daniil de demult, pe balaurul cel 
amarnic ce se credea la haldei păgâneşte ca un dumnezeu, prin mâncare l-a ucis, 
şi pe popii cei vrăjmaşi i-a omorât. 


A Născătoarei 





Roagă pe Judecătorul şi Fiul tău, să mă apere din nevoi în ziua judecății, de 
Dumnezeu Născătoare Fecioară Maică. Că numai spre tine mi-am pus nădejdea. 


Alt canon, al Sfinţilor strămoşi 
Cântarea a 6-a 
Irmos: Din pântece pe Iona... 
Chip patimii lui Hristos te-ai arătat Isaace prea fericite, ridicat fiind să te jer- 
tfeşti prin bunăvoirea Părintelui tău. Pentru aceasta fericit eşti, şi prieten lui 
Dumnezeu prea de aproape te-ai arătat cu adevărat, locuind împreună cu toţi 
drepţii. 
Arătatu-s-a Iacov prea credincios Dumnezeului tuturor; pentru aceasta s-a luptat 
cu Ingerul, şi s-a numit minte văzătoare de Dumnezeu; şi dormind, a văzut 
dumnezeiasca scară, pe care se întărea Dumnezeu, cel ce S-a îmbrăcat cu trup, 
pentru bunătate. 


Slavă... 


Iubind losif supunerea către tatăl său, în groapă aruncându-se, s-a vândut spre 


închipuirea lui Hristos, celui ce S-a junghiat şi în groapă S-a pus; şi dătător de 
grâu Egiptului s-a făcut, înţelept fiind şi drept, şi adevărat împărat peste patimi. 


Și acum..., a Născătoarei 


Prunc tânăr pe pământ S-a cunoscut, Cel ce este pururea împreună cu Tatăl şi cu 
Duhul; şi S-a înfășat cu adevărat, Cel ce înfăşoară pământul cu negură, şi în 
ieslea dobitoacelor S-a pus. Acestuia acum mai-nainte bucurându-ne să-i prăz- 
nuim naşterea cea mai presus de fire. 


Catavasie: Din pântece pe lona ca pe un prunc l-a lepădat fiara mării, precum |- 
a primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condac, glas 6: Chipul cel scris de mână necinstindu-l, ci cu Fiinţa cea nescrisă 
într-armându-vă, de trei ori fericiţilor, în lupta focului v-aţi prea slăvit, şi în 
mijlocul văpăii celei nesuferite stând, pe Dumnezeu aţi chemat: Grăbeşte o În- 
durate, şi aleargă ca un Milostiv spre ajutorul nostru, că poţi câte voieşti. 





Icos: Tinde-ţi mâna Ta de la care oarecând au luat ispită egiptenii ce se oşteau, 
şi evreii cei biruiți. Nu ne lăsa pe noi, nu îngădui să ne înghită moartea care 
însetează de noi, şi satana care ne urăşte, ci Te apropie de noi şi Te milostiveşte 
spre sufletele noastre, precum Te-ai milostivit oarecând spre tinerii cei din 
Babilon, care neîncetat Te-au mărit pe Tine, şi s-au aruncat pentru Tine în 
cuptor, şi dintr-însul au strigat către Tine: Grăbeşte o Îndurate, şi aleargă ca un 
Milostiv spre ajutorul nostru, că poţi câte voieşti. 


Sinaxar 


Intru această Duminica prăznuim pomenirea tuturor Sfinţilor strămoşi. 


Stih: Cei de demult strămoşi, primiţi mare bucurie, 
Văzând, că se apropie Hristos Mesia către noi să vie, 
Bucură-te, Avraame că te-ai arătat. 

Strămoş lui Mesia cel adevărat. 


De ale fericitului Avraam câte scrie dumnezeiescul Moise la cartea Facerii le 
ştiu şi înţelepții, şi cei neînvăţaţi, de vreme ce întru auzul tuturor le citim în 
zilele marelui post. 


De acesta se ştia, că a fost din pământul haldeilor, şi de limbă păgână. Că neam 
mai-nainte de jidovi sunt haldeii; şi cum că a avut tată slujitor idolilor. Şi fiind 
dintr-un neam ca acesta, nu avea nici o piedică a cunoaşte pe Dumnezeu. 


Şi încă, de trebuie să zicem şi ceva prea mărit, de aici mai ales s-a povăţuit şi s-a 
pornit spre cunoştinţa adevăratului Dumnezeu; că cugetând în gândul său, că 
nici una din zidiri nu era Dumnezeu; şi văzând bună rânduiala lucrurilor, din 
cele ce se vedea în zidiri, a cunoscut pe Dumnezeu cel ce nu se vedea, şi s-a 
închinat lui ca Stăpânitorului a toate şi pricinuitorul celei văzute bunei alcătuiri, 
şi rânduiala celor ce sunt. 


Carele luând semn de la Dumnezeu, şi poruncindu-i-se să-şi lase casa a făcut 
aşa; neîndoindu-se nicidecum în credinţă, şi-a luat dar la bătrâneţe pe Isaac, şi a 
fi Părinte multor neamuri; de vreme ce dintr-însul s-a născut lacov, şi din lacov 
Iuda, din care şi Hristos şi a dobândit şi alţi strănepoți. 


Acestuia ca celui ce a fost strămoşul lui Hristos, socotind purtătorii de Dumne- 
zeu părinţii noştri şi dăscălii cei vrednici de pomenire, au lăsat să-i facem 
pomenire aproape de cea după trup Naştere a Domnului nostru lisus Hristos; 
aşezând şi orânduind aceasta, nu aşa fiecum, ci de Dumnezeiescul Duh fiind 
insuflaţi. Că deoarece prea bunul şi lubitorul de oameni Mântuitorul nostru, din 
iubirea de oameni pornindu-se, a învrednicit să-l aibă pe acesta începător de 





rudenie, şi pe cei dintr-însul ales-a cu dreptate să-i facă zi de prăznuire şi de 

veselie, ca unui începător de rudenie şi strămoș, cu puţin mai-nainte de cea 

trupească Arătarea lui la noi. 

Cu ale lor sfinte rugăciuni. Doamne miluieşte-ne, şi ne mântuieşte pe noi, Amin, 
Canonul Sfinţilor trei tineri 

Cântarea a 7-a 

Irmos: Tinerii cei cinstitori... 

Glas de Dumnezeu cinstitor din mijlocul focului s-a cântat atot Stăpânitorului; 

că Azaria pornind dumnezeiesc danţ, cântare a cântat, zicând: Binecuvântat este 

Dumnezeul părinţilor noştri. 

Alăuta tinerilor, Dumnezeu a numit pe Dumnezeul tuturor şi Atotţiitorul, cel ce 

s-a văzut de dânşii arătat în cuptor, şi cântare au cântat zicând: Binecuvântat eşti 


Dumnezeul părinţilor noştri. 


Pe cei trei ce au fost băgaţi în cuptor ştiindu-i împăratul, dacă a văzut chipul 
celui al patrulea, pe Acela l-a arătat a fi Fiul lui Dumnezeu cel mai-nainte de 


veci, zicând: Binecuvântat eşti Dumnezeul părinţilor noştri. 


A Născătoarei 
Având mintea ta luminată cu dumnezeiască rază, Daniile de Dumnezeu fericite, 
naşterea Fecioarei închipuită cu chipuri de taină, arătat mai-nainte văzându-o, ai 
strigat: Binecuvântat eşti, Dumnezeul părinților noştri. 

Alt canon, al Sfinţilor strămoşi 
Cântarea a 7-a 
Irmos: Tinerii în buna credinţă... 
Să se laude Anania, Azaria, Misail, împreună cu Daniil, cei ce au stins cuptorul 
cel cu foc, şi au înfrânat năvălirile leilor, şi lui Hristos cu glas au cântat: Dum- 
nezeul părinţilor bine eşti cuvântat. 
După lege pătimind întru ispite, întru necurmate necazuri lov, omul lui Dumne- 


zeu prea adevărat s-a numit, blând, fără de răutate, drept, desăvârşit, fără 
prihană, strigând: Dumnezeul părinţilor bine eşti cuvântat. 





Slavă... 


Cu credinţă să cinstim pe Moise, şi pe Aaron, şi pe Or lăudând pe Isus şi pe 
Levi cel prea sfinţit, pe Ghedeon şi pe Samson, şi să strigăm: Dumnezeul părin- 
ților bine eşti cuvântat. 


Și acum..., a Născătoarei 


lată precum mai-nainte a zis proorocul în pântece a zămislit pe Dumnezeu, ceea 
ce n-a ştiut de nuntă. Şi merge să-L nască adevărat în peştera Vitleemului, 
căruia toţi cântăm: Dumnezeul părinților bine eşti cuvântat. 


Catavasie: Tinerii în buna credință fiind crescuţi, păgâneasca poruncă nebă- 
gându-o în seamă, de groaza focului nu s-au spăimântat, ci în mijlocul văpăii 
stând au cântat: Dumnezeul părinţilor bine eşti cuvântat. 


Canonul Sfinţilor trei tineri 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai 
mare, Făcătorului şi Izbăvitorului a strigat: Tineri, binecuvântaţi-L, preoți lău- 
dați-L, popoare prea înălţaţi-L întru toţi vecii. 


Bun neamul lui Avraam nevoindu-vă a-l păzi, temeiul cel prea osebit al cre- 
dinţei lui şi al nădejdii l-aţi câştigat cuvioşilor, şi răbdarea şi suferirea ispitelor, 
strigând neîncetat: Preoţi binecuvântaţi, popoare prea înălțaţi pe Hristos întru 
toți vecii. 


Ca nişte luminători strălucind, şi pământul Cer făcându-l, şi cu lumina bunei 
credinţe luminându-l tinerii, împreunând dănţuirea a toată lumea, au cântat Ţic, 
Făcătorului de bine şi Stăpânului a toate: Tineri binecuvântaţi, preoţi lăudaţi-L, 
popoare prea înălțaţi pe Hristos întru toţi veci. 


Vitejeşte stingând cuptorul cel ars, şi fălcile leilor legându-le nepoţii lui David, 
acum bucurându-se cântă Ţie, Stăpânului, celui ce i-ai scăpat din ispite: Tineri 
binecuvântaţi, preoţi lăudaţi-L, popoare prea înălțaţi pe Hristos întru toţi vecii. 


A Născătoarei 


Cu taină învaţă Preacurată, Daniil cel prea înţelept, şi mai-nainte a însemnat cei 
trei tineri de Dumnezeu înţelepțiţi, naşterea ta prin închipuiri, văzând pe Cel ce 





a ieşit negrăit din pântecele tău. Pe care tinerii bine-L cuvântează, preoţii Îl 
laudă, noroadele II prea înalţă întru toți vecii. 


Alt canon, al Sfinţilor strămoşi 
Cântarea a 8-a 
Irmos: De minunea cea peste fire... 


Astăzi dumnezeiasca pomenire săvârşind a dumnezeieştilor părinți celor din 
veac, a lui Adam, a lui Abel, a lui Set, a lui Noe şi a lui Enos, a lui Enoh, a lui 
Avraam, a lui Melchisedec şi a lui lov, a lui Isaac, împreună cu credinciosul 
Iacov, strigând: Bine să cuvânteze făptura pe Domnul, şi să-L prea înalțe întru 
toţi vecii. 


Ceata cea de Dumnezeu împodobită, a dumnezeieştilor părinți să o lăudăm; pe 
Varac, pe Natan şi pe Eleazar, pe losie şi pe David, pe leftae, pe Samuil cel ce a 
văzut cu cuviinţă cele ce erau să fie înainte, şi a strigat: Toată făptura bine să 
cuvânteze pe Domnul, şi să-L prea înalțe întru toți vecii. 


Laudă cu cântare să aducem proorocilor lui Dumnezeu, lăudând pe Osie, pe 
Mihea, pe Sofonie şi pe Avvacum, pe Zaharia, pe lona şi pe Agheu, pe Ammos, 
cu Avdie, pe Maleahi şi pe Naum, pe Isaia, pe leremia şi pe lezechiil, împreună 
şi pe Daniil, pe Ilie şi pe Elisei. 


Binecuvântăm pe Tatăl, şi pe Fiul şi pe Sfântul Duh, Domnul. 


Cu graiuri întreite să lăudăm credincioşii pe Preasfânta Treime, pe Tatăl cel fără 
început, şi pe Fiul, şi pe Duhul Sfânt cel Drept, Treimea cea de o Fiinţă; pe care 
toată suflarea o slăveşte, strigând: Toată făptura pe Domnul să-L binecuvânte- 
ze, şi să-L prea înalțe întru toţi vecii. 


Și acum..., a Născătoarei 
Arătatu-te-ai Hristoase întrupat din sângele Fecioarei cu cuvânt negrăit, şi ca un 
Prunc desăvârşit, în peşteră născut, pentru înmulţirea milostivirii lisuse; şi stea- 
ua de departe 'Te-a vestit magilor celor ce au strigat: Lăudaţi cu credinţă, şi prea 
înălțaţi pe Hristos în veci. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 





Cuptorul cel răcorit a închipuit chipul minunii celei mai presus de fire, că nu a 
ars pe tinerii pe care i-a primit, precum nici focul Dumnezeirii pântecele 
Fecioarei în care a intrat. Pentru aceasta cântând să strigăm: Bine să cuvânteze 
toată făptura pe Domnul, şi să-L prea înalțe pe Dânsul întru toţi vecii. 


Canonul Sfinţilor trei tineri 
Cântarea a 9-a 
Irmos: Cu adevărat te mărturisim pe tine Născătoare de Dumnezeu noi cei 
mântuiţi prin tine, Fecioară curată, împreună cu Cetele cele fără de trup, 


mărindu-te pe tine. 


Ajuns-aţi la sfârşitul cel dorit, şi staţi înaintea Celui ce este marginea doririlor, 
în cămările cereşti, tineri prea fericiţi. 


Bucurându-vă aţi luat snopii bunei arăturii voastre celei cu lacrimi, rodind 
spicul nestricăciunii. 


Răsăritu-v-a vouă acum strălucire după vrednicie şi veselia inimii a înflorit, că 
v-aţi sălăşluit acolo de unde a fugit întristarea. 


A Născătoarei 


Păşunea morţii o ai oprit Fecioară, născând pe Dătătorul de viaţă şi Domnul, cel 
ce face vii pe cei ce te măresc pe tine cu credinţă. 


Alt canon, al Sfinţilor strămoşi 
Cântarea a 9-a 
Irmos: Taină străină... 
Cu tăria Ta puteri au făcut de demult fiicele Tale, Doamne: Anna şi ludita, 
Devora, Olda şi lail, Estira, Sarra, Mariam a lui Moise şi Rahela, Rebeca şi Rut, 
cele mult înțelepte. 
Pe Sfinţii tineri, ca pe cei ce au stins focul cuptorului, cu sfinţenie să-i cinstim, 


împreună cu Daniil proorocul, şi cu toți drepţii arătat, care mai-nainte de lege 
bine au strălucit, şi în lege Stăpânului au slujit. 





Prea înţelepţi dumnezeieşti prooroci fiind nepoți lui Avraam, pe Cuvântul lui 
Dumnezeu, cel ce S-a născut din Avraam şi din luda, cu căldură mai-nainte L- 
au vestit întru Duhul. Pentru rugăciunile lor, lisuse, mântuieşte-ne pe toţi. 


Slavă... 

Sfinţitu-s-a toată făptura cu pomenirea voastră, şi prăznuind strigă cu cucer- 
nicie, zicând: Aduce-ţi rugăciune Domnului pururea fericiților, ca să dobân- 
dească veşnicele bunătăţi cei ce vă laudă pe voi. 

Și acum..., a Născătoarei 

Cel ce S-a îmbrăcat întru mine, din Fecioară a ieşit şi în peşteră S-a născut, 
Cuvântul Tatălui neamestecat; dănţuieşte făptura cu glasuri de mulţumire, mă- 
rind prea sfântă pogorârea Lui, cea pentru milostivire. 

Catavasie: Taină străină văd şi prea slăvită, Cer fiind peştera, scaun de Heru- 
vimi Fecioara, ieslea sălăşluirea, întru care S-a culcat Cel neîncăput, Hristos 
Dumnezeu, pe care lăudându-L Il mărim. 

Luminânda învierii, şi ale strămoşilor. 

Podobie: Femei auziţi... 

Săltând iubitorilor de părinţi, şi adunându-ne după datorie, să lăudăm astăzi po- 
menirea părinților, a lui Avraam, a lui Isaac, şi a lui Iacov; din care Hristos 
Domnul, după trup S-a arătat, pentru multă milostivire. 

Slavă... asemenea 

Pe Adam să-l lăudăm, pe Abel, pe Set şi pe Enos, pe Enoh şi pe Noe, pe 
Avraam, pe Isaac, şi pe Iacov, pe Moise, pe lov şi pe Aaron, pe Eleazar, pe Isus, 
pe Varac, pe Samson şi pe leftae, pe David şi pe Solomon. 

Și acum..., a Născătoarei 

Soarele cel mare şi Făcătorul, a ieşi din Fecioara cea neispitită de nuntă, se 
sârguiește spre Vitleem, ca să lumineze pe cei din Adam. Pentru aceasta ves- 


teşte minunea, pomenirea strămoşilor cea prea luminată. 


La Laude 


Stihirile Învierii din Octoih 4 şi ale Sfinţilor strămoşi 4, glasul al 2-lea. 





Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


Toţi acum pomenirea cinstiţilor strămoşi să o săvârşim, lăudând viaţa lor, prin 
care s-au slăvit. (de două ori) 


Apoi, Stih: Bine eşti cuvântat Doamne Dumnezeul părinţilor noştri, şi lăudat şi 
prea slăvit este numele Tău în veci. 


Stins-au puterea focului tinerii, dănţuind în mijlocul cuptorului, şi lăudând pe 
Dumnezeu cel Atotputernic. 


Stih: Că Drept eşti întru toate cele ce ai făcut nouă. 


In groapă fiind împreună cu fiarele petrecând, Daniil proorocul, neîmpărtăşit 
răutăţii acelora s-a arătat. 


Slavă..., glasul al 7-lea, a lui Ghermano 


Veniţi toţi cu credinţă să prăznuim, pomenirea cea de peste ani a părinţilor, 
celor mai-nainte de lege, a lui Avraam şi acelor împreună cu dânsul, seminţia 
ludei după vrednicie să o cinstim. Să lăudăm pe tineri cei din Babilon care au 
stins văpaia în cuptor, ca pe cei ce sunt chipul Treimi; împreună să mărim şi pe 
Daniil, şi ţinând tare proorociile proorocilor, să strigăm cu Isaia cu mare glas: 
lată Fecioara în pântece va lua, şi va naşte Fiu pe Emmanuil, care este, cu noi 
Dumnezeu. 


Și acum... 

Prea binecuvântată eşti Născătoare de Dumnezeu, Fecioară; că prin Cel ce S-a 
întrupat din tine, iadul s-a robit, Adam s-a chemat, blestemul s-a pierdut, Eva s- 
a liberat, moartea s-a omorât, şi noi am înviat. Pentru aceasta cântând, strigăm: 


Binecuvântat eşti Hristoase Dumnezeule, cel ce bine ai voit aşa, slavă Ţic. 


Slavoslovia cea mare. Ecteniile şi Otpustul. 


Slavă..., Și acum..., Stihirile Evangheliei. Ceas întâi, şi sfârşitul deplin. 


La Liturghie 


Fericirile glasului pe 6, şi din Canonul strămoşilor, Cântarea a 3-a, pe 4. După 
Ieşire, Troparul învierii, şi al strămoşilor. Slavă... Şi acum... Condacul Stră- 
moşilor. Prochimen: Binecuvântat eşti Doamne Dumnezeul părinților noştri... 





Apostolul strămoşilor: Fraţilor, când se va arăta Hristos viaţa noastră... Evan- 
ghelia de la Luca: Zis-a Domnul pilda aceasta: Un om oarecare a făcut cină ma- 
re... lar a Duminicii rândului se lasă. Chinonicul: Lăudaţi pe Domnul din 
ceruri... Altul: Bucuraţi-vă drepţilor întru Domnul... 





Canon de rugăciune la Duminica Sfinţilor strămoşi 

Troparul strămoşilor, glasul al 2-lea: Întru credinţă pe strămoşi i-ai îndreptat, 
printr-înşii logodindu-Ți mai înainte Biserica cea din păgâni; sunt lăudați întru 
mărire sfinţii, că din sămânţa lor este Rodul care Te-a născut pe Tine fără de 
sămânță. Cu rugăciunile lor, Hristoase Dumnezeule, mântuieşte sufletele noa- 
stre. 


Cântarea 1-a, glas 1 

Irmos: Hristos se naşte slăviţi-l... 

Stih: Sfinţilor strămoşi, rugaţi-vă lui Dumnezeu pentru noi. 

Laudă să aducem strămoşilor, celor ce au strălucit mai înainte de Lege şi în 
Lege, care au slujit cu cuget drept Domnului şi Stăpânului, cel ce a strălucit din 


Fecioară şi care acum se desfătează în Lumina cea neapusă. 


Stih: Sfinţilor strămoşi, rugaţi-vă lui Dumnezeu pentru noi. 





Să cinstim pe Adam cel dintâi, cel de mâna Ziditorului cinstit, care este stră- 
moşul nostru al tuturor şi se odihneşte în Locaşurile Cereşti cu toţi cei aleşi. 


Slavă Tatălui şi Fiului şi Sfântului Duh. 

Pe Abel, cel ce a adus daruri cu suflet prea ales, care a fost primit de Dumnezeul 
şi Domnul tuturor, pe cel ucis de mâna ucigașă de demult, l-a adus la lumină, ca 
pe un dumnezeiesc mucenic. 

Şi acum şi pururea şi în vecii vecilor. Amin (a Născătoarei). 

Să ascultăm dumnezeieştile cuvinte, care strigă arătarea lui Hristos, că iată în 
peşteră Se naşte din Fecioara care nu ştie de bărbat, a cărui naştere înfrico- 
şătoare a prevestit-o steaua ce s-a arătat cunoscătorilor de stele. 

Catavasie: Hristos se naşte slăviți-L, Hristos din ceruri întâmpinaţi-L, Hristos 
pe pământ, înălțaţi-vă. Cântaţi Domnului tot pământul, şi cu veselie lăudaţi-L 
noroade, că S-a prea slăvit. 

Cântarea a 3-a 

Irmos: Fiului celui mai-nainte... 

Stih: Sfinţilor strămoşi, rugaţi-vă lui Dumnezeu pentru noi. 

Se laudă în lume dragostea fierbinte a lui Set faţă de Ziditorul; căci cu viaţă fără 
de prihană şi cu râvnă sufletească a slujit cu adevărat pe Dumnezeu şi acum la 


un loc cu cei vii găsindu-se, strigă: Sfânt eşti Doamne! 


Stih: Sfinţilor strămoşi, rugaţi-vă lui Dumnezeu pentru noi. 


Enoh cel minunat a nădăjduit să cheme cu dumnezeiască înţelegere, cu gura şi 
cu limba şi cu inima, întru Duhul, pe Dumnezeu, Stăpânul tuturor. 


Slavă Tatălui şi Fiului şi Sfântului Duh. 
Cu sfințite cântări pe Enoh să-l fericim; că bine plăcând Domnului, s-a mutat 
întru mărire, arătându-se mai puternic decât moartea, precum s-a scris, ca cel ce 


a fost adevărat slujitor al lui Dumnezeu. 


Şi acum şi pururea şi în vecii vecilor. Amin (a Născătoarei). 





Acum vine Nădejdea neamurilor din Fecioară şi Betleemul deschide precum se 
cuvine Edenul cel încuiat, primind pe Cuvântul Intrupat, cu Trupul în iesle 
culcat. 


Catavasie: Fiului Celui născut fără stricare din Tatăl mai înainte de veci, şi mai 
pe urmă din Fecioară întrupat mai presus de fire, lui Hristos Dumnezeu să-i 
strigăm: Cela ce ai înălţat cornul nostru, Sfânt eşti Doamne. 

Cântarea a 4-a 

Irmos: Toiag, din rădăcina lui lessei..., 

Stih: Sfinţilor strămoşi, rugaţi-vă lui Dumnezeu pentru noi. 

Laudă să aducem lui Dumnezeu, cinstind cu cântări pe Noe, cel ce a fost cu 
adevărat drept; că întru toate, cu dumnezeieştile porunci fiind împodobit, s-a 
arătat bine plăcut lui Hristos, căruia cântăm cu credință: Slavă puterii Tale, 
Iubitorule de oameni. 

Stih: Sfinţilor strămoşi, rugaţi-vă lui Dumnezeu pentru noi. 

Văzând Dumnezeu cinstea şi curăția cugetului tău celui întru totul desăvârşit, 
Noe, te-a arătat limpede începător al unei alte lumi, căreia i-ai păstrat sămânță 
din fiecare neam, în potopul cel ce se făcuse simţit, precum Însuşi ţi-a poruncit. 
Stih: Sfinţilor strămoşi, rugaţi-vă lui Dumnezeu pentru noi. 

Pe Noe, cel ce bine a păzit legea lui Dumnezeu nestricată şi s-a aflat drept pe 
atunci în neamul lui, care în corabia de lemn cea de demult a păstrat neamul 
necuvântătoarelor din porunca Atotfăcătorului, întru cântări cucernice să-l feri- 


CIIM. 


Slavă Tatălui şi Fiului şi Sfântului Duh. 


Pomenirea ta, fericite Noe, izvorăşte nouă celor ce te cinstim pe tine, vinul umi- 
linţei, care veseleşte totdeauna sufletele şi inimile celor ce cu curăţie fericesc 
purtarea ta cea cinstită şi viaţa cea dumnezeiască. 


Şi acum şi pururea şi în vecii vecilor. Amin (a Născătoarei). 


Izbăvitorul nostru Se culcă acum în iesle şi cu scutece Se înfaşă ca un Prunc, iar 
magii împărați vin de la Răsărit să-L vadă pe EI şi cu daruri să 1 se închine cu 
credinţă, ca unui Dumnezeu şi Impărat, care S-a născut din Preacurata. 





Catavasie: Toiag din rădăcina lui lesei şi floare dintr-însul, Hristoase, din 
Fecioară ai odrăslit Cel lăudat, din muntele cel cu umbra deasă, venit-ai 
întrupându-Te din cea neispitită de bărbat, Cel fără de trup şi Dumnezeu, slavă 
puterii Tale, Doamne. 


Cântarea a 5-a 

Irmos: Dumnezeu fiind păcii... 

Stih: Sfinţilor strămoşi, rugaţi-vă lui Dumnezeu pentru noi. 

Cu dumnezeieşti laude să fie cinstit Sim, cel ce a cules roadele binecuvântării 
părinteşti şi s-a arătat înaintea lui Dumnezeu bine plăcut şi cu cetele Strămoşilor 
a fost numărat şi se odihneşte cu bucurie, în latura celor vii. 

Stih: Sfinţilor strămoşi, rugaţi-vă lui Dumnezeu pentru noi. 

Învrednicitu-s-a Avraam a vedea ca un prieten al lui Dumnezeu ziua Ziditorului 
său şi s-a umplut de bucurie duhovnicească. Pe acesta deci, cinstindu-l cu cuget 
curat, toți să-l fericim, ca pe un strămoș al lui Dumnezeu. 

Slavă Tatălui şi Fiului şi Sfântului Duh. 

Văzut-ai, pe cât este cu putinţă omului a vedea, Treimea şi pe Aceasta ai ospă- 
tat-O îndeaproape ca un prieten, prea fericite Avraam. Pentru aceasta ai luat pla- 
ta găzduirii de străini, ca să fii prin credinţă tată a nesfârşite neamuri. 

Şi acum şi pururea şi în vecii vecilor. Amin (a Născătoarei). 

Cel Desăvârşit S-a deşertat în Trup pentru noi şi început primeşte, Cel mai 
înainte fără de început; Cel Bogat sărăceşte şi Cuvântul lui Dumnezeu fiind, în 


jeslea necuvântătoarelor se culcă, ca un Prunc, lucrând zidirea din nou celor din 
veac. 


Catavasie: Dumnezeu fiind păcii, Tată îndurărilor, pe Îngerul Sfatului Tău celui 
Mare, dăruindu-ne pace L-ai trimis nouă. Deci povăţuiți fiind la lumina 
cunoștinței de Dumnezeu, de noapte mânecând, Te slăvim lubitorule de oameni. 


Cântarea a 6-a 
Irmos: Din pântece pe Iona... 


Stih: Sfinţilor strămoşi, rugaţi-vă lui Dumnezeu pentru noi. 





Închipuire lămurită a Patimii lui Hristos te-ai făcut, prea fericite Isaac, adus 
fiind a te jertfi de buna plăcere părintească. Pentru aceasta fericit eşti şi prieten 
de aproape al lui Dumnezeu te-ai arătat cu adevărat, locuind împreună cu toţi 
drepții. 


Stih: Sfinţilor strămoşi, rugaţi-vă lui Dumnezeu pentru noi. 


Arătatu-s-a lacob slugă prea credincioasă Dumnezeului tuturor. Pentru aceasta 
s-a luptat cu Îngerul, fiind numit minte de Dumnezeu văzătoare; şi dormind a 
văzut dumnezeiasca Scară, pe care se sprijinea Dumnezeu, cel ce S-a Îmbrăcat 
în Trup pentru a Sa bunătate. 


Slavă Tatălui şi Fiului şi Sfântului Duh. 


Iosif, iubind ascultarea tatălui său, a fost aruncat în groapă şi vândut, spre închi- 
puirea lui Hristos, cel ce a fost înjunghiat şi în groapă a fost pus; şi împărţitor de 
grâu al Egiptului s-a făcut, înţelept fiind şi drept şi cu adevărat stăpân peste 
patimi. 

Şi acum şi pururea şi în vecii vecilor. Amin (a Născătoarei). 

Prunc Tânăr S-a cunoscut pe pământ, Cel ce este pururea împreună cu Tatăl şi 
cu Duhul; şi în chip vădit a fost înfăşat şi în ieslea necuvântătoarelor culcat, Cel 


ce înfăşoară pământul cu negura. Acestuia, acum, mai înainte să-l prăznuim 
naşterea cea fără de sămânță, bucurându-ne. 


Catavasie: Din pântece pe lona ca pe un prunc l-a lepădat fiara mării, precum |- 
a primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Cântarea a 7-a 

Irmos: Tinerii în dreapta credinţă... 

Stih: Sfinţilor strămoşi, rugaţi-vă lui Dumnezeu pentru noi. 

Lăudaţi pe Anania, pe Azaria şi pe Misail, împreună cu proorocul Daniel, cei ce 
au stins cuptorul cel cu foc şi au înfrânat năvălirile leilor şi lui Hristos într-un 


glas au cântat: Dumnezeul părinților, bine eşti cuvântat! 


Stih: Sfinţilor strămoşi, rugaţi-vă lui Dumnezeu pentru noi. 





După Lege luptându-se cu ispitele şi cu necazurile necurmate, slujitor al lui 
Dumnezeu prea adevărat lov s-a numit: blând, fără de răutate, drept, desăvârşit, 
fără prihană, strigând: Dumnezeule, bine eşti cuvântat! 


Slavă Tatălui şi Fiului şi Sfântului Duh. 
Cu credinţă să cinstim pe Moise, pe Aaron şi pe Or, lăudând pe Isus al lui Navi 
şi pe Levi cel prea sfinţit, pe Ghedeon şi pe Samson şi să strigăm: Dumnezeul 


părinţilor, bine eşti cuvântat! 


Şi acum şi pururea şi în vecii vecilor. Amin (a Născătoarei). 


lată precum a zis mai mâine proorocul, Ceea ce n-a ştiut de nuntă în pântece a 
zămislit pe Dumnezeu şi vădit merge să nască, în peştera Betleemului pe Cel 
căruia toţi Îi cântăm: Dumnezeul părinţilor, bine eşti cuvântat! 


Catavasie: Tinerii, în dreapta credință fiind crescuţi, păgâneasca poruncă ne- 
luând-o în seamă, de groaza focului nu s-au înfricoşat; ci, în mijlocul văpăii 
stând au cântat: Dumnezeul părinţilor, bine eşti cuvântat eşti! 


Cântarea a 8-a 

Irmos: De minunea cea mai presus... 

Stih: Sfinţilor strămoşi, rugaţi-vă lui Dumnezeu pentru noi. 

Astăzi să săvârşim dumnezeiasca pomenire a cinstiţilor Părinţi celor din veac, a 
lui Adam şi Abel, a lui Set şi Noe şi a lui Enos, a lui Enoh, Avraam şi Melchi- 
sedec şi a lui lov şi Isaac împreună cu lacob, strigând cu căldură: Binecuvântaţi 
pe Domnul şi prea înălţaţi-L întru toţi vecii. 

Stih: Sfinţilor strămoşi, rugaţi-vă lui Dumnezeu pentru noi. 

Să lăudăm ceata cea plăcută de Dumnezeu a dumnezeieştilor părinți: pe Barac, 
pe Natan şi pe Eleazar, pe losia şi pe David, pe leftae şi pe Samuel, care au vă- 
zut cu credinţă cele viitoare şi au strigat: toată făptura să bine cuvânteze pe 
Domnul. 


Stih: Sfinţilor strămoşi, rugaţi-vă lui Dumnezeu pentru noi. 


Cântare de laudă să aducem proorocilor lui Dumnezeu, lăudând pe Osie şi pe 
Miheia, pe Sofonie şi pe Avacum, pe Zaharia, pe lona, pe Agheu şi pe Amos cu 





Avdie, pe Maleahi, pe Naum, pe Isaia, pe Ieremia şi pe lezechiel, împreună cu 
Daniel, cu Ilie şi cu Elisei. 


Binecuvântăm pe Tatăl şi pe Fiul şi pe Sfântul Duh, Domnul. 

Cu graiuri întreite să lăudăm, credincioşilor, pe Preasfânta Treime: pe Tatăl, cel 
fără de început şi pe Fiul şi pe Duhul Sfânt cel Drept, Unimea în Trei Iposta- 
suri, pe care toată suflarea o slăveşte, strigând: toată făptura să binecuvânteze pe 
Domnul şi să-L prea înalțe întru toţi vecii. 

Şi acum şi pururea şi în vecii vecilor. Amin (a Născătoarei). 

Arătatu- Te-ai, Hristoase, Întrupat din sângiuirile fecioreşti cu cuvânt de negrăit 
şi ca un Prunc Desăvârşit în peşteră Născut, pentru mulțimea cea mare a milo- 
stivirii, lisuse; iar steaua de departe Te-a vestit magilor celor ce au strigat: lău- 
dați cu credinţă şi prea înălţaţi pe Hristos în veci. 


Catavasie: 


Să lăudăm, să binecuvântăm şi să ne închinăm Domnului cântându-l şi prea 
înălţându-L pe Dânsul întru toţi vecii. 


Cuptorul cel răcorit a închipuit chipul Minunii celei mai presus de fire; că nu a 
ars pe tinerii pe care i-a primit, precum nici Focul Dumnezeirii pântecele 
Fecioarei, în care a intrat. Pentru aceasta, cântând, să strigăm: să binecuvânteze 
toată făptura pe Domnul şi să-L prea înalțe întru toți vecii. 

Cântarea a 9-a 

Irmos: Taină minunată... 

Stih: Sfinţilor strămoşi, rugaţi-vă lui Dumnezeu pentru noi. 

Cu puterea Ta, minuni au făcut de demult fiicele tale cele mult înţelepțite, Doa- 
mne: Ana şi ludita, Debora, Olda şi laila, Estera, Sara şi Mariam a lui Moise şi 


Rabhila, Rebeca şi Rut. 


Stih: Sfinţilor strămoşi, rugaţi-vă lui Dumnezeu pentru noi. 


Pe sfinţii tineri, ca pe cei ce au stins focul cuptorului, cu sfinţenie, cu adevărat 
să-1 cinstim, împreună cu Daniel proorocul şi cu toţi Drepţii care mai înainte de 
Lege bine au strălucit şi după Lege au slujit Stăpânului. 





Stih: Sfinţilor Strămoşi, rugaţi-vă lui Dumnezeu pentru noi. 


Ajuns-au dumnezeieştii prooroci prea înţelepţi urmaşi ai lui Avraam, de mai 
înainte vestind în Duh pe Cuvântul lui Dumnezeu, cel ce S-a născut după Trup 
din Avraam şi din luda. Pentru rugăciunile lor, lisuse, ai milă de noi, de toți. 


Slavă Tatălui şi Fiului şi Sfântului Duh. 

Sfinţitu-s-a toată făptura cu pomenirea voastră şi prăznuind strigă cu umilinţă, 
zicând: aduceţi pururea rugăciune Domnului, fericiților, ca să dobândească veş- 
nicele bunătăţi cei ce vă laudă pe voi. 

Şi acum şi pururea şi în vecii vecilor. Amin (a Născătoarei). 

Cel ce S-a îmbrăcat întru mine a ieşit din Fecioară şi în peşteră Neamestecat S-a 


născut, Cuvântul Tatălui; făptura dănţuieşte, mărind cu glasuri de mulţumire, 
Preasfânta Lui pogorâre, cea din milostivire. 


Catavasie: Taină minunată şi neobişnuită văd, cer fiind peştera, scaun de Heru- 
vimi Fecioara, ieslea sălăşluire, întru care S-a culcat Cel Neîncăput, Hristos 
Dumnezeu, pe care, lăudându-L II slăvim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Pe toţi strămoşii, ca unii ce sunt cu adevărat ai lui Hristos, să-i lăudăm cu stră- 
lucire, credincioşilor, slăvind cu cântări pe Cel ce i-a făcut pe ei minunaţi. Căci, 
pentru ca să închipuiască de mai înainte venirea Lui din Fecioara, a luminat 
lumea în chip nespus. 





Pilda celor pofitiţi la cină - Comentarii patristice 


Duminica a 28-a după Rusalii (a Sfinţilor Strămoși) (Ev. Luca 14, 16-24) 


(Lc. 14, 15) Și auzind acestea, unul dintre cei ce şedeau cu EI la masă I-a zis: 
Fericit este cel ce va prânzi în împărăţia lui Dumnezeu! 


Unul dintre cei ce erau la masă cu lisus a spus: Fericit este cel ce va prânzi în 


împărăția lui Dumnezeu (Lc. 14, 15). Se prea poate ca acest om să nu fi fost 
încă dintre cei duhovniceşti, ci dintre cei pământeşti şi de aceea nu a putut 
înţelege ceea ce vorbea Hristos. Nu era unul dintre cei ce credeau în EI şi nici nu 
fusese botezat. El gândea că răsplata sfinților pentru faptele dragostei lor vor fi 
lucruri care vor ţine de trup. lar pentru această împietrire a inimii lor de a 
înțelege un anumit mesaj, Hristos le spune o pildă în care explică natura 
veacului ce va să vină, veac creat pentru binele lor. 


(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 15-16) Şi auzind acestea, unul dintre cei ce şedeau cu EI la masă I-a 
zis: Fericit este cel ce va prânzi în împărăţia lui Dumnezeu! lar EL i-a zis: Un 
om oarecare a făcut cină mare şi a chemat pe mulți; 


Sfânta agapă este creația desăvârşită şi mântuitoare a Domnului... Agapa, este 
în realitate, o hrană cerească, un ospăț al Cuvântului. Agapa, sau dragostea, 
toate le suferă, toate le crede, toate le nădăjduieşte, toate le rabdă. Dragostea nu 
cade niciodată (1 Cor. 13, 8) iar fericit este cel ce va prânzi în împărăția lui 
Dumnezeu. Dintre toate cele care cad, cel mai puţin probabil să fie aruncată din 
cer pe pământ este dragostea, care nu cade niciodată printre toate aceste plăceri 





lumeşti. Încă mai crezi că mă refer la un prânz care va trece (vezi şi 1 Cor. 6, 
13)? Întreaga Lege şi întregul cuvânt sunt cuprinse în această dragoste (Mt. 22, 
40), căci, dacă iubeşti pe Domnul Dumnezeul tău și pe aproapele tău (Mc. 12, 
30-31), te vei ospăta în cer. 


Precum am văzut din Sfânta Scriptură, masa pământească este numită cină. Este 
pătrunsă de dragoste, dar încă nu se identifică cu ea, ci este un fel de 
manifestare a voinţei celei bune de a dărui şi celorlalți. 


(Sfântul Clement Alexandrinul, Hristos Învățătorul 2.1, traducere pentru 
Doxologia.ro de Lucian Filip) 


(Lc. 14, 15-16) Și auzind acestea, unul dintre cei ce şedeau cu EI la masă I-a 
zis: Fericit este cel ce va prânzi în împărăţia lui Dumnezeu! lar EL i-a zis: Un 
om oarecare a făcut cină mare şi a chemat pe mulți; 


Fraților şi surorilor, ce ospăț este acesta! Cât de mare este armonia şi bucuria 
celor care mănâncă la această masă cerească. Ei se bucură de hrana ce aduce 
viața veşnică, nu de mâncarea zilnică care trece de-ndată prin trupul nostru. 
Cine va fi aflat vrednic de a lua parte la acel ospăț? Cine va fi atât de bine- 
cuvântat să fie aflat vrednic ca să fie chemat la acest ospăț dumnezeiesc? Fericit 
este cel ce va prânzi în împărăţia lui Dumnezeu! Căci, deşi curățit, sfințit şi aflat 
vrednic de această chemare cerească, el se poate întina din nou prin păcat. Cum 
se poate întina? Nesocotind sângele testamentului cu care s-a sfințit şi batjo- 
corind duhul harului (Ev. 10, 29). Atunci va auzi pe Domnul spunând: Prietene, 
cum ai intrat aici fără haină de nuntă? (Mt. 22, 12). 


(Sfântul Atanasie cel mare, Omilii la sărbători,traducere pentru Doxologia.ro 
de Lucian Filip) 


(Lc. 14, 15-16) Și auzind acestea, unul dintre cei ce şedeau cu EI la masă I-a 
zis: Fericit este cel ce va prânzi în împărăţia lui Dumnezeu! lar EL i-a zis: Un 
om oarecare a făcut cină mare şi a chemat pe mulţi; 


Înţelegem că omul care face cina este Tatăl. Comparaţiile păstrează adevărul, 
dar nu sunt adevărul în sine. Creatorul universului şi Părintele ceresc a făcut 
cină, un ospăț pentru întreaga lume, în cinstea lui Hristos. La sfârşitul veacurilor 
şi la plinirea vremii, Fiul a înviat pentru noi. A îndurat moarte pentru noi şi ne-a 
dat trupul Său ca să-L mâncăm, adică acea pâine din cer care dă viață lumii. 
Spre înserat și la lumina torţelor, mielul a fost jertfit, potrivit Legii lui Moise. 
De aceea, pe bună dreptate, chemarea la Hristos este numită cină. 





(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 17) Şi a trimis la ceasul cinei pe sluga sa ca să spună celor chemaţi: 
Veniţi, că iată toate sunt gata. 


În continuare, cine este cel trimis? Spune că este o slugă care poate fi Hristos. 
Căci, deşi Dumnezeu Cuvântul este după natură Dumnezeu și Fiul lui Dumne- 
zeu Tatăl, din care s-a născut, EI s-a deşertat pe sine, chip de rob luând. Fiind 
Dumnezeul dumnezeilor, este Domnul a toate, iar numele de slugă poate fi dat 
doar până la limita naturii Sale umane. Deşi a luat chip de rob, era încă Domn, 
fiind Dumnezeu. 


(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 17) Şi a trimis la ceasul cinei pe sluga sa ca să spună celor chemaţi: 
Veniţi, că iată toate sunt gata. 


Care este natura chemării veniţi, că iată toate sunt gata? Dumnezeu Tatăl a 
aşezat prin Hristos daruri pentru fiecare om de pe acest pământ. Prin Hristos, a 
dăruit iertarea păcatelor, curățirea de toată întinăciunea, conlucrarea cu Duhul 


Sfânt, înfierea şi Împărăţia Cerurilor. Hristos a chemat la aceste binecuvântări 
prin poruncile Evangheliei pe Israel înaintea tuturora. Undeva a şi spus prin 
cuvântul psalmistului: lar Eu sunt pus împărat de EI, adică de Dumnezeu Tatăl, 
peste Sion, muntele cel sfânt al Lui, vestind porunca Domnului (Ps. 2, 6). 


(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 18-20) Și au început unul câte unul, să-şi ceară iertare. Cel dintâi i-a 
zis: Țarină am cumpărat şi am nevoie Să ies ca s-o văd; te rog iartă-mă. Şi 
altul a zis: Cinci perechi de boi am cumpărat şi mă duc să-i încerc; te rog 
iartă-mă. Al treilea a zis: Femeie mi-am luat şi de aceea nu pot veni. 


Spune, şi au început unul câte unul, să-şi ceară iertare, adică, într-un glas, fără 
întârziere, s-au scuzat cu toţii... Fără noimă, dedându-se acestor griji pămân- 
tești, nu se mai pot face părtaşi celor duhovniceşti. Biruiţi de dragostea 
trupească, sunt departe de sfințenie. Ei sunt însetaţi şi lacomi după bogăție. 
Caută lucruri josnice care nu se agonisesc în Dumnezeu. Mai potrivit este a 
câştiga bucuriile Raiului în locul ţarinilor pământeşti și trudelor pentru lucrarea 
lor. 





(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 18-20) Și au început unul câte unul, să-şi ceară iertare. Cel dintâi i-a 
zis: Țarină am cumpărat şi am nevoie Să ies ca s-o văd; te rog iartă-mă. Şi 
altul a zis: Cinci perechi de boi am cumpărat şi mă duc să-i încerc; te rog 
iartă-mă. Al treilea a zis: Femeie mi-am luat şi de aceea nu pot veni. 


Se spune că, atunci când stăpânul casei a auzit refuzul lor, s-a mâniat şi a 
poruncit: ieşi îndată în pieţele şi ulițele cetăţii, şi pe săraci, şi pe neputincioşi, şi 
pe orbi, şi pe şchiopi adu-i aici. Cine sunt cei care au refuzat din cauza ţarinilor, 
animalelor şi a nașterii de prunci? Trebuie să fie vorba despre cei care au stat în 
fruntea sinagogii iudaice. Ei erau oameni cu stare, iar cu mintea robi ai lă- 
comiei, risipindu-și cinstea mânaţi de lăcomie. 


(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 


(Lc. 14, 21-25) Şi întorcându-se, sluga a spus stăpânului său acestea. Atunci, 
mâniindu-se, stăpânul casei a zis: leşi îndată în pieţele şi ulițele cetăţii, şi pe 
săraci, şi pe neputincioşi, şi pe orbi, şi pe şchiopi adu-i aici. Și a zis sluga: 
Doamne, S-a făcut precum ai poruncit şi tot mai este loc. Și a zis Stăpânul 
către slugă: leşi la drumuri şi la garduri şi sileşte să intre, ca să mi se umple 
casa, Căci zic vouă: Nici unul din bărbaţii aceia care au fost chemaţi nu va 
gusta din cina mea. 


Din cauza batjocorii nepăsătoare a bogaţilor, stăpânul s-a întors către neamuri şi 
invită atât pe cei buni, cât şi pe cei răi să intre, ca să întărească pe cei buni în 
bine şi să schimbe starea celor din urmă în una bună. Acum s-a împlinit ceea ce 
s-a zis prin proorocul: Lupul va paşte la un loc cu mielul, leul va mânca paie ca 
boul şi şarpele cu ţărână se va hrăni (Is. 6, 25). Stăpânul cheamă pe cei săraci, 
neputincioşi şi orbi, prin aceasta vrând să ne arate, fie că neputințele trupeşti nu 
ne exclud din Împărăţia Cerurilor şi că oricine este lipsit de atracţia spre prihană 
arareori supără sau că mila Domnului iartă slăbiciunile păcătoşilor. Cel ce se 
laudă în Domnul (1 Cor. 1, 31) se laudă ca unul ce a scăpat de ruşinea păcatelor, 
nu prin fapte, ci prin credință (Rom. 8, 32). 


Trimite pe slujitori pe drumuri (Mt. 22, 9) pentru că înţelepciunea strigă pe uliţă 
(Înţelep. 1, 20). Îi trimite pe uliţe, pentru că-i trimite la păcătoşi, ca să-i aducă 
de pe calea cea largă care duce la pieire, la cea strâmtă care duce la viață (Mt. 7, 
13-14). Îi trimite pe drumuri şi răspântii. Cei trimişi, neocupaţi cu vreo dorință 
pentru cele de vremelnice, se grăbesc spre cele viitoare pe calea bunei voiri. 
Precum un gard care desparte sălbăticia de ţarinile cele lucrate şi animalele 





îngrădite, de atacurile fiarelor, ei deosebesc binele de rău și ridică un zid de 
credinţă împotriva ispitelor duhurilor răutății (vezi şi Efes. 6, 12). 


(Sfântul Ambrozie al Milanului, Tâlcuire la Evanghelia după Luca 7, 74, 
traducere pentru Doxologia.ro de Lucian Filip) 


(Lc. 14, 21-25) Şi întorcându-se, sluga a spus stăpânului său acestea. Atunci, 
mâniindu-se, stăpânul casei a zis: leşi îndată în pieţele şi ulițele cetăţii, şi pe 
săraci, şi pe neputincioşi, şi pe orbi, şi pe şchiopi adu-i aici. Și a zis sluga: 
Doamne, S-a făcut precum ai poruncit şi tot mai este loc. Și a zis Stăpânul 
către slugă: leşi la drumuri şi la garduri şi sileşte să intre, ca să mi se umple 
casa, Căci zic vouă: Nici unul din bărbaţii aceia care au fost chemaţi nu va 
gusta din cina mea. 


Fiind împietriți, mândri şi neascultători, mai-marii iudeilor au rămas departe de 
cină. Au nesocotit o dumnezeiască chemare, pentru a se îndeletnici cu cele pă- 
mânteşti şi ca să-şi pună mintea către zadarnicele nebunii ale acestei lumi. De 
aceea, au fost chemaţi oamenii de rând şi, îndată după ei, neamurile. 


(Sfântul Chiril al Alexandriei, Comentariu la Luca, Omilia 104, traducere 
pentru Doxologia.ro de Lucian Filip) 





Părintele Cleopa Ilie - Predică la Duminica a XXVIII-a după Rusalii 
(Despre chemarea lui Dumnezeu cea în multe feluri) 


Chemarea lui Dumnezeu este veşnică mai înainte de facerea lumii (Eteseni |, 
4; 3, 11; II Tesaloniceni 2, 13; II Timotei 1, 9) 


Iubiţi credincioşi, pilda Sfintei Evanghelii, ce s-a citit astăzi, ne vorbeşte în chip 
tainic despre chemarea lui Dumnezeu la cina cea mare, care este Împărăţia lui 
Dumnezeu. Chemarea sau vocaţia, “este o strigare tainică din partea lui 
Dumnezeu, prin care cheamă sufletele să vină la EI” (Dicţionar al Noului 
Testament, op. cât., p. 4). 


Să ştim, de asemenea, că chemarea lui Dumnezeu este de multe feluri şi că 
vechimea ei este veşnică, mai înainte de întemeierea lumii (Efeseni 3, 11). Că 
de la începutul lumii simţite şi văzute şi până la sfârşitul ei, Dumnezeu nu va 
înceta a chema pe aleşii Săi (Matei 24, 31; Marcu 13, 27). Aşa vedem din 
dumnezeiasca Scriptură că Dumnezeu a ales şi a chemat pe Noe şi i-a poruncit 
să facă corabie înainte de potop (Facere 6, 8-14); aşa a chemat Dumnezeu pe 
Avraam (Facere 12, 1-3); aşa a chemat pe Moise (Ieşirea 3, 1-4) şi pe poporul 
lui Israel (Deuteronom 7, 21, 13, 4); aşa a chemat Dumnezeu pe David de la 
turmele oilor şi l-a uns împărat peste Israel (| Regi 16, 12-13); şi tot aşa a 
chemat Dumnezeu pe sfinţii prooroci (Psalmi 88, 3; 104, 26; Ieremia 1, 8). 


La plinirea vremii a venit Mântuitorul nostru lisus Hristos şi a chemat pe sfinţii 
Săi apostoli (Marcu 3, 13-19). Încă se vorbeşte în Sfânta Scriptură şi de 
chemarea Bisericilor (| Petru 5, 13) şi de chemarea credincioşilor (Romani 16, 
13; 1 Petru 1, 2). Au fost însă şi chemări personale şi particulare, precum a fost 
alegerea şi chemarea lui Solomon la împărăție (| Paralipomena 22, 3-6) şi 
chemarea marelui Apostol Pavel de către Mântuitorul (Fapte 9, 3-18). Se mai 





arată prea luminat în Sfânta şi dumnezeiasca Scriptură despre chemarea lui lisus 
Hristos ca Mesia (Isaia 4, 2; 6, 7; 19, 1-8; Matei 12, 18; 1 Petru 2, 6). 


În Sfânta Scriptură observăm că pricinile chemării lui Dumnezeu Sunt 
felurite: 

+ după voinţa şi după prevederea lui Dumnezeu (Romani 8, 28-29); 

4 fără de privire la merite (Romani 9, 11; II Timotei 1, 9); 

+ după harul lui Dumnezeu (Romani 1, 5-6) pentru slava lui Dumnezeu 

(Efeseni 1, 5); 

+ pentru înfierea prin lisus Hristos (Efeseni 1, 5); 

+ spre dobândirea mântuirii (I Tesaloniceni 5, 9; II Tesaloniceni 2, 13); 

+ spre slava veşnică (Romani 8, 29); 

+ pentru supunerea lui Hristos (I Petru 1, 2); 

+ spre a fi asemenea chipului lui lisus Hristos (Romani 8, 28-29) şi 

+ spre a fi sfinţi fără prihană în dragoste (Efeseni 1, 4). 


Dar şi mijloacele prin care se fac chemările lui Dumnezeu sunt, de asemenea, 
diferite. Să ştim că chemarea credincioşilor este lucrul lui Dumnezeu (Efeseni 
4, 1; 1 Tesaloniceni 1, 4-6); 
+ chemarea lui Dumnezeu se face prin Duhul Sfânt (Zaharia 7, 12; Fapte 
Das 
+ prin lisus Hristos (Isaia 55, 5; Matei 11, 28; loan 7, 37; 12, 32; Romani 
ZI). 
+ Chemarea lui Dumnezeu se face prin Evanghelie (II Tesaloniceni 2, 14); 
+ prin mijlocirea creaturilor Lui (Psalmi 18, 1-4; Romani 1, 20) şi 
+ prin aleşii Săi (IV Regi 22, 13; Ieremia 7, 24; 25, 27) 


Să mai ştim că chemarea lui Dumnezeu este după alegere (Romani 9, 30), 
neschimbată şi nemincinoasă din partea Lui (Romani 11, 29; 1 Tesaloniceni 5, 
24). lată pe scurt pricinile şi mijloacele prin care se face chemarea lui 
Dumnezeu. 


Care este scopul pentru care ne cheamă Dumnezeu? lată cu ce scop ne 
cheamă: 
4 Chemarea Lui ne îndeamnă la pocăință (Matei 9, 13; Marcu 2, 17); 
4 ne povățuieşte la împăcarea cu EI (Isaia 27, 5; II Corinteni 5, 20); 
+ ne îndeamnă la sfinţenie (Romani 1, 7; 1 Corinteni 1, 2); 
4 ne cheamă de la întuneric la lumină (Fapte 2, 6-18; 1 Petru 2, 9); 
+ din moarte la viață (loan 5, 24-25); 
+ ne cheamă la libertate şi la pace (Galateni 5, 13; II Corinteni 7, 13; 
Romani 14, 19). 
+ Chemarea lui Dumnezeu ne uneşte cu lisus Hristos la una şi aceeaşi 
nădejde (I Corinteni 1, 9; Efeseni 1, 18), la moştenirea slavei (Evrei 9, 





15; Efeseni 1, 18), şi la împărăţia slavei lui Dumnezeu (I Tesaloniceni 2, 
2), 


Oare omul poate să primească şi să refuze chemarea lui Dumnezeu? Da, 
poate. Pentru că Dumnezeu l-a făcut pe om liber şi l-a lăsat în mina sfatului său 
(Înţelepciunea lui Solomon 2, 23; Înţelepciunea lui Isus Sirah 15, 14), şi cu 
arma bunei voiri ne-ai încununat pe noi (Psalm 5, 12). Acest lucru ni-l arată şi 
cuvintele Domnului nostru lisus Hristos care zice în Sfânta Evanghelie: "Cine 
voieşte să vină după Mine, să se lepede de sine, să-şi ia crucea şi să-Mi 
urmeze Mie” (Matei 16, 24). 


Dacă aţi ascultat cu atenţie Sfânta Evanghelie ce s-a citit astăzi, aţi auzit cum 
toţi cei chemaţi la cina cea mare, s-au lepădat de cină, punând diferite motive. 
Unul că şi-a cumpărat țarina şi se duce să o vadă, altul că şi-a cumpărat cinci 
perechi de boi şi merge să-i încerce, iar altul că şi-a luat femeie şi nu poate 
merge (Luca 14, 18-20). 


lată şi pedeapsa lui Dumnezeu asupra celor ce refuză să primească în mintea şi 
inima lor chemarea lui Dumnezeu. Aceştia mai întâi se îndepărtează de harul lui 
Dumnezeu şi în ziua Judecăţii de apoi vor lua mai mare pedeapsă decât Sodoma 
şi Gomora (Matei 10, 14-15; Marcu 6, 11). 


Cei ce refuză chemarea lui Dumnezeu, ajung la orbire spirituală (Fapte 28, 24- 
27; Romani 1, 21; 11, 7-10); ajung la rătăcire spirituală (Fapte 28, 24-27; 
Romani 11, 8-10) şi la împietrirea inimii lor (Marcu 16, 14). Aceştia vor lua 
pedepse vremelnice (Isaia 65, 12-15) şi de nu se vor pocăi vor ajunge la osânda 
veşnică (loan 12, 48; Evrei 2, 1-3; 12, 25). 


Iubiţi credincioşi, în cele ce urmează vom vorbi şi despre cele mai de pe urmă 
chemări, care le va face Domnul la sfârşitul lumii şi în ziua Judecăţii de apoi. 
Mai întâi să arătăm cum va chema Dumnezeu cerul şi pământul, după mărturia 
Sfântul Duh care zice: "'Chema-va cerul de sus şi pământul ca să judece pe 
poporul Său (Psalm 49, 5). 


Această chemare a cerului şi pământului se va face în ziua cea mare a Judecăţii 
de apoi. Milioane de trâmbiţe purtate de ceata Începătoriilor vor suna cu mare 
glas şi înfricoşat la porunca Domnului, chemând la judecată cerul de sus, adică 
nenumărata mulțime a îngerilor, şi pământul de jos, adică toate popoarele 
pământului, pe toţi păcătoşii din iad şi pe înşişi demonii care i-au înşelat pentru 
a-i da morţii. 


În faţa divanului de judecată al lui Hristos vor sta toţi drepţii şi păcătoşii ca să 
dea seama de cele ce au lucrat prin trup, bune sau rele, precum a zis Sfântul 





Apostol Pavel şi Evanghelia lui Hristos (Matei 16, 27; Romani 14, 18; Il 
Corinteni 5, 10). 


De aceea zice dumnezeiasca Scriptură că "va chema cerul de sus", adică toate 
puterile din ceruri şi toți îngerii împreună cu sufletele tuturor drepţilor, care, la 
glasul trâmbiţelor, se vor cobori din cer să stea înaintea Domnului slavei, lisus 
Hristos, Mântuitorul nostru, ca să vadă şi să audă cum va răsplăti Dumnezeu 
fiecăruia, după lucrurile lui (Matei 16, 27). 


Atunci glasul trâmbiţelor, va suna în sus şi în jos. În sus, ca să cheme din cer 
toate puterile cerului, pe toţi îngerii şi pe toți drepţii; iar în jos, glasul lor va 
ajunge pe pământ şi până în iad. Pe pământ, ca să deschidă toate mormintele şi 
să învie toţi oamenii care au murit cu trupul de la începutul lumii; iar la iad, ca 
să cheme pe toţi diavolii şi pe toți păcătoşii la judecata cea preasfântă şi 
preadreaptă a lui Dumnezeu. 


Iată ce zice despre aceste trâmbiţe ale cerului, USI 


: “Înfricoşat este glasul trâmbiţelor acelora la care se vor supune 
stihiile, care vor despica pietrele, vor deschide mormintele, vor descoperi cele 
mai dedesubt, vor zdrobi porţi de aramă, vor dezlega şi vor risipi legăturile 
morţilor” (Uşa pocăinţei, cartea a II-a, Pentru judecata viitoare, 1812). 


La chemarea acestor trîmbiţe va chema Dumnezeu cerul de sus şi pământul de 
jos, ca să aleagă pe cei drepţi de cei păcătoşi, precum alege păstorul oile de 
capre (Matei 25, 32), spre a merge unii la viaţa veşnică, iar alţii la muncă 
veşnică (Matei 25, 46). 


Dar să auzim, fraţii mei, şi cea mai de pe urmă chemare ce o va face 
Mântuitorul nostru lisus Hristos către aleşii Săi, în ziua Judecăţii de apoi. 
Această prea fericită chemare, ne-o arată dumnezeiasca Evanghelie, zicând: 
Atunci va zice Împăratul celor de-a dreapta Sa: Veniţi binecuvântaţii Tatălui 
Meu, de moşteniţi Împărăţia cea făgăduită vouă de la întemeierea lumii, căci 
flămând am fost şi Mi-aţi dat să mănânc, însetat am fost şi Mi-aţi dat să beau, 
străin am fost şi M-aţi primit, gol am fost şi M-aţi îmbrăcat, bolnav am fost şi 
M-aţi cercetat, în temniţă am fost şi aţi venit la Mine (Matei 25, 34-36). 


Deci, vedeţi, că chemările lui Dumnezeu sunt veşnice şi mai înainte de facerea 
lumii şi de la începutul lumii acesteia văzute şi simţite, până la sfârşitul ei şi 
până în ziua Judecăţii celei de apoi! 


Auzind de chemările lui Dumnezeu cele în multe feluri despre care am vorbit 
până aici, să fim cu mare atenţie, cu luare aminte şi cu mare frică de 
Dumnezeu, când glasul conştiinţei noastre ne cheamă la pocăință şi la 





părăsirea răutăţilor noastre. Căci conştiinţa noastră este cea mai vie trâmbiţă 
care neîncetat ne cheamă dinlăuntrul nostru la pocăință, la îndreptarea şi la 
calea cea sfântă a mântuirii. 


O, de ar da Dumnezeu să auzim în toată vremea glasul acestei trâmbiţe, adică 
glasul conştiinţei noastre, care mereu ne cheamă la pocăință spre mântuirea 
sufletelor noastre. O, de ne-ar lumina Dumnezeu să auzim glasul conştiinţei 
care strigă dinlăuntrul nostru, zicând: Omule, părăseşte păcatele tale! Omule, 
vine moartea şi te găseşte în păcate şi vei fi osândit în focul cel veşnic! Omule, 
trezeşte-te la pocăință şi vezi în ce stare eşti, că nu ştii ziua şi ceasul în care te 
va chema Domnul din această trecătoare viaţă! Auzi, omule, ce zice 
dumnezeiasca Scriptură: Astăzi de veţi auzi glasul Lui, să nu vă învârtoşaţi 
inimile voastre (Psalm 94, 8). Ascultaţi ce zice această trâmbiţă, care pururea 
strigă dinlăuntrul nostru: Ce faci, omule, unde mergi? De ce te încurci cu 
grijile lumii? De ce îţi împlineşti poftele trupului tău? De ce stai nespovedit, 
fără pocăință, ca şi cum ai fi nemuritor? 


Auzi glasul Sfintei Evanghelii care zice: Privegheaţi şi vă rugaţi, fiți gata că nu 
ştiţi în care ceas vine sfârşitul! Şi iarăşi: "Pocăieşte-te, omule, ca să întâmpini 
pe Mirele sufletelor noastre, cu candela milosteniei şi a toată faptă bună 
aprinsă, ca să nu te găsească asemenea fecioarelor celor fără de minte, care 
au rămas afară de cămara Mirelui Ceresc” (Matei 25, 11-12). 


O, frații mei, dacă ne-am trezi până mai avem vreme să auzim glasul acestei 
trâmbiţe, adică al mustrării conştiinţei noastre şi dacă acest glas al lui 
Dumnezeu care ne cheamă la pocăință şi la părăsirea păcatelor, nu l-am trece cu 
vederea, ce mare fericire am avea şi în veacul de acum şi în cel viitor! 


Acest glas al lui Dumnezeu este conştiinţa noastră, este trâmbiţa cea tainică şi 
sfântă care călătoreşte cu noi în viaţa de aici, şi pururea ne cheamă 
dinlăuntru spre a ne trezi şi pocăi. Conştiinţa este pârâşul care mereu ne 
pâraşte pe calea acestei vieţi, şi ne mustră când greşim. Despre acest pârâş 
zice, într-un anumit fel, Sfânta Evanghelie: Împacă-te cu pârâşul tău pe cale, 
ca nu cumva pârâşul să te dea judecătorului (Matei 5, 25; II Corinteni 3, 5; 
Galateni 6, 4). 


Iubiţi credincioşi, în Sfânta Evanghelie de astăzi, lisus Hristos Mântuitorul 
lumii ne cheamă pe toţi la Cina Sa cea mare. Ne cheamă la ospăţul credinţei 
adevărate. Să nu ne împotrivim nici unul, nici să părăsească cineva Biserica 
Ortodoxă, mama noastră care ne hrăneşte din învăţătura dreptei credinţe, şi să 
meargă la cina sectelor care se înmulțesc mereu şi înşală pe mulți. 





Y Ne cheamă Hristos la ospățul pocăinţei, la masa mântuirii. Să nu 
amânăm  pocăința,  spovedania, rugăciunea, milostenia, Sfânta 
Împărtășanie, grija pentru suflet, că în ceasul în care nu gândim, Fiul 
Omului va veni! 

“Ne cheamă lisus Hristos la ospățul Sfintei Liturghii. În fiecare 
sărbătoare auzim toaca, clopotele bisericilor şi preoții satelor care ne 
cheamă la cina cea mare a Sfintei Liturghii. 


Oare de ce nu venim măcar Duminica şi la marile Sărbători cu toţii la 
biserică? 


De ce punem motive că "ne-am cumpărat ţarine", adică griji pământeşti, că "ne- 
am cumpărat cinci perechi de boi”, adică ne-am robit de patimi cele cinci 
Simţiri, şi că "ne-am luat femeie", adică ne-am dedat la beţii şi desfrânări, mai 
ales Duminica şi de aceea nu putem veni la ospăţul Sfintei Liturghii în sărbători, 
să ospătăm împreună cu Mântuitorul Hristos, cu Maica Domnului şi cu toţi 
sfinţii din cer? 


Căci vedem la Sfânta Liturghie, Duminica, mai mult bătrâni şi văduve, dar 
tinerii şi copiii dumnevoastră unde sunt? De ce nu vin cât mai mulţi la slujbele 
bisericii, la Sfânta Liturghie? Hristos din cer se jertfeşte pe Sfânta Masă, sfinţii 
şi îngerii din cer cântă cu noi în biserică, Mântuitorul ospătează cu noi şi ne 
hrăneşte cu scumpul Său Trup şi Sânge, iar cei mai mulţi dintre fiii Bisericii 
noastre stau acasă, se duc la beţii, merg la petreceri imorale, la tot felul de 
păcate şi ospătează cu necredincioşii, cu beţivii, cu sectanţii şi cu slugile 
întunericului? 


Vai celor ce lipsesc Duminica fără motiv binecuvântat de la biserică, de la cina 
cea mare a Sfintei Liturghii, că cină mai mare ca jertfă liturgică şi Sfânta 
Impărtăşanie şi ca citirea sfintelor cărţi nu este alta pe pământ! 


Ajunge o săptămână de lucru, de osteneală pentru trup. Să participăm o zi pe 
săptămână, Duminica, în Biserica Domnului la Sfânta Liturghie. Destul ne 
ostenim pentru trup, să ne ostenim acum şi pentru suflet, că în curînd vom pleca 
la marea judecată să dăm socoteală de toate. Oare nu tocmai Duminica se fac 
cele mai multe păcate, petreceri, nunţi, beţii, certuri şi desfrânări? 


Să lăsăm dar tot păcatul şi să ne pocăim de păcatele noastre. Creşteţi-vă copiii 
în frica Domnului, rugaţi-vă mai mult şi veniţi la biserică, la cina cea mare a 
Mântuitorului Hristos. De vom face aşa, şi pe pământ vom fi fericiţi şi 
mulţumiţi, şi în cer cu îngerii, cu sfinţii şi cu Însuşi Hristos vom cina în vecii 
vecilor. 





Amin. 


Părintele Cleopa Ilie — Cuvânt la Cina cea mare 


Părinților, fraților şi iubiţi credincioşi, aproape din tot cuvântul şi din tot 
versetul Sfintei Evanghelii de astăzi, se pot trage o mulţime de învățături, şi nu 
va fi vreme să o tâlcuim cu de-amănuntul. Dar vom arăta puţine din ele, ca să 
vedeţi câtă comoară de învățături cuprinde Sfânta Scriptură. 


Un om oarecare a făcut cină mare. Cine este Omul acesta? Acesta este Insuşi 


Dumnezeul părinţilor noştri. De fapt în Evanghelie Îl auzim pe Mântuitorul 
numindu-Se adeseori Fiul Omului, căci din iubirea de oameni cea negrăită şi 
minunată a venit la noi şi S-a făcut om. 


Dar de ce spune că a venit să facă cină şi nu prânz? Prânz se numeşte de 
obicei masa de amiază, iar cina este masa pe care o iau oamenii seara. 


Prin venirea Sa, Mântuitorul a pregătit cină, căci a venit în zilele mai de pe 
urmă; nu de la începutul lumii. Doar auzim pe marele Apostol Pavel zicând: Pe 
noi, apostolii cei mai de pe urmă (cei mai de apoi), ne-a ales Dumnezeu ca pe 
nişte osândiţi, şi celelalte. 


Deci cina este venirea lui Hristos în lume, este taina iconomiei în trup şi 
mântuirea neamului omenesc. 


De ce este mare cina aceasta duhovnicească a lui Dumnezeu? Căci zice: Un 
om oarecare a făcut cină mare; nu aşa, cum s-ar întâmpla, ci mare. El o numeşte 
mare, pentru că mare este taina creştinătăţii. Aţi auzit cum cântă biserica: "Cu 
adevărat, mare este taina creştinătăţii. Dumnezeu S-a arătat în trup, a venit în 
lume...", şi celelalte. 





Numeşte cină mare taina aceasta a venirii lui Dumnezeu printre oameni, 
pentru că taina iconomiei în trup, Sau a întrupării lui Dumnezeu Cuvântul, 
nu este supusă înţelegerii nici minţilor raţionale din ceruri ale îngerilor, nici 
celei a oamenilor. Taina iconomiei în trup pururea rămâne taină, necuprinsă 
de vreo minte de înger sau de om (IEEE, paza celor 
cinci Simţiri, p. 368-379). 


Deci taina iconomiei în trup, sau cum se naşte Dumnezeu din Fecioară şi 
fecioara rămâne iarăşi Fecioară, fără să se strice peceţile fecioriei, rămâne 
necuprinsă de vreo minte în veacul veacului. Nimeni nu ştia că Mântuitorul, 
fiind de o mărime cu Părintele Său, era întreg în pântecele Fecioarei, şi cum un 
Dumnezeu nemărginit şi necircumscris încape întreg într-o fecioară. 


Dar ce mai spune Sfânta Evanghelie? La această cină mare a trimis Dumnezeu 
să cheme pe mulţi. Dar de ce n-a zis pe toţi? Căci zice: Şi a trimis în ceasul 
cinei omul acela pe sluga sa ca să cheme pe cei mulți. 


Dar ştim din Sfânta Scriptură că Dumnezeu voieşte ca toți oamenii să se 
mântuiască şi la cunoştinţa adevărului să vină. Evanghelia ne dă o pildă, şi toate 
pildele Mântuitorului nostru lisus Hristos au două înţelesuri: unul după literă şi 
altul după duh. Căci Mântuitorul nostru, venind în lume a vorbit mai mult în 
pilde, potrivit celor proorocite de la Duhul Sfânt, care cu o mie de ani mai 
înainte a spus prin gura lui David: Deschide-voi în pilde gura mea (Psalm 77, 
2). 


Pilda înseamnă mai întâi o închipuire a unor adevăruri şi al doilea arată ce lucru 
este închipuit de dânsa. Deci, după înţelesul literei a spus Mântuitorul că a 
chemat pe mulți şi nu pe toți. 


Oare ar încăpea în gândul dumneavoastră dacă v-aş spune că cineva a făcut o 
cină mare şi a chemat pe toţi oamenii din lume? Mai ales că aici Dumnezeu Se 
ascunde sub chipul unui om oarecare. Ce aţi spune? Nu se poate. A chemat 
omul acela la cină o mie, zece mii, o sută de mii, dar toată omenirea n-a putut s- 
o cheme. Deci când a zis că a chemat pe mulţi, a spus după slovă. Deci cuvântul 
acesta "mulţi", arată de fapt pe toţi, după înţelesul cel închipuit prin pildă. 


Ce s-a întâmplat după aceasta? A chemat Dumnezeu pe oameni la cină, dar 
mulți au început a respinge chemarea. 


Dar cine era sluga pe care a trimis-o omul acela să cheme la cina sa cea 
mare? Acesta este lisus Hristos, care de bună voia Sa, din iubirea Sa cea 
negrăită pentru neamul omenesc şi către Dumnezeu, Părintele Său, slugă S-a 





făcut pentru noi. Căci auzim zicând în Evanghelie: N-a venit să I se slujească, 
ci ca să slujească multora (Matei 20, 28). 


Slugă S-a făcut Dumnezeu Cuvântul şi Părintelui Său şi neamului omenesc 
din iubirea Sa de oameni cea negrăită, căci ascultător S-a făcut Părintelui 
Său până la moarte, şi încă moartea de cruce! Pentru aceasta Dumnezeu L-a 
proslăvit pe Dânsul şi I-a dat Lui nume care este mai presus de tot numele, ca 
în numele lui lisus Hristos tot genunchiul să se plece, şi al celor cereşti, şi al 
celor pământeşti şi al celor de dedesubt (Filipeni 2, 8-9). Pentru negrăita Sa 
smerenie L-a înălțat Părintele Său ca să stea de-a dreapta slavei şi, ca om, să fie 
de un scaun, de o fire şi de o putere cu El. 


Şi ce a făcut sluga? S-a dus să cheme la cină, chiar în ceasul ei. În legea veche 
era obiceiul ca atunci când făcea cineva praznic la amiază sau seara, să trimită 
oameni mai înainte cu câteva ceasuri sau cu o zi chiar, ca să poftească pe 
invitaţi. 


Dar aici, de când trimite el să cheme pe invitaţi? De când începe masa, în ceasul 
cinei. Spune că a chemat pe mulţi. Cine au fost aceştia? Tot neamul omenesc. 
După cum s-a scris, Dumnezeu voieşte ca toţi oamenii Să se mântuiască (Isaia 
45, 22; Matei 18, 11; loan 3, 17; 1 Timotei 4, 10). 


Când a venit Mântuitorul să slujească neamului omenesc, spre mântuire, ca o 
slugă a Părintelui ceresc, întâi a chemat neamul evreiesc, căci spune: Nu sunt 
trimis decât către oile cele pierdute ale casei lui Israel (Matei 15, 24). Mai 
întâi s-a dus la ei ca să nu aibă cuvânt în ziua judecății, că lisus, care, după firea 
omenească se trage din Avraam, din David, din neamul evreiesc, a chemat mai 
întâi pe păgâni. Nu! Mai întâi a venit să cheme oile cele pierdute ale casei lui 
Israel. 


Dar cum ştim că pe ei i-a chemat întâi? Apostolul Petru, în Ierusalim, predică în 
ziua întâi şi cred trei mii, iar în ziua a doua se adaugă încă cinci mii. Dar cine 
erau aceştia care au crezut primii în Evanghelie? Evreii. 


Cei dintâi credincioşi ai Bisericii din Ierusalim, întemeiată de apostoli, de 
Iacov, de Petru şi de Ioan, stâlpii Evangheliei, au fost mai mult evrei. In 
Proschinitarul Ierusalimului se scrie: "...am avut în lerusalim 15 arhierei, 15 
patriarhi tăiaţi împrejur”. De la Iacov, fratele Domnului, şi până aproape de 
Marele Constantin, au fost în Biserica din lerusalim arhierei tăiați împrejur, 
adică din neamul evreilor, care mai ţineau încă tăierea împrejur. 


Deci, într-o perioadă au fost în Ierusalim numai patriarhi şi arhierei evrei şi 
biserica din Ierusalim era alcătuită mai mult din evrei. După aceea a trimis 





Dumnezeu pe Pavel la neamuri, departe de Ierusalim. De aceea spune că i-a 
chemat întâi pe evrei, ca să n-aibă răspuns în ziua Judecăţii. 


lar mai apoi, zice dumnezeiasca Evanghelie, a trimis în ceasul cinei să cheme şi 
pe alții. 


Cel dintâi chemat a zis: Țarină mi-am cumpărat, şi mă duc s-o văd. Rogu-te să 
mă ierţi. Ce este țarina? Hristos ne-a spus în pilda cu semănătorul, pe care a 
tâlcuit-o ucenicilor: Cel care seamănă sămânţa cea bună este Fiul Omului. 
Țarina este lumea; sămânţa cea bună Sunt fiii împărăției; iar neghina Sunt 
fiii celui rău (Matei 13, 36-38). lată ce este țarina. Deci când auzim în 
Evanghelia de astăzi că cel dintâi a pus pricină de refuz că şi-a cumpărat țarină, 
se înţelege că s-a legat de lumea de acum. Cel care nu vrea să meargă la cina 
Marelui Împărat, la Împărăţia Cerurilor, zicând că şi-a cumpărat țarina, este 
tot omul care-i legat cu inima de lumea aceasta în care se lucrează toată 
fărădelegea şi păcatul. Acesta este omul care nu vrea să meargă la cina lui 
Dumnezeu, când glasul conştiinţei îl cheamă, ci cumpără mereu țarina 
aceasta, adică slujeşte acestei lumi şi răutăţilor din ea. 


Dar de ce spune că a cumpărat-o şi nu spune că este a lui? Pentru că atâta stăm 
pe lumea aceasta, de când ne naştem şi până murim. O cumpărăm când 
deschidem ochii şi o vindem înapoi când murim, când închidem ochii. Aşadar, 


nu-i a noastră. Aici am găsit-o, aici rămâne. 


Deci, când îl auzim pe omul acela că şi-a cumpărat țarină şi n-a mers la cina 
lui Dumnezeu, Să ştim că el este om lumesc, care se leagă cu inima de 
lucrurile cele deşarte şi stricăcioase ale lumii şi nu ascultă de chemarea 
conştiinţei, ca să meargă pe calea poruncilor lui lisus Hristos. Acela şi-a 
cumpărat slujirea cea rea a lumii. 


Al doilea a zis: Mi-am cumpărat cinci perechi de boi şi mă duc să-i încerc. 
Rogu-te să mă ierţi. Care-s perechile de boi şi cum le încearcă omul? 
Perechile de boi sunt cele cinci simţiri pe care le avem toţi şi care sunt în câte 
două organe. Avem doi ochi cu care vedem, două urechi cu care auzim, două 
nări cu care mirosim, două organe cu care gustăm: limba şi cerul gurii; două 
organe ale pipăitului, cel dinafară şi cel dinlăuntru. Căci simţim fierbinţeala şi 
răceala şi în afară, dar şi înăuntru. Tot aşa simţim asprimea şi durerea până la 
inimă, dar le simţim şi în afară. Deci cele cinci perechi de boi sunt cele cinci 
simțuri ale noastre: vederea, auzul, mirosul, gustul şi pipăitul. 


Dar cum le cercăm noi şi cum nu mergem la cina marelui împărat? Prin aceea 
că pironim mintea şi inima noastră în aceste cinci simţuri şi nu vrem să ascultăm 
de glasul conştiinţei, ca să mergem la cina marelui Împărat. lată vă dau o pildă. 





Astăzi e miercuri sau vineri, sau timp de post, şi trebuie să postesc, sau am 
canon de la duhovnic şi trebuie să postesc până la ora 5 sau până seara. Dar eu 
mă duc prin piaţă şi văd nişte plăcinte care-mi plac sau nişte cornuri sau 
altceva de mâncare şi mă las biruit de pofta ochilor şi a pântecelui şi mănânc 
înainte de vreme. Am încercat o pereche de boi! Care? Gustul. Glasul 
conştiinţei mi-a spus: "Omule, azi e zi de post, ai canon de la duhovnic”. "Da, 
voi posti poimâine. Azi mănânc că mi-e foame". Am încercat o pereche de boi! 


Înţelepciunea ne învaţă aşa: Ochii tăi cele drepte să vadă şi urechile tale cele 
drepte să audă. lar Duhul Sfânt ne spune: Doamne, abate ochii mei de la 
deşertăciuni (Psalm 118, 37). 


Eu ştiu că trebuie să păzesc vederea, pentru că vederea este simţire împărătească 
la om, iar ochii sunt cele două mâini ale sufletului, cum spune 

cu care omul ia păcatul de la distanţă. Dacă nu păzim ochii, nu putem păzi 
nici mintea, căci mare legătură au ochii cu mintea. lar Scriptura ne spune să 
păzim gândirea, dar noi n-o păzim; ne ducem acolo unde e distracție, la 
televizor, la meci, la cinema şi la necurăţii. Şi aşa, mai încercăm o pereche de 
boi. Care? Vederea. Şi astfel nu ascultăm de glasul care ne opreşte de la aceasta, 
ca să ne ducem la cina marelui Împărat, la Împărăţia Cerurilor. 


Dar să vedem mai departe. Zice Sfânta Scriptură: Urechile tale cele drepte să 
audă. Trebuie să asculți numai predicile, numai cuvântul lui Dumnezeu, numai 
cântările bisericeşti şi numai cele ce sunt necesare vieţii. Dar noi ce zicem? O 
voi face această mai târziu, căci auzi este nuntă şi cântă lăutarii! N-auzi cum 
cântă de frumos? Unu-i cu mandolina, altu-i cu scripca, altul cu toba! Şi aşa am 
mai încercat o pereche de boi. Cele două urechi au încercat şi perechea aceasta. 
Auzul. 


Sfânta Carte spune să umbli îmbrăcat în haine simple, că Sfântul loan 
Botezătorul a umblat în piele de capră şi Ilie Tesviteanul cu cojoc; iar patul 
nostru să fie tare, nu moale, că: Vai - zice Isaia - de cei ce dorm pe saltele şi pe 
paturi moi, că uită de Dumnezeu! Dar eu vreau să am haine moi, blănuri, iar 
patul meu să fie moale, cu plapumă de mătase, cu saltea de lână, nu de paie! 

Şi iată, am mai încercat o pereche de boi! Care? Pipăitul. 


Glasul lui Dumnezeu îmi spune: "'Omule, să trăieşti cu cele strict de trebuinţă 
vieţii”. Dar eu vreau podoaba trupului şi moleşeala lui. Vreau băi! Vreau să-i 
fac baie viermelui acestuia care este tină şi merge în iad, dar nu se pocăieşte. 
Numaidecât vreau să-l duc la băi şi nu la băi simple, ci cu săpunuri frumos 
mirositoare. Şi aşa se aduce în suflet toată moliciunea şi toată răutatea dracilor, 
de la vederea goliciunii omului şi de la această nebăgare de seamă, mai ales 





când trupul este sănătos. Am mai încercat şi această pereche de boi, a pipăitului 
(Fapte 17, 27). 


Ce ne-a mai rămas? Mirosul. În post, bucătăria noastră trebuie să miroasă a 
zarzavat, a ceapă şi a cartofi copţi, nu a carne, a brânzeturi şi a grăsimi. Că 
pierduţi suntem, dacă voim să miroasă a dulce în zilele de post în bucătăria 
noastră. "Nu se mănâncă azi - miercurea sau vinerea - brânză, ouă şi carne!" 
"Ei, taci din gură! Nu ce bagi în gură spurcă pe om, ci ce iese din gură!" Ştie că 
sectarul să tălmăcească Scriptura pentru pântecele lui! Dar nu aşa se tâlcuieşte. 
Şi bagă omul friptură în pântece şi mănâncă gras. 


Şi foloseşte mirosuri de săpun şi parfumuri şi se fardează pe obraz, că din om se 
face măscărici! Nu lasă frumuseţea pe care i-a dat-o Dumnezeu. Se vopseşte şi 
la buze, încreţeşte părul, face manichiură. Face toate blestemăţiile cele ce învaţă 
satana pe oameni. Şi se parfumează, ca să miroasă pe drumuri şi să zică lumea: 
"Asta-i cucoana cutare, ăsta-i domnul cutare! Dar frumos mai miroase după 
dânşii”. 


Dar acestea duc la putoarea gheenei şi la iad. Că atâta putoare este acolo, încât 
toate putorile din lume de le-ai strânge la un loc, n-ai putea aduna cât un 
miligram din oceanul acela de putoare. Vrei să miroşi pe drumuri şi să sminteşti 
şi pe alții? Nu uita putoarea aceea din iad şi poate te vei îndrepta şi vei urî 
parfumurile. 


Dumnezeu spune: "Da, să umbli în haine curate, să mergi la biserică, să te 
speli cu săpun care nu miroase, să te cureţi şi să te îngrijeşti, dar să nu miroşi 
a parfumuri, că putoare şi vierme este omul după moarte”. Dacă mergi pe la 
cimitire, când se dezgroapă vreun mort, ai să vezi în ce putoare stă trupul acolo. 
Dacă-l dezgropi după 7-8 zile, miroase mai rău decât toate putorile lumii. Îţi 
arată Dumnezeu ce eşti! 


Deci aşa încearcă omul cele cinci perechi de boi: când coboară mintea cu 
voia sa la cele cinci simţiri şi vrea să le desfăteze pe toate. 


Dar dacă aceia au pus aceste pricini, ce-a făcut sluga din Evanghelie? Mergând 
înapoi la Domnul Său, a zis: "Doamne, am chemat pe aceştia la cină şi s-au 
scuzat, cum vezi". Atunci S-a mâniat Domnul acela care făcuse cina. Şi 
mâniindu-Se că cei chemaţi au dat aceste pricini şi n-au venit, a zis către slugă: 
"leşi pe la răspântii şi pe la ulițele cetăţii şi adu-i aici pe săraci, pe orbi şi pe 
şchiopi”. 


Ce înseamnă răspântiile drumurilor? Dacă mergi singur pe un câmp şi dai 
deodată de două drumuri, unul care face la dreapta şi altul care face la stânga, şi 





dacă n-are cine să-ţi spună care-i drumul cel bun, stai la răspântie şi nu ştii 
încotro s-o iei. "Oare ce să fac? S-o iau la dreapta, sau la stânga?" Dacă nu ţi-ar 
arăta cineva calea cea bună, ai greşi. 


Aşa a fost când Mântuitorul a venit în lume pentru cina Părintelui Ceresc; a 
găsit lumea aceasta la o răspântie. Şi spune Scriptura: "Veţi umbla în calea 
limbilor şi a popoarelor şi în întuneric şi în umbra morţii”. 


Erau atâtea popoare pe pământ care nu-L ştiau pe Dumnezeu şi care se închinau 
la mii de zei. Fiecare avea dumnezeul lui şi pentru fiecare păcat îşi crea un 
dumnezeu, după plăcerea lui. Întreaga omenire era la o mare răspântie, la o 
mare răscruce. Şi a venit Mântuitorul să arate că este un singur drum şi un 
singur Dumnezeu, Care a făcut lumea şi toate cele din ea. 


Dar a mai spus: Mergeţi şi pe ulițele cetăţii! Cine merge mai adesea pe uliţe? 
Poporul de obşte. Fie că merge să vândă sau să cumpere, să-şi ia hrană pentru 
copii, fie pentru alte treburi. Poporul de obşte umblă mai mult pe ulițe decât cei 
mai învăţaţi, care stau la birou, la divanuri, la locuri înalte. Ei sunt cei din casă, 
cum spune altă Evanghelie: Doi vor fi în casă; unul se va lua şi altul se va 
lăsa. Căci între ei sunt şi buni şi răi. Va lua Dumnezeu pe cei buni pentru 
împărăție, iar pe cei răi îi va lăsa să se muncească în gheenă. 


Dar cei ce umblă pe uliţe sunt săracii şi oamenii de obşte. I-a spus să cheme pe 
cei de pe ulițe pentru că Hristos nu face deosebire de om, mare sau mic. Căci 
spune Pavel: În lisus Hristos nu este iudeu, nu este elin, nu este stăpân, nu 
este slugă. Şi iarăşi: Vezi, frate, chemarea noastră, că dintre cei chemaţi la 
noi, nu Sunt mulţi de neam mare. A ales Dumnezeu pe cele simple ale lumii 
ca să ruşineze pe cei înţelepţi şi cele de neam slab şi neputincios, ca să dea de 
ruşine pe celelalte. 


Aşa face înţelepciunea lui Dumnezeu, ca să nu se laude omul cu înţelepciunea 
sa şi să nu se sprijine pe puterea sa. Înţelepciunea vrea ca Dumnezeu să Se laude 
întru toate, să-Şi arate puterea în cei slabi şi în cei neputincioşi, în cei nebăgaţi 
în seamă şi în cei puţini, ca să cunoască oamenii că puterea Lui este cea care 
lucrează, cum zice Apostolul Pavel: Ca mulțimea puterii să fie a lui 
Dumnezeu, nu a noastră. 


I-a spus Hristos să cheme orbii. Care orbi? Orbii la minte. Căci poate fi cineva 
orb cu ochii trupului, dar foarte înţelept la minte şi cu duhul. Iar acela nu-i orb, 
ci adevăratul orb este cel cu păcate şi acela se lipseşte de cina marelui Împărat. 
Căci a zis Mântuitorul la vindecarea orbului: Am venit în lumea aceasta ca cei 
ce au ochi să nu vadă (fariseii, cărturarii şi făţarnicii, care nu vedeau decât cu 
ochiul zavistiei), iar cei orbi să vadă lumea (loan 9, 39). 





Şi a mai zis: Cheamă-i pe cei betegi, adică pe cei bolnavi, dar nu cu trupul, ci cu 
sufletul. Că Mântuitorul a spus: N-au trebuinţă cei sănătoşi de doctor, ci cei 
bolnavi, adică cei bolnavi sufleteşte. Pentru aceasta a venit EI în lume. 


Şi a mai zis: Cheamă şi şchiopii. Care şchiopi? Credeţi că numai cei ce umblă în 
cârje sunt şchiopi? Şchiopii adevăraţi sunt cei ce şchiopătează în legea lui 
Dumnezeu. Căci a zis marele Ilie Tesviteanul, când l-a mustrat pe Ahab: "Nu 
eu Sunt, împărate, cel ce aduce nenorocire peste Israel, ci tu şi casa părinţilor 
tăi aţi părăsit poruncile Domnului... Până când veţi şchiopăta de amândouă 
picioarele?” (II Regi 18, 18-21). 


De aceea spune Evanghelia că sluga lui Dumnezeu, [lisus Hristos], chema pe 
cei care şchiopătau din calea poruncilor lui Dumnezeu, că erau şchiopi cu 
sufletul, nu cu trupul. Şi după ce i-a chemat pe aceştia, sluga a dat de veste 
stăpânului: Srăpâne, am făcut cum ai zis, am chemat şi pe cei orbi şi pe cei 
betegi şi pe cei şchiopi şi mai este loc. Ce înseamnă: "mai este loc?" 


V-am spus că a chemat mai întâi neamul evreiesc şi a întemeiat Biserica din 
Ierusalim. Dar mai era loc. Pentru cine? Pentru popoarele păgâne. Căci iată ce 
au spus dumnezeieştii Apostoli când au văzut că Dumnezeu, prin Apostolul 
Petru, le-a chemat şi pe acestea la credinţa cea în lisus Hristos: Aşadar şi 
păgânilor le-a dat Dumnezeu pocăinţa spre viaţă (Fapte 11, 18). 


Era loc pentru toate popoarele lumii, că în Rai şi în Împărăţia Cerurilor este 
mare lărgime. Dumnezeu cheamă toate popoarele lumii. Căci spune proorocul 
Isaia: Pământul va fi plin de cunoştinţa Domnului, ca marea de apă (Isaia 1], 
9; Avacum 2, 14). Dar şi Ieremia spune: Toate neamurile, toate popoarele Mă 
vor cunoaşte până la urmă şi Mi se vor închina (31, 34). 


Deci trebuie să vină toate popoarele care se vor mântui până la urmă. Şi 
pământul va fi plin, întreg de cunoştinţa Domnului. Căci zice proorocul: Nimeni 
nu va mai întreba în ziua aceea: cunoaşteţi pe Domnul? Că toţi Mă vor 
cunoaşte, de la mic la mare (saia 40, 5; 66, 18). Va veni o perioadă când tot 
trupul are să cunoască şi să vadă slava Domnului. 


Şi dacă a zis sluga că mai este loc, ce a zis Stăpânul? Jeşi la drumuri şi la 
garduri şi adu-i aicea, să se umple casa Mea! 


Sluga a spus că mai este loc, iar Părintele Ceresc Îşi arată negrăita Sa iubire 
de oameni, zicând: "Adu-i aici pe toţi! Vreau să Mă bucur în veacul veacului. 
Vreau să se umple Împărăţia Cerurilor până la margini, cu tot sufletul pe 
care l-am creat. Adu-i aici, să se umple casa Mea. Aceasta va fi bucuria Mea 





cea desăvârşită. Eu i-am zidit pe toţi şi vreau ca toţi să stea cu Mine şi să 
cineze cu Mine în veacul veacurilor aici, în Împărăţia Cerurilor”. 


ŞI 1-a zis slugii să iasă la drumuri şi la garduri. Dar de ce la drumuri? Fiecare 
om are în viaţa sa, drumul său. Pe atunci unii oameni mergeau pe calea rătăcită 
a închinării la idoli, alţii în calea filozofiei veacului de atunci. Erau foarte multe 
căi în viaţa popoarelor lumii. Acestea erau drumurile lor. De aceea a zis: Jeşi la 
drumurile lor! Du-te şi întoarce-i din drumurile lor greşite şi adu-i la cina cea 
mare! 


Dar de ce a spus: şi la garduri? Gardul este simbolul păcatului, fie că-s la 
curte, fie că-s la moşie, fie că-s la grădină. Gardurile au rostul de a despărți o 
grădină de alta, un ogor de altul, o casă de alta, o livadă de alta. Aşa şi păcaru/ 
ne desparte pe noi de Dumnezeu, Ziditorul nostru, şi pe unul de altul. Când a 
zis: "la garduri”, a zis: "leşi la cei căzuţi în păcate, care s-au despărţit de Mine 
şi între ei, prin păcatele şi răutăţile lor, şi adu-i aici, ca să se umple casa 
Mea”. 


Dar ce mai spune dumnezeiasca Evanghelie? Zic vouă că nici unul din cei 
chemaţi, nu va gusta din cina Mea. Aţi văzut? Din cei ce şi-au găsit scuze în 
păcate şi n-au vrut să vină, nici unul nu va gusta din cina Domnului. 


Acum este momentul să vorbim ceva şi despre pricinile date ca scuze. Vai de 
noi, păcătoşii. Conştiinta noastră este sluga lui Dumnezeu, care ne cheamă la 
cina Marelui Împărat. Ea pururea ne cheamă la Dumnezeu şi noi pururea 
găsim pricini ca Să nu răspundem. 


Vezi pe omul înconjurat de averi? Oricât ar avea omul de mult, şi mai mult vrea. 
"Am de arat, am de semănat, am treabă cu oile, am treabă cu boii, vreau să-mi 
fac casă nouă, am de măritat fete, am de însurat feciori, am de făcut cutare 
lucru". Şi zăbovindu-se în toate acestea, în toate lucrurile lumii celei deşarte şi 
stricăcioase, nu răspunde conştiinţei, adică slugii lui Dumnezeu din el, care-l 
cheamă la cină. S-a încurcat în multe pentru toată viaţa. Legat de grijile lumii 
pune pricină că nu poate merge la biserică, la rugăciune, la citire şi la toată 
lucrarea faptei celei bune. Găseşte tot felul de pricini şi nu merge la cina 
Marelui Împărat, nu-şi găseşte vreme de un ceas pe zi pentru rugăciune. De ce? 
Toată grija lui o cheltuieşte cu grijile veacului de acum! 


Unul dă ca pricină, când trebuie să postească: "Nu pot, sunt neputincios, m-a 
dezlegat doctorul să mănânc bine. Dacă postesc în Postul Mare, în Postul 
Crăciunului, dacă ţin lunea, miercurea şi vinerea, ca toţi creştinii, mă topesc de 
foame”. 





Dă drept pricină neputinţa şi nu vrea să postească. Conştiinţa îţi spune: 
"Omule, adu-ţi aminte că nu numai cu pâine va trăi omul, ci şi cu tot 
cuvântul care iese din gura lui Dumnezeu. Nu-ţi aminteşti ce spune Apostolul 
Petru? Bine este a întări inimile voastre cu darul, iar nu cu mâncările întru 
care nu este mântuire. Largă este calea pântecului şi pe toți îi duce la gheenă. 
Omul dă ca pricină neputinţa şi se ţine de ea. Dar ce e pricina sau scuza? lată ce 
ne învaţă Sfântul Isaac: Pricina sau scuza este o voinţă a păcatului şi înainte- 
mergătoare a lui, scuza este punte spre păcat (Cuvântul 26). 


> Unul vrea să facă milostenie, dar găseşte ca pricină: "N-am de unde să 
fac; n-am nici un ban!" 

> Altul vrea să lase tutunul, dar găseşte ca pricină: "Nu pot, că m-am 
obişnuit cu dânsul”. 

> Unul vrea să lase rachiul sau beţia, că-l distruge. Răspunde: "Nu pot, că 
aşa m-am deprins!" 

> Altul vrea să meargă la biserică. Dar zice: "Nu pot, că am treabă astăzi. 
Trebuie să mă duc în cutare loc, am cutare treburi de făcut”. 


EI n-a auzit cuvântul: Să nu abaţi inima mea spre cuvinte de vicleşug, ca să 
tăgăduiesc răspunsurile cele din păcate. Cu oamenii cei ce lucrează 
fărădelege; şi nu mă voi însoţi cu aleşii lor (Psalm 140, 4-5). 


Găseşte mereu pricini. Vrea să facă omul păcatul, dar frica lui Dumnezeu îl 
opreşte. Însă după ce a găsit o pricină, îl face. Căci cel ce râvneşte la muiere 
străină, cel ce păcătuieşte şi face fărădelegi şi curveşte, zice: "Am firea 
fierbinte, sunt om sănătos şi nu-mi ajunge o femeie". Strică şi casa celuilalt, îşi 
strică şi sufletul lui şi al aceluia cu care păcătuieşte, pentru că a pus pricină 
neputinţa, că nu poate să se înfrâneze. 


Vai de noi şi de noi, că a ajuns gheena acum lângă noi. Pricina merge înaintea 
păcatului, este înainte-mergătoare. Punte către păcat s-a făcut pricina, fiindcă a 
lpsit din om frica de Dumnezeu. 


Ce spune Duhul Sfânt: Zis-a călcătorul de lege ca să greşească întru sine: nu 
este frica lui Dumnezeu înaintea ochilor lui (Psalm 35, 1). 


Omul ar posti, ar merge la biserică, ar face milostenie, s-ar închina, ar ţine 
curăţia cu soţia sa după legea căsătoriei, s-ar împăca cu fratele său, ar lăsa 
tutunul, beţia, înjurăturile, ar lăsa zgârcenia, otrava nemilostivirii şi ura către 
fratele său, toate le-ar lăsa, dar nu-l lasă pricina închipuită de el. Găseşte 
pricină şi zice: "Dar cum să-l iert eu pe celălalt, dar eu sunt cineva, şi apoi m-a 
şi supărat". Pune vină pe celălalt, nu pe sine şi, găsind pricina aceasta, nu-l iartă 





pe acela şi, legat de satana, orbit şi prins cu inima în ghiarele lui, se duce în 
focul gheenei, dacă moare fără să ierte. 


Mânia omului se împarte în trei: 
> Este o mânie care vine şi trece repede. Aceasta nu este periculoasă ca 
celelalte. Aceasta-i ca focul de călți; se aprinde şi se stinge. Căci zice 
Scriptura: Mâniaţi-vă şi nu greşiţi... (Psalm 4, 4). După ea îşi cere 
îndată omul iertare. 
» Este apoi al doilea fel de mânie: pizma, care ţine minte răul două-trei 
zile, sau mai mult. 
i în Sfârşit este zavistia, care ţine uneori toată viaţa. Îl ține uneori 
satana legat pe om, de nici pe patul de moarte nu-l iartă pe fratele său. 


Această zavistie îl face pe om mai rău decât dracul, cum spune Sfântul 
Deci unul ca acesta dă pricină: "Nu pot să-l iert, că 


el m-a nedreptăţit”. Şi stă întunecat ca un drac şi stă cu satana în inimă 
şi nu aude Scriptura care zice: Soarele să nu apună întru mânia voastră 
(Efeseni 4, 26). Îl ţine satana şi-i zice că-i drept, că are dreptate să nu 
ierte şi să nu ceară iertare, pe motiv că nu este el vinovat. 


Vai de noi şi de noi de credem că scăpăm din gheena pentru aceste pricini. N- 
auzi ce spune Duhul Sfânt: Să nu abaţi inima mea spre cuvinte de vicleşug, ca 
Să tăgăduiesc răspunsurile cele din păcate (Psalm 140, 4). 


Dar, va zice careva: "Părinte, sunt şi pricini binecuvântate”. Să vedem care ar fi 
aceste pricini binecuvântate. Să vă dau un exemplu: Spune dumnezeiasca 
Scriptură în porunca a cincea: Cinsteşte pe tatăl şi pe mama ta, ca să-ţi fie ţie 
bine şi să trăieşti ani mulţi pe pământ. Dar această poruncă din decalog n-are 
putere când te cheamă Dumnezeu la pocăință şi la mântuire şi n-ai voie să mai 
asculți pe tatăl şi pe mama ta şi pe sora ta, dacă nu te lasă să posteşti, să mergi la 
biserică, să te rogi, să te mântuieşti, să duci viaţă cinstită. Dacă tatăl şi mama te 
opresc de la acestea, nu-i mai poţi asculta, că ei sunt cei mai mari vrăjmaşi. 


Căci spune Hristos în Evanghelie: Tot cel ce vine la Mine şi nu urăşte pe tatăl 
şi pe mama Sa, Sau pe Sora Sa, sau pe fratele său, sau pe prietenul său, sau pe 
însuşi sufletul său, nu poate să fie ucenic al Meu (Luca 14, 26-27). Şi mai 
spune lisus Hristos: N-am venit să aduc pe pământ pace, ci sabie (Matei 10, 
34-36), ...căci vor fi doi contra trei într-o familie şi trei contra doi (Luca 12, 
52). 


Deci cei ce ascultă cuvântul lui Dumnezeu trebuie să fie contra firii? Nu, căci 
firea noastră adevărată o găsim când iubim pe Dumnezeu. Numai în 
Dumnezeu trebuie să-i iubim pe părinţi şi pe fraţi. Porunca întâi din decalog 
cere: Să iubeşti pe Dumnezeul tău din toată inima şi din tot cugetul tău, din 





toată puterea ta (Deuteronom 6, 5). Deci cere toată ființa omului. Pe 
Dumnezeu trebuie să-L iubim din inimă, adică din suflet, cu simţămintele, cu 
partea sentimentală a sufletului nostru; din cuget, adică cu mintea Sau cu 
partea cugetătoare; şi din virtute, adică cu trupul, deci cu toate cele ale 
noastre. Deci porunca întâi din decalog cere de la noi o dragoste nemărginită 
faţă de Dumnezeu. 


Numai după Dumnezeu Sau în Dumnezeu trebuie să iubim pe aproapele ca pe 
noi înşine. În cazul când eu vreau să mă mântuiesc, să merg după Hristos, dar 
tata nu vrea, sora nu vrea, mama nu vrea, femeia nu vrea, copiii nu vor, nu 
trebuie să ascult de ei. În acest caz am poruncă să-i urăsc şi să-L iubesc pe 
Dumnezeu. Nu trebuie să mă despartă de dragostea lui Dumnezeu nici părinţii, 
nici înălțimea, nici adâncimea, nici puterile cele de sus, nici cele de jos. Când e 
vorba de ascultarea de Dumnezeu şi de dragostea Lui, cine iubeşte mai mult 
vreo zidire decât pe Ziditorul, ori mamă, ori tată, ori țarină, ori vie, ori moşie, 
ori copii, ori viaţa de aici, acela se înşală şi va fi lepădat de la Dumnezeu cu 
totul şi nu a ales cărarea care duce la cina marelui Împărat. 


Dar de ce să-L iubim pe EL mai presus de orice? 

+ Mai întâi pentru că El este Ziditorul lumii văzute şi nevăzute. 

4 Al doilea, pentru că este Ziditorul omului. El a dat omului viața şi mintea, 
voința şi rațiunea, lumina, auzul, vederea şi tot ce îi trebuie pentru viaţa 
de acum şi pentru cea de dincolo. 

+ Al treilea, fiindcă poartă de grijă de toate fiinţele din cer şi de pe pământ. 

+ Al patrulea, pentru că ne iubeşte şi este Preasfânt, Preadrept şi nu urăşte 
pe păcătosul care vine la pocăință. 

4 Al cincilea, pentru că ne-a pregătit nouă împărăție fără de sfârşit pentru 
puținele fapte bune ce le putem noi face în zece sau douăzeci sau o sută 
de ani pe pământ şi care sunt o nimica toată faţă de viaţa veşnică. 

4 Al şaselea, trebuie să iubim pe Dumnezeu din toată inima şi să renunţăm 
la toate ale lumii pentru că EI este o fiinţă prea desăvârşită, prea bună şi 
prea îndurată, care nu voieşte să ne ducă în munca iadului. A făcut iadul 
cu munci pentru diavoli, dar nu l-a făcut pentru oameni, căci zice: 
Duceţi-vă de la Mine blestemaţilor în focul cel veşnic care este gătit 
diavolilor şi îngerilor săi. N-a făcut iadul pentru noi, ci pentru draci, iar 
dacă ne facem şi noi răi asemenea dracilor, ne facem vinovaţi de gheenă. 

4 Jar al şaptelea, trebuie să-L iubim din toată inima, din tot cugetul şi din 
toată puterea, căci EI este stăpân suprem peste toate. Stăpânul lumii celei 
văzute şi nevăzute. lar din dragostea cea nemărginită către noi, a trimis 
pe Mântuitorul, Fiul şi Cuvântul Cel Unul Născut, în lume, să Se îmbrace 
cu firea noastră - afară de păcat -, să vestească mântuirea neamului 
omenesc, să ne cheme la cina cea mare a Împărăției Cerurilor, ca să 
petrecem acolo împreună cu El, în vecii vecilor. 





Dar vai de noi şi de noi, când conştiinţa ne spune să facem o faptă bună sau să 
lăsăm răul: "Lasă-te de tutun, lasă rachiul, lasă jocurile, lasă petrecerile, lasă 
înjurătura, lasă ura pe fratele tău, lasă luxul, lasă femeia străină, lasă păcatele 
cu care te-ai îndeletnicit, lasă zgârcenia, lasă nemilostivirea, lasă aducerea 
aminte a răului”, iar noi nu vrem, ci găsim fel de fel de pricini cu mintea noastră 
şi socotim că aceste pricini sunt binecuvântate. 


V-am spus că atunci când este vorba de ascultarea lui Dumnezeu şi de dragostea 
Lui, chiar pricinile binecuvântate n-au nici o putere. Toate cad în acest caz. 


Avraam a primit poruncă: Du-te de înjunghie pe fiul tău (Facerea 22, 1-15). A 
aşteptat Avraam o sută de ani ca să-l aibă şi când să se bucure de el, a primit 
poruncă să-l înjunghie. Şi s-a dus. Pentru ce? Ca să asculte de Dumnezeu, 
fiindcă ÎL iubea din toată inima. Şi văzând Dumnezeu la Avraam atâta lepădare 
de sine, atâta iubire, i-a spus cu jurământ: "Avraame, Avraame, fiindcă n-ai 
cruțat pe fiul tău, cu jurământ îţi spun că întru tine voi binecuvânta toate 
popoarele pământului prin credinţă”. Căci toţi suntem fui lui Avraam, dar 
după credinţă, nu după trup. Căci Avraam prin credinţă s-a îndreptat. Pentru că 
zice Scriptura că a crezut Avraam lui Dumnezeu şi i s-a socotit lui aceasta spre 
dreptate (Facerea 15, 6). 


Deci, iată că trebuie să lăsăm toate pricinile pe care ni le aduce satana în minte, 


când vrem să facem o faptă bună. Căci toate sunt pricini omeneşti şi drăceşti, 
pricini care îndeamnă la păcate. Niciodată să nu căutăm pricini, când trebuie să 
urmăm calea poruncilor lui lisus Hristos. Toată pricina care ni se face spre 
neascultarea lui Hristos şi a poruncilor Sale şi a dragostei lui Dumnezeu, de la 
satana este sau de la păcatul din noi, şi nici o îndreptare nu vom avea în ziua 
morții şi a judecății. 


Amin. 





Sfântul loan Gură de Aur - Cuvânt la Duminica a XXVIII-a după 
Pogorârea Sfântului Duh - La fapta bună nu se caută rangul, starea şi 
neamul 


„Săracii şi betegii şi şchiopii şi orbii adu-i aici” (Luca 14, 21) 


Oare cântarea cea sfântă, pe care noi o cântăm, nu a întrunit laolaltă toate 
deosebitele noastre glasuri într-un cântec armonios? Noi toţi, tineri şi bătrâni, 
săraci şi bogaţi, femei şi bărbaţi, robi şi stăpâni, noi toţi împreună intonăm o 
cântare. 


Aşadar când noi ne-am adunat aici în casa Domnului, spre închinarea şi 
proslăvirea lui Dumnezeu, nu se mai face deosebire între rob şi stăpân, între 
bogat şi sărac, între stăpânitor şi Supus, ci toată nepotrivirea vieţii cele 
obişnuite se alungă dintr-un loc sfânt, toți împreună facem o singură ceată, 
toate glasurile gustă o singură slobozenie şi pământul aici urmează cerului. 
Aşa de mare este înălțimea Bisericii! 


Nu se poate zice, că aici deşi stăpânul cântă cu o mare voioişie, robul însă 
trebuie să fie mut, că deşi bogatul mişcă buzele sale, săracul este osândit la 
tăcere. 


Incă şi aceea nu este aici, că numai bărbatul să cânte lui Dumnezeu laude şi să-L 
proslăvească, iar femeia să stea mută şi fără glas. 


Mai vârtos toţi aici se îndulcesc de aceieaşi cinste, toți aduc aceeaşi jertfă şi 
acelaşi dar. Acesta nu are mai mult drept, decât acela, şi unul nu are nici o 
întâietate înaintea altuia, ci toţi se îndulcesc de o cinste şi au numai un glas. 
Numai un singur glas se înalță de la toate limbile către Ziditorul lumii. 
Deosebire nu se face aici dintre aceea că unul este rob, altul slobod, unul slugă, 





altul stăpân, unul bogat, altul sărac, şi de este cineva bărbat sau femeie, ci 
deosebirea zace în simțământ, de este cineva râvnitor sau uşuratic, păcătos sau 
cu fapte bune. 


Cu privire la aceasta pot eu adeseori a numi sărac pe cel bogat, şi bogat pe cel 
sărac; ba încă în privinţa aceasta pot eu pe mulți bărbaţi a-i numi muieri, şi pe 
multe muieri — bărbaţi, pe mulţi înţelepţi a-i numi fără de minte, şi pe mulți fără 
de minte în înţelepţi. 


Dar tu mă întrebi, cum se face aceasta? Cum se face din bărbat femeie, şi din 
femeie bărbat? eu răspund: nu prin prefacerea firii, ci prin schimbarea 
chipului lucrării şi prin Simţământ, 


Când de pildă cu văd un bărbat, care se înfăşoară în aur, întrebuinţează tot felul 
de mijloace împodobitoare, îşi tocmeşte părul cu grjă şi cu meşteşug, miroase a 
unsori, poartă haine muiereşti, are mers muieresc şi trăieşte muiereşte, cum aş 
putea cu să numesc bărbat pe un asemenea, care însuşi a părăsit noblețea 
neamului său, şi îndeosebşte se arată muieratic? Ba, încă apostolul Pavel, nici pe 
femeia, care face astfel de nebunii, nu voieşte a o număra între cei vii, când 
zice: „Femeia, care petrece în desfătare, de vie este moartă” (| Tim.V.6). Deci 
cum s-ar putea număra între bărbaţi, bărbatul, care face lucruri, pentru care chiar 
femeia se numeşte de către apostol moartă de vie? 


De este cineva bărbat sau nu, aceasta se judecă nu după îmbrăcămintea cea 
bărbătească, nici după toana, cu care el în casa sa este de temut şi ameninţă, ci 
trebuie să cunoşti aceasta din înţelepciunea şi din fapta cea bună a duhului său. 


Numai atunci el este cu adevărat bărbat, când îşi domoleşte patimile, îşi 
stăpâneşte neputinţele duhului, când el în casa sa, ţine domnia, şi nu se 
zbuciumă de gândurile cele nebuneşti. 


lar dacă el se dă la beţie şi la îmbuibare, dacă petrece zilele sale în ospeţe şi în 
benchetuieli, dacă el, fiind mai moale decât ceara, primeşte toate întipăriturile 
prihanei, cum aş putea eu pe un asemenea să-l numesc bărbat, pe acela ce este 
prins, neslobod, rob, care singur pe sine se leapădă, pe acel ce este robul 
patimilor, un molişat şi un diezmerdat fără de putere, şi care nici cât de puţin nu 
este în stare a ţine război în contra ispitei? 


Căci noi, precum zice Apostolul, nu avem a ne lupta numai cu oamenii, şi nu 
numai „Cu carnea şi cu sângele, ci încă şi împotriva duhurilor celor rele” 
(Efes. VI, 12). Şi tocmai în războiul acesta trebuie să se arate, cine în adevăr 
este bărbat. 





Cine, în loc de curajul bărbătesc, vădeşte numai îngrijire de podoabă, şi voieşte 
numai a se împodobi, iar nu a se arăta curajos, cum va fi un asemenea în stare să 
se ţină în lupta mai sus pomenită? 


Sau cum ar putea el să se numească bărbat, când este mai femeiatic, decât o 
femeie? 


Pe de altă parte, însă eu numesc pe femeie bărbată, ba încă trebuie să 
mărturisesc, că ea este mai puternică decât un bărbat, când ea apucă armele cele 
duhovniceşti, îmbracă platoşa dreptăţii, pune coiful mântuirii, se acoperă cu 
pavăza credinţei, se încinge cu brâul adevărului , apucă sabia duhului, şi aşa cu 
arme strălucite stă în rânduiala de bătălie. 


Prin simţul ei cel înalt, ridicându-se până la cer, năvăleşte asupra şirurilor de 
bătălie ale duhurilor celor rele şi pune capăt tiraniei Satanei, omorând patimile 
şi poftele şi aşa răstoarnă încă mai mulţi vrăjmaşi, decât obişnuiesc a cădea în 
bătăliile cele obişnuite. 


Ea ucide nu oameni, ci gândurile cele nebuneşti, cele păcătoase. În lucrurile cele 
vremelnice şi trupeşti bărbatul şi muierea se deosebesc. Femeii i se cuvine 
ghergheful, fusul, coşniţa şi căutarea gospodăriei casei. Ea trebuie să rămână în 
casă şi să crească copiii săi. 


Dimpotrivă, partea bărbatului sunt camerele judecății, adunările de sfat, 
treburile lumeşti, războiul şi bătălia ş.a. 


Insă în luptele cucerniciei bărbatul şi femeia au un singur loc de luptă şi un 
singur fel de luptă. Incă şi femeile trebuie să se înarmeze la această luptă, şi 
nu se scot din această ceată. 


Incă şi ele se luptă, se încununează şi ca învingătoare se proslăvesc. Incă şi 
vitejia lor îşi agoniseşte răsplătiri, premii şi cununi, încă şi semnele învingerii 
lor sunt pompoase, încă şi biruinţele lor sunt multe şi numeroase. 


Dar pentru ca să nu credeţi, că toate acestea sunt numai nişte cuvinte deşarte, 
pentru ca mai vârtos să cunoaşteţi lămurit, cum multe femei sunt mai tari şi mai 
curajoase decât bărbaţii, vreau să vă arăt o femeie, care, deşi după firea ei era 
numai femeie, dar prin mărimea faptei cele bune a ei şi prin statornicie ajungea 
până la cer; eu înţeleg pe care a dobândit şapte cununi de 
biruință. Pune în faţa ei pe luptătorii cei mai curajoaşi, cei mai puternici, cei 
mai bătăuşi şi mai bărbătoşi, şi vei vedea, că această femeie este pe atât mai 
înaltă decât dânşii, pe cât bolta cerului este mai înaltă decât pământul, însuşi 
un erou a căzut la cea dintâi lovire mortală şi a murit, iar ea a stat tare, ca un 





munte de metal, şi la moartea fiecăruia dintre fiii ei sufletul ei capătă o rană 
mai adâncă, decât s-ar fi putut înfige în trupul vreunui luptător. 


Căci ea era mamă, şi totodată văduvă, şi slăbită de o adâncă bătrâneţe. Voi, care 
sunteți părinţi şi mame, care aţi născut sau aţi crescut copii, voi ştiţi, cât de mare 
a trebuit să fie durerea acestei mame, şi cum că nici o săgeată şi nici o sabie nu 
putea să înfigă o rană aşa de adâncă, precum a simţit ea la privirea fiecăruia 
dintre fiii săi cei omorâţi! 


Socoteşte acum, ce vrea să zică, a vedea o mamă pe fiecare dintre fiii săi, făcut 
pradă jumătate săbiei, jumătate focului, a privi îndelungatul curs al suferințelor 
lor! 


Socoteşte numai, cum ea însăşi toate le-a văzut şi le-a auzit, cum se ridică 
înaintea ei aburul din trupurile cele aprinse ale fiilor ei, cum a văzut ea pe 
fiecare dintre fii săi omorât în mii de chinuri! 


Insă ea stă tare ca o stâncă neclintită, pe care nu o pot urni valurile cele 
izbitoare. Aşa. Valurile o izbesc aşa, încât se prefac în spumă, căci ea era ca 
oţelul şi fierul, sau mai bine, eu nu găsesc cuvânt, cu care se pot rosti statornicia 
acestei femei. 


O astfel de femeie nu trebuie oare a se numi bărbat? Sau nu trebuie mai vârtos 
să zicem, că ea a covârşit pe toţi bărbaţii cu puterea şi cu înălțimea 
simţământului? 


Cine va grăi împotrivă la aceasta? Negreşit nimeni. Ascultă acum, ce femei 
însemnate erau pe timpul Apostolilor. 


În epistola sa către Romani, Apostolul Pavel zice: „Vă recomand pe Fiva, sora 
noastră, care a fost ajutătoare multora, şi mie însumi”, (Rom.XVI.1,2).Ce zici 
tu, o Pavele, o femeie ţi-a dat ție ajutor? Aşa, răspunde el, căci ea nu era o 
femeie de rând, ci a ajuns la o mare înălțime a faptei celei bune, şi era 
împodobită cu frica lui Dumnezeu. Insă cum şi cu ce chip a dat ea ajutor iui 
Pavel? De ce ajutor oare avea trebuinţă el, care cutreieră toată lumea ca 
propovăduitor al Evangheliei, care călca firea cu picioarele sale, alunga duhurile 
cele rele, tămăduia bolile, cu glasul său şi cu umbra sa făcea pe diavol să 
tremure, şi se cinstea de către credincioşi ca un înger? De ce ajutor avea 
trebuință acest cetăţean al Raiului, care s-a răpit la al treilea cer, s-a învrednicit 
de taine negrăite, şi care a lucrat mai mult decât toți ceilalţi apostoli? 


EI, acest vas ales al Domnului, acest apostol al popoarelor, care a străbătut ţări 
şi mări, şi pretutindeni a pus semnele de biruinţă ale vitejiei sale, care pururea se 





lupta cu foamea şi cu setea, cu goliciunea şi cu frigul, care murise lumii şi se 
făcuse cetăţean al cerului, acest înfocat iubitor de Hristos, care covârşea focul 
cu fierbinţeala, fierul cu vârtoşimea şi diamantul cu tăria, el nu se ruşina a spune 
despre o femeie: „că ajutătoare a fost multora, şi mie însumi”. Şi el nu numai 
zice acesta, o şi scrie, pentru ca toate neamurile următoare să o ştie. Vedeţi, ea 
era o femeie, dar sexul ei n-a fost pentru dânsa o piedică spre a ajunge la fapta 
bună cea înaltă şi la slava cea mare a bunătăţii. Insă întru ce a dat ea ajutor 
Apostolului? După cât se pare, ea l-a scăpat dintr-o primejdie, sau l-a îngrijit 
în închisoare, în lanţuri l-a mângâiat, şi i-a dat cele trebuincioase ale vieții, 
Sau a descoperit pânditurile vrăjmaşilor lui şi pe sine însăşi s-a expus la 
primejdie de moarte, pentru a scăpa pe acest bărbat sfânt şi a-l scoate din 
necazurile sale. 


În aceeaşi epistolă către Romani laudă Pavel încă pe Priscila şi pe Akila 
(Rom. XVI, 3). Cine erau aceşti oameni? Ei erau ţesători de corturi şi trăiau într- 
o casă de lucru. Dar nici manufactura lor, nici sărăcia lor nu erau pentru Apostol 
respingătoare, el i-a ales pe dânşii mai mult decât pe toţi alții din întreaga cetate 
Corint, ca să aibă locuinţa sa la dânşii (Fapt. XVIII, 2,3). Insă pentru ce şi de 
ce? Nu pentru că casa lor avea statuie frumoasă, cămări preţioase, podele 
împodobite cu lux, sau acoperăminte înfrumuseţate cu aur, şi încă nu pentru 
mulțimea slujitorilor şi slujitoarelor; ci pentru că în casa acestor oameni se 
găsea fapta cea bună şi cucernicia, pentru că amândoi purtau o meserie 
cinstită, împodobeau casa lor cu cucernicia, pe nimeni nu înşelau nici nu 
amăgeau, ci cu lucrul mâinilor îşi agoniseau întreţinerea cea neapărată. De 
aceea a socotit Pavel casa aceasta cu deosebire cuviincioasă, a fi gazda sa. „Ei 
pentru Sufletul meu, zice el, grumajii lor, şi-au supus” (Rom. XVI, 4). 


Vezi tu, că nici lucrarea cu mâinile, nici sărăcia, nici starea şi sexul nu poate să 
fie o piedică pe calea faptei celei bune? 


Vezi tu aici o pereche ospitalieră, care dă Apostolului nu numai masa ei, ci şi 
propria sa viaţă? Negreşit ei nu au fost într-adevăr schingiuiţi, însă au cutezat şi 
au făcut totul, au fost mucenici în viaţă, şi încă au fost de multe ori mucenici, 
fiindcă totdeauna erau gata, a-şi jertfi viaţa pentru Pavel. 


Apostolul nu zice: „Ei au cheltuit, bani pentru mine şi mi-au deschis casa lor”, 
ci pomeneşte ceea ce era mai mare, adică primejdia morţii, şi zice: „ei şi-au 
supus grumazii lor pentru sufletul meu”. 


Să audă aceasta bogaţii din zilele noastre, care abia voiesc a da un ban 
confraţilor celor credincioşi ai lor. Aceia au oferit sângele lor şi au riscat viaţa 
lor, ca să scape pe Apostol şi să-i slujească, însă aceştia de acum adeseori nu 





voiesc să ajute pe cei nevoiaşi nici cu cea mai mică parte din averea lor. Priscila 
şi Akila au jertfit averea, trupul şi viaţa. 


Vezi tu ce tărie poate avea o femeie, şi vezi, cât de înalt şi mare poate să fie un 
bărbat, măcar că trăieşte din lucrul mâinilor şi în sărăcie? 


Să râvnim şi noi acestora, ca Să fim asemenea lor. Să socotim de mic preţ cele 
de faţă şi pământeşti, şi pe toate să le dăm la o parte, când Dumnezeu aşa 
voieşte, ca să ne putem face părtaşi bunurilor celor viitoare şi veşnice, pe care 
ni le va da harul şi iubirea de oameni a Domnului nostru lisus Hristos, prin 
care şi cu care Tatălui, împreună cu Sfântul Duh se cuvine cinstea, acum şi 
în vecii vecilor! 


Amin. 


din “Predici la duminici şi sărbători” 





Sfântul loan Gură de Aur - Pilda celor poftiţi la Cină - Cum vom răspunde 
chemării la nunta Fiului de Impărat? 


Cu siguranţă, fiecare dintre noi a fost adunat de Dumnezeu de la răspântiile 
vieților noastre, chiar dacă eram betegi la suflet. Să nu ne mândrim, căci 
chemarea este har al Domnului, ci, ruşinându-ne de bunătatea Celui ce ne-a 
chemat, să ne curățim haina sufletului prin viaţa şi faptele noastre, după cum ne 
îndeamnă Sfântul loan Gură de Aur. 


“Ai văzut câtă deosebire este între fiu şi slugi şi în pilda de mai înainte şi în 
pilda aceasta? Ai văzut cât de mult se aseamănă aceste două pilde, dar şi cât de 
mult se deosebesc? Şi pilda aceasta ca şi cealaltă arată îndelunga răbdare a lui 
Dumnezeu, marea Lui purtare de grijă şi nerecunoştinţa iudeilor. Dar are ceva 
mai mult decât cealaltă. Vesteşte mai dinainte şi căderea iudeilor şi chemarea 
neamurilor; în afară de aceasta mai arată câtă nevoie este de o viaţă virtuoasă şi 
cât de mare e pedeapsa celor ce n-au grijă de purtarea lor. 


Şi este bine că pilda aceasta vine după cealaltă. Pentru că în pilda de mai înainte 
Hristos a spus: „Și se va da neamului care va face roadele ei” (Matei 22, 1-4), 
în pilda aceasta arată şi cărui neam se va da via; şi nu numai aceasta, ci arată 
iarăşi şi negrăita purtare de grijă de iudei. În cealaltă pildă se părea că numai 
înainte de răstignire îi cheamă pe iudei; în pilda aceasta Se sileşte să-i cheme 
chiar după ce iudeii L-au ucis pe Domnul. Când trebuia să le dea pedeapsa 
aceea prea cumplită, atunci îi cheamă la nuntă şi-i cinsteşte cu cea mai înaltă 
cinste. În pilda cealaltă n-a chemat întâi neamurile, ci pe iudei, în pilda aceasta 
la fel. 


Dar după cum în pilda cealaltă atunci a dat altora via când iudeii n-au vrut să-L 
primească, ci chiar L-au ucis când a venit la ei, tot aşa şi în pilda aceasta, atunci 
a chemat pe alții la nuntă când iudeii n-au vrut să vină. Poate fi, oare, o 





nerecunoştință mai mare ca a lor? Să fie chemaţi la nuntă şi să nu vină! Cine n- 
ar vrea să vină la nuntă, la nunta unui împărat, a unui împărat care face nuntă 
fiului său? 


Poate că cineva m-ar întreba: 

- Pentru ce Hristos a vorbit aici de nuntă? 

- Ca să cunoşti câtă grijă are Dumnezeu de noi, cât de mult ne doreşte; ca să 
cunoşti câtă strălucire au cele din împărăţia Sa; că acolo nimic nu-i trist, 
nimic dureros, ci toate sunt pline de bucurie duhovnicească. De aceea şi loan 
Botezătorul îl numeşte pe Hristos Mire; de aceea şi Pavel spune: „Că v-am 
logodit unui singur bărbat (Ul Cor. 11,2)”; şi iarăşi: „Taina aceasta mare este; 
iar eu zic în Hristos şi în Biserică (Efes. 5, 32)”. 


- Dar pentru ce spune că mireasa nu-i logodită cu Tatăl, ci cu Fiul? 

- Pentru că mireasa care-i logodită cu Fiul este logodită şi cu Tatăl. Scriptura 
nu face deosebire; grăieşte când într-un fel când în altul, pentru că Tatăl şi 
Fiul sunt de aceeaşi fiinţă. 


In pilda aceasta Hristos a vorbit şi de învierea Sa. Pentru că mai înainte vorbise 
de moartea Sa, arată că după moartea Sa este nunta şi atunci este Mire. Dar nici 
aşa iudeii n-au ajuns mai buni, nici mai blânzi. Poate fi, oare, o răutate mai 
mare? 


Aceasta este a treia acuzaţie adusă iudeilor. Prima acuzaţie, că au omorât pe 
profeţi; a doua, că au omorât pe Fiul; a treia, că n-au venit la nuntă cu toate că 
au fost poftiți la nuntă chiar de Cel ucis, de Cel pe Care ei îl uciseseră, ci au 
născocit o mulțime de scuze: că şi-au cumpărat pereche de boi, că şi-au luat 
ţarine, că s-au însurat. Deşi scuzele lor par întemeiate, totuşi noi învăţăm de 
dici un lucru: Oricât de grabnice şi de necesare ar fi treburile noastre, să nu 
le punem niciodată mai presus de cele duhovniceşti. 


Împăratul nu i-a poftit la nuntă în ziua nunţii, ci cu mult înainte de nuntă. Că se 
spune în pildă: „Spuneţi celor chemaţi!”; şi iarăşi: „Chemaţi pe cei poftiți”. 
Aceasta le măreşte şi mai mult vina. 


- Dar când şi prin cine au fost chemaţi? 

- Prin toţi profeţii, apoi prin loan Botezătorul — loan îi trimitea pe toţi iudeii la 
Hristos, spunându-le: „Acela trebuie să crească, iar eu să mă micşorez (loan 3, 
20)”, — şi prin Fiul: „Veniţi la Mine toţi cei osteniţi şi împovăraţi şi Eu vă voi 
odihni” (Matei 11, 28) ; şi: „De însetează cineva, să vină la Mine şi să bea 
(loan 7, 37)”. I-a chemat nu numai cu cuvântul, ci şi cu fapta; iar după înălţarea 
Sa la cer, prin Petru şi prin ceilalți apostoli. Pavel spune: „Cel ce a lucrat prin 
Petru la chemarea celor tăiaţi împrejur, Acela a lucrat şi prin mine la 





chemarea neamurilor” (Gal. 2, 8). Pentru că iudeii, când L-au văzut pe Fiul, s- 
au mâniat şi L-au omorât (Matei 21, 38-39), de aceea Dumnezeu îi cheamă din 
nou prin slugile Sale. Şi la ce-i cheamă, oare? La osteneli, la oboseli, la sudori? 
Nu! La veselie! Le spusese: „Juncii mei şi cele îngrăşate ale mele s-au 
junghiat”. Uită-te cât de bogat este ospăţul! Cât de mare e dărnicia! ŞI nici 
aceasta nu i-a făcut să se ruşineze, ci, cu cât era mai îndelung răbdător, cu atât 
se împietreau mai mult la inimă! N-au venit, nu pentru că erau ocupați, ci pentru 
că s-au trândăvit. 


- Dar atunci pentru ce unii din cei poftiţi la nuntă spun că S-au căsătorit, iar 
alții că şi-au cumpărat perechi de boi? Acestea-s doar treburi! 

- Nu-s deloc treburi. Când ne cheamă treburile cele duhovniceşti nici o treabă 
nu este de neapărată trebuinţă. 


După părerea mea cei poftiți la nuntă s-au folosit de aceste scuze să-şi acopere 
lenevia lor. Grozăvia nu-i numai aceea că n-au venit la nuntă, ci alta, cu mult 
mai grozavă şi mai nebunească, că au bătut, au ocărit şi au omorât slugile. Cei 
poftiţi la nuntă sunt mai răi decât lucrătorii viei. Slugile din pilda de mai înainte 
veniseră să ceară venitul şi roadele viei şi au fost ucise; slugile din pilda aceasta 
au venit să-i cheme la nunta Celui ucis de ei şi au fost ucise şi ele. Poate fi, oare, 
o nebunie mai mare? Mustrarea aceasta le-o face şi Pavel, zicând: „Care şi pe 
Domnul L-au ucis şi pe profeţii lor şi ne-au prigonit şi pe noi (| Tes. 2, 15)”. 


Apoi, ca nu cumva cei poftiți la nuntă să spună: „Nu venim la nunta Ta, pentru 
că Tu eşti împotriva lui Dumnezeu”, ascultă cum îi poftesc vornicii: „Tatăl face 
nuntă! El vă pofteşte!” 


- Ce s-a întâmplat după aceasta? 
- Pentru că n-au vrut să vină, ba dimpotrivă au mai şi ucis pe cei trimişi la ei, 
împăratul le-a ars oraşele, a trimis oşti şi i-a ucis. 


Hristos a spus acestea ca să vestească mai dinainte cele ce aveau să se întâmple 
sub Vespasian şi Tit, pentru că, necrezând în EI, au mâniat pe Tatăl; Tatăl îi 
pedepseşte. Distrugerea Ierusalimului n-a avut loc îndată după omorârea lui 
Hristos, ci după patruzeci de ani, ca să arate îndelunga Lui răbdare; după ce au 
ucis pe Ştefan, după ce au omorât pe Iacov, după ce şi-au bătut joc de apostoli. 
Ai văzut cum s-au adeverit cuvintele lui Hristos? Ai văzut cât de degrabă? S-au 
împlinit încă pe când trăia loan Evanghelistul, pe când trăiau mulți din cei care 
au fost împreună cu Hristos. Au fost martori ai celor întâmplate cei care L-au 
auzit pe Hristos rostind aceste cuvinte. 

Dar uită-te la nespusa purtare de grijă a lui Dumnezeu faţă de iudei! A sădit vie, 
a înzestrat-o cu tot ce-i trebuia, a desăvârşit-o. Când i-au ucis slugile, a trimis 
alte slugi; când le-au ucis şi pe acelea, a trimis pe Fiul Său; după ce şi Fiul a fost 





ucis, Tatăl îi cheamă la nuntă; dar n-au voit să vină; apoi a trimis alte slugi; dar 
ei le-au ucis şi pe acelea. Şi numai atunci îi ucide şi pe ei, când nu li se mai 
putea vindeca boala. Că boala lor era de nevindecat se vede de acolo că ei n-au 
crezut, în timp ce desfrânatele şi vameşii au crezut. Deci iudeii sunt osândiți nu 
numai pentru că au săvârşit acele nelegiuiri, ci şi pentru că alţii au putut săvârşi 
fapte bune. 


lar dacă cineva ar spune că neamurile au fost chemate îndată după înviere, nu 
după ce au fost biciuiţi apostolii, după ce au suferit multe de la iudei — că după 
înviere le-a spus lor Hristos: „Mergefi, învăţaţi toate neamurile (Matei 28, 19)” 
-, voi răspunde că şi înainte de răstignire şi după răstignire pe iudei i-a chemat 
întâi. Înainte de răstignire Hristos spune ucenicilor Săi: „Mereeți la oile cele 
pierdute ale casei lui Israil (Matei 10, 6)”; după răstignire iarăşi nu i-a oprit pe 
apostoli să-i cheme pe iudei, ci chiar le-a poruncit,deşi le spusese: „Învăţaţi 
toate neamurile”, pentru că atunci când S-a înălţat la cer le-a spus ca pe iudei să- 
i cheme întâi: „Veţi lua putere, venind Sfântul Duh peste voi, şi-Mi veţi fi Mie 
martori în lerusalim şi în toată ludeea până la marginile pământului (Fapte 1, 
8)” ; iar Pavel spune: „Cel Ce a lucrat prin Petru la chemarea celor tăiaţi 
împrejur, Acela a lucrat şi prin mine la chemarea neamurilor (Gal. 2, 8)”. De 
aceea apostolii s-au îndreptat mai întâi spre iudei, stând multă vreme în 
Ierusalim; apoi, fund alungaţi, s-au împrăştiat printre neamuri. 


Tu uită-te şi aici la bunătatea lui Dumnezeu! A spus: „Pe câți îi veţi afla, 
chemaţi-i la nuntă!”. Mai înainte, după cum am spus, apostolii, trăind mai mult 
în ludeea, au propovăduit şi iudeilor şi neamurilor. Dar pentru că iudeii 
continuau să uneltească împotriva apostolilor, ascultă-l pe Pavel cum 
interpretează pilda aceasta! Pavel grăieşte aşa: „Vouă trebuia să se grăiască 
întâi cuvântul lui Dumnezeu; dar pentru că v-aţi judecat nevrednici pe voi 
înşivă, iată ne întoarcem la neamuri (Fapte 13, 46)”. De aceea a spus şi 
Hristos: „Nunta este gata, dar cei pofitiţi n-au fost vrednici”. Ştia şi mai 
dinainte că iudeii nu vor fi vrednici; dar a trimis să-i cheme, ca să nu le rămână 
nici o scuză neruşinată de împotrivire; deşi ştia ce au să facă iudeii, totuşi a 
trimis şi a venit la ei mai întâi, ca lor să le închidă gura, iar pe noi să ne înveţe 
să plinim toate, chiar dacă n-ar avea nimeni de câştigat de pe urma muncii 
noastre. 


Dar pentru că iudeii n-au fost vrednici, de aceea Hristos a spus: „Duceţi-vă la 
râspântiile drumurilor şi pe câţi veţi afla, chemaţi-i; pe oricine aţi întâlni, pe 
cei lepădaţi”. Că doar spusese în nenumărate rânduri: „Desfrânatele şi vameşii 
vor moşteni Împărăţia Cerurilor (Matei 21, 31)”; şi: „Cei dintâi vor fi pe urmă 
şi cei de pe urmă, întâi (Matei 19, 30)”. A arătat că pe bună dreptate se face 
aceasta. Ceea ce-i ustura mai mult decât toate pe iudei şi ceea ce-i rodea mai 





cumplit decât distrugerea Ierusalimului era că vedeau neamurile intrând în 
drepturile lor şi în drepturi mai mari decât ale lor. 


Apoi, ca să nu creadă neamurile că se pot mântui numai prin credinţă, Hristos le 
vorbeşte şi de osânda faptelor rele; celor care n-au crezut încă le spune să se 
apropie cu credinţă, iar celor care au crezut le spune să se îngrijească de viaţa şi 
de faptele lor. Viaţa şi fapta sunt haină de nuntă; chemarea este har al lui 
Dumnezeu. 


- Dar pentru ce-i mai cercetează cu atenţie pe cei poftiți la nuntă? 

- Pentru că chemarea şi curățirea sunt un har al lui Dumnezeu; dar a rămâne 
chemat şi curat îmbrăcat atârnă de râvna celor care au fost chemaţi. 
Chemarea nu se datoreşte vredniciei omului, ci harului. Ar trebui, dar, să 
răsplătim lui Dumnezeu pentru harul ce ni l-a dat şi să nu arătăm atâta răutate, 
după ce ne-a cinstit. 


-Dar eu, mi s-ar putea spune, nu m-am bucurat de atâtea bunătăţi ca iudeii. 


-Te-ai bucurat de bunătăţi mult mai mari. Ai primit, dintr-o dată, fără să fii 
vrednic, bunătățile pe care poporul iudeu le-a primit în decursul întregii lui 
istorii. De aceea şi Pavel spune: „neamurile să slăvească pe Dumnezeu pentru 
milă (Rom. 15, 9)”. Ai luat ce li se cuvenea lor. De aceea şi pedeapsa e mai 
mare pentru ei, că n-au împlinit poruncile lui Dumnezeu. 


După cum cei poftiți la nuntă au ocărit pe împărat pentru că n-au venit, tot aşa şi 
tu îl ocărăşti dacă, după ce ai fost chemat, te aşezi la ospăţul Lui de nuntă cu o 
viaţă stricată. A te duce la nuntă cu haine murdare, aceasta înseamnă: a pleca 
de pe lumea aceasta având o viaţă necurată. De aceea şi tăcea cel ce intrase la 
nuntă fără haină de nuntă. Vezi că deşi păcatul lui sărea în ochi, totuşi 
Dumnezeu nu-l pedepseşte înainte de a-şi fi rostit însuşi păcătosul pedeapsa? Că 
s-a osândit singur prin aceea că n-a avut ce să răspundă; şi astfel este dat 
chinurilor celor groaznice. Când auzi că a poruncit să-l arunce în întunericul cel 
mai din afară, nu socoti că numai aceasta îi este pedeapsa, că l-a trimis doar 
acolo în locul acela întunecos, ci şi acolo unde-i plângerea şi scrâşnirea dinţilor. 
lar prin plângerea şi scrâşnirea dinților arată că chinurile acelea sunt cu 
neputinţă de îndurat. 


Auziţi voi toţi câţi vă împărtăşiţi cu sfintele taine, câţi aţi venit la ospăţul cel de 
nuntă şi aveţi sufletul îmbrăcat cu fapte murdare! Auziţi de unde aţi fost 
chemaţi? De la răspântiile drumurilor! Ce sunteţi? Nişte ologi, nişte betegi la 
suflet, ceea ce-i cu mult mai cumplit decât betejiciunea trupului. Ruşinează-te 
de bunătatea Celui Ce te-a chemat! Nimeni să nu rămână aici cu haine murdare, 
ci să-şi curețe haina sufletului. Auziţi, femei! Auziţi, bărbaţi! 





Nu avem nevoie de hainele acestea ţesute cu aur, care ne împodobesc trupul, ci 
de hainele acelea ce ne împodobesc sufletul. Atâta vreme cât ne împodobim 
trupul e greu să ne împodobim sufletul. Nu e cu putinţă ca în acelaşi timp să ne 
împodobim şi sufletul şi trupul. Nu e cu putinţă ca în acelaşi timp să slujim şi lui 
mamona şi să ascultăm şi de Hristos aşa cum trebuie! Să aruncăm deci de pe noi 
această cumplită tiranie. N-ai îndura cu linişte să vezi pe unul că îți împodobeşte 
casa atârnându-i perdele de aur, dar pe tine te lasă să stai gol în zdrenţe. Şi iată, 
acum aceasta o faci tu cu tine însuţi. Îţi împodobeşti casa sufletului tău, adică 
trupul, cu fel de fel de stofe, iar sufletul îl laşi să stea îmbrăcat în zdrenţe. Nu 
ştii că trebuie să împodobeşti mai mult pe împărat decât pe ostaş? Pentru 
împodobirea ostaşului se fac stofe de in; pentru împărat, purpură şi coroană. Tot 
aşa şi tu. Îmbracă-ţi trupul cu o îmbrăcăminte mai proastă, dar sufletul îmbracă- 
ţi-l cu purpură. Pune-i coroana şi aşază-l într-o trăsură înaltă şi strălucitoare. 
Acum însă tu faci cu totul dimpotrivă. Împodobeşti ostaşul, trupul, cu fel de fel 
de podoabe, dar pe împărat, sufletul, îl laşi să se târâie legat în urma patimilor 
celor păcătoase. Nu te gândeşti, oare, că ai fost chemat la nuntă, şi la nunta lui 
Dumnezeu? Nu te gândeşti, oare, că în aceste săli de ospăț sufletul poftit la 
nuntă trebuie să intre îmbrăcat cu haine brodate cu aur? 


Vrei să-ţi arăt oameni îmbrăcaţi aşa, oameni care au haină de nuntă? 
Amintiţi-vă de sfinţii aceia despre care v-am vorbit înainte, care se îmbracă cu 
haine de păr, care locuiesc pustia. Aceştia sunt mai ales aceia care au haină de 
nuntă. Se va vedea aceasta din cele ce voi spune: Oricât de multă porfiră le-ai da 
lor, nu o vor primi. După cum un împărat s-ar îngreţoşa de hainele peticite ale 
unui sărac, dacă i s-ar porunci să le îmbrace, tot aşa şi monahii aceia se 
îngreţoşează de purpură. Scârbirea nu le vine din altă parte, ci de acolo că-şi 
cunosc frumuseţea îmbrăcămintei lor. De aceea dispreţuiesc ca pe o pânză de 
păianjen mantia de purpură. Îmbrăcămintea lor de sac i-a învăţat aceasta. Deşi 
se îmbracă în sac, sunt cu mult mai presus, cu mult mai Strălucitori decât 
împărații. De-ai putea deschide porţile minţii lor, de-ai putea să le vezi 
sufletul şi toată podoaba dinăuntru, ai cădea cu faţa la pământ, că ţi-ar lua 
ochii strălucirea frumuseţii lor interioare, lumina hainelor lor şi 
străfulgerarea conştiinţei lor. 


Aş putea vorbi şi de alți bărbaţi mari şi minunaţi din vechime; dar pentru că pe 
oamenii care nu se pot înălța la cele spirituale îi conving mai repede exemplele 
din faţa ochilor lor, de aceea vă trimit la locuinţele acestor monahi. Pe feţele lor 
nu veţi zări tristețea, pentru că, zidindu-şi colibele lor în ceruri, sălăşluiesc 
departe de necazurile şi scârbele din lume; duc război împotriva diavolului şi, ca 
şi cum ar dansa, aşa se războiesc cu el. De aceea, pentru că duc război, şi-au 
făcut colibe şi au fugit de oraşe, de pieţe, de case. 





Ostaşul de pe câmpul de luptă nu poate să locuiască în casă, ci îşi face un sălaş 
vremelnic şi aşa locuieşte, pentru că are să plece îndată de acolo. Aşa locuiesc 
toți monahii aceia; cu totul altfel decât noi; că noi nu trăim ca şi cum am trăi 
într-o tabără de luptă, ci ca şi cum am trăi într-un oraş paşnic. Cine pune, oare, 
într-o tabără de luptă temelii? Cine zideşte, oare, casă pe care are s-o părăsească 
puţin mai târziu? Nimeni! Dimpotrivă, dacă ar încerca cineva să facă aşa ceva ar 
fi ucis ca trădător. Cine cumpără într-o tabără de luptă hectare de pământ? Cine 
încheie afaceri? Nimeni! Şi pe bună dreptate. „Ai venit ca să lupţi, 1 se poate 
spune, nu să faci negoţ! Pentru ce te osteneşti într-un loc pe care-l vei părăsi 
peste câtăva vreme? Fă aceasta când ne vom întoarce în ţară!” 


Aceste cuvinte ţi le spun şi eu acum: Fă aceasta când ne vom duce în cetatea cea 
de sus. Dar, mai bine spus, acolo nu trebuie să te osteneşti; împăratul cel ceresc 
va face totul pentru tine. Aici pe pământ e de ajuns să ai numai o groapă şi să o 
întăreşti; de locuinţă nici nu-i nevoie. Ai auzit ce viață duc sciţii! Trăiesc tot 
timpul în căruţă. Ai auzit ce viaţă duc popoarele nomade! 


Aşa ar trebui să trăiască creştinii. Să trăiască întocmai ca nişte călători pe 
pământ, războindu-se cu diavolul, dezlegând pe cei ţinuţi robi de el; să se scape 
de toate grijile lumești. Pentru ce-ţi faci casă, omule? Ca să te legi şi cu mai 
multe lanţuri? Pentru ce ascunzi aurul în pământ? Ca să chemi pe vrăjmaş 
împotriva ta? Pentru ce te împrejmuieşti cu ziduri? Ca să-ţi faci închisoare? Dar, 
dacă ţi se par a fi grele acestea, să mergem la colibele sfinţilor acelora, ca să 
vedem cu fapta cât sunt de uşoare toate. Ei îşi fac colibe. Dacă trebuie să le 
părăsească, le părăsesc cum părăsesc ostaşii taberele când se termină războiul. 
Aşa trăiesc sfinţii aceştia! Dar, mai bine spus, tabăra lor e cu mult mai plăcută. 
Că e mai plăcut să vezi o pustie plină de colibele monahilor, decât să vezi o 
tabără în care ostaşii întind corturi, înfig sulițe, atîrnă de vârful suliţelor fâşii de 
pânză de culoare galbenă, decât să vezi mulțime de oameni cu coifuri de aramă 
pe cap, cu piepturile strălucind de scuturi, înfăşuraţi numai în fier, decât să vezi 
un cort împărătesc făcut în grabă, o câmpie întreagă acoperită de lume care 
mănâncă şi cântă. Nu e atât de plăcută priveliştea aceasta ca cealaltă, de care-ţi 
vorbesc acum. 


Dacă ne-am duce în pustie ca să vedem corturile acestor ostaşi ai lui Hristos, nu 
vom vedea corturi întinse, nici vârfuri de sulițe, nici cort împărătesc făcut din 
stofe de aur, ci vom vedea că pustia în care locuiesc aceşti ostaşi ai lui Hristos 
este tot atât de minunată şi frumoasă ca şi un pământ pe care ai întinde 
frumuseţea multor ceruri. Că locuinţele lor nu sunt mai prejos de ceruri; îngerii 
şi Stăpânul îngerilor se pogoară la ei. Dacă au venit la Avraam, la un om care 
avea soţie şi hrănea copii, pentru că era primitor de străini, cu atât mai mult vin 
aici şi dănţuiesc cu ei dansul cel cu cuviință, pentru că găsesc la ei cu mult mai 
multă virtute, pentru că găsesc oameni care s-au lepădat de trup, care 





dispreţuiesc trupul, deşi sunt în trup. La masa lor lăcomia nu-şi găseşte loc; 
masa lor e plină de filozofie; nu curg pâraie de sânge, nu se taie carne, nu se 
aude de dureri de cap de pe urma băuturii, nu se văd mâncăruri drese; nu 
simţi mirosuri de carne friptă, nici fum înecăcios; nu se văd alergături, 
zgomote, tulburări şi strigăte supărătoare; pe masa lor, pâine şi apă; apa, din 
izvor curat; pâinea, din munca mâinilor lor; iar dacă vor să mănânce ceva 
deosebit, mănâncă fructe; mai mare e plăcerea la mesele lor decât la mesele 
împăraţilor; la mesele lor nu te temi şi nu îţi este frică de nimeni; nu te ţine de 
rău boierul, nu te mânie soţia, nu te supără copilul, nu se râde în gura mare, 
nu te îngâmfă mulţimea linguşitorilor; masa aceea e lipsită de o astfel de 
tulburare; e masă de îngeri; sub ei au numai iarbă, aşa cum a avut Hristos în 
pustie când a hrănit mulțimile. Mulţi nu-şi fac nici acoperiş, ci în loc de 
acoperiş au cerul; în loc de lumina opaițului au luna; n-au nevoie nici de 
ulei, nici de opaiţ, că luna le dă de sus o lumină vrednică de ei. 


Când îngerii din cer privesc la masa lor, îngerilor le place şi se veselesc. Dacă 
îngerii se bucură de un păcătos care se pocăieşte, cum nu se vor bucura de atâția 
drepţi care trăiesc ca ei? La ei nu-i nici stăpân, nici rob; toţi sunt robi, toți sunt 
stăpâni. Să nu socoteşti o enigmă cuvintele mele; sunt robi unii altora, stăpâni 
unii altora. Cu lăsarea serii nu se lasă şi în sufletul lor tristeţea, aşa cum li se 
întâmplă multor oameni care se gândesc la grijile pricinuite de necazurile 
zilnice. După cină nu-i cuprinde teama de tâlhari, nu încuie uşile, nu trag 
zăvoarele, nici nu se tem de altele de care se tem oamenii: să stingă cu grijă 
luminile şi focurile, ca nu cumva o scânteie să le aprindă casa. Convorbirile lor 
sunt la fel de liniştite şi de potolite. Nu vorbesc ca noi de lucruri care nu-i 
privesc. Nu spun: „Cutare a ajuns mare dregător; cutare şi-a pierdut slujba; 
cutare a murit; cutare a dobândit o moştenire” şi altele de acest fel. Nu! Ei 
vorbesc totdeauna de cele viitoare şi filozofează. Şi, ca şi cum ar locui în altă 
lume, ca şi cum s-ar fi mutat în cer, ca şi cum ar trăi acolo, aşa vorbesc despre 
toate cele de acolo, despre sânurile lui Avraam, despre cununile sfinţilor, despre 
vieţuirea împreună cu Hristos; despre cele din lumea aceasta nici pomenire, nici 
cuvânt; ci, după cum pe noi nu ne interesează ce fac furnicile în muşuroaiele lor, 
tot aşa nici pe ei nu-i interesează ce facem noi, ci-i interesează împăratul cel de 
sus, războiul ce-l au de dus, uneltirile diavolului, faptele mari pe care sfinţii le- 
au săvârşit. 


În ce ne deosebim noi de furnici când ne comparăm cu ei? După cum acelea se 
îngrijesc de trupurile lor, tot aşa şi noi. Şi de-am face numai atâta! Dar noi 
facem lucruri cu mult mai rele, că nu ne îngrijim numai de cele de neapărată 
trebuinţă, ca furnicile, ci şi de cele de prisos. Că furnicile trăiesc din câştigul 
cinstit al muncii lor; noi, din răpiri; şi nici cu furnicile nu ne asemănăm, ci cu 
leii şi leoparzii; dar, mai bine spus, suntem mai răi decât aceste fiare. Fiarelor 
acestora natura le-a dat să se hrănească aşa; pe când pe noi, oamenii, Dumnezeu 





ne-a cinstit cu rațiune şi egali, dar am ajuns mai răi decât fiarele. Suntem deci 
mai răi decât animalele necuvântătoare; monahii aceia sunt însă egali cu îngerii, 
străini de toate cele de aici şi trecători pe acest pământ. Se deosebesc cu totul de 
noi şi în îmbrăcăminte şi în hrană şi în casă şi în încălțăminte şi în grai. Dacă 
i-ar auzi cineva pe ei vorbind şi ne-ar auzi şi pe noi, şi-ar da bine seama că ei 
sunt cetăţeni ai cerului, iar noi, nici măcar vrednici de pământ. De aceea, 
când un mare dregător se duce la ei, atunci mai cu seamă iese la iveală toată 
deşertăciunea lumii. Dregătorul acela, care se crede grozav de mare cu slujba 
lui, acolo între monahi stă şi el pe un pat de iarbă sau pe o pernă ponosită alături 
de un monah care munceşte cu palmele pământul, alături de un om care nu 
cunoaşte nimic din cele din lume. Acolo nimeni nu-l linguşeşte, nimeni nu-l 
laudă. 1 se întâmplă acelaşi lucru şi lui ca şi unuia care s-ar duce la un 
giuvaergiu sau într-o grădină de trandafiri; şi după cum acesta primeşte ceva din 
strălucirea aurului şi a trandafirilor, tot aşa şi dregătorul rămâne cu ceva de pe 
urma strălucirii vieţii monahilor acelora: scapă de îngâmfarea lui de mai înainte. 
Și după cum un om mic de statură, dacă se suie pe un loc înalt, pare şi el mai 
înalt, tot aşa şi oamenii care vin să vadă sufletele înalte ale acestor vieţuitori, par 
şi ei înalți atâta vreme cât rămân acolo; dar când pleacă dintre ei ajung iarăşi 
MICI, Că s-au pogorât de pe înălțimea aceea. 


Printre monahi nu-i nimic nici împăratul, nici prefectul; ci, după cum râdem 
când vedem pe copii că o fac pe împărații sau prefecţii, tot aşa şi monahii 
dispreţuiesc îngâmfarea celor care sperie pe cei din lume. Şi se vede lucrul 
acesta din aceasta: dacă li s-ar da monahilor acestora în deplină siguranţă tronul 
împărătesc, nu l-ar primi; l-ar primi însă dacă n-ar năzui după ceva mai măreț 
decât un tron împărătesc, dacă n-ar socoti trecător tronul împărătesc. 


Ce dar? Nu vom trece odată de la viaţa aceasta a noastră nefericită la viaţa 
fericită a acestor monahi? Nu ne vom duce la aceşti îngeri? Nu vom lua şi noi 
haine curate, ca să prăznuim la nunta Fiului de împărat? Pentru ce Stăm şi 
cerşim? Pentru ce Stăm într-o stare mai rea decât cerşetorii de la răscrucile 
drumurilor? Dar, mai bine spus, într-o stare mai rea şi decât cerşetorii şi decât 
cei mai ticăloşi decât ei. Da, cei ce se îmbogăţesc din munca şi averile altora 
sunt într-o stare mai rea decât cerşetorii. Că e mai bine să cerşeşti decât să 
jefuieşti. Cerşitul se iartă; jefuitul se osândeşte. Cerşitul nu supără pe 
Dumnezeu; jefuitul supără şi pe oameni şi pe Dumnezeu. De pe urma jafului 
suferi numai osteneli şi de multe ori alţii se bucură de ostenelile tale. 


Cunoscând, dar, toate acestea, să îndepărtăm din Sufletul nostru toată 
lăcomia; să ne lăcomim după bunurile cele de sus răpind, cu toată râvna, 
Împărăţia Cerurilor. Nu poate, nu poate să intre în Împărăţia Cerurilor cel 
care se trândăveşte. Facă Dumnezeu ca noi toţi să ajungem râvnitori şi cu 
mintea trează, ca să dobândim Împărăţia Cerurilor, cu harul şi cu iubirea de 





oameni a Domnului nostru lisus Hristos, Căruia slava şi puterea în vecii 
vecilor, Amin. ” 


(sursa: Sfântul loan Gură de Aur, 
Omilii la Matei , Ed. Institutului Biblic.) 





Sfântul Nicolae Velimirovici - Duminica a 28-a după Rusalii — Pilda celor 
poftiţi la cină 


Dumnezeu vrea să credem în El mai mult decât în oricine altcineva sau decât în 
orice altceva pe lume. Dumnezeu vrea ca omul să nădăjduiască în El mai mult 
decât în oricine altcineva sau decât în orice altceva pe lume. Mai mult: 
Dumnezeu vrea ca omul să se ţină de EI şi numai de EI, ca omul să fie, prin 
dragostea ce izvorăşte din aceasta, una cu toată zidirea Lui. 


Aceasta este unirea omului cu Dumnezeu, aceasta este nuntirea inimii cu 
Hristos. Tot restul este adulter şi desfrâu. Numai această strânsă unire a inimii 
cu Hristos, înfăţişată nouă cel mai limpede în chipul nunţii pământeşti, poate 
face sufletul bogat şi roditor. Din orice altă legătură a sufletului nasc spini şi 
bălării, sterp rămânând sufletul faţă de orice fel de bine. Dacă nu-i cunoscut 
lucrul acesta — şi nu are cum să fie cunoscut — oamenilor dinafara razei Bisericii 
lui Hristos, trebuie negreşit să fie cunoscut creştinilor, şi mai ales creştinilor cu 
dreaptă credinţă. E în duhul nostru, e în predania noastră a înţelege adâncimea, 
înălţimea şi lărgimea dezvăluiri primite prin Domnul nostru lisus Hristos; a 
înţelege veşnicia mai drept decât o înţeleg popoarele Răsăritului, şi timpul mai 
drept decât îl înţeleg popoarele Apusului. 


Cu orice s-ar nunti sufletul, fie ființă vie sau lucru mort, fie trup sau veşmânt 
trupului, fie argint sau aur sau pământuri sau slavă sau patimă pentru orice lucru 
din lume — podoabe, bucate, băutură, dans, natură sau orice altceva, o asemenea 
însoţire e nelegiuită şi abate nenorocire veşnică asupra acelui suflet atât în viaţa 
aceasta cât şi în cea viitoare. Se întâmplă la fel (deşi într-o măsură neasemănat 
mai mare) ca în legătura nelegitimă dintre bărbat şi femeie, care le aduce durere 
şi nefericire nu numai lor amândurora, ci şi copiilor care s-ar naşte dintrînşii. Nu 
se poate ascunde ceea ce Scriptura arată pe faţă: că Dumnezeul cel viu este 
Dumnezeu gelos (leşire 20,5; Deuteronom 4, 24). Gelozia Lui se îndreaptă 





asupra a nimic altceva pe lume decât numai şi numai asupra sufletului omenesc. 
Dumnezeu vrea ca sufletul să fie întreg al Lui şi numai al Lui, în deplină 
credincioşie, şi o doreşte aceasta doar spre binele sufletului. EI ştie, în 
deplinătatea înţelepciunii Sale, ceea ce s-ar cuveni să ştim noi toţi după venirea 
lui Hristos, şi anume că dacă sufletul slăbeşte în credinţa faţă de Ziditorul său şi 
se lipeşte de altcineva sau altceva din lume, se face până la urmă rob, întunecată 
umbră deznădăjduită, nefericit chip de plângere şi scrâşnire a dinților. 


Singura nuntă legiuită a sufletului este dragostea arzătoare de Dumnezeu. Orice 
altă iubire afară de Dumnezeu sau împotriva lui Dumnezeu este idolatrie. Astfel 
bunăoară, prin dragostea de trup omul îşi face din trup dumnezeu mincinos, 
idol; la fel prin dragostea pentru averi sau pentru podoabe îşi face idol din 
acestea; orice ar iubi omul ajunge să-şi facă idol din ceea ce iubeşte. Atunci el 
îndreaptă dragostea care este numai şi numai a lui Dumnezeu asupra a ceva mai 
prejos şi mai puţin vrednic de a fi iubit decât Dumnezeu. Ori în ce ar crede şi ar 
nădăjdui omul mai mult decât în Dumnezeu, orice ar iubi omul mai mult decât 
pe Dumnezeu, lucrul acela ia locul lui Dumnezeu şi ajunge să-i fie acelui om 
idol, dumnezeu mincinos al unui suflet mincinos. Profeţii numesc toată 
închinarea la idoli desfrânare şi spurcăciune (Ieremia 3,1; lezechiel 23,7). 


Mai rău decât toate este că închinătorul la idoli se face una cu idolii săi. În 
dragoste omul se pierde cu timpul în lucrul iubit. Ceea ce iubeşte omul mai 
mult, lucrul la care se gândeşte mereu, pe care şi-l doreşte, ajunge cu vremea 
să fie miezul fiinţei sale, fie lucrul acela mâncare sau băutură sau argint sau 
aur Sau ţarini sau slavă sau putere. Aşa spune Scriptura: au umblat după idoli 
şi au ajuns netrebnici, au umblat după nimic şi au ajuns nimic (|V Regi 17, 
15). Fireşte că şi desfrânarea între bărbat şi femeie nu se abate de la această 
lege, fiind tot apostazie, şi încă cea mai fățişă, şi pierzarea sinelui pentru nimic. 


Cât de bine înfăţişează Apostolul Pavel lucrul acesta, când spune: Nu ştiţi că cel 
ce se alipeşte de desfrânată este un singur trup cu ea? (| Corinteni 6, 16). 
Omul se face una cu ceea ce iubeşte: cu Dumnezeu, dacă iubeşte pe 
Dumnezeu, cu pământul, dacă iubeşte pământul. Prin dragoste se mântuieşte 
sau se pierde omul. O singură iubire este mântuitoare, si aceea este iubirea de 
Dumnezeu. Orice alta e pierzare. O singură logodnă este după lege, una doar 
mântuitoare pentru suflet: cea cu Dumnezeu. Orice altă însoţire, neizvorâtoare 
din aceasta precum raza izvorăşte din soare, este blestem şi damnare. 


Evanghelia de astăzi ne zugrăveşte în chipul cel mai limpede taina aceasta 
preaminunată: cum inima omului se încununează în nunta cu Dumnezeu, ca 
o mireasă credincioasă şi cum, prin oarba trădare şi necredinţă, cade şi se 
pierde în întunericul nelegiuit al închinării la idoli. 





Împărăţia Cerurilor asemănatu-s-a omului împărat care a făcut nuntă fiului său. 
La fel ca şi celelalte pilde ale lui Hristos, şi aceasta îmbrăţişează toată istoria 
omenească de la început până la sfârşit. Învăţaţii îşi dau multă osteneală să scrie 
tomuri măreţe şi anevoie de înţeles în care caută să explice istoria omenirii; 
poate că izbutesc câteodată, dar cel mai adesea se prind ca într-o plasă din care 
caută să scape sfâşiind țesătura, încâlcind ideile. Hristos însă, în câteva cuvinte 
ale pildei, spune totul cât se poate de desluşit. Niciodată n-a vorbit un om aşa 
cum vorbeşte acest Om (loan 7, 46). 


Împărăţia Cerurilor nu poate fi cuprinsă în cuvinte; poate fi doar asemănată 
cu ceva care ne este nouă cunoscut îndeaproape în lumea aceasta. Printre 
altele, se poate asemăna cu o nuntă. Nunta este prilej de bucurie între oameni; 
Împărăţia Cerurilor e bucurie, aşadar pe bună dreptate poate fi asemănată cu 
o nuntă. Acel împărat este Dumnezeu însuşi, iar fiul său este Hristos. loan 
Botezătorul a dezvăluit că El este Mirele, iar lisus Domnul a adeverit aceasta 
(Matei 9, 15). Toată istoria, de la izgonirea lui Adam din Rai încoace, este 
pregătirea inimii pentru nunta cu Fiul lui Dumnezeu. Venirea lui Hristos în 
lume a fost adevăratul început al sărbătorii nunţii, iar mai departe răstimpul 
de la venirea Sa şi până la sfârşitul veacurilor este întreg sărbătorire a acestei 
nunţi. Venirea lui Hristos în lume este cea mai fericită clipă a omenirii în 
întregul ei şi a fiecărui suflet în parte. 


Dintre toate neamurile pământului, cel mai fericit ar fi trebuit să fie cel evreiesc 
la primirea Mirelui Hristos, ca unul ce fusese cel mai deplin pregătit de 
Dumnezeu ca să-L primească pe Mesia. Naţiei acesteia 1 se hărăzise bucuria de 
a fi cea dintâi care să-L întâmpine pe Hristos, cea dintâi care să-L cunoască şi 
să-L primească, spre a se face mai departe binevestitoare de bucurie şi mântuire 
tuturor popoarelor pământului. De aceea se şi foloseşte, în originalul 
Evangheliei, o formă de plural: “a dat serbări de nuntă pentru fiul său”, pentru 
Mirele aşteptat care a venit la Templul Vechiului Legământ cu ludeii, şi la 
fiecare suflet care caută mântuire, bucurie şi viaţă; pentru Mirele care a venit la 
întreg neamul omenesc, la toate popoarele şi seminţiile lumii. Dar pe cât de 
mare este iubirea de oameni a lui Dumnezeu, pe atât şi orbirea şi răutatea 
păcătoşilor, pentru că scris este: Intru ale Sale a venit, dar ai Săi nu L-au 
primit (oan 1,11). Aşadar, Mirele a venit mai întâi la mireasa pe care şi-o 
pregătise atâta vreme, cu atâta grijă: la nația evreie. Ea însă L-a nesocotit, L-a 
disprețuit, L-a lepădat. 


Mai departe ne spune pilda: Și a trimis pe slugile sale ca să cheme pe cei poftiţi 
la nuntă, dar ei n-au voit să vină. Mai întâi, pregătind ospăţul de nuntă al 
Fiului Său, Dumnezeu a trimis secole de-a rândul profeţi care să vestească 
apropierea sărbătorii şi să pregătească pe iudei întru primirea Mirelui Hristos. 
Aceştia sunt primii slujitori trimişi să adune pe nuntaşi. lar când a venit în lume 





Hristos, a fost trimis ca sol Inaintemergătorul loan ca să strige şi să cheme. Dar 
precum pe vechii prooroci nu-i asculta decât o mână de aleşi, aşa şi acum, puţini 
au plecat urechea la heraldul din pustie. N-au voit să vină. 


Iarăşi a trimis alte slugi, zicând: Spuneţi celor chemaţi: Iată, am pregătit 
ospăţul meu; juncii mei şi cele îngrăşate S-au junghiat şi toate sunt gata. 
Veniţi la nuntă. Alte slugi sunt apostolii şi cei împreună-lucrători cu dânşii. O 
vreme cei poftiţi au rămas încă iudeii. Domnul însuşi a spus mai întâi: Nu 
sunt trimis decât numai către oile cele pierdute ale casei lui Israel (Matei 15, 
24). 


lar apostolilor, tot aşa le-a poruncit dintru început: Mergeţi către oile cele 
pierdute ale casei lui Israel (Matei 10, 6). Aceasta a fost mai înainte de patima 
şi slăvirea Sa. Dar când a fost lepădat de iudei, când a fost scos de lucrătorii cei 
răi înafara zidurilor Ierusalimului şi ucis, a dat, după Înviere, altă poruncă: 
Mergând, învăţaţi toate neamurile (Matei 28,19). Dumnezeu a rămas 
credincios făgăduinţei Sale, evreii însă au călcat-o în picioare. Dumnezeu a 
rămas credincios miresei Sale, alesei Sale, Templului Vechiului Legământ; 
mireasa însă a fost necredincioasă Mirelui, şi s-a legat nelegiuit cu idolii şi 
dumnezeii mincinoşi de care n-a vrut să se despartă ca să se întoarcă la 
logodnicul ei cel după lege. 


lată, am pregătit ospăţul meu. E gata tot ce trebuie pentru hrana şi întremarea 
sufletului. Adevărul hrăneşte sufletul; adevărul s-a arătat drept, cel mai bogat 
ospăț regesc. Biruinţă asupra duhurilor rele, asupra bolii şi a grijilor, biruință 
asupra firii, toate victoriile care hrănesc şi întremează sufletul omenesc cel 
necăjit, iată-le! Veniți! Odinioară cerul părea ferecat cu zăvoare de fier. 
Sufletele, nefericite mirese, zăceau închise în temnița mucedă. Acum cerul s-a 
deschis, Dumnezeu însuşi a venit pe pământ, îngerii s-au pogorât, morţii s-au 
văzut vii, omul s-a înălţat în vrednicie până la Dumnezeu. O, dulce ospăț! Masă 
îmbelşugată! Veniţi dar! 


În loc să primească poftirea la nuntă, acele suflete întemniţate, orbite de 
întuneric, au săvârşit o crimă înfricoşată: L-au ucis pe Mire. Dar nici aceasta nu 
a istovit răbdarea lui Dumnezeu. El a preschimbat neagra făptuire în cel mai 
adânc izvor de dulceaţă şi bucurie. Acum se aduc la masa Împăratului trupul şi 
sângele Mântuitorului răstignit, mai presus de toată dulceaţa ospăţului. 


Veniţi, împărtăşiţi-vă de ceea ce nu gustă nici îngerii! S-au revărsat torentele 
de har ale Duhului Sfânt, ale Duhului celui atotputernic, dătător de viaţă! 
Toate sunt gata. Toate! Tot ce trebuie pentru ca mireasa prihănită Să se 
curățească, flămânzii să se sature, răniții să se vindece, cei goi să se 
înveşmânte, îndrăciţii să-şi vină în fire, cei beţi să se trezească, morţii Să 





învieze. lată botezul cu apă; iată botezul cu foc şi cu duh; iată aripile 
rugăciunii; ulei; pâine; vin; împărătească preoţie călăuzitoare; Biserica 
sfințeniei şi a iubirii. Sunt daruri acestea de la Mire pentru mireasă, şi EI le 
aşează pe toate pe masa împărătească. Veniţi dar! Veniţi la nuntă! 


Dar ei, fără să ţină seama, s-au dus: unul la arina sa, altul la neguţătoria lui; iar 
ceilalți, punând mâna pe slugile lui, le-au batjocorit şi le-au ucis. Zadarnic oferi 
prostituatei împătimite o cununie legiuită. Nu-i pasă ei de mirele logodit. Prea s- 
a obişnuit cu idolii ca s-o rupă acum cu aceştia. Idolul sufletului risipitor este: al 
unuia moşia, al altuia negoţul, al altuia oarece altceva. Țarina înseamnă trupul 
cu patimile sale de ţărână, iar neguţătoria înseamnă lăcomia, averea, 
îmbogățirea cu lucrurile stricăcioase ale lumii acesteia. S-a dus fiecare la 
idolul său, nici nu vor să audă de mire. Pe unii i-a supărat însăşi poftirea! Au 
prins pe slugile împărăteşti, le-au batjocorit şi le-au ucis. La fel, după Golgota, 
au prigonit pe apostoli, pe Petru şi pe loan (4, 3), au ucis pe arhidiaconul Ştefan, 
pe lacov şi pe mulţi alții. 


Şi auzind Împăratul de acestea, s-a umplut de mânie, şi trimițând oştile sale, a 
nimicit pe ucigaşii aceia şi cetăţii lor i-au dat foc. împăratul acesta nu-i altul 
decât Dumnezeu. Mânia Sa e cea mai de pe urmă; s-a sfârşit cu îndurarea şi 
acum e rândul dreptăţii. Oştile sale sunt armiile Romei, ucigașii aceia sunt 
jidovii, cetatea lor este Ierusalimul. Nemăsurată e răbdarea lui Dumnezeu. 
Vreme de patruzeci de ani i-a mai îngăduit pe ucigașii Domnului, nu i-a lovit pe 
loc. După cum odinioară a luat Mântuitorul asupră-Şi un post de patruzeci de 
zile, aşa Ziditorul a luat asupră-Și, după Golgota, un post al răbdării de 
patruzeci de ani. Nu S-a grăbit să pedepsească nelegiuirile oamenilor pe dată. 
Nimeni nu poate să spună: “Vezi, Dumnezeu e răzbunător, să ne răzbunăm dar 
şi noi!” Nu. Abia după patruzeci de ani a dezlegat Dumnezeu pedeapsa asupra 
neamului jidovesc pentru crimele făptuite de fruntaşii lui. Să învărăm şi noi a 
nu ne răzbuna pentru nedreptatea săvârşită asupra noastră, ci să aşteptăm 
îndreptarea nedreptăţitorilor până la marginea cea mai de pe urmă a răbdării. 


De ce numeşte Dumnezeu armatele romane: oştile sale? Pentru că le-a folosit ca 
să pedepsească prin ele decăzutul Său popor ales. La fel cum altădată a folosit 
armatele păgâne ale Asiriei, Egiptului şi Babilonului ca să-i pedepsească şi să-i 
trezească pe israeliți, aşa acum a folosit armatele păgâne ale Romei ca să aducă 
asupra acestei nerecunoscătoare naţii pedeapsa cea de apoi. Împărații romani 
Vespasian şi Titus au cucerit, unul după altul, Ierusalimul şi i-au dat foc, au ucis 
mare mulţime de evrei iar pe cei rămaşi i-au spulberat în cele patru zări ale 
lumii. Astfel s-au împlinit cuvânt cu cuvânt cele profețite de Domnul în pilda 
nunţii fiului de împărat. Dar să vedem mai departe ce a făcut împăratul după ce 
i-a pedepsit pe iudei. 





Apoi a zis către slugile sale: Nunta este gata, dar cei poftiţi n-au fost vrednici. 
Mergeţi deci la răspântiile drumurilor şi pe câţi veţi găsi, chemaţi-i la nuntă. 
Aceste cuvinte le-a rostit Dumnezeu slujitorilor Săi celor noi. Nunta este gata. 
Adică: Lucrul Meu l-am săvârşit, totul este gata. Dar primii chemaţi n-au fost 
vrednici, şi de aceea nu au să vină. Ei se uită şi nu văd, şi deci nici nu se pot 
bucura; ascultă dar nu aud, şi deci nici nu pot să răspundă. Ei iubesc mai mult 
pe dumnezeii cei mincinoşi ai trupului şi pe mamona avuţiilor şi de aceea au 
disprețuit chemarea Mea. Robii în lanţuri a celor de jos şi-au ridicat mâna 
asupra Celui din înălțime. 


Acum dar mergeţi la răspântiile drumurilor şi chemaţi pe cine veţi găsi. Israel e 
ca o vie îngrădită care s-a arătat stearpă. leşiţi deci din vie în câmpiile fără gard 
ale păgânelor şi chemaţi-i pe aceştia. Israel e ca un heleşteu împrejmuit în care 
s-au oploşit ouă de şarpe; deschideţi dar zăgazurile şi plasele voastre aruncaţi-le 
în marea întregii omeniri. Israel e ca un strat de răsaduri în câmpul lui 
Dumnezeu, din care s-au luat mlădiţele şi s-au răsădit în ogorul omenirii întregi, 
iar răsadnița a rămas stearpă; mergeţi dar şi semănaţi sămânţa cea bună în 
brazda a toată omenirea. 


Acesta este înţelesul poruncii de apoi a lui Hristos: Mergând, învățați toate 
neamurile (Matei 28, 19). Răspântiile drumurilor înseamnă lumea păgână, 
unde se întretaie cărările abrupte, potecile năpădite de spini şi bolovănişurile 
în care sămânţa lui Dumnezeu e primejduită în orice clipă. Dumnezeu a văzut 
de această lume largă cu aceeaşi părintească grijă cu care a văzut şi de Israel, 
doar că într-alt chip. Pe Israel Îl călăuzea prin revelații, prin prooroci şi prin 
semne, iar pe celelalte neamuri le călăuzea prin darurile Sale: prin conştiinţă şi 
rațiune. Mulţi s-au mântuit între israeliți: cei credincioşi şi ascultători. Şi mulţi 
între păgâni s-au mântuit şi ei: cei care au trăit potrivit conştiinţei şi raţiunii. lar 
acum, când Fiul lui Dumnezeu a venit pe pământ şi a fost lepădat de poporul 
Său, Dumnezeu a deschis larg tuturor una şi aceeaşi cale spre El. 


Şi ieşind slugile acelea la drumuri, au adunat pe toți câţi i-au găsit, şi răi şi 
buni, şi s-a umplut casa nunţii cu oaspeţi. Este Biserica lui Dumnezeu pe 
pământ! Este Legământul cel nou al lui Dumnezeu cu oamenii în numele 
Fiului Său lisus Hristos, care adună sub aripile Sale pe toţi copiii lui 
Dumnezeu, toate neamurile şi seminţiile pământului, toate limbile şi stările, 
de la răsărit la apus şi de la miazănoapte la miazăzi. Este poporul cel nou ales 
al lui Dumnezeu, Israelul cel nou, seminţia dreptului Avraam cea nouă. 


Vechiul Israel a fost necredincios, a luat în deşert partea lui de popor ales în 
istorie, şi de aceea Dumnezeu a tăiat oamenilor o altă brazdă de mântuire: Noul 
Israel. Întorcându-se de către poporul evreiesc spre păgâni, apostolii Pavel şi 
Barnaba le-au spus celor dintâi: Vouă se cădea să vi se grăiască mai întâi 





cuvântul lui Dumnezeu; dar de vreme ce îl lepădaţi şi vă judecaţi pe voi 
nevrednici de viaţa veşnică, iată ne întoarcem către neamuri (Fapte 13, 46). 
Astfel, precum începuse şi se împlinise prin Moise şi prin profeţi vechea 
alegere, a început prin apostoli şi urmaşii lor o nouă alegere, o nouă istorie, o 
nouă mântuire. 


Biserica lui Dumnezeu s-a umplut cu buni şi cu răi, pentru că şi unii şi alţii au 
fost chemaţi. Biserica Vechiului Testament împărțea lumea în iudei şi neiudei, 
Biserica Noului Testament o împarte în buni şi în răi. Şi unii şi alţii, aşadar, sunt 
chemaţi, dar nu toţi cei ce intră prin botez în Biserică se vor mântui. Milostivul 
Dumnezeu îşi dezvăluie îndelunga-l răbdare în Biserica Noului Testament, 
precum şi în cel Vechi Şi-o arătase. 


Stăpânul cel înţelept le spune lucrătorilor să nu smulgă îndată neghina din 
holdă, ci s-o lase să crească laolaltă cu grâul până la seceriş. Şi peştii buni şi cei 
răi se prind în năvodul cel mare al Bisericii, dar numai după ce se aduc la mal se 
aleg cei buni de cei răi. La porunca împărătească Evanghelistul Luca mai 
adaugă un cuvânt: Ieşi îndată în pieţele şi ulițele cetăţii, şi pe săraci, şi pe 
neputincioşi, şi pe orbi, şi pe şchiopi adu-i aici. ludeii vor fi socotit a fi aceasta 
o bună zugrăvire a tuturor neamurilor de pe pământ în afară de dânşii. De fapt, 
toate popoarele şi seminţiile pământului erau în acea stare până când au 
cunoscut pe Hristos şi au stat la masa Lui cea îmbelşugată cu toate darurile pe 
care le-a dat, şi încă le mai dă lumii. Toţi suntem săraci fără Hristos, toţi suntem 
orbi, ologi, nevolnici. Numai EI, Domnul, poate să ne înavuţească cu bogăţiile 
Lui cele nemincinoase, să ne vindece de neputinţele noastre, să îndrepte 
mâinile noastre spre fapta cea bună şi picioarele noastre în calea cea dreaptă. 
Numai El poate să ne deschidă ochii inimii şi să ne dea vederea vieţii ce ne 
aşteaptă, darul de nuntă, zestrea de bucurie fără sfârşit. 


Iar intrând împăratul ca Să privească pe oaspeţi, a văzut acolo un om care nu 
era îmbrăcat în haină de nuntă. Și i-a zis: Prietene, cum ai intrat aici fără 
haină de nuntă? El însă a tăcut. Ce este aceasta haină de nuntă? Haina de 
nuntă a sufletului este, mai întâi de toate, neprihănirea. Scrie Apostolul Pavel 
credincioşilor: V-am logodit unui singur bărbat, ca să vă înfăţişez lui Hristos 
fecioară neprihănită (|| Corinteni 11, 2). Curăţia, neprihănirea feciorelnică, e 
straiul de temelie al sufletului. Apostolul le arată mai departe credincioşilor ce 
anume trebuie să poarte pe deasupra acestuia: Imbrăcaţi-vă dar... cu 
milostivirile îndurării, cu bunătate, cu smerenie, cu blândeţe, cu îndelungă- 
răbdare... lar peste toate acestea, îmbrăcaţi-vă întru dragoste, care este 
legătura desăvârşirii (Coloseni 3, 12, 14). lată veşmântul de nuntă al sufletului 
încununat cu Hristos Cel fără de moarte. 





Între toate făpturile omeneşti, desăvârşirea neprihănirii a fost întruchipată de 
preasfânta, preacurata şi preanevinovata Fecioară, Maica lui Dumnezeu, care a 
dat trup din trupul său Domnului şi Mântuitorului nostru. Niciunul din noi nu-L 
poate purta pe Hristos fără o mare curăţie a inimii, fără ca inima să-i fie 
neîmpărțită, dăruită întreagă lui Hristos. Precum o fecioară curată are o 
singură iubire: pentru alesul ei, aşa şi inima care înţelege calea mântuirii are 
o singură iubire: pentru Domnul. Aceasta este haina ei de nuntă, țesută din 
aur curat. Neprihănirea şi dragostea rodesc întru toate celelalte virtuţi, 
pomenite sau nu de Apostol, şi mai cu seamă în fapte bune. Faptele bune sunt 
giuvaerurile care împodobesc haina purității, traiul de aur al dragostei. 


[NNE în scrierea sa sespre Dragoste, capitolul 15, spune: "Prin 
straiul de nuntă înţelegem harul Sfântului Duh. Cine nu-i vrednic să se 


înveşmânte într-acesta nu poate fi părtaş cereştii cununii, ospăţului 
duhovnicesc de nuntă. "] 


Intrând să-şi vadă oaspeţii, împăratul a zărit pe unul care nu avea haină de 
nuntă. “Prietene”, i-a spus împăratul. De ce? Întâi, ca să arate cât preţ pune pe 
om; apoi, pentru că EI, Dumnezeu, este cu adevărat Prietenul fiecărui om câtă 
vreme omul nu se leapădă prin nevrednicie de prietenia Lui. Voi sunteți 
prietenii Mei, dacă faceţi ceea ce vă poruncesc (loan 15, 14), a spus Domnul 
apostolilor Săi. 


O, negrăită îngăduinţă şi bunăvoință a lui Dumnezeu! Atotputernicul Ziditor, 
Domnul a toată lumea, îi numeşte pe oamenii cei slabi prieteni ai Săi! Dar 
numai dacă împlinesc poruncile Lui. Acest oaspete fără haină de nuntă călcase 
voia lui Dumnezeu, căci altminteri ar fi fost înveşmântat cum se cuvine. De ce 
atunci îl mai numeşte Dumnezeu “prietene”? Pentru că, fiind botezat, e ca unul 
dintre cei credincioşi, se numără în rândul acestora. Numindu-l: “prietene”, 
împăratul îl mustră că a fost necredincios prieteniei Sale. Pentru că nu 
Dumnezeu i-a fost necredincios lui, ci el lui Dumnezeu. EI însă a tăcut. Ce să fi 
răspuns? Că n-a avut mijloace să-şi cumpere? Că nu cunoaşte croitoria? Ar fi 
fost în zadar. În Hristos, Dumnezeu a înzestrat fiecare oaspete cu haină de 
nuntă. Nu era nevoie decât ca omul să-şi scoată haina cea veche, murdară de 
păcate, şi să îmbrace haina mântuirii, haina ţesută cu aur, haina de nuntă. Dar, 
pentru că nu a făcut acest lucru, a rămas fără cuvânt. 


Atunci împăratul a zis slugilor: legaţi-l de picioare şi de mâini şi aruncaţi-l în 
întunericul cel mai din afară. Acolo va fi plângerea şi scrâşnirea dinţilor. Dar 
acela îşi legase singur mâinile prin păcat, piciorele prin umblarea în calea 
nedreptăţii şi, în viaţă încă fiind, alesese întunericul în locul luminii, plânsul şi 
scrâşnirea dinţilor în locul veşnicei bucurii. Singur se osândise, iar Dumnezeu n- 
a făcut altceva decât să rostească judecata cea dreaptă. Nelegiuitul este prins în 





laţurile fărădelegilor lui (Pilde 5, 22). Prins şi legat de păcatele sale, păcătosul 
nu va avea cum să scape în lumea cealaltă. Legarea mâinilor şi a picioarelor 
arată că acolo nu mai e loc de căinţă şi că omul nu mai poate face nimic 
pentru mântuirea lui. Nu mai poate intra în împărăție. 


Și Domnul termină marea pildă profetică spunând: Căci mulți sunt chemați, 
dar puţini aleşi. Cuvântul acesta e şi pentru iudei şi pentru creştini. Puţini au 
fost aleşi dintre iudei, şi puţini sunt dintre creştini. Noi toţi cei botezați suntem 
poftiţi la masa împărătească, dar numai Dumnezeu singur ştie cine sunt aleşii. 


Vai celor dintre noi cărora Dumnezeu le va spune în priveliştea a toţi îngerii şi 
sfinții: Prietene, cum ai intrat aici fără haină de nuntă? O, ce ruşine, ce ruşine 
fără scăpare! Ce ruină, ce ruină fără îndreptare! Cu adevărat Dumnezeu ne 
spune nouă aceste cuvinte acum, de câte ori ne apropiem de sfântul altar ca să 
primim împărtăşania şi să ne unim în duh cu Hristos: Prietene, cum ai intrat aici 
fără haină de nuntă? Să ascultăm cu inima şi cu conştiinţa când ne apropiem de 
sfântul potir şi vom auzi această întrebare, această mustrare. O, să nu aducă 
după ele aceste cuvinte plânsul şi scrâşnirea dinţilor cea din întunericul de pe 
urmă care se aşterne când Dumnezeu ni le va fi spus pentru ultima oară! 


Cine poate să ştie dacă nu cumva Dumnezeu ne-a spus astăzi cuvintele acestea 
pentru ultima oară în viața pământească? Cine poate şti dacă sufletul său nu se 
va găsi chiar în noaptea aceasta în strălucita adunare cerească de la masa 
împăratului, îmbrăcat în haina murdară a păcatului? Cine dintre muritori poate 
cunoaşte dacă ziua de astăzi nu va fi pentru el hotărâtoare în veşnicie? Celor doi 
tâlhari de pe cruce le-au fost de-ajuns câteva clipe. Unul a irosit aceste clipe şi 
s-a dus în întunericul cel mai dinafară, iar celalalt le-a folosit; s-a căit, L-a 
mărturisit pe Fiul lui Dumnezeu şi s-a rugat pentru mântuire: Pomeneşte-mă 
când vei veni întru împărăţia Ta (Luca 23, 42). Atunci a căzut de pe sufletul lui 
veşmântul cel vechi şi s-a îmbrăcat în haină de nuntă. Tâlharul care s-a căit s-a 
înfăţişat la masa Împăratului cu vrednicie de ales. 


Să nu amânăm dar nici o clipă pocăinţa, pentru că fiecare clipă care trece 
poate să fie ultima în care suntem printre locuitorii acestui pământ. Să ne 
spălăm şi să ne curățim Sufletele măcar tot atât pe cât ne spălăm şi ne curăţim 
trupurile, care vor fi mâine hrană viermilor. Să le curăţăm prin lacrimi şi 
căinţă, să le spălăm cu post şi rugăciune, să le îmbrăcăm în haine ţesute din 
dragoste şi neprihănire, împodobite cu toată fapta cea bună şi mai ales cu 
iertare şi milă. Să facem puţinul pe care îl cere Dumnezeu de la noi, iar El va 
face restul. 





Când un copil plânge pentru că s-a murdărit, mama îl spală, îl curăţă şi-l 
schimbă. O, cu cât mai milostiv este Tatăl nostru cel din ceruri decât oricare 
mamă de pe pământ! 


Cu adevărat, fiecare om are sufletul atât de murdar că niciodată n-ar putea, prin 
a sa strădanie, să-l curețe şi să-l facă vrednic de-a sta înaintea lui Dumnezeu. 
Dar fiecare să-şi dea seama cât este de întinat; să-i pară rău din toată inima; să 
facă puţinul ce i se cere; şi, ceea ce-i lucrul de căpetenie, să ceară plângând de la 
Dumnezeu să fie curăţit cu foc şi cu duh. Dumnezeu aşteaptă plânsul copiilor 
Lui cu haina de nuntă pregătită în mâinile Sale; aşteaptă să-i curăţească, să-i 
spele, să-i lumineze, să-i ungă cu miresme şi să-i înveşmânte pe toţi cei ce-L 
cheamă. 


Slavă Dumnezeului nostru cel atotmilostiv! Slavă cerescului Mire al inimilor 
noastre, Domnul lisus Hristos, împreună cu Tatăl şi cu Duhul Sfânt, Treimea 
cea deofiinţă şi nedespărţită, acum şi pururea şi în vecii vecilor. Amin. 


(extrase din: Predici — Sfântul Nicolae Velimirovici, Ed. Sophia, 2003) 





Sfântul Teofan Zăvorâtul - Tâlcuiri din Sfânta Scriptură - A douăzeci şi 
opta duminică după Cincizecime 


[Col. 1, 12-18; Lc. 14, 16-24] 
;; Mulţi chemaţi, puţini aleşi.” 


Chemaţi sunt toţi creştinii, iar aleşi, aceia dintre creştini care au atât credinţă, 
cât şi viaţă creştinească, în primele timpuri ale creştinismului, la credință 
oamenii erau chemaţi prin propovăduire; noi suntem chemaţi prin însăşi 
naşterea noastră şi prin creşterea primită între creştini. Şi slavă lui Dumnezeu! 


O jumătate din drum, adică intrarea în creştinism şi înrădăcinarea temeiurilor 
acestuia în inima noastră, ce are loc încă din copilărie, o străbatem fără nici o 
osteneală. Credinţa noastră, ne-am simţi îndemnați să credem, ar trebui să fie cu 
atât mai puternică, iar viaţa cu atât mai vrednică de chemare. Aşa a şi fost, însă 
de câtva timp lucrurile s-au schimbat la noi. în educaţia şcolară sunt îngăduite 
principii necreştine, care îi strică pe tineri; în societate au pătruns obiceiuri 
necreştineşti, care îi pervertesc pe aceştia în continuare, după ieşirea din şcoală, 
şi nu e lucru de mirare dacă aleşii fiind dintotdeauna puţini, după cuvântul lui 
Dumnezeu, în vremea noastră ei sunt şi mai puţini. Acesta este duhul veacului — 
anticreştinesc! 


Ce va fi mai departe? Dacă la noi nu se vor schimba mijloacele de educaţie şi 
obiceiurile societăţii, adevăratul creştinism va slăbi din ce în ce mai mult, iar în 
cele din urmă se va stinge de tot; va rămâne doar numele de creştin, însă duh 
creştinesc nu va mai fi. Duhul lumesc umple toate. Ce este de făcut? Să ne 
rugăm... 


» 


(Din “Tâlcuiri din Sfânta Scriptură pentru fiecare zi în an” 
Sfântul Teofan Zăvorâtul , Ed. Sophia , Bucureşti, 1999) 





Sfântul Ignatie Briancianinov - Cuvânt la Pilda celor poftiţi la cină 


ki 
Un om oarecare a făcut cină mare şi a chemat pre mulţi (Le. 14, 16). 


Iubiţi fraţi! Astăzi, Evanghelia ne istoriseşte despre un om necunoscut care a dat 
un ospăț măreț, la care au fost chemaţi numeroşi oaspeţi. După aceea, 
Evanghelia stăruie asupra unui fapt ciudat: la masă au luat parte nu cei chemaţi 
la început, ci cu totul alții. Strălucitul ospăț a fost dat seara, şi ca atare este 
numit Cină Mare. “Seară” numim cele din urmă ceasuri ale zilei, dinainte de 
venirea nopții. 


IStorisirea despre Marea Cină este o pildă prin care Domnul nostru lisus 
Hristos a zugrăvit în culori vii Împărăţia lui Dumnezeu, pe care Tatăl Ceresc 
d gătit-o de la întemeierea lumii (Mt. 25, 34) pentru aleşii Săi — a zugrăvit-o 
arătând şi cum a fost primită buna vestire despre această Împărăţie de către 
omenirea care a fost chemată la ea. 


Pe toți, până la unul, ne aşteaptă moartea; suntem datori cu toţii să intrăm pe 
porțile morţii în veşnicie şi să rămânem în veşnicie pentru totdeauna. Viaţa 
pământească este cămara din care se intră în veşnicie. Este ca o anticameră 
Strâmtă şi  neaerisită înaintea unor iatacuri măreţe şi nespus de 
neîncăpătoare. 


În veşnicie este gătită pentru noi Împărăţia lui Dumnezeu; în afara ei e nesfârşită 
amărăciune, nenorocire ce niciodată nu va înceta, plângere şi tânguire ce 
niciodată nu vor cunoaşte mângâiere şi niciodată nu vor amuţi. Dacă mâine, 
peste o săptămână, peste o lună, ar avea să se întâmple ceva ce ne-ar hotări 
soarta pământească fie în bine, fie în rău, oare n-am lua toate măsurile, nu ne- 
am da toată osteneala pentru a îndrepta curgerea întâmplărilor spre 
deznodământul dorit de noi? Deci, să ne întoarcem luarea-aminte spre soarta 





noastră din veşnicie. Să lepădăm somnul trândăvirii şi al uitării, în care suntem 
cufundaţi; să lepădăm orbirea, să lepădăm amăgirea de sine, ce face ca omului 
să 1 se pară nesfârşită viaţa sa pământească. Să credem în adevărul cel mai 
vrednic de crezare. Să credem că pe toți ne aşteaptă moartea, de care nu putem 
scăpa. Pe cât de neîndoielnic este faptul că vom muri, pe atât este de neapărată 
nevoia să ne îngrijim pentru soarta noastră din tărâmul de dincolo de mormânt. 
În acest scop, să cercetăm pilda Domnului nostru despre Marea Cină. 


Cine dă această cină? Sfânta Evanghelie îl numeşte om oarecare, adică om 
necunoscut, nehotărnicit. Lucrurile sunt limpezi: este vorba de Dumnezeu. În 
pilda Sa, EI S-a înlocuit pe Sine printr-un chip — omul. Iar întrucât oamenii au 
uitat de Dumnezeu, au pierdut adevărata Lui cunoaştere, concepția corectă 
despre El. Ei bine, Dumnezeu Se numeşte pre Sine nu numai “om”, ci “om 
oarecare”: Un om oarecare a făcut cină mare şi a chemat pre mulţi. Marele 
număr al celor chemaţi arată că toată omenirea, până la cel de pe urmă om, a 
fost menită de către Dumnezeu fericirii veşnice. Fraţilor! Suntem chemaţi cu 
toţii! Nimeni nu e uitat! Nimeni nu are nici pricină, nici drept să se lase pradă 
tânguirii şi trândăvirii. 


Când a venit vremea doritei mese, Dătătorul ospăţului trimite pe Sluga Sa să-i 
înştiințeze pe cei chemaţi. Atât vremea ospăţului, cât şi persoana Slugii au 
înțeles adânc. În textul grec al Evangheliei, scris de Sfântul Luca, înaintea 
cuvântului “Slugă” este pus articolul (76v 5oviov), ceea ce, potrivit firii acestei 
limbi, dă cuvântului “Slugă” o însemnătate deosebită, aparte. Aici “Slugă a lui 
Dumnezeu”, în deplinul înţeles al cuvântului, Domnul lisus Hristos S-a 
numit pre Sine şi pre nimeni altcineva. EI, deopotrivă fiind cu Tatăl şi cu 
Duhul după Dumnezeire, este după omenitatea Sa singura şi adevărata Slugă 
a lui Dumnezeu. El singur a împlinit deplin şi desăvârşit voia lui Dumnezeu şi 
a fost curat de tot păcatul. Ceilalţi oameni sfinţi sunt sfinți numai relativ (Rom. 
4, 2); sfinţenia omenească este cea mai mică păcătoşenie de care este în stare 
omul. 


Singura slugă a lui Dumnezeu este înfăţişată în pildă ca singur lucrător al 
mântuirii oamenilor: proorocii, apostolii, dascălii Bisericii au fost doar slujitori, 
unelte ale Cuvântului: Toate printr-Însul s-au făcut şi fără de Dânsul nimic nu 
s-a făcut din câte s-au făcut (n. 1, 3). Vremea chemării celor poftiţi e seara — 
adică Domnul nostru lisus Hristos S-a pogorât pe pământ în cele din urmă 
ale lumii văzute. Optsprezece veacuri s-au scurs din vremea acestei neasemuit 
de fericite întâmplări; viaţa lumii nu s-a curmat încă: că o zi înaintea lui 
Dumnezeu este ca o mie de ani, şi o mie de ani ca o zi (Il Ptr. 3, 8). Seara lui 
Dumnezeu se prelungeşte, sorocul ei se tot amână, ca toţi cei chemaţi să apuce 
să se pregătească pentru Cina Lui, ca nici unul dintre cei aleşi să nu rămână 
lipsit de ea. 





Astfel este înfăţişată în pildă iconomia lui Dumnezeu cea privitoare la oameni; 
să privim acum în ce fel apare purtarea oamenilor față de Dumnezeu. Parcă s-ar 
fi vorbit între ei, toţi cei chemaţi s-au lepădat, cerându-şi iertare, de cină. 


Ce fel de uneltire să fie asta: toţi într-un suflet împotriva lui Dumnezeu? 
Aceasta e urmare a căderii, care-i de obşte pentru toţi; aceasta e dovada bunei 
voiri față de propria stare căzută, a rămânerii de bună voie în ea; acesta este 
semn al omorârii de către păcat a sufletului, care nu poate şi nu vrea să se 
trezească din somnul morţii nici măcar când este chemat de glasul Fiului lui 
Dumnezeu. Ca pricină a nedorinţei lor de a merge la cină, cei chemaţi au arătat 
legăturile pământeşti. Unii au dat atâta însemnătate îndeletnicirilor cărturăreşti, 
sau datoriilor lumeşti, sau toanelor proprii, încât au socotit că-şi pot îngădui să- 
L nesocotească pe Dumnezeu; alții s-au cufundat în grijile de familie şi au uitat 
de Dumnezeu; în fine, alţii s-au arătat purtaţi de patimi, s-au afundat în plăceri 
trupeşti grosolane şi s-au făcut străini de Dumnezeu cu totul. Comoara noastră 
duhovnicească nu ne este răpită de către un singur păcat care să sară în ochi: 
ne-o răpeşte orice îndeletnicire pământească, orice Situaţie pământească, 
atunci când sufletul este atras şi țintuit de aceasta în întregime. 


Cei chemaţi n-au vrut să ia parte la cină. Cel ce a făcut cina trimite pe aceeaşi 
Slugă pe uliţe şi străduţe, pe drumuri şi la răspântii, ca să-i adune pe betegi, 
săraci, şchiopi, orbi şi, înduplecându-i, să-i aducă la cină. 


“Chemaţi” îi numeşte Evanghelia pe iudei, fiindcă, prin mijlocirea legii şi a 
proorocilor, au fost primii chemaţi la creştinism. Săracii şi betegii lipsiţi de 
adăpost, ce hoinăreau pe uliţe ori se opriseră la răspântii ca să-şi aleagă drumul, 
sunt păgânii, care petreceau în afara casei — în afara Bisericii, în afara 
cunoștinței de Dumnezeu; bolile lor trupeşti arătate aici trebuie înţelese ca 
privind de fapt sufletul. Iudeii s-au împotrivit cu hotărâre chemării; în urma lor, 
păgânii de-abia s-au lăsat înduplecaţi să vină la cină: de multe veacuri, 
nenumărate jertfe şi râuri întregi de sânge a fost nevoie ca să-i înduplece 
Cuvântul lui Dumnezeu a primi creştinismul. 


În sânul creştinismului, “chemaţi” trebuie socotiți cei slăviţi, bogaţi, învăţaţi ai 
acestei lumi, cărora toate le merg bine pământeşte. Întâietăţile faţă de ceilalţi pe 
care Dumnezeu le-a dăruit lor, faptul că de aceste întâietăţi este legată o mai 
lesnicioasă cunoaştere a lui Dumnezeu şi slujire a lui Dumnezeu de către ei, 
arată fără îndoială faptul că Dumnezeu i-a chemat la mântuire, la cea mai înaltă 
fericire... Vai! Ce privelişte vrednică de plâns! Cei chemaţi rămân ca nişte 
pietre, nu iau aminte la Cel care îi cheamă. S-ar părea că numai cei loviți de 
nenorociri, de boli, de nevoi, de lipsuri, doar cei “handicapaţi”, “infirmi” şi 
“sărăntoci” în înţelesul lumesc al cuvântului sunt în stare să asculte de 
Dumnezeu. 





După spusa Apostolului, arată supunere lui Dumnezeu cei neştiutori potrivit 
înțelegerii lumeşti, cei ce sunt neputincioşi, de neam prost, defăimaţi în 
această lume (| Cor. 1, 27). Şi aceşti defăimaţi ai lumii sunt datori, sub 
călăuzirea Cuvântului Dumnezeiesc, cu puternica Lui împreună-lucrare, să țină 
piept în neasemuit de crâncena luptă cu propria cădere, să se supună pe sine cu 
de-a sila lui Dumnezeu, să-şi dea cu sila mântuirea. Foarte nimerit arată pilda că 
pentru ca săracii, orbii, şchiopii şi betegii să vină la cină, minunata Slugă trebuie 
să-i înduplece. Căderea noastră ne-a intrat în fire, am îndrăgit-o: ne vine greu să 
ne despărțim de ea. Propria noastră fire ne face neînstare de bine, şi fără 
Mântuitorul ea nu poate face nici un bine adevărat, neştirbit: Fără de Mine, a 
zis EL, nu puteţi face nimic (n. 15, 5). Binele nostru este spurcat prin 
amestecarea cu răul. El n-are cum să nu fie aşa: izvorul lui — firea omenirii 
căzute — este un amestec de bine şi rău, şi neîncetat naşte o lucrare pe potriva sa. 


Domnul a încheiat pilda printr-o hotărâre amenințătoare. Prevăzând cu ochiul 
Său atoatevăzător neluarea-aminte a oamenilor faţă de EI din acea vreme şi din 
viitor, a zis: mulți Sunt chemaţi, dar puţin aleşi (Mt. 22, 14). Pe toți îi cheamă 
Milostivul Dumnezeu la mântuire, dar foarte puţin se supun Lui. Potrivit 
negrăitei iubiri dumnezeieşti faţă de noi, cu toţii facem parte din cei chemaţi, 
dar foarte puţin dintre noi intră în rândul celor aleşi, fiindcă intrarea în 
rândul celor aleşi este lăsată în seama alegerii voii noastre. 


Amin. 


(Cuvânt extras din cartea Sfântul Ignatie Briancianinov, Predici, trad. din lb. 
rusă de Adrian şi Xenia Tănăsescu- Vlas, Ed. Sophia, Bucureşti, 2008, pp. 
245-248) 





Sfântul Macarie egipteanul — Pentru ce trăim? Cum moare sufletul, cum se 
pierde Duhul Sfânt? “Acolo unde se află Duhul Sfânt, acolo se iveşte şi 
lupta cea grea” 


Dumnezeu ne cere acum Să urmăm faptele lui lisus 
şi cuvintele Lui 


Dumnezeu a creat toate cele ce se văd şi le-a dăruit oamenilor spre bucuria lor. 


Le-a dat şi plăceri, dar le-a dat şi o lege a dreptăţii. De /a venirea lui Hristos 
însă, Dumnezeu cere o altă dreptate: o inimă curată, gânduri nevinovate, 
cuvinte folositoare, sfinţenie deplină, desăvârşire. Şi drept este să ne ceară 
aceasta, pentru că ne-a trimis şi modelul de urmat. N-au fost numai porunci 
scrise şi grăite, ca în Tablele lui Moise, ci a fost un trup viu, carne şi oase, ca 
noi, inimă şi minte ca a noastră. Faptele lui lisus şi cuvintele Lui ne cere acum 
Dumnezeu să le urmăm. Şi pe bună dreptate! Iar Iisus singur spune: „Dacă n- 
aş fi venit şi nu le-aş fi spus!“ Nu mai avem deci posibilitatea să ne 
justificăm, să ne dezvinovăţim vreodată. 


Orice muncă făcută aşteaptă un profit, o răsplată, un premiu. Cel ce ară 
munceşte din greu în nădejdea recoltei. Cel ce îşi ia soţie se gândeşte să aibă 
moştenitori. Orice muncă, orice lucru sunt făcute în vederea unui scop, altfel 
este inutil şi fără sens. Tot aşa creştinul se predă lui Dumnezeu, lepădându-se 
de lume, în nădejdea venirii Domnului şi a vieţii veşnice. 


Creştinul lucrează, munceşte, se luptă în scopul câștigării Duhului Sfânt. Mereu 
este cu frică şi atenţie în ostenelile lui şi nu se încrede niciodată în propriile lui 
puteri. Căci Însuşi lisus a spus: „Fără Mine nu puteţi face nimic“. Numai 
Iisus Singur dăruieşte în ascuns viaţă şi ajutor şi pe Sine Însuşi Se oferă celui 
ce, la rândul lui, I-a oferit mintea şi inima sa. Este un schimb de duhuri. 





Celui ce leapădă totul şi se predă lui Dumnezeu şi Dumnezeu îi trimite Duhul 
Lui sfințitor. Aceştia devin aleşii Domnului, pe care EI îi hrăneşte în alt chip 
decât pe ceilalți oameni. Acestora le dă o altfel de hrană decât restului lumii. 


Unii sunt servitorii şi alții sunt fiii lui Dumnezeu! Cel ce voieşte să devină fiu al 
Tatălui şi să moştenească Împărăţia lui Dumnezeu trebuie să dovedească această 
dorință a lui prin toată comportarea sa exterioară şi prin toată gândirea lui 
ascunsă. 


Văzând truda noastră, Domnul Se milostiveşte de noi şi ne curăţeşte, ca să 
putem deveni adevăraţi fii al Lui. Ne trimite mesageri care să ne înflăcăreze 
râvna, căci o creatură creşte şi însufleţeşte o altă creatură. Precum norii, ploaia 
şi soarele dau viaţă plantelor, tot aşa şi 


Fiecare specie îşi are mediul ei de viaţă: aerul pentru păsări, apa pentru pești, 
pământul pentru animale. Nici una nu-şi poate schimba locul şi mediul în care 
au fost plasate de Creator fără să piară. Tot aşa există şi o împărăție a satanei şi 
a îngerilor căzuţi împreună cu el, dar şi o împărăție a luminii, unde se bucură 
îngerii şi duhurile sfinților. Omul de carne nu poate vedea şi nici pipăi vreuna 
din aceste două împărăţii. Numai oamenilor duhovniceşti, care au un ochi al 
sufletului, în afara celui al corpului, li se arată aceste împărăţii ascunse, 


nevăzute, dar atât de reale. 


Creştinul adevărat are ca hrană sufletească acel foc ceresc al harului. Acest foc 
îl înviorează, îl spală, îl curăţeşte, îl sfinţeşte, îl face să crească în desăvârşire, 
însă când acest foc, din vreo neatenţie oarecare, îl părăseşte pe om, imediat 
acesta cade răpus de duhurile răutății. Aşa precum mor creaturile scoase din 
mediul de viaţă al speciei lor, tot aşa moare sufletul atunci când este scos din 
focul harului dumnezeiesc. 


Să priveghem deci neîncetat să nu ieşim din focul hrănitor şi dătător de viaţă 
adevărată. 


Păcatul nu vine niciodată din afara omului, 
ci din inima lui porneşte 


Sufletul omului este mireasa lui Dumnezeu, a Mirelui ceresc. Toată viaţa 
noastră este o pregătire pentru această unire mistică, contopire şi unire cu 
Dumnezeu. Dar această mireasă, sufletul, trebuie să se silească să placă Mirelui 
Hristos, cu nimic să nu-L scârbească, iar trupul în care sălăşluieşte sufletul 
trebuie şi el să fie demn de această mare cinste, să fie un vas curat al Duhului, 
căci este imposibilă curăţenia şi sfinţenia unuia fără a celuilalt. Sufletul nu se 





poate sfinți dacă trupul nu trăieşte în curăţenie, iar trupul nu poate fi curat dacă 
sufletul este bântuit de gânduri necurate. Unul pe altul se purifică şi împreună se 
vor uni cu Dumnezeu la înviere, când trup şi suflet vor fi proslăvite, aşa cum a 
fost Hristos pe Tabor. 


Dar vai de sufletul care cade din har şi moare, căci mare întristare se face pentru 
el în Ceruri! Aşa vorbeşte Ezechiel în profeția lui despre sufletul căzut şi „găsit 
gol în pustie“. Aşa a căzut poporul evreu şi a fost părăsit de Dumnezeu şi dat 
pradă răutăţii neamurilor. Mulţi sfinţi au căzut, deşi primiseră darul Duhului 
Sfânt, dar apoi nu au mai dus o viaţă curată şi dragostea lor a scăzut şi „căderea 
din urmă a fost mai mare“, căci satana aceasta a urmărit neîncetat: să-i înşele, 
dacă este cu putinţă, chiar şi pe cei aleşi; iar această străduință a lui va fi 
aceeaşi, până la sfârşitul veacului. Pe însuşi Hristos a îndrăznit diavolul să-L 
ispitească, pe Fiul lui Dumnezeu, atâta libertate i s-a dat! 


De aceea, permanent să luptăm cu frică pentru mântuirea noastră, căci orice 
secundă de neatenţie este prilej de biruinţă şi de pătrundere în sufletele noastre a 
celui viclean. Nimeni niciodată să nu se mândrească cu harul pe care l-a 
dobândit, să nu fie sigur de el însuşi niciodată. Tocmai această siguranţă de sine 
o doreşte satana; mândria este păcatul cel mai subtil care zace în fiecare din noi. 
Acesta a fost primul păcat care l-a prăbuşit pe lucifer din Cer, şi după el a căzut 
Adam, amăgit de aceeaşi siguranță de sine. Mai uşoare sunt celelalte păcate 
grosolane, ce se pot îndepărta şi se pot ierta decât trufia care stă ascunsă în 
sufletul nostru. Numai smerenia o poate scoate afară. 


Darul Duhului Sfânt se dă, dar se şi ia înapoi de către Dumnezeu. Omul care se 
ambiționează, care ţine la părerile sale, considerându-le întotdeauna drept cele 
mai juste, acesta cu siguranţă pierde Duhul Sfânt, căci a pierdut smerenia. Pavel 
se temea de el însuşi să nu cadă, zicând: „Pentru ca nu cumva, după cum am 
predicat altora, să mă găsesc pe mine însumi inconsecvent“. Ce frică avea el 
deci! lar noi ne mândrim, ne credem ajunşi pe treptele cele de sus ale 
desăvârşirii şi judecăm fără milă greşalele fraților noştri. Când îl vedem pe 
aproapele nostru căzând, să fim atenţi să nu cădem şi noi, iar nu să-l judecăm. 
Să nu dispreţuim harul din noi, neglijând munca noastră continuă de curăţire. 


Să nu judecăm pe nimeni, nici pe cei răi şi Stricaţi, să nu-i criticăm, Să-i 
vedem curaţi şi drepți, aşa cum ar trebui să fie şi să ne rugăm neîncetat 


pentru îndreptarea lor, căci încă „nu ştiu ce fac”. Aşa priveşte cel curat cu 
inima pe toţi cei din jurul lui. Ca pe 


nişte bolnavi trupeşte, de care ni se face milă, să-i privim pe bolnavii sufleteşti. 
De multe ori, fără ca noi să ştim, în aceşti oameni aparent stricaţi în ochii lumii 
se ascund sfinţi de-ai lui Dumnezeu, sau viitori sfinți. 





Cei ce se tem de Dumnezeu sunt stăpâni peste toate, chiar şi peste moarte. Nu 
au frică de nimic şi de nimeni în afară de Dumnezeu. 


La înviere, corpul omului va reveni din nou la forma în care a trăit pe 
pământ, căci scris este: „Nici un fir de păr nu se va pierde“. Toate vor fi 
luminoase, spiritualizate. Fiecare om va fi cel care a fost pe pământ. Fiecare 
îşi va primi plata Sau pedeapsa, aşa cum a meritat, în acelaşi trup în care a 


Acolo unde se află Duhul Sfânt, acolo se iveşte şi lupta cea grea. Unde nu este 
cruce şi durere nu este nici Duhul. Toţi profeţii şi sfinţii au fost prigoniţi. Cei 
ce nu suferă prigoane degeaba cred că au primit harul; nu au nimic! Numai 
crucea este semnul coborârii harului. lisus ce exemplu ne-a dat, ce fel de 
suferinţă a trimis Tatăl peste EI? 

„Îi veţi avea de duşmani pe cei din casa voastră“. lisus a fost omorât de 
poporul Său. Iudeii n-au fost prigoniţi, semn că Duhul Sfânt Se retrăsese de la 
ei. Doar creştinii au fost martiri, căci este necesar ca adevărul să fie prigonit. 


Provocarea vine din afară, dar consimţirea Sau acceptarea momelii exterioare 


se E, înlăuntrul omului, în mintea şi în inima lui. 


Câţi creştini botezați, care au primit harul prin botez, continuă încă să ducă o 
viaţă urâtă, şi câţi creştini din biserici n-au încă inima curată! 


Păcatul rămâne în lume, a rămas şi după jertfa lui Hristos. 


Căci nimeni nu va mai putea spune niciodată că păcatul a fost mai tare ca el şi 
că n-a ştiut cum să-l biruiască. La judecată, nimeni nu se va mai putea justifica. 
Însuşi Hristos spune că cei din Sodoma şi Gomora încă vor mai avea vreo scuză, 
pentru că au trăit înainte de venirea Lui. 





Satana lucrează şi ispiteşte în mod diferit pe fiecare om şi mai ales îl provoacă 
în punctul lui cel mai slab, cel mai delicat, cel mai lipsit de apărare. De aceea şi 
spune lisus: „Privegheaţi şi vă rugaţi, ca să nu cădeți în ispită“. 


Cine gustă harul ceresc să nu se lenevească, să nu-şi închipuie că a ajuns Sus 
şi nu mai are ce câştiga, ci să se muncească mereu, fără încetare, pentru a 
păstra acest har — har care străbate trupul şi sufletul deopotrivă. 


Tot astfel păcatul stăpâneşte toate membrele fiilor întunericului, căci „din inimă 
ies gândurile cele rele“. Cei care se cred drepți pentru că nu simt nici o poftă, 
dar nici calea lui Dumnezeu n-o urmează, se înşală pe ei înşişi. Căci, la prima 
provocare, se aprind şi sunt învinşi de păcat în gânduri şi în inimă, chiar dacă 
practic nu-l împlinesc. Curăţirea adevărată nu este cea exterioară, a trupului, 
ci cea interioară, a minţii şi a inimii. În cel curat şi Domnului îi place să 
locuiască, şi acela devine un om ceresc care se poate jertfi 


Nici o creatură nu se 
poate schimba prin propria ei voinţă. Plante, animale, stele, toate şi toate câte se 


văd nu au voinţa liberă şi personală; omul singur are voinţă. De aceea el are 
chipul şi asemănarea lui Dumnezeu, Cel ce a hotărât creaţia prin voinţă. 


Omul poate hotărî singur, prin propria voinţă, ceea ce voieşte, răul sau binele — 
nimeni nu-l opreşte; el este liber. Cel care voieşte se poate înfrâna de la pofte şi 
vicii şi mintea lui învinge răul din el. [...] Toate creaturile: mielul blând, lupul 
răpitor, vulpea vicleană, şarpele veninos etc, au acelaşi tip de fire. Numai omul 
poate avea două firi: un om poate fi ca un miel blând şi se lasă sfâşiat, iar altul 
poate fi ca un lup răpitor. Amândoi sunt însă din aceeaşi specie. Unul îşi 
stăpâneşte gândurile rele iar celălalt nu, deci unul se luptă să primească harul iar 
celălalt nici nu se sinchiseşte şi aşteaptă să-i vină de-a gata. Trebuie deci să 
căutăm lumina pentru a fi luminaţi, iar nu Să Stăm liniştiţi în întuneric, 
aşteptând ca lumina Să vină singură la noi. 

» Căutaţi şi veţi găsi; bateţi şi vi se va deschide; cereţi şi veţi primi” — spune 
lisus. De aceea creştinii sunt străini de lumea aceasta, pentru că mângâierea 
lor vine din altă parte. Bucuria lor sunt lacrimile de pocăință, pacea duhului 
ceresc, nădejdea în bogăţiile viitoare din Ceruri. Dispreţuiţi şi respinşi, ei sunt 
totuşi fericiţi, nemaidorind iubirea şi aprecierea oamenilor. 





Dar vai de creştinul care se bizuie pe darul Duhului Sfânt care, de fapt, nu-i 
aparține lui personal, ci numai ostenelilor de care s-a învrednicit mai înainte. 
Cel care consideră Duhul Sfânt ca pe o bogăţie a lui personală îl pierde cu 
siguranţă şi cade din nou pradă firii lui păcătoase. Amăgirea şarpelui este foarte 
perversă şi „subțire”, nici nu se simte; din contră, pare o formă de evlavie şi de 
sfințenie. Chiar şi cu gândul se poate comite păcatul; acolo în minte se dă lupta 
cea grozavă şi nevăzută. Acolo se împlineşte adulterul. Cel ce nu este atent la 
gândurile lui şi nu ştie cum şi pe care să le alunge imediat, acela păcătuieşte 
necontenit, nevăzut de nimeni; dar, vai!, la judecată totul va ţâşni în afară, tot ce 
este ascuns în inimile şi în minţile oamenilor. 


Cei încercaţi şi experimentați nu se întristează în nenorociri, în suferinţe şi 
mizerii. Nimic nu-i mai poate surprinde. Ei privesc sărăcia ca pe o bogăţie, 
postul ca pe o plăcere, ocara şi batjocura ca pe o cinste. lar când dau peste 
belşug, peste avere, peste mulțumire trupească, peste cinste, atunci ei se tem şi 
fug de acestea ca de foc! 


Dumnezeu ne-a pregătit Împărăţia. El este gata să ne-o dea în orice clipă, dar 
noi nu suntem gata încă s-o primim. Avem zeci de motive de invocat, zeci de 
amânări de făcut. Oare nu este drept că cel ce i-a poftit pe musafiri şi a pregătit 
masa să se supere pe musafirul care n-a venit şi s-a scuzat, ca cel ce şi-a 
cumpărat boi sau cel ce şi-a luat nevastă şi n-au putut veni la prânzul Domnului, 
din Evanghelie? 


Omul, nenorocitul, nu-şi dă seama ce fericire şi bogăţie îl aşteaptă în Ceruri la 
sfârşitul lumii. Se îndoieşte de făgăduinţa lui Dumnezeu. Nu are încredere în 
promisiunile Lui, de aceea nici nu luptă împotriva satanei, ci se lasă ispitit de 
acesta. 


Toate nenorocirile pământeşti sunt, uşor de suportat la gândul bucuriilor cereşti. 
Dar cine mai crede în ele, cine le mai aşteaptă şi le mai doreşte?! 


Oamenii par cu toţii asemănători, după chip şi trup; şi totuşi, cât de diferiţi 
sunt între ei! Aparent formăm o unitate, o umanitate, dar în realitate suntem atât 
de dezbinaţi! Ceea ce se petrece în inimă face unitatea, iar nu înfăţişarea din 
afară. În inimă se află viaţa şi moartea; acolo este vrednicia, acolo răutatea, iar 
adevăratul om este cel ascuns vederii trupeşti. Inima este palatul lui Hristos. 
Inima este corabia sufletului, condusă de căpitanul minţii. Mintea guvernează 
gândurile, ca un conducător de cai care struneşte hăţurile, întoarce căruţa acolo 
unde vrea. Cel ce ştie s-o conducă bine nu se lasă mânat de animale. 


De la căderea lui Adam, şarpele s-a furişat în sufletul omului şi s-a făcut stăpân 
pe el, a devenit ca un al doilea suflet, de care bietul om nu-şi dă seama. De 





aceea răsar gândurile necurate în minte şi poftele cele rele pe care omul le crede 
normale şi bine de împlinit. Dar adevărul nu este acesta. 


lisus spune: „Cine va vrea să-şi scape sufletul, îl va pierde” şi „Cine nu-şi 
urăşte sufletul său nu este discipol al meu “, sau „Cine îşi iubeşte sufletul îl va 
pierde”. Sufletul său este stricat de păcatul ce s-a furişat într-însul de la căderea 
lui Adam. Aşadar, cel care face voia sufletului său face voia şarpelui ce-l 
stăpâneşte. Însă cel ce se supără pe poftele sufletului său, îl ceartă, se luptă cu 
gândurile rele ce-i vin în minte şi-i provoacă inima să dorească ceva, unul ca 
acesta primeşte ajutor de la Dumnezeu, devine curat prin lupta nevăzută, se 
înalță şi se îndumnezeieşte, ajunge fiu al lui Dumnezeu şi primeşte pecetea 
Duhului Sfânt, care-l va alege la învierea din morţi ca moştenitor al Împărăției 
Cerurilor. Cine a gustat din Duhul Sfânt are şi bucurie şi mângâiere, dar şi 
frică şi cutremur; şi veselie mare, dar şi lacrimi neîncetate. Se întristează 
pentru ei şi pentru tot neamul lui Adam, căci firea tuturor este stricată. Lacrimile 
de pocăință le devin însă înviorare şi dulceaţă. 


Însă dacă omul care s-a făcut părtaş al harului este mândru, sigur de puterea lui, 
crezând că poate ajunge chiar să facă minuni şi să învie morţii, acela n-are 
sufletul curat şi pregătit, ci este înşelat de diavol. Nu este sărac cu duhul, nu este 
smerit, dar el însuşi n-o ştie şi se crede smerit. Adevăratul semn al pecetei 
Duhului Sfânt este umilinţă totală, încercarea de a rămâne ascuns ochilor 
oamenilor, iar nu a dori să se arate tuturor. Şi chiar dacă ar poseda el toate 
darurile, al facerii de minuni, al vindecărilor, al cuvântărilor, al postirii, al 
rugăciunii nesfârşite -, pe toate şi le ascunde de ochii lumii şi se consideră a fi 
praf şi cenuşă, nevrednic de nici o faptă bună. Cu cât gustă ei mai mult din 
Dumnezeu, cu atât sunt mai flămânzi şi iubesc mai mult singurătatea, şi nu 
lumea, pentru că numai în singurătate pot vorbi cu Dumnezeu liniştiţi. Acesta 
este adevăratul semn al creştinului curat, iar nu lăudăroşenia acelora ce se 
consideră ajunşi la putere şi la forţa de a-i schimba pe alţii; aceştia sunt amăgiţi 
de satana. 


Moartea adevărată nu este cea a trupurilor, cea exterioară, ci moartea cea 
ascunsă, cea a omului interior. Cine a trecut însă din moarte la viaţă în cele 
ascunse ale sale, acela, chiar dacă trupul lui se distruge, el rămâne viu în vecii 
vecilor. Şi trupurile unora ca aceştia se refac la loc în strălucire, căci ele sunt 
sfințite de duhul care a trăit în ele. De aceea creştinii nici nu pomenesc cuvântul 
„moarte”, ci se roagă pentru odihna „celui adormit”. 


Trupurile creştinilor nu se pierd. Moartea este lăsată de Dumnezeu, în marea 
Lui înţelepciune, ca un prag de trecere în veşnicie a celor ce au dorit în mod 
liber aceasta. Ea este punctul în care se triază sufletele, după propria lor voinţă — 
unde a dorit fiecare să meargă: în moartea veşnică sau în viaţa veşnică. 





Dumnezeu nu sileşte pe nimeni, ci respectă voinţa fiecăruia. Omul se dezvoltă 
în cele duhovniceşti cu încetul, precum o sămânță care creşte în pământ, precum 
o plantă care dă fructul târziu, când se coace, după ce au bătut-o vânturile şi 
ploile! Tot aşa se dezvoltă şi omul interior, omul duhovnicesc, acolo unde este 
nevoie de atâta înţelepciune şi fineţe; puţin câte puţin ajunge el om duhovnicesc. 
Nu dintr-o dată se schimbă un suflet; este imposibil acest lucru! Numai 
îndelunga experienţă îi dă statornicia şi siguranţa în cele duhovniceşti. 


Şcoala se învaţă pornind de la semne, în clasele primare, urmând apoi liceul, 
facultatea şi specializarea; nu se află totul dintr-o dată. Dacă lumea văzută are 
atâtea trepte de înaintare, cu atât mai multe are lumea nevăzută! Desăvârşit 
ajunge doar cel care a trecut multe examene. Cei ajunşi la ultimele probe poartă 
în minte şi în inimă semnul crucii, şi tot ceea ce există în lumea aceasta este 
pentru ei gunoi, deşertăciune... Pentru că vrednice de admirat pentru ei nu mai 
sunt decât comorile cereşti. Omul care îl simte pe Dumnezeu în inima sa a 
descoperit comoara comorilor, nu mai doreşte nimic, pentru că are el însuşi o 
avere ce nu se pierde; sufletele oamenilor preţuiesc mai mult decât toate 
creaturile şi tot universul. Numai în om Se odihneşte Dumnezeu. 


îngerii n-au fost capabili să mântuiască sufletele oamenilor. 


Căci numai cele asemănătoare se pot răscumpăra între ele. Dumnezeu Ziditorul, 
prin Fiul Său lisus Hristos, a venit să-l răscumpere pe om şi Şi-a răstignit 
propriul suflet pe Cruce pentru a împlini aceasta, atât de mare a fost dragostea 
Lui pentru sufletul omului. Cel nemuritor a hotărât să moară pentru om, iar 
sufletul dreptului este slujit de îngerii lui Dumnezeu (exemplul lui Elisei). Iar 
după cum în lumea văzută regii şi împărații nu sunt serviţi decât de oameni 
aleşi, iar pentru primirea lor se pregătesc palate împodobite, tot aşa sufletele 
care-L slujesc pe Dumnezeu sunt suflete alese şi casele lor sunt permanent 
înfrumuseţate cu toate virtuțile. Unde casa sufletului este curățită pe deplin, 
acolo vin Domnul şi îngerii să se odihnească! 


Dumnezeu Însuşi şi cetele îngereşti luptă pentru sufletul ales împotriva 
duhurilor răutăţii, atât de mult este prețuit sufletul omului. Dacă însă omul este 
uşuratic şi se încrede doar în bunătatea şi milostivirea lui Dumnezeu, 
continuând să trăiască în lenevie şi păcat, crezând că tot va fi iertat, se înşeală şi 
dispreţuieşte iubirea Tatălui pentru el. Neatenţia dă prilej duhurilor rele să intre 
în casa sufletului şi să o pustiască. 





Mulţi oameni ce duc o viaţă corectă în aparenţă şi practică cultul religios cu 
conştiinciozitate sunt liniştiţi în conştiinţa lor că merg pe drumul cel bun. Se 
înşeală însă, necăutând să analizeze ce se petrece în inima lor! Acolo trebuie să 
fie adevărata corectitudine, nu numai în comportările exterioare, care de foarte 
multe ori sunt false, ipocrite. Nu întotdeauna aparenta evlavie este urmare a 
sfinţeniei inimi. 


Păcatul stă ascuns şi ţâşneşte din când în când, prin diferite gânduri, în mintea 
omului. Cine nu duce lupta cu gândurile nu luptă cu satana şi, mai curând sau 
mai târziu, aceste gânduri rele se vor revărsa şi în afară şi-l vor conduce pe cel 
aparent corect la păcate făţişe. 


Răul este ca un izvor ce ţâşneşte neîncetat. Aşadar, sufletul trebuie să se silească 
în permanenţă să oprească valurile răutății care vin peste el sub formă de 
gânduri încă de la început. 


Toată lumea cea văzută este permanent în mişcare, în agitaţie, în luptă. Nimeni 
nu cunoaşte însă cauza acestor nesfârşite tulburări, care sunt opera satanei. În 
lumea nevăzută a gândurilor omeneşti tot satana lucrează şi tulbură. El este 
stăpânitorul lumii acesteia, văzute şi nevăzute. Oamenii nu ştiu, nu-şi dau 
seama, ba încă nici nu vor să ştie, că sunt permanent purtaţi de o putere străină 
şi li se pare firesc tot ceea ce, de fapt, este contrar adevăratei lor firi, create după 


chipul şi asemănarea lui Dumnezeu. Intreaga omenire, săraca, este amarnic 
înşelată de satana. 


Numai cei luminaţi, care au câştigat pacea lui Hristos, ştiu şi simt de unde 
vine toată agitația lumii. Răul a pus stăpânire pe lume prin plăcerea pe care o 
provoacă trupurilor şi sufletelor. Este ca un foc ce aprinde inima şi apoi coboară 
prin toate mădularele trupului, îndemnându-l la desfrânare, iar păcatul săvârşit 
creează obişnuinţă, încât omul nu mai este capabil să iasă din el decât cu mare, 
foarte mare greutate. 


La fel se întâmplă cu patimile: toate devin ca nişte munţi ce apăsă sufletul, îl 
îngreunează, îl strivesc de pământ, nu-i mai dau libertatea să se înalțe spre 
Dumnezeu. Cât de mult îngreunează sufletul lăcomia, îmbuibarea, ca şi beţia, şi 
toate trei stârnesc pofta desfrânării în om, chemându-se una pe cealaltă. 
Patimile ard sufletul omului ca nişte săgeți de foc, distrugându-l, omorându-l. 
Cei prudenţi însă, când simt aceste patimi că se nasc în ei, se înfurie pe ele, se 
luptă cu ele şi satana nu mai are putere asupra lor. 


Cei săraţi cu sarea cea cerească sunt foarte puţini şi numaidecât sunt cunoscuţi 
cei ce vorbesc din comoara Duhului Sfânt, iar vieţile lor sunt exemple de 
sfinţenie; aceştia sunt vasele alese ale lui Dumnezeu. Cel ce vorbeşte fără să fie 





condus de lumină şi harul ceresc nu poate convinge mintea oricui. Este nevoie 
de muncă şi osteneală multă pentru a transforma inimile oamenilor. 


(din: Pocăinţa sau Întoarcerea la Dumnezeu. Extrase din Omiliile 
duhovniceşti ale Sfântului Macarie Egipteanul, Editura Bizantină, Bucureşti) 





Mitropolitul Augustin de Florina - Predică la Duminica a 28-a după Rusalii 
- Dumnezeu ne cheamă la cină 


“Un om oarecare a făcut cină mare şi a chemat pe mulţi”(Luca 14, 16) 


lubiţii mei, învăţătura Domnului nostru lisus Hristos în Sfânta Scriptură este 
simplă. Atât de simplă, încât să poată fi înţeleasă şi de copiii din şcoala primară 
şi de ţăranii analfabeți. Insă deşi este simplă, conţine înţelesuri atât de adânci, 


încât şi mari oameni de ştiinţă şi mari înţelepţi rămân înmărmuriţi înaintea 
măreției ei. Acesta este un lucru de mirare. 


Evanghelia lui Hristos este un râu nesecat, ocean inepuizabil; este o mină de 
aur, în care oricât ai săpa şi ai scoate, aurul nu se termină. Acest lucru îl 
observăm şi în Evanghelia de astăzi. Ea învaţă cu imagini şi exemple din viaţa 
de zi cu zi. Tocmai aţi ascultat-o. 


Ce ne spune? Un domn bogat, din iubire faţă de poporul său, a gătit pentru toţi o 
masă, „o cină mare” (Luca 14, 16), şi a oferit tot ce avea mai bun ca mâncare şi 
băutură. Când toate erau deja pregătite, a poruncit slujitorului său să-i cheme pe 
comeseni. Oricine s-ar aştepta ca toți să fi primit această invitaţie atât de 
onorantă. Curios însă. Nimeni nu s-a dus la cină! Toţi au înaintat scuze. 


Unul a răspuns: 
-Am cumpărat o țarină şi trebuie să merg să o văd. 


Altul: 
-Am cumpărat cinci perechi de boi şi mă duc să-i încerc. 


Și altul, mai obraznic decât toţi, zice: 
-Eu doar ce m-am însurat cu puţin timp în urmă şi nu am vreme. 





Astfel, nimeni nu s-a dus la cina cea mare. Domnitorul s-a mâniat şi a poruncit 
să fie chemaţi alții în locul acestora care n-au acceptat onoranta invitaţie. 


Aceasta este prima parte a parabolei. Să insistăm asupra ei. De vreme ce este 
parabolă, Domnul una spune şi alta lasă să se înţeleagă. 


Cine este cel care a făcut invitaţia la cina cea mare? Nu este altul decât 
Dumnezeu, Părintele ceresc. El este cel mai bogat decât toți, Impăratul 
împăraţilor şi Domnul domnilor. El aşadar pregăteşte masa. 


Trei mese ne-a pregătit Dumnezeu. Una este inferioară, a doua este superioară, 
iar a treia este mai presus de toate. 


Una care este? DEBERREERIRI Omu nu este doar suflet, este şi trup. La prânz 
veţi şedea cu toţii la masă. Apa pe care o veţi bea de unde este? Pe lună şi în 
stele apă curgătoare nu există. Aici există. Fructele pe care le mănânci, toate 
roadele, tot ce are pământul mai ales, ale lui Dumnezeu sunt. Când şezi să 
mănânci, gândeşte-te; nu trăi ca un animal necuvântător. Mulţumeşte-l lui 
Dumnezeu. 


Aşadar, cel ce aşterne în fiecare zi masă pentru toţi oamenii fără excepţie este 
Domnul nostru; şi aceasta este o masă, hrana trupului. 


Dar (ERISERIȘINO AN iasă Sup ORIO AI Cina OA UOIDAINĂI [ne este această 


masă? Aveţi ochi duhovniceşti? Aruncaţi o privire în Sfântul Altar. Acolo este 
masa; este Sfânta Masă. O, de-am avea ochi duhovniceşti! Am vedea Sfânta 
Masă scânteind, fulgerând, arzând şi înconjurată de îngeri şi de arhangheli, după 
cum se spune în froparul Sfântului Spiridon. Zice: „Când liturghiseai”, Sfinte 
Spiridon, „îngeri ai avut slujind împreună cu tine”, 


Omule, Dumnezeu îţi aşterne o masă pentru trup (mâncarea pe care o 
mănânci) şi o masă superioară pentru suflet (Dumnezeiasca Împărtăşanie, 
Trupul şi Sângele lui Hristos). Nu auzi? „Luaţi, mâncaţi...”, „Beţi dintru acesta 
toţi” (Dumnezeiasca Liturghie)!? 


Sfârşitul te aşteaptă la altă masă, mai presus de toate. Care este aceasta? Este 
Acolo ne 
îndreptăm. 


Ne cheamă deci Dumnezeu. Cum ne cheamă? In felurite moduri. Menţionez 
cinci. 





— După cum i-a chemat pe invitaţi prin slujitori, aşa ne cheamă şi pe noi pri 
De fiecare dată când se aude 
predica Evangheliei, se face o invitație: Veniţi!... 


- Când suntem răi, Domnul ne invită în alt fel: pri Shaul nocavuilor, 
spitelo in Dl 1epl ţa 


- Ne cheamă încă şi rin pasul constiintei. O, această conştiinţă! Atunci când 
dormi sau când te plimbi, te înţeapă şi îți strigă: Păcătosule, până când vei 
rămâne în nepocăință? Îţi aminteşte păcatele tale. Şi când se apropie zilele de 
sărbătoare, glasul ei devine mai puternic. Nu există judecător mai aspru ca 
loviturile conştiinţei. 


- In fiecare zi şi în fiecare clipă ne cheamă Dumnezeu să ne apropiem de El. 
Are însă şi o zi oficială în care îşi deschide palatele sale şi spune: Veniţi! Este 
ziua de duminică. 


- Mai exact ne cheamă — cum? 

distanţă. Ce sunt clopotele? Glasul îngerilor, trâmbiţele cerului care anunţă 
invitația sau apelul, ca şi noi să spunem prezent. Când auzim clopotul, aripi la 
picioare pentru biserică. În timpul turcocraţiei, fără clopote, după cum zice un 
istoric, toţi alergau la biserică. Acum, mii de clopote să tragi, oamenii nu vin la 


biserică. Şi dacă-i întrebi „De ce?”, invocă şi ei motive; că nu au timp, au de 
lucru, sunt obosiţi de peste noapte... Este păcat ca în timp ce clopotele bat, 
cuplurile să doarmă, alții să se suie în munţi, pentru vânătoare sau ascensiunea 
în munţi, alţii să meargă în excursie şi să umple drumurile de maşini. 


Și Biserica? Din nefericire, am uitat-o! O statistică improvizată ce s-a realizat a 
arătat că în Grecia din o sută de creştini duminica merg la biserică — câţi? Doar 
doi la sută (2%)! Aceasta arată că nu avem o legătură cu Biserica noastră. 
Suntem inferiori celorlalte religii. Du-te în Evros şi în Turcia. Zi de slujbă la ei 
este vineri, dar atunci toți sunt în geamii să-l asculte pe hogea. Du-te şi în Israel. 
Zi de slujbă este sâmbăta şi atunci nici maşinile nu circulă, decât a poliţiei şi a 
salvării. 


Și noi, care avem cea mai frumoasă religie? Pictriş este religia turcilor şi a 
evreilor. Noi avem diamantul, unica credinţă adevărată. Şi totuşi nu mergem la 
biserică. Suntem fără îndreptățire, iubiții mei. Dumnezeu nu cere ceva dificil. 
Din 168 de ore pe săptămână, cere o oră! Atât durează Dumnezeiasca Liturghie 
de la „Binecuvântată este Împărăţia Tatălui...” până la „Pentru rugăciunile 
Sfinților Părinților noştri...”. Şi noi? Nici o oră nu rupem pentru asta! Ce 
răspuns vom da? 





Şi desigur că nu este suficient doar să mergem la biserică; acesta este lucrul 
cel mai mic. Trebuie să mergem la biserică cu atenţie, dacă ar cobori un înger 
şi ne-ar examina inimile, se va încredința că Suntem prezenţi cu trupul, şi 
absenţi cu duhul. În Stalingrad şi în Moscova, când iau Sfintele Taine, plâng. 
Aţi văzut aici vreo lacrimă în biserică? Urmărim nesimţiţi. Vai! ”Câr de 
înfricoşător este locul acesta; nu este altceva decât casa lui Dumnezeu şi 
aceasta este poarta cerului” (Facere 28, 17). 


Iubiții mei, Domnul ne invită în biserica Sa. Peste puţine zile clopotele vor suna 
vesel şi se va auzi „Slavă întru cei de sus lui Dumnezeu şi pe pământ pace” 
(Luca 2, 14). Toţi să alergăm în biserica noastră. Dar nu numai la Crăciun; în 
fiecare duminică să mergem la biserică. 


Şi nu doar tu să vii. Eşti tată, eşti mamă? Cheamă-ţi şi copiii. Aşa se întâmpla în 
Pont, în Asia Mică, în Macedonia; se trezea tatăl, îşi lua copiii şi se duceau cu 
toții împreună la biserică. Arătaţi-mi un tată care face aşa! Dacă o faci, să fii 
sigur: într-o zi vei muri, dar copiii niciodată nu vor uita că-i luai de mână şi-i 
duceai în biserica Dumnezeului nostru! La fel învățătorul sau şeful oricărei 
instituţii; sfătuiţi-i pe toţi să meargă la biserică. 


Toţi la biserică! Acolo are loc baia sufletului de păcatele de peste săptămână. 
După cum îţi faci baie trupului, aşa o dată pe săptămână fă şi o baie 
duhovnicească, ca să-ţi curăţeşti sufletul. 


Şi când eşti în biserică, şi asculți Evangheliile, îi vezi pe preoţi şi Sfintele 
Sfintelor şi te împărtăşeşti cu Preacuratele Taine, atunci — nu este minciună! — 
stelele coboară pe pământ, şi inima ta devine Rai, sălaş al îngerilor şi se aude 
înăuntru: ,, Cât de iubite sunt locaşurile Tale, Doamne al puterilor. Doreşte şi 
se sfârşeşte sufletul meu după curţile Domnului” (Psalmul 83, 2-3). 


(Omilie a Mitropolitului de Florina, părintele Augustin Kantiotis în Sfânta 
biserică a Sfântului loan din Ptelemaida, 13.12.1981) 





Sfântul loan Maximovici - Cuvânt despre cele două ospeţe 


În numele Tatălui şi al Fiului şi al Sfântului Duh. 


Acum, în faţa ochilor minţii noastre se află două ospeţe, despre care ne vorbeşte 
pericopa evanghelică de astăzi. 


+ Unul dintre ospețele descrise în pildă este dat de un împărat plin de 
bunăvoință şi milostiv. Însă când ospăţul era gata, cei chemaţi n-au venit. 
Ei au preferat să se ocupe unii cu cumpărături, alții cu treburi 
gospodăreşti; iar alții, prinzându-i pe soli, i-au batjocorit, iar pe unii 
chiar i-au omorât, împăratul, mâniat, pedepsindu-i aspru pe vinovaţi, îşi 
trimise iarăşi slugile sale să cheme la ospăț pe oricine ar întâlni în cale. 
Se adună o mulţime de oameni, şi când împăratul veni să-i vadă, zări pe 
unul care nu era îmbrăcat în haine de sărbătoare. EI îl întrebă de ce nu a 
venit îmbrăcat cum se cuvine, iar acela tăcu, arătându-şi astfel disprețul 
față de împărat şi nedorinţa de a participa la sărbătoare, motiv pentru 
care a fost dat afară. Astfel, la acest ospăț au fost mulţi chemaţi, dar 
puțini au fost şi aleşi, care au luat parte la cină. 

4 Al doilea ospăț nu este o pildă, ci este real. Este banchetul nelegiuitului 
Irod. Se vede că la acest banchet nici unul dintre cei chemaţi nu a refuzat 
să vină, toţi erau îmbrăcaţi de sărbătoare şi se desfătau după pofta 
inimii. El s-a petrecut în beţie, desfrâu nestăvilit de simţul ruşinii şi de 
conştiinţă şi s-a terminat cu 0 imensă crimă: uciderea lui loan 
Botezătorul. 


Aceste două ospeţe sunt chipurile a două feluri de viaţă, a două moduri de 
desfătare. 





Primul este închipuirea ospăţului duhovnicesc, a desfătării duhovniceşti. EI 
este făcut de Domnul. Acest ospăț este Biserica lui Hristos. Noi suntem invitaţi 
la acest ospăț atunci când suntem chemaţi să participăm la slujbele bisericeşti, 
mai ales la dumnezeiasca Liturghie şi la împărtăşirea cu dumnezeiescul Trup şi 
Sânge al lui Hristos, [când suntem chemaţi] la fapte bune, la luare-aminte şi la 
trezvie. Noi refuzăm să mergem la acest ospăț când nu venim la slujbele 
Bisericii, când, în loc de bine, facem rău, când preferăm grijile şi plăcerile 
lumești în locul vieţii în Dumnezeu. Noi nu venim în haine de nuntă când vieţii 
trăite în Dumnezeu îi aducem dispoziţii străine şi păcătoase. Fiecare dintre noi 
este chemat de multe ori pe zi la acest ospăț şi de fiecare dată refuză când, în 
locul celor duhovniceşti şi dumnezeieşti, le preferă pe cele trupeşti şi păcătoase. 


Şi la banchetul lui Irod suntem chemaţi de multe ori pe zi. Adesea nu observăm 
imediat că răul ne ispiteşte. Păcatul începe întotdeauna cu lucruri mărunte. La 
început, Irod chiar îl asculta cu plăcere pe loan Botezătorul, el înţelegea păcatul 
faptei sale, dar nu s-a luptat cu păcatul şi a ajuns până la uciderea acestui mare 
drept. Noi mergem de fiecare dată la josnicul banchet al lui Irod când, în loc 
de bine, alegem răul, plăcerile trupeşti, păcătoase, nemilostivirea, neatenţia 
faţă de propriul suflet şi aşa mai departe. 


Incepând cu lucruri mărunte, este deja greu să te opreşti şi dacă apoi nu-ţi vii în 
fire la vreme şi nu te sileşti să te lupţi cu tine însuţi, poţi ajunge până la cele mai 
mari păcate şi crime, după care vor urma chinurile veşnice. 


Şi astăzi, loan Botezătorul îl cheamă pe fiecare dintre noi: „Pocăiți-vă, că s-a 
apropiat Împărăţia Cerurilor”. Pocăiţi-vă, ca să vă desfătaţi în luminoasele şi 
veşnicele cămări ale cinei Mielului junghiat pentru păcatele întregii lumi, şi ca 
să nu împărțiți cu diavolul cina răutăţii şi a chinurilor tartarului (în gheenă), în 
întunericul de nepătruns. 


Predici şi Îndrumări Duhovniceşti 
Ed. Sophia, Bucureşti, 2006 





Cina cea mare. Predica Sfântului Iustin Popovici (de Celie) la Duminica 
Sfinţilor părinţi (a xtrămoşilor Domnului). “Când să mă mai gândesc şi la 
Hristos?” 

Predica Sfântului Iustin Popovici (de la Celie) la Duminica Sfinţilor părinţi 
(Postul Crăciunului, anul 1965) - Cina cea mare 


Şi noi suntem astăzi în Sfânta Evanghelie a mântuirii. Aţi auzit astăzi Sfânta 
Evanghelie. lar ea este şi a mea, şi a ta şi a fiecăruia; noi, toţi oamenii, luăm 
parte la ea. Astfel, Domnul a descoperit Evanghelia noastră omenească şi ea se 
referă la fiecare dintre noi. S-a coborât din Cer ca să le grăiască oamenilor: lată, 
voi, oamenii, trăiţi în Cerul evanghelic şi sunteţi din Cer, pentru aceasta v-am şi 
adus Adevărul cel ceresc. Evanghelia mântuirii ne spune astăzi o mare şi sfântă 
taină în legătură cu Cina cea mare (Luca 14,16-24). În această lume noi toţi 
luăm parte la cina Domnului. Domnul a pregătit Cina cea mare, creând această 
lume: soarele, cerul, stelele, pământul, plantele, iarba, păsările, animalele. Toate 
acestea alcătuiesc imensa masă la care ne-a aşezat Domnul pe noi, neamul 
omenesc; la masa acestei mari Cine, care se întinde pe pământ peste toate cele 
cinci continente, peste cer şi peste întregul univers. Creând această lume, 
Domnul a creat tot ceea ce noi vedem, ca şi multe lumi nevăzute. 


Şi la această Cină, la această lume creată, creată cu belşug, lumea de Dumnezeu 
zidită, Domnul i-a chemat pe toţi. Veniţi, veniţi, cina este gata. Lumea întreagă 
este pregătită. Omul este pământesc, iar Dumnezeu este Ceresc, El luminează 





veşnic peste tine şi iată, cu, sluga soarelui Său, te chem; vino, totul este pregătit. 
Dumnezeu te-a făcut om, ţi-a dat toate cele de folos trupului. Îmbelşugată şi 
fastuoasă cină are loc neîncetat! Dar oare este hrană pentru sufletul tău? Oare a 
făcut Dumnezeu hrana pentru sufletele noastre, pentru conştiinţele noastre, 
pentru minţile noastre? Da, căci ce a arătat Domnul prin această lume văzută, 
printr-o astfel de minunată şi dumnezeiască lume pământească? Înţelepciunea 
Sa, Înţelepciunea dumnezeiască, prin care ne hrăneşte în această lume văzută. 
Domnul a arătat Bunătatea dumnezeirii Sale, Dragostea dumnezeirii Sale, şi 
prin acestea hrăneşte sufletul nostru - cu Dragostea dumnezeiască şi cu 
Bunătatea dumnezeiască. Prin această lume văzută, care este de o deosebită 
frumuseţe, Dumnezeu ne descoperă frumuseţea Sa dumnezeiască şi hrăneşte 
sufletele noastre cu frumuseţea Sa cea cerească. Fiecare lucru din această 
lume, şi fiecare făptură, şi fiecare zidire, ca o slugă a Domnului ne cheamă pe 
fiecare dintre noi: Vino, veniţi, totul este gata. 


Cum au răspuns oamenii la chemarea lui Dumnezeu? În această lume, noi, 
oamenii, ne scuzăm: Păi am avuţie, să mă îngrijesc de ea, câmpul acesta este al 
meu; al meu este totul, Dumnezeu mă cheamă, dar nu am când, Stăpâne, nu am 
când! EI spune Stăpânului Cerului şi pământului: Nu am când! Acesta este omul 
care nu slujeşte mai întâi lui Dumnezeu, nici sufletului său. Această preocupare 
pentru avuţie poate fi şi materială, văzută, dar poate fi şi spirituală, nevăzută, 
pentru omul care se ocupă cu ştiinţa, iar Dumnezeu îl cheamă la cina Sa cea 
îmbelşugată ca să deschidă ochii şi să vadă ce a creat El pentru om aici, cât de 
minunată este lumea, să cunoască înţelepciunea dumnezeiască, bunătatea 
dumnezeiască, privind această lume minunată creată de Dumnezeu. 


Omul de ştiinţă spune lui Dumnezeu: Eu am cărţi, nu am când, iartă-mă, nu am 
când. Sau să spunem că omul şi-a ales o meserie, o profesiune, şi s-a dedicat cu 
totul acestei chemări, fie că este învăţător, profesor, meseriaş, fierar, croitor, 
este preocupat întru totul de această muncă, cu tot sufletul, cu tot trupul, iar 
Dumnezeu îl cheamă prin persoana cea mai dragă, prin Drepţii Vechiului 
Testament, prin Sfinţi: „Veniţi, veniţi, oameni, că toate sunt gata”. Nu am când, 
te rog iartă-mă, nu am când să mă gândesc la creaţia dumnezeiască. 


Este asemenea celuilalt om care s-a scuzat pentru că avea cinci boi de înjugat: 
Te rog, iartă-mă, nu am când. 


Zidirea lui Dumnezeu nu-L vede pe Ziditor: vede făptura vie din această lume, 
animalele, păsările, şi se minunează, este cuprins de încântare, le studiază, se 
foloseşte de ele, le întrebuinţează, dar nu are când să cugete la Creatorul acestor 
ființe! Făpturile vii sunt create de Dumnezeu, iar aici se vădeşte ceea ce 
apostolul Pavel rosteşte în Epistola sa, că oamenii au slujit făpturii, în locul 
Făcătorului (Romani 1, 25), mai mult slujind zidirii decât lui Dumnezeu. Este, 





evident, modelul unui astfel de om precum naturalistul, profesorul, învățătorul, 
care se ocupă cu studierea păsărilor şi a albinelor şi nu vrea să ştie nimic 
altceva, este absorbit de aceea căreia i se dedică. Albinele, păsările - şi acestea 
sunt slugi ale lui Dumnezeu, el e necontenit îl cheamă: Vino la Domnul! 
Priveşte, şi noi suntem creația lui Dumnezeu, iar El este cu mult mai minunat 
decât noi toţi. - Nu, nu am când, iartă-mă! Aceasta este orbirea, aceasta este 
aplecarea mai mult spre lucrurile acestei lumi, şi oamenii slujesc făpturii mai 
mult decât Făcătorului. 


Iar al treilea spune: M-am însurat, de aceea nu pot veni. El reprezintă pe acela 
care nu vede pe nimeni în această lume în afară de familia sa, pentru ea trăieşte, 
pentru ea moare, dar aceasta este prea puţin înaintea lui Dumnezeu. Important 
este ca părintele să ştie de unde este familia sa, a Cui este familia sa, Cine este 
Acela care îi hrăneşte familia - prin soare şi prin păsări şi prin plante şi prin grâu 
şi prin cereale. Cine? Domnul şi Ziditorul! Iar el nu are când! Toată grija lui 
este pentru familie, nimic altceva nu vrea să ştie. Ce păcat! 


Aţi auzit ceea ce a spus Domnul, căci S-a mâniat Dumnezeu pe acei oameni 
(Luca 14, 21), pe astfel de oameni care nu privesc această lume ca cina 
îmbelşugată a lui Dumnezeu, aşezată de EI pentru neamul omenesc, ca oamenii 
să-L slăvească. Şi Dumnezeu nu numai că a trimis făptura Sa, ci iată că a trimis 
şi nenumărați Drepţi ai Săi în Vechiul Legământ ca să le aducă aminte 
oamenilor de Dumnezeu, ca să-i cheme, spunându-le: Veniţi, toate sunt gata. 
Oameni, ce aşteptaţi, de ce nu lucraţi dreptatea lui Dumnezeu în această lume? 
De ce nu lucraţi după legea lui Dumnezeu şi după dreptatea dumnezeiască? 


Astazi Biserica îi prăznuieşte pe toți Părinţii, pe toți Drepţii Vechiului 
Testament, cei care au trăit înaintea venirii lui Hristos - slugile lui Dumnezeu, 
sfintele slugi ale lui Dumnezeu pe care din timp în timp EI le-a trimis în această 
lume, le-a trimis neamului omenesc spre a mărturisi că această lume este Cina, 
marele ospăț. Moise, Ilie, împăratul David, nenumărați proroci şi mărturisitori, 
Drepţii Vechiului Testament, aceştia sunt mulțimea de oameni sfinți (Evrei 
12,1) care necontenit cheamă neamul omenesc: Veniţi, toate sunt gata, 
Dumnezeu vă cheamă. 


Însă lumea merge şi se pleacă la idoli, se pleacă dumnezeilor mincinoşi, nu 
slujeşte lui Dumnezeu, nu vrea să slujească Adevăratului Dumnezeu; iată şi 
vitele şi plantele şi animalele le consideră mai importante, ca fiind scopul vieţii 
lor, încât slăvesc dumnezeirea lor; oamenii se pleacă idolilor, se pleacă 
animalelor, plantelor, pietrelor, iar pentru Adevăratul Dumnezeu nu au timp. 


Domnul, spre a-i dezmetici pe oameni, trimite neamului omenesc slugile Sale, 
începând cu Sfinţii apostoli, le trimite tuturor noroadelor şi le cheamă neîncetat: 





Veniţi, toate sunt gata. Oameni, spuneţi şi voi ce vă mai trebuie din ceea ce a 
oferit Domnul Hristos omului. Cu toate acestea, oare, puteţi lepăda ceva mai 
măreț? EI, Dumnezeu, a devenit om. Oare tu, omule, faci ceva mai presus decât 
aceasta? EI, Dumnezeu, a adus Viaţa veşnică. Omule şi frate, ce este viaţa ta pe 
pământ fără de Viaţa cea veşnică? Ce? O scurtă perioadă de chin, nenorocire, 
pătimire, boală şi suferință - aceasta este viaţa pământească a omului fără 
Domnul Hristos. lar Dumnezeu ne-a dăruit Viaţa cea veşnică, şi pentru mine, şi 
pentru tine, şi ne-o dăruieşte în Biserica Sa prin Sfânta Împărtăşanie, prin Botez, 
prin credinţă, prin dragoste, prin nădejde, prin tot ceea ce EI, Minunatul Domn, 
hrăneşte sufletele noastre printr-o hrană nemuritoare şi veşnică. 


Domnul ne cheamă neîncetat, iar noi, iată, noi ca şi cei trei oameni, ca cei trei 
chemaţi ne cerem scuze. Când să mă mai gândesc şi la Hristos? lată, am averea 
asta şi aceea, sau negoţul, sau un atelier meşteşugăresc, o fabrică; nu am când să 
mă gândesc la Hristos, la acea Viaţă veşnică, la acel Adevăr veşnic, la Dreptatea 
veşnică. Și eu, şi tu, privim la noi înşine, la propria noastră vieţuire, pentru care 
deseori lucrăm în felul acesta. De câte ori în cursul unei zile Îl uităm pe 
Dumnezeu, de câte ori în cursul unei săptămâni sau al unor luni întregi uităm că 
această lume este cina dumnezeiască, că în această lume Dumnezeu este Acela 
care dăruieşte toate, şi aerul, şi soarele, şi lumină. 


Iar tu, iată, poţi să te asemeni celui de-al doilea dintre cei chemaţi, care strigă: 


Eh, am cumpărat cinci perechi de boi de tras la jug, iartă-mă; sunt foarte ocupat 
în această lume, această lume are atâta bogăţie, iar eu nu am când să mă mai 
gândesc la Hristos, la faptul că trebuie să vin la EI după moarte. Astfel, un 
asemenea om nu are când să se mai gândească şi la Biserică, nu are când să mai 
cugete la sufletul său, la binele pe care ar trebui să-l facă, căci făcând bine 
oamenilor, el îşi face bine sieşi. 


Putem şi eu, şi tu, şi mulţi dintre noi să aparţinem acelei categorii din care face 
parte al treilea om, cel de-al treilea chemat, care spune: M-am însurat, de aceea 
nu pot veni. Familia mea m-a absorbit, trăiesc permanent pentru ea, mă gândesc 
mereu la ea, nu am timp pentru alte lucruri. Stai, omule, această familie a ta şi 
aceşti copii ai tăi sunt ai lui Dumnezeu! Cine le dăruieşte ceea ce le este lor de 
cel mai mare folos, cine le dăruieşte soarele, cine le dăruieşte mintea, cine le 
dăruieşte conştiinţa? Cine dăruieşte putere mâinilor lor ca să poată lucra, Cine 
dăruieşte vedere ochilor lor, Cine dăruieşte auz urechilor lor? Cugetă la aceasta, 
toate acestea tu le ştii, le vezi. 


lată, astăzi îi slăvim pe Sfinţii Părinţi, pe Drepţii Vechiului Legământ, al căror 
număr este atât de mare şi toți ne cheamă: Veniţi, toate sunt gata. lar noi cum 
răspundem chemării? Să nu fim neînţelepţi şi nebuni. 





Mâine Biserica îl proslăveşte pe Sfântul Tirs şi pe ceilalți mucenici dimpreună 
cu el şi ei ne cheamă, ne cheamă la cina dumnezeiască: Veniţi, toate sunt gata. 
Căci, ei, Sfinţii, s-au hrănit cu hrana dumnezeiască cea veşnică, pe care le-a dat- 
o Domnul în această lume şi au devenit nemuritori şi sfinţi în această lumea şi în 
cealaltă. Având înaintea noastră atâtea modele (Evrei 12, 1) atâţia oameni sfinţi, 
noi nu vom avea scuza în ziua Dreptei Judecăţi, când Domnul ne va atrage 
atenţia şi mie, şi ţie, şi tuturor: Priviţi-i pe Drepţii Mei, priviţi-i pe Drepţii şi pe 
Sfinții şi pe Mucenicii şi pe Mărturisitorii, şi voi aţi trăit în aceeaşi Biserică, şi 
vol aţi vieţuit în aceeaşi lume, însă aţi călcat în picioare Dreptatea Mea, 
Dragostea Mea, aţi călcat în picioare Evanghelia Mea. Pe când eraţi jos pe 
pământ nu le-aţi dorit, aşadar nu vă sunt de trebuinţă nici aici. Şi vor merge 
drepții la Viaţa veşnică (Matei 25,46). 


Mulţi sunt chemaţi, încheie Sfânta Evanghelie de astăzi, dar puţin sunt aleşi 
(Matei 22, 14). Dumnezeu îi cheamă pe toţi, dar cum vei răspunde tu chemării, 
aceasta depinde de tine. Dumnezeu te cheamă la Viaţa veşnică, la Dreptatea 
veşnică, la Dragostea veşnică şi îţi oferă Viaţa cea veşnică. De tine depinde dacă 
vei răspunde chemării. Dacă vei răspunde, atunci vei deveni ales al lui Dumne- 
zeu. 


Cu rugăciunile Sfinţilor Părinţi prăznuiţi astăzi şi ale tuturor Sfinţilor, ale 
Sfinţilor apostoli, ale mucenicilor, srepţilor şi mărturisitorilor, fie ca Bunul 
Dumnezeu să deschidă sufletele noastre şi auzul nostru duhovnicesc şi 
vederea noastră duhovnicească, ca să răspundem chemării Domnului în fiece 
zi şi în fiece noapte, să fim conştienţi că suntem în această lume la cina cea 
îmbelşugată a lui Dumnezeu, că suntem în Biserica Sa la Cina cea veşnică a 
Adevărului veşnic şi a Dreptăţii dumnezeieşti, că aceasta este aceea de care 
avem nevoie în această lume, că Domnul Hristos a adus fiinţei omeneşti toate 
cele necesare pentru dobândirea vieţii celei veşnice şi în aceasta şi în cealaltă 
lume. Lui fie cinstea şi slava, acum şi pururea şi în vecii vecilor. Amin. 


(din: Cuviosul Iustin de Celie, Cuvinte despre veşnicie - predici alese, Editura 
Egumeniţa, 2013) 

Traducere şi adaptare: Laura Enache 
Crăciun duhovnicesc 


Străbatem perioada postului Crăciunului și astăzi îi sărbătorim pe Strămoşii - 
prooroci, regi, sfinți, păstori mari și mici - care au contribuit la faptul de a 
ajunge până la noi lisus Hristos. 


Sărbătoarea Strămoşilor este una dintre cele mai frumoase sărbători ale anului, 
fiindcă ne descoperă că Hristos, care nu avea nevoie de nimic, S-a făcut pe Sine 
aşa fel încât să aibă nevoie de noi, cei nevoiaşi de toate. Să primească El propria 
mea inimă, propriul tău glas, înălțarea unui al treilea, precum şi cea mai 
neînsemnată lucrare a fiecăruia dintre noi, încă şi lumânarea pe care I-o vom 
aprinde. Această sărbătoare pregăteşte sufletele noastre să sărbătorim nu doar 
naşterea lui Hristos în lume, ci să sărbătorim și nașterea lui Hristos înlăuntrul 
nostru, venirea lui Hristos în inima noastră printr-o trăire teologică şi un cuget 
bisericesc. 


Postul Nașterii Domnului nu înseamnă doar patruzeci de zile de post. Este o 
pedagogie să ne adunăm puterile noastre în așteptarea lui Emanuel, a lui 
Dumnezeu care era, este şi va fi împreună cu noi. O pedagogie, ca să putem să îi 





deschidem sufletul nostru aşteptându-L pe EI care lipseşte. Aceasta este pro- 
blema noastră tragică: Cel Nevăzut pe care-L vrem să fie văzut, ni se pare atât 
de îndepărtat. EI însă este Dumnezeul inimii noastre, al viselor noastre copilă- 
reşti, Dumnezeul pe care ni L-au dăruit părinţii noștri încă de mici copil. 


Strămoşii au colaborat la naşterea lui Hristos. Au primit cinstea ca Dumnezeu să 
Se limiteze la măsurile lor, la obiceiurile lor, la ideile lor, la viaţa lor, să intre în 
păcatele lor, în visele lor, şi ca să-i facă purtători ai dumnezeirii lui. Au atâta 
însemnătate pentru viața noastră, încât Biserica noastră le-a afierosit două 
duminici. 


— Cea dintâi este duminica de astăzi, în care citim pericopa evanghelică a 
2: : sa 
cinei celei mari -. 


A chemat Domnul pe toţi la ospăț şi a început să se umple casa, totuşi încă mai 
era loc. Atunci Domnul cinei a trimis pe slujitorul Său să-i aducă şi pe ceilalți. 


Oare care este sensul acestei pericope? Pentru ce părinţii au pus această 
lectură astăzi? Simplu, fiindcă Strămoșii noştri au umplut Împărăţia Cerurilor, 
dar Dumnezeu nu a început ospăţul final. Trimite oameni care să alerge la noi, 
cei săraci, zicându-ne: „Încă mai sunt locuri. Pentru ce ședeţi acolo jos? Grăbiţi- 
vă să veniţi. Convingeţi inimile voastre să participe la banchetul acesta”. 


Strămoșii ne așteaptă de veacuri şi încă nu pot să ajungă la ora ospăţului pe care 
îl doresc, numai mai iau câte-o gustare ceva, ca să nu obosească tot așteptându- 
ne pe noi. 


Lectura este eshatologică. Arată că trebuie şi noi să intrăm în viața Strămoșilor 
care se află în Împărăţia cerească și mănâncă și se bucură împreună în fiecare zi 
cu Hristos. Trebuie să fim incluşi şi noi în corul Strămoşilor, să mâncăm 
împreună cu ei şi să devenim un singur trup, de vreme ce Biserica este una. 


— Următoarea duminică este a doua Duminică a Strămoșilor și se numeşte 
duminica mai înainte de Naşterea Domnului. 


De vreme ce ne-am familiarizat deja cu Strămoșii, Biserica deschide acum 
Evangheliile şi ne citeşte numele lor unul câte unul 7. Astfel îl îmbrăţișăm pe 
fiecare dintre ei, separat, îl salutăm exact așa cum se adună familia noastră 
împrăștiată în diferite oraşe. 


"Le. 14, 16-24, 
* Mr. 1, 1-25. 





Strămoşii deţin un loc important în trupul lui Hristos. Fără aceștia nu putem să 
fim uniți cu Biserica. Strămoşii ne-au adus aşteptarea lui Israel, care a devenit 
„aşteptarea neamurilor” şi în continuare, moştenirea noastră. Ni L-au adus pe 
Hristos, tânjirea inimii noastre, plinirea doririlor noastre, sufletul sufletului 
nostru, viaţa şi bucuria existenței noastre. 


Ziua Naşterii Domnului o vom cânta împreună cu ei: „Veniţi să vedem, 
credincioșilor, unde S-a născut Hristos” *. Dar unde S-a născut Hristos? În 
Betleem? Încă şi demonii ştiu că Hristos cel istoric S-a născut în Betleem. Au 
proorocit-o veacurile, o mărturisesc sufletele noastre, trăirile noastre fac pre- 
zentă Naşterea Domnului. Problema este însă: Cum Dumnezeu Cel mai înainte 
de veci va fi şi pentru noi Dumnezeul nostru Cel ce S-a făcut „prunc tânăr” ?. 
De aceea Biserica noastră, deşi până în secolul 11-12 avea o singură Duminică a 
Strămoşilor, de atunci a rânduit-o şi pe a doua, ca să-i pună în adâncul sufletului 
nostru şi să-i dospească împreună cu noi. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 


* Utrenia Naşterii Domnului, Sedealna 1. 
* Ibidem, Condacul şi Icosul. 

Crăciun duhovnicesc (2) 


De Strămoșii Domnului ne amintesc şi cele patruzeci de zile de post dinaintea 
Naşterii Domnului, care sunt o moştenire a Vechiului Testament. Astfel, vrând 
sau nu, aceste zile ne aduc aproape de Strămoșii Domnului. 


Ştim că evreii au făcut patruzeci de ani ca să ajungă din Egipt în Palestina, în 
timp ce le-ar fi fost de ajuns câteva zile. Dar au făcut patruzeci de ani întregi, ca 
să fie puși la încercare. Pentru noi aceste patruzeci de zile înseamnă punerea la 
încercare a voii noastre, pedagogia libertăţii noastre, pregătirea duhurilor 
noastre ca să se umple cu lumina cea adevărată. 


Să vedem însă cine erau Strămoșii, de ce au devenit sfinți și cum vor ca şi noi să 
fim sfinţi. 


Cu acest prilej, merită să spunem că dacă nu vom cunoaște Vechiul Testament 
cuvânt cu cuvânt, nu îl vom înțelege niciodată pe cel Nou, fiindcă Noul 
Testament este tâlcuirea celui Vechi. De asemenea, nu vom înţelege lucrarea lui 
Hristos, nici ceea ce avem să facem noi pentru mântuirea noastră. Vechiul 
Testament ne introduce în duhul apostolic și ecleziastic, ne face oameni ai vieții 
ecleziastice. Vechiul Testament este cheia recunoaşterii lui Dumnezeu, dar cu- 
prinde istoria tuturor strămoşilor Domnului, cum au pregătit ei venirea lui 
Hristos. 





Astăzi îl cinstim mai întâi pe Avraam, părintele evreilor, gigantul credinţei. 
Împreună cu Avraam îl cinstim pe prorocul Daniel care a putut supraviețui în 
groapa cu lei, pe cei trei tineri care au simţit răcoare în cuptorul aprins, şi pe toți 
ceilalți de mai înainte de lege, din lege şi de după lege. 


In mod special sărbătorim pe proroci şi pe regi. Cei mai mulți erau strămoși ai 
lui Hristos după trup. 


Sunt cinstite încă şi sfinte femei. Prorociţa Anna, cunoscuta ludit, vestita De- 
bora, Esther, Sarra care ne-a lăsat moştenire pe Hristos, Miriam, sora lui Moise, 
Rahela, Rebecca, Ruth şi atâtea altele. Toate acestea şi toţi aceştia acoperă 
neamurile neamurilor. 


(Arhimandrit Emilianos Simonopetritul, Cuvinte praznicale mistagogice, 
Indiktos, Athena, 2014) 

Din Strămoșşi s-a născut Preasfânta, Maica lui Dumnezeu care a trăit în Sfânta 
Sfintelor şi când a ieșit de acolo era ea însăşi Sfânta Sfintelor, având în mijlocul 
ei pe Hristos. Ea a sfințit Sfânta Sfintelor a Templului şi a binecuvântat întreaga 
creație şi astfel s-au desființat chipurile acelea de mai înainte, fiindcă a venit 
Adevărata Sfântă a Sfintelor, adevărul şi deplinătatea chipurilor. Născătoarea de 
Dumnezeu este începutul poporului ales al lui Dumnezeu, a fost făcută maică a 
neamurilor şi chip al Bisericii noastre. 


Pentru toate aceste motive, strămoşii au devenit chipuri și icoane ale lui Hristos 
şi ale Bisericii. Dumnezeu i-a ridicat pe toți împreună, drepți şi păcătoşi, şi i-a 
folosit. Haideţi să ne referim la câteva exemple. 


Y Booz, fiul desfrânatei Raav a devenit un simbol al chemării la Hristos a 
neamurilor şi a păcătoşilor. A slujit planul lui Dumnezeu. 

Y Adam, deși a păcătuit şi a murit afară din Rai, este chip al celui de-al 
doilea Adam, al lui Hristos. 

V Noe şi arca au devenit simboluri ale Bisericii şi ale lui Hristos. 

Y Isaac este chipul jertfei lui Hristos, lacov, al îndumnezeirii şi al 
contemplației. 

Y Iosif, David aproape toți regii şi profeții sunt simboluri şi chipuri şi 
icoane ale lui Hristos şi ale Bisericii. 

Y Melchisedec, Moise, lov, care era închinător la idoli, şi toți ceilalți 
strămoși au devenit chipuri ale lui Dumnezeu și ale tainelor Lui negrăite. 





Ne ajută să înţelegem tainele cele negrăite ale Împărăției Cerurilor. Acum 
putem să înţelegem de ce e nevoie să medităm la Strămoși. Toţi sunt Înainte 
mergători ai lui Hristos până la cel din urmă, care se numește Înainte 
Mergătorul, loan Botezătorul. Sunt chipuri ale „Celui ce este în cele nepătrunse 


ale dumnezeieştii ascunzimi a tainei mântuirii noastre” ?. 


Toţi Strămoșii au exprimat aşteptarea lui Israil care a devenit așteptarea noastră, 
a neamurilor €. Pentru aceasta cu credinţa lor şi prin toate celelalte mijloace, 
când l-au văzut pe Hristos în iad, au crezut în EI şi au reușit să fie îndreptați. 
Hristos i-a răpit de acolo şi i-a dus în ceruri. lar acum stau acolo în jurul mesei 
marii Cine şi ne aşteaptă pe noi. Aşteaptă să pregătim noi cea de-a doua Venire 
a lui Dumnezeu. 


Aceștia sunt strămoşii celei dintâi veniri fără de slavă a lui Hristos. Hristos a 
venit ca un prunc pe care îl vânau ca să-L omoare. A doua venire a Lui totuşi va 
fi întru slavă şi cinste. Strămoșii în întuneric fiind, au slujit venirii fără slavă a 
lui Hristos, dar mântuitoare pentru noi toți. Dar noi prin lumina Bisericii trebuie 
să pregătim şi să aducem cât mai repede cea de-a doua Venire a lui Hristos, ca 
să mâncăm toţi împreună şi să se bucure Strămoșii. O cred şi o credem şi noi că 
se va împlini acel „iarăşi va veni pe nori lisus” cum spune apologetul Iustin 
Martirul . Va veni iarăşi Hristos, nu într-o iesle, ci pe nori. 


În acest punct ne întâlnim şi ne unim cu Strămoșii, nostalgicii primei veniri ai 
lui Hristos, noi, care suntem noii strămoși care trebuie să pregătim în inimile 
noastre şi în Biserică cea de-a doua Venire a lui Hristos. Noi care trebuie să fim, 
în ciuda faptului că trăim într-o lume păcătoasă, sfinții Noului Testament. Noi 
care credem că va veni din nou Hristos „să judece viii și morții” şi să trăim cu 
dorul şi cu așteptarea Lui. 


Isaia cu opt sute de ani înainte de Hristos zicea într-o profeție: „lată, Mân- 
tuitorul tău vine având plata” 5. Vine Hristos având asupra Lui plata Lui. Care 
este plata lui Hristos? Plata este răsplătirea, dreptul pe care îl ai. Dreptul lui 
Hristos este firea noastră, pe care a asumat-o. Când S-a pogorât din cer l-a luat 
pe om şi l-a urcat în cer şi l-a aşezat de-a dreapta Tatălui. Va cobori din nou ca 
să urcăm şi noi care credem în cele cereşti. Noi, așadar, suntem dreptul lui 
Hristos. Nu am trăi, nu am fi nimic dacă Hristos nu ar face această faptă din 
pricina căreia ne îndreptățește. În acelaşi timp, Hristos este şi dreptul nostru, Îi 
aparţinem şi ne aparţine. De aceea să ne amintim că toţi strămoșii „n-au primit 


* Sfântul Maxim mărturisitorul, Mistagogia, 15, PG 91, 693C. 

* Fc. 49, 10. 

” Sfântul Iustin martirul, Dialog cu iudeul Trifon, 120, BEPES, vol 3, p. 319, 34. 

făgăduinţa ... ca ei să nu ia fără noi desăvârşirea” “, ei vor ca împreună cu noi să 
mănânce marea Cină. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Arborele genealogic al lui 
Hristos 


aa 
EOdoxologia.ro 
Traducere şi adaptare: Laura Enache 


Iarăşi vine Crăciunul, iubiții mei. Cu adevărat S-a născut Hristos şi S-a arătat în 
mijlocul oamenilor. Un imn de la înainte-prăznuire zice că Născătoarea de 
Dumnezeu a fost cuprinsă de uimire atunci când L-a născut pe Fiul ei, de aceea 
s-a plecat şi s-a închinat ca o roabă Împăratului împăraţilor şi L-a întrebat: 
„Cum Te-ai semănat în pântecele meu?” Şi fiindcă nu a primit nici un răspuns, 
s-a închinat din nou Pruncului lisus, întrucât știa că este Dumnezeu, Singurul 
care a putut aduce din Cer firii omeneşti darul unic al dumnezeirii. 


O asemenea plecare şi îmbrăţişare întâlnim şi la Sfântul sfințit mucenic 
Elefterie, a cărui pomenire o săvârșim astăzi. Sfântul a făcut multe minuni şi 
sute de oameni au crezut din pricina lui. Au preferat să devină mucenici, 
apostoli veşnici ai Bisericii şi cetăţeni ai Cerului, decât să-și salveze propria 
viaţă. Dar şi sfântul şi-a vărsat sângele pentru Hristos, precum şi mama lui, 
Anthia, cea bine înfloritoare ' în inima și în viaţa ei, care în loc să plângă 
pentru feciorul ei s-a avântat în arenă și l-a îmbrățișat pe fiul ei ca pe nişte sfinte 
moaşte, cu scopul de a fi junghiată şi ea de călău. 


* Joc de cuvinte; Anthia, în greacă, înseamnă floare. 





Insă îmbrăţişarea și sărutarea Preasfintei Maicii Domnului şi a mamei mu- 
cenicului nu a avut loc numai atunci. Ea se face neîncetat de la Preasfânta, de la 
sfinți şi de la Insuşi Hristos, către toți cei care mărturisesc pentru slava lui 
Hristos. 


Astăzi, însă, Biserica noastră îi îmbrățişează pe toți cei care au umplut bisericile 
ei. Vă îmbrățişează pe voi, fiindcă voi sunteţi martorii prin credință și prin pilda 
slavei Domnului nostru. Ochii voştri cei strălucitori şi bătăile inimii voastre 
pentru Dumnezeu mă fac să vă spun cuvintele pe care apostolul Pavel le spunea 
Colosenilor: Nădejdea voastră, bucuria voastră, bogăţia voastră nu sunt nimic 
altceva decât „Hristos cel dintru voi, nădejdea slavei” !1. E] cutremură inima 


voastră şi EI Insuși vă îmbrăţişează. 


S-a născut, aşadar, Hristos. Dar din cine S-a născut? Este nevoie să ne aruncăm 
ochii în adâncurile veacurilor şi ale miilor de ani, ca să aflăm de când Hristos a 
început să vină pe pământ şi când a venit în cele din urmă. 


Astăzi se prăznuiesc toţi Strămoșii de la Adam până la Iosif şi Preasfânta, toți 
aceia care au contribuit la Naşterea lui Hristos. 


Adam este primul strămoș. Plăsmuindu-l Domnul pe Adam și punându-l în Rai, 
a slujit naşterii şi lucrării neamului omenesc. Adam însă a păcătuit şi ne-a 
transmis şi nouă firea lui păcătoasă. Cu toate acestea, Adam a devenit chip al 
Celui de-al doilea Adam, al lui Hristos. Dar Adam s-a născut „din pământ 
feciorelnic”, cum spun Părinţii, fiindcă atunci pentru prima dată pământul a 
născut. Când un cuplu dobândește copil, bărbatul dă sămânţa lui femeii, dar în 
clipa zămislirii Însuşi Dumnezeu pune sufletul. În clipa aceea se întâlneşte 
Dumnezeu cu omul, cu bărbatul şi femeia care au devenit un singur om. 


Dar cum a născut pământul? Pământul a născut prin faptul că a fost plăsmuit 
omul din lut. Dumnezeu a luat țărână din pământ !?. Aici se ascunde o taină. 
Adam s-a născut din pământul feciorelnic, ca să fie preînchipuire a lui Hristos, 
Cel născut din pururea Fecioara Maria. Prin urmare, istoria lui Hristos începe 
din clipa nașterii lui Adam. Dar moartea lui Adam a devenit pretext să coboare 
Hristos, în acord cu prorocia Facerii '5, ca să fie ridicat Adam şi (prin el) noi 
toți. 


Adam a murit pentru că nu a ascultat. Hristos a murit fiindcă a ascultat. Aici 
avem o altă corespondenţă între cel dintâi Adam şi Cel de-al doilea. Adam a 

murit pentru că a mâncat din pomul cunoștinței, va trăi totuşi prin pomul vieții. 
Pe acesta l-a luat Hristos şi l-a făcut Cruce. Aşa cum Adam a murit mâncând din 
lemn, la fel şi Hristos a murit pe lemn, pe Cruce, şi a înviat. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 





Arhimandritul Emilianos Simonopetritul - Supărări, eşecuri, boli - să nu vă 
temeţi, ele Îl nasc pe Dumnezeu în inima noastră 


Edoxologia.ro 


Traducere și adaptare: Laura Enache 


Dar ce poate să ne sfințească neîncetat? Așa cum strămoşii nu au pierdut relația 
lor cu Dumnezeu, așa nici noi nu o pierdem. Fiindcă Dumnezeu a pus înlăuntrul 
nostru chipul dumnezeirii, ne-a dat adică Chipul Lui de neşters și a dăruit firii 
noastre caracterul sfințeniei, al dumnezeirii, primul lucru care poate să ne sfin- 
țească este amintirea că fiecare dintre noi suntem chip al lui Dumnezeu. Unde 
sunt eu acolo este şi Dumnezeu cel mai înainte de veci. 


Haideţi să umblăm ca nişte dumnezei. Haideţi să devenim în fiecare zi părtași ai 
Cuvântului lui Dumnezeu Celui mai înainte de veci. Acela este cea dintâi icoană 
a Tatălui nevăzut, plină de slavă, Unul, după fire, cu Tatăl. Noi, desigur, suntem 
de altă fire, dar devenim mame şi taţi după participare, după har. De aceea 
clericii şi monahii se numesc părinţi, fiindcă ei Îl nasc pe Dumnezeu. Hristos a 
spus: „Mama Mea şi fraţii Mei sunt aceştia care împlinesc legea lui Dumnezeu” 
14. Aceştia Îl nasc pe Dumnezeu. Hristos, aşadar, se zămisleşte, se formează și 
creşte înlăuntrul nostru. Când o femeie rămâne însărcinată o ştie. Trebuie ca şi 
noi să cunoaştem caracteristicile propriei noastre zămisliri, să înțelegem că 
purtăm înlăuntrul nostru pe Pruncul cel Tânăr 5, pe Hristos, că înfăptuim 
profețiile lui Isaia şi cuvintele sfinților. 


Dumnezeu a împrumutat lui Hristos trupul Preasfintei. A primit Preasfânta să 
slujească tainei întrupării Fiului, împrumutându-l trupul ei lui Hristos şi luând în 

schimb dumnezeirea Lui. Noi ne dăm trupul nostru prin predarea voii noastre, 
prin slujirea noastră, prin împlinirea poruncilor lui Dumnezeu, prin smerenie, 
prin ascultare, prin post, prin rugăciune, prin plecarea genunchilor şi luăm 
dumnezeirea Lui duhovnicește şi adevărat, totuşi nu precum Preasfânta. Luăm 
dumnezeirea lui Hristos întrupată şi trupul Lui îndumnezeit. Și când suntem sus 
pe cruce, precum tâlharul sau precum vameșul, risipitorul sau fariseul, nimeni 
nu poate să ne interzică să zicem: „Dumnezeul meu, de vreme ce mi-ai dat 
dumnezeirea Ta, acum mântuieşte-mă”. De cum o spunem, se schimbă pre- 
mizele vieţii noastre şi viața duhovnicească devine atât de uşoară, fiindcă 
puterea celui Preaînalt intră în noi şi face toate. 


Suntem maici şi taţi ai lui Dumnezeu! Părinţi ai lui Dumnezeu şi strămoşi ai 
Lui! Înţelegem, oare, aceasta? Da, unul puţin, altul mai mult, atât cât putem, atât 
cât ne ocupăm cu asta, atâta cât vrem să devenim oameni ai rugăciunii. Dar 
numaidecât să o credem, şi dacă o înţelegem, şi dacă nu o înţelegem. Numai să 
nu-L tăgăduim pe Dumnezeu înlăuntrul nostru, să nu fim indiferenți, să nu avem 
acedie şi să uităm toate, să nu voim să rămânem în patimile noastre. 


Desigur, aceasta nu înseamnă că nu ne va durea. Zice avva Longhin: „Femeia, 
mai înainte să se arate pe dinafară că are prunc, o înţelege din clipa în care se va 
opri sângele ei”. La noi trebuie să curgă sângele nostru prin dispoziţia noastră, 
trebuie să fim hotărâți să murim pentru Dumnezeu. Nu vă temeţi totuşi. Aşa 
cum s-a întâmplat cu Isaac şi cu Avraam, ne va răpi Dumnezeu şi pe noi şi va 
pune în locul nostru să jertfim un berbec. Dar chiar şi dacă trebuie să devenim 
mucenici, mucenicia noastră va fi răcorire, fiindcă există Dumnezeu. 


Să ne punem în rânduială viaţa noastră cu dorul de a rămâne dumnezeii. Neca- 
zuri, supărări, eşecuri, nenorociri, durere, plâns, boli, moartea sunt hrana şi 
băutura zilnică a omului. Să nu vă temeţi de ele. Toate acestea nasc sfinţenia, ÎL 
nasc pe Dumnezeu înlăuntrul nostru. 


Iubiţii mei, haideţi să trăim cu această convingere şi atunci Dumnezeu ne va 
adăpa cu lapte şi ne va arăta chipul nostru. După aceea ne va da pâinea 
nemuririi, cugete teologice şi trăiri duhovnicești. Pe nimeni nu nedreptăţeşte 
Dumnezeu. 


Acum haideţi să ne bucurăm de faptul că suntem părtaşi ai dumnezeirii. Când va 
veni la cea de-a doua Lui Venire Hristos, pe nori, acolo vom fi și noi. O, nu 
suntem cu adevărat fericiţi? 


Vedem în mod obişnuit lumina lumii, dar nu vedem lumina lumii celei ade- 
vărate, nu vedem şi noi pe Hristos. Totuşi, când inima noastră va dobândi săltări 
şi mişcări şi trăiri dumnezeieşti, atunci vom înţelege că ne-am disprețuit trupul 





şi lumea și am devenit dumnezei prin dispoziție. Atunci Dumnezeu ne va dărui 
contemplări înalte, fiecăruia dintre noi, după felul în care Il înţelegem şi II 
putem purta. 


Vine Crăciunul. Știți că troparele înainte-prăznuirii încep de pe 20 decembrie. 
Biserica a rânduit cu înțelepciune şi ultimele amănunte. 20 decembrie este şi 
ultima zi în care se măreşte noaptea. De pe data de 21 ale lunii, ziua începe deja 
să se mărească. Nopțile şi întunericul cel înțelegător pleacă şi se măresc lumina 
şi zilele. Să-L rugăm pe Dumnezeu să ne ia întunericul inimii noastre, acum că 
se măreşte ziua şi se face atotluminoasă, acum că se schimbă și anul. Biserica 
noastră o vesteşte odată cu răsăritul adevăratei lumini, a Soarelui sufletelor 
noastre. 


Hristos ne-a făcut mai înalți decât îngerii, fiindcă îngerii ÎL laudă pe Hristos, dar 
nu pot să vorbească cu EI ca prietenii cu Prietenul 1%[3]. Ne-a făcut nu numai 
nişte fiinţe slujitoare care își acoperă capul lor şi tremură precum sclavii, ci ne-a 
făcut Trupul Lui. Pentru noi a murit, nu pentru îngeri. Pentru noi a înviat şi 
pentru noi Se va pogori şi Se va sui iarăși. 


Să-L rugăm pe Dumnezeu să ne pogorâm împreună cu EI în adâncurile inimilor 
noastre, ca să ne înalțe Acela la Ceruri o dată pentru totdeauna. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Îndelunga răbdare a lui 
Dumnezeu 


Traducere și adaptare: Laura Enache 


Oare Dumnezeu este tiranic? Pentru ce să se chinuiască neamul omenesc atâtea 
mii de ani şi să nu 1 se dea Dumnezeu? Dumnezeu a spus: „Căutaţi şi veți afla”. 
Cum se explică faptul că neamul omenesc a căutat atâția ani pe Dumnezeu şi 
Dumnezeu nu a coborât? Nu a fost cu putință să se scurteze timpul aşteptării? 
Nu. A fost necesar să treacă aceste mii de ani. Dacă nu am avea noaptea, nu am 
înțelege valoarea zilei, dacă nu am avea toamna cu ploile, iarna cu ninsorile, 
viforele, nu am putea să ne pregătim în mod real pentru primăvară, pentru 
învierea firii şi pentru secerișul cu roadele, așa şi firea omenească a căzut în 
această neccesitate. S-a împietrit omul de la păcat şi a avut nevoie de iarna grea 
a miilor de ani înainte de Hristos, ca să se înmoaie inima lui, să înțeleagă, să se 
pregătească, să se maturizeze, să dorească, să caute şi să-l primească în final pe 
Hristos. 


Omul plăsmuit de Dumnezeu a devenit un popor tare la cerbice. Cu toate aces- 
tea, era hărăzit unei neîncetate desfătări a contemplaţiei lui Dumnezeu şi trebuia 
să vină ceasul când avea să schimbe înşelarea și idololatria cu bucuria Bisericii, 
cu marele ospăț al Împărăției lui Dumnezeu. Venirea lui Hristos trebuia să se 
înfăptuiască atunci când a venit „plinirea vremii”, adică atunci când se vor fi 
trezit inimile oamenilor şi Îl vor fi căutat. 


Dar până atunci unde se duceau strămoşii Domnului? Exista părerea că se 
duceau în iad, adică în întuneric, în valea întunecată, unde aruncau morții ca 
hrană păsărilor. Un astfel de sfârşit întristător aveau cei care Il așteptau pe 





Hristos. Aici merită să ne minunăm de răbdarea lui Dumnezeu, care a aşteptat 
atâtea veacuri ca să ne facă purtători ai Duhului Sfânt. EI a aşteptat mai mult 
decât noi. 


Prin urmare, sărbătoarea de astăzi descoperă ce a reușit îndelunga răbdare a lui 
Dumnezeu, fără să nege libertatea omului, fără să-l înrobească. Dumnezeu a 
reușit să împlinească scopul istoriei umane, planul Sfintei Treimi. A venit ceasul 
şi Dumnezeu a semănat, ca să răsară în noi viața cea nouă. Când noaptea a 
cuprins totul, a venit făptura cea nouă, în Hristos. Când liturghisim zicem: 
„Duhul Sfânt va veni peste noi şi puterea Celui Preaînalt ne va umbri”. Duhul 
Sfânt a venit şi puterea Celui Preaînalt a făcut cu putință ceea ce era cu 
neputinţă. A venit Hristos. A venit Hristos şi aceia erau în iad în văile cele 
întuncate. 


Atunci de ce îi cinstim? Pentru ce le facem icoane? Sunt sfinți? Sunt drepți? Nu 
cumva facem o greşeală? Sunt ei membri ai Bisericii noastre? Putem să 
devenim noi una cu ei? 


Dacă cercetăm viaţa lor după trup, vom fi uimiţi, dar vom fi şi mângâiați. Vom 
fi uimiți, fundcă erau plini de păcate. Vom fi mângâiați, fiindcă şi noi suntem 
plini de păcate. Erau plini de căderi idolatre, de împietrire, de ucideri, de 
adultere, de uitarea lui Dumnezeu. Și totuși îi cinstim ca sfinţi. Nu este nedrept? 
Unii dintre ei s-au pocăit, au făcut și minuni în viaţa lor, au vorbit cu Dumne- 
zeu. Alţii nu s-au pocăit. Se pare că au murit în păcatele lor şi în idolatrie. 
Atunci cum sunt sfinţi? Este folositor să vedem acest lucru ca să înțelegem dacă 
şi pentru noi este uşor să devenim sfinți. 


Faptul că strămoşii au avut o relaţie cu Hristos după trup este un motiv pentru 
care s-au sfințit. Adică din tată în fiu au pregătit de mai înainte cea dintâi venire 
a lui Hristos pe pământ. Strămoșii au devenit mijlocitori între Adam cel căzut şi 
Hristos, al doilea Adam. Au pus pod peste prăpastia dintre Rai şi iad, moarte și 
înviere. Au slujit mântuirea neamului omenesc fie întru cunoştinţă, fie fără să o 
ştie. Mulţi dintre aceştia erau păgâni, închinători la idoli. Cu toate acestea, au 
devenit şi aceștia după duh strămoşi ai lui Hristos. Prin urmare, şi-au dat trupul 
lor slujirii lui Hristos sau şi-au tăiat voia lor, vederile lor şi le-au adus pe toate 
lui Hristos. 


Un al doilea aspect îl evidenţiază apostolul Pavel în Epistola către Evrei. 
Strămoşii au depășit mediul lor, epoca lor şi prin credinţă au primit făgăduinţa 
că va veni Dumnezeu pe pământ. „A rămas neclintit, ca cel ce vede pe Cel 

nevăzut” . Deşi nu II vedeau pe Dumnezeu, aşteptau pe Hristos ca şi cum L-ar 

vedea, până ce a venit ca prunc, fără slavă, prigonit de oameni. Nădejdea pe 
care au avut-o nu i-a înşelat. 


De pildă, Solomon, acest împărat înţelept, a cărui carte a fost cuprinsă în Sfânta 
Scriptură, a trăit păcatul până în adâncul cel mai de jos al decăderii. A întărit şi 
sprijinit şi închinarea la idoli. Şi cu toate acestea el a zidit Templul, Sfânta 
Sfintelor, el a organizat slujirea lui Dumnezeu. Astfel a preînchipuit viitorul 
Templu, Biserica, şi pe Preasfânta, care a devenit Sfânta Sfintelor şi din ea a 
venit Hristos. Se poate ca viaţa lor să fi fost în păcat, dar aveau credinţă şi 
nădejde. 


Avraam deşi era închinător la idoli, prin credință a ieșit din patria lui şi a 
devenit patriarh al lui Israel, „părintele nostru al tuturor” 5 strămoş al lui 
Hristos şi al Bisericii. La vârsta de 99 de ani a dobândit fiu prin credință şi a 
devenit chipul afierosirii lui Dumnezeu "7. În final, din sămânţa lui a ieşit 
Hristos “9, începutul şi sfârşitul a toate. Avraam şi Hristos constituie o istorie 
neîntreruptă, a cărei preistorie ajunge până în Rai. Strămoșii Domnului credeau 
în Acela pe care nu-L vedeau şi nu Îl înțelegeau. 


Al treilea semn sfințitor al Strămoşilor este că Dumnezeu i-a folosit ca să se 
binecuvinteze întru ei toate neamurile. Cum? Prin faptul de a se face cunoscut 

= A = 2] A . . : 
adevărul în toată lumea “. De câte ori nu ne foloseşte Dumnezeu și pe noi 


păcătoşii! Pe aceia i-a folosit ca să aducă Biserica, pe noi, ca să trăim şi să 
lucrăm și să ne bucurăm și să participăm la ea. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Ce așteaptă de la noi Dumnezeu 


Edoxologia.ro 


Traducere și adaptare: Laura Enache 


Am văzut cum strămoşii au reușit să-şi depășească păcătoşenia lor și să devină 
icoane preţioase şi nepreţuite ale lui Dumnezeu. Să vedem acum cum putem şi 
noi să fim strămoșii celei de-a Doua Veniri a lui Hristos, cum putem să devenim 
sfinți. 


Istoria noastră arată ce aşteaptă de la noi Dumnezeu. Toţi ne-am născut duhov- 
niceşte prin sfântul Botez. Maica noastră este colimvitra Bisericii, maica noastră 
Biserica, iar Biserica este Hristos, Tatăl nostru. Biserica, așadar, este o nouă 
naştere. 


Când Nicodim s-a dus pe ascuns la Hristos noaptea, Domnul i-a vorbit despre 
naşterea de sus ”. Această naştere, de sus, ne-o dă Biserica. Dar nu ne naşte 
pentru a fi fiii stricăciunii şi ai morții, oameni ai celei de-a șaptea sau a pais- 
prezecea generație, ci să fim oameni ai nemuririi, fii ai învierii, strămoşi ai zilei 
a opta, a celui de-al optulea veac. 


Prin urmare, ce a reuşit Hristos venind în lume? Când a venit plinirea vremii 
Hristos a recapitulat timpul, l-a înfăşurat şi l-a închis în voia Lui şi l-a adus la 
capăt. Adică în mod tainic a desfiinţat timpul, pe care EI Însuşi l-a creat, şi a 
adus Învierea, veşnicia, făcând viitorul prezent. Astfel „plinirea vremii” nu este 
timpul, ci Însuşi Hristos. 


Popp a 





Mai mult, ne-a pregătit cele de pe urmă, veşnicia, fiindcă a recapitulat şi a asu- 
mat în persoana Lui dumnezeu-omenească întreaga noastră fire. 


De vreme ce totuşi Hristos va veni şi de vreme ce noi suntem întru EI, înseamnă 
că pregăteşte a Doua Lui venire împreună cu noi. Nu poate să vină Hristos, dacă 
noi nu pregătim Venirea Lui. Aşa cum nu intră în inima noastră, dacă ea nu Îl 
doreşte, nu Îl caută, şi nu va veni dacă nu Îi vom pregăti cea de-a doua Lui 
Venire. A doua Venire va fi arătare, cum spune Sfânta Scriptură, a slavei 
noastre. „Atunci”, zice, „când va veni Hristos, noi ne vom arăta întru slavă”. 
Strămoșii s-au dus în iad. Noi, care suntem noii strămoşi, vom intra direct în 
slava lui Hristos. 


Oare vor trece neamurile neamurilor, mii de ani, așteptând să ne săturăm de 
Dumnezeu? Nu. 


Când uneori pun la banca acuzaților monahismul şi îl condamnă, zic că mona- 
hismul este nerodire, de vreme ce monahii nu pot face copii. Dar Părinţii 
Bisericii răspund: Monahismul constituie nemijlocit lucrarea celei de-a doua 
perioade a vieţii lui Hristos, lucrarea Noului Testament. Nunta a slujit Vechiul 
Testament, unde oamenii se nășteau şi mureau. Dar fiecare dintre cei cei au 
devenit părinţi simţea că va trăi în veac prin faptul că lăsa în urmă urmași. 


De vreme ce noi am devenit hristoşi, de vreme ce există desăvârşirea și slava 
care ne aşteaptă, de ce să mai aşteptăm? De aceea Părinţii Bisericii zic că mona- 
hismul desfiinţează nunta, naşterea cea după trup, cu scopul de a nu mai naşte 
oameni condamnaţi să moară, ci de a naşte roade duhovniceşti. Monahismul, 
imitarea de către noi a îngerilor, este pentru noi toţi o chemare: „Vino, Doamne 


. 2 
lisuse” 7%. 


Înţelegem, fraţii mei, câtă răspundere purtăm în faţa istoriei cu privire la 
Venirea lui Hristos? Scriem şi slujim istoria mondială. Orice stare a noastră şi 
lucrare în trupul Bisericii are consecinţe în istoria omenirii și a comuniunii 
dumnezeu-omeneşti, fiindcă noi suntem „fiii făgăduinţei” ”. Ne-a făgăduit 


Dumnezeu şi Îşi respectă făgăduinţa lui. 


Desigur, suntem şi noi păcătoşi, precum strămoşii. Suntem şi noi pătimași, 
tăgăduitori ai jurămintelor noastre. Ce este botezul nostru? Jurământ lui Hristos 
că vom muri împreună cu El şi vom trăi în lumea aceasta şi că vom învia 
împreună cu El pe cealaltă. De câte ori am tăgăduit jurămintele Botezului 


* Apoc. 22, 20. 
* Rom. 9, 8. 





nostru! Dumnezeu însă „S-a jurat şi nu Se va răzgândi” * nu își va lua înapoi 
jurământul Lui, fiindcă noi jurăm înaintea Lui. Ne-a asumat în EI Însuşi, suntem 
plata Lui, trupul Lui și EI este plata noastră în lupta noastră, în lacrimile noastre, 
în dorurile noastre, în durerile noastre, nădejdea noastră în abisurile prin care 
am trecut. Hristos îi cheamă pe cei chemaţi sfinţi *S, pe noi, păcătoşii. 


Hristos era prezent la crearea lumii. În simbolurile şi umbrele Vechiului Testa- 
ment a lucrat cu chipuri umbrite, pe care le-a luminat Noul Testament. Acum 
Hristos este prezent în lumina Bisericii, adevărul, a cunoștinței de Dumnezeu, în 
propria Lui lumină. Cele vechi au devenit noi. Strămoșii, prin urmare, sunt 
desăvârşiți şi împliniți prin noi, în măsura în care noi ne sfințim. 


Când mănânc, se hrăneşte întregul meu trup. Când noi Îl mâncăm pe Hristos, Îl 
mănâncă pe Hristos şi strămoşii. Se desăvârşesc, devin desăvârşiţi împreună cu 
noi. Îndumnezeirea noastră este bucuria lor, vederea lor din cer. În loc să-L 
privească pe Hristos, se pleacă şi ne privesc pe noi, să vadă ce facem, dacă ne 
gândim sau dacă ne ducem la ei, dacă ştim că ei sunt frații noștri, mâinile 
noastre, picioarele noastre, trupul nostru. 


Noi ne-am asumat cu botezul nostru să pregătim şi să aducem cea de-a doua 
Venire a lui Hristos. Noi acum suntem profeții, strămoşii, înainte mergătorii, 
sfinţii, cum ne numeşte pe noi apostolul Pavel. Trăieşte în lume Hristos, fiindcă 
noi trăim în lume. De aceea zice apostolul că „trăieşte în mine Hristos” ”. Trăim 
atunci când ne gândim la unitatea noastră cu strămoşii. Noi suntem responsabili 
de faptul de a sta Hristos în inimile oamenilor. Trăieşte Hristos unde sunt eu. 
Eu, păcătosul, sunt un prooroc, o energie a lui Dumnezeu. 


Fraţii mei, ca să nu pierdem panorama Cinei de Taină finale şi ca să înţelegem 
chemarea noastră, măreția noastră, veşnicia noastră, să devenim teologi. Eu nu 
aparțin unei familii care are doi sau trei sau patru copii, aparţin acestei atot- 
cuprinzătoare familii. Nu sunt om, sunt dumnezeu. Intru în baia botezului şi ies 
dumnezeu-om. În timp ce sunt om şi mi-e frig în colimvitră, în același timp sunt 
dumnezeu. Cât de mare este înţelepciunea lui Dumnezeu! Face prezent veşnicul, 
trăirea noastră de zi cu zi o face taină. De vreme ce suntem plăsmuiţi după 
chipul Ziditorului nostru, trebuie să simțim, să trăim şi să înţelegem chipul 
Ziditorului, că adică suntem dumnezei şi să creştem la cunoştinţa comuniunii 
noastre cu Hristos %. Înțelegerea deplină şi desăvârșită va fi „când Hristos, viaţa 


Ps. 109.4. 

noastră, Se va arăta” “ acolo sus. Atunci nu mă voi recunoaşte pe mine însumi, 


voi descoperi doar că într-adevăr eram și sunt dumnezeu, lumină din lumină. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 


* Col, 3, 4. 





Arhimandritul Emilianos Simonopetritul - Avraam, preînchipuire a lui 
Hristos 





LR LLP a PAL SE 

Traducere şi adaptare: Laura Enache 


Un alt important strămoș este şi Noe care era drept. Profeţii Îl numesc pe 
Hristos drept. Noe cu arca a salvat neamul omenesc de potop, în timp ce Hristos 
l-a mântuit pe om prin arca Bisericii. Prin urmare, arca este preînchipuire a 
Bisericii şi Noe, preînchipuire a lui Hristos. Hristos de-a lungul secolelor S-a 
născut fiind preînchipuit, dar fiind de faţă şi în adevăr. 


Mai târziu îl întâlnim pe Avraam, care este prăznuit în mod special astăzi. 
Avraam este părintele iudeilor, din coapsele lui a ieşit Hristos. Avraam este şi el 
preînchipuire a lui Hristos. Când cineva moare spunem să-l odihnească 
Dumnezeu în sânurile lui Avraam, Isaac şi Iacov, fiindcă sunt sânurile lui Hri- 
stos Însuși. Hristos este, așadar, viu şi adevărat acolo unde este Avraam. 


Avraam a prorocit despre Hristos şi mai ales L-a legat pe Hristos de persoana 
lui şi de toți ceilalți profeţi. Avraam nu s-a mântuit prin lege. Deși era închinător 
la idoli, a crezut şi credinţa lui l-a făcut părinte al nostru al tuturor, cum spune 
apostolul Pavel către Romani “. Dar şi Hristos este Tatăl nostru. Sfânta 


*% Rom. 4, 16-17. 





Scriptură spune să nu fie nimeni numit părinte, fundcă numai un singur Părinte 
este, Dumnezeu *!, un singur pântece îi naşte pe credincioşi. Cu toate acestea îl 
numim pe Avraam părinte, fiindcă în acesta a trăit Însuşi Hristos. Dar să nu 
lungim mai mult cuvântul în legătură cu preînchipuirile. 


La Avraam întâlnim ceva şi mai important. Ca să reuşească să Îl pogoare pe 
Hristos la neamul omenesc, astfel încât să fie pregătite inimile noastre şi să vrea 
să-l facă al lor, a fost nevoie să facă jertfe neînchipuite şi nemăsurate. Dumne- 
zeu i-a cerut să iasă din neamul său, din seminţia lui, să-şi părăsească mama, pe 
tatăl lui, cunoscuţii lui şi să se ducă în ţară străină, în Pământul Făgăduinței. 


S-a dus în ţară străină, lăsând toate, ca şi Hristos, care a lăsat Cerurile fără să Se 
despartă niciodată de Tatăl Său. A lăsat tronul ceresc şi a venit în adâncul 
păcatului nostru, al desfrânării noastre, al idolatriei noastre. S-a amestecat cu 
noi păcătoşii. Avraam, prin faptul de a-și fi părăsit ţara, a devenit de asemenea 
preînchipuire a vieţii afierosite, a vieţii monahale, și în general a viețuirii 
creștine. 


Maica Domnului a fost numită Mamă. Profetul în Psalmul 44, care se numeşte 
al Născătoarei de Dumnezeu, zice Preasfintei: „Lasă poporul tău, neamul tău, 
părinţii tăi, ca să te afierosești lui Hristos şi poporului celui nou. În locul 
părinţilor tăi îţi vom da fii noi şi fiice” ”. Într-adevăr, noi toți am devenit fii ai 


Preasfintei, fiindcă ea s-a lipsit şi a părăsit toate. 


Același lucru face şi credinciosul care vrea să se sfințească, trebuie să pără- 
sească inima lui, mintea lui, familia lui, toate. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 


2 Mr. 23,9. 
2 Cf Ps. 44, 11, 17, 





Arhimandritul Emilianos Simonopetritul - Hristos a venit pe pământ ca să 
ne dăruiască Cerul 


Edoxologia.ro 


Traducere și adaptare: Laura Enache 


După Avraam un alt strămoş este Isaac. Acesta a primit de voie să fie jertfit, 
cum i-a spus Dumnezeu tatălui lui, de aceea a şi fost binecuvântat. Acelaşi lucru 
l-a primit şi Hristos, să Se jertfească din ascultare față de Tatăl. 


Alt strămoș este Iacov, care înseamnă Israel, minte văzătoare de Dumnezeu. 
Este omul care are ochii vulturului duhovnicesc, Îl simte pe Dumnezeu, înţelege 
şi contemplă tainele dumnezeirii. Cine însă i-a descoperit aceste taine? Hristos. 
El Însuşi a pogorât de la Tatăl Lui şi ne-a spus Cine este Tatăl Ceresc. Prin 
urmare, ca și Isaac şi Avraam, la fel şi Iacov a fost preînchipuire a lui Hristos. A 
fost numit Israel ca să închipuie prin viaţa lui că înlăuntrul lui lucra Hristos 
Insuşi. 


Iosif, fiul lui Iacov, în ciuda faptului că a fost vândut ca rob în Egipt, în final a 
salvat pe Israel. Acelaşi lucru a făcut şi Hristos, a lăsat cerurile, S-a înstrăinat pe 
pământ, la noi, păcătoşii, ca să ne dăruiască cerul. Iosif, aşadar, a devenit 
mântuitor şi a prorocit despre Hristos că va fi drept. 





Este minunat cum lucrează Dumnezeu. Când evreii au devenit robi egiptenilor 
şi sufereau, Moise i-a mântuit scoțându-i din Egipt. losif i-a pus în Egipt, Moise 
i-a scos din Egipt. Şi cei doi şi-au dat viaţa lor ca să fie în ei Hristos. De 
asemenea, Moise era legiuitor al Vechiului Testament, în timp ce Hristos al 
Noului Testament. 


Pe Moise l-a urmat lisus, fiul lui Navi, care înseamnă mântuitor. Totuşi Mân- 
tuitor prin excelență este Hristos. Aşadar, lisus al lui Navi era preînchipuire a lui 
Hristos. 


Alt strămoş care a îndurat multe este lov, care a preînchipuit Pătimirile lui 
Hristos. 


Să ne referim și la un alt nume, la Raav. Aceasta era o desfrânată închinătoare la 
idoli. Ce lucru măreț! Printre strămoșii lui Hristos nu erau numai oameni drepți, 
ci şi păcătoşi. Desfrânata Raav a devenit strămoașă a Preasfintei şi a lui Hristos. 
Deși era desfrânată, Hristos nu a părăsit-o. Pe păcătos, pe vinovat, pe ucigaș, pe 
toți îi primește Dumnezeu când vor să slujească taina mântuirii și a Bisericii. 


Mântuirea desfrânatei a devenit preînchipuire a mântuirii neamurilor de către 
Hristos, fiindcă neamurile săvârşiseră desfrânare duhovnicească. Părăsiseră pe 
Adevăratul Dumnezeu şi au devenit închinători la idoli. O desfrânată, pre- 
închipuire a lui Hristos! Cum le primeşte pe toate Dumnezeu! Abis este dra- 
gostea Lui! 


În continuare, Roboam, Abia, Manase, Solomon şi mulţi alţi regi şi împărătese 
au devenit strămoşi ai lui Hristos, deşi erau păcătoşi. Ajunseseră până la tartarul 
osândei, făcând păcate înfricoşătoare şi închinări la idoli, Dumnezeu totuși i-a 
chemat şi pe aceştia şi i-a primit să slujească taina mântuirii şi a Bisericii. Astfel 
au lucrat împreună şi au contribuit şi aceştia la dumnezeiasca iconomie. Prin 
urmare, Hristos, mai înainte de a Se naşte, a lucrat pretutindeni, în păcat, în 
dreptate, pe pământ, în cer. 


Să trecem acum la David, cel mai bun şi mai drag chip al lui Hristos. David a 
spus cele mai multe și mai inteligibile profeţii despre Hristos. 


Dacă vom citi viaţa prorocilor, vom vedea că Dumnezeu a spus unuia, lui Osea, 
să se însoare cu o desfrânată “, altuia, lui Isaia, că îl vor tăia cu fierăstrăul 
iudeii, lui Ieremia că îl vor ucide. În robie, babilonienii l-au aruncat pe Daniel în 
groapa cu lei, pe cei trei tineri în cuptorul cu foc. Iona a căzut în mare, prorocul 

Ilie a urcat la cer. Toţi erau preînchipuiri ale lui Hristos. Hristos era, este şi va fi 
pretutindeni. Acesta este Cel care Se naşte şi acum pentru noi, din strămoşi până 
la Ioachim şi Ana, până la Iosif şi Preasfânta. 


(Arhimandritul Emilianos Simonopetritul, Cuvinte praznicale mistagogice, 
Indiktos, Athena, 2014) 





Părintele Arsenie Boca — Haina de nuntă şi “sfatul” din iad 


Haina noastră de nuntă e îmbrăcămintea sufletului în Lumina lui Hristos. E 
haina de la Botez, când ne-am îmbrăcat în Hristos şi Hristos s-a îmbrăcat în 
noi. 


Intrarea noastră în Creştinism e intrarea noastră în sfințenia lui lisus. Am 
început cu sfinţenia. 


De aceea copiii care mor botezați se mântuiesc fară pocăință. Haina lor de nuntă 
e albă ca lumina. Adăugându-se anii haina se pătează. Sângerează... Fiindcă nu 
e simplă haină, ci e Fiinţă: Omul din Cer, făptura cea nouă. 


lar la nuntă se caută câtă asemănare este între tine şi lisus? Câştigarea 
asemănării cu lisus are trecutul ei pe pământ. lar asemănarea e în lumină. 
Lumina rezultă din capacitatea omului de iubire, de cunoştinţă şi de suferinţă. 


Dar puţini sunt oamenii pe pământ care să nu păteze haina Sfântului Botez. 
De aceea Dumnezeu, întru mila milostivirii Sale, a rânduit al doilea botez, 
Botezul pocăinţei: Taina Pocăinţei sau spovedania, care reface strălucirea 
primului Botez. 


Dar oamenii pun diferite motive să nu vie la Taina Pocăinţei. lată câteva: 
1.,„,N-am timp" de Biserică. - De fapt n-au dragoste. 
2.„„Nu-s păcătos, ca alţii" - Un fel de farisei moderni. 





3.„„Acuma suntem tineri; când om fi bătrâni" - Ca şi când ar avea cineva în scris 
că va ajunge bătrâneţe. Focul tinereţelor crede că poate înşela pe Dumnezeu, 
lăsându-i bătrâneţele. Căci întrebare dacă vei ajunge bătrâneţele şi, cu o aşa 
socoteală de viaţă, întrebare dacă o grămadă de doage şi cioburi se vor mai 
putea pocăi şi vor fi primite. 


Cei ce amână pocăinţa pe la bătrâneţe sunt asemenea oamenilor care vor să 
treacă un râu mare, dar stau la marginea lui, aşteptând până trece toată apa. In 
vicleşugul acestei socoteli se prind oamenii cei mai mulți. 


Sfatul din iad 


Intr-o carte veche din Sfântul Munte, un duhovnic, iscusit în poveţe, a lăsat 
închisă într-o întâmplare, învățătura aceasta: 


„Un preot cu frica lui Dumnezeu şi grija păstoriților săi, se ostenea zi de zi, prin 
toate mijloacele ce-i stăteau în putință, să întoarcă pe cei rătăciți din calea 
pierzaniei şi să-i întărească în cuvântul lui Dumnezeu. Cu toate acestea vedea cu 
durere că ostenelele sale rămân fară roadă. Credincioşii săi lepădaseră doar 
făţărnicia. Încolo putrezeau în aceleaşi păcate, cum îi găsise. Zadarnică era 
slujba, zadarnice predicile, zadarnice sfaturile de la spovedanie. Nimic nu-i 
clintea din noroiul păcatelor. 


Ce să mai facă bietul preot ? Cum să-i îndrepte ? Se ştia chezaş pentru sufletele 
lor, şi se frământa zi şi noapte, cerând de la Dumnezeu să-i arate pentru ce nu 
poate să-i atragă la mântuire ? 


Într-o sâmbătă seara, după vecernie, stătea amărât pe piatra din grădină, 
covârşit de datoria sa preoțească şi mâhnit amarnic de truda-i fără roadă. Cum 
sta aşa, pierdut în gânduri grele, iată că Dumnezeu îi deschise ochii necăjitului 
său suflet, asupra unei vedenii înfricoşate: O gloată de arapi, negri ca tăciunele 
i se arătară. Era un nor de duhuri necurate, ținând sfat, în frunte cu Satana, 
marele şi încruntatul Tartor al iadului. 


Deodată, din mijlocul divanului, cu glasul diavolesc zbieră o dată de clocoti 
văzduhul: «Voi, drăceştilor gloate, scorniţi cu mintea voastră, meşteră la 
viclenii, şi să-mi spuneți: cum aţi putea voi mai uşor şi mai sigur înşela pe 
oameni, ca să umplem cu ei pântecele flămând al iadului ?» 


La această poruncă a Tartorului, gloatele încornoraţilor intrară în putoarea 
diavoleştilor sfătuiri. - Nu trecu mult şi, din mulțimea aprinsă la sfat, ieşi 
înaintea Satanei o căpetenie, lucind ca păcura, şi zise: 





-întunecimea ta, Să furişăm în mintea oamenilor gândul drăcesc că nu este 
Dumnezeu. Astfel, neavând de cine se teme, uşor ne vor cădea în gheare, vor 
face numai ceea ce vrem noi şi vom umple iadul cu ei. 


Ascultându- 1, Satana chibzui şi apoi răspunse: 

-Cu minciuna asta prea puţini vom putea prinde în undiţă, pentru că lucrurile 
Celui de sus: Cerul şi pământul şi toate căte le împodobesc, mărturisesc slava 
Lui şi toate dovedesc că EI este. - Să vie altul, cu o născocire mai vicleană |! 


Atunci din gloatele întunerecului ieşi o altă căpetenie încornorată şi zise: 
-întunecimea ta, părerea mea e să le spunem oamenilor că, chiar dacă ar fi 
Dumnezeu, dar după moarte nu este suflet şi nu este nici o judecată şi, prin 
urmare, nici răsplată sau pedeapsă. Să le spunem că nu este nici Rai nici Iad. 
Acestea sunt aici pe pământ: ai ce-ţi trebuie e Rai, n-ai ce-ţi trebuie e iad. Şi 
prin urmare, sunt slobozi să mănânce şi să bea şi să-şi facă toate poftele 
trupului, căci ca mâine vor muri, şi după moarte nu mai e nimic, şi o să le pară 
rău că nu şi-au petrecut câtă vreme erau în putere. 


Satana îi cumpăni vorbele, apoi îi zise: 

-Nici cu vicleşugul acesta nu vom putea câştiga prea mulţi. Căci printre oameni 
sunt unii mai răsăriţi la minte, care ştiu că este Dumnezeu şi că în dreapta Lui 
stă răsplata şi pedeapsa după fapte. Şi apoi mulţi ştiu că sufletul dăinuieşte şi 
după moarte şi va ajunge la judecata cea de pe urmă, cum îi învaţă Scripturile. 
Cu vicleşugul acesta ne pică şi nouă în gheare, dar mare lucru nu. Eu vreau 
oameni mulţi, ca nisipul mării, Să-i închid ca pe-o turmă de proşti, în toate 
peşterile iadului |! - răcni Satana, şi trânti o dată din copită, de sughiță de 
groază toată droaia dracilor. 


Atunci din mulțime se desprinse o altă căpetenie şi, sprijinindu-se țanţoş în 
coadă, duhni următoarea propunere: 

-Prea întunecate jupâne şi tată al minciunii, lăudată să fie grija ta de a umple 
iadul cu proştii şi destrăbălaţii pământului! Am ascultat cu luare aminte 
vicleşugurile tovarăşilor noştri despre pierzarea oamenilor, dar văzând că ele 
nu sunt pe placul întunecimii tale, am scornit la rândul meu un vicleşug şi mai 
mare: De ce să nu lăudăm pe oameni pentru credinţa lor în Dumnezeu şi în 
nemurirea sufletului, în judecata de apoi şi în răsplata după fapte? De ce să nu 
le spunem şi noi că este Rai şi lad, care dăinuiesc în vecii vecilor? Dar, după ce 
le vom spune toate acestea - pe care ei le ştiu prea bine - să le şoptim la ureche, 
0 dată, de două ori, de mii de ori: «Nu vă grăbiţi cu pocăința, oameni buni» 
«Mai e vreme destulă 1» «Trăiţi întâi cum poftiți. Pocăinţa lăsaţi-o mai la urmă 
! Nu vă grăbiţi!» 





Ascultându- 1, ochii Satanei fulgerară de bucurie drăcească. EI se ridică trufaş 
de pe jilțul de flăcări ca smoala şi bătând cu laba pe umeri pe căpetenia care 
scornise acest vicleşug, zbieră o dată, de se cutremură tot întunerecul iadului: 
-Voi, duhuri spurcate ale împărăției mele, risipiți-vă ca gândul pe faţa 
pământului, şi ca o otravă dulce, furişaţi în urechile oamenilor şoapta, cu 
adevărat după numele vostru: «oameni buni, nu vă grăbiţi cu pocăinţa, nici cu 
spovedania adevărată. Mai e vreme destulă: mâine, poimâine, la bătrâneţe. 
Până atunci faceţi-vă datoria către Dumnezeu şi suflet numai aşa, de ochii 
lumii. Vedeţi-vă mai întâi de grijile pământeşti aşa ca şi până acuma. Pentru 
pocăinţa adevărată mai aveţi vreme, că doar n-o să muriţi mâine 1» 


Și la porunca Satanei, duhurile se împrăştiară cu iuțeala gândului pe fața 
pământului, să amăgească pe zăbavnicii oameni în minciuna pierzării, cu 
amânarea pocăinţei: pe mâine, la anul, la bătrâneţe... 


„.. Vedenia se stinse şi preotul, trudit de soarta credincioşilor săi, înţelese, în 
sfârşit, pricina zăbavei lor de-a se hotări să se mântuiască cu adevărat. De 
formă şi de ochii lumii, ei îşi îndeplineau datoriile creştineşti dar, vrăjiți de 
şoaptele ademenitoare ale viclenilor tâlhari, găseau că sfaturile părintelui sunt 
bune mai mult pentru cei bătrâni. Cât despre ei înşişi mai au vreme destulă: 
mâine, poimâine, la anul, la bătrâneţe..." 


Toate „„motivele" care le aduc „creştinii" de a nu veni la Cina lui lisus, de-a nu- 
şi griji haina de nuntă, sunt motive de râs, pe care nu le cred nici cei ce le spun. 


Adevăratul motiv care se ascunde în dosul acestor pretexte este numai unul 
singur: Nu vor să se izbăvească de moartea care-i sfâşie. Şi oare de ce această 
mare nebunie ? - Pentru că moartea păcatului e o moarte dulce la simţuri, din 
cauza plăcerii ei, o moarte unită cu plăcerea. 


Şi aceşti oameni iubesc mai mult moartea din cauza plăcerii ei, decât viaţa, care 
le cere, la început, un act de curaj pentru suferinţă. 


E suferinţa uciderii omului nostru vechi, povârnit spre plăceri, pentru a da loc, a 
da viaţă, a îmbrăca pe Omul cel nou, Omul care s-a pogorât din Cer. 


Şi pe aceasta nu o pot aceştia, pentru că nu cred în lisus. 
Când vor zice oamenii: Doamne, sunt un mare păcătos !? De atâta vreme eşti o 
haină ponosită în mine; de atâta vreme mă chemi la Tine şi cu Ţi-am întors 


spatele... Şi Tu, de atâta vreme mă aştepţi... 


Prislop, Dumineca XĂVIII - Luca 14,16-24; 3.X11.49 





Istoria chemărilor 


Pilda chemării la Cină, de la Luca, are o variantă la Matei (22,1-14), chemarea 
la Nunta fiului de împărat. Deosebirea între redactarea de la Matei şi Luca 
provine din formularea dată în două rânduri, de însuşi lisus. 


Evangheliştii şi-au ales formularea care convenea mai bine scopului 
Evangheliilor lor. Astfel Matei a scris Evanghelia evreieşte, pentru evrei, pe 
când Luca în gre-ceşte, pentru păgâni. 


In formularea de la Luca intră toți oamenii. Nimeni nu-i dat afară de la Cină. 
lată o formulare universalistă. Scopul e: „ca să se umple Casa mea”; deci toţi 
trebuie să intre. 


Aceste două direcţii, cu totul opuse, le vedem reprezentate de cele două Biserici 
ale creştinătăţii: a răsăritului şi a apusului. 


În răsărit, încă de la început, e normativă vederea de la Matei: nu oricine e 
primit în creştinism. Trebuie mai întâi o haină de nuntă. Aceasta se obţine prin 
probe aspre, prin catehizaţi e specială şi prin proba statorniciei în credință şi 
mărturisire. Câtă vreme s-a observat rigoarea aceasta Biserica a înflorit veacuri 
de aur şi are o epocă patristică. Ca simbol al acestei orientări, Episcopul poartă 
o cârjă cu doi şerpi împletiţi la capăt, cu privirile spre cârjă: drept simbol al 
păstoririi cu înţelepciune paşnică. Aşa, paşnic şi cu prudenţă, a propagat 
Biserica răsăritului 

Creştinismul între popoare. 


Biserica apuseană şi-a luat direcția universalistă, a cuvintelor de la Luca: 

„sileşte-i să intre !” Deci unde n-a mers cu învăţătura paşnică şi înţeleaptă, 
Biserica apuseană a recurs la forță, silind pe oameni să intre. Numai în 
mentalitatea unei atare orientări s-a putut naşte lozinca iezuită: „Scopul scuză 
mijloacele”. Dar nu numai păgânii au fost siliți să intre, ci şi popoare deja 
creştine, au fost presate să vie la ascultarea centralistă a Romei. Aşa se explică 
posibile persecuțiile, cruciadele - mai ales concluzia lor: imperiul latin - şi 
inchiziţia „în numele lui Dumnezeu”. Dacă vreun eretic nu mai avea alt chip de 
mântuire, îl mântuia inchiziţia, arzându-l de viu pe rug. Şi inchiziţia era de cea 
mai bună credinţă că arde oameni de vii: din iubirea de oameni. 


Ce vină are lisus ? - Poate că şi EI ar fi fost ars pe rug, - cum îşi da Dostoievschi 
cu părerea, în Povestea Marelui Inchizitor. Dar omul nu poate sili, aşa, pe om. 
„Sila” o conduce Providența, care poate, totodată, să-i lase omului şi libertatea 
şi viaţa. Simbolul acestei orientări o arată şi cârja Episcopului roman, care are 
forma unui cârlig, cu care să poată prinde din fugă oile care n-ar vrea să vie 





unde vrea păstorul. Toate oile care nu aparţin Bisericii apusene sunt considerate 
oi rătăcite. 


Chemarea la Cină mai are şi un alt mod de istorie. Întâi au fost chemaţi evreii. 
Se ştie ce-au făcut şi ce-au păţit. Ei reprezintă cel mai bine „motivele” de-a nu 
răspunde la chemare: ei preferă proprietatea mobilă şi imobilă a lumii, care 
asigură instinctele vieţii acesteia de aici. Acesta-i motivul lor. Cu el s-au asociat 
foarte mulți „creştini” „chemaţi”, încât nu mai răspund la chemare decât prea 
puţini creştini „credincioşi” şi foarte puţini creştini „aleşi”. Totuşi, pe lângă 
credincioşi şi aleşi mai intră şi „siliţii” sorții: Lazării existenţei, orbii, şchiopii, 
dezorientaţii de la răspântiile raţiunii, cu un cuvânt toţi convinşi de gardurile de 
aici ale naturii omeneşti. 


Cine sunt trimişii să cheme oamenii ? Aceştia încă lămuresc înţelesul istoriei. O 
primă ceată de trimişi, care vestesc, roagă oamenii să vie la Dumnezeu, sunt 
proorocii, apostolii şi Ierarhia Bisericii. Cei ce „silesc” sunt altă ceată, 
contemporani cu cei dintâi, fiindcă cei ce n-ascultă de iubire ascultă de frica de 
sabie. Totuşi ceata lor e trimisă mai către sfârşitul istoriei. Ei nu cheamă, ci 
împing oamenii să-L caute pe Dumnezeu. Aceştia poartă sabie şi cu ea dezleagă 
pe oameni de motivele care-i ţin: funţele Cerului, în legăturile pământului. 
Valorile, oamenii care le reprezintă au, prin urmare, misiunea aceasta de a „sili” 
pe oameni să-şi caute Cetatea de obârşie. Şi socoteala Providenţei e cu atât mai 
înţeleaptă cu cât dă valoare - misiune de mântuire - oamenilor „fără valoare”. 


Chemarea la Cină e chemarea la viaţa lui lisus; chemarea la Sfânta împărtăşanie 
cu El; chemarea la învățătura Sa: chemarea la chipul Său de a fi în lume. 
Chemarea la nuntă e strămutarea de la capătul lucrurilor, a firii omului, din om 
ce era, în „dumnezeu după dar”. Când va face Dumnezeu aceasta, - zice a doua 
oară: „Săvârşitu-s-a !” (Apocalipsă 21,6) - opera de mântuire a omului: „Acum 

toate sunt gata !” De altfel numai o natură îndumnezeită poate dăinui la aceeaşi 
masă cu Dumnezeu. Până atunci ne împărtăşim numai cu Trupul şi Sângele 
Domnului (învăţăturile şi darurile); atunci şi cu oasele: raţiunile divine ale 
existenţei (Sfântul Maxim). Până atunci nu ni s-a dat să avem decât „simţirea 
care era în lisus” (Filipeni 2,5) - marea Lui iubire; atunci ni se va da şi 
cunoaşterea Absolutului (în sfârşit setea raţiunii de adevăr se va astâmpăra). 
Aceasta e mântuirea - şi istoria încetează. (Până atunci să ne vedem de cele 
atârnătoare de noi !). 


Prislop, Dumineca XĂVIII - Luca 14,16-24; 3.X11.49 





Părintele Constantin Galeriu - Predică la duminica a 28-a după Rusalii - 
Pilda celor poftiţi la cină 


În numele Tatălui şi al Fiului şi al Sfântului Duh. Amin. 


Binecuvântaţi şi dreptmăritori creştini ai Sfintei Biserici a Domnului nostru 
Iisus Hristos, era o zi de sâmbătă — sărbătoare a Vechiului Testament. Domnul 
tocmai vindecase un bolnav. Unul dintre fruntaşii fariseilor îl roagă să ia cina în 
casa lui. Mântuitorul răspunde chemării şi, luând seamă cum ceilalţi invitaţi îşi 
alegeau locurile, foloseşte prilejul şi-i povăţuieşte: “Când eşti chemat 
împreună cu alţii la vreun ospăț, nu te aşeza în locul cel dintâi, ca nu cumva 
Să fie chemat altul mai de cinste decât tine. Şi venind cel care te-a chemat pe 
tine şi pe el, îţi va zice: Dă acestuia locul. Atunci, cu ruşine, te vei duce să te 
aşezi pe locul cel mai de pe urmă... Tu aşază-te în cel din urmă loc. Și 
văzându-te cel ce te-a chemat, să-ţi zică: Prietene, mută-te mai sus” (Luca 14, 
1-9). 


Cu grijă, Domnul previne şi fereşte de calea dureroasă care te dă în jos, te 
prăvale. Dar de jos nu ai unde să cazi; în schimb, ai unde să urci — cu duhul. 


Şi Domnul continuă: “Când faci prânz sau cină, nu chema pe prietenii tăi, 
nici pe fraţii tăi, nici vecinii bogaţi (...). Cheamă pe săraci, pe neputincioşi, pe 
şchiopi, pe orbi. Fericit vei fi, că nu pot să-ţi răsplătească. Ţi se va răsplăti la 
învierea drepţilor. Atunci, auzind unul din cei care şedeau cu EI la masă, I-a 
zis: Fericit este cel ce va prânzi în împărăţia lui Dumnezeu ” (Luca 14; 12-15). 
Cuvântul era inspirat de însăşi prezenţa Domnului, era imaginea unei cine 
împreună cu Fiul lui Dumnezeu, o anticipare a Împărăției. Ucenicii vor şi spune 
mai târziu: “Noi am mâncat şi am băut împreună cu El” (Fapte 10,41). 





Într-o asemenea atmosferă duhovnicească, liturgică, Mântuitorul rosteşte 
cunoscuta Pildă a celor chemaţi la cină. Şi a zis: “Un om oarecare a făcut cină 
mare şi a chemat pe mulţi. Și a trimis la ceasul cinei pe sluga sa ca să spună 
celor chemaţi: Veniţi, că iată toate sunt gata. Au început însă toţi, câte unul, 
să-şi ceară iertare. Cel dintâi i-a zis: Doamne, țarină am cumpărat şi am 
nevoie Să ies ca s-o văd; te rog iartă-mă! Altul a zis: Cinci perechi de boi am 
cumpărat şi mă duc să-i încerc; te rog iartă-mă. Al treilea a zis: Femeie mi- 
am luat şi de aceea nu pot veni. Întorcându-se, sluga a spus stăpânului său 
acestea. Și atunci, mâniindu-se, stăpânul casei a zis: leşi îndată în pieţele şi în 
ulițele cetăţii, şi pe săraci, şi pe neputincioşi, şi pe orbi, şi pe şchiopi adu-i 
dici. Şi a zis sluga: Doamne, s-a făcut precum ai poruncit şi tot mai este loc. 
Şi a zis stăpânul către slugă: leşi la drumuri şi la garduri şi sileşte să intre, ca 
Să mi se umple casa, căci zic vouă: Nici unul din bărbaţii aceia care au fost 
chemaţi nu va gusta din cina mea”. 


Preaiubiţilor, aceasta este parabola. Mântuitorul a rostit-o în chip deosebit — 
atrag această luare aminte. Căci L-am auzit pe El vorbind, chemând la cină, la 
Cina împreună cu El; tainic, precum la cina de dinaintea jertfei, patimii Lui, 
când a rostit: “Luaţi, mâncaţi, acesta este trupul Meu; beți dintru acesta toți, 
acesta este sângele Meu”. Adăugând: “Aceasta să o faceţi întru pomenirea 
Mea”. Când lisus rosteşte parabola aceasta, să facem legătura adâncă între 
cuvintele ei şi Cina cea de Taină. 


EI le-a vestit atunci celor de faţă: “Un om oarecare a făcut cină”. Omul care a 
făcut cină este Dumnezeu. Mântuitorul aşa se numea mereu: Fiul Omului. De 
la Sfinţii Părinţi am înţeles că se numea aşa fiind între oameni, făcându-se 
Om: iată, Eu Om m-am făcut pentru voi; şi Eu ca Om, ca Dumnezeu şi Om, 
fac cina şi vă chem la această cină, la această împărtăşire cu Mine; cina — 
darurile Lui, bunătățile acestui pământ al Lui, viaţa Lui însăşi. Chemaţii cei 
mulţi suntem noi. Toţi suntem chemaţi la acest ospăț. Nu însă toţi şi aleşi. 

Domnul va spune altcândva: “Mulţi chemați, puțini aleşi”. De ce? “Ales devine 
cel ce răspunde la chemare” . Aşa s-a petrecut 
şi în parabolă. Chemaţi au fost mulţi. 


La ceasul cinei, după obiceiul timpului, a fost trimis slujitorul să spună celor 
poftiţi de mai înainte: “Veniţi, că iată toate sunt gata”. “Gata”, ca în zilele 
creaţiei. Pentru fiecare zi a creaţiei Sfânta Scriptură grăieşte: “Și a văzut 
Dumnezeu că este bine, că este frumos... ”. lar la zidirea omului, “a privit 
Dumnezeu toate câte a făcut şi iată, erau bune foarte” (Facerea 1, 31). Acum, 
la pregătirea acestei Cine, Domnul dă poruncă slujitorilor să spună celor 
chemaţi: “Veniţi că iată toate sunt gata”. Sunt cu desăvârşire gata; căci, iată, 
acum a venit “plinirea vremii, când Dumnezeu a trimis pe Fiul Său născut din 
femeie (din Fecioara-Maică), născut sub Lege, ca pe cei de sub Lege să-i 





răscumpere, ca să dobândim înfierea” (Galateni 4; 4-5), să dobândim darul 
înfierii divine; dar în cel mai real, concret fapt: cinând, mâncând cu EL. Şi nu 
numai primind din mâna Lui, nu numai cu ceea ce aduce EI la Cină, ci cu 
Trupul Lui: “Că Tu eşti Cel ce aduci şi Cel ce Te aduci, Cel ce primeşti şi Cel 
ce Te împarţi, Hristoase Dumnezeule”, se roagă preotul la aducerea Sfintelor 
Daruri. “Gata sunt toate” pentru că de faţă este Cel prin Care Tatăl toate le-a 
făcut; acum, Cel Care trup S-a făcut de la Duhul Sfânt şi din Fecioară e de faţă 
şi cheamă: “Veniţi la Cină! Împăratul ne aşteaptă”, oferindu-ne Pâinea cea vie 
care S-a pogorât din cer, pâinea — “Trupul Meu care dă viaţa lumii”(loan 6, 
51). 


Cuvântul Ziditorului este numai da: “Veniţi la Mine. Pe cel ce vine la Mine 
nu-l voi scoate afară”. Făptura Lui, omul, poate să spună şi nu. Dar ferice de 
cel ce spune nu numai răului. Unul din cei chemaţi 1-a vorbit slujitorului despre 
țarina lui: “Tocmai am cumpărat-o acum şi am nevoie s-o văd”, altul: “Cinci 
perechi de boi am cumpărat şi mă duc să-i încerc”, în sfârşit, al treilea: 
“Femeie mi-am luat şi de aceea nu pot veni” . Împiedicau acestea prezenţa 
celor chemaţi la cină? Sau nesocotea Ziditorul această lume, a Lui? Nu, 
pentru că “toate printr-Însul s-au făcut” (loan 1, 3) şi pe toate le iubeşte. 
Pământul îl numeşte doar “aşternut picioarelor Lui” (Matei 5, 35); boul şi 
asinul Îi încălzesc trupul în peştera naşterii Lui, aceste vieţuitoare 
recunoscând în iesle pe Stăpânul lor (Isaia 1, 3); de asemenea, El, Hristosul 
Domnului, binecuvântează nunta din Cana Galileii (loan, cap. 2). Deci pe 
toate acestea: țarina, boii, familia, le cuprinde în grija şi iubirea Lui divină. 
Putea atunci stăpânul să se mâhnească şi să osândească pe cei ce l-au refuzat 
cinarea împreună pentru că iubeau şi ei aceste făpturi pe care EI le-a zidit? 


Dar iată: țarina, boii, familia umană; altfel spus, în câteva cuvinte e cuprinsă 
lumea toată. Aici este un adânc de înţelegere, negrăit. Anume: El cheamă la 
Cină şi Cina e împlinită, e rânduită, e gata, e făcută, dacă vreţi, din toate aceste 
categorii, din întreaga făptură, şi pentru om. De aceea şi în Apostolul care se 
citeşte astăzi (cu legătură adâncă întotdeauna între Apostol şi Evanghelie), 
vedem că în Hristos “avem răscumpărarea prin sângele Lui, prin iertarea 
păcatelor (prin jertfa Lui), El Care este chipul lui Dumnezeu Celui nevăzut, 
mai întâi născut decât toată zidirea” (Coloseni 1, 14-15). El e Capul întregii 
zidiri. Aşa cum Sfântul evanghelist loan spune: “La început era Cuvântul şi 
Cuvântul era la Dumnezeu şi Dumnezeu era Cuvântul. Acesta era întru 
început la Dumnezeu. Toate printr-Însul s-au făcut; şi fără de E nimic nu s-a 
făcut din ce s-a făcut” (loan 1, 1-3). 


Avem în această parabolă a Mântuitorului participarea, părtăşia întregii 
creaţii. Deodată, Cina ni se descoperă drept jertfa Lui. Şi iarăşi, citim mai 

departe în Apostolul de astăzi: “...întru EI au fost făcute toate, cele din ceruri 





şi cele de pe pământ, cele văzute şi cele nevăzute, fie tronuri, fie domnii, fie 
începătorii, fie stăpânii. Toate s-au făcut prin El şi pentru El. EI este mai 
înainte decât toate şi toate prin EI sunt aşezate. EI este capul Trupului, al 
Bisericii; EL este începutul, întâiul născut din morţi, ca să fie EI cel dintâi 
întru toate. Căci în EI a binevoit Dumnezeu, să sălăşluiască toată plinirea” 
(Coloseni 1, 16-19). Pe noi toți Tatăl vrea să ne strămute în împărăţia Fiului 
iubirii Sale. 


Deci în această mărturie sfântă toate sunt cuprinse — simţim şi privim în adânc 
cu ochii duhului — în EI, în Hristos, El Care “Dumnezeu fiind, Om s-a făcut” şi 
ne cuprinde pe noi în Sine. Aici se dezvăluie taina întrupării Sale, taina 
înomenirii Sale. Toate cele săvârşite sunt făcute, sunt create din nimic, iubiţilor, 
căci zidind Dumnezeu lumea, făptura, din nimic, El coboară la ea, Se uneşte cu 
această făptură, să o îndumnezeiască, să o pătrundă cu dumnezeirea Lui, să nu o 
lase prada nimicului. lar ispita demonului aceasta a fost — cum ne 
încredințează dumnezeieştii Părinţi, îndeosebi Sfântul Atanasie cel Mare: că 
noi, rămânând numai în lumea creată din nimic, despărțindu-ne de 
Dumnezeu şi de veşnicia Lui, să tindem către neant. 


De aceea spunem în rugăciunile de seară: “Atorţiitorule, Cuvinte al Tatălui... 
Nu te dezlipi de mine... Cel ce eşti păstor bun al oilor Tale! Nu mă dă ispitei 
şarpelui, nu mă lăsa în pofta Satanei, odihneşte întru mine pururea, robul 
TăuJ...”. Rostul adânc al acestei rugăciuni este că eu, cel muritor, să simt 
odihna lui Dumnezeu întru mine. Pentru că demonul — şi îl simţim atât de bine — 
se ascunde, se face oarecum nevăzut ochilor noştri. Dar ori de câte ori omul 
gândeşte numai trupeşte (“Treci zi, treci noapte, apropie-te moarte”), în el se 
usucă parcă simţul nemuririi, al veşniciei, se usucă simţul credinţei în Cel 
Veşnic; şi în boală, în suferinţă, cade sub povara obsesivă a gândului morţii. 
lată, aceasta e ispita păcatului! Dumnezeu ne cheamă spre viaţă, nu spre moarte. 


Or, toate cele trei categorii evocate în Sfânta Evanghelie — cel cu ogorul, cel 
cu vieţuitoarele, cel cu căsătoria — absentează de la Cină. Refuză, sub pretexte 
lumeşti, să se unească cu Hristos, cu Fiul lui Dumnezeu Celui viu, Care toate 
le-a făcut: şi ogorul, şi vieţuitoarele, şi lumea oamenilor. Dar, în marea Lui 
bunătate, acestei lumi, zidită din nimic, EI îi întinde inelul Lui de logodnă, 
harul Lui. Îl cheamă pe om la această Cină, adică dumnezeiasca 
Împărtășanie; îl cheamă pentru a-l scoate din lumea morţii şi a-l uni cu EL; 
EI Care uneşte cerul cu pământul, dumnezeirea cu omenitatea. 


Se dezvăluie aici păcatul din adânc al omului care se lasă “inspirat” de demon. 
Cum vedea Dumnezeu atunci, şi mereu în istorie, trăim într-o lume 
desacralizată, care uită de El. Erau şi atunci oameni “puţin credincioşi”. Dar 
astăzi?! S-a şi întrebat Mântuitorul: “Când va veni Fiul Omului, găsi-va El 





oare credinţă pe pământ?” (Luca 21,17). Voiau cei de atunci — şi voiesc tot mai 
mult cei de azi — să cineze fără Dumnezeu. La porunca biblică “Din tot pomul 
din Rai să mănânci...” (Facerea 2,16), DIDI râicuiesre: 
“Prin aceste cuvinte socotesc că a vrut Dumnezeu Să spună: Suie-te prin toate 
făpturile la Mine, Viaţa cea adevărată”. Dintru început, Dumnezeu toate le-a 
pregătit pentru Euharistie, pentru Cina Lui. Să nu pierdem acum din vedere 
acest gând şi fapt: Cel Ce rosteşte parabola ascultată de noi, Cel Ce cheamă: 
“Veniţi la Cină...”, este Acelaşi Care la Cina cea de Taină zice: “Luaţi, mâncaţi, 
acesta este trupul Meu... Beţi dintru acesta toți, acesta este sângele Meu... ”. 
Cina, masa aceasta divină, este una cu El, este una cu ceea ce este El — 
Dumnezeu şi Om, Dumnezeu unit cu toată făptura Lui şi, în chip sublim, cu 
omul. 


Pe când omul este ocupat: cu ogorul, cu vieţuitoarele, cu femeia; ocupat cu toate 
acestea, dar fără Dumnezeu, fără Ziditorul lor. Doamne, Tu eşti acolo, sus, la 
originea lor, departe, departe în timp şi departe în spaţiu, iar noi suntem aici, 
departe de Tine, în lumea seculară a veacului acestuia. Le avem pe toate şi Te- 
am uitat pe Tine; şi fără Tine petrecem cu ele. Ne împlinim poftele prin ele. Cât 
de tragic! Fără Tine petrecem numai cu cele trecătoare, create din nimic, 
petrecem în întuneric, “în latura şi-n umbra morţii”. Ştim că Tu ai zis: 
“Despărţiţi de Mine nu puteţi face nimic”. În realitate, rămânem cu acest 
“nimic”, cei zidiţi din nimic, din neant. De aceea şi auzim nu o dată spunându- 
se, când cineva îşi dă obştescul sfârşit: “cutare a trecut în neființă” — în neant; 
am devenit filosofi ai neantului. 


Dar ele, cele ale ogorului, vieţuitoarele, adâncul, “omul tainic al inimii”, n-au 
oare glas, nu spun nimic? Nu cumva le auzim? Căci dintru început Adam a 
fost chemat prin poruncă: “Poţi să guşti din toți pomii grădinii”, cu înțelesul dat 
de : “Gustă din toate un singur fruct: viaţa Mea”. 
Nu le auzim noi cum strigă: “noi, omule, suntem pentru tine Împărtăşanie, 
Euharistie. Nu mă intina cu depărtarea ta de Dumnezeu, apropie-te, atinge-mă, 
primeşte-mă ca pe un sfânt dar! Pentru că din mine se aduc Sfintele Daruri. Din 
holda mea -— strigă ogorul — se aduce pâinea care e trupul lui Hristos, din 
boabele mele de struguri — strigă via — se alege vinul care devine sânge divin, al 
Împărtăşaniei!” 


Și odată cu glasul lor cheamă Hristos: M-am pogorât din cer, din veşnicie să 
Mă unesc cu tine şi cu cele aduse din nimic, din neant, şi pândite de neant, ca 
să le dau şi să vă dau eternitate; întâi de toate, ţie, omule, care te rogi în 
fiecare seară: “Atotţiitorule, Cuvinte al Tatălui, Tu singur fiind desăvârşit, 
Iisuse Hristoase, pentru multă milostivirea Ta nu Te dezlipi de mine, robul 
Tău, ci odihneşte întru mine pururea, Cel ce eşti păstor bun al oilor Tale. Nu 
mă dă ispitei şarpelui, nici nu mă lăsa în pofta Satanei, că sămânța 





putreziciunii este întru mine... ”. Da, sămânţa putreziciunii şi a morţii, semănată 
de demon, prin care el vrea să mă despartă de Tine, să mă despartă de Viaţă. 


Pentru care iarăşi mă rog către Preacurata, cea care Te-a purtat pe Tine, Viaţa: 
“Nepătată, neîntinată, nestricată, pururea Fecioară, a lui Dumnezeu 
Mireasă, care pe Dumnezeu-Cuvântul cu oamenii ai unit prin prea curată 
naşterea ta, şi firea cea lepădată a neamului nostru cu cele cereşti o ai 
împreunat...” (din rugăciunile pentru Sfânta Împărtăşanie). 


O, auziţi: firea fiecăruia dintre noi! Noi spunem adesea când ne vedem în 
slăbiciunea noastră, în neputința noastră trupească: “Doamne, sămânţa 
putreziciunii este întru mine”. Deci, când te vezi în slăbiciune, guşti parcă 
sămânţa putreziciunii. Când te vezi falnic şi măreț, cum zice canonul, te 
cuprinde ispita trufiei. Şi într-un caz şi în altul, despărțit de Dumnezeu, ești 
căzut. Fie că te sminteşte măreţia, bărbăţia, frumuseţea cuiva, fie că te scârbeşte 
neputința, putreziciunea, care vezi că e deja semănată de demon. Dar, 
dimpotrivă, când eşti cu EI la Cină, atunci te împărtăşeşti. Fie că e cuvântul lui 
Dumnezeu, care este Dumnezeu, fie rugăciunea (mai ales), în care vorbeşti cu 
Cel veşnic, fie Împărtăşania. Pentru care şi zice Canonul Sfintei Împărtăşanii 
(când citim Să ne cutremurăm, Să avem teologia rugăciunii, gândirea 
rugăciunii!): “Pâine a vieţii veşnice să-mi fie mie prea curat Trupul Tău şi 

rea Scump sângele Tău! Tămăduieşte toate pătimirile mele!” lar 
spune în rugăciunea lui: “Tu, Doamne, 
Tu, prin trupul şi sângele Tău, mă luminezi şi mă faci părtaş cu lumina. 


Străluceşti în mine şi mă faci părtaş dumnezeirii Tale, fără pizmuire (adică 
Tu nu eşti pizmaş pe mine, Doamne)”. 


Adică omul rămâne doar în lumea aceasta; unul lângă ogorul lui, potrivit 
meseriei, altul lângă vieţuitoarele lui, altul cu familia lui, dar fără Dumnezeu. 
Rămâi în lumea morţii. Deşi toate dau cuvânt şi slava lui Dumnezeu. Simţi 
parcă întreaga făptură: bobul de grâu, bobul de strugure, cum strigă: “Eu sunt 
Împărtășanie! Eu sunt Euharistie!”. Căci strigă lanul de grâu: “din mine ia 
Hristos pâinea şi o preface în trupul Lui” iar strugurele spune: “Din mine, din 
boabele mele ia Hristos şi din vin face sângele Său”. Toate strigă, toate 
mărturisesc că sunt Împărtăşanie. Ele strigă, iar noi nu auzim. Or numai în El e 
salvarea noastră, viaţa noastră. Şi, dimpotrivă, fără EI, rămânem în lumea 
morţii. Căci Dumnezeu — şi aici este taina — a creat lumea aceasta, dar şi-a 
logodit-o Lui prin harul Lui. Harul lui Dumnezeu este inelul nostru de 
logodnă cu Dumnezeu. Şi El a devenit Mirele Bisericii (aşa Îl numeşte şi 
Scriptura, şi Biserica) spre a ne cununa Lui; şi faptele acestea sunt logodnă a 


A 


Împărăției. 


Aşadar — citim în Scriptură — a trimis stăpânul pe slugă: “Mergi în pieţe şi în 





ulițele cetăţii, şi cheamă-i pe şchiopi, pe săraci, pe lipsiţi, pe toți”. Şi i-a adunat 
şi a venit sluga spunând stăpânului: “Mai este loc”. “Mergi atunci din nou, la 
uliți şi la garduri (adică la cei care, sărmanii, se țineau de garduri ca să poată 


merge) şi sileşte-i să intre, să mi se umple casa!”. Şi sluga i-a adunat. 


Un cuvânt aici ne cere o judecată şi o înţelegere mai adâncă: “Sileşte-i să intre”. 
Un mare teolog apusean, pe care din venerație nu-l numesc, tălmăceşte acest 
cuvânt prin “forțează-i să intre”. El socotea la vremea lui că află aici temei în 
Sfânta Scriptură pentru a forţa pe eretici să intre în Biserică. Adică în afară e 
silirea, constrângerea, iar înlăuntru se naşte convingerea. Acest teolog interpreta 
Sfânta Evanghelie în chip exclusiv juridic, autoritar, cauționând chiar violenţă, 
care anulează voinţa, libertatea conştiinţei, crezul lăuntric, deschizând astfel în 
istorie calea tragediilor inchiziției. Şi e ştiut că inchizita s-a îndepărtat de la 
Evanghelie, de la Noul Testament, de la Noul Adam, Care “S-a întrupat de la 
Duhul Sfânt şi din Fecioara Maria” şi aşa S-a făcut Om; şi a poruncit ca întreg 
lucrul Bisericii în lume să se împlinească numai prin puterea Duhului. De aceea 
Domnul însuşi “cu Duhul lui Dumnezeu izgonea şi demonii” din oameni 
(Matei 12; 28), nu cu rugul sau cu sabia. 


Contemporan unei astfel de interpretări apusene, Sfântul loan Gură de Aur 


spunea: “Cel ce ucide un eretic săvârşeşte un păcat de neiertat”. Și, unanim, 
afirmă: “Un lucru nu-l săvârşeşte Dumnezeu: Nu-ţi 


impune să-L iubeşti”. lar Sfântul loan Damaschin aduce o nuanţă nouă: “În 
necesitate nu e virtute”. Ceea ce este impus, ca necesar, nu mai e virtute. 
Dacă foloseşti forţa, atunci nu mai e virtute. Numai în libertate este virtute; de 
aceea, adăugă : “Dacă i-ai luat virtuţii libertatea, i-ai 
luat esenţa”. În tinereţe, pe la douăzeci de ani, cugetam şi eu: “Doamne, nu mai 
am nevoie de libertate; am nevoie de mântuire. Vreau, nu vreau, mântuieşte- 
mă!”. Mai târziu mi-am dat seama — o dată mai mult — de taina aceasta a 
Duhului Sfânt şi a libertăţii; numai aşa se câştigă virtutea (care înseamnă 
bărbăţie; de la latinescul vir, vâri — bărbat). 


Există însă o “silire” pe care o accepțţi de bună voie, despre care Sfântul Ioan 

spune: “Adevăratul creştin e o silire a firii”; şi care te învaţă să 
adaugi mereu: “zel peste zel, râvnă peste râvnă, foc peste foc”. lar aceasta, 
plinind cuvântul Mântuitorului, care zice: “Împărăţia Cerurilor se ia prin 
străduinţă, şi cei ce se silesc pun mâna pe ea” (Matei 1, 12). La Cina 
Mântuitorului, la dumnezeiasca Euharistie, la împărtăşirea din viaţa Fiului 
lui Dumnezeu, cu “silire”, cu râvnă şi focul duhului ajungem; cu acel foc 
care mistuie în noi “spinii patimilor”, ai urii, ai orgoliului, cei care ucid 
comuniunea. Prin acest foc al iubirii sfinte să întâmpinăm acum venirea 
Fiului lui Dumnezeu în lume! 





Deci în Duhul Sfânt, în Duhul Adevărului, în Duhul luminii şi al iubirii 
divine este mărturia adevărului. Aceasta a însemnat porunca Stăpânului: 
“Sileşte-i să intre”. “Căci adevăr zic vouă: Nici unul din cei trei nu va gusta 
din Cina Mea”. Adică nici unul din cei care au refuzat să ia parte la cină. Repet: 
în toată făptura e prezent Dumnezeu. Harul e legătura de unire între lumea 


zidită, creată din nimic, şi Cel Ce este Veşnicul Dumnezeu. Și 
zizit, creată dn nimic, și Cel Ce sete Vegnicul Diumnezeie Și humai lepăe Şi 


această legătură, împărtăşire de veşnicia Lui, eu o dobândesc prin rugăciune 
(căci eu mă rog Celui Veşnic), prin cuvântul Evangheliei (cuvântul vieţii 
veşnice) şi prin dumnezeiasca Împărtăşanie, prin participarea, părtăşia mea 
la dumnezeiasca întrupare a Fiului lui Dumnezeu. 


Un episcop a fost întrebat: “De care fapte se teme diavolul mai mult? Care 
sunt puterile care îl opresc pe el?”. Și acest episcop mărturiseşte că i-au 
răspuns chiar demonii: “Trei sunt puterile voastre, pentru care noi nu ne 
putem atinge de cel credincios: unul e darul pe care îl poartă el atârnat de 
grumaz; altul e apa; iar altul e trupul lui Hristos”. Semnul şi darul pe care-l 
poartă creştinii la grumaz e semnul Sfintei Cruci; apa e taina sfântului Botez; 
trupul e dumnezeiasca Împărtăşanie. Cei care se simt loviți, bântuiţi de 
duhurile rele să cugete totdeauna la aceste trei daruri dumnezeieşti. 


Toate cele trei categorii — ogorul, vieţuitoarele, omul — aşa le vede şi le cere 
Mântuitorul: să fie ca o ofrandă adusă lui Dumnezeu. Să mă simt totdeauna în 
starea aceasta de oferire, de jertfă. Nu în sensul morţii, pentru că jertfa nu e 
moarte; e moarte numai a răului, a păcatului. Altfel, adânc, moartea este 
inconştientă; jertfa o săvârşesc conştient. 


Y. Jertfa e da; moartea e nu; 
Y. jertfa e lumină, moartea este întuneric; 
Y. jertfa e profeție, viziune a viitorului, a învierii; profeția morţii e groapa. 


Deci starea aceasta de jertfă, de oferire lui Dumnezeu -— aşa cum rostim la 
dumnezeiasca Liturghie: “Ale Tale dintru ale Tale, Ţie Îți aducem de toate şi 
pentru toate”; ale Tale sunt, Doamne, şi ogorul, şi vieţuitoarele, şi soția sau 
soţul; dintru ale Tale, Ţie Îţi aducem de toate şi pentru toate — aceasta a vrut să 
spună dumnezeiasca Evanghelie, în lumina Cinei, Evanghelia care e citită astăzi 
tocmai pentru întâmpinarea venirii, întrupării Fiului lui Dumnezeu, când 
creştinii se spovedesc şi se împărtăşesc. 


O pomenim astăzi, de asemenea, pe Sfânta Lucia; Lucia, care înseamnă lumină. 
Ce nume minunat! O mică paranteză: vedeţi, cuvântul lume, la noi, vine de la 
lumină. E un cuvânt latinesc, dar din latina noastră populară, de aici, venită din 
sudul Dunării, unde s-a întins Imperiul Roman încă pe la anii 165, după o 





bătălie prin care a fost cucerită Macedonia. Şi această limbă latină, populară, am 
primit-o în sufletul nostru şi am pecetluit-o cu duhul nostru. Dacă în Apusul 
latinofon lumea este el mondo (în spaniolă), îl mondo (în italiană), sau le monde 
(în franceză), la noi nu vine de acolo; vine de la cuvântul lumen, care înseamnă 
lumină (a căzut n şi a rămas lume). Deci, la noi, cuvântul lume vine din 
lumină. Fapt de mare însemnătate: lumea e lumină pentru noi; şi lumină 
trebuie să fie. 


Deci Lucia, pe care o pomenim astăzi, aceasta înseamnă: lumină. Sfânta Lucia 
a trăit pe la anii 300 d.Hr.; era din Siracuza. De copilă, pe la cinci ani, i-a 
murit tatăl; şi a crescut, în Sfătuirile mamei ei, Eutihia, cu mare evlavie şi 
curăţie. Făcându-se mărişoară, s-a îmbolnăvit mama ei. Și a îngrijit-o cu 
sfinţenie negrăită. Și tot suferind mama ei — avea o pierdere de sânge 
continuă — auzi ea într-o zi în Evanghelie că o femeie bolnavă de această 
pierdere de sânge s-a atins doar de veșmintele Mântuitorului şi s-a vindecat... 
Se afla prin locurile acelea mormântul unei martire, Sfânta Agata. Și 
evlavioasă Lucia şi-a zis: dacă va merge mămica mea şi se va atinge de 
moaştele, de mormântul ei, se va vindeca. Și a mers împreună cu mămica ei şi 
cu credinţa S-au rugat şi cu lacrimi (credinţa care pleacă din adânc, din acel 
adânc care are legătură cu Dumnezeu) şi s-a vindecat. 


Iubiților, rugăciunea nu trebuie s-o rostim aşa, fără cugetare la ea; ci gândit 


fiecare cuvânt. Această cugetare adâncă e în suflet. Şi când eu, cu credință 
rostesc orice cuvânt al rugăciunii Tatăl nostru — Te simt, Tată, pe Tine, sau când 
rostesc Doamne lisuse Hristoase, Fiul lui Dumnezeu — simt, conştientizez că Tu 
eşti Fiul lui Dumnezeu Celui viu, iar când mă împărtăşesc, realizez că Tu eşti 
Cel Care “ai venit să-i mântuieşti pe cei păcătoşi...”. Cu această stare s-a rugat 
Sfânta Lucia, în acea adâncime a sufletului ei, locul de tâlc al omului cu 
Dumnezeu, mai adânc decât trupul. 


Or, cei poftiți la cina din pilda Mântuitorului n-au trăit în adâncul lor această 
legătură cu Stăpânul care îi chema la masa Lui; ci numai în trup. Şi dacă eu îmi 
îndrept atenţia numai către trup, o îndrept către muritor şi către moarte. Şi dacă 
eu mănânc doar pâine şi vin, şi orice din lumea aceasta, fără să simt că e darul 
lui Dumnezeu, atunci mă unesc cu ce e mortăciune. Şi uit parcă, şi sunt surd la 
glasul făpturilor care, cum spuneam adineaori, toate strigă, şi bobul de grâu, şi 
bobul de strugure: “Eu sunt menit pentru Împărtășanie”. 


Aşadar, revenind la Sfânta Lucia, mama ei s-a atins de trupul sfinţit al Sfintei 
Agata, şi s-a vindecat. Dacă s-a vindecat, au hotărât să trăiască într-o stare de 
jertfire în faţa lui Dumnezeu. Și au început să dăruiască sărmanilor tot ce 
aveau. Dar logodnicul Luciei şi-a întrebat slugile: “Dar ce e cu Lucia? (EI 
avea de-acum plan de căsătorie.) De ce dă toate acestea?”. Una din slugi i-a 





spus: “Vrea să adune bani ca să obţină o moştenire deosebită, o mare 
moştenire” (înţelegeţi tâlcul). Prin urmare, observând el că ea nu osteneşte în 
dărnicia ei, a întrebat-o ce are de gând. Ea a răspuns: “De-acum eu mi-am 
descoperit Logodnicul şi Mirele meu”. Era, vai, în vremea prigoanei lui 
Dioclețian. ”Vei da seama pentru cuvântul tău”, i-a făgăduit logodnicul ei şi 
a pârât-o mai-marelui cetăţii. A fost chemată în judecată, cum erau atunci 
chemaţi creştinii, iar cei dintre ei care rămâneau nestrămutaţi din credinţa lor 


erau Supuşi torturii. 


În faţa judecătorului a spus: “Eu pentru această trăiesc. Tot ce am agonisit 
am oferit ca jertfă Mântuitorului pentru Cina Domnului, săracilor. Să ia 
parte ei la această Cină, căci toate le socotesc un dar al lui Dumnezeu. lar 
acum nu mai am nimic şi mă ofer pe mine ca jertfă Mântuitorului. Eu sunt 
ofrandă, jertfă Lui”. 


Erau de faţă şi logodnicul, şi chinuitorul ei: “Aceste cuvinte spune-le 
creştinlor tăi, nu mi le spune mie! Noi ne închinăm mai-marilor noştri”, 
“Sunteţi liberi s-o faceţi. Dar eu nu cunosc alt mai-mare. Mai mare este 
Hristos”. “Îndată vor înceta cuvintele acestea în gura ta” — a strigat 
schingiuitorul ei. “Niciodată, a răspuns ea, niciodată cuvântul lui Dumnezeu 
nu va înceta în lume”. Atunci a fost supusă caznelor; între altele, au aprins 
foc mare în jurul ei. Ea a Stat cu mâinile înălțate la cer şi s-a rugat 
Mântuitorului, şi flăcările n-au atins-o. Și a fost lovită cu sabia. Și aşa a 
mucenicit această Lucie, această lumină, iubiţilor. 


Cu asemenea mărturii întâmpinăm noi astăzi pe Hristos, Cel care S-a făcut nouă 
jertfă, ca prinşi, cuprinşi şi noi în jertfa Lui, să-L simţim în noi ca ofrandă — 
repet — mai ales în cele trei ipostaze: în cea de rugăciune, în cea de citire a 
cuvântului dumnezeiesc şi în cea de Împărtășanie. 


Să simţim împărtăşirea cu veşnicia lui Hristos, iubiţilor! Sfântul Simeon Noul 
Teolog, tânguindu-se la o împărtăşanie de starea lui sufletească, zice: 
“Doamne, adeseori primesc Trupul şi Sângele Tău, şi ştiu teoretic că eu mă 
împărtăşesc cu Trup şi Sânge, dar eu nu Simt, Doamne! Tu, Care ai trecut 
prin uşile încuiate (deci Tu, al cărui Trup e îndumnezeit), Doamne, 
luminează-mă cu Duhul Tău cel Sfânt. Înduhovniceste-mă, Doamne! Să simt 
cu duhul în pâinea şi vinul de pe altar, Trupul şi Sângele Tău! Înduhovnicite, 
îndumnezeite, Doamne!... Și aşa, din Tine să mă împărtăşesc, şi aşa să 
trăiesc mereu taina Ta, Doamne, taina venirii Tale. Să simt că Împărtăşania 
este darul eternității Tale, Doamne! Ca în toate eu Te văd pe Tine, căci toate 
prin Tine S-au făcut, şi toate sunt un dar, o Euharistie, toate dorind să devină 
trup şi sânge dumnezeiesc”. 





Şi eu însumi Să fiu părtaş la Cina Ta, la Trupul şi Sângele Tău, la masa Ta, 
în casa slavei Tale... Cu Tatăl şi cu Duhul Sfânt, cu rugăciunile Maicii Tale 
şi ale tuturor sfinţilor. 


Amin. 





Părintele Gheorghe Calciu - Predică la Duminica a XXVIII (Pilda celor 
poftiţi la cină ) 


“Împăratul acesta despre care e vorba în parabola a pregătit o nuntă pentru fiul 
său şi a invitat dinainte persoane care erau vrednice să vină la ospăț. Şi a venit 
vremea nunţii fiului său şi a trimis pe slujitori la cei care fuseseră chemaţi. Şi ei 
i-au răspuns: „Nu putem veni!”. Erau prinşi cu griji lumeşti, cu cumpărări de 
terenuri în loc de ţarine, erau cu maşini frumoase în loc de boi, şi n-au venit. 
Aceştia suntem noi. 


Aceasta parabolă are o interpretare istorică şi o interpretare personală. 


Interpretarea istorică este următoarea: Dumnezeu a trimis în lume pe Fiul Său şi 
a pregătit dinainte o nuntă. Nunta aceasta este una duhovnicească. Este nunta 
viitoare a Mântuitorului cu toţi cei care Îl vor iubi. EI este Mirele mistic. EI vine 
înainte în odaia de nuntă şi uşile se închid. Dacă fecioarele neînţelepte n-au 
untdelemn în candele, ele rămân pe-afară. Dacă noi nu răspundem la chemarea 
Tatălui să venim la nunta Fiului Său, suntem oameni pierduţi. 


Dar cei chemaţi pe vremea aceea erau iudeii. Pe toţi i-a chemat prin sute şi sute 
de slujitori, de proroci, de învăţători ai Legii şi de cărturari. Prin toţi i-a pregătit 
pe iudei ca să vină la nunta lui lisus Hristos. Şi ei n-au venit, ci au prefăcut 
nunta aceasta într-o moarte tragică şi o înmormântare. Şi au pierdut harul lui 
Dumnezeu, şi pierdut va fi până când nu vor recunoaşte cele făcute împotriva 
lui lisus. Pentru că la Răstignire, atunci când Pilat s-a spălat pe mâini înaintea 
mulțimii şi a zis: „Nevinovat sunt de sângele Dreptului acestuia, voi veţi 
vedea!” (Matei 27,24), iudeii au strigat: „Sângele Lui asupra noastră şi asupra 
copiilor noştri!” (Matei 27, 25). Acesta este un blestem pe care ei şi l-au cerut 
singuri. 





După aceea Mântuitorul, la Învierea Sa, i-a trimis pe Apostoli la toate 
neamurile, ca să-i cheme pe toți. Şi Apostolii au împărțit pământul şi au 
propovăduit: în Africa, în Abisinia îndeosebi, în Asia, în Tracia, în Grecia, în 
zona geto-dacă şi tracă până în Crimeea (unde a fost Apostolul Andrei). Toţi au 
propovăduit. lar în casa Domnului încă mai era loc la masă. Putea să mai vină 
oricine. 


Atunci s-a adresat Dumnezeu celor simpli, celor bolnavi, pe care i-a vindecat, 
celor cu probleme mari, pe care i-a liniştit sufleteşte, celor care aveau demoni în 
ei, pe care i-a izbăvit, şi tuturor acestora: şchiopi, orbi şi celor care nu ştiau 
multe lucruri, care locuiau prin peşteri sau prin case sărăcăcioase sau prin 
colibe. Cu toată dragostea pe toţi i-a chemat! N-a existat nici unul care să nu fie 
chemat! Toată lumea a fost chemată, pentru că mai era loc. Şi aşa s-a umplut 
casa Domnului. Atunci Mântuitorul nostru, Dumnezeu a zis aşa: cei care n-au 
venit şi Eu i-am chemat, în veci nu vor gusta din cina Mea! 


lar interpretarea duhovnicească e că azi, pentru noi, chemarea la nuntă 
înseamnă chemarea la Sfânta Împărtășanie. Aceasta chemare este pentru noi. 
Suntem chemaţi toţi la Biserica lui Hristos, la nunta lui lisus Hristos. Cea mai 
mare nunta a Sa nu este atât Învierea, care este mântuitoare, cât nunta aceasta 
despre care se vorbeşte acum şi care este Cina Domnului. Ea este ceea ce facem 
noi aici, în Altar, când, prin rugăciunea preotului, care are harul de la episcopul 
său, Duhul Sfânt coboară peste Sfânta Masă şi preface pâinea, adică prescura şi 
vinul în Trupul şi Sângele Domnului. 


Pe prescura mare este în centru un fel de sigiliu. E o cruce care o împarte în 
patru şi pe care scrie: Îs, Hs, Ni, Ka. Ni înseamnă victoria şi Ka înseamnă 
biruitorul, deci lisus Hristos Biruitorul. Pecetea se taie în patru şi se pune pe 
Sfântul Disc în numele Tatălui şi al Fiului şi al Sfântului Duh. Vă împărtăşiţi 
din ea cei care vă spovediţi, care aţi postit şi v-aţi curăţit sufletul ca să puteţi lua 
parte la Cina Mântuitorului. 


Să nu se întâmple cu voi ceea ce s-a întâmplat cu cei din parabolă, care în veci 
nu vor gusta din Cina Mântuitorului! Nimeni nu este lipsit, decât dacă el se 
lipseşte pe sine, nerăspunzând chemării lui Hristos. Adică nu-şi curăţeşte inima 
şi sufletul de păcate prin mărturisire şi nu reuşeşte să se facă vrednic de 
împărtăşire prin post şi rugăciune, Sfântul Apostol Pavel spune aşa: cine bea 
Paharul acesta şi mănâncă Trupul acesta cu nevrednicie, îşi ia singur sieşi 
osânda. 


Aşa că vă rog să luaţi asupra dumneavoastră toată parabola aceasta. Nu să o 
citiți ca pe o poveste, ca pe un Făt-Frumos care vine, ci să vi-o însuşiţi, să vă 
identificaţi cu cei ai lui lisus, sau cu cei care L-au respins pe Hristos şi cu cei 





care au fost chemaţi oarecum forţat la lisus. Majoritatea ortodocșilor suntem, să 
spun aşa, printr-o „forţare” încreştinaţi prin Botez... La naştere copilul nu ştie 
nimic. El este o fiinţă neştiutoare, ca un neştiutor de pe stradă. Pe copil îl 
botezăm şi îl facem creştin. Dar el trebuie să se increştineze apoi prin părinți, 
prin naşi, prin educaţia care se face în şcoală şi prin el însuşi. Atunci este 
chemat cu adevărat şi vine la Hristos ca un copil care ştie ce e păcatul, ştie că 
trebuie să se mărturisească, să se împărtăşească, care ştie că există un ritual, 
o taină a nunţii Fiului de Împărat. Această lucrare s-o facem cu toții. 


Despre haina de nuntă 


Ce înseamnă haina de nuntă? Ce înseamnă haina de nuntă pentru noi, care 
venim la biserică? Pe unii îi vedem că se îmbracă mai frumos. Alţii nu se 
îmbracă frumos pentru că nu au haine sau nu au tragerea de inimă pentru 
veșmintele exterioare. Dar toţi trebuie să ne îmbrăcăm în haina slăvirii lui 
Dumnezeu. Toţi trebuie să ne îmbrăcăm în haina pocăinţei, să punem peste 
sufletul nostru un veşmânt curat, alb, care reprezintă purificarea sufletului 
nostru prin rugăciune pentru venirea la biserică. 


Când vii la biserică nu-i ca la serviciu, nu este ca la restaurant. Când vii la 
biserică te pregăteşti sufleteşte cu o zi înainte sau chiar cu o săptămână înainte. 
Spui: „Duminica viitoare mergem la biserică”. Se întâmplă ceva în suflet, un 


tremur, sufletul capătă altă vibraţie decât cea din lumea de toate zilele. În fiecare 
zi te duci la serviciu şi eşti sătul de el, dar trebuie să munceşti ca să-ţi câştigi 
viaţa ta şi a copiilor tăi. (...) 


La biserică vii să-ţi îndulceşti privirile spirituale. Aici vezi biserică plină de 
Sfinţi, ei sunt prietenii noştri. Toţi aceşti Sfinţi pe care-i vedeţi zugrăviți sunt 
prietenii mei şi ai dumneavoastră. Ei se roagă cu noi, îi chemăm în ajutor şi 
ei ne răspund. Noi spunem: „Rugaţi-vă pentru noi!” şi ei se roagă pentru noi. 
Dacă te cheamă Vasile, spui: „Sfinte Vasile, roagă-te pentru mine 
păcătosul!”. Şi el se roagă pentru tine. Aici venim cu altă vibraţie sufletească. 
Ieşim din dimensiunea umană şi intrăm într-o dimensiune cerească. Aici 
luăm contact cu adevăratul Împărat. 


Dacă venim însă la biserică aşa cum mergem la restaurant sau într-o excursie, 
nu avem haina de nuntă. Venim în haina de toată ziua, plină de păcate, cu tot 
ceea ce în decursul săptămânii am adunat. Venim în inima noastră cu răutăţi, cu 
insulte, cu vorbiri de rău, cu alte păcate mai grave, cu desfrânări, cu beţii. Nu 
poţi să aduci sufletul aşa la biserică, trebuie să-l curăţeşti puţin. Aşa cum atunci 
când te duci la servici îţi pui o haină mai frumoasă, o cămaşă mai curată, aşa 
trebuie să vii în biserică, la slujbă, cu un suflet purificat şi împodobit. Să fie 





ceva în tine care radiază în afară sfinţenie, bucurie şi iertare, prin care şi tu ierți 
ŞI ceri iertare tuturor. Aceasta este haină de nuntă. 


Dacă vii la biserică fără haina de nuntă, Împăratul, Care este aici de fiecare dată, 
lisus Hristos ştie ce aduce fiecare cu dânsul, dacă aduce o inimă pocăită sau 
măcar o inimă îndurerată pentru păcatele făcute. Ştie dacă cineva vine cu sfidare 
în biserică, fără să-i pese de Dumnezeu, dacă vine doar de ochii lumii sau 
fiindcă a auzit că dacă are nevoie de ceva şi se roagă, Dumnezeu îi ajută... Nu 
se intră în Împărăţia lui Dumnezeu pentru că ai venit la biserică. Nu se intră 
în Împărăţia lui Dumnezeu pentru că te-ai închinat şi ai aprins lumânări. Se 
intră în Împărăţia lui Dumnezeu atunci când vii pregătit cu haină de nuntă, 
cu haină de Cină. Haina aceasta de Cină este o haină spirituală, 
duhovnicească. Este tot ceea ce facem noi ca să ne rupem de păcat. 


Încercaţi deci să vă pregătiți sufletul pentru biserică. Încercaţi să lăsaţi la uşa 
bisericii toate patimile lumeşti. Dacă aveţi vrăjmăşie cu cineva, lăsaţi-o afară! 
Împăcaţi-vă! Dacă v-a tulburat cineva cu ceva, iertaţi-l! Dacă aţi tulburat pe 
cineva cu ceva, cereţi iertare! Şi mai presus de orice, cereţi iertare lui 
Dumnezeu, că atunci când intraţi în biserică, să intraţi cu sufletul împăcat”. 


(din: Părintele Gheorghe Calciu, Cuvinte vii. “A Sluji lui Hristos înseamnă 
suferinţă”, Editura Bonifaciu, 2009) 





Ierodiacon Visarion lugulescu - Duminica Sfinţilor Strămoşi (a XXVIII-a 
după Rusalii) - Cina împăratului 


Și a trimis la ceasul cinei pe sluga Sa ca sa spună celor chemaţi: Veniţi, că 
iată toate sunt gata. (Luca XIV, 17) 


Fraţi creştini, mare de tot a fost neghiobia oamenilor din pilda Evangheliei de 
astăzi. Am auzit că un om a făcut cină mare, a pregătit un ospăț bogat şi strălucit 
şi a poftit lume multă ca să vină să mănânce la el. La o masă aşa bogată ar fi 
trebuit ca cei chemaţi să alerge într-un suflet ca să guste din bunătăţile pregătite. 
Dar ce vedem? 


Cei poftiţi, în loc să se grăbească, nici n-au vrut să audă, căci unii s-au dus la 
holdele ori afacerile lor, iar alţii s-au încurcat în poftele păcatelor trupeşti. 
Această cină de care vorbeşte Sfânta Evanghelie de astăzi este masa cea bogată 
în hrană duhovnicească, din Sfânta Biserică. 


Omul care a făcut cina este Dumnezeu- Tatăl. Cina Lui înseamnă Împărăţia 
lui Dumnezeu, Biserica creştină aici pe pământ şi în ceruri. Pilda aceasta s-a 
împlinit în toate timpurile cu unii oameni, căci Dumnezeu a chemat, prin slugile 
Sale, să vină lumea să se hrănească din masa Lui cea bogată şi bine pregătită în 
sfânta Lui casă, în biserică. 


Dar, cei mai mulţi n-au vrut să vină. Unii nerecunoscători, răzvrătiți ca şi iudeii, 
s-au dedat plăcerilor trupeşti, s-au împietrit la inimă, şi-au astupat urechile, 
respingând chemarea, lumina şi credința ca şi cei dintâi chemaţi. l-au orbit 
mândria şi lăcomia, adică grija de bogății şi desfătările lumești, desfrânarea. 
Astfel, n-au voit să asculte glasul trimişilor Domnului, ca să vină să mănânce 
din ospăţul mântuitor, spre folosul sufletului şi al trupului. 


Să ne silim a înţelege Sfânta Evanghelie de astăzi, iar noi niciodată să nu 
căutăm scuze, care întotdeauna Sunt neîntemeiate, şi să venim la ospăţul cel 
Dumnezeiesc din casa Domnului, în Sfânta Biserică. 





Să vedem acum în ce împrejurare a spus Domnul aceasta pildă. Pe la începutul 
lunii decembrie din anul al treilea al propovăduirii Sale Mântuitorul se ducea la 
Ierusalim pentru sărbătoarea înnoirilor şi, pe cale fiind, una din căpeteniile 
fariseilor L-a invitat la masă. Mântuitorul a primit şi, intrând în casa fariseului, a 
stat la masă. Aici, după obiceiul Său, folosindu-se de acest prilej pentru a învăţa 
pe cei de la masă, EI le-a vorbit de binefacerile către cei săraci şi le zise că acei 
care hrănesc pe cei lipsiţi vor fi săturaţi de Dumnezeu în cer. La aceste cuvinte 
unul din cei de faţă a zis: “Fericit este cel ce va cina întru Împărăţia lui 
Dumnezeu. * 


Mântuitorul, răspunzând acestuia şi la toţi care-L ascultau, le-a arătat prin pilda 
aceasta că toţi pot lua parte la această cină din Împărăţia Cerului, dar că cea mai 
mare parte a lumii nu va cina în cer, pentru că alege mai mult bunurile din 
lumea aceasta trecătoare, uitând de ospăţul ceresc. 


Toţi oamenii Sunt chemaţi la cină, căci Dumnezeu vrea ca toţi să se 
mântuiască şi să ajungă la cunoştinţa adevărului. Dărnicia fără de margini a 
lui Dumnezeu este mare prin belşugul bucatelor ce se servesc aici pe pământ. 


Casa lui Dumnezeu este Sfânta Biserică, 

Y bucatele care se servesc la masa Lui sunt Trupul şi Sângele Domnului 
nostru lisus Hristos care se dau prin Sfânta Împărtășanie, aceasta fiind 
adevărata Cină de mare taină pe pământ. 

Y Hrana şi băutura de la masa Domnului mai pot fi Cuvântul lui Dumnezeu 
din Sfânta Evanghelie. 

Y Predicile şi învăţăturile sunt o adevărată hrană duhovnicească. 

Y Cântările cele sfinte, imnurile religioase cu melodiile lor dulci şi 
mângâietoare sunt cu adevărat o băutură răcoritoare ce veseleşte mintea, 
sufletul si inima. 


Toate Sfintele Taine sunt de mare folos omului aici pe pământ, dar, în chip 
deosebit, este Sfânta Liturghie, pentru că prin aceasta căpătăm cele mai mari 
binefaceri şi dobândim nenumărate foloase de la Dumnezeu, în Sfânta Biserică. 
Sfinţii părinţi ne asigură că, atunci când ascultăm cu credinţă o Sfântă 
Liturghie, cu frică şi cu smerenie, ne aşezăm la masă cu Sfânta Treime, cu 
Maica Domnului, cu Sfinţii Arhangheli şi cu cetele îngerilor, ale apostolilor 
şi ale sfinţilor părinţi. 


În timpul Sfintei Liturghii, lisus moare în chip tainic, dându-și viaţa pentru noi 
şi oferă Tatălui ceresc Sângele Său pentru mântuirea noastră, a celor care ne 
aflăm de faţă şi care suntem pomeniţi la Sfânta Proscomidie. În timpul Sfintei 
Liturghii se petrec minuni mari. În chip nevăzut, mulţi creştini care-şi plâng 
păcatele, după spovedanie, au fericirea ca acestea sa fie stropite cu Sângele 





Domnului Hristos şi curățite de petele păcatului. Sfinţii îngeri, în chip nevăzut, 
împart acestora daruri binefăcătoare. 

+ Când luăm parte la Sfânta Liturghie, diavolul este ţinut departe de noi, 
iar noi ajungem cu totul duhovniceşti, putând oferi şi noi jertfă sfântă de 
laudă pentru alții. Prin participarea la Sfânta Liturghie, aducem cea mai 
plăcută închinăciune Sfintei Treimi, lui Dumnezeu. Cinstim Patimile 
Domnului, cinstim pe Maica Domnului şi ne bucurăm împreună cu ea de 
darurile Fiului său. 

4 Luând parte la Sfânta Liturghie înseamnă a face cea mai mare şi 
frumoasă faptă. Este un act de credinţă suprem care ne asigură o mare 
răsplată. 


Sunt nenumărate darurile pe care le primim de la Cina cea de Taină, de la masa 
cea bogată la care suntem invitaţi prin Sfânta Evanghelie de astăzi. 


Ca să putem privi cu ochii cei duhovniceşti la marea milostivire şi la dragostea 
Fiului lui Dumnezeu, ascultați o istorioară, cu un frumos şi adânc înţeles. Un 
mare împărat, pe vremuri, avea o provincie îndepărtată, iar oamenii din acele 
ținuturi au început să se răzvrătească împotriva împăratului. Unii îl înjurau pe 
faţă iar alții atât se înrăiseră încât ajunseseră să spună că, dacă l-ar prinde, l- 
ar omori. Toate hulele şi necinstirile ajunseseră la urechile împăratului. 


EI adună toți sfetnicii săi în divan şi începu să se sfătuiască cu ei, cerându-le 
părerea şi întrebându-i ce să facă ca să liniştească pe cei răzvrătiți. Mai marele 
Oştirii îi zise: 

- Dă-mi oaste, împărate, şi mă voi duce să aduc pe cei răzvrătiți la tine ca să-i 


pedepseşti aspru. Împăratul însă clătină din cap şi nu aprobă. 


Se sculă atunci un altul şi zise: 
- Voi da o poruncă aspră, ca acela care va nesocoti numele tău să plătească cu 
capul. 


Altul zise: 
- Aceluia care nu se supune Să i se ia averea, împărate! 


Impăratul clătină din nou din cap şi zise: 
- La ce mi-ar folosi să am o ceată, un popor de sclavi care tremură, dar care 
pândeşte mereu prilejul ca să scape de mine şi să mă omoare? 


Sfetnicii toţi amuţiră. Dar iată că unicul fecior al împăratului, prințul 
moştenitor, se plecă înaintea tatălui său şi-i zise: 





- Tată, lasă-mă pe mine să mă duc la ei şi-i voi face să fie ascultători, 
întorcându-i la tine. 


Impăratul mirat îl întrebă: 
- Și cum ai vrea tu, fiule, să procedezi ca să-i faci ascultători? 


Prinţul grăi: 

- Eu le voi povesti de dragostea ta cea mare, de mila şi de bunătatea ta, de toate 
câte le-ai dat, câte le dai şi câte mai vrei să le dai şi nu voi înceta, tată, cu 
iubirea mea pentru ei până când nu-i voi scoate din rătăcire, pînă ce flacăra 
dragostei nu se va aprinde din nou în sufletele lor reci. 


Atunci împăratul privi cu lacrimi îndelung şi cu duioşie în ochii copilului, şi 
zise: 

- Da, mergi fiul meu, şi poartă grijă de cei căzuţi căci numai dragostea ta îi va 
putea izbăvi; numai mila şi dragostea ta îi vor aduce la adevărul cunoştinţei. S- 
a dus departe fiul în ţara răzvrătită şi nu ştia de odihnă, ci zi şi noapte căuta pe 
cei pierduţi şi rătăciţi ca să-i întoarcă la tatăl său. 


Dar, până la urmă, prețul plătit a fost foarte scump, căci a trebuit să-şi dea 
viața. În felul acesta însă biruinţa a fost mai strălucită. Acum, ce va face Tatăl 
acelor nelegiuiți şi nerecunoscători din pricina cărora a fost jertfit Fiul său? 
Cu ce pedepse va trebui să pedepsească pe aceia pentru care şi-a dat fiul, iar ei 
au disprețuit jertța dragostei şi l-au omorât? 


Din această istorioară, oricine ar putea bănui că aici e vorba de Tatăl ceresc, 
Împăratul Slavei şi de Fiul Său care a luat asupra Sa toate neputinţele 
noastre şi, plin de dragoste şi milă, a venit la noi, răzvrătiţii, înrăiţii şi 
păcătoşii ca să ne aducă la Tatăl. Dragostea Fiului lui Dumnezeu este fără 
margini, căci lumea răzvrătită şi răutăcioasă L-a omorât, răstignindu-L pe 
Cruce. El însă nu se depărtează de noi, nu ne-a lepădat, ci arată aceeaşi 
dragoste mereu, până la sfârşitul veacurilor. 


Aţi auzit de câte daruri ne învredniceşte, prin Taina Sfintei Împărtăşanii, atunci 
când El este prezent în fiecare duminică şi sărbătoare la Sfânta Liturghie. De 
aceea, cei care nu vin duminica la biserică, la Sfânta Liturghie, sunt consideraţi 
nesupuşi, neascultători, dispreţuitori ai Jertfei şi se lipsesc de toate acele daruri 
binecuvântate şi, astfel, viaţa lor este în pericol. 


Trăirea acestor oameni va fi numai în întuneric, în necazuri şi supărări şi se vor 
lipsi de tot binele sufletesc şi trupesc. Acelora care nu iau parte la Sfânta 
Liturghie nu le sunt primite nici celelalte slujbe şi rugăciuni pe care le fac, fie în 
biserică, fie acasă. 





La începutul creştinismului, creştini care îndrăzneau să lipsească duminica de la 
slujbă, erau dați afară din biserică sau puşi la canon aspru, ca să fie iarăşi 
primiţi. De la această nepăsare şi neascultare, la chemarea lui Dumnezeu, mari 
nenorociri se abat pe capul oamenilor, chiar aici în lumea aceasta. 


lată de ce multora nu le merge bine, n-au spor în casă, n-au căsătorie fericită, iar 
alţii chiar nu ajung la căsătorie şi astfel ruinează familia, iar ei se distrug 
sufleteşte şi trupeşte văzând cu ochii. Bolile încolțesc, căci Dumnezeu se 
depărtează de ei. Prin urmare, trebuie să ne înfricoşăm şi mai mult şi să 
înţelegem că astfel de suflete, care nesocotesc chemarea la biserică, atunci când 
vor trece în viaţa cea de dincolo, cu siguranţă nu vor gusta din fericirea veşnică, 
din frumuseţea Domnului şi din toate bunătăţile cele cereşti. 


Aţi auzit pe stăpânul acelei, case care a făcut cina, cum a zis: — “Nici unul din 
bărbaţii aceia care au fost chemaţi nu va gusta din cina mea”. Este greu 
pentru cei ce mor neîmpărtăşiţi şi nu-şi asigură mântuirea, fiindcă aceştia pleacă 
fără merinde în veşnicie. Cei care nu respectă ziua Domnului şi nu vin la 
biserică dau dovadă că sunt nişte răzvrătiți împotriva lui Dumnezeu. Aceştia vor 
avea parte de mari pedepse, şi în lumea aceasta, dar mai ales în cea viitoare. 


Trebuie să ţinem seama că, aşa cum reiese din Sfânta Evanghelie de astăzi, 


venirea la cina Domnului este obligatorie, căci vedem cum spune Domnul 
despre cei ce n-au venit, că nu vor gusta din cina cea cerească. lată de ce 
diavolul se luptă pe toate căile posibile ca să-l împiedice pe om să nu mai 
ajungă la cina Domnului, aşa cum de altfel vedem şi în minunata pildă din 
Evanghelia de astăzi. 


De ce, oare, credeţi că s-a mâniat Stăpânul pe cei poftiţi? Oare, pentru că s-au 
dus să-şi vândă ogorul sau să-şi încerce boii, ori pentru că s-au însurat? Nu 
pentru aceasta s-a mâniat Stăpânul, ci pentru faptul că s-au dus tocmai în 
ziua când trebuia să vină la cină. Atunci S-au găsit să-şi facă treburile 
pământeşti, tocmai când trebuia să se îngrijească de cele cereşti şi sufleteşti. 


Tot aşa, vrednici de osândit sunt acei creştini care, din pricina grijilor pentru 
hrană şi îmbrăcăminte, nu au niciodată timp pentru suflet. Din constatările 
noastre, ca părinţi ai bisericii, observăm că mulţi creştini nu se spovedesc şi nu 
se împărtăşesc câte 4-5 ani la rând. Întrebaţi fiind, aceştia răspund că n-au avut 
timp. 


Aceşti creştini nu spun că n-au avut credinţă sau că s-au îndoit de foloasele şi 
puterea Sfintei Taine, ori că au uitat pe Dumnezeu şi au lăsat sufletul în 
părăsire. Nimic din toate acestea! Ei spun scurt că n-au avut timp. Şi într- 





adevăr, s-au făcut robii trupului, hamalii îndeletnicirilor pământeşti. Seara şi 
dimineaţa, când e timpul să facă puţină rugăciune, duhul cel rău — diavolul — îi 
opreşte spunându-le: “Nu e timp, grăbiţi-vă şi mergeţi la ale voastre!” La masă 
nu se roagă, nu-l mulțumesc lui Dumnezeu pentru binele primit, fundcă duhul 
necurat le şopteşte mereu: “Nu este timp!” 


În schimb, cât de obosiţi sunt şi oricâte treburi ar avea, îşi fac timp pentru a citi 
reviste, ziare şi a sta ore întregi la palavrageală şi câte alte preocupări 
nefolositoare, fără să mai amintim de televizor, unde se iroseşte mult timp. Când 
vine ziua duminicii şi clopotele îi cheamă la închinare, ei amână, zicând că vor 
merge altă dată. 


Celor care sunt hotărâți totuşi să vină la biserică, nu se poate să nu le iasă 
diavolul înainte cu o ispită, ca să-i împiedice de a ajunge la Cina Domnului. 
Unora le trimite neamuri de departe, tocmai atunci, ca să-i reţină de a merge la 
biserică. Cei căsătoriți se scuză, ca şi omul din Evanghelia de astăzi, care 
spunea, după cum am văzut, că s-a însurat şi de aceea nu poate veni. 


Cei mai mulți, tocmai în ziua chemării la cină se găsesc să-şi facă poftele, 
împiedicându-se unul pe altul ca să nu ajungă la biserică. Alţii vin de departe pe 
la oraş, cu gândul să ia parte la slujbă, dar diavolul le iese înainte şi le aduce 
aminte că au de cumpărat câte ceva şi astfel aleargă ei din magazin în magazin, 
până obosesc de nu-i mai ţin picioarele. Ajung frânți de oboseală la Sfânta 
Biserică şi nu mai sunt în stare să se roage sau să asculte cu atenţie sfintele 
învățături. Mai mult pe chiar, pe unii atât i-a alergat necuratul şi 1-a tot dus, 
încât au scăpat şi sfânta slujbă şi ajung, la sfârşit, după ce cina s-a mâncat, 
ospăţul s-a terminat iar ei nu s-au folosit cu nimic, pierzând prilejul de mântuire. 


Aşa, o mare parte din oameni aleargă ca nişte hamali ai vieţii acesteia trupeşti, 
în goana nebună după plăceri, ca să dobândească fericirea veacului acestuia 
trecător. Aşa se trezesc mulți pe patul morţii, înşelaţi de demonii iadului, care le 
apar în clipa sfârşitului şi le spun: “Ai noştri sunteţi, căci nouă ne-aţi slujit toată 
viaţa”. În zadar mai cheamă atunci preotul, când nu mai pot vorbi şi nu mai au 
nici timp să facă pocăință pentru păcatele săvârşite. 


Dacă s-ar putea să întrebăm pe toţi nenorociţii ce se chinuiesc acum în focul 
iadului despre cauza osândirii, oare, ne-ar mai putea spune ei că n-au avut timp 
să vină la biserică şi să se pregătească? Nu cred că ar putea să ne spună aşa, ci 
cei mai mulți ne-ar răspunde: “Am ajuns aici fiindcă am prețuit mai mult decât 
sufletul nostru ogoarele, vitele, serviciile, afacerile şi petrecerile, iar pentru 
suflet n-am vrut să facem nimic. Neglijarea sufletului nostru ne-a depărtat de 
Dumnezeu şi ne-a făcut să ne scufundăm în păcate”. 





Scufundarea în păcate este cel mai mare izvor al necredinţei. Oare, de ce se 
împotrivesc oamenii şi nu vor Să guste din binefacerile mântuirii? Ce-i 
opreşte să se apropie de Dumnezeu, să vină la casa Lui, la masa Lui 
duhovnicească? lată ce: obişnuinţa rea în viaţa pământească prin care şi-au 
stricat inimile cu totul şi trăiesc în întuneric. 


Religia noastră creştinească nu-i o religie care să se învoiască cu slăbiciunile 
omeneşti şi cu păcatele. E aspră şi neînduplecată. La păgâni nu era aşa. La grecii 
vechi, orice păcat se putea săvârşi fără teamă, fiindcă orice patimă omenească 
îşi avea un reprezentant în cerul zeilor. Desfrâul avea zeul lui, beţia avea zeul ei, 
tâlharii îşi aveau patronii lor şi aşa mai departe. 


La noi este cu totul altfel, căci Hristos Dumnezeul nostru nu doreşte înţelegere 
şi pace cu slăbiciunile şi patimile noastre, pe care le condamnă. Învățătura lui 
Hristos osândeşte mândria, zgârcenia, lăcomia, desfrânarea, pizma, mânia şi 
toate păcatele, pentru că toate acestea spurcă sufletul şi trupul. De aceea, 
Domnul vrea să ne curăţim şi să nu le mai practicăm niciodată, devenind 
astfel curaţi sufleteşte şi trupeşte. 


Noi suntem permanent în luptă cu păcatul şi nu-l putem birui fără Harul 
dumnezeiesc pe care-L primim de la masa cea bogată a lui Dumnezeu, din 
Sfintele Taine şi din toate sfinţeniile din biserică. Zgârciţii care se închină la 
avere, femeile care-şi înşeală bărbaţii, tinerii care se tăvălesc în noroiul 
desfrânărilor niciodată nu vor asculta glasul Evangheliei care îi îndeamnă la 
luptă împotriva patimilor. Cei mai mulţi ar vrea să fie şi cu Dumnezeu, dar şi cu 
păcatele. 


Câte persoane nu vin la biserică, dar când aud că e vorba să se lepede de unele 
păcate, renunţă, fiindcă sunt aşa de legate de patimi, că li se pare ceva imposibil 
ca să se despartă. Spre exemplu, o tânără femeie nu poate să se despartă de un 
prieten cu care trăieşte de multă vreme, făcându-şi din el un zeu, un idol. Nu se 
pot lăsa unii de băutură şi tutun, de ghicit şi de multe rele care au prins rădăcini 
adânci în sufletele şi trupurile lor. Ei nu înţeleg că locul acela al fericirii din 
Raiul lui Dumnezeu este curat şi sfânt şi, de aceea, numai cei curaţi pot ajunge 
acolo. 


Iată de ce ne cheamă Dumnezeu la masa lui bogată, la cină, ca să ne curăţim 
şi să ne Sfinţim de aici de pe pămînt pentru fericirea Raiului de sus. O mare 
parte însă dintre creştini înţeleg să trăiască la un loc cu toate păcatele şi 
nădăjduiesc ca, la sfârşit, să găsească şi ei un loc într-un colţuleţ din grădina 
Raiului. 





Să nu ne înşelăm, că nimic spurcat şi ruginit nu va intra în Împărăţia Cerului, 
aşa cum spune Sfînta Carte. În Raiul lui Dumnezeu este peste tot aceeași 
sfințenie, aceeaşi curăţenie şi lumină. Aceşti oameni aduc prin aceste păreri 
greşite o insultă lui Dumnezeu. 

Aşa a păţit odată un misionar creştin care căuta să convertească pe un indian şi 
să-l aducă la religia noastră creştină. Dar, într-o zi, indianul zise misionarului: 


- Dumneata îmi vorbeşti de un Dumnezeu care vede şi ştie totul, dar eu nu am 
nevoie de un astfel de Dumnezeu, care să cunoască şi să ştie tot ce fac eu. Mai 
lasă-mă în pace cu Dumnezeul dumitale, că mie îmi place viaţa aceasta, aşa 
cum este ea. 


Cam aşa este şi lumea creştină de astăzi. Aşa au ajuns mulţi să spună, dar să ştiţi 
că nu a fost aşa. Acum lumea este rătăcită, înrăită şi pierdută, dar adevăratele oi 
ale casei lui Israel n-au fost aşa. Lumea creştină de astăzi este scufundată în 
patimi şi păcate şi multora nu le mai convine religia aceasta, care mustră păcatul 
şi luptă împotriva plăcerilor. 


Creştinilor noştri ortodocşi le convine mai mult să stea în cârciumă şi în fum de 
țigară, decât în biserică şi în mirosul de tămâie. De aceea, mulți ar dori ca nici să 
nu existe Dumnezeu, care să-i tragă odată la răspundere şi să-i pedepsească 
pentru faptele lor rele. 


Ideea aceasta că nu există Dumnezeu este scornită de cei mai nelegiuţi şi 
păcătoşi oameni: de criminali, hoți şi desfrânaţi, de beţivi şi mincinoşi. Fără 
îndoială, că în inimile unor astfel de oameni Dumnezeu nu există şi nu locuieşte, 
pentru că acolo a pus stăpânire duhul cel rău. Cei care au voit să-L cunoască pe 
Dumnezeu au putut să-L simtă şi să-L slăvească prin credinţă. 


Dar, unde L-au Simţit creştinii pe Dumnezeu? În desfăşurarea vieţii 
pământeşti, în mulțumirea conştiinţei lor, în trăirea fericită a păzirii 
poruncilor, în mijlocul naturii strălucitoare, în lumina soarelui şi în cântecul 
păsărilor, în murmurul izvoarelor şi în culorile florilor, în dulceaţa fructelor 
şi în tot în ce a creat Milostivul şi Bunul Dumnezeu. 


Cei necredincioşi fac parte din tabăra celor nătângi, care n-au voie să vină la 
cina Domnului. Aceştia sunt vrednici de plâns şi de disprețuit. Sunt nişte bieţi 
nenorociţi, rătăciţi printr-o tristă pustietate, nişte flori rupte de furtună de pe 
ramura vie a Bisericii şi căzuţi din dreapta credinţă în prăpastia deznădăjduirii şi 
a pieirii sufleteşti. Aşa sunt toţi sectanţii. 


Toţi cei care nu vor să înţeleagă chemarea de la Cina Domnului din Sfânta 
Biserică se lipsesc de cina cea cerească şi nu se vor mântui. Pot ei să facă toate 





faptele bune, pot să nu zică vorbe rele, tot la iad se duc, fiindcă au disprețuit 
Cina Domnului, Biserica, cu toate tainele ei. Cei ce au fost chemaţi mai întâi de 
pe pământ, de Dumnezeu, sunt preoţii şi cărturarii poporului evreu, care nu s-au 
supus chemării Domnului şi nu au vrut să vină la masa mântuirii cereşti, pe care 
atât de bogat o pregătise Dumnezeu la început prin sfinţii prooroci. 


Ceilalţi care au fost chemaţi de pe străzi şi din uliți: săracii, betegii şi ologii, 
sunt tot evreii poporul cel de jos pe care l-a hrănit Dumnezeu în pustie şi l-a 
tămăduit. Poporul acela vindecat de Fiul lui Dumnezeu L-a cunoscut pe Acesta, 
dar era orbit de fățărnicia fariseilor şi cărturarilor care-l oprea să meargă după 
EI. Poporul acesta era ologit trupeşte şi sufletește. 


Totuşi au venit şi din sânul acestui popor au şezut la masă şi sunt mântuiţi 
acum, fiind în ceruri cu Domnul, căci poporul cel de jos a cunoscut că lisus este 
Fiul lui Dumnezeu şi L-a mărturisit înaintea împăraţilor păgâni şi mulţi au murit 
martiri pentru credinţa şi dragostea lor. A mai trimis apoi stăpânul, încă o dată, 
pe robul său, spunându-i să iasă la drum şi să silească pe toţi să intre, aşa încât 
casa să fie plină. 


Această poruncă dumnezeiască este îndreptată către celelalte popoare păgâne 
care se închinau la idoli şi erau împresurate de păcate. Expresia “să-i silească să 
intre” nu înseamnă ca să-i forţeze cu sabia, aşa cum au făcut turcii omorând mii 
de oameni şi distrugându-i în multe chipuri, ca să treacă la religia lor. Domnul 
Hristos vrea ca noi să venim din dragoste la EI, să venim din convingere; de 
aceea, spune robului: “Sileşte-i”, adică convinge-i, arată-le pentru ce-i chemi şi 
cât de bine îi aşteaptă la masa Mea în Împărăţia Mea. 


Domnul Hristos nu obligă pe nimeni, de aceea zice: “Cine vrea să vină după 
Mine, să se lepede de sine, sa-şi ia crucea şi să-Mi urmeze Mie!” Creştinul 
adevărat trebuie să înţeleagă că Dumnezeu zice să ne lepădăm de toate 
patimile şi păcatele, pentru că acestea sunt piedicile care ne opresc să 
ajungem la masa sfinţeniei, aici pe pământ, şi la cina cea cerească, în raiul 
desfătării. Trebuie să ne lepădăm de toți idolii moderni ai veacului de pe urmă. 
Să nu ne robească nimic şi să nu ne mai închinăm timpul şi viaţa nici unui idol. 
Nimic să nu ne stăpânească şi să fim gata în orice vreme de a ne lepăda de toate 
pentru slava lui Dumnezeu. 


Mult sânge creştinesc s-a vărsat pentru stârpirea idolatriei. Astăzi însă demonii 
au devenit mai diplomaţi în lupta lor, căci au născocit alt fel de idoli, aşa încât 
omul creştin, de multe ori, nici nu bănuieşte când îşi închină viaţa unui idol 
modern. Pe măsură ce veţi cunoaşte credinţa, veţi cunoaşte şi astfel de idoli 
periculoși, iar unii poate i-aţi şi cunoscut. 





Îmi amintesc de o veche istorioară, cum, un misionar creştin adusese la 
credință pe un păgân, care se închina la idoli. Acesta nu vrea, însă cu nici un 
Chip, să spargă un idol la care se închinase toată viaţa şi la care ţinea în mod 
deosebit. 

Bietul creştin misionar îl sfătuia să spargă idolul şi îi zicea: 

- Iubitul meu, sparge acest dumnezeu mincinos şi să nu-ţi pară rău, că 
Dumnezeu iți va da o mare bucurie, şi ai să fii fericit atât în lumea aceasta cât 
şi în cealaltă. 


Într-o zi păgânul s-a hotărât să spargă idolul. A lat toporul şi l-a lovit cu 
putere, dar, ce să-i vadă ochii?! Idolul acela era plin cu bani de aur. Strămoșii 
lui ascunseseră, pe timpuri, în el o comoară şi, astfel, nimicirea lui aduse un 
trai fericit bietului păgân, care era sărac. S-a întărit şi mai mult în credinţă, s-a 
botezat şi a început să facă fapte bune, devenind un bun creştin, având 
mulțumire sufletească şi câştigând Împărăţia Cerului. 


Iată, frate creştine, ia aminte, poate şi tu ai un idol la care ţii mult şi te închini 
lui de multă vreme; un idol de plăceri, de patimi rele şi îți închipui că nu poţi 
trăi fără acest idol la care te-ai închinat o viaţă întreagă. Poate iubeşti patima 
beţiei, de unde pleacă toate relele. Sparge idolul acesta, frate, sparge-l, că vei 
găsi Împărăţia lui Dumnezeu. 


Poate te stăpâneşte patima desfrânării, şi ai o prietenă de care nu te desparți şi 
nici nu te cununi cu ea. Sparge legătura dintre idolul acesta şi tine, frate creştine, 
până nu e prea târziu. Poate te înşeală patima luxului, a fumatului, a jocului de 
cărţi şi hulelor. Sparge aceşti idoli şi şi ascultă chemarea Domnului, pe care o 
face prin slujitorii Săi şi hotărăşte-te a veni la masa lui Dumnezeu, căci încă te 
mai cheamă. 


Roagă pe Dumnezeu să îţi dea putere ca să învingi păcatul care îți stăpâneşte 
sufletul şi trupul. Atunci ai să găseşti, frate creştine, o comoară de bucurii, chiar 
şi în lumea aceasta vremelnică şi vei plânge de bucurie pentru că ai găsit 
Împărăţia Cerului. Vei fi un ales şi un plăcut al Domnului Dumnezeu, care te va 
primi cu bucurie la ospăţul cel minunat, în Împărăţia Lui cea cerească. Acolo 
este ținta noastră a creştinilor şi acolo trebuie să meargă sufletele noastre. 


Rugăciune 


Doamne lisuse Hristoase, Fiule şi Cuvântul lui Dumnezeu Celui viu! Luminează 
Tu mintea noastră, ca să înţelegem că numai Tu eşti Cel ce ai pregătit atâtea 
bunătăţi pentru sufletele şi trupurile noastre. Fă-ne să fim gata oricând a asculta 
chemările Tale şi să venim cu dragoste la Cina Ta cea bogată ca să fim şi noi 
printre aleşii Tăi şi să cinăm cu Tine în Împărăţia cerească în veci. Amin. 





Pr. Dorin Picioruş - Predică la Duminica a 28-a după Rusalii 


Iubiţii mei, cuvântul cheie al Evangheliei de azi [Lc. 14, 16-24] e dipnon/ cină 
[v. 16, 17,24]. 


Și cină de aici nu se referă la mâncatul şi băutul obişnuit...ci la cel liturgic și 
mistic. 


Pentru că în 1 Cor. 11, 20 avem „Chiriacon Dipnon” [Cina Domnului], adică 
Sfânta Euharistie...iar în Apoc. 19, 9 aflăm despre „to dipnon tu gamu tu 
Arniu” [cina nunţii Mielului], adică unirea mistică/ dumnezeiască cu Hristos 
Dumnezeu. 


Insă, după cuvântul Domnului, „cel care mănâncă Trupul Meu şi bea Sângele 
Meu are viaţă veşnică [zoin eonion, cf. GNT], și Eu îl voi învia pe el [în] ziua 
de pe urmă/ cea de apoi” [In. 6, 54]. 


Dar nu cel care se împărtăşeşte oricum...are viaţă veşnică...ci cel care simte că 
primeşte şi are viață veșnică întru el. 


Cel care stă în bucuria lui Hristos... împărtăşindu-se cu EI. 


Căci dacă acum simţim viața veşnică a harului întru noi...pe aceea o vom avea 
ŞI în ziua învierii noastre din morți. 


Pentru că el, harul lui Dumnezeu, e viața noastră veşnică...de aici şi din 
veşnicie. 





De aceea, Cina/ Sinaxa/ Liturghia, în care noi stăm nu doar în faţa lui 
Hristos...ci cu Hristos în noi înșine...nu e doar de viitor, nu e o promisiune pur 
eshatologică...ci e un act al prezentului. 


E un act mistico-liturgic. 


E Taină a Bisericii, pentru că e viaţa lui Dumnezeu cu oamenii...în care noi 
trăim mai mult decât putem explica... 


E momentul când venind la Domnul, ca să ne împărtăşim cu EI...EI ni Se dă 
cu totul nouă...pentru că El e viața noastră! 


ȘI din această perspectivă liturgico-mistică a Bisericii...a nu veni la Cina Lui, a- 
I întoarce spatele, înseamnă a nu dori viaţa. A te sinucide sufletește... 


ŞI când eşti mort cu sufletul, adică atunci când zaci în păcatele tale...şi nu te 
uneşti cu EI prin pocăință şi prin împărtăşirea cu EI...nu ai viaţă... 


Adică atunci când simțim că suntem neîmpliniţi, trişti, fără perspectivă reală, 
autentică în viaţă...aşa şi este! 


Nu e un simţământ fals...ci unul foarte sincer, realist... 
Pentru că sufletul, ca şi stomacul flămând...îşi dorește hrana... 


Și hrana sufletului nu e formată din şorici, tobă şi cârnaţi...ci din harul şi 
adevărurile lui Dumnezeu. 


Și cel care și-a conștientizat nevoile sufletești, cel care și-a descoperit 
flămânzirea și însetarea după Dumnezeu e plin de dorul de a-L cunoaşte, de 
a-L iubi, de a-L citi, de a-L recunoaşte în toți și în toate pe Dumnezeu...și 
fără rugăciune, citire, viață evlavioasă nu poate trăi. 


După cum omul vicios simte că „nu poate trăi” fără sex, ţigare, băutură şi 
drăcuituri...tot la fel omul duhovnicesc nu poate trăi fără asceză, citiri, 
rugăciuni, milostenie, spovedire şi împărtăşire. 


Pentru că binele, frumosul, curăţia formează atmosfera interioară a vieții celui 
evlavios. 


Şi cel care vine la Cina Lui, adică la unirea mistică cu EI, la intimitatea cu EI, 
vine împlinind poruncile Sale şi fiind plin de slava Lui. 





Pentru că în Apocalipsă, în versetul citat supra, cină, alăturat nunţii, și Hristos 
fiind prezentat ca Miel, adică în ipostaza de Jertfit pentru noi dar și de Curăţia 
prin excelenţă, ne vorbeşte despre viaţa mistică/ duhovnicească, în care, încă de 
acum, ne unim cu EI prin împărtăşire euharistică şi prin vedere mistică/ extatică. 


lar dacă de aici, de pe pământ, suntem una cu Hristos prin slava Sa, uniţi deplin 
cu EI în sufletul şi în trupul nostru...atunci, în mod și mai desăvârşit, pentru 
toată veşnicia, vom fi casnici/ intimii/ prietenii Stăpânului, fiind veşnic în 
comuniune cu EI. 


Aşa că a absenta...pentru motive pătimașe (v. 18-20) înseamnă a ne vinde 
fericirea de acum şi cea veşnică pentru puţin... 


Pentru că pământul nu-l luăm cu noi, ceea ce avem lăsăm în urmă iar alipirea 
pătimaşă de cei iubiţi nu ne face să zburăm spre Dumnezeu... 


Ci tot ceea ce ne descentrează din relația cu Dumnezeu e, pe termen lung, o 
eroare... 


O eroare cu consecinţe dezastruoase... 
V. 21 însă e încurajator... 


Pentru că ne face să înțelegem că Dumnezeu îi cheamă pe toți la Cina Lui...şi 
nu doar pe cei frumoşi şi Sfinți. 


Ba, dimpotrivă, Dumnezeu vrea să adune la Sine pe toţi cei care sunt acum 
săraci [tus ptohus] de mila Lui, care sunt schilozi/ paralizaţi/ neputincioşi 
[anapirus], care sunt orbi |tiflus], pentru că nu cunosc adevărata viață ortodoxă, 
care sunt ologi/ şchiopi [holos], pentru că nu merg drept în viaţa cu Dumnezeu. 


Dumnezeu ne vrea pe toți...pentru că S-a întrupat și a murit pentru toți! 


De aceea preferențialismul nostru liturgic şi predicatorial, adică slujirea doar 
pentru unii, doar pentru cei care par „ca lumea” e o eroare pastorală. 


Sau, mai bine-zis, înseamnă o limitare enormă a slujirii noastre preoţeşti...dacă 
noi îi învăţăm şi îi sfințim doar pe cei deja...doritori de Dumnezeu. 


Pentru că slujitorii Bisericii Ortodoxe trebuie să aibă un cuvânt...pentru toată 
lumea. 


Un cuvânt care să-i învieze din morți... 





Căci şi pentru ministru, şi pentru drogat, şi pentru eretic, şi pentru beţivan, şi 
pentru transsexual, şi pentru fata nemăritată, şi pentru cel pe patul morții, şi 
pentru cel cu handicap...Biserica are cuvânt...numai că noi trebuie să-l ducem 
până acolo: până în inima omului! 


Și trebuie să spunem oricui unde e viaţa, care e viaţa lui...şi a lumii întregi: 
Dumnezeul nostru treimic! 


Pentru că Tatăl, Fiul şi Duhul Sfânt Dumnezeu e viaţa noastră, a tuturor...şi EI, 
Dumnezeul nostru treimic, ne cheamă pe noi la Cină, adică la comuniunea cu 
Sine. 


Și EI nu vrea să ne dea doar bani și liniște în casă, dezlegare de farmece şi 
reușită la examene...ci cu mult mai mult: o viață plină de nemurire şi de 
sfinţenie. 


Pentru că Cina la care suntem chemaţi începe aici...şi e fără de sfârşit! 
E veşnică...pentru că şi noi vom fi veşnic cu EI. 


Și dacă mai e loc...dacă încă mai e loc [v. 22]...şi mai e timp de pocăință, de 
îndreptare. ..atunci astăzi, chiar acum, începe Cina pentru noi toţi! 


Pentru că postul în care suntem ne face proprii comuniunii, Cinei, dăruirii, 
compătimiril... 


Și azi fiind și pomenirea Sfinţilor strămoși ai Domnului, adică a tuturor 
Sfinţilor Vechiului Testament, a accepta chemarea la Cină...înseamnă a dori 
să intri în rândul Sfinţilor, adică al tuturor acelora care, în orice secol, au 
trăit dumnezeieşte. 


Aşa că, Domnul şi Stăpânul vieţii noastre, Hristos Dumnezeul nostru, cu 
binecuvântarea Părintelui Său Celui veșnic și cu împreună-lucrarea Duhului 
Său Celui Sfânt, să ne dea nouă, tuturor, să dorim nepus Cina Sa, adică 
comuniunea cu Sine.Pentru că întru EI e viața, bucuria, pacea și împlinirea 
noastră veşnică. Amin! 





Pr. Dorin Picioruş - Predică la Duminica a 28-a după Rusalii 


decembrie 16, 2015 


Iubiţi fraţi şi surori întru Domnul, încă este loc în Biserică...şi încă este loc în 
Impărăţia lui Dumnezeu! Şi aceasta a fost şi este o este prea fericită pentru toţi, 
pentru toate generaţiile de oameni... 


Pentru că e loc de mai mult, de mai bine, de mai frumos...în inimile noastre, în 
casele noastre, în Bisericile și Mănăstirile noastre, în țara noastră, în ţările 
noastre ortodoxe şi, cu atât mai mult, în cele neortodoxe, pe care trebuie să le 
silim, nu cu forţa, ci prin exemplul nostru bun, ca să se schimbe prin apa 
Botezului şi a noii vieți în Hristos Dumnezeu. 


Pentru că încă avem nevoie de cizelare interioară şi de o tot mai mare coeziune/ 
înfrățire între noi şi unire/ comuniune între noi şi Dumnezeu. 


Pentru că venirea la cină, la dipnonul Lui, la marea cină a Împărăției Sale 
înseamnă să ne facem capabili de a trăi bucuria lui Dumnezeu cu toată ființa 
noastră, încă de acum şi această bucurie să o dăruim şi altora. 


Fiindcă nu putem sili inima omului din fața noastră, adică nu îl putem convinge, 
prin cuvânt şi prin vederea noastră, de stabilitatea noastră interioară și de 
bucuriile noastre duhovnicești, dacă harul din noi nu este o realitate, care se 
revarsă din noi spre el. Dacă nu e o prezență iradiantă. 





Și dacă suntem lumini, lumini reale, prin faptele, gesturile, atitudinile şi 
cuvintele noastre profunde, ţâşnite dintr-o măreție a comuniunii cu Dumnezeu şi 
din asceză continuă, susținută, prezenţa noastră, în orice context e altceva, e un 
unicat frumos, ceva irezistibil. 


Și față de această pace şi bucurie şi frumuseţe omenească nu te poți comporta 
decât în două feluri: încercând să fii nobil, bun, curtenitor cu un astfel de om sau 
față de el să îți arăţi bădărănia, necredinţa, prostia, răutatea în care te scalzi. 


Prezenţa personală, frumoasă, asumată a creștinului ortodox autentic e o cale 
spre Dumnezeu. 


EI e o icoană a ceea ce trebuie să facă cel încurcat, ahtiat după această lume sau 
plictisit de el însuşi. 


Şi de aceea, pentru că e o comoară vie, profundă, poate să scoată din el, pentru 
toți cei care îl întâlnesc, frumuseți vechi și noi, din cele de demult şi din cele 
recente, adică înţelegeri duhovniceşti şi cuvinte de învăţătură, care să schimbe 
cu totul faţa inimii celor dinaintea lui. 


lar Domnul mizează pe contactul nostru direct cu...ceilalţi...Cu cei din drumuri 
şi pieţe, cu indiferenţii de tot soiul adică, din bordeluri şi crâşme, din biserici 
eretice şi din temple păgâne, din instituții atee şi diabolice. 


EI mizează pe ieşirea noastră spre lume, spre oameni, spre tot felul de oameni, 
pentru a duce mărturia Lui în mijlocul lor. 


Insă mărturia ortodoxă nu e prozelitism neoprotestant, musulman sau hindus, în 
care se încearcă înlocuirea totală a spiritualității şi a culturii ortodoxului...cu 
altceva, cu un occidentalism sau orientalism edulcorat. 


Ci mărturia ortodoxă e prezenţa noastră, oriunde şi oricând, pentru a vorbi...sau 
a tăcea pentru Ortodoxie. 


Icoanele noastre ortodoxe tac...însă vorbesc imens celor subtili. Deși colecțiile 
de cărți patristice sunt traduse şi inventariate ba de catolici, ba de protestanți, ba 
de neoprotestanţi ele sunt niște tăceri mute...pentru cei care nu fac parte din 
Biserica întru care harul Treimii viază şi dinamizează, şi dă urechi și inimi 
înțelegătoare şi ochi...pentru a descifra, în mod liturgico-ascet, cuvintele 
Sfinților Bisericii. 





La fel, Tradiţia Bisericii e altceva pentru noi, care trăim în ea și în ritmul e1...şi 
cu totul altceva pentru cei care o studiază din punct de vedere istoric...şi 
distant...care nu trăiesc prin ea. 

Pentru că, pentru noi, glasul Tradiţiei nu e un glas din trecut, ci din prezent. 
Căci harul care o actualizează continuu e acelaşi care l-a insuflat pe loan Gură 
de Aur sau pe Pavel apostolul să scrie, să vorbească, şi împreună cu ei înțe- 
legem şi comentăm cuvintele lor. 

Și în intimitate cu cuvintele Părinților şi ale Maicilor noastre, noi suntem 
contemporani cu ei și convivi cu ei, chiar dacă distanţa dintre ei şi noi e 


enormă... 


Distanţa dintre faptele noastre, dintre vieţile noastre, dintre sfinţenie lor şi 
necuviinţa noastră, bineînțeles... 


Mai e încă loc...şi timp...şi spaţiu...pentru a fi împreună! 
Putem vorbi şi putem tăcea pentru Dumnezeu. 
Pentru că tăcerea vorbeşte!... 


Faţa, ochii, hainele, cărțile scrise de ortodocşi, casele făcute de ei, fapte lor 
vorbesc. 


ŞI vorbesc pentru inimi care Il caută pe Dumnezeu, care Îl vor la modul autentic 
iar nu aiuristic. 


Și convertirile tot mai multe din ultima vreme, de la noi sau de mai departe de 
noi, vorbesc despre căutările umanităţii în mijlocul unui asediu informaţional şi 
caloric enorm. 


Pe de o parte, ne asediază informaţia, imaginea, stresul psihologic al crizelor, al 
războaielor, al atrocităților mediatizate iar, pe de altă parte, ne asediază 
abundența mâncării, a reclamelor sau a dorințelor dobândite sau induse. 


Pentru că dorinţă indusă e aceea de a-ţi schimba frigiderul sau rochia sau com- 
puterul pentru că a apărut ceva nou pe piață, indiferent dacă ce ai până acum 
sunt încă funcționale iar dorinţă dobândită e aceea în care dorim mâncăruri și 
băuturi tot mai rafinate pentru că ne-am învăţat cu viaţa de calitate. 





Incă mai e loc...pentru pocăință! Pentru cunoaşterea lui Dumnezeu. Pentru 
milostenie. Pentru iertare. Pentru bun simţ. 


Bunul simţ al statului la rând, al aruncatului hârtiei la coș, al returnării unui 
portofel pierdut, al anunţării la 112 a unui accident, al plătirii taxelor la timp, al 
politeţii, al curajului de a spune adevărul. 


Incă mai e loc în casa Tatălui nostru, pentru că Împărăţia Lui e arhiîncăpătoare! 


Numai că, pentru Împărăţia Lui, trebuie să ne întindem inima la maximum, 
bunătatea inimii noastre, pentru ca în ea să încapă Dumnezeu și întreaga creație. 


ȘI după cum aţi auzit din cele trei exemple negative ale Evangheliei zilei, 
Dumnezeu nu suportă nici adâncirea în averi şi nici în muncă şi nici în relațiile 
de familie...dacă ele exclud relaţia cu Sine. 


Poţi să ai pământ. 
Poţi să ai animale. 
Poţi să îți întemeiezi o familie. 


Nici pământul, nici ființele şi obiectele, nici iubirea/ sentimentele nu te pot opri 
din relaţia ta cu Dumnezeu, dacă integrezi toate acestea în relația cu EI. 


ȘI când nu poţi să-l mulțumești lui Dumnezeu pentru o curvie sau pentru un furt 
sau pentru o minciună sau pentru o crimă, atunci, cu siguranță, acestea sunt 
păcate. 


Iar pe cele pe care le aducem în relaţia cu EI, le arătăm ca fund proprii nouă şi 
credinţei noastre, pentru că ele nu ne îndepărtează de Dumnezeu ci ne unesc cu 
EI. 


Fiindcă Domnul nu vorbeşte aici despre posesie...ci despre transformarea 
posesiei în posedare. 


ȘI când proprietatea şi confortabilitatea conjugală ne posedă, ne conduc...ne fac 
să nu mai privim dincolo de toate şi la Cel prin care sunt toate și de aceea...nu 
dăm curs invitației Lui la cină, adică la intimitate. 


Aproape că nu există love story american, care să nu conţină o cină romantică 
sau o întâlnire romantică, adică intimă. 





Aici se spun lucrurile tainice, de inimă. 


Însă, dacă în filmul american recent, cina se transformă imediat în explozie 
sexuală, unde conotațiile morale, de conştiinţă dispar fără urmă...la cina 
Împăratului măririi. .taina intimităţii e una de conştiinţă abisală și bucuria Lui e 
lumina Sa cea veşnică și necreată. 


Pentru că a veni la cina Lui, nu înseamnă a veni la mâncare şi băutură în exces, 
ci la gustarea din cuvintele Lui şi din Euharistia Lui. 


Pentru că auzim cuvinte, cântări, multă evlavie la Utrenie și în prima parte a 
Sfintei Liturghii, după care ne apropiem tot mai mult, tot mai conştient de 
unirea cu EI în Euharistie, pentru ca viaţă să avem şi încă din plin/ din belşug. 


lar noi venim ca oameni vii la EI, nu ca niște morți şi, prin împărtăşirea cu EI, 
de fiecare dată, ne dăm seama însă de cât de profundă e viaţa Lui pe lângă a 
noastră, încât viaţa noastră pare a fi deșertică, lipsită de vitalitate, de forță, pe 
lângă viaţa Lui, pe care EI o revarsă în noi prin Trupul şi Sângele Lui. Și viața 
Lui umple viața noastră! 


Se amestecă cu noi în mod neamestecat și Se uneşte cu noi în mod dumne- 
zeieşte, pentru ca să ne umple de harul dumnezeirii Lui, şi să ne facă tot mai 
dumnezeieşti, pe noi, cei atât de bolnavi și de goi şi de întunecaţi, îndumne- 
eindu-ne deopotrivă sufletul şi trupul. 


De fiecare dată Preabun, cu noi, cei răi. 


De fiecare dată Preafrumos, cu noi, cei urâţi. 


De fiecare dată Preageneros/ Preamilostiv, cu noi, cei nemilostivi, neîndurători, 
necompătimitori... 


O, nu lăsa secunda, ziua, minutul, anul să treacă! Ele vor trece...şi tu nu vei 
învăţa nimic din taina vieții. ŞI taina vieţii înseamnă pregătire pentru bucurie. 


Dacă simţi că eşti mofluz, rece, respingător, neprietenos, avar, necinstit, lugubru 
la inimă, trebuie să afli, iubitul meu, că viaţa e pentru bucurie, e pentru a trăi 
bucuria cu Dumnezeu și cu oamenii. E pregătire pentru intimitate, pentru cină, 
pentru o veșnică bucurie. 


De aceea, chiar dacă eşti pe drum rătăcit, pe drum ocult, pe drum famat...ai 
chemare și tu la Impărăţie! 





Nimeni nu e exclus! Nimeni nu e damnat aprioric! Nimeni nu e impropriu, în 
mod congenital, pentru iertarea lui Dumnezeu! Iertarea de sub epitrahil e pentru 
toți. Bucuria e pentru toți... 


lar dacă Evanghelia de astăzi e întunecată de răspunsurile negative ale celor trei, 
iată că gustarea din cină e lumina cuvintelor Lui de astăzi. 


Pentru că gustarea (care implică cuviința, delicatețea, atenția...) ne cere să ne 
apropiem cu inimă blândă de Domnul şi de semenii noștri pentru a le vorbi cu 
inima. Şi când vorbeşti cu inima...și nu doar cu gura, cuvintele noastre sau 
tăcerea noastră sau zâmbetul nostru sunt convertitoare. 


Intotdeauna m-au convins cuvintele abisale și fețele care exprimă o minte 
profundă. 


Pentru că niciodată şarlatanii nu sunt Sfinți, chiar dacă au multe semne ale 
evlaviei pe ei sau în gura lor. 


Fiindcă nu e de ajuns să memorezi unele lucruri de la alții, ci trebuie să fii acele 
lucruri. 


ŞI când vom fi tot mai mult ortodocşi, atunci şi cuvintele, şi faptele, şi cărțile, și 
predicile, și conferințele, şi pașii noştri, şi tăcerile noastre vor fi tot mai 
ortodoxe...Niciodată însă atât de ortodoxe încât cu noi să înceapă şi să se 
sfârșească Ortodoxia. 


Vă dorim aşadar, ca bucuria Lui să fie bucuria în care dumneavoastră simțiți să 
fiți îmbrățişări continue faţă de toți. Amin! 


Pr. dr. Dorin Octavian Picioruş - Praedicationes - vol 3 

Duminica Stramosilor Domnului 


decembrie 15, 2015 


lubiţii mei, de câţiva ani trăiesc tot mai intens o consternare profundă, o uimire 
plină de mâhnire, de durere şi de grijă pentru oameni atunci când vine iarna... 


Căci ştiu că nu te poţi lua la întrecere cu gerul, cu frigul, cu pereţii reci ca 
mormântul. Gerul întotdeauna câștigă, iar noi pierdem. 


lar consternarea mea, uimirea mea plină de mâhnire şi indignare în acelaşi timp, 
e pentru cei care sfidează în mod iresponsabil gerul de afară, mergând cu capul 
gol, în haine de vară sau de toamnă, cu pantofi în picioare și fără să îşi protejeze 
gâtul şi mâinile cu fular şi mănuși. 


Acum 4-5 ani, când a început în București acest fenomen dezastruos de masă, 
acela al mersului cu capul gol pe timp de iarnă şi în haine subțiri, am crezut că 
cei tineri vor fi etichetaţi în mod drastic de cei în vârstă şi că nu îi vor copia. 


Pentru că speram ca cei în vârstă, care ştiu ce înseamnă haina de blană şi căciula 
în cap, fără de care nu ieșeau afară în timpul comunismului, dar şi bolile şi 
necazurile de pe urma lor, să fie mai înţelepţi. Sau foarte înţelepţi în această 
privință, atâta timp cât se plâng de faptul că medicii și farmaciile le mănâncă 
toți banii din cauza bolilor. 


Însă lucrurile s-au petrecut tocmai invers: oameni în toată firea, de 50, 60, 70, 
80 de ani merg cu capul gol la temperatura când apa îngheaţă, pentru ca să nu 

pară „mai puţin rezistenți” în faţa tinerilor. lar tinerii merg aproape dezbrăcaţi, 
ca nişte sărăcani, ca nişte oameni scăpătaţi, fără haină de iarnă şi fără căciulă pe 
cap, pentru ca nu cumva să fie „ironizaţi” că nu sunt „rezistenți”. 


Şi astfel, din cauza unei ruşini păcătoase, iresponsabile şi sinucigașe, aceea de a 
nu fi socotiți „nerezistenţi la frig”, asist consternat la epidemia dezbrăcatului pe 
timp de iarnă. 


Dacă dezbrăcatul sub soarele torid este o realitate iresponsabilă comună de vreo 
30 de ani, care naşte boli de piele, de ochi, de inimă şi traume mentale, dezbră- 
catul pe timp de iarnă e o boală socială recentă, care nu are nici 10 ani. Și care 
îți distruge oasele şi organele interne făcându-te un rebut. De aceea nu e de 
mirare că viruşii au devenit mutanți, atâta timp cât populaţia nu se mai 
protejează aproape deloc în timpul iernii, ci se comportă vizavi de gerul iernii ca 
față de o vară sau toamnă „prelungită”. 


Și asta când prea mulţi oameni în România și în lume suferă de frig, pentru că 
nu au bani de; căci suntem o generaţie de sinucigaşi...ai libertăţii, ai unei 
libertăţi de care nu ştim să ne bucurăm şi datorită căreia nu ne transfigurăm, ci 
ne depersonalizăm. Ne facem tot mai urâţi în loc să fim tot mai frumoși 
sufleteşte. 


„Însă, în duminica de azi, Dumnezeiasca Biserică îi pomenește pe 
Dumnezeieştii Strămoșii ai Domnului, amintind în sinaxarul zilei doar pe Sfântul 
patriarh Avraam, ca rădăcină a poporului lui Israil. Însă, în fapt, au fost 
pomeniți în decursul Vecerniei şi al Utreniei de azi mulţi dintre Sfinţii 
Vechiului Testament, pe care Sinaxarul duminicii viitoare îi va pomeni nominal 
şi cronologic. Adică pe Sfinții lui Dumnezeu care L-au vestit, prin viaţa şi 
cuvintele lor, pe Hristos Domnul. 


Cultul Bisericii îi pomeneşte nominal pe Sfinţii Strămoși ai Domnului, pe Sfinţii 
Vechii Făgăduinţe, ai Vechiului Testament, pentru că fiecare dintre ei este un 
unic şi are rolul său în vestirea Domnului. 


ȘI pomenirile Scripturii şi ale cultului Bisericii ne învaţă şi pe noi să fim 
responsabili față de unicitatea noastră şi față de darurile pe care ni le-a dat 
Dumnezeu pentru ca să le punem în lucrare. 


Insă ce înseamnă să fii responsabil față de unicitatea ta şi față de darurile tale? 
Inseamnă să munceşti în mod zilnic și să faci treaba la care ești chemat de 
Dumnezeu cu cea mai mare conştiinţă şi atenţie. 





Dar pentru a lucra zilnic pentru Biserică şi pentru societate şi pentru întreaga 
lume trebuie să fii sănătos şi capabil de muncă. 


Insă cum să mai fii sănătos, dacă mergi dezbrăcat pe timpul iernii? Cum să fii 
sănătos dacă nu te îngrijeşti de sănătatea ta, de alimentaţia ta, de odihna ta? 


Dacă ştiu că mâine trebuie să lucrezi, să slujeşti, să îți pui talanţii în lucru, atunci 
faci din noaptea ta o noapte de odihnă, o noapte binecuvântată, pentru ca ziua să 
fii energic, să fu capabil de lucrul tău, să faci din ziua ta o laudă continuă adusă 
lui Dumnezeu. 


Și vă garantez că, dacă lucraţi toată ziua cu mintea și cu braţele şi alergând de 
colo-colo toată ziua, când ajungeţi acasă ajungeţi epuizați, mâncaţi, vă rugați şi 
vă culcaţi. Nu mai aveţi chef de distracții puerile, pentru că toată ziua a fost o 
bucurie activă, lucrativă, plină de împlinire! 


Dar dacă nu îţi cheltuieşti energia peste zi pentru a te personaliza, pentru a sluji 
lui Dumnezeu şi oamenilor, pentru a-ţi face treaba cât mai bine, de aceea ai timp 
de lene. lar lenea visează multe dar nu face nimic. Pe când viaţa activă se 
împlineşte în timp ce muncește, în timp ce creează, în timp ce ascultă de 
poruncile lui Dumnezeu. 


Evanghelia de azi [Lc. 14, 16-24], după cum aţi auzit-o, ne vorbește despre 
trecut, dar şi despre prezent. Despre Biserica Lui. Pentru că toți suntem chemaţi 
să intrăm în Biserica Lui prin Botez şi să ne pregătim pentru cina veșnică a 
Împărăției Sale. 


Pentru că noi facem cine mici şi pomeni mici, egoiste, pe când Dumnezeu face 
cină mare [dei/pnon me,ga] [Lc. 14, 16, BYZ], adică veşnică. Şi EI a chemat pe 
mulți [evka,lesen pollou,j] [Ibidem] la cina Lui şi cheamă continuu, pentru că EI 
ne cheamă pe toţi. 


Noi însă nu răspundem prezent pe fiecare zi şi nu venim la EI, ca să ne bucurăm 
veşnic cu EI! Nu EI nu ne cheamă, ci noi nu vrem să auzim strigarea Lui! Și 
dacă nu vrem să o auzim, de aceea nici nu ne îndrăgostim de El. lar unde nu e 
dragoste de Dumnezeu, acolo toată viaţa bisericească pare „un chin prelungit”. 
Dar unde EI e dragostea noastră cea mare, toate lucrurile sunt uşoare, greutățile 
sunt uşoare, chinurile sunt uşoare, pentru că simţim cu toată fiinţa noastră că 
suntem ai Lui. 


Tocmai de aceea, dacă nu ne simţim ai Lui, ne căutăm scuze penibile pentru a 
nu fi ortodocşi. ŞI a găsi că e „mai bine” să facem afaceri sau să ne trăim viaţa 





plezirist decât să-l slujim lui Dumnezeu înseamnă să pierdem lamentabil, şi 
acum ŞI veşnic. 


Înseamnă să pierdem pe mâna noastră, pe alegerea noastră. Căci cei care Îl 
refuză, preferă pământul în locul Lui [Lc. 14. 18], preferă animalele în locul Lui 
[Lc. 14, 19], preferă oamenii în locul Lui [Le. 14, 20]. 


Insă a prefera pe altcineva în locul lui Dumnezeu înseamnă a te sinucide. Pentru 
că înseamnă să te lipeşti de pământ, de animale, de oameni, să te dedici 
patimilor, iar patimile nu te fac niciodată viu, ci te omoară! 


De aceea, toată propovăduirea Bisericii e împotriva a ceea ce ne omoară, adică a 
patimilor. lar iubirea egoistă faţă de averi, cât şi iubirea pătimaşă față de soţul 
sau soția ta, sunt patimi. 


Pentru că ele te închid în tine însuţi și nu te fac comunional, nu te fac deschis, 
nu te fac darnic, nu te fac iubitor. Şi dacă suntem închişi în noi, tocmai de aceea 
facem lucruri împotriva noastră, împotriva sănătăţii noastre trupeşti şi sufleteşti. 


Căci am început predica de azi subliniind epidemia socială a dezbrăcatului pe 
timp de iarnă nu pentru ca „să moralizez steril”, ci pentru ca să arăt faptul că ea 
este un păcat împotriva sănătăţii şi a mântuirii noastre. 


Omul care se gândeşte la familia lui, la opera lui, la vocația lui, la neamul lui, 
nu fuge după a-şi pierde sănătatea şi pentru a fi o povară pentru alţii, ci aleargă 
după a se împlini continuu, datorită sănătăţii şi vigorii sale trupeşti și sufleteşti. 


Ce alt bun de preţ mai avem, dacă ne pierdem sănătatea și puterea de a judeca 
lucrurile? Pentru că frigul distruge şi oasele, dar şi creierul şi inima. 


Frigul distruge tot omul. lar dacă ai mintea afectată de boală și un trup 
slăbănogit, la ce mai eşti bun? 


Ce fel de sărbători vom mai aştepta anul viitor, dacă boala intră în noi anul 
acesta? Ce națiune vom mai fi noi, în afară de una de bolnavi tineri, de 
anchilozaţi, de bolnavi cronici? 


Ce urmează: lupta cu îngheţul și cu focul? Lupta cu viteza? Mersul în cap? 
Mersul cu totul dezbrăcat? 


Dacă în faţa razelor arzătoare ale soarelui stăm nepăsători, iar dacă iarna 
mergem pe afară precum vara, ce urmează? Ce nebunie mai urmează? 





Căci alături de suportarea frigului cumplit, mulți, din cauza aceleiaşi ruşini 
păcătoase, se înfometează pentru ca să slăbească continuu. 


Nu, nu postesc! Nu se gândesc la faptul că postul e o curăţire de păcate şi o 
domolire a patimilor din ei. Nu văd în post o lucrare a mântuirii. Ci se 
înfometează continuu, pentru ca să aibă atâtea kilograme şi nu atâtea. 


ȘI când ajung la kilogramele dorite şi la standardul de frumuseţe dorit, sunt 
alții? Sunt mai iubiţi ca înainte? 


Însă schimbările reale pe care ni le propune Dumnezeu în Biserică nu sunt de 
fațadă! Dumnezeu nu ne cere să postim pentru ca să fim mai „atractivi” pentru 
oameni, ci ne cere să postim pentru a ne fi lupta duhovnicească mai ușoară. EI 
ne cere post şi rugăciune şi lupta cu patimile pentru ca să facem pace în noi, 
pentru ca adâncul nostru să se limpezească, să se umple de slava Lui, şi nu 
pentru ca să părem „mai sexy” în fața oamenilor. 


Postul real, trăit în frică de Dumnezeu şi în iubire milostivă față de oameni, ne 
subțiază trupul, ne face să cântărim mai puţin dar, în primul rând, ne luminează 
sufletul. Avem mintea mai clară și mai pătrunzătoare şi inima mai generoasă și 
mai atentă la nevoile oamenilor când postim. Şi când postim noi ne rugăm, noi 
răbdăm ispitele, noi ne dăm lui Dumnezeu pentru ca să ne îndrume în slujirea 


Lui. 


Insă nu e nici o virtute să mergi cu capul gol pe frigul iernii şi nici pe vipia verii. 
E doar un orgoliu adolescentin. 


Nu e nici o virtute să pierzi timpul ascultând în neştire muzică şi dansând şi 
bând şi fumând şi drogându-te şi destrăbălându-te. Sunt doar gesturi sinucigaşe. 
Gesturi care ne costă, chiar dacă n-avem nici un ţel în viață, nici o luptă de dat. 
Sunt gesturi ireparabile... Încerci şi mori! 


Insă noi trebuie să dorim viaţa echilibrată, evlavioasă, plină de atenţie şi de 
civilizație. Biserica lui Dumnezeu este cea mai civilizată societate umană. 
Pentru că are legile cele mai bune şi anume: legi dumnezeieşti. 


Iar acolo unde se trăieşte după legile lui Dumnezeu, Biserica îşi arată adevărata 
ei față, adevărata ei statură duhovnicească, pentru că oamenii care trăiesc aşa se 
sfinţesc, îşi sfințesc viaţa lor. Însă acolo unde oamenii Bisericii trăiesc împotriva 
legilor lui Dumnezeu, Biserica este umilită, Biserica este trasă în jos, e 
batjocorită, pentru că cei ai ei nu trăiesc la exigenţele lui Dumnezeu, ci teluric. 





Însă cine este Biserica? E trupul mistic, duhovnicesc al lui Hristos. Noi toţi, cei 
botezați în numele Preasfintei Treimi, al Dumnezeului nostru treimic, suntem 
Biserica Lui. Şi dacă noi ne necinstim numele și trăim aiurea, făcându-ne de 
batjocura oamenilor din afara Bisericii, noi nu ne necinstim numai pe noi, ci şi 
pe Hristos Dumnezeu, Capul Bisericii. 


Pentru că orice atac la adresa Bisericii, pe motive reale sau imaginare, e un atac 
şi la adresa noastră, a tuturor, dar nu în primul rând la adresa noastră, ci la 
adresa lui Dumnezeu. EI e ridiculizat, 


EI e batjocorit, El e nesocotit când noi suntem puşi sub lupă, pentru că am făcut 
lucruri nedemne de vrednicia noastră. 


De aceea, iubiții mei, a fi responsabili pentru lucrurile noastre, pe care le 
spunem şi le facem, înseamnă a fi responsabili şi de Biserica lui Dumnezeu! 


Faptele şi vorbele noastre se răsfrâng şi asupra ei ca instituție divino-umană, dar 
şi asupra raportării oamenilor la Dumnezeu. 


Căci mulţi abia aşteaptă un motiv ca să râdă de Biserică, să râdă de lucruri 
serioase, să râdă de orice. lar dacă noi trăim fără atenție, noi suntem cei care 
distrugem credibilitatea Bisericii și relevanța lui Dumnezeu pentru lumea 
noastră. 


Dimpotrivă, dacă noi milităm pentru credinţa și etosul nostru ortodox, pentru 
modul nostru de a fi, şi dacă ştim să facem acest lucru în mod profesionist şi cu 
cuviință, noi convingem în mod efectiv. 


Pentru că cei care nu cred ca noi sau nu vor să creadă, vor să afle care e 
gândirea care stă în spatele acțiunilor noastre religioase. Vor să cunoască 
motivele intime pentru care facem unele lucruri, dar nu vrem să facem alte o 
mie de lucruri. Și dacă află că noi luăm în serios orice lucru pe care îl facem, 
atunci privesc cu respect viața noastră. 


Spre exemplu, acum, de praznicul Naşterii Domnului, noi tăiem porcul, la ţară, 
pentru ca să ne bucurăm noi, dar şi cei cărora le dăruim din mâncărurile 
pregătite de noi. 


Porcul tăiat acum nu e un motiv de veselie egoistă, ci comunională. Pentru că 
din el noi și împărțim, pomenindu-i pe cei ai noştri, adormiţi, dar şi petrecem 
împreună cu familia şi cu rudele şi cu vecinii şi cu cunoscuţii noștri. 





lar a petrece nu înseamnă a ne îmbăta criță, ci a ne simţi bine împreună cu 
familia şi cu invitaţii noştri. Relaţiile bune se păstrează şi se adâncesc dacă noi 
petrecem împreună. Dacă mâncăm şi bem și vorbim în jurul mesei, ascultând 
colinde şi muzică bună, văzând ceva frumos împreună la televizor sau pe 
computer. În acest fel se înrădăcinează şi mai mult respectul şi bucuria unuia 
față de altul. 


Căci familia are nevoie de praznic, pentru că are nevoie de bucurie și de pace. 
Unitatea familiei se păstrează prin continua întoarcere la vorbirea în jurul mesei. 
Iar seriozitatea acestei discuţii din jurul mesei din casa noastră ne aminteşte de 
Sfânta Masă de la Biserică, unde stăm în jurul ei pentru ca să Îi slujim 
Domnului. 


Cine discută serios acasă, discută serios şi la Biserică. Pentru că cine e serios 
acasă cu el şi cu familia lui şi cu toţi oamenii, e serios în faţa lui Dumnezeu. 


Aşadar, iubiții mei, să dovedim ce avem în inima noastră în relaţiile dintre 
oameni! Dacă mulți nu mai cred în cuvinte, dacă nu mai cred în promisiuni, 
dacă nu mai cred în planuri, sunt izbiţi însă de lucrurile pe care le faci în relația 
cu ei. 

Căci oamenii vor să ne vadă făcând... 


Și când facem, atunci se închid toate gurile! 


Pentru că cei care vor să ne vorbească de rău stau în faţa evidențelor, şi 
evidenţele le închid gura. 


Vă doresc multă pace, mult discernământ şi să vă apropiați de Domnul cu 
bucurie şi cu încredere! 


Pentru ca acest praznic să fie unic, să fie ca nici un alt praznic pe care l-am trăit 
până acum, pentru că totul este irepetabil. Amin! 


Pr. dr. Dorin Octavian Picioruş - Praedicationes - vol 10 





Pr. Constantin Necula - Și tot mai este loc! Predică la Duminica a XXVIII-a 
după Rusalii 


(Duminica a XĂVIII-a după Rusalii; Lc 14,16-24) 


Ce poate fi mai onorant şi totodată mai responsabil decât o invitație la cină? 
Imaginea pe care Hristos ne-o oferă în Evanghelia Duminicii acesteia este legată 
de chemarea pe care Dumnezeu ne-o face şi de răspunsul pe care îl aşteaptă de 
la noi. 


Dincolo de penibilul răspunsului - atât de fin ironic atins de Mântuitorul prin 
cuvintele “ca şi cum ar fi fost înţeleşi” asupra refuzului (Lc 14,18) - rămâne 
drama refuzului. Că te refuza un invitat, doi, e una, dar toţi, fără excepţie, parcă 
e prea mult! Dar aici e şi taina. 


Câţi nuntaşi avea omul la cină? Unul - cel cu ogorul, doi - cel cu cinci perechi 
de boi, al treilea - cel cu femeia. Pentru trei invitaţi “gazda” făcuse cina îmbel- 
şugată, de vreme ce la ea pot participa, prin iconomia acceptării, “şi săracii, şi 
bogății, şi orbii, şi şchiopii”, adică mulți foarte. 


Seamănă tare invitaţii cu Israelul. EI, poporul ales, pierduse “ogorul” grădinii 
Raiului, tot el dintr-un vițel de aur ratase cina împărăției, cum tot el, popor ales, 
sedus de “femeia” idolatriei, se rupsese din logodna cerească. Şi, ca şi-n cazul 
lui Israel, şchiopii, orbii, betegii, adică toţi nedesăvârşiţii şi rataţii istoriei, se 
umpleau de hrană cerească pe care, de-acum, Hristos o aşeză pe Jertfelnicul 
Invierii. 





Să nu fi simțit asta nici unul dintre ascultători? Să nu fi vibrat la această 
provocare chiar nici unul, nici un suflet să nu-şi fi aflat alinarea în spusele Lui, 
ale Dumnezeului care, mereu şi mereu, invită, cheamă, îndeamnă, preţuieşte? 


Ba, mai mult, după ce primul val de chemaţi umple cina, un al doilea val este 
chemat, din care “se-adună de pe lângă garduri”, adică cei mai de neinvidiat 
dintre toţi cetăţenii unei cetăţi. “Scursurile”, cum le-ar zice azi, ba, uneori, chiar 
mai urât. Acolo-Şi află odihna Hristos. De ce? Ce-i în mototolita haină a 
excluşilor atât de plină de miresme, că El, Dumnezeu Însuşi, poartă peste 
lumina Cerului rănile lor? 


Poate tocmai această disponibilitate în a răspunde la chemare, această capacitate 
de a renunţa la preocupările proprii - chiar când ele nu există sau mai ales atunci 
când ele nu există - pentru a se întâlni, a comunica, a mânca şi a bea de dragul 
Gazdei celei Mari, care este Hristos. 


Cât colind în Evanghelia aceasta! Hristos, Regele ce-Şi cheamă boierii la masa 
Impărăției. Boierii, cârcotaşi, plictisiți de prea multă cină, îmbuibaţii jupâni ai 
dineelor festive, dezertează. 


Şi-atunci Hristos face boieri din amărâţi. De-aici şi cântărea colindei româneşti 
care ne bate-n poartă: “Sus, boieri, nu mai dormiţi...” Ne bate-n porţi mâna 


săracilor, orbilor, şchiopilor, celor de pe lângă garduri! Şi, răspunzând chemării 
cu neputinţele noastre, Hristos ne unge boieri. Impreună-gustători din hrana 
cerească a cinei veşnice. 


Crăciunul e din ce în ce mai aproape. În cuptorul de bucurie al Betleemului se 
coace Pâinea Hristos. Hristos - Paştele nostru. Noi, nerefuzând chemarea, să 
zicem: “Şi ne dă nouă, mai cu adevărat, a ne împărtăşi... în Ziua cea neîn- 
serată!” Masa-i bogată. Viţelul mult. Dramele noastre pot fi uitate măcar o clipă. 
Clipa supremă în care Hristos-Gazda ne cheamă boieri. Hrănindu-ne cu dra- 
gostea Sa. În care tot mai e loc! 





Pr. Constantin Necula - Fericit este cel care va prânzi în Împărăţia lui 
Dumnezeu (Luca 14, 16-14) 


Odoxologia.ro 


Suntem dinaintea încă unei pilde a Mântuitorului, chemaţi să alegem. Cum 
suntem? Cum „mutăm” în jocul de cuvinte al parabolei pentru a ne situa corect 
în parabola propriei noastre vieți. 


Evanghelia ne povesteşte despre chemarea pe care un om oarecare o face 
prietenilor săi. O cină. Nimic mai simplu, am spune azi. Se vădeşte însă că nu 
este așa. Prietenii invitați au motivele întemeiate în propria nevoie de a nu 
răspunde la chemarea prietenului ce se voia gazdă. 


La chemarea „veniţi, că iată toate sunt gata” - ceea ce presupune şi că fusese o 
chemare dintâi: veniți dacă pregătesc o cină? - prietenii află prilej de refuz. Unul 
îşi cumpără țarină - pământ bun de cultivat - şi merge să-l vadă (ca şi cum l-ar fi 
luat pe nevăzute). Altul cumpără cinci perechi de boi - ceea ce iarăşi nu putea să 
facă fără cugetare şi dată prestabilită în cumpărare, cinci perechi de boi fiind şi 
ca sumă și în cantitate mult, foarte mult. Altul se însoară - ceea ce iarăşi nu se 
putea face fără pregătire, intempestiv, mai ales într-o societate adânc religioasă 
precum cea israelită şi într-o castă cum bănuim că se încadra prietenul 
bogatului, bogat şi el fără îndoială. 


Nici unul nu minte, dar se vădeşte că motivul refuzului era cunoscut de pe când 
omul nostru - un oarecare, zice Domnul - îi chemase la cină. Sluga, aducând 
răspunsurile de refuz, obligă pe stăpân să ia măsuri ca pregătirea sa de cină să 
nu fie fără sens. Şi cheamă săracii şi neputincioşii, orbii şi șchiopii. Dovedind că 





înțelege refuzul său ca pe o jignire a prieteniei și încrederii ce le-o acordase. 
Dincolo de invitarea celor care altfel nu ar fi avut parte de aşa cină, stăpânul 
spune: „Căci zic vouă: Nici unul din bărbaţii aceia care au fost chemaţi nu va 
gusta din cina mea” (Luca 14,24). 


Ce încearcă să ne spună Hristos este în linia înţelegerii Împărăției lui Dumnezeu 
ca o realitate imediată. Chemarea este adresată tuturor acelora care acceptă să-i 
stea aproape, dar împlinirea aparţine numai acelora cărora cheltuiala de har a 
Mântuitorului le este sens adânc vieții. 


Se vede că cina era îmbelşugată. Un soi de risipă prin care prietenul voia să-şi 
arate prietenia prietenilor săi. Un fel de ospăț de nuntă - cum apare în altă 
parabolă - plin de rod în înţelegerea Împărăției. Şi pe mine cuvântul cină m-a 
dus cu gândul la Cina cea de Taină - cum numim astăzi ultima masă pe care 
Domnul Hristos o trăieşte alături de ucenicii Săi. La care le promite acestora că 
vor prânzi împreună în Împărăţia Cerurilor, bând un alt vin decât cel ce-l 
băuseră şi mâncând o altă pâine decât cea pe care o mâncaseră. 


Referinţa Mântuitorului la Împărăţie ca la o masă abundentă unde pare că intră 
doar prietenii, pentru ca apoi să se deschidă celor mai neașteptaţi meseni ne 
duce cu gândul la modul în care Hristos Domnul a deschis prin Evanghelie 
chemarea mântuirii tuturor popoarelor, tuturor acelora care Îl au de stăpân. 


După cum vedeți, stăpânul nu cheamă pe nimeni de pe alte uliţe ori de sub alte 
stăpâniri, iar în pilda cu ospăţul de Nuntă dă afară pe acela care îndrăzneşte să 
calce fără de haina chemării. Este o chemarea amplă, dar nu fără limite, ceea ce 
e bine de reţinut de aceia care cred că Dumnezeu este Iubire uitând că este şi 
Adevăr şi Cale. 


Atitudinea prietenilor-ocupaţi aduce, oarecum, cu a noastră. Ne cheamă Hristos 
la Împărăţia-Cină în care este dispus să ne hrănească din belşug cu fericire 
veşnică, iar noi ne pierdem în amănuntele unei fericiri pernicioase. Ne bâlbâim 
dinaintea marilor invitaţii pe care Hristos le face în viețile noastre. Ne sunt mai 
dragi carierele decât împlinirea vocaţiilor noastre. Anulăm invitaţiile sale pentru 
împlinirea propriilor noastre interese. 


Să ne înţelegem. Domnul Hristos nu oferă pilda ascultătorilor Săi pentru a certa 
pe cei care-şi cumpără ţarine, ori perechi de boi. Şi nici pentru a limita bucuriile 
celor care se căsătoresc. Ci încearcă să spună că nici una dintre cumpărăturile 
acestea ori din bucuriile majore ale unui prieten nu se puteau împlini din 
distrugerea bucuriei celuilalt prieten. Ba, îndrăznesc să spun, că firesc era la 
astfel de bucurii să fie părtaş şi prietenul ce-i chemase. Este aici ceva din 
dezamăgirea Domnului care ne dă toate, dar aşteaptă, după dumnezeiasca 





rânduială a răbdării Sale, să fie părtaş bucuriilor noastre. Fără a fi asta o 
obligaţie. Gestul decurgând din însăşi natura prieteniei. 


Neputincioşii, săracii, orbii şi șchiopii devin oaspeţi cinei. Nu neapărat şi 
prieteni. Dar onoraţi ca niște oameni bogaţi, hrănindu-se asemeni acestora. 
Trăind strălucirea unui astfel de moment. Poate de aceea au şi aşezat Părinţii 
Bisericii tocmai în această Duminică - nu foarte departe de Praznicul 
Crăciunului - această Evanghelie. 

Pentru a înţelege natura „boierească” a cinei către care suntem chemaţi și în care 
doar voinţa Stăpânului şi așezarea sub ocrotirea Sa ne poate face părtași strălu- 
citoarei Cine care leagă pământul de cer. Nu suntem de nevăzut pentru Hristos. 
Unii prieteni prea ocupați. Alţii osteniții purtători de răni. Şi unii şi alții, aşezaţi 
în ordinea iubirii Sale, beneficiem de iertarea și chemarea Sa la pocăință şi viață 
nouă. Poate că de aici avem nevoie să ne restartăm nădejdile, de la această 
incredibil de cuminte chemare spre o cină în folosul nostru. Atenţi nu o putem 
rata. Neatenţi şi plini de proiectele şi proiecţiile noastre o ratăm și dacă am sta 
deja la masa cinei. Riscând să nu fim în cina în care suntem deja... 


Cu paşi uşori, fragili, transparenţi, Crăciunul vine spre noi. Indiferent de locul în 
care ne-a intrat chemarea în suflet, ea se împlinește în Împărăţie. Unui om 
entuziasmat de cuvintele Sale din vorbirea despre cină - pe care le găsiţi în 
versetele 12-15 ale capitolului din Evanghelia de la Luca din care am citit 
împreună Evanghelia Duminicii acesteia - îi aparțin aceste cuvinte: „Fericit este 
cel ce va prânzi în Împărăţia lui Dumnezeu!” (Luca 14.15). Este fericirea despre 
care numai Hristos ne-a învăţat cum să o dobândim. 


Iar eroii Revoluţiei de acum 30 de ani - uitaţii noştri dragi - ne-au reamintind- o 
când au strigat: Vom muri şi vom fi liberi! Pentru că numai în Împărăţie 
libertatea este hrană şi bucurie veşnică. Și este din destul. Pentru toți cei care o 
asumă din vremea trăirii pe ulițele Stăpânului Hristos. 


Sursa: tribuna.ro 





leşi la drumuri şi la garduri și sileşte-i pe toţi să intre, să mi se umple casa... 
(Luca 14, 16-24) 


(or: Lo ci TAL Ec) 


La vreme de post o poveste despre Cină. Nu pare o invitaţie la masă. Cât medi- 
tarea la invitaţia adresată de „omul oarecare” ce-și doreşte casa plină de oaspeți. 
Omul oarecare face cină mare. Adică pregătită cum se cuvine. O cină îmbel- 
şugată. Şi deşi Evanghelia ne spune că a chemat pe mulți pentru a se înfrupta 
din ea, insistă pe răspunsul a trei, prea ocupați pentru a mai fi prezenţi la cină. 
Nici un motiv din cele invocate nu este de ultim minut, cum ar lăsa să pară ei. 
Nici țarină, nici cinci perechi de boi şi nici femeie nu îți iei de azi pe mâine. 


Omul oarecare simte trădarea lor. Nu ştim ce l-a supărat mai tare. Faptul că nu 
vin sau că nu l-au anunţat din timp pentru a renunţa la toată pregătirea cinei. Nu 
pare că în sine cheltuiala îl deranjează, cât atitudinea oamenilor acelora. Super- 
ficialitatea modului în care-i trataseră invitaţia. Fiecare dintre noi contabilizează 
câte un refuz la o sărbătoare din partea unor oameni, deseori prieteni, oameni 
apropiaţi. O atitudine care îţi strică bucuria. O umbreşte. O ascunde sub tristeţe. 
Oricum nu avem prea multe bucurii. Dacă mai şi este cineva dispus să frângă 
bucuria într-o atitudine superficială, parcă nu e chiar bine. 


De unde lecţia întâi: nu vă daţi ocupați când nu sunteți. Spuneţi din timp când 
nu puteți fi la bucuria unui om. Se vede cât de bine ne cunoaşte Dumnezeu. 
Cum ştie că ratăm bucurarea aproapelui. Nimeni nu spune că argumentele des- 
invitaţilor nu erau corecte sau reale. Dar nimic din bucuria lor nu poate vindeca 
de tristeţe pe omul oarecare ce-i invitase să fie părtaşi cu el la cină. 


[e 


Aţi putea spune: „Dă-o încolo, e doar o cină!” De aceea nu cina - masa, ospăţul 
- ne par a fi vrednice de subliniat. Ci oamenii cinei, oamenii care refuză bucuria 





omului oarecare. Hristos Domnul insistă pe acest „oarecare” pentru a ne arăta că 
invitația lui nu era una de protocol, datorată unei funcții. Pe care, sigur, cei trei 
nu ar fi refuzat-o. Căci, nu-i aşa, cina cu dregătorul ori omul-funcţie nu se refu- 
ză pentru că niciodată nu ştii unde ajunge acela şi poți să te lauzi că ai fost 
pentru câteva clipe coleg de cină cu el. 


Parcă pentru a ne face să înţelegem cât de mare e cina făcută de om, Domnul 
lisus insistă pe invitarea oamenilor din pieţele şi ulițele cetăţii. Pe aducerea în 
cină a săracilor și neputincioşilor şi a orbilor şi a şchiopilor (Luca 14, 21). Un 
soi de cină deschisă în care abundența nu mai este prilej de cinstire a prieteniei, 
ci a sărăciei şi neputinței. Acum chiar că îşi pierde orice formă de conformism 
ori formalism cina. Deschiderea ei are şi o conotaţie duhovnicească, desigur. 


Este descrisă parcă deschiderea Veştii celei bune către toate neamurile. Cei che- 
maţi la Cina-Împărăţie sunt prea pierduţi în preocupări ieftine, în formalităţi 
absurde. Se ţin prea mult de ale lor şi prea puţin de ale celui care-i cheamă. 
Teamă-mi este că aici semănăm mereu, generaţie după generație, cu toţi cei trei 
şi că furaţi de ţarini, boi ori alegeri personale pe care le dăm drept urgențe, 
uităm de adevărata urgență a vieților noastre: răspunsul la Împărăţie. Mai ales că 
descoperim tot mai des că aceasta nu este o chestiune de dezbatere publică ori 
cercetare istorică. Ci un adânc de iubire de care te conștientizezi au ba. Pe care o 
trăieşti sau nu. Nu poţi sta la jumătatea alegerii niciodată. 


Nu doar că toţi cetăţenii cetăţii omului oarecare nu umplu cina, ci se vădeşte că 
tot mai este loc de alte chemări. Și omul oarecare nu se zgârcește. Masa trebuie 
mâncată, veţi zice, intuind oarecum un adevăr. Dumnezeu nu ne cheamă doar 
pentru EI în Împărăţie, ci şi pentru noi. Mai ales pentru noi. Este scăpat aici, în 
textul de la Luca 14, 23, un cuvânt greu pentru libertatea fluturată pe sub ochii 
noştri de cei care doar vorbesc, dar nu pot oferi libertatea: „sileşte-i pe toți să 
intre”. Împotriva voinţei lor? Silirea ţinea de efortul de a-i „înghesui” pe toţi în 
cină, nu de acroșarea lor cu orice preţ. E o „îndesare” în sala de cinat a omului 
oarecare (desigur dificilă în condiţiile de azi, ale limitării numărului de persoane 
în spaţiile de cinat şi de rugat...) dovedind dorința gazdei de a face bine cât mai 
multor nefericiți. 


Și aşa, ceea ce pare corvoadă pentru sătul, devine prea plin de bine pentru cei 
adunaţi din sărăcia, izolarea şi boala lor. Un fel de terapie comunitară de vin- 
decare a trădării prietenilor, care se împlineşte în efortul necunoscuţilor în nevoi 
(evit cuvântul de persoană asistată pentru că nu toți cei în nevoi sunt şi asistați). 


Era nevoie de o cină pentru a-i vedea? Desigur că nu. După cum citim, omul ştia 
de unde să-i ia, îi văzuse, cunoştea terenul așteptării ce pare fără sfârşit. EI re- 
greta că nu-și cunoştea de fapt invitaţii dintâi. Oamenii pentru care pregătise atât 





de mult belşug că puteai hrăni o cetate din neprezentarea lor la masă. Lecţia e 
deplină. 


Priviţi omul oarecare ca pe Dumnezeu-Omul de a cărui naştere ne apropiem cu 
încă o Duminică. Priviţi atent la motivele reale, dar nu ultimative, pe care le pun 
în balanţa prieteniei cei trei. Și apoi deschideţi ochii mari pe fotografia de grup a 
celor chemaţi şi a celor „înghesuiți” în Cină. Suntem noi. El şi noi. Mereu 
demotivaţii Liturghiei şi vieții creştine. Noi care ne umplem de motive de 
neprezenţă în bucuria Lui cu scurtele şi inoportunele noastre alegeri. 


Desigur, cei trei au aflat cu cine au fost înlocuiți. Şi nu cred că s-au jenat. Poate 
cel mult s-au iritat un pic, apoi au surâs cu superioritate. Dar este doar o bă- 
nuială născută din analiza superficialităţii prietenilor de astăzi ai lui Dumnezeu- 
Omul. Surâsul de superioritate a celor care au ratat Cina, dar au rămas cu țarina, 
boii ori alegerea de viaţă. 


Dar ratarea sărbătorii din viață, a bucuriei de a face bucurie? Ce ne spune Hri- 
stos este că ratarea propriei noastre bucurii nu se vindecă decât prin slujirea 
aproapelui. Insignifiant ori agitat, murdar și uneori odorizat de murdărie, secat 
de viaţă şi marcat de ratările personale omul-nevoie e lângă noi. La o aruncătură 
de o Cină. Nu vă sfiiți să vă înlocuiţi invitaţii cu preocupări cu cei flămânzi şi 
însetaţi, cu cei neputincioşi, cu orbii și şchiopii, cu cei din drumuri şi de la gar- 


duri (ce inteligent pomeneşte Domnul de cei fără muncă, nu?). Dinamica 
Impărăţției lui Dumnezeu e dată de imaginea aceasta a Cinei cu invitaţi neaştep- 
taţi. 


Cum o fi fost în cetate în zorii de după această cină? Putem bănui că o vreme a 
fost pace. Omul sătul e cuminte. Dar mai interesant este să înțelegem că după ce 
vor fi fost fraţi vreme de o cină oamenii au fost mai apropiaţi, mai atenți, mai 
liniștiți. Nu, nu în amintirea mâncării şi băuturii, ci a onoarei de a fi chemaţii! 
Aşa este şi cu dumnezeiasca Liturghie. Ne încape pe toți. Pentru aceea e nevoie 
de ea în orice cetate. Ca să ne facă mai fraţi și mai oameni. Cum nimic nu ne 
poate face. E singurul lucru ce nu poate fi înlocuit în cetate. Fie ea şi cea mai 
ufologică din toate Lui. Locul unde toți suntem chemaţi pentru a fi egali în faţa 
darului Veşniciei. De acolo curge orice egalitate cu sens. Pentru că egalitatea, 
care concordă nădejdii de a fi, este şi despre alegere, nu doar despre dar şi dă- 
ruitor. Mântuitorul, socotit de unii inclusivist siropos, are grijă să spună atent: 
„Că vă spun Eu vouă: Nici unul din bărbaţii aceia care au fost chemaţi nu va 
gusta din cina Mea” (Luca 14, 24). Celorlalţi, pe săturate. Unora, „refuzătorilor” 
cu obstinaţie argumentativă, nici măcar de gust...Nu. Împărăţia Cerurilor nu e o 
cină pentru toţi. Dar ne poate cuprinde pe toţi, ne „înghesuie” pe toți... 


Sursă: tribuna.ro 





Părintele Ion Cârciuleanu - Duminica Sfinţilor strămoşi - Cina cea mare 


Ceea ce caracterizează viaţa de fiecare clipă a unei părţi a creştinilor noştri de 
azi, este indiferența şi lipsa de preocupare pentru a trăi o viaţă sufletească 
îndrumată spre scopul ei firesc: fericirea veşnică. Dacă tradiţia şi deprinderile 
nu ar fi bătătorit un drum pe care merge, de cele mai multe ori în neştire, omul 
s-ar abate, cu uşurinţă, la dreapta sau la stânga. 


Dar este oare bine să trăim viaţa fără a avea cugetul treaz asupra rostului ei 
cel din urmă? Este oare de-ajuns să împlinim cerinţele legii, fără conştiinţa 
că este neapărată nevoie să facem aceasta? lată întrebări la care răspunde şi pe 
care le lămureşte istorisirea evanghelică de azi. Pentru a înţelege mai bine textul 
ei este necesar să ne reamintim că Mântuitorul lisus Hristos se afla la masa unei 
căpetenii a fariseilor, unde se pare că erau încă şi alți mulți învăţaţi farisei şi 
cărturari, adică oameni din pătura conducătoare a poporului evreu din vremea 
aceea. 


Știind apucăturile celor chemaţi la masă, Mântuitorul se foloseşte de acest prilej 
pentru a le expune o învăţătură extrem de valoroasă pentru viaţa practică de zi 
cu zi a oamenilor din totdeauna. Ca şi femeia din mulțime care a strigat: “Ferice 
este pântecele care te-a purtat...”, unul dintre oaspeţi, urmărind cu atenţie 
cuvintele Mântuitorului ştiind că Împărăţia Cerurilor este o temă asupra căreia 
lisus revine des, a zis în auzul tuturor: “Fericit este cel ce va prânzi în 
împărăţia lui Dumnezeu” (Luca 14, 15). La auzul acestor cuvinte, folosind şi 
atmosfera favorabilă care se crease, lisus Domnul nostru rosteşte parabola cu 
chemarea la cină, citită la Sfânta Liturghie de astăzi. 


Pe scurt, această parabolă are următorul cuprins: “Un om oarecare a făcut cină 
mare şi a chemat pe mulți. Şi a trimis sluga sa, la ceasul cinei, să zică celor 
chemaţi: Veniţi, că iată, sunt gata toate. Invitaţii au început să se scuze că nu 





pot veni, motivând, unul că a cumpărat pământ şi trebuie să-l vadă, altul că şi-a 
cumpărat boi şi trebuie să-i încerce, altul că s-a însurat ş.a.m.d. Auzind toate 
acestea, cel ce a făcut masa s-a supărat şi a trimis pe sluga sa pe la toate 
răspântiile cetăţii să cheme la cină pe toţi cei pe care-i va întâlni, inclusiv 
infirmii, bolnavii şi toți nefericiții. Sluga a împlinit porunca şi a spus stăpânului 
său că totuşi a mai rămas loc. Atunci stăpânul a poruncit slugii să iasă din nou 
şi la alte drumuri, chiar din afara cetăţii, “ca să se umple casa mea, căci zic 
vouă că nici unul din oamenii care au fost chemaţi nu vor gusta din cina 
mea” (Lc. 14, 24), după cum spune parabola. 


Tălmăcindu-se pe Scurt, parabola are următorul înţeles: 

Y Omul care a făcut cina mare este Dumnezeu, iar cina înseamnă 
bucuriile vieţii veşnice, sau altfel spus, împărăţia lui Dumnezeu, 
Împărăţia Cerurilor, mânmirea noastră. 

Y Cei chemaţi la început, adică prietenii stăpânului, reprezintă poporul 
ales, poporul pe care Dumnezeu din veacuri l-a ales, ca din el să se 
nască, după trup, Fiul Său şi ca, întâi şi întâi, către dânsul să se îndrepte 
Sfânta Sa chemare. Refuzul prietenilor de a veni la cină, scuzele de tot 
felul, în care, de fapt, se îmbracă indiferența şi puţina lor iubire către 
Stăpân, nu este decât refuzul repetat pe care acest popor l-a dat chemării 
lui Dumnezeu, în cursul tuturor veacurilor, când această chemare i-a fost 
adresată prin graiul profeților, iar în timpul din urmă, a răsunat prin 
graiul şi prin viaţa a Însuşi Fiului lui Dumnezeu. 

Y Sluga trimisă este Mântuitorul lisus Hristos, care, după cuvântul Sfânta 
Apostol Pavel, “a luat chip de rob, făcându-se asemenea oamenilor şi la 
înfăţişare arătându-se om” (Fil. 2, 7) şi care cu adevărat a chemat pe 
toți la Sine şi, prin aceasta, la cina Tatălui ceresc. N-a mustrat EI oare, 
de atâtea ori, pe mai marii poporului evreu din acel timp, pentru 
îngustimea lor de minte, pentru inima lor legată peste măsură de bunurile 
pământeşti, pentru tâlcuirea greşită a scrierilor Vechiului Testament, n-a 
spus EI cu toată căldura dragostei Sale dumnezeieşti: “Veniţi la Mine 
toţi cei osteniţi şi împovăraţi şi Eu vă voi odihni pe voi” (Mat. 11, 28), 
sau: “Veniţi, binecuvântaţii Părintelui Meu şi moşteniţi împărăţia care 
este gătită vouă de la întemeierea lumii!” (Mat. 25, 34). 


Dumnezeu, când a văzut această respingere a chemării Sale, se îndreaptă către 
toate neamurile pământului, către toţi oamenii, ceea ce exprimă universalitatea 
împărăției lui Dumnezeu, înaintea căruia, tot după spusa Sfântul Apostol Pavel, 
“nu mai este iudeu sau elin, rob sau slobod, bărbat sau femeie” (Gol. 3, 28). 


Cuvintele: “Să se umple casa Mea”, reținute din parabolă exprimă dragostea 
nemărginită a lui Dumnezeu către toţi fiii pământului, către toţi oamenii care 
sunt chemaţi în egală măsură ca, “îmbrăcând haina de nuntă”, adică viaţa de 





adevăraţi creştini, să ia parte la ospăţul ceresc, din care cei ce vor gusta cu 
adevărat vor fi fericiţi. 


Aşadar, cina din parabola de astăzi, Împărăţia lui Dumnezeu, este o realitate tot 
atât de evidentă ca şi realitatea sufletului omenesc. 


Desigur că la acest ospăț ceresc nu se servesc mâncăruri şi vinuri, nici alte 
bunătăți de acest fel, pentru că, aşa cum spune Sfântul Apostol Pavel, 
“Împărăţia lui Dumnezeu nu este mâncare şi băutură, ci dreptate şi pace, şi 
bucurie întru Duhul Sfânt” (Rom. 14, 17). Sau cum ne asigură tot el, când 
zice: “Cele ce ochiul n-a văzut, nici urechea n-a auzit, nici la inima omului 
nu S-a Suit, acestea le-a gătit Dumnezeu pentru cei ce-L iubesc pe dânsul” (Il 
Cor. 2, 9), realitate, trăire suprafirească pe care Sfântul Apostol Pavel a 
cunoscut-o personal, experienţă despre care grăieşte următoarele: “Cunosc un 
om întru Hristos care înainte cu patrusprezece ani (aşadar, prin anul 43 
d.Hr.)... a fost răpit până la al treilea cer. Știu că acest om — dacă a fost în 
trup, nu Ştiu, sau dacă a fost în afară de trup, nu ştiu, Dumnezeu ştie -, a fost 
răpit în Rai şi a auzit cuvinte de nespus” (Il Cor. 12, 2-4). 


Bucuriile ospăţului divin, realitățile de dincolo de viaţa aceasta pământească 
sunt copleşitoare; ele nu pot fi redate în grai omenesc. 


Se cuvine să învăţăm şi Să ştim că Mântuitorul nostru lisus Hristos ne 
cheamă şi pe noi la cina Sa: “Veniţi, căci toate sunt gata!” Prin biserica Sa, 
prin glasul slujitorilor ei, Mântuitorul lisus Hristos ne spune şi astăzi şi va 
spune mereu până la sfârşitul veacurilor: “Veniţi de luaţi lumină, de la Mine, 
cel ce sunt lumina lumii”, cum auzim spunându-se în noaptea Învierii; cel ce 
“însetează să vină la Mine să bea”; şi, desigur, “Veniţi la Mine toţi cei osteniţi 
şi împovăraţi şi Eu vă voi odihni pe voi!” 


Înţelegem acum mai bine sensul acestei pilde şi, mai ales, înţelegem de ce s-a 
aşezat citirea ei în Sfânta Evanghelie de azi, când ne mai despart doar câteva 
zile de praznicul Naşterii Domnului, prin care Fiul lui Dumnezeu, “/mpărarul 
cerurilor, pentru iubirea Sa de oameni pe pământ S-a arătat şi cu oamenii a 
petrecut”. Această pildă arată “taina cea din veac şi de îngeri neştiută” a 
întemeierii împărăției lui Dumnezeu pe pământ, care este Biserica şi al cărei 
început îl constituie Întruparea Fiului lui Dumnezeu, Naşterea Lui cea mai 
presus de fire, din Fecioara Maria şi de la Duhul Sfânt. 


Participarea cu adevărat la cina lui lisus înseamnă să crezi în lisus cu toată 
inima. Să fu în mijlocul acestei lumi un mărturisitor viu al puterii Evangheliei 
Lui. Să vadă oamenii această putere de credinţă care lucrează în tine, şi să-L 
preamărească şi să facă voia lui Dumnezeu. 





A lua parte, în adevăratul înţeles al cuvântului, la Cina lui lisus înseamnă 
participarea la adevărata religie. Şi atunci, fiecare dintre noi în parte, să se 
întrebe dacă este, în adevăr, părtaşul Cinei lui Hristos şi dacă este o putere, o 
piedică reală în calea răului, a păcatului din lume; şi aceasta, pentru că în tine 
lucrează puterea lui lisus! Această chemare este stăruitoare, este o dorință de 
comuniune cu Dumnezeu, prin Biserica Lui cea sfântă. Biserica lui lisus 
înseamnă trupul lui lisus, trupul spiritual al Lui, iar creştinul trebuie să devină, 
în adevăr, o celulă vie, sănătoasă prin credință puternică, prin nădejde 
statornică, dragoste nefățarnică, prin faptele cele bune, cu care să se apropie cu 
vrednicie de ospăţul nemuririi noastre. 


Fiecare creştin trebuie să ştie că în Biserică este locul de întâlnire cu lisus, aici 
este Masa Cinei celei de Taină, la care este chemat. 


Să luăm aminte că numai în sfânta biserică se află masa “nunţii Mielului”, 
Sfânta Liturghie cu Sfânta Euharistie. 


Veniţi că “totul este gata”, ne cheamă Fiul lui Dumnezeu. Veniţi de 
pretutindeni, înţelepţi, săraci şi îmbogăţiţi, suferinzi, cei zdrobiţi cu trupul şi cu 
inima, cei osteniți şi împovăraţi, şi veţi afla odihnă, mângâiere, vindecarea 
trupului şi a sufletului. Veniţi de pretutindeni la cina singurei împăcări, armoniei 
şi înfrățirii întru lisus Hristos, Dumnezeul nostru, aşa ne strigă lisus Salvatorul 
omenirii din păcat. 


Să nu luăm în seamă scuzele pe care le-au adus cei dintâi chemaţi la marea cină 
a Domnului, ci să răspundem chemării, şi nu oricum, ci aşa cum se cuvine, spre 


a putea intra la cină, căci tot El zice că “mulți sunt chemaţi, dar puţini aleşi” 


(Mat. 22, 14). Dacă vei răspunde chemării ce ţi se face, dacă te vei prezenta 
având haina sufletului curățită de păcat, vei cunoaşte binele ce urmează din 
comuniunea cu Hristos. Dacă o refuzi sau dacă o nesocotești, pierderea va fi 
numai a ta. 


Luaţi parte la Cina cea mare, gustaţi şi veţi vedea cât e de bun Domnul! 
Apropiaţi-vă de El cu credinţă şi cu dragoste şi veţi cunoaşte darul lui 


Dumnezeu! 


Amin. 





Părintele Iosif Trifa — Evanghelia Duminicii a 28-a după Rusalii - (Pilda 
celor poftiţi la cină) - „Veniţi, că, iată, gata sunt toate“... 


Cina din pilda Evangheliei este Împărăţia lui Dumnezeu, adică mântuirea 
noastră cea sufletească prin Jertfa Fiului Său, iar „cei chemaţi“ care n-au vrut să 
meargă la cină sunt creştinii cei cuprinşi de vârtejul treburilor, ispitelor, 
patimilor şi păcatelor lumii acesteia. 


Evanghelia aceasta, cu adevărat, este parcă Evanghelia vremurilor şi a 
oamenilor de azi, pentru că niciodată n-au fost nepăsarea şi negrija de Împărăţia 
lui Dumnezeu, de cele sufleteşti, aşa de mari ca azi. Care să fie pricina acestui 
lucru? Unii zic că „au uitat oamenii datoriile ce le au faţă de cele sufleteşti“. Eu 
ZIC că-i alta. 


lisus a zis odată: „Asemenea este Împărăţia lui Dumnezeu cu 0 comoară 
ascunsă într-o țarină, şi cine o află îşi vinde tot ce are, ca să cumpere țarina“ 
(Matei 13, 44). Cei mai mulți creştini însă n-au aflat comoara sufletească, 
darul, puterea şi bucuria ce le dau căutarea şi aflarea Împărăției lui 
Dumnezeu şi de aceea nu-şi bat capul cu cele sufleteşti. 


„Gustaţi şi vedeţi că bun este Domnul“, zice Psalmistul, dar puţini au gustat şi 
au aflat bunătatea sufletească ce este în „Cina Domnului“. Cine a aflat o dată 
darul, puterea şi bucuria ce o dă „Cina Domnului“ (Sfânta Cuminecătură), Jertfa 
Mântuitorului, aceluia nu-i mai trebuie nici o predică despre „datoriile“ ce le are 
față de suflet. „Toate le socotesc gunoaie, ca să-L dobândesc pe Hristos“, 
zicea Apostolul Pavel (Filipeni 3, 8). Acesta este credeul celui care a aflat 
comoara Împărăției lui Dumnezeu. 


Cititorule! Nu cumva să crezi că Evanghelia te-ar mustra, pentru că îți ai țarina 
ta şi boii tăi şi lucrurile tale. Grija sufletului o laşi în urma tuturor afacerilor şi 





intereselor tale. Pentru asta te mustră Evanghelia. In mijlocul vieții şi al 
frământărilor noastre trebuie să stea „Cina Domnului“, Impărăţia lui Dumnezeu; 
şi noi n-avem lucrul acesta. 


Într-o altă pildă, Iisus a zis că Împărăţia lui Dumnezeu este asemenea unui 
aluat pe care o femeie îl pune într-un vas de făină şi se dospeşte toată făina 
(Matei 13, 33). Aşa, iubite cititorule, şi grija de suflet trebuie să dospească, să 
copleşească toate frământările şi alergările noastre. 


Poţi pune într-o oală la foc cele mai scumpe mâncăruri, dar dacă nu le sărezi nu- 
s bune de nimic. Aşa şi averea ta, banii tăi, alergările tale, învăţătura ta trebuie 


NIMIC. 


„Veniţi, că, iată, gata sunt toate!“ — aşa chema sluga Domnului din 
Evanghelie. O, ce adânc înţeles sufletesc este în aceste vorbe! Aşa ne cheamă şi 
pe noi Domnul: 
> Veniţi, că toate sunt gata! — ne zice şi nouă Tatăl Ceresc. Totul am făcut 
pentru viața şi mântuirea voastră... 
> Veniţi, că e gata Jertfa Fiului Meu! 
> Veniţi, că v-am iertat prin Jertfa Fiului Meu! 
> Veniţi, că totul e gata... ne zice şi lisus Mântuitorul. 
> Veniţi, căci, iată, am suit Golgota... 
> Veniţi, că, iată, cuiele au trecut prin mâinile şi picioarele Mele... 
> Veniţi, că sulița a străpuns coasta Mea!... Totul e gata, toate am suferit 
pentru voi şi mântuirea voastră... 
> Veniţi şi luaţi în dar viaţă şi mântuire! ... 


În clipele când Şi-a dat duhul pe Crucea Golgotei, Mântuitorul a strigat cu glas 
înalt: „Săvârşitu-s-a!“. Prin acest cuvânt, Mântuitorul spunea că Şi-a împlinit 
chemarea ce a avut-o în lume. Cuvântul „săvârşitu-s-a“ a fost un strigăt de 
biruinţă. Mântuitorul biruise toate ispitele şi durerile. Diavolul era biruit. Jertfa 
era gata. 


Dar, vai, acest strigăt pentru mulţi va fi un strigăt de pieire în Ziua Judecăţii. O, 
Scumpul meu Mântuitor! 'Tu ne-ai lăsat gata Jertfa mântuirii. „Ospăţul Tău este 
gata... masa e întinsă... toate uşile sunt deschise... din toate părţile s-aude 
chemarea: ,„, Veniţi, că toate sunt gata!“ (Luca 14, 16-24). Veniţi, că, iată, cuiele 
au săpat mâinile şi picioarele Mele!... Veniţi, că sulița a împuns coasta Mea!... 
Veniţi, că totul e gata! Însă, vai, cei mai mulţi nu vor să intre şi să guste din 
Cina mântuirii. Cei mai mulți îşi sfârşesc viaţa cu pieire sufletească, trăiesc o 
viaţă cheltuită în zadar. O, ce osândă îi aşteaptă! 





„Veniţi, că, iată, gata sunt toate!“ Auzi tu, dragă cititorule, şi asculţi tu această 
chemare dulce de mântuire? Grăbeşte, dragă frate, grăbeşte să intri la cina 
mântuirii. La masa marelui ospăț mai este un loc şi pentru tine! Uşa e încă 
deschisă. Intră şi tu, dragă suflete, intră numaidecât, intră azi, căci mâine poate 
fi prea târziu! Se va închide uşa şi tu vei rămâne afară, în pieire veşnică. 


Alexandru Macedon şi înţelepţii din Persia 


Când purta odinioară Alexandru Macedon războaie să cucerească lumea şi să 
cuprindă bogății, auzise în Persia de nişte filozofi mari ai locurilor de pe acolo. 
Aducându-i înaintea sa, le zise: 

— Cereţi de la mine orice şi vă voi da. 

— Să ne dai, împărate, viaţă fără de moarte aici pe pământ! grăiră filozofii. 

— Ați cerut o nebunie, grăi împăratul, căci oare cine dintre oamenii pământului 
ar putea scăpa de moarte?... Vă credeam nişte filozofi vestiți, dar acuma văd că 
sunteţi nişte nebuni... 

— Apoi, dacă nimeni nu poate scăpa de moarte, grăiră filozofii, ne luăm voie să 
te întrebăm că oare şi tu vei muri cândva? 

— Asta-i Sigur, răspunse împăratul. 

— Apoi dacă asta-i sigur, grăiră mai departe filozofii, tu de ce trăieşti aşa ca şi 
când n-ai muri niciodată?... De ce nu-ţi mai ajung împărăţiile, comorile, 
averile, prăzile şi bunătăţile pământeşti? ... 

Împăratul înţelese atunci „nebunia “ filozofilor şi plecă îngândurat. 


O, de am înţelege şi noi această istorioară, căci şi noi ştim că vom muri, dar 
trăim aşa ca şi când n-am muri niciodată! 


» Mai aveţi vreme“... 


O poveste spune că Scaraoschi, mai-marele dracilor, a ţinut sfat cu diavolii 
despre cum ar câştiga mai multe suflete printre oameni. În multe feluri au 
început a se ocoşi diavolii. Unii ziceau: Să le şoptim oamenilor că nu este 
Dumnezeu, nici suflet, nici Rai, nici iad... Dar Scaraoschi a primit sfatul unui 
drac care zicea: Să le spunem oamenilor că este Dumnezeu, este Rai şi iad, dar 
să le şoptim mereu: ,,mai aveți vreme, oameni buni, pentru acele treburi“... 

Și, de atunci, dracii câştigă cele mai multe suflete, şoptind mereu oamenilor 
înşelăciunea că pentru cele sufleteşti mai au vreme. 


Într-o carte bătrână am aflat această poveste şi am pus-o aici, în cartea aceasta, 
ca tot omul să înţeleagă şi să priceapă că diavolul e acela care şopteşte mereu 
oamenilor să-şi tot amâne din an în an grija de suflet şi întoarcerea la 
Dumnezeu. 





(Părintele Iosif Trifa, Tâlcuirea Evangheliilor duminicilor de peste an) 





Pr. losif Trifa - Cina Domnului 


Ev. Luca XIV, 16-24 


Cina din pilda Evangheliei este Împărăţia lui Dumnezeu, adică mântuirea 
noastră cea sufletească prin Jertfa Fiului Său, iar „cei chemaţi“ care n-au vrut să 
meargă la cină sunt creştinii cei cuprinşi de vârtejul treburilor, ispitelor, 
patimilor şi păcatelor lumii acesteia. Evanghelia aceasta, cu adevărat, este parcă 
Evanghelia vremurilor şi a oamenilor de azi, pentru că niciodată n-au fost 
nepăsarea şi negrija de Împărăţia lui Dumnezeu, de cele sufleteşti, aşa de mari 
ca azi. 


Care să fie pricina acestui lucru? Unii zic că „au uitat oamenii datoriile ce le au 
faţă de cele sufleteşti“. 


Eu zic că-i alta. lisus a zis odată: „Asemenea este Împărăţia lui Dumnezeu cu o 
comoară ascunsă într-o țarină, şi cine o află îşi vinde tot ce are, ca să cumpere 
țarina“ (Matei 13, 44). Cei mai mulţi creştini însă n-au aflat comoara 
sufletească, darul, puterea şi bucuria ce le dau căutarea şi aflarea Împărăției lui 
Dumnezeu şi de aceea nu-şi bat capul cu cele sufleteşti. 


„Gustaţi şi vedeţi că bun este Domnul“, zice psalmistul, dar puţini au gustat şi 
au aflat bunătatea sufletească ce este în „Cina Domnului“. Cine a aflat o dată 
darul, puterea şi bucuria ce o dă „Cina Domnului“ (Sfânta Cuminecătură), Jertfa 
Mântuitorului, aceluia nu-i mai trebuie nici o predică despre „datoriile“ ce le are 
față de suflet. „Toate le socotesc gunoaie, ca să-L dobândesc pe Hristos“, zicea 
apostolul Pavel (Filipeni 3, 8). Acesta este credeul celui care a aflat comoara 
Împărăției lui Dumnezeu. 





Cititorule! Nu cumva să crezi că Evanghelia te-ar mustra, pentru că îți ai țarina 
ta şi boii tăi şi lucrurile tale. Grija sufletului o laşi în urma tuturor afacerilor şi 
intereselor tale. 


Pentru asta te mustră Evanghelia. In mijlocul vieţii şi al frământărilor noastre 
trebuie să stea „Cina Domnului“, Împărăţia lui Dumnezeu; şi noi n-avem lucrul 
acesta. 


Într-o altă pildă, lisus a zis că Împărăţia lui Dumnezeu este asemenea unui aluat 
pe care o femeie îl pune într-un vas de făină şi se dospeşte toată făina (Matei 13, 
33). Aşa, iubite cititorule, şi grija de suflet trebuie să dospească, să copleşească 
toate frământările şi alergările noastre. 


Poţi pune într-o oală la foc cele mai scumpe mâncăruri, dar dacă nu le sărezi nu- 
s bune de nimic. Aşa şi averea ta, banii tăi, alergările tale, învăţătura ta trebuie 


NIMIC. 


„Veniţi, că, iată, gata sunt toate!“ - aşa chema sluga Domnului din Evanghelie. 
O, ce adânc înţeles sufletesc este în aceste vorbe! Aşa ne cheamă şi pe noi 
Domnul: Veniţi, că toate sunt gata! - ne zice şi nouă Tatăl Ceresc. Totul am 
făcut pentru viaţa şi mântuirea voastră... Veniţi, că e gata Jertfa Fiului Meu! 
Veniţi, că v-am iertat prin Jertfa Fiului Meu! 


Veniţi, că totul e gata!... ne zice şi lisus Mântuitorul. Veniţi, căci, iată, am suit 
Golgota!... Veniţi, că, iată, cuiele au trecut prin mâinile şi picioarele Mele!... 
Veniţi, că sulița a străpuns coasta Mea!... Totul e gata, toate am suferit pentru 
voi şi mântuirea voastră!... Veniţi şi luaţi în dar viaţă şi mântuire!... 


În clipele când Şi-a dat duhul pe Crucea Golgotei, Mântuitorul a strigat cu glas 
înalt: „Săvârşitu-s-a!“. Prin acest cuvânt, Mântuitorul spunea că Şi-a împlinit 
chemarea ce a avut-o în lume. Cuvântul „săvârşitu-s-a“ a fost un strigăt de 
biruință. Mântuitorul biruise toate ispitele şi durerile. Diavolul era biruit. Jertfa 
era gata. 


Dar, vai, acest strigăt pentru mulţi va fi un strigăt de pieire în Ziua Judecăţii. O, 
Scumpul meu Mântuitor! 'Tu ne-ai lăsat gata Jertfa mântuirii. „Ospăţul Tău este 
gata... masa e întinsă... toate uşile sunt deschise... din toate părţile s-aude 
chemarea: „Veniţi, că toate sunt gata!“ (Luca 14, 16-24). Veniţi, că, iată, cuiele 
au săpat mâinile şi picioarele Mele!... 


Veniţi, că sulița a împuns coasta Mea!... Veniţi, că totul e gata! Insă, vai, cei 
mai mulţi nu vor să intre şi să guste din Cina mântuirii. Cei mai mulţi îşi 





sfârşesc viaţa cu pieire sufletească, trăiesc o viaţă cheltuită în zadar. O, ce 
osândă îi aşteaptă! 


„Veniţi, că, iată, gata sunt toate!“ Auzi tu, dragă cititorule, şi asculţi tu această 
chemare dulce de mântuire? Grăbeşte, dragă frate, grăbeşte să intri la cina 
mântuirii. La masa marelui ospăț mai este un loc şi pentru tine! Uşa e încă 
deschisă. Intră şi tu, dragă suflete, intră numaidecât, intră azi, căci mâine poate 
fi prea târziu! Se va închide uşa şi tu vei rămâne afară, în pieire veşnică. 


Pr. Iosif Trifa - Tâlcuirea Evangheliilor duminicilor de peste an. 





Traian Dorz - Chipul Dumnezeului nevăzut (din meditații la Apostolul din 
Duminica a 28-a după Rusalii) 


EI este chipul Dumnezeului celui nevăzut, cel întâi născut din toată zidirea. 
(Coloseni 1, 15) 


Domnul Dumnezeul nostru este nemărginit şi nepătruns în toate dimensiunile 
Sale, dar mai ales în patru din acestea, şi anume: în înţelepciunea sa, în 
frumuseţea sa, în iubirea sa şi în puterea sa. 


Înţelepciunea sa se arată în toată felurimea formelor, a culorilor şi a mărimii 
fiinţelor şi lucrurilor create de El. În structura lor lăuntrică şi în chipul lor 
dinafară. În mulţimea nenumărată a legilor statornicite de EI fiecărei creaturi şi 
a hotarelor puse de EI fiecărei vieţi, fiecărei căi, fiecărei vremi. 


Frumuseţea sa se arată în toată forma creaturilor sale, începând de la cea mai 
mică, până la cea mai necuprinsă. De la cele mai de jos, până la cele din 
nemărginitele înălțimi şi depărtări. De la cea mai trecătoare, până la cele 
veşnice. 


Iubirea sa se arată în toată bunătatea şi mila Sa faţă de fiecare fiinţă creată de EL. 
În grija sa faţă de toate trebuinţele noastre, de la cea mai neînsemnată și până la 
cea unică şi veşnică. Şi în răbdarea sa nebănuită şi neînţeleasă față de orice 
potrivnic şi nelegiuit, de la păcatul cel mai murdar şi până la crima cea mai 
înspăimântătoare. 


Iar Puterea sa se arată în tot ce ține EI pe nimic, începând cu acest Pământ care 
atârnă în gol, cu toate viețile mici şi mari de pe el. Şi apoi cu toate celelalte 
planete şi ceruri nemărginite în număr şi în întindere, cu tot ce cuprind ele. 





Toate le ţine puterea Lui, toate le poartă puterea Lui, toate le înalță şi le 
prăbuşeşte puterea Lui. 


Dacă ne-am putea închipui cumva, sub o oarecare formă cel puţin, aceste patru 
trăsături în toată mărimea lor, spre cele patru întinderi, spre cele patru timpuri şi 
spre cele patru stări, atunci poate ne-am putea reprezenta sub forma aceasta 
Chipul Dumnezeului nevăzut. Dar cum noi suntem atât de mărginiţi şi 
neputincioşi în toate aceste privințe, gândul nostru oboseşte de îndată, mai 
înainte chiar de a fi pornit. 


Și pentru că nu ne putem reprezenta nimic nevăzut de asemenea proporţii, 
căutăm altceva mai aproape de puterea noastră de cuprindere. 

Și n-avem nimic pe lumea asta care să ne poată reda în chip văzut aceste 
nevăzute însuşiri dumnezeieşti decât pe lisus Hristos, Fiul său unic, cel singurul 
care ni le-a arătat pe toate acestea atât de strălucit, atât de înţelept, atât de 
frumos, atât de iubitor şi atât de puternic, pe cât a dorit sufletul nostru. Ba încă 
şi nespus mai mult decât atât. 


În seara Cinei de taină, când Mântuitorul le-a vorbit ucenicilor Săi în chipul cel 
mai limpede şi mai apropiat despre identitatea Lui cu Tatăl şi Dumnezeul cel 
Ceresc, unul din ucenicii Săi, anume Filip, L-a întrebat la un moment dat pe 
lisus, zicând: Doamne, arată-ne pe Tatăl şi ne este de ajuns! lisus i-a zis: De 
atâta vreme Sunt cu voi şi nu M-aţi cunoscut, Filipe? Cine M-a văzut pe Mine 
a văzut pe Tatăl. Cum zici tu, dar: „Arată-ne pe Tatăl“? (|n 14, 8-9). 


Sărmanul ucenic nu ştia, cum nu ştim nici noi, că singurul chip sub care Fiul ni- 
L putea nouă arăta pe Tatăl era Chipul său Însuşi. Fiindcă... Singurul Stă- 
pânitor, Împăratul împăraţilor şi Domnul domnilor, Singurul care are Nemurirea 
locuieşte într-o lumină de care nu poţi să te apropii şi nici un om nu L-a văzut şi 
nici nu-L poate vedea... (1 Tim 6, 15-16). 


E] a zis lui Moise în vechime: Faţa nu vei putea să Mi-o vezi, fiindcă nu poate 
omul să Mă vadă şi să trăiască (Exod 33, 20). 


Singurul Chip sub care Tatăl ni se putea arăta nouă a fost Chipul dulce, Chipul 
luminat, Chipul frumos, Chipul iubitor şi măreț al lui lisus Hristos, Preaiubitul 
Lui şi Preaiubitul nostru. ŞI, o, ce desăvârşit şi ce deplin L-am văzut noi pe 
Tatăl în chipul Preaiubitului Său Fiu! 


De aceea este scris: Tatăl... ne-a vorbit prin Fiul pe care L-a pus Moştenitorul 
tuturor lucrurilor Sale. Prin EI a făcut şi Timpul (veacurile). El este oglindirea 
Slavei Tatălui, întipărirea Fiinţei lui. El ţine toate lucrurile prin cuvântul puterii 
Lui. El a făcut curățirea păcatelor noastre şi şade acum la dreapta măririi în 





locurile preaînalte, ajungând cu atât mai presus de îngeri, cu cât a moştenit un 
nume mult mai minunat decât al lor (Evr 1, 2-4). 


Pentru aceste slăvite motive, noi, cei care purtăm numele lui slăvit asupra oastei 
noastre, trebuie să fim nu numai plini de o nemărginită încredere în biruinţa 
finală a lui şi a oastei sale, dar şi plini de o cutremurătoare evlavie şi teamă în 
ascultarea noastră de toate cuvintele lui. Fiindcă cel cu care avem a face este 
Dumnezeul cel Binecuvântat în veci. 


Şi pentru aceste slăvite motive, cântările noastre sunt cele mai minunate; 
descoperirile noastre sunt cele mai înalte; învăţătura noastră, cea mai adevărată; 
credinţa noastră, cea mai dreaptă; lacrimile noastre, cele mai dulci; rugăciunile 
noastre, cele mai fierbinţi; sărbătorile noastre, cele mai frumoase; adunările 
noastre, cele mai plăcute; îmbrăţişările noastre, cele mai duioase şi dragostea 
noastră, cea mai curată... Fiindcă toate acestea izvorăsc din EI, din Preaiubitul 
nostru Mântuitor şi Dumnezeu în care locuieşte trupeşte toată plinătatea 
Dumnezeirii (Col 2, 9). 


Slavă veşnică numelui Său sfânt şi minunat! 


(Traian Dorz, Hristos - Puterea Apostoliei) 





Traian Dorz - Cina Domnului 


Cina Domnului e gata! 

Şi-a trimis Stăpânul iară 

pe toți solii Lui s-adune de prin lume, 

de prin ţară, 

mii de suflete chemate pentru masa Lui bogată 
toți câţi vor să se hrănească 


fără bani şi fără plată! 


S-au împrăştiat prin lume cu solia Lui argaţii, 
ca să cheme-ntâi la cină toţi avuţii şi bogaţii! 
„..Însă cum s-au dus veniră, 

căci din cei chemaţi la cină 

robii grijilor şi-ai tinei 

n-au fost doritori să vină. 


Şi-a trimis Stăpânul iarăşi 

peste tot din nou argaţii 

ca să-adune-acum la cină flămânziţii 
şi-nsetaţii! 

Ei, venind, se veseliră, săturându-se, sărmanii, 
orbii, şchiopii, chinuiţii, 

ce răbdaseră cu anii! 


— Adevăr vă zic Eu astăzi, 

toți câţi sunt chemaţi la cină 

dintre cei bogaţi, 

adesea nu vrea nimenea să vină. 

EI îi cheamă, să nu spună că n-au auzit chemarea, 





dar răsplata-ntreagă-o ţine 
celor ce-au primit iertarea. 





Pr. Anthony M. Coniaris - Duminica Sfinţilor strămoşi (a XXVIII-a după 
Rusalii, a XI-a după Inălţarea Sfintei Cruci) - Marele banchet 


Stăpânul sărbătorii s-a asigurat de două ori că oaspeţii săi au primit invitaţiile. A 
trimis două invitaţii fiecăruia: prima a fost spunând fiecăruia în parte că este 
invitat; a doua, în ziua cinei mari, anunțând că totul este pregătit: “Veniţi, că 
iată toate sunt gata.” 


Y “Veniţi!” Evanghelia nu este atât o poruncă, ci mai degrabă o 
propunere; nu atât o cerinţă cât un dar — o invitaţie la a lua parte la 
bucuria incredibilă a Împărăției. 

Y “Veniţi!” Dumnezeu vă aşteaptă! El este gata să îi primească pe săraci, 
pe orbi, pe şchiopi. El este pregătit pentru toţi cei care şi-au trăit 
existența pe autostrăzile dar şi pe străduţele vieţii. EI îi invită pe toți: 
“Veniţi, că iată toate sunt gata. ” 


Aşa cum un păstor îşi caută oaia pierdută, aşa cum un om se apleacă în 
genunchi să caute o monedă rătăcită, aşa cum un părinte aşteaptă ca fiul să i se 
întoarcă din nou acasă, aşa şi Dumnezeu mereu caută, cheamă, invită. 


“Veniţi, că iată toate Sunt gata.” 


Veniţi voi cei care căutaţi sensul vieții. 

Veniţi voi cei înfometați şi insetaţi de dreptate. 

Veniţi voi cei apăsaţi de greutatea păcatului şi a vinovăţiei. 

Veniţi voi care sunteți îngrijoraţi şi temători. 

Veniţi voi cei care jeliți. 

Veniţi voi cei care căutaţi pacea şi împlinirea. 

Veniţi “căci masa este bogată. Bucate regeşti sunt. Viţelul este gras. 
Nimeni Să nu fie flămând. ... Bucuraţi-vă de bogăţia de bunătăţi. ... 
Nimeni Să nu mai plângă pentru că a căzut din nou şi din nou; pentru 





că iertarea s-a ridicat din mormânt. Nimeni Să nu se mai teamă de 
moarte; de moarte ne-a eliberat Mântuitorul. ” (Rugăciunea pascală a 


Religia lui “vino” 


Dr. Karen Homey, faimosul psihiatru, vorbea despre “tirania lui “trebuie”. 
Trebuie să fac aceasta. Trebuie să fac cealaltă. Dacă punem prea mulți “trebuie” 
pe umerii unei persoane, îl putem îmbolnăvi emoţional. Există mulţi oameni 
care consideră creştinismul o astfel de religie tiranică, a lui “trebuie”. Pentru ci, 
creştinismul nu este altceva decât o serie de porunci. Nu trebuie să faci aceasta. 
Nu trebuie să faci cealaltă. 

Dar creştinismul nu este în primul rând sau cel mai mult o religie a lui “trebuie”. 
Este în primul rând şi cel mai mult o religie a lui “vino”. Marea putere a lui 
Hristos nu stă în “Să nu faci” ci în acest “Vino la mine”. Vino să fii umplut cu 
Duhul Sfânt. Vino să fii umplut cu puterea prezenţei lui Dumnezeu. Dacă 
venim, la EI, atunci trebuie să facem cu siguranţă unele lucruri, dar nu pentru că 
“trebuie” să le facem, ci pentru că ne face plăcere să le facem ca expresie a 
iubirii noastre pentru Iisus. 


Comentând acest cuvânt, “vino”, şi în special cuvintele lui lisus “veniți la mine 
toți cei trudiți”, scria aceste cuvinte preţioase: 
“Invitaţia sa este una din bunătate. Bunătatea ei este dincolo de orice 
imaginaţie. ” “Veniţi la mine toţi”, nu doar stăpânii ci şi cei stăpâniţi, nu doar 
bogaţii, ci şi săracii, nu doar cei liberi, ci şi sclavii, nu doar bărbaţii, ci şi 
femeile, nu doar cei tineri, ci şi cei bătrâni, nu doar cei întregi la trup, ci şi cei 
mutilaţi, voi toţi. El spune: veniţi! EI nu face diferenţă între sclav şi liber, nici 
între bogat şi sărac, ci toate aceste inegalităţi le pune deoparte. “Veniţi”, spune 
EI, “toţi cei trudiţi şi apăsaţi!” „Și priviţi pe cine îi cheamă! Pe cei care şi-au 
petrecut viaţa încălcând legea, pe cei apăsaţi de păcate, pe cei care nu îşi mai 
pot ţine capul sus, pe cei plini de ruşine, pe cei care nu mai pot vorbi. Și de ce 
îi cheamă? Nu pentru a-i lua la rost sau pentru a-i judeca. De ce atunci? 
Pentru a le uşura durerea, pentru a le lua poverile apăsătoare. ” 


Ela venit! 


Când lisus spune “Vino”, nu stă în vârful unei scări lungi şi înalte, ce ajunge în 
ceruri, de unde ne face semn să începem să urcăm treptele. El însuşi coboară 
treptele pentru a sta cot la cot cu noi. El a venit între noi. “Pentru noi şi pentru 
a noastră mântuire S-a coborât din ceruri şi s-a întrupat de la Spiritul Sfânt şi 
din Maria Fecioară s-a făcut om ” (Crezul nicean). “Ea l-a născut pe Fiul ei şi 
l-a înfăşat în haine şi l-a aşezat în iesle.” EI a venit, s-a născut într-un grajd. A 
venit şi a murit pe cruce. A venit să pregătească pentru noi banchetul mântuirii. 





Iar acum — astăzi — îşi trimite slujitorii să ne comunice invitația sa: “Vino, că 
iată toate sunt gata.” 


În loc să fie acceptată, această prețioasă invitaţie este respinsă. “Țarină am 
cumpărat... Cinci perechi de boi am cumpărat... Femeie mi-am luat... nu pot 
veni.” Acesta a fost răspunsul. Nu acelaşi răspuns îl dăm şi astăzi? Marea 
noastră tragedie este că sfârşim prin a accepta invitaţiile greşite. Pierdem 
banchetul, viaţa abundentă în Hristos, pentru ceva mai mic, mai trecător. Şi 
lisus plânge: “Jerusalime, lerusalime... de câte ori am voit să adun pe fiii tăi, 
după cum adună pasărea puii săi sub aripi, dar nu aţi voit” (Matei 23,37). 


“Vino, că iată toate sunt gata.” “Dar”, obiectezi tu, “nu sunt demn Să vin. 
Hainele mele nu sunt pe măsura evenimentului. Și nici nu aş şti cum Să mă 
comport în palatul Stăpânului.” Nu pricepem că nu contează. Invitaţia este 
adresată tuturor: celor care trăiesc pe străzi, celor care locuiesc în case din 
cartoane, precum şi celor ce stau în vile de lux. Vino! Vestea bună este că nu 
trebuie să fii perfect pentru ca să accepţi invitaţia. Vino aşa cum eşti — cu 
toate păcatele şi durerile tale, cu slăbiciunile şi eşecurile tale, cu problemele şi 
cu neliniştile tale. Vino la singurul care poate să te ierte şi să te vindece. 


“Vino, că iată toate sunt gata.” Zece leproşi au venit... şi au fost vindecaţi. Un 
orb a venit... şi şi-a recâştigat vederea. Un olog a venit... şi l-a însănătoşit. 
Păcătoşi au venit... şi au fost iertaţi. Mort... şi a fost adus la viaţă. “Pe cel ce 
vine la Mine nu-l voi scoate afară” (loan 6,37). 


“Vino, că iată toate sunt gata.” A veni la lisus este un drum al vieţii. Începe cu 
botezul. Presupune zi de zi încredințare, căinţă, ascultare, venerație, rugăciune, 
lectură biblică şi Împărtăşanie. Presupune a merge zilnic alături de lisus. Nu 
înseamnă doar “vino!” ci şi “mergi!” Mergi în lume şi fii discipolul meu. Fii 
slujitor Mie. Fii lumină. Fii sare.” Nimeni nu va cunoaşte vreodată strălucirea 
banchetului, bunătatea mâncării sau bucuria de a lua parte la această minunată 
fraternitate, dacă nu lăsăm deoparte scuzele şi dacă nu îndrăznim să acceptăm 
invitaţia. Vino la EI şi fii sigur că în ultima zi EI te va primi cu un mare 
“VINO!”: “Veniţi, binecuvântaţii Tatălui Meu, moşteniţi împărăţia cea 
pregătită vouă de la întemeierea lumii.” 


Rugăciune 
Doamne, vin. Fără scuze. Fără alibiuri. Ştiu că nu sunt demn. Vin de pe străzi. 
Fără tine am trăit ca un orb, ca un olog. Vin la Tine înfometat şi însetat. Vin să 


îmi dai hrană la acest ospăț. Amin. 


(Traducere: Oana Capan) 





Pr. George Dimopoulos - Duminica Sfinţilor strămoşi (a XXVIII-a după 
Rusalii, a XI-a după Inălţarea Sfintei Cruci) - Invitaţia 


Dragi fraţi în Hristos, Evanghelia de astăzi ne prezintă parabola marelui ospăț. 
Luca ne prezintă parabola în contextul unei discuţii la masă avută de lisus în 
casa lui Simon Fariseul. Aflăm că un bogat a dat un ospăț la care a invitat mulți 
oameni. Conform obiceiului acelor vremuri, bogătaşul şi-a trimis slujitorii la 
oaspeţi să le amintească de banchet. 


“Veniţi, că iată toate sunt gata.” Şi totuşi, trei invitaţi au transmis prin slugi 
regretele lor, oferind diverse scuze pentru care nu pot să accepte invitaţia 
primită. 


> Primul tocmai îşi cumpărase o țarină şi trebuia să îşi inspecteze noua 
proprietate. Ne putem închipui că nu şi-a cumpărat țarina fără să o vadă 
înainte, dar când omul deţine ceva adesea se naşte în el o aroganță: 
probabil primul oaspete a refuzat invitaţia doar pentru a-şi mai spăla 
ochii cu țarina, doar pentru a-şi mai spune încă o dată: “e a mea, e toată 
amea”. 
Al doilea tocmai îşi cumpărase cinci perechi de boi şi trebuia atunci să îi 
încerce. Este puţin probabil să nu fi ştiut ce boi a cumpărat, dar era prins 
în vâltoarea afacerilor; doar nu era să se întrerupă pentru ceva atât de 
stupid ca o seară de socializare cu vecinii lui. Nu putea să înţeleagă cum 
vecinii lui nu găseau o pierdere de vreme un astfel de ospăț. Afacerile, 
ştie oricine, se află pe primul loc. Probabil se credea singurul om sănătos 
la cap din întreaga comunitate. 
Al treilea om tocmai se căsătorise şi de aceea nu putea veni. Ceilalţi doi 
oaspeţi măcar oferiseră ceva scuze; acesta însă a spus Scurt: “nu pot 
veni ”. 





Care este semnificaţia parabolei, dragii mei? Marea sărbătoare este Preasfânta 
Euharistie, Trupul şi Sângele Domnului. Slugile sunt preoţii. Omul bogat este 
Dumnezeu Însuşi. Invitaţii Sunt toţi oamenii botezați în numele Preasfintei 
Treimi. 


Vorbim aici deci despre Divina Liturghie. Ce ştim noi despre Euharistie? Este 
un Sacrament, la celebrarea căruia noi primim, sub chipul vizibil al pâinii şi 
vinului, chiar Trupul şi Sângele Celui care s-a întrupat pentru noi şi a murit 
pentru mântuirea noastră. Sacramentul Preasfintei Euharistii a fost instituit de 
Domnul la Ultima Cină. Atunci le-a oferit discipolilor Săi pâinea, cu cuvintele: 
“Luaţi, mâncaţi, acesta este Trupul Meu”. Apoi le-a oferit potirul, cu cuvintele: 
“Beţi dintru acesta toţi, acesta este Sângele Meu al legii celei noi, care pentru 
vol ŞI pentru mulți se varsă, spre iertarea păcatelor”. Apoi i-a îndemnat să facă 
aceasta în amintirea Lui până la a doua Sa venire. 


Esenţa Euharistiei este aceasta: oricine se apropie cu credință, venerație şi 
puritate se împărtăşeşte cu adevărat din chiar viaţa lui Hristos şi devine una cu 
EI, unindu-se cu Trupul şi Sângele Său, o mlădiţă vie unită cu Viţa cea 
adevărată (loan 15,1), din care creşte şi înfloreşte. Fiecare credincios trebuie să 
participe la Sfânta Împărtășanie cât mai des posibil, pentru a aprinde în el 
flacăra vieţii divine. Aşa cum o mlădiţă nu poate să dea rod dacă este despărțită 
de viţă, nici noi nu putem să avem vieţi rodnice decât dacă suntem întru Hristos. 


Domnul ne invită astăzi să participăm la Marele Său Ospăţ. “Veniţi, că iată toate 
sunt gata.” Nu pot să cred că vreun credincios va refuza de Crăciun invitația 
adresată de Domnul. Oricine se apropie de Sfântul Potir, cleric sau laic, trebuie 
să o facă doar după o pregătire corespunzătoare; după ce a postit;, după ce s-a 
spovedit lui Dumnezeu în prezenţa unui preot. Altfel, după cum spune Sfântul 
Pavel, “oricine va mânca pâinea aceasta sau va bea paharul Domnului cu 
nevrednicie, va fi vinovat faţă de Trupul şi Sângele Domnului” (1 Corinteni 
11,27). 


Închei această predică cu o povestire adevărată. În vremuri străvechi, Alexandru 
cel Mare a vizitat cetatea Atenei. Aici s-a întâlnit cu un umil filozof pe nume 
Diogene, care era întins pe jos stând la soare. Alexandru cel Mare s-a aşezat 
lângă Diogene, s-a prezentat şi a început să îşi recite toate titlurile şi 
realizările. După ce şi-a terminat enumerarea, Alexandru l-a întrebat pe 
Diogene dacă este ceva ce el, marele Alexandru, poate să facă pentru Diogene. 
Filozoful, fără să se ridice, şi-a mişcat doar puţin mâna, făcându-i semn lui 
Alexandru cel Mare să se tragă puţin mai încolo, pentru că îi bloca soarele. 


Diogene avea un simţ corect al valorilor. Cu toate titlurile şi realizările lui, 
Alexandru cel Mare era pentru Diogene un simplu muritor. De soare avea mai 





multă nevoie. Soarele era mult mai valoros. Tot astfel, dragii mei, grijile de zi 
cu zi ni-l ascund uneori vederii pe Hristos, care este Soarele nostru. Aşa cum 
fiecare fiinţă, plantă şi animal are nevoie de soare, cu atât mai mult şi noi 
avem nevoie de Domnul şi Mântuitorul nostru lisus Hristos, fără de care 
viața adevărată ar fi imposibilă. 


(Traducere: Oana Capan) 





Pr. Gheorghe Neamţiu - Duminica Sfinţilor strămoşi (a XXVIII-a după 
Rusalii, a XI-a după Inălţarea Sfintei Cruci) - Duminica Sfinţilor strămoşi 


În Apocalipsul Sfântului loan, apostol şi evanghelist, Iisus se defineşte pe sine 
astfel: “Eu sunt Alfa şi Omega, începutul şi Sfârşitul. Celui ce însetează Eu îi 
voi da în dar din fântâna apei vieţii” (Apocalips XXI, 5). 


Tot Sfântul Ioan în prologul Evangheliei sale, ne spune despre lisus: “La înce- 
put a fost Cuvântul şi cuvântul era în Dumnezeu şi Cuvântul era Dumnezeu. 
Toate printr-însul s-au făcut, şi fără de Dânsul nimic nu S-a făcut din tot ce s- 
a făcut” (loan I, 1-3). Da, EI, Cuvântul veşnic, Fiul lui Dumnezeu este înce- 
putul întregii existențe materiale şi spirituale şi totodată scopul suprem spre care 
trebuie să tindă întreaga creaţie, şi în mod deosebit şi conştient omul. 


Pe om, Dumnezeu l-a creat mai presus de fire, dăruindu-i, prin harul sfinţitor, 
demnitatea de fiu adoptiv al Său, cu dreptul de a se împărtăşi de fericirea Sa 
cerească. În scopul împlinirii acestui destin supranatural, Dumnezeu nu numai 
că a pus în slujba omului toate făpturile, ci l-a înzestrat şi cu nişte privilegii 
peste exigenţele naturii lui: cu ştiinţa infuză (vărsată), cu echilibrul perfect al 
poftelor biologice, cu scutirea de suferinţe şi de moarte. Toate aceste privilegii 
însă, primul om şi toți urmaşii săi le-au pierdut prin încălcarea unei simple 
oprelişti, porunci, de a cărei respectare este legată păstrarea şi transmiterea lor 
posterităţii. Acesta a fost păcatul originar. 


Din moment ce omul s-a răzvrătit contra voinţei Creatorului, era firesc ca şi 
poftele sale instinctuale, până atunci supuse voinţei omului, să se răzvrătească 
împotriva lui, împotriva legii minţii, provocând în el acea continuă luptă contra 
minţii şi ajungând să-l pervertească în aşa măsură încât şi-a făcut din vicii idoli, 
cărora le aducea jertfe. Ura, invidia, lăcomia, închinarea la viţelul de aur, 
desfrâul, setea de dominare şi putere, disprețul pentru semeni au dus individul şi 
popoarele la mizerie, crime şi războaie. Mai jos omul nu putea să cadă. Din 
această prăpastie a păcatului şi a urmărilor lui tragice, omul singur nu se poate 





salva. Avea nevoie de o nouă intervenţie divină, care să-i dea putinţa de a se 
reabilita. Această a doua intervenţie, după creare, a fost o re-creare, căci prin 
Întruparea şi moartea lui Dumnezeu-Fiul, omului i-a fost redată demnitatea de 
fiu al Creatorului, pierdută prin păcat. Acesta este, după prima creare, al doilea 
eveniment hotărâtor pentru destinul omului şi istoria omenirii. 


Dacă, prin prima creare, Dumnezeu l-a înălțat pe om la Sine, îndumnezeindu- 
I prin harul Sfinţitor, prin a doua creare, adică prin Jertfa răscumpărării, 
Dumnezeu însuşi S-a făcut om, ca pe om să-l facă — precum spune Sfântul 

— Dumnezeu, desigur nu prin natură, ci prin participarea la viaţa 
Lui. Astfel, omul ajunge din nou în contact vital cu Dumnezeu, care devine 
prietenul, fratele său, sufletul sufletului său, un trup cu EI prin Sfânta 
Euharistie, Dumnezeu inspirându-i felul Său de a gândi, de a privi lumea, de 
a lucra, de a iubi. Această comuniune de viaţă, de iubire, îşi va atinge 
deplinătatea în veşnicie unde omul, cu trupul spiritualizat, se va uni în mod 
nevăzut cu Creatorul, Răscumpărătorul şi Sfinţitorul său la veşnicul ospăț 
ceresc, simbolizat, închipuit, prin Cina cea mare despre care ne vorbeşte 
pericopa citită azi, ospăț pregătit de Dumnezeu- Tatăl, din veşnicie, întregii 
omeniri, şi, în primul rând, poporului ales, chemat să participe la el încă de 
dici de pe pământ, prin primirea cuvântului evanghelic, prin virtuțile 
teologice, prin care ne unim cu Dumnezeu în mod Spiritual, şi prin 
participarea la Cina Euharistică. 


Dar, oare cum au răspuns evreii, cum au răspuns şi răspund, în general, 
oamenii chemaţi la cina dumnezeiască a mântuirii? Cum preţuieşte omul 
harul chemării la împărtăşirea cu Dumnezeu? 


“Și au început toţi a-şi cere iertare într-un chip” (Luca XIV, 18) spune 
parabola. Şi cei care au refuzat invitaţia la ospăţul mântuirii au fost tocmai 
evreii. Prin ei, mesajul Evangheliei trebuia să se răspândească şi la celelalte 
popoare, căci lisus a venit pentru mântuirea tuturor. lată de ce, în arborele 
genealogic al Mântuitorului, găsim şi păgâni, de pildă pe moabiteanca Rut, soția 
lui Boz, străbunicul lui David, unul dintre strămoşii lui lisus. Pentru acest 
motiv, spre a sublinia universalitatea mântuirii, Biserica, în această a 28-a 
duminică după Rusalii şi penultima dinaintea Sfintei Naşteri, sărbătoreşte pe toţi 
strămoşii după trup ai Mântuitorului. 


Ce i-a oprit pe cei invitaţi la cină şi ce îi opreşte, şi azi, pe oameni, Să 
primească mesajul mântuirii? Răspunsul ni-l dă parabola: 


“Am cumpărat moşie şi trebuie să merg s-o văd. Te rog să mă ierţi” (Luca 
XIV, 18), se scuză primul invitat. lată prima piedică ce îl reţine şi pe omul de 
azi, şi dintotdeauna, de a-L primi pe Iisus în viaţa Sa, de a se nutri cu Cuvântul 





Său, de a se împărtăşi cu EI: e pofta ochilor, adică iubirea dezordonată de bunuri 
vremelnice, punerea lor pe prim plan, mai presus de interesul veşnic al 
sufletului, prețuirea lor ca scop suprem al vieţii. Această concepţie îl face pe om 
nedrept, lacom, înşelător, împietrit în faţa mizeriilor materiale şi spirituale ale 
semenilor. 


“Mi-am cumpărat cinci perechi de boi şi merg să-i încerc. Te rog să mă ierţi” 
(XIV, 19), se scuză al doilea invitat. lată a doua piedică: trufia vieţii. Cinci 
perechi de boi este şi o avere, şi un prilej de fală, de a atrage privirea şi 
admiraţia altora asupra stării prospere — prilej de vanitate. Şi câte s-ar putea 
spune despre vanitatea, mândria omului modern? 

“M-am însurat, de aceea nu pot veni” (XIV, 20), iată şi a treia piedică: pofta 
trupului. Bine — ar zice cineva -, dar în parabolă e vorba de o căsătorie, de un 
fapt legitim. Desigur, căsătoria este un sacrament, un lucru sfânt şi sfințitor; dar 
şi cel căsătorit trebuie să fie gata de a renunţa chiar şi la o plăcere legitimă 
atunci când Dumnezeu îl cheamă în mod special să-i împărtăşească un dar, o 
bucurie, un favor spiritual. De aceea, mortificarea, adică renunţarea, înfrânarea, 
în general, prin care omul îşi menţine pornirile instinctelor în limita ordinii 
fireşti, este o îndatorire a oricărui creştin, deoarece fără mortificare nu există 
mântuire: “De veţi vieţui după trup, veţi muri (spiritualiceşte, n.n.) — ne 
avertizează Apostolul neamurilor -, însă de veţi omori cu spiritul faptele 
trupului vostru, veţi trăi” (Romani VIII, 13). Şi tot el: “Cei ce sunt ai lui 
Hristos şi-au răstignit trupul cu patimile şi poftele” (Galateni V, 24). 


Ce răspundere gravă, înspăimântătoare, apasă pe conştiinţa tuturor factorilor 
vinovaţi de răspândirea acelor publicaţii imunde şi criminale ce se vând la tot 
pasul, reviste obscene, ilustrate cu atâta neruşinare, romane captivante ce 
murdăresc sufletele tinerilor! Cei chemaţi să vegheze la formarea morală a 
tineretului stau pasivi la această campanie de pervertire a sufletelor şi nu iau nici 
o măsură eficientă contra acestei prese criminale, deşi acest genocid spiritual, 
care atentează la însăşi fiinţa morală a naţiunii, este mai dezastruoască decât 
genocidul fizic. 


Iubiți credincioşi, ne mai despart doar zece zile de marele mister al Naşterii 
Domnului, zile de post, care însă nu înseamnă numai renunţarea la anumite 
mâncăruri, deoarece, sub acest aspect — cum ştim -, în urma relaxării disciplinei 
postului, postul Crăciunului nu se deosebeşte de celelalte perioade ale anului, 
ci înseamnă lupta contra celor trei pofte despre care am vorbit, pentru a-L 
întâmpina cu Sufletul şi inima curată pe cel Născut în ieslea Bethleemului, 
smerit ca un rob, despuiat de bogăţie, de fast şi glorie lumească, expus tuturor 
rigorilor iernii, crescut apoi în anonimat şi ascultare de părinţii pământeşti, 
pentru ca, mai târziu, tot din ascultare, după o viaţă plină de privaţiuni, 
dispreţ, batjocori şi calomnii, să ni se ofere ca hrană în Banchetul Euharistic 





şi ca jertfă de răscumpărare pe Cruce. Prin toate acestea EI ni se dăruieşte nu 
numai ca Mântuitor şi Mijlocitor, ci şi ca Model de despuiere de noi înşine şi 


de lume, adică de tot ce în lume e potrivnic lui Dumnezeu şi unirii noastre cu 
EL. 


lată de ce, pentru a ne face vrednici de participarea la cina pe care lisus ne-o 
pregăteşte prin naşterea Sa şi ne-o oferă la masa cuharistică drept preludiu al 
Ospăţului veşnic din Cer, trebuie să ne îmbrăcăm în virtuțile cu care EI S-a 
coborât printre noi în noaptea de mister, în: blândeţe, smerenie, răbdare, 
dezlipire, cu sufletul măcar, de cele vremelnice, acceptarea lipsurilor de tot felul 
— şi ce ocazie de asemănare cu El ne oferă viaţa de fiecare zi -, toate în semn de 
pocăință, spre purificare, pentru ca apoi, reînnoiţi sufleteşte prin spovedanie, să- 
L primim în ieslea sufletului prin împărtăşirea cu Pâinea Euharistică, chezăşia 
VIEţiI şi fericirii veşnice. Amin. 





Pr. Mihai Tegzeş - Duminica Sfinţilor strămoşi (a XXVIII-a după Rusalii, a 
XI-a după Inălţarea Sfintei Cruci) - Veniţi la ospăţul pregătit de Dumnezeu 


Evanghelia de astăzi afirmă că fericirea adevărată constă în a lua parte la 
Banchetul organizat de Dumnezeu în Împărăţia Sa. În mentalitatea Vechiului 
Testament, “banchetul” simbolizează mântuirea pe care Dumnezeu o dăruieşte 
tuturor popoarelor. 


Din conţinutul pericopei pe care astăzi am ascultat-o, reiese că cele trei categorii 
de oameni răspund printr-un refuz categoric invitaţiei la banchetul dat de 
Domnul. Motivul refuzului constă în faptul că: 
» bogatul este subordonat în chip fatal doar avuţiilor sale; 
> negustorul, chiar dacă este priceput cu comerțul, nu este capabil de a 
evalua ceea ce este mai important pentru sufletul său, 
» cei căsătoriţi, orbiţi doar de a plăcea partenerului de viaţă, nu simt 
nevoia de a-L întâlni pe Dumnezeu. 
Pentru ei: averea, comerţul şi partenerul de viaţă, sunt mult mai importante 
decât Dumnezeu. 


Evanghelistul doreşte să corecteze mentalitatea conform căreia fiecare om îşi 
câştigă mântuirea în urma unei vieţi trăite după bunul plac şi independent de 
voința şi respectarea poruncilor lui Dumnezeu. Mai mult, Sfântul Luca 
evidenţiază că “participarea la banchet” sau mântuirea este un dar, o invitaţie 
pe care Dumnezeu o face oamenilor din iubire gratuită pentru ei. De tapt, la o 
sărbătoare, nu atât meniul, cât persoanele care sunt prezente şi ne bine-dispun 
ne determină să ne simţim bine. 


O altă idee esenţială care se poate deduce din pericopa de astăzi este: 
“participarea la împărăție nu ţine cont de cine a reuşit în viaţă, ci mai cu seamă 
de cei care au acceptat invitaţia”. Mântuitorul nostru îi declară “fericiți” pe cei 
care fac binele în mod dezinteresat. EI specifică faptul că fericirea lor deplină se 
va realiza în “Împărăţie” şi se va asemăna cu participarea la un banchet. Aceste 
idei sunt explicate de Mântuitorul în evanghelia de astăzi. Totuşi, noi rămânem 





uimiţi deoarece cei invitaţi nu doresc să se bucure, nu sunt interesaţi de fericire. 
În ciuda faptului că invitaţii refuză participarea la “banchet” pe motive de avere, 
comerţ şi plăcere, Domnul nu se predă, ci se adresează săracilor, abandonaţilor, 
cu alte cuvinte, categoriilor de oameni pe care cultura noastră căutătoare de 
succes le dispreţuieşte. 


> Primul motiv al refuzului este bogăţia: fiecare om este atras de lucrurile 
la care ţine, iar acestea devin pentru el comoara inimii sale. 
În pilda semănătorului este evidentă aluzia că averea devine stăpână pe omul 
bogat, îl face sclav şi-l împiedică să se roage, să se maturizeze şi să urmeze 
poruncile (să se apropie de Domnul). 
> Al doilea motiv invocat de cei care au refuzat invitaţia Domnului este 
comerțul. Se pare că negustorul este preocupat doar de cum să câştige 
din ce în ce mai mult, adică de cantitate, în dauna calităţii produselor 
sale şi în dauna celorlalți oameni. 
Astfel se comercializează şi lucruri urâte şi lucruri dăunătoare, se vând şi 
oameni şi chiar pe lisus suntem gata să-L trădăm şi să-L vindem pentru un 
câştig meschin. Mai grav este faptul că preocupările unor astfel de oameni îi 
îndepărtează de aproapele şi de Dumnezeu. 
> Al treilea motiv este partenerul de viaţă. Evanghelistul ne învaţă şi pe 
noi că partenerul de viaţă nu trebuie să fie pentru nimeni un obstacol în 
drumul către Dumnezeu. 


Slujitorul — cuvânt ce apare de cinci ori doar în textul pe care azi l-am 
ascultat — trimis în lume de Tatăl nu este nimeni altul decât lisus Hristos, 
care s-a făcut pe sine om, din iubire faţă de Dumnezeu şi faţă de toţi oamenii. 


In urma insistențelor lui Dumnezeu, două feluri de oameni iau parte la banchetul 
Său: săracii şi păgânii, adică cei care erau excluşi de la mântuire de către mai 
marii poporului şi de către învățații vremii. 


Din “dreptul” de a participa la “banchet” pe baza invitației gratuite a lui 
Dumnezeu, trebuie să înţelegem că toți aceia care au dorit să-şi câştige 
mântuirea după reguli strict umane, stabilite doar după bunul lor plac, au rămas 
afară. Prin urmare toţi aceia care se bazează doar pe propriile lor puteri vor 
rămâne afară până când nu se vor socoti în rândul săracilor, păcătoşilor, 
ultimilor; până când nu vor dori şi nu vor accepta ajutorul şi mântuirea lui 
Dumnezeu. 


Un om care se convertise de curând şi începuse să guste pacea sufletească ce-i 
venea din rugăciune, aştepta ca cineva să-şi dea seama de schimbarea sa şi să-l 
admire. Spre surprinderea sa a înţeles că i s-a prezentat lisus şi i-a cerut — 
pentru o adevărată convertire — să renunțe la tot: orgoliu, dorința de faimă, 





aşteptări de mulțumire... Mai apoi acest creştin recunoştea: “Doar cei care 
sunt liberi cu adevărat, pot iubi cu adevărat şi se pot bucura cu adevărat”. 





Pr. Mihai Tegzeş - Duminica Sfinţilor strămoşi (a XXVIII-a după Rusalii, 

Fraților! Scriindu-le celor din localitatea Colosi, apostolul Pavel se bucură 
pentru că Evanghelia a ajuns la ei, iar aceştia au primit-o, o cunosc şi aduc roadă 
prin facerea de fapte bune, în adevăr. 


Din primele rânduri ale Scrisorii observăm că: Evanghelia se răspândeşte în 
lume prin predicare. 


Apostolul îşi asigură destinatarii de faptul că se roagă pentru ei ca să 
cunoască şi să împlinească voia lui Dumnezeu; să ducă o viaţă pe placul 
Domnului; să fie întăriţi în toate încercările, prin puterea Sa; să-l aducă 
mulțumire Tatălui pentru că i-a învrednicit să fie părtaşi mântuirii, arătându- 
le astfel, că scopul ultim al tuturor creştinilor este viaţa veşnică. 


Apostolul clarifică faptul că este Dumnezeu, Cel care “ne-a smuls” de sub 
puterea întunericului, pentru a ne introduce în Împărăţia Fiului Său, prin care ni 
s-a dăruit “răscumpărarea şi iertarea păcatelor”. “Tema de casă” a noastră 
constă în dorinţa acceptării iertării lui Dumnezeu pentru păcatelor noastre, fapt 
realizabil prin recunoaşterea că El este Capul Bisericii pe care trebuie să-L 


urmăm, prin depărtarea de rău şi facerea binelui. 


Evanghelia de astăzi — prin gura unui om credincios — recunoaşte că este “fericit 
cel care va lua masa în Împărăţia lui Dumnezeu” (Lc 14, 15). Răspunzând 
acestei afirmaţii, lisus constată că Dumnezeu îi invită pe toţi oamenii la ospăț, 
dar aceştia, cu diplomaţie, refuză. Nu sunt capabili să înţeleagă care este binele 
cel mai de preţ, binele suprem al vieţii lor. 


Răspundem chemării lui Dumnezeu? Într-adevăr prioritatea noastră principală 
este pregătirea participării la ospăţul Împărăției? Cunoaştem Biblia? Acceptăm 
darul învățăturilor Evangheliei? Ținem poruncile sau mintea noastră este plină 





de preocupările lumeşti? Alegem să cinstim invitaţia Tatălui sau ne încăpăţânăm 
să stârnim mânia Lui? 


Din păcate, cei care au o părere foarte bună despre ei, nu consideră că trebuie să 
citească, să cunoască şi să respecte Evanghelia şi poruncile. 


Nimeni nu ar dori să fie un cerşetor, dar toți ne-am bucura să câştigăm 
miliardele nemuncite de la Loto! Apostolul Pavel şi evanghelistul Luca ne 
informează că Împărăţia este un câştig mult mai mare decât un posibil premiu 
Loto; că Dumnezeu ne-a răscumpărat prin jertfa sângeroasă de pe cruce a Fiului 
Său, dăruindu-ne gratis mântuirea, dar netratându-ne ca pe nişte cerşetori, ne 
invită să cooperăm la mântuirea noastră, adică să acceptăm planul Său 
mântuitor, prin facerea de bine, prin primirea cu bucurie a moştenirii vieţii 
veşnice. 


Omul care doreşte mântuirea demonstrează că îşi respectă viitorul veşnic al 
vieţii; recunoaşte că este fiu iubit al lui Dumnezeu; admite că lisus l-a iubit 
cu o dragoste sfântă până a Se sacrifica pentru el, scoțându-l de sub puterea 
întunericului... Creştinul, la urma urmei, este cel care admite că are nevoie 
să primească darurile lui Dumnezeu: iubirea şi iertarea Sa. 


Refuzarea  invitaţiei demonstrează individualismul, egoismul, autonomia, 
dezbinarea, alegerea omului de a sta departe de Dumnezeu, la urma urmei. Nu 
Dumnezeu ne alungă, ci suntem noi cei care fugim de împărăţia Sa. 


Prin cuvintele pericopei de astăzi, lisus ne demonstrează că acest timp de pe 
pământ este hotărâtor pentru alegerea fiecăruia de a intra şi participa la ospăț 
sau a refuza mântuirea. Ei aleg “lucrurile pământeşti”, neînţelegând că singura 
alegere importantă este participarea la banchetul dat de Tatăl. 


Ne miră că acest lucru îl înţeleg mai bine săracii, nevoiaşii, disperaţii, şchiopii, 
orbii, adică, cei consideraţi impuri şi excluşi de la mântuire, decât oamenii 
inteligenți şi importanţi ai acestei lumi? Noi cum judecăm? Nu înțelegem că 
Dumnezeu ne iubeşte — pe toţi, aşa cum Suntem — şi doreşte mântuirea 
tuturor, inclusiv a celor pe care noi îi disprețuim? De fapt Evanghelia este 
clară: “Căutaţi mai înainte de toate Împărăţia lui Dumnezeu şi toate celelalte 
vi se vor alătura vouă”, 


Invitaţia reflectă dorinţa lui Dumnezeu de a intra într-o relaţie “intimă” cu 
EI, de a permite ca lisus să fie “Mirele” inimii noastre. 


Cuvintele Domnului sunt adevărate! Faptul că cei aleşi nu acceptă invitația 
trebuie să fie pentru noi un semn puternic, deoarece aleşii zilelor noastre — 





botezaţii — riscă să rămână pe dinafară. Avem o explicație la faptul că 
duminica... mulți creştini aleg să nu vină la Biserică? 


lisus spune această pericopă iudeilor. Ei cunoşteau că în Vechiul Testament, 
cina (ospăţul) era simbolul folosit pentru a vorbi de mântuirea pe care 
Dumnezeu o dăruia tuturor popoarelor (cfr. Is. 25, 6 ş.u; Pr 9,1-6). 


Din textul Evangheliei putem înţelege că nu Dumnezeu este cel absent, ci omul, 
cel care dă o importanţă maximă lucrurilor trecătoare. 


Fraților! Vă invit să înţelegeţi că mântuirea veşnică este deja prezentă şi nu 
trebuie amânată. Răscumpărarea noastră deja s-a produs prin moartea şi învierea 
lui lisus şi nu trebuie neglijată. 


Prin urmare nevoia de a fi fericiți numai Dumnezeu ne-o poate da şi nu 
lucrurile din lume. lar acest lucru îl înţelege numai omul într-adevăr 


credincios. 


Amin. 





Pr. Olimpiu Todorean - Duminica Sfinţilor strămoşi (a XXVIII-a după 
Rusalii, a XI-a după Inălţarea Sfintei Cruci) - Pilda invitaţilor la Cină 


Iubiţi credincioşi, speranța noastră este de a sta la masă ca şi invitaţi şi de a 
răspunde cu promptitudine şi curaj invitației făcută de Dumnezeu. De aceea 
trebuie să învăţăm a persevera în vocaţia noastră şi de a nu lăsa cauzalităţii 
anunţarea Evangheliei şi venirea Împărăției Cerurilor. 


Euharistia pe care noi o celebrăm, unde pomenim ziua Domnului şi a 
banchetului său, o facem pentru că în jurul altarului se regăsesc întreaga familie 
umană şi pentru ca toţi, şi buni şi răi, să îmbrace haina iubirii şi a credinţei. 


Invitaţii suntem, astăzi, noi. Putem avea motive în aparenţă logice pentru a nu 
participa la banchet sau putem să umplem această biserică până la refuz, 
îmbrăcaţi de sărbătoare, pentru a ne potoli foamea de Domnul. 


Parabola Evangheliei reflectă atitudinea negativă în faţa Împărăției, atitudine de 
mândrie a celor care se încred în forţele proprii, în acea dreptate pe care o pot 
achiziţiona cu puterea proprie observând doar în mod scrupulos Legea, sau 
atitudinea celor care refuză adevărata dreptate, aceea a drumului mântuirii, care 
vine de la Dumnezeu. 


De mii de ori Domnul ne-a chemat să trăim în iubirea sa şi noi, de mii de ori, 
am găsit mii de motive pentru a refuza. Totodată, invitația este presantă: 
Dumnezeu ne cheamă mereu pentru a face comuniune cu el. Aceasta este 
adevărata sa putere şi scandaloasă libertate: Dumnezeu nu renunţă la noi. 
Banchetul nunţial este gata mereu pentru noi. Şi aceasta este prima certitudine. 


Mai există apoi un al doilea adevăr: “invitaţii nu erau demni”. Inaintea mântuirii 
oferită de Hristos, reacțiile sunt antitetice: refuz şi acceptare. Chiar dacă primii 





invitaţi, cei privilegiați, răspund cu indiferenţă, nervozitate şi ostilitate, planul 
lui Dumnezeu nu este suprimat. Oferta nu se opreşte, dimpotrivă sună cu mai 
multă intensitate pentru personaje stranii la care, un evreu s-ar fi uitat mai 
amănunţit înainte de a-l fi chemat la masa purificată şi la ritual. Este o lume a 
săracilor, a celor suferinzi, a celor emarginaţi, împrăştiați pe străzile lumii. 
Dumnezeu stă chiar în mijlocul acestora, în acest loc în care puţini vor să 
păşească. 


Doamne, dar cum poţi fi demn pentru a Sta în prezenţa Ta? Noi ne simţim 
pierduţi la fel ca profetul Isaia care vede gloria Ta în templul Tău sfânt şi se 
gândea că va muri. Cum putem rezista adevărului Tău şi frumuseţii Tale? 
Poate, ar trebui să închizi un ochi asupra multora dintre păcatele noastre şi cu 
mâna Ta puternică şi milostivă să ne prinzi şi să ne introduci la sărbătoarea 
nunţii împreună cu Tine. 


Si, Doamne, ce este haina de nuntă pe care ne-o ceri să o îmbrăcăm? Este 
vorba desigur de ceva ce este caracteristic celor buni şi nu se găseşte în cei răi. 
Să vedem deci, ceea ce nu este comun celor buni cu cei răi şi vom descoperi ce 
este haina de nuntă. 


Suntem oameni şi nu animale. Este un dar al lui Dumnezeu, dar este comun şi 
celor buni, precum şi celor răi. Lumina ce ne vine din Cer, norii care fac să cadă 
ploaia, apele care irigă pământul, câmpurile care produc roade sunt tot atâtea 
daruri ale lui Dumnezeu, dar şi acestea sunt comune celor buni şi celor răi. 


Să intrăm în sala ospăţului. Lăsând deoparte pe cei care au fost invitaţi şi nu au 
venit, să-i luăm în considerare pe cei care au fost invitaţi ulterior, adică creştinii. 
Ce găsim la ei? Botezul. Este un dar al lui Dumnezeu, dar este comun şi celor 
buni şi celor răi. Şi bunii şi răii primesc la fel Sacramentul. Sfântul Pavel, care 
era un păcătos, persecutorul unui om drept şi sfânt, atunci când este persecutat, 
vorbeşte numai despre credinţa celor buni sau ne spune că şi cei rău o au? 
Scriptura ne spune că şi demonii cred şi tocmai acest lucru este cel care îi face 
să tremure. 


Unde găsim atunci haina de nuntă? Am căutat peste tot, am examinat totul şi nu 
am descoperit-o. Şi iată-l pe apostolul care îmi prezintă un sac cu lucruri 
extraordinare şi mi-l pune în faţă. Eu îi spun: deschide te rog şi scoate tot ce ai 
în sac. Vreau să văd dacă găsesc haina de nuntă. El deschide sacul şi îmi zice: 
“Chiar dacă ai vorbi limbile oamenilor şi ale îngerilor; şi dacă ai avea darul 
profeţiei şi ai cunoaşte toate misterele şi toată ştiinţa şi ai avea o credinţă 
desăvârşită; şi dacă întreaga avuţie ai da-o şi corpul l-ai da pe foc să ardă..”. 
(1 Cor. 13). 





lată, multe lucruri mari şi multe haine preţioase dar arătă-mi, odată, haina de 
nuntă. De ce mă ţii aşa în suspans? Să fie darul profeţiei care nu este comun 
celor buni şi celor răi? “Dacă nu ai caritate, nu-ţi foloseşte la nimic”. lată, în 
sfârşit, haina de nuntă pe care am căutat-o. 


Îmbrăcaţi-vă, iubiţi credincioşi, cu această haină de nuntă dacă vreţi să staţi în 
siguranţă la banchetul la care aţi fost invitaţi. Nu spuneţi că nu vă permiteţi să 
obţineţi această haină. Pentru a vă îmbrăca, nu trebuie decât să îmbrăcaţi pe cei 
săraci. lată, a venit iarna, oferiţi haine celor care nu au. lisus Hristos are nevoie 
de aceste haine pentru că locuieşte în ei. Faceţi acest lucru şi lisus va da haina 
de nuntă tuturor celor care nu o au. Alergaţi deci la EI, rugaţi-L cu ardoare, El 
ştie să sfinţească pe credincioşi, EI ştie să acopere nuditatea acelora care îi 
aparțin. Faceţi în mod constant fapte bune, pentru a avea haină de nuntă şi astfel 
veţi scăpa de teama că veţi fi aruncaţi afară, cu mâinile şi picioarele legate, în 
adâncul întunericului. 


Altfel ce va fi cu noi? Ce vom putea face când vom avea mâinile legate? Am 
putea fugi cu picioarele legate? Procuraţi-vă, deci, această haină atât de 
importantă. Îmbrăcaţi-vă şi staţi liniştiţi la banchetul la care aţi fost chemaţi şi 
atunci când capul familiei va veni să vadă pe cei care stau la masă, în ziua 
judecății, să nu vă fie teamă. EI ne dă timpul necesar pentru a face acest lucru. 
lar cei care nu au încă această haină de nuntă să se preocupe pentru a o avea şi 


îmbrăca. Amin. 





Pr. loan Abadi şi Pr. Alexandru Buzalic - Duminica Sfinţilor strămoşi (a 
XXĂVIII-a după Rusalii, a XI-a după Inălţarea Sfintei Cruci) - Duminica 
invitaţilor la cină 


Imaginaţi-vă o astfel de împrejurare neplăcută: Organizaţi o mare petrecere şi 
aţi trimis o serie de invitaţii pentru acest ospăț, la prieteni, cunoscuţi şi toţi 
aceştia v-au promis că vor veni. lată că a sosit ziua ospăţului, mâncarea şi 
băutura sunt preparate, dar oaspeţii lipsesc. Telefonaţi la toţi cei invitaţi, iar ei 
încep să se scuze, spunând că nu pot veni sub nici o formă din cauza unor 
probleme, pe care le au. Şi nimeni nu vine... Cât de trist ar fi pentru 
dumneavoastră un astfel de comportament din partea celor invitaţi! În viaţa de 
zi cu zi, faptul ca prietenii şi toţi cei invitaţi la o petrecere să lipsească este 
aproape cu neputinţă, în schimb atitudinea ignorantă faţă de invitația adresată de 
către Dumnezeu oamenilor este o regulă! Dumnezeu ne invită permanent la 
Sine, la ospăţul Său, dar foarte mulţi dintre semeni refuză... 


În Sfânta Scriptură citim că Înţelepciunea lui Dumnezeu a preparat un ospăț şi 
trimite pe servitorii Săi spunând: «Veniţi, şi mâncaţi din pâinea mea şi beţi din 
vinul, pe care eu l-am amestecat cu mirodenii» (Pilde 9, 5). În Noul Testament, 
lisus Hristos a preparat un ospăț minunat pentru toți oamenii de pe pământ. 
Acest ospăț este în Biserica Lui Sfântă, prin Sfintele Sacramente împreună cu 
darurile cereşti, mai ales prin Dumnezeiasca Liturghie în care primim mana 
cerească a Sfintei Cuminecări. «Eu sunt Pâinea vieţii. Cel ce vine la Mine nu 
va flămânzi şi cel ce crede în Mine, nu va înseta niciodată»(loan 6, 35). Totul 
este dăruit pentru binele nostru pământesc şi fericirea veşnică. Veniţi! 


În Sfânta Scriptură, Dumnezeu îi invită pe oameni la Sine adresându-le diferite 
cuvinte: «Veniţi la Mine» (Matei 1l, 28), «Întoarceţi-vă către Mine, zice 
Domnul Savaot, “şi atunci Mă voi Întoarce şi Eu către voi”» (Zaharia 1, 3). 
«Dacă însetează cineva, să vină la Mine şi să beay(loan 7, 37). lisus Hristos 





doreşte să-i fericească pe toți oamenii. Evanghelistul, ne-a consemnat şi 
cuvintele de compătimire ale lui Hristos: «Milă îmi este de mulțime, că sunt 
trei zile de când aşteaptă lângă Mine şi nu au ce mânca»(Marcu 8, 2). 
Spunând aceste cuvinte, Mântuitorul a înmulțit pâinile în mod miraculos şi a 
hrănit mii de ascultători flâmânzi. Precum corpul are nevoie de hrană fizică, tot 
aşa şi sufletului îi este necesară hrana spirituală, divină. 


Sfânta Liturghie reprezintă Ospăţul ceresc, al lui Dumnezeu. Sfânta 
Cuminecătură reprezintă mana cerească, pâinea îngerească, nutremântul 
vieţii eterne. «Cel ce mănâncă Corpul Meu şi bea Sângele Meu are viaţa 
veşnică, şi Eu îl voi învia în ziua cea de apoi. Corpul Meu este adevărata 
mâncare şi Sângele Meu adevărata băutură»(cf. loan 6, 54-55). Dacă creştinii 
ar înţelege cu adevărat importanța Liturghiei Dumnezeieşti şi a Sfintei 
Cuminecături, atunci Biserica ar fi suprapopulată în fiecare Duminică. 


Domnul Dumnezeu, prin vocea conştiinţei se adresează oamenilor: “Trebuie să- 
ți schimbi viaţa ta, eşti obligat să eviți păcatul acela şi acela, eşti dator să-l ierți 
pe semenul tău, trebuie să te rogi, să iei parte la Sfânta Liturghie şi să primeşti 
Sfintele Sacramente cât mai des. «Jară, stau la uşă şi bar, spune Domnul 
(Apocalipsa 3, 20). Aşa cum invitaţii din Evanghelie au ignorat chemarea 
gospodarului şi nu au venit la ospăț, tot aşa şi creştinii devin surzi la chemarea 
lui Dumnezeu şi spun că nu au timp (uneori din cauză că este prea frig, ori că e 
prea cald, ori e noapte şi îi urmăreşte cine ştie ce fantasmă care le vrea răul, ori 
pur şi simplu plouă) şi în acest fel nu au timp pentru sufletul lor nemuritor. 
Pentru toate află timp oamenii, dar pentru Dumnezeu nu au. Stăpânul mâniindu- 
se a zis: «Zic vouă: Nici unul din bărbaţii aceia care au fost chemaţi, nu va 
gusta din cina Mea» (Luca 14, 24). Neglijarea chemării lui Dumnezeu, 
neacceptarea grației Dumnezeieşti, este un lucru înspăimântător. 


Autorul german Ignatie Klug în cartea sa: “Izvoarele eterne” a descris în mod 
poetic Judecata înfricoşătoare a lui Dumnezeu faţă de sufletul care a fost surd la 
chemarea vocii divine: 


“Sufletul se apropie cu frică de tronul Cerescului Judecător şi aude vocea Lui: 
«Ridică-te şi priveşte!» Sufletul înfricoşat priveşte, ca la un film, cum a risipit 
grațiile lui Dumnezeu, trecând prin faţa lor asemenea oamenilor pe stradă, fără 
să-i pese.” 


Prima graţie a lui Dumnezeu apare în faţa sufletului sub forma unui copil mic, 
plăcut, asemenea mirosului proaspăt al unui splendid trandafir. Copilul întinde 
spre suflet mânuţa sa nevinovată şi cu o voce tristă spune: «Suflete, o sărmane 
suflet! Eu sunt puritatea Misterului Sfântului tău Botez. Spune-mi, de ce m-ai 
omorât?» Rostind aceste cuvinte, copilul a dispărut. 





Se arată a doua făptură, deasemenea sub chip de prunc, asemănător îngerului 
şi spune: «Suflete, o nefericitule suflet! Vezi: atât de frumos ai fost în ziua 
Primei tale Sfinte Cuminecări. Spune! De ce ai pierdut această puritate?» După 
aceste cuvinte copilul dispăru. 


Apoi apăru a treia înfăţişare sub chip de tânăr neprihănit, care începu să 
spună: «Suflete, sărmane suflet! Mă cunoşti? Eu sunt timpul de aur al tinereţii 
tale imaculate. Spune-mi, de ce ai neglijat marile idealuri, care ardeau de focul 
cel sfânt în inima ta?» 


Inaintea sufletului apăru de asemenea şi prima iubire tânără, care deplângea 
sufletul pentru că a fost trădată. 


Atunci se arătă în ascuns o altă înfăţişare, cu o carte în mână şi spuse: 
«Aceasta este cartea vieţii tale; cândva filele ei erau albe, strălucitoare, dar 
acum sunt întunecoase, pătate de păcatele tale. Toate paginile ei puteau să fie 
albe, dar tu nu ai dorit acest lucru». 


După aceea apăru o siluetă impunătoare având o cunună de spini pe cap, cu o 
cruce grea pe umeri şi care cu durere în inimă, îi spuse: «Cât de des am dorit 
să te atrag pe tine la Mine, pentru a te face fericit, suflete, dar tu nu ai ascultat 
de îndemnul Meu». 


În cele din urmă, apăru înaintea sufletului încă o înfăţişare sub chip de copil 
mic şi cerşetor, care într-o clipă se prefăcu în prunc împărătesc, îmbrăcat în 
straie de aur. Privind la suflet, acest prunc îi spuse: «Nefericite suflet! Ştii cine 
sunt eu? Eu sunt ultima ta graţie Dumnezeiască. Dacă m-ai fi ascultat, într-o 
singură clipă tu, cerşetorul, ai fi devenit copilul Împăratului Ceresc... Dar nu ai 
ascultat de vocea lui Dumnezeu». 


Atunci Împăratul şi Judecătorul a zis cu voce cutremurătoare: «Eu te-am căutat 
pe tine, suflete omenesc, cu nenumărate graţii. Te-am invitat la Mine, dar tu nu 
qi dorit să asculți. De aceea pleacă de la Mine, pleacă de la lumina Mea şi din 
împărăţia cerească, căci tu M-ai nesocotit». 


Judecata divină descrisă în mod poetic, se adresează creştinilor care nu au 
ascultat de chemarea lui Dumnezeu, au neglijat învăţătura Lui spunând: «Acum 
nu am timp pentru Domnul». 


În pilda despre invitaţii la ospăț, stăpânul supărat a spus: «Zic vouă: Nici unul 
din bărbaţii aceia, care au fost chemaţi, nu va gusta din cina mea» (Luca 14, 
24). Când Stăpânul Hristos s-a adresat poporului, unul dintre oameni a spus: 
«Fericit este cel ce va prânzi în Împărăţia lui Dumnezeu» (Luca 14, 15). Să nu 





uităm, creştinii pioşi şi zeloşi, care ascultă de vocea conştiinţei lor şi păzesc 
poruncile lui Dumnezeu, vor fi chemaţi la ospăţul veşnic al Mielului Imaculat în 
Impărăția Cerească. 


Rugăciune 


Mulţumim ie întotdeauna şi pretutindeni, Doamne, Părinte Sfinte, Atot- 
puternice Dumnezeule. O Doamne, Tu eşti blând şi îndurător, infinit în 
bunătatea Ta. Eşti bun cu toţi, iar bunătatea Ta cuprinde toate lucrările Tale... 
Eşti credincios în toate cuvintele Tale sfinte. Tu Iisuse, eşti Cel care vei veni! O, 
lisuse, Tu ai venit! Vei veni în ziua cea de pe urmă pentru a-i lua pe aleşii Tăi la 
odihna Ta cea veşnică. O, lisuse, Tu mergi şi vii neîntrerupt. Vu în inimile 
noastre şi faci să se simtă prezenţa Ta, ca pe o insuflare dulce, plăcută şi 
puternică. lar Spiritul şi Mireasa spun: «Vino!», căci Tu, o, lisuse, vii la noi, 
atunci când şi noi venim la Tine. Şi noi îţi spunem: «Vino, Tu, care eşti dorinţa 
popoarelor, iubirea noastră şi speranța noastră, puterea şi scăparea noastră, 
Mângâierea noastră pe calea vieţii, gloria şi odihna noastră în patria eternă. 
Amin. 


(După J. B. Bossuet) 





Părintele Eugen Tănăsescu - Pilda celor poftiţi la cină — Iubirea refuzată a 
Domnului 


Această pildă este rostită de către Domnul Hristos ca o constatare privind 
degradarea spirituală a celor ce refuză comuniunea cu Dumnezeu. 


Ideea centrală a pildei este aceea că toți oameni Sunt chemaţi să intre în 
Împărăţia lui Dumnezeu, care este asemănată cu o cină mare. 


Invitaţia la cină nu are numai scopul de a hrăni trupul ostenit de muncile zilei, ci 
şi pe acela de oferi oaspeţilor un prilej de comuniune, prin osteneala iubitoare a 
gazdei. 


Locurile multe de la masă reprezintă generozitatea Domnului care invită toţi 
oamenii, fără discriminare, la comuniunea cu El. 


Unii însă refuză această invitaţie, pentru că nu mai văd bucuria comuniunii, 
datorită orbirii sufleteşti, care duce la însingurare şi izolare. 


Cauzele orbirii sunt înfăţişate de Hristos prin trei persoane care refuză invitația 
şi se scuză, fiecare fiind preocupat de câte o grijă a vieţii: o țarină, cinci perechi 
de boi şi o femeie. 


> Țarina simbolizează decadenţa prin materialism şi avariţie, 

» cele cinci perechi de boi reprezintă robirea sufletului prin cele cinci 
Simțuri, 

» iar femeia reprezintă dragostea familială egoistă. 


Pilda demonstrează şi dreptatea lui Dumnezeu, prin constatarea şi, totodată, 
promisiunea, că nimeni din cei robiţi sufleteşte nu va fi în comuniune cu EI. 





Totodată, se scoate în evidență chemarea Bisericii ca toţi credincioşii să se 
împărtăşească cu Trupul şi Sângele Domnului, la Cina cea de Taină a Sfintei 
Liturghii. 





Pr. Eugen Tănăsescu - Cum ne furăm singuri Crăciunul 


Aud din ce în ce mai des o vorbă: nu mai sunt Sărbătorile cum erau altă dată. 
Nemulţumirile se referă la pierderea bucuriei de a sărbători, la lipsa de trăire 
autentică a Crăciunului, la diluarea atmosferei de sărbătoare sau la contextul 
social apăsător în care ne găsesc ele. Dar de ce se întâmplă aceasta? Cine ne 
răpeşte această bucurie? Nu cumva noi înşine?! 


Esenţa diluării bucuriei Sărbătorilor se regăseşte în Evanghelia Duminicii ce a 
trecut. Este vorba de o pildă rostită de către Hristos, numită Pilda celor poftiți la 
cină. Amintirea ei chiar acum, în preajma Sărbătorilor, are rostul de a ne 
atenționa tocmai asupra acestui fenomen. Cuvântul lui Dumnezeu pătrunde 
până în adâncul inimii noastre şi ne învaţă că bucuria Sărbătorilor o pierdem şi 
ne-o furăm singuri. 


1. Principala cauză pentru care nu mai simţim atmosfera de sărbătoare o con- 
stituie necunoaşterea semnificației Sărbătorilor. Ea este aliatul deturnării de 
sens, aşa că tindem să înlocuim Sărbătorile cu orice altceva. Mulţi au auzit 
astăzi de Hristos (un studiu recent arăta că este cel mai cunoscut personaj din 
istorie), dar sunt destui cei care nu cunosc cine a fost şi ce a făcut. Asta în vreme 
ce pseudo-vedetele vremii sunt cunoscute până în cele mai mici amănunte ale 





vieţii lor: ce mănâncă, unde dorm, cu cine se ceartă sau se împacă, ce preferinţe 
au. 


Din această ignoranță se ajunge la petrecerea Crăciunului sub diverse forme, 
care mai de care mai tentante sau inedite, care însă nu mai au nimic cu esența 
Crăciunului: Naşterea lui Dumnezeu cu trup (într-un viitor text vom aborda 
separat Crăciunul). Vedem cum în ofertele de Sărbători, importanţa lui Hristos 
se diminuează până la dispariția totală. Avem Crăciun tradițional sau modern, în 
club, la mall, în locuri sau ţări exotice, oriunde şi oricum (important e să se 
vândă), mai puţin cum trebuie: în spirit creştin, în Liturghie, în Hristos. Mai 
mult, aud de situaţii în străinătate când autorităţile chiar recomandă ca în spaţiul 
public să nu amintim de conotaţiile creştine ale Crăciunului. 


Însă toate aceste alternative la Crăciunul autentic sunt atât de superficiale şi de 
iluzorii uneori, încât după ce le consumăm, ne dăm seama că suntem goi în 
continuare. Aceasta deoarece ființa noastră nu poate fi umplută de bucurie 
sfântă decât prin valori care înnobilează sufletul şi dau sens vieţii, valorile 
divinității. Vrem, nu vrem, sufletul nostru nu poate trăi superficial sau la 
comandă, după cum ni se pare viaţa, la prima vedere. De aceea, cu cât vom 
refuza mai mult aceste valori autentice ale sufletului, cu atât vom rata mai 
mult bucuria Sărbătorilor. 


2. Aşa ajungem la un alt substrat, mai profund, al lipsei de trăire în Sărbători: 
atitudinile sufleteşti greşite în raport cu Sărbătorile. Pilda de care am amintit ne 
lămureşte: Cina este Sărbătoarea la care suntem chemaţi, invitaţii sunt inițial 
aleşi de organizator (Crăciunul este organizat de Însuşi Dumnezeu, Cel ce se 
naşte şi om), dar refuzul acestora va determina extinderea invitaţiei către toată 
lumea, indiferent de starea în care se află. Prin urmare, Sărbătorile se adresează 
întregii umanităţi. Şi totuşi... ne intrigă refuzul unor invitaţi. 


În realitate, mulţi dintre cei ce se plâng de pierderea bucuriei de Sărbători comit 
aceeaşi greşeală ca şi aceşti invitaţi. Este vorba despre refuzul sensului autentic 
al Sărbătorii, înlocuirea lui cu surogate. Refuzând invitaţia la cină, invitaţii pierd 
esenţialul: comuniunea cu semenul, pe care nimic altceva nu-l poate suplini. 
Bucuria unei mese în comun nu ar trebui să stea în mulțimea felurilor de 
mâncare, ci în virtuțile sufleteşti pe care şi le împart mesenii. Aşa apare rolul 
social al mesei, exprimat ideal prin termenul de agapă, care derivă din grecescul 
„agăpe”, care înseamnă iubire. 


Câţi dintre noi însă mai vedem masa de Crăciun a fi comuniune? Majoritatea 
discută mai mult despre mâncarea de Crăciun, nu despre participarea la 
rugăciune, comuniune, iubire. Astfel se amplifică dezastrul pierderii bucuriei 
Sărbătorilor. 





3. Dacă pătrundem şi mai adânc înțelesurile pildei amintite, aflăm şi mai multe 
motive pentru care refuzăm autenticitatea şi o înlocuim cu surogate. Motivele se 
regăsesc în străfundurile sufletului nostru şi sunt grupate pe trei zone, asemenea 
situaţiilor de refuz din pildă. 


Prima zonă este dată de simţul exacerbat al proprietăţii, care produce stres, 
egoism şi individualism. Ori bucuria nu este niciodată caracteristică celor ce 
trăiesc în griji, singuri şi egoişti. Ca o confirmare, un interesant punct de vedere 
vine din zona psihologiei, afirmând că suntem prea obosiţi şi stresaţi să ne mai 
bucurăm de Crăciun. De altfel, legătura dintre psihologie şi teologie este mai 
mult decât evidentă, atunci când vorbim de suflet. Mai putem remarca doar frica 
de a nu pierde proprietăţile, poziţiile sociale, renumele etc., caz în care se poate 
ajunge până la tensiuni şi conflicte interpersonale ce pierd în totalitate orice 
posibilă atmosferă de sărbătoare. 


A doua zonă este ceva mai controversată pentru că reprezintă ataşamentul față 
de simţurile noastre trupeşti, reprezentate de cele cinci perechi de boi (aşa cum 
boii trag încărcătura prețioasă dintr-un car, tot aşa simţurile sunt „motorul 
informaţional” al sufletului nostru). Sigur că nu putem scăpa de simţuri, dar le 
putem educa. Greşeala constă în trăirea senzorială a Sărbătorilor, căutarea 
plăcerilor prin simţuri. Însă plăcerea nu poate produce bucurie niciodată, 
deoarece odată cu încetarea stimulării simţurilor încetează şi plăcerea, iar lhpsa 
de plăcere provoacă mereu durere (am mai scris despre aceasta, nu insist). 


Este o gravă eroare a considera că bucuria Sărbătorilor este dată de stimularea 
simţurilor prin acele materiale deoarece când vor înceta stimulii (Moş Crăciun, 
beculeţele, globuleţele, brazii, mâncărurile, cadourile, plimbările, etc.) va 
dispărea imediat şi bucuria. Din păcate, mulţi dintre contemporani au tran- 
sformat Sărbătorile exact în consumism material şi chiar sexual (ce caută sexy- 
Crăciuniţele alături de ieslea lui lisus???). Până şi colindele au devenit kitsch, 
adică producție comercială de serie. Ca să nu mai spun că transformările 
obiceiului în consum şi ale consumului în obicei pot obosi şi stresa suficient de 
mult ființa umană, încât Sărbătorile devin mai mult pierzanie decât zidire. 


A treia zonă este şi mai controversată. Este vorba de ataşamentul absolut faţă de 
valorile familiale. Deşi familia este primul pas spre comuniunea universală, un 
mijloc de dobândire a virtuţii dragostei universale (Taina Cununiei este cale a 
sfințeniei) totuşi şi aici există pericolul transformării ei în idol, în scop în sine. 
Ceea ce duce la o formă paradoxală de „izolare în familie”, despre care se 
discută din ce în ce mai des când vine vorba despre Sărbători. 


Mulţi cred că Sărbătorile se consumă doar în familie, ceea ce este total greşit, 
deoarece se deviază fie într-o izolare faţă de restul societăţii, fie în deviere 





spirituală prin „cultul familiei”, din care, iarăşi, Hristos este eliminat. Este şi 
motivul pentru care Ortodoxia nu pune accent mai mult decât trebuie pe rolul 
familiei în societate. Deşi este de origine divină, familia nu trebuie transformată 
într-un zeu care îți acaparează şi ultimele resurse. lubirea este jertfă, niciodată 
tortură. 


Însă observ că aici se încearcă o reaşezare a lucrurilor, prin deschiderea unor 
familii către semenii aflaţi în situaţii speciale: orfani, săraci, însinguraţi etc. Este 
reafirmarea esenței Crăciunului: Hristos Se naşte nu doar pentru tine şi familia 
ta, ci şi pentru semenul tău aflat în suferinţă. Nu ne putem permite tran- 
sformarea familiei într-o „însingurare colectivă” (adică în loc de persoane însin- 
gurate să avem familii însingurate). 


Prin urmare, cu cât trăim mai puţin creştineşte Crăciunul, cu atât mai mult ni-l 
furăm singuri, pierzându-i bucuria. 





Pr. Alin Marian Pleşa - O simplă invitaţie la cină 


OTU ei 


Evanghelia Duminicii a XXVIII-a după Rusalii (Pilda celor poftiţi la cină) 
(Luca 14, 16-24) 


Duminicile din Postul Naşterii Domnului propun pericope evanghelice ce au în 
vedere preocupările dintotdeauna ale omului obişnuit, obişnuit în sensul 
căutărilor, intereselor şi micilor lui obsesii mundane: bogatul care îşi măreşte 
hambarele, bogatul care ar vrea să-L urmeze pe Hristos, vindecarea orbului din 
Ierihon sau a femeii gârbove iar, cea de astăzi, a celor poftiţi la cină. Ca urmare, 
boli sufleteşti (alipirea de bogății) şi trupeşti (incurabile, dar vindecate minunat) 
ce au nevoie de vindecare profundă, dumnezeiască. 


Fiul lui Dumnezeu Se înomeneşte, Doctorul devine pacient pentru ca aceste 
boli, intrate atât de adânc în oameni, să fie vindecate complet. Pentru ca acest 
lucru să fie posibil, destinatarii acestei invitaţii la normalitate, la adevărata 
statură a omului nefalsificat de justificări şi suficienţe, trebuie să răspundă la ea, 
să-şi asume riguros răspunsul pe măsura chemării-invitaţie a lui Dumnezeu. 
Invitaţia se adresează tuturor: celor ce şi-au cumpărat țarină, celor ce şi-au luat 
cinci perechi de boi, celor ce şi-au luat femeie, dar şi celor săraci, neputincioşi, 
orbi şi şchiopi de la răspântii (Luca 14,16-24). Cina e pentru toți. Nu trebuie 
decât să se răspundă la invitaţie fără scuze. 


lisus Hristos nu Se naşte şi nu vine la „ai Săi” (loan 1,11) doar pentru o elită, 
pentru câţiva iniţiaţi sau pentru cine vrea. El Se naşte pentru toți. Toţi sunt ai Săi 
indiferent de opţiunile lor mărunte, satisfăcătoare, înguste prin utilitatea lor 





imediată. Nu există nici un fel de scuze la o astfel de invitaţie. Democraţia 
alegerii nu anulează libertatea iubirii. Cina este Împărăţia lui Dumnezeu adusă 
în noi (Luca 17,21) de Împăratul, Stăpânul, Părintele tuturor. Invitaţia nu e 
făcută de sus, ci de la înălțimea umanităţii noastre îmbolnăvite grav de patimile 
egoiste. E o invitaţie la deschidere, la eliberare de neputinţele noastre. Nu o 
putem face singuri, de aceea a venit la noi, S-a născut, e un Copil, Dumnezeu 
adevărat, dar şi om la fel de adevărat care să ne redea umanitatea vindecată prin 
iubirea şi harul Sfintei Treimi. 


Oricât ne-am ascunde în spatele ţarinilor, boilor şi neputinţelor noastre de tot 
felul, invitaţia Lui ne urmăreşte cu intensitatea infinită, dumnezeiască a iubirii 
Sale: Se face una cu cel pe care îl iubeşte, adică om. Şi atunci, fugind de EI, 
nerăspunzând la chemarea-invitaţie la Cina Lui, fugim, de fapt, de noi... 





Ioan-Lucian Radu - De ce să ceară Dumnezeu săracilor costum de nuntă? 


Pilda celor poftiți la cină (Luca 14-16-24), care se citește în Duminica a 28-a 
după Rusalii are paralelă în pilda nunții fiului de împărat, prezentată de 
evanghelistul Matei (22, 1-14). Există diferențe de detalii între cele două 
parabole, dar linia povestirii este aceeași: un om (un împărat, după versiunea lui 
Matei) a făcut un ospăț mare şi a invitat mulți oaspeţi, dar în ziua eve- 
nimentului, toți s-au scuzat, motivând că nu pot ajunge, din diferite motive. Dar 
toate pregătirile fuseseră făcute: mâncare din belşug aştepta să fie mâncată. 
Pentru aceasta, gazda își trimite slujitorii pe străzi, poruncindu-le să aducă pe 
toți oamenii pe care îi vor întâlni: buni, răi, săraci, şchiopi, orbi, bolnavi (Luca 
14,21). 


Un oaspete îmbrăcat neadecvat 


Aşadar, casa luxoasă a gazdei, umplută de toţi oropsiţii societății, capătă un 
colorit foarte pestriţ, iar gazda se bucură de asta. Însă, un eveniment aparent 
inexplicabil, prezentat de evanghelistul Matei, atrage în mod deosebit atenția. Pe 
când toţi se bucurau de masa gratuită, împăratul își face apariția, care îl 
blamează pe unul dintre oaspeţii săi: Intrând împăratul ca să privească pe 
oaspeţi, a văzut acolo un om care nu era îmbrăcat în haină de nuntă şi i-a zis: 
Prietene, cum ai intrat aici fără haină de nuntă? EI însă a tăcut. Atunci împăratul 
a zis slugilor: Legaţi-l de picioare şi de mâini şi aruncaţi-l în întunericul cel mai 
din afară. Acolo va fi plângerea şi scrâşnirea dinţilor (Matei 22, 11-13). 


Problema este haina nunţii. Ceea ce îl deosebeşte pe acest oaspete de ceilalți 
este îmbrăcămintea sa. El era îmbrăcat necorespunzător. De fapt, era de înţeles 
ca oamenii aceştia, care au fost culeși de pe stradă să nu aibă haine potrivite 





pentru ocazii festive. La urma urmelor, omul nu primise nici o invitaţie la nuntă, 
neavând câtuşi de puţin timp pentru a se pregăti. Mai mult decât atât, poate că 
nu avea posibilitatea financiară de a-și cumpăra haine corespunzătoare unei 
festivități regale. 


De ce numai unul? 


O singură persoană a fost trasă la răspundere pentru că intrase fără o ţinută 
adecvată, dar ar fi fost de aşteptat ca toţi ceilalți să se fi prezentat într-o situaţie 
asemănătoare. Ar fi fost mult mai surprinzător dacă unul dintre aceia ar fi venit 
efectiv într-o haină de nuntă. Parabola ar putea sugera ideea că gazda regală le- 
ar fi oferit veşminte potrivite, însă aceasta nu se precizează şi motivul este acela 
că omul venise la festivitate îmbrăcat neadecvat, când ar fi putut să vină cu 
veşminte potrivite. În susţinerea acestor afirmaţii vine faptul în sine că regele 
consideră ținuta persoanei în cauză inadecvată. El îi cere, prietenește, o 
explicaţie, zicându-i: Prietene, cum ai putut să vii aici fără haină de nuntă? 
(Matei 22, 12). Dar omul nu avea cuvinte. Nu avea nici o scuză, dar nici nu-şi 
exprima vreun regret. 


Parabola se sfârşeşte cu trimiterea vinovatului la loc de chinuri, însă concluzia 
trece dincolo de dimensiunea nunţii, către cea sufletească şi veşnică. Regele nu 
porunceşte ca omul să fie aruncat înapoi în stradă, ci în „întunericul cel mai din 
afară” (Matei 22:13). lisus foloseşte acest termen, care se mai întâlneşte încă de 
două ori în Evanghelia după Matei (8, 12; 25, 30), de fiecare dată făcând referire 
la iad. Starea din acel loc, caracterizată prin „plângerea şi scrâşnirea dinților”, 
de asemenea, face referire tot la iad (Matei 13, 42; 13, 50; Luca 13, 28). 


Cine era acest oaspete neobişnuit? 


El reprezintă persoana care susține că este creştin dar, de fapt, nu este. El 
îndrăzneşte să creadă că va putea să participe la nunta mielului, dar după 
condițiile sale, pe când cei care au haina de nuntă cerută sunt cei care şi-au 
dezbrăcat sufletul de murdăria păcatului şi s-au îmbrăcat în Hristos, aşa cum 
spune Sfântul Pavel (Galateni 3, 27). 


Despre aceasta ne vorbește inspirat Sfântul loan Gură de Aur: După cum 
cei poftiţi la nuntă au ocărât pe împărat pentru că n-au venit, tot aşa şi tu 
ocărăşti dacă, după ce ai fost chemat, te aşezi la ospăţul Lui de nuntă cu o 
viaţă stricată. A te duce la nuntă cu haine murdare, aceasta înseamnă: a 
pleca de pe lumea aceasta având o viaţă necurată. De aceea şi tăcea cel ce 
intrase la nuntă fără haină de nuntă. Vezi că deşi păcatul lui sărea în ochi, 
totuşi Dumnezeu nu-l pedepseşte înainte de a-şi fi rostit însuşi păcătosul 
pedeapsa? Că s-a osândit singur prin aceea că n-a avut ce să răspundă; şi 





astfel este dat chinurilor celor groaznice. Când auzi că a poruncit să-l arunce 
în întunericul cel mai din afară, nu socoti că numai aceasta îi este pedeapsa, 
că l-a trimis doar acolo în locul acela întunecos, ci şi acolo unde-i plângerea 
şi Scrâşnirea dinţilor. lar prin plângerea şi scrâșnirea dinţilor arată că 
chinurile acelea sunt cu neputinţă de îndurat”. 





Pr. prof. dr. Emil Jurcan - Evanghelia de Duminică - Ospăţul lui 
Dumnezeu ne face să vedem totul prin ochii Lui 


15 dec, 2019 
Duminica a 28-a după Rusalii (Pilda celor pofitiţi la cină) Luca 14, 16-24 
Ce drag îi era Mântuitorului să ne vorbească în pilde! Parcă era bucuria Celui 


care ne vedea ca pe nişte copii, care nu eram în stare să primim adevărul în toată 
puterea lui şi atunci îl îmbrăca într-o povestioară. 


Pe de altă parte, Hristos încearcă să ni-L prezinte pe Dumnezeu nu ca pe un stă- 
pân dur şi exigent, aşa cum îl percepea omul vechi-testamentar, ci ca pe un 
Părinte care își cheamă copiii la masă, ca un Prieten care îşi aşteaptă prietenii la 
cină. 


O altă relație între om şi Dumnezeu. Hristos venise să plinească Legea veche, 
adică să o explice în toată profunzimea ei. Era o reluare a dialogului din Raiul 
pierdut. lar forma de apropiere de om, care îi era dragă lui Dumnezeu, era pilda. 
Aşa ne vorbeşte Dumnezeu, ca să nu ne supere. Vorba părintelui Nicolae Stein- 
hardt: Ce boier este Dumnezeu! 


Hristos insistă pe ideea de masă, care implică şi hrana, şi comuniunea. La masă 
oamenii îşi alintă trupul şi sufletul. La masă oamenii trăiesc în bucurie şi comu- 
niune. Masa înseamnă o revenire la starea în care oamenii se privesc în ochi. De 
aceea, când Dumnezeu le spune această pildă este ca o recuperare a acelei pre- 
zenţe față către faţă cu creația şi mai ales cu omul. Când omul păcătuiește, îşi 
ascunde faţa şi privirea. Fuge pentru că nu mai are chip de comuniune, totul s-a 
întunecat. 





Cina inspiră la comuniune, nu la concurență 


Masa la care ne cheamă Dumnezeu este comuniunea cu El, este locul unde ÎI 
privim şi dialogăm cu El. Aceasta era starea Raiului: să te hrănești din harul 
Lui, în comuniune cu El. Dumnezeu ne cheamă spre adevărata hrană. Pentru a 
pregusta Raiul, El ne-a dat euharistia, însă comuniunea cu El este mult mai 
vastă. În momentul în care ne împărtăşim cu EI, de fapt ne cuminecăm cu toată 
creația. Totul devine diafan pentru noi, totul devine o revelaţie a lui Dumnezeu 
pentru noi. Aceasta este cina la care ne aşteaptă Dumnezeu: cea în care nu doar 
hrănim un trup, ci o existenţă. În ospăţul lui Dumnezeu vedem totul prin ochii 
Lui. Creaţia apare altfel la masa lui Dumnezeu. Semenul este fratele meu şi nu 
concurentul meu, ci complementarul meu. Cu el mă completez pe drumul 
veşniciei. Creaţia este locul teofaniei permanente, unde Îl găsesc pe Dumnezeu 
în opera Lui şi în pronia Sa divină. Chemarea la ospăț este chemarea adresată de 
Dumnezeu către fiecare dintre noi. Şi fiecare, aproape fiecare, ne găsim una din- 
tre cele trei scuze: materia, puterea şi plăcerea trupească. 


Scuzele omului şi refuzul cinei Domnului 


Materia sau ogorul din pildă înseamnă lepădarea lui Dumnezeu pentru materie 
şi bani, pentru lucrurile efemere care sclpesc trecător. Şi Doamne, mulţi şi-au 
făcut din bani şi avere un zeu al zilei şi al vieţii! Este atât de înşelător acest 


|] 


pseudodumnezeu, care nu satisface, ci întăreşte permanent o sete de „mai mult 
Avem o istorie întreagă de lupte pentru pământ, în care au murit milioane de oa- 
meni nevinovaţi. Morți fără a-şi dori această moarte nemartirică. 


Puterea sau funcția (tema celor cinci perechi de boi) reprezintă o altă tentaţie ca- 
re macină omul de o istorie întreagă. Atâtea sforării pentru a urca pe scara pute- 
rii, atâta violenţă, în care omul a trăit o permanentă stare de concurenţă! Pentru 
această efemeră putere au fost asasinați mii şi mii de contra-candidaţi, care nu 
aveau altă vină decât că îşi doreau şi ei aceeaşi putere. Şi lucrurile acestea nu s- 
au întâmplat doar în spaţiul unei gândiri păgâne, ci chiar în lumea creștină, unde 
regii şi-au ucis frații pentru un nenorocit de tron, care până la urmă le-a adus şi 
lor o viaţă tumultuoasă şi o moarte violentă. Dumnezeu nu i-a creat pe oameni 
să fie concurenţiali, ci complementari. Fiecare se ajută şi se completează, ca 
într-o mare familie. 


Din păcate, toată gândirea socială este marcată de această concurenţă din copi- 
lărie până la bătrâneţe. Copilul este educat (mai degrabă dresat și asmuţit) să fie 
primul la învăţătură sau la sport. Această competiție păgubitoare merge până 
când omul închide ochii. Dumnezeu însă ne-a făcut să ne completăm unii pe 
alții, nu să ne concurăm. Fiecare este necesar pentru celălalt, iar cea mai mare 
necesitate a noastră este Dumnezeu. 





În fine, plăcerea trupească distruge omul, distruge familii şi mai ales copii. Sta- 
tisticile psihologilor susțin că drama cea mai mare pentru un copil, după durerea 
morţii, este divorțul părinţilor. Un copil suferă atât de mult atunci când părinții 
se despart, încât numai moartea lor este mai dramatică pentru el. lar modul 
copiilor de a reacționa este atât de dur şi de dureros, încât profesorii parcă nu 
mai știu cum să le aline durerea. Devin agresivi şi nimic nu îi mai face fericiți. 
Pentru ce? Pentru acele minute de păcat trupesc, care duc apoi spre distrugerea 
întregii vieţi, dar nu numai a ta, ci şi a celor dragi de lângă tine. 


In lumea de azi, Dumnezeu poate dialoga cu prea puţini oameni 


Atracția nimicului material, mândria trecătoare a scaunului sau a funcției şi plă- 
cerea minutului sunt acele păcate care îl fac pe om să se idolatrizeze pe sine și 
nu să Îl caute pe Dumnezeu. Societatea noastră parcă nu îşi mai cunoaşte sensul 
veşniciei ei. Trăim ca nişte oameni fără busolă, fără orientare. Trăim din păcate 
doar momentul, doar minutul, fără să cunoaștem veşnicia lui Dumnezeu. 
Chemarea lui Dumnezeu este permanentă. Din toate colțurile creaţiei, Dumne- 
zeu ne cheamă la masa Lui, ne cheamă să stăm de vorbă cu EI, să îi privim stră- 
lucirea taborică şi să vorbim cu EI. 


Lumea este tot mai monologală, nimeni nu vorbeşte cu nimeni, doar social- 
lizează. Nu ştiu ce înseamnă acest verb şi nici nu vreau să ştiu, câtă vreme 
tinerii au cel mult în faţa lor un ecran pe care se plimbă cu degetele şi nu au un 
chip de persoană umană cu care să intre în dialogul sfințeniei. Care este misiu- 
nea noastră, a tuturor? În primul rând să ne conştientizăm de frumosul pus în noi 
de către Dumnezeu, încă din crearea noastră în pântecele mamei. Suntem acei 
unici, acei frumoşi, pe care Dumnezeu îi iubeşte la fel. Fiecare are parte de 
iubirea şi darurile Lui, indiferent de cum ne arată trupul sau culoarea pielii. În 
fiecare din noi, Dumnezeu a pus acea lumină sfântă care ne arată drumul 
spre El. Depinde dacă facem din acea lumină un felinar al drumului sau o 
punem sub obrocul egoului. 


Omul care nu mai colindă îmbătrânește înainte de vreme 


Ne pregătim pentru Naşterea Domnului. Steaua de lumină de la Betleem a fost 
un înger de lumină, care a evitat cetatea păcatului de la acea vreme, Ierusalimul, 
unde stăpânea omul care se făcuse pe sine un zeu şi care iubea și pământul, și 
tronul, şi plăcerea, Irod. Fiecare avem un înger de lumină trimis să ne devină 
stea călăuzitoare care ne conduce spre masa lui Dumnezeu, spre comuniunea cu 
EI. Colinda ne cheamă, deşi parcă nu o mai auzim ca altădată, când în orice 
magazin cineva cânta o colindă, fie şi la radio sau internet. Parcă simţim din 
partea oamenilor o ruşine sau o delăsare de a mai cânta colinde, deşi consider că 
omul care colindă redevine copil curat la suflet. 





Colinda este cântecul copilului din noi. Omul care nu mai colindă îmbătrâneşte 
înainte de vreme. Cu durere simt că am devenit nişte bătrâni fără cărare şi fără 
sens, pentru că sensul ni-l oferă doar Pruncul Betleemului şi masa Tatălui ce- 
resc. Mergem orbeşte pe poteci, care vin de nu ştiu unde și se îndreaptă spre un 
nu știu ce. Este timpul să ne revenim ca şi fiul rătăcitor. Dumnezeu aşteaptă acel 
mă voi scula şi mă voi reîntoarce la Tatăl meu, ca în momentul următor să ne ia 
în braţe şi să ne pună la masa Lui. Nu este o trudă mare să vrei să te întorci la 
Dumnezeu şi la masa Lui. Fiecare dintre noi avem această șansă, căci masa lui 
Dumnezeu se află întinsă pe fiecare Sfântă Masă de Altar. Haideţi să mergem la 
masa veşniciei Lui şi a noastră! Amin! 





Marcel Tang - Evanghelia de Duminică - Care e sensul vieţii când 
conţinutul ei nu e Hristos? 


16 dec, 2018 


Duminica a 28-a după Rusalii (Pilda celor poftiţi la cină) Luca 14, 16-24 


Parabola despre Cina cea mare, cum mai este cunoscută pilda acestei duminici, 
înfăţişează, în chip alegoric, ospățul mesianic, mântuirea adusă de Mesia, Cel 
care va veni peste puţin timp şi în așteptarea căruia noi ne pregătim în această 
perioadă de post. 


Pilda cuprinde sintetic întreaga istorie a mântuirii neamului omenesc, o repre- 
zentare simbolică a Împărăției cerurilor, care nu poate fi descrisă în cuvinte, ci 
doar asemănată cu ceva care ne este nouă cunoscut îndeaproape în lumea acea- 
sta, în cazul de faţă, cu un ospăț la care sunt invitaţi, în ultimă instanță, toți 
oamenii, indiferent de categoria socială sau de convingerile lor spirituale. 


Stăpânul casei, cel care face cina, este Dumnezeu. 

Slujitorul trimis ca să poftească invitaţii la cină este Fiul întrupat, Mesia 
prezis de profeți. 

Cina este Împărăţia lui Dumnezeu concretizată în bucuria, răsplata şi 
fericirea celor care au ascultat chemarea lui Dumnezeu. 

Cina cea mare începe din viaţa aceasta şi continuă în cea viitoare, ca o 
stare de necontenită și negrăită veselie. 

Cei chemaţi mai întâi la cină reprezintă poporul ales. Lor li se adresează 
prima dată chemarea, căci cu ei, ca popor, se făcuse Legământul Legii 





Vechi, ei cunoşteau cel mai bine Scriptura şi profețiile despre Mesia şi 
venirea Lui. 

— Cei chemați ulterior la cină reprezintă neamurile păgâne care, deși nu au 
fost pregătiți anume şi din vreme, totuși au ascultat chemarea şi au intrat 
la cină. 


La cină „mai este loc”, lucru ce relevă abundența și dorinţa lui Dumnezeu ca 
mulţi să intre în Împărăţia lui Dumnezeu. Dar iubirea lui Dumnezeu sporeşte 
atunci când are drept răspuns iubirea oamenilor. Belşugul milei și al harului lui 
Dumnezeu este fără limite. „Pâinea vieţii” nu are sfârşit, „se mănâncă pururea şi 
niciodată nu se sfârşeşte”. 


Cine respinge participarea la cină ratează esențialul 
Cei trei invitaţi au o notă comună, anume refuzul de a onora invitația. Invocă 
scuze şi pretexte care îi situează într-un plan exclusiv material, renunțând astfel 


la exigenţa eshatologică. Ei devin obtuzi la chemarea lui Dumnezeu. 


Textul lucanic ne lasă să înțelegem că toți vorbesc aceeași limbă, toți se mișcă 
în același registru al utilităţilor. 


În interpretările Sfinţilor părinţi, 


— cel care merge să-și vadă ogorul reprezintă pe cei preocupaţi de trup și 
de patimile lui, cei care se lasă prinși în mrejele deşertăciunilor și slavei 
lumești. 

— Cel care cumpără boi reprezintă pe cei stăpâniţi de lăcomie, de avere, de 
îmbogățirea cu lucruri vremelnice și limitate, pe cei căzuți în sclavia sim- 
țurilor. 

— Obligaţia conjugală îl distrage pe cel din urmă invitat să participe la 
Ospăț. Ar fi greșit să înțelegem că familia este o piedică în faţa chemării 
divine. Când omul nu cunoaşte ierarhia priorităților, familia poate de- 
veni un motiv de a nu răspunde chemării lui Dumnezeu la mântuire. 


Toate cele trei categorii de invitaţi invocate în pilda de astăzi ne atrag atenția că 
eul propriu, cei apropiați, afacerile, ocupațiile cotidiene pot fi un conţinut de 
viaţă, dar nu un sens de viață. Când împiedică viaţa duhovnicească şi virtutea, 
atunci pot deveni nelegiuiri. Nici un lucru pământesc nu poate îndreptăţi pe 
creştin să refuze chemarea lui Dumnezeu. Mai mult, bunătăţile duhovnicești 
sunt fără sfârşit, ele sunt capabile să satisfacă orice suflet, până la îndestularea 
desăvârşită. Bunurile pământeşti, averile, desfătările lumii acesteia, deşi mulți 
își închipuie că sunt îmbelșugate, sunt neîndestulătoare şi incapabile să satisfacă 
sufletul omului. 





Universalitatea chemării lui Dumnezeu 


Invitaţia făcută în ultimul ceas ne atrage atenția asupra unui fapt esențial: indi- 
ferent când vine o invitaţie din partea lui Dumnezeu, aceasta nu poate fi refu- 
zată. 


Textul pune în evidenţă vigilenţa de care trebuie să dea dovadă fiecare om. Fie- 
care dintre noi este poftit la cină. Fiecare este chemat încă de aici de pe pământ 
să intre în comuniunea cu Hristos, să se împărtășească din bucuria pe care ne-o 
aduce viaţa împreună cu EI, din bucuria pe care ne-o dăruieşte rugăciunea, iubi- 
rea milostivă sub toate formele ei, blândeţea și smerenia. Participarea noastră la 
ospăţul mesianic trebuie să devină prioritatea vieţii noastre, cea mai profundă 
bucurie a noastră, opţiunea esenţială a vieţii noastre. Însă doar un suflet smerit, 
curăţat şi eliberat de toate dorinţele, de toate preocupările şi de toate închipuirile 
poate gusta cu adevărat din ospăţul mesianic, din cina Împărăției cerești. 


Toţi oamenii sunt poftiți să intre la cina lui Hristos, însă nu toţi vor gusta din ea. 
Lucrul acesta nu înseamnă că Dumnezeu îndepărtează pe cineva. Oamenii sin- 
guri se îndepărtează, lăsându-se acaparaţi de grijile şi preocupările pământeşti. 


Bucuriile duhovniceşti pe care le dă Dumnezeu celor părtaşi la cina Sa sunt mai 
mult decât îmbelşugate. Ele sunt îndeajuns nu numai pentru cei poftiți la cină, ci 
şi pentru cei ce vor fi chemaţi până la sfârşitul veacurilor. 


Sentința din finalul pildei de astăzi nu îi priveşte doar pe evrei, ci şi pe noi, creş- 
tinii. Nici unul din cei chemaţi la cină care nu au răspuns invitaţiei nu va gusta 
din ea. Creştinii care au fost chemaţi și botezați şi au mărturisit credinţa în 
Hristos, dar cei care pe parcursul vieţii s-au îndepărtat de această chemare nu 
vor gusta din cină. 


Doar apropierea de harul dumnezeiesc, prin pocăință şi fapte bune, poate să îi 
facă vrednici de dumnezeiasca Împărtăşanie. Să nu fim indiferenți faţă de acea- 
stă chemare, să nu dispreţuim cina şi pe Cel care ne cheamă la cină, ci să ne 
silim în permanenţă pentru primirea Sfintei Euharistii, până ce vom ajunge la ci- 
na dumnezeiască a fericirii veşnice. 


Așteptarea drepţilor Vechiului Testament s-a împlinit în Hristos 


Evanghelia care cuprinde Pilda celor poftiți la cină a fost rânduită de Biserică să 
fie citită în această perioadă de pregătire pentru marea sărbătoare a Naşterii 
Domnului. Biserica ne cheamă să ne facem părtaşi aşteptării tuturor strămoşilor 
lui Hristos. Toţi cei din Vechiul Testament care au fost credincioși lui Dumne- 
zeu trăiau cu nădejdea venirii lui Mesia, care avea să întemeieze Împărăţia ceru- 





rilor în inimile tuturor oamenilor care vor răspunde chemării la cină. Intreaga 
istorie a poporului evreu era orientată spre Hristos, fiind o vestire a venirii Lui, 
o făgăduință de întemeiere a Împărăției Sale. 


Profeții Vechiului Testament au văzut întruparea Fiului. El S-a descoperit lui 
Moise şi tuturor profeților ca şi Cuvânt neîntrupat. Ei au văzut mai dinainte 
întruparea Sa, de aceea Moise a văzut spatele lui Dumnezeu, Isaia L-a văzut 
şezând pe tron, iar Daniel L-a văzut cu asemănare omenească, ca Cel Vechi de 
zile. 


Faptul că Moise a văzut spatele lui Dumnezeu înseamnă că el a văzut ceea ce 
urma să se întâmple în viitor. Profeţii nu au văzut firea lui Dumnezeu, ci numai 
forma şi imaginea a ceea ce avea să fie. 


Ospăţul la care ne cheamă Fiul lui Dumnezeu prin însăși Întruparea Sa ne oferă 
posibilitatea de a intra în Împărăţia cerurilor, în bucuria Împărăției, de a ne hrăni 
nu cu hrană pământească, ci cu însuşi Trupul şi Sângele Său, de a ne hrăni din 
voinţa Sa divină, care ne transmite viaţa cea adevărată. 





Pr. Petru Roncea - Femeie mi-am luat... 


ET iu Pe 


Evanghelia Duminicii a 28-a după Rusalii - Luca 14, 16-24 


Avem la rând o Evanghelie a motivaţiilor celor care n-au binevoit să accepte 
invitaţia la cina cea mare. De altfel, încă de la începutul capitolului ni se descrie 
mediul rostirii acestei parabole, icoană a răspunsului celor aleşi la ospăţul 
euharistic. 


Intr-o sâmbătă, lisus a intrat să mănânce în casa unuia din capii fariseilor. 
Desigur, pe lângă lisus, stăpânul casei îşi invitase tot felul de prieteni bogătaşi, 
învăţători de lege şi farisei. 


Un nefericit bolnav de idropică, adică având apă acumulată în ţesuturi şi în 
cavitățile organismului, a fost vindecat de Mântuitorul, poate chiar la uşa 
fariseului. 


Bogatul fariseu ar fi dobândit o mare binecuvântare, dacă ar fi invitat la masa lui 
şi pe acest înfometat de boală. N-a făcut-o, pentru că el organizase cina din 
dorinţa orgolioasă de a-şi arăta bogăţia şi boieria sa faţă de nişte oameni care-ar 
putea să-i plătească la fel. De aceea, Mântuitorul nu ezită să folosească starea de 
spirit a mesenilor, spre a canaliza discuţia către cele viitoare. 


Întâi către cei invitaţi. Văzându-i cum se îngrămădesc să ocupe locurile de 
frunte, Mântuitorul dă celebra lecţie de smerenie duhovnicească cu referire la 
ocuparea locurilor din urmă: „Că tot cel ce se înalță pe sine va fi smerit; iar cel 
ce se smereşte pe sine se va înălța“ (Le 14, 11). 


Apoi, însuşi stăpânului casei. Ospitalitatea lui n-avea caracter moral. Ospătarea 
linguşitoare a prietenilor putea fi întrecută cu mult de bunătatea arătată 





săracilor. „Şi fericit vei fi că ei nu pot să-ţi răsplătească; fiindcă ţi se va răsplăti 
la învierea drepţilor“ (Le 14, 14). Dar, deşi cei de faţă aveau o înţelegere atât de 
tulbure despre Împărăţia lui Dumnezeu, unul din ei, ca şi cum ar fi fost cu totul 
încredinţat că va ajunge acea fericire, exclamă: „Fericit este cel ce se va ospăta 
întru Împărăţia lui Dumnezeu!“ Atunci Mântuitorul, cunoscând părerea de sine 
a invitaţilor la masa fariseului, a rostit celebra parabolă a cinei celei mari. 


Începutul acestei parabole nu face referire la împărăţia mesianică, dar încheierea 
ei are o referire specială la ospăţul veşniciei faţă de care Mântuitorul ne spune 
cu apăs că nu mulţi, mai ales dintre cei cu nume mare, vor fi vrednici să intre: 
„Că vă spun Eu vouă: Nici unul din bărbaţii aceia care au fost chemaţi nu va 
gusta din cina Mea“ (Lc 14, 24). Despre ce bărbaţi este vorba, ne-o spune 
parabola pe rând. 


Întâi, observăm o dublă chemare. O invitaţie din vreme, şi alta, aceloraşi, dar 
chiar în ceasul cinei. În cercurile înalte din Ierusalim, repetarea invitaţiei în 
momentul ospăţului este o curtoazie specială] şi poate că aşa făcuse şi gazda 
cinei. Oricum, modul în care Hristos începe parabola trimite atât de limpede la 
chemarea dintâi a poporului Israel, accentuată de profeți şi întărită în chiar 
ceasul mântuirii de Cel ce Însuşi era viţelul cel mult, junghiat pentru ospăț. 


Primul care-a refuzat a doua chemare făcea parte din marii latifundiari. Era prea 


ocupat de gospodăria lui la care-şi adăugase de curând încă un petec de pământ. 
Între cei care se îngrămădiseră la masa fariseului erau poate şi dintre aceştia. 
Dar Mântuitorul tocmai condiţia lor socială a scos-o în evidenţă, ca să înţeleagă 
că a mânca pâine în Împărăţia cerurilor cere nişte condiţii pe care cei de faţă n- 
ar fi gata să le primească. Pentru că unde le era comoara, le era şi inima. 


Al doilea îşi cumpărase cinci perechi de boi, pe care voia să-i încerce. Că 
ospeţele se făceau, de regulă, sâmbăta, cum îşi permitea acesta să calce Legea, 
încercându-şi boii? Dar el nu era unul oarecare, cum nici auzitorii parabolei nu 
erau oameni de rând. Poate nici nu-l prea interesa prescripţiile aspre ale Legii. 


În general, un fermier avea atât de mult teren cât pot să are una până la două 
perechi de boi. Dacă avea nevoie de cinci perechi, înseamnă că era un mare 
proprietar de pământ, un bogat foarte, care atât de greu poate intra în împărăţia 
lui Dumnezeu. 


AL treilea pare a fi cel mai motivat. Abia se căsătorise şi, cum la un ospăț erau 
invitaţi numai bărbaţii, acesta nu dorea să-şi lase tânăra soţie singură aşa curând. 
Refuzul său ar avea circumstanţe atenuante, gândindu-ne la atâtea soţii rămase 
singure în anii tinereţii, bărbaţii lor plecând, nu pentru o seară, ci pentru luni şi 
ani, şi nu aproape, ci în ţinuturi prea îndepărtate uneori. Dar Mântuitorul n-a 





dorit să evidenţieze această motivaţie obiectivă. Cum şi acesta era vinovat prin 
refuzul său, înseamnă că scoaterea lui în evidenţă arăta viciul unei vieţi senzuale 
şi mulţumirea de sine care nicicum nu se împacă cu adevăratul iureş spre 
câştigarea Împărăției Cerurilor. 


Dacă primii doi invitaţi se regăsesc mai rar într-o societate tot mai sărăcită chiar 
şi material, că nu mulți sunt cu nume mare, din cei de-al treilea fel, o, cât de 
mulți sunt astăzi între cei chemaţi la ospăţul lui Hristos! La masa Evangheliei 
Sale toți am fost invitaţi, dar atâţia ne-am lepădat de EI, fund înghiţiți de 
deşertăciunea ademenitoare a veacului. Cu toată nota de bucurie că „toate sunt 
gata“ (Lc 14, 17b) şi că „iată că acum este vremea potrivită; iată că acum este 
vremea mântuirii“ (II Cor 6, 2), se pare că până azi mai curând lucrătorii de la 
drumuri şi calicii de pe uliţă vor moşteni făgăduințele, în detrimentul 
cărturarilor mândri în ştiinţa lor teologică şi a fariseilor prăfuiți cu falsă evlavie. 
Cititorule, nu cumva ţi-ai luat şi tu femeie şi, vrând să-i placi ei, nu mai ai timp 
de întâlnirea cu Hristos? De ce refuzi Euharistia? De ce nu-ţi place Evanghelia? 
la seama să nu auzi o dată, din spatele uşii Bisericii, de-a pururi închisă pentru 
tine, veşnica osândă: Nu vei gusta din cina Mea! 


1. Vezi la Ioachim Jeremias, Parabolele lui Iisus, Ed. Anastasia, 2000, p 216; 





Chemarea la cină Împărăției Cerurilor, chemarea la a ne hrăni din 
dragostea lui Dumnezeu şi a încorpora toate aspectele vieţii noastre în 
Trupul lui Hristos. “Cum să spargem hotarele individualismului nostru”? 
De ce mergem la Biserică, de ce ne împărtăşim, ce este păcat în viaţa 
noastră? 


10.12.2016 
Arhim. Varnava lankos:Căutarea lui Hristos 


Astăzi este duminica celor chemaţi la cină. În această pildă (v. Luca 14, 16-24, 
Matei 22,1-14) pe care am citit-o, se menţionează că, deşi Domnul a chemat pe 
mulţi la Cina cea mare, aceia au refuzat invitaţia, unii pentru că erau prinşi de 
grijile proprietăţilor lor, alții pentru că erau ocupați cu plăcerile, alţii cu grijile, 
cu căsătoria adică. Ei au refuzat prin aceste pretexte participarea lor la Cina cea 
mare pe care a pregătit-o Domnul. Atunci Domnul l-a trimis pe slujitorul său să- 
i cheme să vină pe ciungii şi pe şchiopii de pe drumuri şi, deoarece mai era încă 
loc, i-a poruncit slujitorului ca să-i silească şi pe alţii să intre. 


Vedem, aşadar, că preocuparea de viaţa noastră, grijile vieţii noastre, înde- 
letnicirea noastră cu proprietățile, cu achiziţiile şi cu preocupările cotidiene ne 
desprind de posibilitatea de a participa la cină, de posibilitatea de a participa la 





Cina Domnului, la Trupul lui Hristos. Pentru că Cina este Trupul lui Hristos, 
este Dumnezeiasca Liturghie. lar Dumnezeiasca Liturghie, Trupul lui Hristos, 
este perspectiva vieţii noastre. 


În Biserică ne luptăm duhovniceşte nu pentru ca să devenim mai buni şi să fim 
răsplătiți, ci ne luptăm duhovniceşte ca să participăm la Cină. Ne luptăm ca să 
alungăm departe tot ce intervine în această posibilitate a participării la Cină, a 
participării la Trupul lui Hristos. Ducem, aşadar, o luptă duhovnicească ca să 
asigurăm şi să păzim această relaţie, darul acestei legături. Deoarece relaţia cu 
Hristos nu este izbânda noastră personală, este un dar, este o îngăduinţă a lui 
Hristos Domnul. Iar lupta noastră duhovnicească este aceea de a ne despărţi de 
tot ce ne împiedică de la această posibilitate a dăruirii, a Trupului şi a Sângelui 
lui Hristos. 


Viaţa noastră este un parcurs ce are această perspectivă a Trupului lui Hristos. 
Biserica ne pregăteşte pentru această perspectivă, viitoarea perspectivă a Împă- 
răției lui Dumnezeu, care este acel praznic al mâncării şi al băuturii lui Hristos. 
Cum, însă, ne pregăteşte Biserica? Prin însăşi perspectiva ei propriu-zisă. Per- 
spectiva Hristos, pregătirea Hristos. Noi existăm, aşadar trăim, ca să fim mă- 
dulare ale trupului lui Hristos. Acesta este Raiul nostru, aceasta este Împărăţia 
Cerurilor, întru această pomenire ne întăreşte Biserica. Ne întăreşte într-această 
pomenire şi perspectivă prin Dumnezeiasca Liturghie. Pentru că Dumnezeiasca 
Liturghie este pregustarea, este perspectivă, este simţire a acestui dar, a acestui 
adevăr. Drept pentru care, când omul începe să uite, să cadă în uitarea acestei 
realităţi, vine Dumnezeiasca Liturghie şi-i aduce aminte de Trupul lui Hristos. 
Nu ca o recompensă a virtuţii sale, ci ca o constantă amintire pentru a rămâne 
statornic şi concentrat pe această perspectivă a Trupului lui Hristos. 


Dumnezeiasca Impărtăşanie nu este un fapt magic, care dintr-odată ne relaxează 
şi ne linişteşte, ci este o reînsufleţire a acestei ţinte a noastre, adică a raportării, 
a doririi unei neîncetate asumări a Trupului şi a Sângelui lui Hristos. 


Drept păcat este definit a fi tot ce este străin de această posibilitate. Drept păcat 
este definit a fi tot ce ne separă de această realitate, tot ce ne privează de posi- 
bilitatea părtăşiei la Cină. Prin urmare, păcatul în Biserică nu este un fapt moral, 
adică faptul că am încălcat anumite porunci, ci este hulirea acestei posibilităţi, 
hulirea (atacarea) acestei relaţii, privarea de această gustare, de această parti- 
cipare la Cină. 


Aşadar, tot ce încalcă această dorire a lui Hristos este păcat, este un fapt 
antihristic. Fie că acesta este constituit din proprietăţile noastre, fie că sunt 
plăcerile noastre, fie că este tovarăşul nostru de viaţă. Tot ceea ce este promovat 
cu o pasiune mai puternică decât dorirea acestei Cine Tainice este păcat. 





Păcatul, aşadar, nu este căderea de la un fapt moral, ci este hulirea acestei 
relaţii. 


Ţinta noastră este această relaţie. Raiul este această relaţie. Statornicia în 
Dragostea lui Dumnezeu, faptul de a ne hrăni veşnic din Dragostea lui 
Dumnezeu. Aceasta este lupta duhovnicească pe care o facem. Biserica ne dă 
aceste merinde, Trupul şi Sângele lui Hristos. Aceasta este dragostea - ne spune 
Domnul nostru - aceasta este bucuria noastră, aceasta este viaţa noastră. Orice 
altceva în afara acesteia este o minciună. 


Ce se întâmplă însă cu restul vieții mele? Adică numai în mod extraordinar, 
ideologic, prin mijlocirea unor înalte idei filosofice mă apropii de Dumnezeu? 
Restul vieţii mele, serviciul meu, femeia mea, bărbatul meu, copiii mei, 
chinurile mele, bucuriile mele, neputinţa mea, sănătatea mea, toate acestea ce 
sunt? Cum se integrează în această perspectivă? 


Toate acestea trebuie să fie integrate în Cină. Viaţa noastră nu este ceva păcătos, 
însă poate să devină ceva păcătos, dar poate să devină şi ceva mântuitor. Când? 
Atunci când toate acestea devin drumuri, ramificații, căi care conduc la acest 
parcurs, la această raportare a căutării lui Hristos. 


Dumnezeiasca Liturghie ce este? Este arătarea acestei posibilități că nu mă 
apropii de Dumnezeu printr-o anumită idee, printr-o mincinoasă teorie a virtuţii, 
ci este nevoie ca întreaga mea existenţă să participe la acest praznic. Ce este 
Dumnezeiasca Liturghie? Pâinea şi vinul. Adică întreaga mea viaţă şi pro- 
prietăţile mele şi plăcerile mele şi tovarăşul meu de viaţă să fie o raportare a lor 
la Hristos, altoirea lor în Hristos. Aceasta este perspectiva lui Hristos. Doar 
astfel devin şi acestea Hristos. Adică prin abordarea lor euharistică, „ale Tale 
dintru ale Tale, Ţie îți aducem de toate şi pentru toate”. 


Drept pentru care întrebăm, ce este viaţa duhovnicească? Este sfărâmarea per- 
sistenţei pe noi înşine, fie că aceasta se numeşte păcat, fie că se numeşte virtute, 
precum şi recunoaşterea faptului că viaţa mea este Hristos. 


Eu exist nu ca să mă îndeletnicesc în chip nebunesc cu cele pământeşti ca o 
tăgăduire a Trupului lui Hristos, ci ca stabilă, definitivă, dacă vreţi, persistentă 
atitudine asupra faptului că Hristos este „toate şi în toţi”. Intreaga mea viaţă este 
Hristos. 


Drept pentru care cele pe care le primim devin mântuitoare şi binecuvântate 
dacă-mi dau această statornică încredințare în mine însumi „că da, aceasta este 
bucuria mea, Cina Domnului”. Și ce este Cina? Este faptul de a ne adăpa şi de 
a ne hrăni din Dragostea lui Dumnezeu. 





Aşadar, ce este bucuria mea? Este certitudinea şi statornica mărturie că Dumne- 
zeu mă iubeşte. Aceste merinde, care nu sunt nişte merinde psihologice, sunt 
Dumnezeiasca Liturghie - o statornică recunoaştere şi mărturie că biruința 
asupra morţii, trecerea peste aceasta este Hristos. 


Şi Raiul EI este. Spunem aceasta în mod statornic şi o mărturisim zilnic atunci 
când ne împărtăşim cu Trupul şi Sângele lui Hristos ca merinde şi ca 
perspectivă, ca început şi sfârşit. EI este Hristos. 


SR 5 2 


Relație de viață 


Am citit astăzi una dintre parabolele Domnului nostru (v. Luca 14, 16-24, Matei 
22, 1-14), aceea a chemării la cina domnească. In cuprinsul ei se spune că un 
om a făcut cină mare şi a chemat pe mulţi oameni să participe la această cină a 
bucuriei. Au refuzat, însă, unul după altul invitaţia; unul pretextând grija pentru 
soţia lui, altul grija pentru protejarea proprietăților sale, iar altul noile perechi de 
boi pe care le cumpărase. Spunând cinci perechi de boi, parabola înţelege 
simţurile omului. 


Aşadar, robirea omului faţă de simţurile sale şi faţă de grijile vieţii cotidiene îl 
împiedică să vină la această cină, la Cina Impărăţiei Cerurilor. La Cina la care 
se oferă Trupul cel Stăpânesc, Trupul Domnului nostru. 


Biserica este statornicită în principal ca vatră, ca locaş şi casă, iar cel mai 
însemnat lucru pe care-l putem face într-o casă este ca noi, oamenii, să venim în 
contact şi în relație unii cu alții. Această relaţie şi acest contact se exprimă, în 
principal, prin cină, prin mâncare, prin oferirea mesei. Această oferire a mesei 
se referă şi la Împărăţia Cerurilor, deoarece aceasta este posibilitatea de a ne 
hrăni din dragostea lui Dumnezeu. Prin urmare, Dragostea lui Dumnezeu este 
gustare, este hrană, este simţire şi bucurie. 


Împărăţia lui Dumnezeu, aşadar, nu este o stare izolată, un proces individualist. 
Se înfăţişează fiecare el însuşi şi îl gustă pe Dumnezeu şi se desfătează de 
darurile şi de răsplăţile ostenelilor şi ale faptelor sale, ci Împărăţia lui 
Dumnezeu este posibilitatea de a avea relații în Hristos unul cu altul, drept 
pentru care nu s-ar putea exprima această coexistență şi relație cu altceva mai 
puternic decât prin înţelesul de cină. 


Prin urmare, nu poate fiecare, el însuşi, în mod individual, să se desfăteze de 
Impărăția Cerurilor, ci poate doar în comuniune, de obşte, iar aceasta se exprimă 
în principal prin statul la masă. Masa, aşadar, este aceea care oferă în mod 





simbolic înţelesul deschiderii, al spargerii singurătăţii omului şi a posibilității 
sale de a se deschide spre dragostea lui Dumnezeu. 


Avem, aşadar, parabola chemării la cina cea mare. Însă omul nu poate realiza 
comuniunea, nu suportă masa cinei. Vrea să câştige el însuşi, vrea să se întoarcă 
spre familia lui, spre femeia lui, vrea să se întoarcă spre lucrurile sale, spre 
munca lui. 


Vedeţi, dificultatea noastră este exact aceasta: Cum să spargem hotarele indivi- 
dualismului nostru. Şi este realmente o hulire a trupului Bisericii însuşi acest 
proces şi însăşi această strădanie a omului de a exista în mod individualist. Ca o 
strădanie de evlavie individuală, de cucernicie individuală si de îmbunătăţire a 
moralei individuale şi a purtării sale. 


Strădania omului nu este doar aceea de a stăpâni peste patimile sale, ci de a 
stăpâni peste patimile sale prin relaţia cu Hristos şi cu celălalt. Aceasta nu este o 
nevoinţă artificială, adică să urc pe un alt nivel de îmbunătăţire al minţii şi al 
inimii mele. Nu poate fi concepută înlăuntrul Trupului lui Hristos vreo îmbu- 
nătățire a minţii şi a inimii, dacă nu trece prin relaţie. Şi încă mai mult, această 
îmbunătăţire este valorizată dacă este adevărată sau mincinoasă prin mijlocirea 
relației cu Dumnezeu şi cu aproapele nostru. 


„„. Este o rană grea în Trupul Bisericii şi un semn al secularizării în adevăratul 
sens al cuvântului atunci când omul ignoră masa (Bisericii) şi se întoarce spre o 
rugăciune individuală, de la care aşteaptă o simţire de plăcere şi de mulţumire 
pe care desigur că o socoteşte a fi duhovnicească. Nu este o plăcere duhov- 
nicească, ci psihologică, pentru ca să se simtă bine cel ce se roagă. 


Noi spunem „merg la Biserică”, dar să facem un tur de galop şi să-i întrebăm pe 
oameni „de ce mergeţi la Biserică?”. Un număr foarte mare va răspunde 
„deoarece mă simt bine”. Nu aceasta este esenţa. 


În Biserică nu mergem ca să ne simţim bine şi frumos, mergem ca să ne vedem 
realitatea noastră care este urâtă şi să depăşim această urâţenie. Nu făcându-ne o 
injecție, nu dopându-ne organismul nostru sufletesc cu cântările şi icoanele din 
biserică, ci împărtăşindu-ne la Cina Împărăției. Atunci şi cântările şi icoanele ne 
conduc la această posibilitate, la faptul că Împărăţia Cerurilor şi Hristos este 
masa. Unul care hrăneşte din harul şi din Dragostea lui Dumnezeu nu poate să 
nu aibă nevoia de a se hrăni şi din prezenţa celuilalt, dar în acelaşi timp să 
hrănească şi el prezenţa celuilalt. 


Drept pentru care acest refuz al oamenilor din parabolă ce arată? Unul dintre ei, 
se zice, era căsătorit, altul avea cinci perechi de boi, iar celălalt avea un ogor pe 





care-l cumpărase şi trebuia să-l cerceteze. Aşadar, toți erau oameni integri, 
cinstiţi, erau oameni dinamici. Atunci când toţi aceşti oameni cinstiți nu au venit 
la cină, stăpânul casei a ales să-i invite pe oamenii invalizi, pe ciungi, pe 
şchiopi, pe săraci şi, când a constatat că încă mai este loc, i-a silit să intre şi pe 
aceia care erau afară, pe drumuri şi pe la garduri, adică pe aceia care erau în 
afara hotarelor Bisericii. 


Aceasta ce înseamnă? Oamenii cinstiţi sunt cei botezați, cei „în regulă”, adică 
noi. Noi însă ce facem? Suntem simbolic „în regulă”, pentru că suntem botezați 
şi se poate să urmăm şi vreo oarecare postire şi vreo oricare altă lucrare duhov- 
nicească şi astfel să ne simţim asiguraţi. Atât de asiguraţi încât să lăsăm cu tot 
dreptul ca voinţa noastră să se concentreze pe femeia noastră, pe bărbatul 
nostru, pe lucrurile noastre, pe grijile noastre. Drept pentru care ce se întâmplă? 
Toate acestea funcționează nu într-o corelare, ci unul anulează pe celălalt şi în 
cele din urmă rămânem numai cu unul dintre ele. Ne numim doar creştini sau 
oameni duhovniceşti, adevărul însă se vede în cât suntem de legaţi de lucrurile 
sau de modul nostru de viaţă în parcursul nostru cotidian. 


ŞI îi avem şi pe cei lipsiți de integritate, pe cei necinstiţi. Există şi acei 
„invalizi”, adică aceia care-L caută pe Dumnezeu şi nu L-au găsit. Există şi 
neputincioşi, aceia care înţeleg că acelea pe care le trăiesc nu-i satură, sau nu 
ştiu unde să se întoarcă. lar lipsa lor este aceea că nu au aflat numele lui Hristos. 
Hristos, însă, vede inima lor şi-i sileşte să intre înăuntru. Îi conduce la această 
cină într-un anumit fel cu sila pentru că omul smerit, acela care înţelege că are 
nevoie de hrană, acela va intra. 


În vreme ce noi considerăm că suntem luminaţi. Nu suntem însă luminaţi, ci 
„pretinşi luminaţi”, care ne-am aranjat şi, în cele din urmă, odată cu trecerea 
timpului, ne-am stricat înlăuntrul nostru şi ne-am divinizat femeia, căsătoria, 
relaţiile, aşadar munca şi proprietăţile noastre. 


Noi se poate ca să avem numele de creştini, dar ne hrănim cu viaţa cotidiană a 
eului nostru. Astfel noi ne-am scurtcircuitat şi ne vine o anumită epuizare. lar 
creştinul de astăzi este un creştin mort şi nu poate insufla pe nimeni, nici măcar 
pe el însuşi. 


După aceea Domnul, se spune în parabolă, când a văzut că mai există şi alt loc, 
i-a silit să intre la cină şi pe aceia care se aflau „pe la garduri, afară”. 


Din ce motiv? Pentru că aceştia încă nu-L cunoscuseră pe Stăpânul casei. 
Astfel, într-un anumit mod Dumnezeu îi „sileşte” prin faptul de a se face într-o 
mai mare măsură descoperit. Nu-i trage zorindu-i, ci, atunci când se arată 
Hristos viu, de-acum ca lumină adevărată, într-un mod mai presus de fire, 





aceasta este o formă de silire. Oamenii nu au auzit, nu au văzut, nu sunt capabili 
prin lucrurile lor omeneşti, dar au dispoziție bună, chiar dacă sunt în afara 
Bisericii. Şi acest Domn îi sileşte prin faptul de a se face mai mult descoperit 
fără însă ca să-i priveze de libertate. Aşadar, aceasta face Dumnezeu. 


Noi avem nevoie să înţelegem în cele din urmă că bucuria noastră este relația 
care se exprimă prin mâncare şi băutură. Mâncarea şi băutura sunt împărtăşire 
de Dragostea lui Dumnezeu. Aşa cum, atunci când ai două iubite, dragostea ta 
se micşorează pentru una dintre ele, şi în cele din urmă nu mai eşti în nici un fel 
îndrăgostit şi, prin urmare, nu guşti relația în mod corect, aşa se întâmplă şi cu 
Dumnezeu. Dumnezeu vrea această exclusivitate, erosul nostru şi dragostea 
noastră să se îndrepte spre EI. El este mâncarea şi băutura. 


Orice lucru sau fapt (eveniment) se judecă drept păcat sau nu, în măsura posi- 
bilității încorporării lui în Trupul lui Hristos ca să fie făcut nestricăcios. 
Mâncarea, relaţia, dragostea şi altele câte îl chinuiesc pe om în ceea ce priveşte 
conţinutul lor moral sau nu, devin păcat deoarece nu putem să le încorporăm în 
Trupul lui Hristos pentru a fi făcute nestricăcioase. Şi ce sunt? Sunt evenimente 
moarte! Devin pricini ale morţii. Acestea trebuie să fie încorporate în Trupul lui 
Hristos, ca să devină pricini ale Învierii. 


Pricină a Învierii mele poate să fie mâncarea atunci când devine oferire a 
dragostei prin Hristos aproapelui. Iar relaţia poate să devină experiere a Învierii 
dacă o lucrez cu o dispoziţie de deschidere faţă de celălalt, de oferire către 
celălalt, de cedare a drepturilor mele „în dragoste şi în libertate” către celălalt. 
Să dau locul meu altuia ca să răsufle, să-l fac pe altul să se simtă fără griji şi 
confortabil. Să se simtă celălalt mare, însemnat şi important. 


Aceasta este o lucrare a lui Hristos, este o posibilitate. Şi aceasta trebuie s-o 
facă omul. Dacă o face cu propriile lui puteri va înnebuni. Dacă, însă, o va face 
cu dragostea lui Dumnezeu, cu care se hrăneşte, se va dezvolta, se va elibera 
încă mai mult şi se va îmbogăţi încă şi mai mult. 


În consecinţă, toată problema este să se concentreze mintea noastră pe această 
Cină a Împărăției Cerurilor, care constă în a ne hrăni din dragostea lui Dumne- 
zeu. Atunci va exista posibilitatea de a se integra, poate chiar în mod automat, 
întreaga noastră viaţă în Trupul lui Hristos şi să fie făcută nestricăcioasă. Astfel, 
vom înţelege că acestea nu sunt antagonice şi adverse, ci sunt posibilităţi ale 
împreună-lucrării, una cu cealaltă. Lucrurile să fie pentru Hristos şi Hristos 
pentru lucruri. 


(din: Preot Varnava lankos, Biserica păcătoşilor, Editura Egumeniţa, 2016) 





Arhim. Varnava lankos - Cui ne dăm inima? Păcatul suficienţei de sine 


11.12.2016 
Arhim. Varnava lankos: Păcatul suficienţei de sine 


Astăzi am citit pericopa evanghelică a celor chemaţi la cina cea mare (v. Luca 
14, 16-24 Matei 22, 1-14), în care Domnul nostru i-a chemat pe oameni la cina 
domnească. Prin aceasta se simbolizează şi se indică Cina Stăpânească, Cina în 
timpul căreia se oferă Hristos, se oferă Trupul şi Sângele Lui. 


In cadrul parabolei se menţionează că oamenii au pretextat un oarecare motiv 
serios, aparent logic şi omenesc ca să refuze invitația. 


» Pricina a fost aceea a nevoii grijilor vieții, aşa cum este menţionat că 
unul, din pricina ogorului, a proprietăţilor pe care le cumpărase şi pe 
care le avea de îngrijit şi de controlat, nu a mai avut timp pentru a 
participa la Cina Domnului. 

>» Despre altul se menţionează că făcuse o afacere comercială: cumpărase - 
se spune - cinci perechi de boi. Potrivit Sfinţilor Părinţi, prin cele cinci 
perechi de boi sunt simbolizate cele cinci simţuri. Aşadar, nevoia şi 
dependența omului de viaţa simţurilor nu i-au mai lăsat vreme şi 
dispoziţie pentru Cina Domnului. 

» Un altul a pretextat promisiunile datorate femeii lui, atunci când a zis 
„femeie mi-am luat şi de aceea nu pot veni”. 





Atunci Domnul, mâniindu-se, l-a îndemnat pe slujitorul său, pe îngerul său, să 
alerge pe drumuri şi să-i aducă pe invalizi, pe orbi şi pe şchiopi şi, dacă mai este 
loc, să-i silească şi pe ceilalţi să intre înăuntru la acea cină. Şi, încheie Domnul 
spunând, că mulți sunt chemaţi, dar puţini aleşi. 


Aici se arată taina responsabilității şi hbertăţii noastre personale. Adică faptul 
dacă ne vom hotărî să considerăm drept cel mai important eveniment al vieţii 
noastre comuniunea cu Hristos sau comuniunea cu mediul omenesc imediat. 


Domnul doreşte aici să decodifice taina libertăţii omului, taina voinţei lui. Însă 
voinţa lui, unde anume se concentrează şi cum se judecă? Nu se judecă după 
fenomenele exterioare, dacă avem familie, dacă venim la Biserică, dacă urmă- 
rim 0 viaţă armonioasă social, ci după faptul de a arăta şi de a descoperi unde 
este dată inima noastră. 


In cele din urmă, ceea ce judecă calitatea stării noastre duhovniceşti este faptul 
de a arăta unde este dată inima noastră, ce stăpâneşte în ea şi care nume 
stăpâneşte în inima noastră. 


Ceea ce este extrem de primejdios şi se vede şi în această parabolă este „omul 
bun”. Omul bun [cel care se crede bun, drept, corect - n.n.], omul legalist, este 
uneori cea mai mare piedică pentru raportarea la Hristos. 


„Omul bun” de obicei este împletit cu suficiența de sine. Acela care se simte 
bine cu viaţa lui, cu munca lui, cu familia lui, cu investiţiile lui, care le-a 
pregătit atât de bine înlăuntrul lui, încât să zică „acum sunt în regulă, pot să mă 
bucur înlăuntrul meu, pot să mă desfăt de viaţa mea”. 


Visul oricărui om, probabil şi al celui mai bun creştin este să-şi împlinească 
scopurile sale, care însă scopuri se epuizează în planul biologic al familiei, în 
planul biologic al celor mai bune investiţii, astfel încât să lase o moştenire bună 
şi dreaptă. Dar ca să fie întoarsă inima noastră spre Hristos, în nici un caz. 


Cineva ar putea spune „dar eu am şi una, am şi pe cealaltă”. Nu se poate să o ai 
şi pe una şi pe cealaltă. Aceasta este altă înşelare. Problema este ca toate acestea 
să fie Hristos, să devină Hristos, să se preschimbe în Hristos, să devină Dumne- 
zeiască Liturghie în inima noastră. 


Inima mea să fie jertfelnic şi să-mi jertfesc voia mea nu ca să-i slujesc pe 
oamenii mei, ci ca să-L slujesc pe Hristos. Atunci se justifică şi oamenii mei. 
Inima mea să fie jertfelnic, unde sunt chemat să-mi transfigurez viaţa mea, 
petrecerea mea cotidiană în posibilitatea şi prezenţa lui Hristos. 





„Dar nu fac cu aceasta?”, ar putea spune cineva? “Pentru familia mea mă lupt 
din răsputeri, mă străduiesc să devin şi iubitor de oameni, pentru ea lucrez.” Nu, 
în realitate nu este aşa. Cum putem să judecăm corect starea noastră? Să vedem 
dacă toate acestea vin să ne creeze o asigurare sentimentală sau o putere pro- 
pulsoare spre Hristos. 


Nu acestea reprezintă ţinta noastră. Nu este perspectiva vieţii noastre. Cel ce 
spune că scopul familiei este naşterea de prunci este încă un om pământesc. 
Scopul vieţii de familie şi al căsătoriei este Hristos. lar copiii noştri se poate să 
devină un antidot al lui Hristos, să devină un fapt potrivnic lui Hristos, care ne 
satisfac în locul lui Hristos şi nu prin Hristos şi spre Hristos. 


Prin urmare, toată problema este să cercetăm în interiorul nostru cine este 
comoara noastră. Să analizăm mai mult acest lucru. Se poate ca cineva să fie 
păstor şi să facă pastoraţie în Biserică şi să adune lume. Un altul ar putea să fie 
un lucrător social şi să lucreze pentru lume. Dar toate acestea să fie făcute 
pentru propria lor recunoaştere, pentru propria lor slavă şi nu ca să fie o po- 
sibilitate propulsoare spre Hristos şi o posibilitate a mărturisirii şi a descoperirii 
lui Hristos. 


Prin urmare, toate acestea nu se mişcă într-un plan exterior, aşadar [nu 
contează] cât de dinamici şi de muncitori suntem, ci în ce măsură putem să 
ajungem la o abordare isihastă şi de comuniune a noastră şi a inimii noastre. 
Aşadar, dacă ne vor fi luate toate acestea, care reprezintă o comoară pentru noi, 
munca noastră, poate chiar şi lucrarea noastră creştină, putem noi să ne simţim 
bine? Rămânem oameni deplini? Sau simţim că ne-am pierdut pământul de sub 
picioare? 


Dacă ne-am pierdut averea noastră, dacă ne-am pierdut sănătatea, dacă ne-am 
pierdut familia noastră, dacă dăm greş chiar şi în creşterea copiilor noştri, ne 
pierdem pământul de sub picioare, sau există ceva mai puternic, şi acesta este 
Hristos? Piatra credinţei, Hristos, acolo sus unde este zidită Biserica noastră. 


Atunci vom înţelege că adevărata cină nu sunt nici proprietăţile noastre, nici 
perechile de boi, nici femeia noastră, nici bărbatul nostru şi copiii noştri. 
Adevărata cină este aceea la care ne cheamă Domnul nostru. 


De ce însă preferă să-i lase deoparte pe cei chemaţi? Cine sunt cei chemaţi? Noi 
suntem, despre noi vrea să spună Hristos aici. Noi, care suntem nişte creştini 
aranjaţi, cu serviciul nostru, cu familia noastră, cu lupta noastră, cu Liturghia 
noastră. Despre noi vrea să spună. Şi ce va face Domnul? Ne va lăsa pe noi şi-i 





va invita pe cei ce sunt în afara Bisericii. Care nu-L cunosc pe Hristos, însă au 
gândul cel bun, dar nu le-a descoperit nimeni adevărul lui Hristos. Deşi se pare 
că ei au o viaţă extra-bisericească, cu toate acestea, au mărinimie, au bunătatea 
lui Hristos, care, dacă li s-ar fi descoperit Hristos, L-ar fi recunoscut şi ar fi zis: 
„Acesta este comoara, nimeni nu ne-a zis de El, nimeni nu ni L-a arătat aşa cum 
este EI cu adevărat”. 


Pe aceştia îi va alege Hristos. Nu-i va alege pe cei aranjaţi. Îi va alege pe aceia 
care căutau adevărul şi nu-l cunoşteau, pentru care nu s-a aflat vreun vestitor 
adevărat al Cuvântului lui Hristos, ca să le arate adevărul şi să-i odihnească. Au 
alergat la orice fel de sistem filosofic ca să caute „gunoaiele de sub tinichele”. 
Şi le va spune Hristos: „Aici este Adevărul“, şi ei vor spune „dar noi pe acesta I- 
am căutat de atâta timp. Aici este Viaţa”. 


Pentru că viaţa este Trupul şi Sângele lui Hristos şi prin această viaţă învie şi 
cotidianul nostru. 


(din: Preot Varnava lankos, Biserica păcătoşilor, Editura Egumenița, 2016) 





Părintele Ioan Buliga: Chemarea 


CINEL GGLI 


Un om oarecare a făcut cină mare şi a chemat pe mulţi. (Luca 14, 16) 


Mare este cina Sfintei Liturghii - viţelul s-a înjunghiat şi toate sunt gata pentru 
desfătarea duhovnicească. 


Intr-o discuţie care a avut loc în zilele noastre între un evreu şi un creştin, 


evreul spunea creştinului: noi am fost de la început, poporul Israel a fost scos 
din țara Egiptului, nouă ni s-a dat Legea, la noi au fost toţi proorocii, de ce 
veniţi voi goimii acum (aşa numesc evreii celelalte neamuri) şi spuneţi că 
Dumnezeul lui Israel este Dumnezeul vostru? Creştinul a răspuns: e adevărat 
că voi aţi fost de la început, dar tot aşa cum atunci când se pregăteşte o cină, 
unii sunt cei care o pregătesc şi alții sunt cei care vin şi mănâncă, tot aşa voi aţi 
pregătit masa, iar noi am venit şi ne-am aşezat la masă. Voi îl aşteptaţi pe 
Mesia să vină în viitor, noi de două mii de ani stăm cu Dânsul la masă. Evreul a 
rămas fără de grai. 


Din pilda cu fiul risipitor (cf. Luca 15, 11), ştim că la întoarcerea fiului risipitor 
tatăl său a făcut cină mare. Atunci celălalt fiu, care a fost tot timpul lângă tatăl 
său, din zavistie nu a vrut să intre. Fiul risipitor reprezintă neamurile care şi- 
au cheltuit viaţa în păcate, dar apoi s-au întors la Dumnezeu, Care le-a primit 
cu bucurie. Evreii îl reprezintă pe celălalt fiu, care a fost tot timpul lângă 
Dumnezeu; văzând primirea neamurilor, ei n-au vrut Să intre în această 
bucurie şi Stau şi acum afară. 


Chemarea este orice lucru pe care îl cere Dumnezeu de la noi. 
4 Chemat a fost Noe să-şi facă corabie şi toată lumea râdea de el, aşa cum 
şi astăzi oameni râd de acei oameni cinstiţi, de cei care se feresc de 





destrăbălările tinereţii şi de nebuniile lumii, zicând că sunt nebuni pentru 
că nu fac ceea ce face toată lumea. 


Sfinţii Părinţi ne spuneau despre vremurile de acum în care lumea va înnebuni şi 
le vor spune nebuni celor care nu sunt la fel ca ei. Dar tot aşa cum râsul celor 
din timpul lui Noe s-a stins în apele potopului, tot aşa râsul celor de astăzi se va 
transforma în plângere atunci când vor vedea că se duc din viaţa asta fără nici o 
nădejde de mântuire. 
4 Chemat a fost şi Avraam, care a lăsat toate şi a mers în acel pământ 
străin în care l-a trimis Dumnezeu. În Sfânta Evanghelie se spune că cine 
a lăsat ţarini, femeie, fraţi, surori pentru numele lui Hristos, înmulţit va 
lua înapoi şi va moşteni viaţa veşnică (cf. Matei 19, 29). 
Noi nu numai că nu lăsăm, ci chiar ne batem şi ne judecăm pentru ele în loc să 
le lăsăm pentru chemarea lui Hristos. Se pare că pentru noi ceea ce spune 
Hristos nu mai înseamnă nimic, noi vrem să venim de formă la biserică şi să 
facem ce vrem noi, iar nu ce spune Evanghelia. 
+ Chemat a fost şi David de la oi şi a fost făcut rege, 
4 chemaţi au fost proorocii ca să spună poporului cuvântul lui Dumnezeu, 
+ chemaţi au fost apostolii ca să adune neamurile la credinţă. 


Pe noi ne cheamă Dumnezeu la pocăință; astăzi lumea S-a făcut comodă, nu 
mai vrea să ştie de nevoinţă. Deşi Impărăţia lui Dumnezeu este o comoară, 


noi vrem S-0 luăm fără să săpăm. 


Oamenii găsesc fel de fel de motive ca să nu ţină postul: 

> pentru că muncesc, de parcă postul a fost dat pentru cei ce stau degeaba; 

> pentru că pleacă în străinătate sau la şcoli, de parcă noi nu ar trebui să 
fim lumina oamenilor şi, în loc ca oamenii să înveţe ceva de la noi, facem 
şi noi ca ei sau de parcă postul s-ar fi dat doar pentru cei ce stau acasă; 

> nu ţin postul pentru orice boală ce li s-ar întâmpla, când de fapt postul 
este chiar un remediu pentru boală (în afară de unele boli foarte severe 
în care lipsa unor alimente pun în pericol viaţa). 


Acolo unde sunt preoţi pentru care canoanele Sfinţilor Părinţi nu mai înseamnă 
Nimic, sunt credincioşi care ţin doar câte o săptămână din post şi îndrăznesc să 
se ducă să se împărtăşească. 


0 sinţenia însemnând nu numai un tipic strict în 


viaţă, ci mai ales cultivarea bunătăţii. In zadar postim, citim la Psaltire, facem 
metanii, dacă ne comportăm cu răutate; e ca şi cum luăm medicamente care nu- 
şi mai fac efectul. 





NEI - lumina cuvântului lui Dumnezeu 
pe care îl găsim în Scriptură şi la Sfinţii Părinți. La Pildele lui Solomon, la 
capitolul 9 se spune: Înţelepciunea şi-a zidit casă rezemată pe şapte stâlpi, a 
înjunghiat vite pentru ospăț, a pregătit vinul cu mirodenii şi a întins masa Sa. 
Ea a trimis Slujnicele sale să strige pe vârfurile dealurilor cetăţii: „cine este 
neînţelept să intre la mine”, 


Noi ne-am adunat la acest ospăț pentru a ne înţelepţi: aici Se pogoară Duhul 
Sfânt, aici se frânge cuvântul lui Dumnezeu; trebuie însă să recunoaştem că 
suntem neînţelepţi. Ca să primim har, trebuie să ne smerim, altfel vom ieşi afară 
deşerți. 


„Pogorât-a pe cei puternici de pe scaune şi a ridicat pe cei smeriţi; pe cei 
flămânzi 1-a umplut de bunătăţi, iar pe cei bogaţi i-a scos afară deşerți”; cum 
vom mânca de nu vom fi flămânzi? 

De aceea ne întoarcem de la Liturghie deşerţi, pentru că stăm în biserică de 
parcă am fi sătui, nu avem nici o sete de a cunoaşte, de a ne sfinţi. Cum ne vom 
umple, când noi suntem plini? De aceea, fericiţi sunt cei smeriţi, săraci cu 
duhul, care se defaimă pe ei înşişi, care se arată goi pentru a se umple în harul 
lui Dumnezeu. 


„Cine este neiînţelept să vină la mine” - spune Duhul Sfânt, numai că 
„înţelepţii” acestei lumi nu vor să mai ştie de altfel de înţelepciune afară de 
nebunia lor. Ei măsoară, caută peste tot, în ceruri şi în mări, dar niciodată nu 
coboară în adâncul sufletelor lor să vadă ce este acolo, să scoată acel mort din 
lăuntrul lor. 


ENOS PI TIP EPIIEITEIIA „vine: 


dintre cei legaţi cu pofte şi cu desfătări lumeşti nu este vrednic să vină” 
(rugăciune ce o spune preotul în taină în timpul Sfintei Liturghii). „Cine 
tânjeşte păcătuieşte” — spun Sfinţii Părinţi. Dorinţele noastre din care se nasc 
multe gânduri ne fac ca în timpul Sfintei Liturghii, deşi suntem în biserică cu 
trupul, totuşi să fim departe prin gândurile noastre. 


3 omul pe care nu-l mustră conştiinţa este mort 


sufleteşte. Conştiinţa este acel cocoş care cântă şi ne aduce aminte, ca oarecând 
Apostolului Petru, că am greşit. Ea ne cheamă la această cină să ne cerem 
iertare şi să ne împăcăm cu Cel pe Care prin purtarea noastră L-am trădat. 


Clopotele şi glasul slujitorilor ne cheamă la acest ospăț, noi însă ne îndeletnicim 
cu altele. 





Țarină am cumpărat şi am nevoie să ies s-o văd; te rog, iartă-mă (Luca 14, 18; 
s.n.). Țarina reprezintă treburile cu care ne îndeletnicim şi pentru care nu 
dăm curs chemării lui Dumnezeu. Mulţi oameni muncesc fără pauză şi nu fac 
nimic ca să-şi cultive sufletul. Ba chiar ei se simt îndreptăţiți în munca pe care o 
fac şi cer să fie înţeleşi de Dumnezeu: „Le rog, iartă-mă”. Dar care a fost 
răspunsul: nu vor gusta din cina Mea. 


Câţi nu muncesc astăzi prin străinătate fără a mai face nimic pentru suflet? Ei se 
odihnesc cu un ajutor financiar pe care îl dau Bisericii, numai că în Împărăția 
lui Dumnezeu nu se intră cu bani, ci cu Suflete curate; păcatele nu se şterg cu 
bani, ci cu pocăință; dacă nu ne curățim sufletele de patimi, totul este în 
zadar, pentru că: nimic necurat nu va intra în Împărăţia lui Dumnezeu. 


Câţi din cei de la ţară în sezonul muncilor nu mai ştiu nici de duminică?! Şi toți 
aceştia se odihnesc cu gândul că muncesc pentru copii, pentru casă, însă nici 
casa, nici copiii nu ne vor mântui. ŞI chiar ei vor fi osândiţi dacă nu vor avea 
sufletele curate; dar cum să le aibă dacă văd că părinţii lor nu merg la biserică, 
nu se roagă, nu citesc Scriptura, cum vor face copiii ceea ce nu fac părinţii? 
Doar să fie ei mai înţelepţi decât părinţii, însă ce război vor avea, căci 
bineînţeles că cel ce nu are odihnă niciodată faţă de treburile lumești îşi va sili şi 
copilul să iasă la ele. Nu vrem să defăimăm munca, ci vrem să tragem către 
calea de mijloc: mâncarea este indispensabilă omului, dar prea multă îi strică, 
somnul la fel, la fel munca este indispensabilă pentru viaţa omului, dar orice 
lucru bun făcut fără dreaptă socoteală devine rău. 


Altul a răspuns: cinci perechi de boi am cumpărat şi mă duc să-i încerc; te 
rog, iartă-mă. De ce cinci? Pentru că cinci sunt simţurile omului: mirosul, 
auzul, văzul, gustul şi pipăitul. Acestea reprezintă boii care îl trag pe om către 
satisfacerea pofielor trupeşti. Pofta gustului şi a mirosului, fascinația auzului şi 
a văzului, dezmierdările pipăitului, toate acestea neţinute sub control ne 
depărtează tot mai mult de viaţa curată în Dumnezeu. Dorinţa de a stăpâni, de a- 
şi însuşi un lucru nu se poate naşte fără cele cinci simţuri fără de care n-am 
putea percepe acel lucru; această dorinţă de a stăpâni ne face să nu mai vrem să 
fim supuşi. Astfel, oamenii avari după cele materiale ajung împietriți la inimă şi 
nu-i mai sensibilizează durerea altora. În felul acesta creşte în ei răutatea şi, 
încet-încet, coboară într-o prăpastie întunecoasă, rece şi fără de dragoste a unei 
vieţi ce nu vrea să ştie de Dumnezeu. 


Al treilea a zis: Femeie mi-am luat şi de aceea nu pot veni. Dacă această pildă 
s-ar fi spus în zilele noastre, poate că, în loc să se zică „femeie mi-am luat”, se 
spunea „televizor mi-am luat”, pentru că nu femeia opreşte pe om de la viaţa în 
Dumnezeu, ci preocuparea omului, acea însoţire a lui, acele îndeletniciri care-l 
îndepărtează de Dumnezeu. De data aceasta nu e ocupat cu munca, nici cu 





dorinţa de a tot strânge, ci acum are o altă îndeletnicire: cea a timpului pierdut 
în desfătări şi desfrânări. 


Cei chemaţi nevoind Să vină, a zis Stăpânul casei către slugă: leşi îndată în 
piețele şi ulițele cetăţii, şi pe săraci, pe neputincioşi, şi pe orbi, şi pe şchiopi 
adu-i aici. Noi suntem acei săraci care ne-am adunat la Liturghie, care 
precum Săracii cerem Har de la Dumnezeu. Suntem neputincioşi în viaţa 
duhovnicească, orbi de lumina înţelepciunii sfinte, şchiopătând în calea 
Domnului. Și nu se ruşinează Dumnezeu cu noi cei slabi vrând să-i ruşineze 
prin noi pe cei tari, nu se ruşinează Dumnezeu cu noi cei neînţelepţi vrând să- 
i ruşineze pe înţelepții lumii acesteia. 


S-a făcut precum ai poruncit şi tot mai este loc. Totdeauna mai este loc. Uşa 
este deschisă pentru cei care până acum încă n-au gustat din cina Domnului. Jeşi 
la drumuri şi la garduri şi sileşte-i să intre, ca să mi se umple casa. Noi, 
slujitorii cuvântului lui Dumnezeu, Suntem trimişi - spune Sfântul Ioan Gură 

- să convingem prin predică poporul să se întoarcă la Dumnezeu, către 


cina pâinii cereşti, şi cât de frumos spune Sfântul: să silim prin frumuseţea 
cuvântului lui Dumnezeu. 


lată care este sila de la Dumnezeu: bunătatea Sa. In loc ca noi oamenii să 
ne rugăm la Dumnezeu, Dumnezeu se roagă la noi: veniți la Mine toţi cei 


însetaţi şi Eu vă voi adăpa pe voi. Pământul dacă nu este însetat nu trage apa de 
la ploaie, aşa şi noi, dacă nu suntem însetați de cuvântul lui Dumnezeu şi 
suntem monotoni în viaţa noastră duhovnicească, nu vom primi nimic de la 
Dumnezeu. 


pacii tinţii Mucenici se sfârşeau în chinurile 


tiranilor, şi viaţa fiecăruia dintre noi poate fi o mucenicie: murind pentru omul 
cel vechi din noi şi înnoindu-ne zi de zi în viaţa cu Hristos; este o mucenicie 
înceată şi până la moarte ne topim ca o lumânare în încercările din viaţa noastră, 
arzând pentru dragostea lui Hristos. 


DN Nu numai noi, preotii, 
putem predica, ci fiecare dintre creştini poate fi o lumină pentru cei din jur prin 
faptele sale — felul cum se îmbracă, cum se poartă; acestea sunt o predică tăcută 


care mustră în tăcere pe cei care nu fac la fel. 


NIN Ca să ne împărtăşim cu 
Preacuratele Taine trebuie să avem ceva din asemănarea lui Hristos; ceea ce 
Hristos a făcut pe pământ să fie pentru noi un exemplu. Această Evanghelie se 
citeşte în preajma sărbătorilor de iarnă şi dacă vrem să ne împărtăşim şi să 





semănăm cu Hristos trebuie să ştim că Hristos nici n-a umblat mascat, nici n-a 
pocnit din bici şi nici n-a aruncat cu petarde. 


Și mai este o ultimă chemare. Dacă până acum la celelalte chemări cine a voit a 
dat curs, iar cine nu a voit nu a venit, la această ultimă chemare, ori că vor voi, 
ori că nu vor voi, cu toţii vor veni. De această dată slugi neînduplecate vor veni 
la noi şi atunci nici țarina grijilor vieţii, nici boii dorințelor lumeşti, nici femeia 
distracțiilor noastre, nimic din toate acestea nu îi vor mai îndupleca pe cei 
trimişi ca să nu ne ia cu el. Este acea chemare pe care toţi trebuie să o urmeze: 

Chema-va cerul de sus şi 
pământul de jos, ca să judece pe poporul Său (Psalm 49, 5). Atunci toate se 
vor da pe faţă şi se va vedea de ce a fost atâta suferinţă pe acest pământ, 
atunci vom primi fiecare după ceea ce am făcut în viaţă. Nu Dumnezeu ne va 
judeca, ci însăşi viaţa noastră; ceea ce am făcut ieri, ceea ce facem astăzi, noi 
singuri ne Suntem judecători prin ceea ce am ales: dacă am ales răul, la rău 
vom merge, dacă am ales binele, la bine vom merge. 


(Ierom. loan Buliga, Deşertăciunile lumii. Ediţie completă. Volumele I-II-III- 
IV, Ed. Măn. Jacul Românesc). 





Chemarea 


leromonah loan Buliga 


i: i Deşertăciunile lumii 

Un om oarecare a făcut cină mare şi a chemat pe mulți. (Luca 14, 16) 


Mare este cina Sfintei Liturghii - viţelul s-a înjunghiat şi toate sunt gata pentru 
desfătarea duhovnicească. Într-o discuţie care a avut loc în zilele noastre între 
un evreu şi un creştin, evreul spunea creștinului: noi am fost de la început, 
poporul Israel a fost scos din ţara Egiptului, nouă ni s-a dat Legea, la noi au fost 
toți proorocii, de ce veniţi voi goimii acum (aşa numesc evreii celelalte 
neamuri) şi spuneţi că Dumnezeul lui Israel este Dumnezeul vostru? Creştinul a 
răspuns: e adevărat că voi aţi fost de la început, dar tot aşa cum atunci când se 
pregăteşte o cină, unii sunt cei care o pregătesc şi alții sunt cei care vin şi 
mănâncă, tot aşa voi aţi pregătit masa, iar noi am venit şi ne-am aşezat la masă. 
Voi îl aşteptaţi pe Mesia să vină în viitor, noi de două mii de ani stăm cu Dânsul 
la masă. Evreul a rămas fără de grai. 


Din pilda cu fiul risipitor (cf. Luca 15, 11), ştim că la întoarcerea fiului risipitor 
tatăl său a făcut cină mare. Atunci celălalt fiu, care a fost tot timpul lângă tatăl 
său, din zavistie nu a vrut să intre. Fiul risipitor reprezintă neamurile care şi-au 
cheltuit viaţa în păcate, dar apoi s-au întors la Dumnezeu, Care le-a primit cu 
bucurie. Evreii îl reprezintă pe celălalt fiu, care a fost tot timpul lângă 
Dumnezeu; văzând primirea neamurilor, ei n-au vrut să intre în această bucurie 
ŞI stau şi acum afară. 


Chemarea este orice lucru pe care îl cere Dumnezeu de la noi. 





Y Chemat a fost Noe să-şi facă corabie şi toată lumea râdea de el, aşa cum 
şi astăzi oameni râd de acei oameni cinstiţi, de cei care se feresc de 
destrăbălările tinereţii şi de nebuniile lumii, zicând că sunt nebuni pentru 
că nu fac ceea ce face toată lumea. 


Sfinţii Părinţi ne spuneau despre vremurile de acum în care lumea va înnebuni şi 
le vor spune nebuni celor care nu sunt la fel ca ei. Dar tot aşa cum râsul celor 
din timpul lui Noe s-a stins în apele potopului, tot aşa râsul celor de astăzi se va 
transforma în plângere atunci când vor vedea că se duc din viaţa asta fără nici o 
nădejde de mântuire. 


Y Chemat a fost şi Avraam, care a lăsat toate şi a mers în acel pământ 
străin în care l-a trimis Dumnezeu. 


În Sfânta Evanghelie se spune că cine a lăsat ţarini, femeie, fraţi, surori pentru 
numele lui Hristos, înmulțit va lua înapoi şi va moşteni viaţa veşnică (cf. Matei 
19, 29). Noi nu numai că nu lăsăm, ci chiar ne batem şi ne judecăm pentru ele în 
loc să le lăsăm pentru chemarea lui Hristos. Se pare că pentru noi ceea ce spune 
Hristos nu mai înseamnă nimic, noi vrem să venim de formă la Biserică şi să 
facem ce vrem noi, iar nu ce spune Evanghelia. 


Y Chemat a fost şi David de la oi şi a fost făcut rege, chemaţi au fost 


proorocii ca să spună poporului cuvântul lui Dumnezeu, chemaţi au fost 
apostolii ca să adune neamurile la credinţă. 


Pe noi ne cheamă Dumnezeu la pocăință; astăzi lumea s-a făcut comodă, nu mai 
vrea să ştie de nevoinţă. Deşi Impărăția lui Dumnezeu este o comoară, noi vrem 
s-o luăm fără să săpăm. 


Oamenii găsesc fel de fel de motive ca să nu ţină postul: pentru că muncesc, 
de parcă postul a fost dat pentru cei ce stau degeaba; pentru că pleacă în 
străinătate sau la şcoli, de parcă noi nu ar trebui Să fim lumina oamenilor şi, 
în loc ca oamenii să înveţe ceva de la noi, facem şi noi ca ei sau de parcă 
postul s-ar fi dat doar pentru cei ce Stau acasă; nu ţin postul pentru orice 
boală ce li s-ar întâmpla, când de fapt postul este chiar un remediu pentru 
boală (în afară de unele boli foarte severe în care lipsa unor alimente pun în 
pericol viaţa). Acolo unde sunt preoți pentru care canoanele Sfinţilor Părinţi 
nu mai înseamnă nimic, Sunt credincioşi care ţin doar câte o săptămână din 
post şi îndrăznesc să se ducă să se împărtăşească. 


Este o chemare la sfinţenie, sfințenia însemnând nu numai un tipic strict în 
viaţă, ci mai ales cultivarea bunătăţii. In zadar postim, citim la Psaltire, facem 





metanii, dacă ne comportăm cu răutate; e ca şi cum luăm medicamente care nu- 
şi mai fac efectul. 


Este o chemare de la întuneric la lumină, la lumina cuvântului lui Dumnezeu pe 
care îl găsim în Scriptură şi la Sfinții Părinţi. La Pildele lui Solomon, la 
capitolul 9 se spune: Înţelepciunea şi-a zidit casa rezemată pe şapte stâlpi, a 
înjunghiat vite pentru ospăț, a pregătit vinul cu mirodenii şi a întins masa sa. Ea 
a trimis slujnicele sale să strige pe vârfurile dealurilor cetăţii: „cine este 
neînţelept să intre la mine”. 


Noi ne-am adunat la acest ospăț pentru a ne înţelepţi: aici Se pogoară Duhul 
Sfânt, aici se frânge cuvântul lui Dumnezeu; trebuie însă să recunoaştem că 
suntem neînţelepţi. Ca să primim har, trebuie să ne smerim, altfel vom ieşi afară 
deşerți. 


„Pogorât-a pe cei puternici de pe scaune şi a ridicat pe cei smeriţi; pe cei 
flămânzi 1-a umplut de bunătăţi, iar pe cei bogaţi i-a scos afară deşerți”; cum 
vom mânca de nu vom fi flămânzi? 


De aceea ne întoarcem de la Liturghie deşerți, pentru că stăm în Biserică de 
parcă am fi sătui, nu avem nici o sete de a cunoaşte, de a ne sfinţi. Cum ne vom 
umple, când noi suntem plini? De aceea, fericiți sunt cei smeriţi, săraci cu 
duhul, care se defaimă pe ei înşişi, care se arată goi pentru a se umple în harul 
lui Dumnezeu. 


„Cine este neînțelept să vină la mine” — spune Duhul Sfânt, numai că 
„înţelepţii” acestei lumi nu vor să mai ştie de altfel de înţelepciune afară de 
nebunia lor. Ei măsoară, caută peste tot, în ceruri şi în mări, dar niciodată nu 
coboară în adâncul sufletelor lor să vadă ce este acolo, să scoată acel mort 
dinlăuntrul lor. 


Este o chemare la pacea sufletelor departe de războiul poftelor. „Nimeni dintre 
cei legaţi cu pofte şi cu desfătări lumeşti nu este vrednic să vină” (rugăciune ce 
o spune preotul în taină în timpul Sfintei Liturghii). „Cine tânjeşte păcătuieşte” 
— spun Sfinții Părinţi. Dorinţele noastre din care se nasc multe gânduri ne fac ca 
în timpul Sfintei Liturghii, deşi suntem în Biserică cu trupul, totuşi să fim 
departe prin gândurile noastre. 


Este o chemare a conştiinţei. Omul pe care nu-l mustră conştiinţa este mort 
sufleteşte. Conştiinţa este acel cocoş care cântă şi ne aduce aminte, ca oarecând 
apostolului Petru, că am greşit. Ea ne cheamă la această cină să ne cerem iertare 
şi să ne împăcăm cu Cel pe Care prin purtarea noastră L-am trădat. 





Clopotele şi glasul slujitorilor ne cheamă la acest ospăț, noi însă ne îndeletnicim 
cu altele. Țarină am cumpărat şi am nevoie să ies s-o văd; te rog, iartă-mă (Luca 
14, 18; s.n.). Țarina reprezintă treburile cu care ne îndeletnicim şi pentru care nu 
dăm curs chemării lui Dumnezeu. Mulţi oameni muncesc fără pauză şi nu fac 
nimic ca să-şi cultive sufletul. Ba chiar ei se simt îndreptăţiți în munca pe care o 
fac şi cer să fie înţeleşi de Dumnezeu: „Ie rog, iartă-mă”. Dar care a fost 
răspunsul: nu vor gusta din cina Mea. Câţi nu muncesc astăzi prin străinătate 
fără a mai face nimic pentru suflet? 


Ei se odihnesc cu un ajutor financiar pe care îl dau Bisericii, numai că în 
Împărăţia lui Dumnezeu nu se intră cu bani, ci cu suflete curate; păcatele nu se 
şterg cu bani, ci cu pocăință; dacă nu ne curățim sufletele de patimi, totul este în 
zadar, pentru că: nimic necurat nu va intra în Împărăţia lui Dumnezeu. 


Câţi din cei de la ţară în sezonul muncilor nu mai ştiu nici de duminică?! Şi toți 
aceştia se odihnesc cu gândul că muncesc pentru copii, pentru casă, însă nici 
casa, nici copiii nu se vor mântui. Şi chiar ei vor fi osândiți dacă nu vor avea 
sufletele curate; dar cum să le aibă dacă văd că părinţii lor nu merg la biserică, 
nu se roagă, nu citesc Scriptura, cum vor face copiii ceea ce nu fac părinţii? 
Doar să fie ei mai înţelepţi decât părinţii, însă ce război vor avea, căci 
bineînţeles că cel ce nu are odihnă niciodată faţă de treburile lumeşti îşi va sili şi 
copilul să iasă la ele. Nu vrem să defăimăm munca, ci vrem să tragem către 
calea de mijloc: mâncarea este indispensabilă omului, dar prea multă îi strică, 
somnul la fel, la fel munca este indispensabilă pentru viaţa omului, dar orice 
lucru bun făcut fără dreaptă socoteală devine rău. 


Altul a răspuns: cinci perechi de boi am cumpărat şi mă duc să-i încerc; te rog, 
iartă-mă. De ce cinci? Pentru că cinci sunt simţurile omului: mirosul, auzul, 
văzul, gustul şi pipăitul. Acestea reprezintă boii care îl trag pe om către 
satisfacerea poftelor trupeşti. Pofta gustului şi a mirosului, fascinația auzului şi a 
văzului, dezmierdările pipăitului, toate acestea neţinute sub control ne 
depărtează tot mai mult de viaţa curată în Dumnezeu. Dorinţa de a stăpâni, de a- 
şi însuşi un lucru nu se poate naşte fără cele cinci simţuri fără de care n-am 
putea percepe acel lucru; această dorinţă de a stăpâni ne face să nu mai vrem să 
fim supuşi.Astfel, oamenii avari după cele materiale ajung împietriți la inimă şi 
nu-i mai sensibilizează durerea altora. În felul acesta creşte în ei răutatea şi, 
încet-încet, coboară într-o prăpastie întunecoasă, rece şi fără de dragoste a unei 
vieţi ce nu vrea să ştie de Dumnezeu. 


AL treilea a zis: Femeie mi-am luat şi de aceea nu pot veni. Dacă această pildă s- 
ar fi spus în zilele noastre, poate că, în loc să se zică „femeie mi-am luat”, se 
spunea „televizor mi-am luat”, pentru că nu femeia opreşte pe om de la viaţa în 
Dumnezeu, ci preocuparea omului, acea însoţire a lui, acele îndeletniciri care-l 





îndepărtează de Dumnezeu. De data aceasta nu e ocupat cu munca, nici cu 
dorinţa de a tot strânge, ci acum are o altă îndeletnicire: cea a timpului pierdut 
în desfătări şi desfrânări. 


Cei chemaţi nevoind să vină, a zis stăpânul casei către slugă: leşi îndată în 
pieţele şi ulițele cetăţii, şi pe săraci, pe neputincioşi, şi pe orbi, şi pe şchiopi 
adu-i aici. Noi suntem acei săraci care ne-am adunat la Liturghie, care precum 
săracii cerem Har de la Dumnezeu. Suntem neputincioşi în viaţa duhovnicească, 
orbi de lumina înţelepciunii sfinte, şchiopătând în calea Domnului. Şi nu se 
ruşinează Dumnezeu cu noi cei slabi vrând să-i ruşineze prin noi pe cei tari, nu 
se ruşinează Dumnezeu cu noi cei neînţelepţi vrând să-i ruşineze pe înţelepţii 
lumii acesteia. 


S-a făcut precum ai poruncit şi tot mai este loc. Totdeauna mai este loc. Uşa este 
deschisă pentru cei care până acum încă n-au gustat din cina Domnului. leşi la 
drumuri şi la garduri şi sileşte-i să intre, ca să mi se umple casa. 


Noi, slujitorii cuvântului lui Dumnezeu, suntem trimişi - spune Sfântul loan 

- Să convingem prin predică poporul să se întoarcă la 
Dumnezeu, către cina pâinii cereşti, şi cât de frumos spune Sfântul: să silim 
prin frumusețea cuvântului lui Dumnezeu. lată care este sila de la 
Dumnezeu: bunătatea Sa. În loc ca noi oamenii să ne rugăm la Dumnezeu, 


Dumnezeu se roagă la noi: veniţi la Mine toţi cei însetaţi şi Eu vă voi adăpa 
pe voi. 


Pământul dacă nu este însetat nu trage apa de la ploaie, aşa şi noi, dacă nu 
suntem însetaţi de cuvântul lui Dumnezeu şi suntem monotoni în viaţa noastră 
duhovnicească, nu vom primi nimic de la Dumnezeu. 


Este o chemare la mucenicie. Dacă Sfinţii Mucenici se sfârşeau în chinurile 
tiranilor, şi viaţa fiecăruia dintre noi poate fi o mucenicie: murind pentru omul 
cel vechi din noi şi înnoindu-ne zi de zi în viaţă cu Hristos; este o mucenicie 
înceată şi până la moarte ne topim ca o lumânare în încercările din viaţa noastră, 
arzând pentru dragostea lui Hristos. 


Este o chemare la propovăduirea vieţii creştineşti. Nu numai noi, preoţii, putem 
predica, ci fiecare dintre creştini poate fi o lumină pentru cei din jur prin faptele 
sale - felul cum se îmbracă, cum se poartă; acestea sunt o predică tăcută care 
mustră în tăcere pe cei care nu fac la fel. 


Este chemarea la împărtăşirea cu Hristos. Ca să ne împărtăşim cu Preacuratele 
Taine trebuie să avem ceva din asemănarea lui Hristos; ceea ce Hristos a făcut 
pe pământ să fie pentru noi un exemplu. Această Evanghelie se citeşte în 





preajma sărbătorilor de iarnă şi dacă vrem să ne împărtăşim şi să semănăm cu 
Hristos trebuie să ştim că Hristos nici n-a umblat mascat, nici n-a pocnit din bici 
ŞI nici n-a aruncat cu petarde. 


Şi mai este o ultimă chemare. Dacă până acum la celelalte chemări cine a voit a 
dat curs, iar cine nu a voit nu a venit, la această ultimă chemare, ori că vor voi, 
ori că nu vor voi, cu toţii vor veni. De această dată slugi neînduplecate vor veni 
la noi şi atunci nici țarina grijilor vieţii, nici boii dorințelor lumeşti, nici femeia 
distracţiilor noastre, nimic din toate acestea nu îi vor mai îndupleca pe cei 
trimişi ca să nu ne ia cu el. Este acea chemare pe care toţi trebuie să o urmeze: 
moartea şi chemarea la judecata lui Dumnezeu. Chema-va cerul de sus şi 
pământul de jos, ca să judece pe poporul Său (Psalm 49, 5). Atunci toate se vor 
da pe faţă şi se va vedea de ce a fost atâta suferinţă pe acest pământ, atunci vom 
primi fiecare după ceea ce am făcut în viaţă. Nu Dumnezeu ne va judeca, ci 
însăşi viaţa noastră; ceea ce am făcut ieri, ceea ce facem astăzi, noi singuri ne 
suntem judecători prin ceea ce am ales: dacă am ales răul, la rău vom merge, 
dacă am ales binele, la bine vom merge. 


(Ierom. loan Buliga, Deşertăciunile lumii. Ediţie completă. Editura 
Egumeniţa) 





Părintele loan Buliga: Ce-i opreşte pe oameni să vină la Biserică? 

Ce-i opreşte pe oameni să vină la biserică? 


Ii opreşte robia în care se află fără ca ei să-şi dea seama. Robi ai grijilor lumeşti, 
ai poftelor trupeşti, şi ai patimilor în general, ei orbecăiesc în întuneric şi 
interpretează eronat orice se vorbeşte despre biserică. 


Mântuitorul nostru lisus Hristos ne spune pilda celor chemaţi la cină (cf. Luca 
14, 16 -24). 


» Un om oarecare a făcut cină mare şi a chemat pe mulţi”. 


Omul este Dumnezeu, iar cina este întruparea Sa pe pământ. Întruparea nu a 
avut loc la începutul istoriei lumii, ci la plinirea vremii, adică către seara acestei 
lumi şi de aceea este folosit termenul de cină. Cina este bucuria comuniunii cu 
Dumnezeu la care este chemat fiecare dintre noi. 


Mai întâi au fost chemaţi cei care au primit unele daruri de la Dumnezeu şi care 
ar fi avut cei dintâi datoria să răspundă la chemare, însă ei şi-au risipit darurile 
în ogorul lor, adică în mijlocul grijilor lumeşti; şi-au risipit darurile încercând 





cele cinci perechi de boi, adică nesăturându-se de poftele pe care şi le pun în 
aplicare prin cele cinci perechi de simţuri: mâinile prin care pipăie, ochii prin 
care văd, urechile prin care aud, nările prin care miros, limba şi cerul gurii prin 
care gustă; şi-au risipit darurile prin însoţirea cu patimile de care nu vor să se 
despartă. 


Astfel toţi aceştia au refuzat chemarea lui Dumnezeu deoarece au căzut în 
idolatria propriilor închipuiri. 


Sfântul Nicolae Velimirovici spune că: „Dumnezeu vrea să credem în El mai 


mult decât [în] oricine altcineva sau decât |in] orice altceva pe lume”, 


Orice iubim pe această lume mai mult decât Dumnezeu devine o formă de 
idolatrie. Dacă iubim trupul mai mult, acesta devine un idol; dacă iubim mai 
mult averea sau podoabele acestea devin un idol; orice persoană apropiată din 
viaţă noastră poate deveni un idol atunci când o punem înaintea lui Dumnezeu. 
Astfel trebuie să avem grijă: oricât de dragă ne-ar fi o persoană pe această lume, 
să ne gândim mai mult la Dumnezeu decât la ea. În felul acesta reducem 
dramatismul despărțirilor din lumea aceasta, deoarece nu am pierdut ceea ce era 
mai important, adică pe Dumnezeu. lar când suntem legaţi mai mult de cineva 
drag, în această lume decât de Dumnezeu, atunci la despărţirea de acea persoană 
cădem în mlaştina disperării datorită blestemului idolatriei în care am trăit. 


Văzând Dumnezeu că primii care ar fi fost datori să vină au refuzat chemarea, 1- 
a spus la slugă să-i cheme pe săraci, neputincioşi, orbi şi şchiopi. Aceştia sunt 
oamenii mai puţini înzestrați de Dumnezeu, însă cei dintre ei care vor răspunde 
la chemarea lui Dumnezeu îi vor ruşina pe cei înzestrați cu inteligenţă, 
frumuseţe şi diferite talente trupeşti pe care şi le-au risipit în zadar trăind fără 
Dumnezeu. 


Omul, atunci când vede că este mai dotat decât altul şi nu se smerește conştien- 
tizând că nu are nimic al său şi că tot ce are este de la Dumnezeu, atunci el cade 
în întunericul mândriei şi orbecăieşte prin lumea aceasta ca un potrivnic al lui 
Dumnezeu. El refuză învăţătura lui Hristos şi îşi risipeşte averea de la Dumne- 
zeu, căutând altceva prin spaţiu intrastelar sau cufundându-se pur şi simplu în 
plăcerile trupului. 


De la primii oameni şi până la noi, fiecare a încercat să aducă câte ceva din 
realizările sale. Cain a adus din roadele pământului, Abel a adus din cele întâi 
născute ale oilor sale şi din grăsimea lor, evreii din legea veche aduceau jertfă 
din turmele lor; dar omul zilelor noastre cu ce se înfăţişează? Cu bomba atomică 
în mâini, stând pe un pământ otrăvit de chimicale şi respirând aerul indu- 
strializat al unei societăţi care se numeşte de consum şi care devorează totul 





devastând pământul mai mult decât o fac lăcustele. Aici a ajuns inteligenţa 
omului care l-a părăsit pe Dumnezeu. 


Atunci Dumnezeu cu cine să lucreze sau cu cine să cineze? Cu săracii, cu 
neputincioşii şi cu orbii. Oare Pavel nu a orbit în drumul către Damasc? Petru 
nu era un sărac neştiutor de carte? Cu ei însă Hristos a cinat şi cu ei a schimbat 
lumea. 


; Doamne, s-a făcut precum ai poruncit şi tot mai este loc”. 


Cât de mincinoase sunt interpretările sectare care se regăsesc şi prin filmele 
despre apocalipsă şi care spun că doar 144 000 este numărul celor care se vor 
mântui! Este drept, doar sectele care nu au atins acest număr interpretează în 
felul acesta. Împărăţia lui Dumnezeu este necuprinsă, iar acest număr pe care îl 
găsim în cartea Apocalipsei, capitolul 7, este un număr simbolic. 


Părintele Evsevios Vitis ne spune că 144 000 este pătratul numărului seminţiilor 
lui Israel, adică 12 ori 12, înmulţit cu 1000 care semnifică o mulţime mare. 


„Și a zis stăpânul către slugă: leşi la drumuri şi la garduri şi sileşte-i să intre, 
ca Să mi se umple casa. Căci zic vouă: Nici unul din bărbaţii aceia care au 
fost chemaţi nu vor gusta din cina mea”, 


Adică să iasă pe unde trec străinii, cum de pildă erau neamurile în vremea 
propovăduirii apostolilor sau orice alt necredincios din vremea noastră şi să-i 
„silească” să vină la Hristos prin frumuseţea şi puterea cuvântului. 


;; Mulţi sunt chemaţi, puţini sunt aleşi” (cf. Matei 22,14), spune Mântuitorul 
nostru lisus Hristos şi mulți răstălmăcesc greşit aceste cuvinte, cum că Dumne- 
zeu ar alege doar pe unii dintre oameni. Avem iarăşi de a face cu o interpretare 
sectară căci Dumnezeu vrea ca tot omul să se mântuiască şi la cunoştinţa 
adevărului să vină. Astfel, Dumnezeu cheamă pe toți oamenii la cina Sa, însă 
puţini sunt cei care răspund la această chemare. Deci „mulţi chemaţi” înseamnă 

toţi, iar „puţini aleşi” înseamnă acei puţini care aleg poarta cea strâmtă. 


Unii se cred nedreptăţiți, se cred predestinaţi pentru o soartă anume, însă aşa 
cum spunea părintele Rafail Noica, Dumnezeu nu l-a făcut pe om pentru că nu 
avea surcele în iad ca să aţâţe focul, ci Dumnezeu vrea ca orice om să se 
mântuiască. 


Iarăşi spunea părintele Evsevios Vitis că dacă Dumnezeu spune că peste cinci 
sute de ani va avea loc jaful secolului, asta nu înseamnă că Dumnezeu a sortit pe 
cineva anume ca să facă acest lucru, ci Dumnezeu ca un Atotputernic care ştie şi 





cele viitoare, ştie că peste cinci sute de ani cineva o să facă acest lucru, însă 
respectivul va acţiona din propria alegere, iar nu pentru că ar fi fost predestinat. 


Alţii se întreabă: de ce Dumnezeu ca un Atotputernic nu a făcut omul în aşa fel 
încât să nu greşească, însă Sfântul Vasile cel mare spune că în felul acesta omul 
ar fi fost ca un sclav în lanţuri, legat să nu greşească, însă culmea frumuseţii 
creaţiei lui Dumnezeu: omul, a fost lăsat să aleagă singur: binele sau răul, cina 
în împărăția lui Dumnezeu sau întunericul patimilor. 


Păcatele ne opresc să dăm curs chemării lui Dumnezeu. Sfântul loan Gură de 
Aur aseamănă păcatul cu un fascinant peisaj de pustie [fenomenul de miraj sau 
Fata Morgana - n.n.], care pare tulburător de frumos de la distanţă, însă cu căt te 
apropii mai mult cu atat rămâi mai dezamăgit: totul este pustiu şi gol. La fel este 
păcatul: ne ademeneşte, ne închipuim şi îl dorim însă atunci când ajungem la el 
rămânem dezamăgiţi. 


Cu cât omul se apropie mai mult de Dumnezeu, cu atât el vede urâţenia 
păcatului şi nu-l mai poate suferi. Păcatul este o povară grea care îl slăbeşte şi îl 
îmbolnăveşte pe om. Omul se plânge pentru greutăţile bolilor, pentru greutăţile 
de la serviciu sau din familie, însă nu îşi dă seama că de fapt este apăsat de 
greutatea păcatului. 


Tot Sfântul loan Gură de Aur spune că atunci când corabia în care se afla 
proorocul lona a fost cuprinsă de furtună, corăbierii căutau să salveze corabia 
aruncând tot ce era mai greu din corabie, însă nu a folosit la nimic deoarece cel 
mai greu cântarea păcatul lui Ilona, şi atunci l-au aruncat pe acesta în mare şi au 
salvat corabia. Astfel, păcatul este cel care face tot mai grea viaţa noastră. 

Sfântul Arsenie [cel mare] ne spune şi el cum ne opresc păcatele să intrăm în 
biserică. Un înger i-a arătat lucrurile omeneşti în trei feluri. 
= În primul caz un arap avea o sarcină grea de lemne pe care nu o putea 
duce, însă el, în loc să mai dea jos din lemne, tăia altele şi adăuga mai 
multe. Aşa este şi omul care deşi este istovit de păcate îşi mai adaugă şi 
altele. Toţi strigă şi nimeni nu se simte. 
= În al doilea caz un om scotea apă şi o turna într-o cadă spartă şi toată 
apa se scurgea. Aşa este şi omul care se osteneşte, însă nu lasă păcatele: 
îşi pierde toată osteneala. 
= În al treilea caz, doi oameni călare pe cal voiau să intre pe uşa unei 
biserici ținând o bârnă curmeziş dar nu puteau să intre. Aşa sunt cei care 
fac faptele cu mândrie, rămân afară de împărăție. 

Nu venim la Hristos pentru că ne lipseşte smerenia. Mulţi nu ştiu ce înseamnă şi 
cum arată aceasta. Hristos însă, le-a zis la ucenici: „De nu vă veţi întoarce şi nu 
veţi fi precum pruncii, nu veţi intra în Împărăţia Cerurilor” şi „cine se va 
smeri pe sine ca pruncul acesta, acela este cel mai mare în Împărăţia Cerurilor” 
(cf. Matei 18, 3-4). 


lată deci, putem găsi smerenia la prunci. Putem învăţa multe de la copii, însă 
doar de la cei mai mici şi nevinovaţi, căci răul care se transmite foarte repede, a 
furat nevinovăția şi a scurtat copilăria prin noua tehnologie. Omul spune că 
tehnologia îi îmbunătăţeşte viaţa, însă îmbunătățirea asta este precum povestea 
cu calul ţiganului: o „îmbunătăţeşte” pănă ce o distruge total. 


Sfântul loan Gură de Aur ne vorbeşte despre smerenia copilului. Copilul dacă 


îl cerţi, acum plânge şi, puţin mai târziu, iarăşi este vesel şi râde şi nu mai 
ține supărare, pe când unii dintre oameni când sunt certaţi ţin supărare toată 
viața. Copilul este fericit prin simple jucării de lemn, pe când pe cei mari 
nimic nu-i mai mulţumeşte. Copilului nu-i pasă cum îi Stă părul sau că s-a 
murdărit, pe când cei mari umblă cu oglinda în buzunar şi Sunt foarte 
preocupaţi de felul în care arată. Copilul crede şi o poveste pe când cei mari 
nu cred nici adevărul. Copilul este străin de griji pe când cei mari şi le 
înmulțesc. Copilul mic nu bârfeşte şi nu judecă. lată deci ce înseamnă Să ne 
întoarcem şi să ne Smerim precum pruncii. 


Mereu avem în jurul nostru oameni care se împotrivesc credinţei şi care 
încearcă să oprească şi pe alţii ca să vină la credinţă. Ce îţi foloseşte că mergi la 
biserică? spun ei. Cu ce schimbă lucrurile, nu vezi că eşti bolnav, nu vezi câte 
necazuri ai? lată însă răspunsul unui om cu credinţă: înainte să merg la biserică 
fugeam după păcate, acum însă de când merg la biserică fug de păcate; diferenţa 
este foarte mare. 


Este puţin lucru să cinezi împreună cu Hristos? Întâlnirea cu Dumnezeu este cel 
mai important lucru din viaţa noastră. Necredincioşii nu îşi dau seama de 
puterea şi importanţa rugăciunii, însă aceasta este ceea ce mai ţine această lume. 
Au fost atâtea temeri că începe al III-lea război mondial, însă timpul a trecut şi 
încă mai poate să mai treacă, atăta timp cât este rugăciune şi pocăință pe 
pământ. Pacea nu se întreţine prin conferinţe de pace lipsite de Duhul Sfânt, ci 
pace este acolo unde este smerenie şi credinţă. 


Oameni „săraci, neputincioşi şi şchiopi”, cei numiți „copaci sterpi şi 
nefolositori” vin la cina lui Hristos şi îl înduplecă pe Acesta să mai ţină această 
lume“. 





Cei poftiţi la cină: “Puţine pilde vorbesc mai categoric despre opţiunea care 
ne stă în faţă” 


URL A RES EI SUA. 


12.12.2015 
Lidia Stăniloae: Cei poftiţi la Cină 


“Cu puţine zile înaintea marii Sărbători a Naşterii Domnului, se citeşte la 
Liturghie Parabola celor poftiți la cină (Luca 14,16-24). Nu trebuie să ne mire. 
Aceste cuvinte ale Mântuitorului, simple în aparenţă, ascund o semnificaţie 
profundă, aducându-ne încă odată în faţa ochilor faptul că suntem creaţia lui 
Dumnezeu care ne iubeşte şi aşteaptă iubirea noastră. Dovada acestei iubiri o 
avem în mod copleşitor câteva zile mai târziu, când însuşi Fiul lui Dumnezeu se 
coboară la noi, îmbrăcând natura omenească, devenind unul dintre noi şi 
acceptând în cele din urmă moartea pe cruce, pentru a ne izbăvi pe noi din 
moarte. 


Meister Eckhart spune că, „după natura sa, omul este nobil” şi unii exegeţi îi 
definesc antropologia ca fiind „aristocratică”. Omul este înnobilat prin dra- 
gostea lui Dumnezeu, care i-a dăruit raţiunea ce oglindeşte Logosul divin. Căci 
„Nici un suflet dăruit cu rațiune nu este fără Dumnezeu”. 


Dar iată că omul refuză invitaţia la cină, ni se spune în Evanghelie. Fiecare 
dintre cei poftiţi a găsit alt pretext. Unul s-a dus să-şi vadă țarina cumpărată de 





curând, altul să încerce nouă pereche de boi, iar altul a zis „Femeie mi-am luat 
şi de aceea nu pot veni”. 


Oare nu ne amintesc aceste cuvinte atitudinea noastră de zi cu zi? Nu ne preo- 
cupăm de orice altceva, numai ca să nu participăm la „cina” pe care Domnul ne- 
o pregăteşte? [...] Refuzăm înnobilarea pe care Dumnezeu ne-o hărăzeşte şi ne 
complăcem în mizeria condiției umane [căzute în păcat - n.n.]. 


Şi pilda ne spune mai departe: „Atunci mâniindu-se stăpânul casei a zis: „leşi 
îndată în pieţele şi ulițele cetăţii şi pe săraci, şi pe cei neputincioşi şi pe orbi şi 
pe şchiopi adu-i aici“. 


Dacă renunțăm să înaintăm spre mântuire, spre viaţa veşnică, rămânem afară. 
Nu suntem pregătiţi pentru ea. Am ales drumuri false, pardosite cu aroganță şi 
convingerea că numai noi avem dreptate, iar cei pregătiți vor merge înainte. 
Aceştia sunt mai degrabă cei smeriţi, cei în suferință, cei care nu cunosc 
aroganţa şi slava deşartă. Iar ceilalți? 


Puţine cuvinte pilduitoare sunt mai dramatice decât acestea. Puţine pilde 
vorbesc mai categoric despre opţiunea care ne stă în faţă. Ar trebui să ne fie 
mereu prezentă în conştiinţă, în fiecare clipă. Căci în fiecare clipă suntem 
„poftiţi la cină”. Şi în fiecare clipă găsim alte şi alte pretexte fără sensuri reale, 
inventându-ne o lume artificială, cu satisfacţii efemere, care nu duc nicăieri. 


Din păcate, renunţăm la analize care ne-ar surprinde prin concluziile lor şi le 
abandonăm undeva pe drum, pentru că ele n-au ce căuta în existenţa noastră 
desacralizată, lipsită de har. 


Contemporaneitatea capătă din ce în ce mai mult această tentă tragică de bana- 
litate, de superficialitate, de pierdere a prezenţei harului şi a fiorului sacru. 
Contemporaneitatea noastră adoptă treptat o pseudoexistenţă în care valorile 
reale nu au ce căuta. În care domnesc aparenţa, falsa valoare, aroganţa unei 
străluciri autofabricate. Oare ne place criminalitatea, minciuna, necinstea, falsa 
cucernicie, lipsa totală de decenţă? Ridicolul agresiv în care ne scăldăm? Ne 
satisface cu adevărat această stare de lucruri? Ce facem pentru a reîntoarce 
omenirea la starea de omenire şi nu de haită pusă numai pe pradă, aruncându-ne 
singuri în prăpastia distrugerii? 


Am înlocuit noblețea care ar fi trebuit să ne caracterizeze cu tartufisme ridicole. 
Înlocuim adevărata sfinţenie cu surogate. Ne autoconvingem că ele sunt reale şi 
nu un înveliş de suprafaţă, pe care îl îmbrăcăm ca pe o piele otrăvită, sclipitoare, 
mincinoasă, cu care luăm ochii altora, la fel de superficiali ca şi noi, care au 
refuzat şi ei invitaţia la cină. Să nu uităm că, cu toate practicile împrumutate din 





hipnoză, ele rămân totuşi un fals drum, care duce oriunde altundeva, dar nici 
într-un caz în veşnicia la care aspirăm. Înlocuim valorile adevărate cu imitații 
cărora le atribuim o importanță pe care nu o au. Trăim într-o realitate a 
imitaţiilor şi încercăm să ne autoconvingem că am ajuns la adevărata formă a 
realităţii. Şi ce descoperim, până la urmă? Oare nu e prea târziu? 


Da, în fiecare zi respingem invitaţia Celui care ne cheamă la masa Sa. Nu e 
cumva cazul ca, în preajma Marii Sărbători, să ne hotărâm a porni pe alt drum, 
să purcedem a ne schimba veşmintele înnoroite şi de a participa cu sfială şi 
nădejde la comuniunea cu E1? În preajma Crăciunului, când EI vine printre noi 
în chip de Prunc nevinovat ca să ne aducă iarăşi bucuria speranţei, şi nu numai 
atunci, să ne îndreptam asemenea magilor şi păstorilor spre ieslea în care s-a 
petrecut Minunea, cea mai grandioasă minune a omenirii, să ne închinăm şi să-l 
închinăm darurile noastre sărăcăcioase, cu certitudinea că steaua care străluceşte 
deasupra ne va călăuzi şi pe noi, (...) departe de ticăloşia tuturor Irozilor, spre 
împărăția Cerească, spre veşnicia la care EI ne cheamă [...]. 


Realitatea, aşa cum o concepem noi, despre care suntem convinşi că ştim totul, 
nu este un masiv stâncos ce ne striveşte, ci o stratificare de realităţi. Un fel de 
teanc de foi aşezate una peste alta, unele imaculate, intacte, netede, altele boțite, 
strâmbate, pline de pete. Din când în când, mai dăm o foaie la o parte şi apare 
alta. Atunci ne bucurăm sau ne înspăimântăm, după caz, şi oricum ne minunăm 
că n-o cunoşteam dinainte. Şi, dintr-odată, imaginea noastră despre lumea în 
care trăim se schimbă. Din când în când, începem să devenim conştienţi de 
infatuarea, de superficialitatea care ne stăpâneşte. Dar de multe ori, nici măcar 
teancul de foi care ne zboară zilnic din mână, îndepărtate cu violenţă sau pe 
nesimţite, nu ne trezeşte din inconştienţă. Câteodată, dobândim luciditatea prea 
târziu şi privim îngroziţi în urmă, ca unii care ne-am irosit fără folos. Şi avem 
toate motivele să ne punem întrebarea: N-ar trebui cumva să începem a ne căuta 
în ciclul despre Apocalipsă al lui Durer? Pentru că, negreşit, undeva în vreun 
colțişor al imaginilor teribile, ne aflăm şi noi, ne putem găsi acolo. Marele 
pictor a reuşit să includă toată omenirea în celebrul ciclu, înțelegând, în 
genialitatea lui că toţi suntem actori ai ultimului strat al realităţii, pe care de cele 
mai multe ori l-am ignorat. 


Poate pricepem atunci că, inevitabil, aceştia sunt polii între care ne mişcăm: pe 
de o parte cutremurătorul memento al lui Durer, pe de alta imaginea unei iesle 
modeste, în care Pruncul, încălzit de suflarea unor făpturi inocente, ne deschide 
perspectiva stratului magnific al realităţii, acela în care omenirea poate fi salvată 
de moarte şi disperare. Simbolica acestei imagini e copleşitoare: într-un colț 
ciobanii, sufletele simple, dar pline de înţelegerea evenimentului fundamental al 
omenirii, alături magii, prosternând la picioarele împăratului Veşnic puterea, 
bogăţia lor pieritoare, recunoscând-o ca atare şi dobândind conştiinţa limitelor 





puterii omeneşti. Închinându-se în faţa puterii infinite a Divinităţii creatoare, ei 
înţeleg că prin buna Sa voinţă şi dragostea fără margini pentru creatura Sa, 
Dumnezeu ne deschide singură cale posibilă către izbăvirea din moarte. „A dori 
să îl slujim pe Dumnezeu este singura noastră libertate şi singurul nostru noroc” 
spune Petrarca în Viaţa în singurătate: „Cred că un om cu adevărat spiritual nu 
găseşte nicăieri linişte decât în Dumnezeu, ultimul nostru ţel.” 


Acest ultim ţel devine posibil prin Sărbătoarea Naşterii Domnului, momentul în 
care este îndepărtat de la noi blestemul neascultării şi ni se lasă drum liber către 
dragostea lui Dumnezeu pentru făpturile pe care EI le-a creat. Dincolo de tot 
ceea ce mintea noastră poate cuprinde, EI le-a creat pentru dragostea infinită pe 
care ne-a dăruit-o, venind ca un Prunc inocent, într-o iesle modestă, pentru noi 
toţi, pentru cei slabi, pentru cei săraci, pentru cei puternici şi bogaţi, ca să se 
înţeleagă că bogăţia şi puterea adevărată se află în miracolul făpturii înzestrate 
cu suflet, şi să înveţe să păşească spre fraţii lor. Pentru cei ce erau buni şi pentru 
cei ce trebuie să devină buni”. 


(din: Lidia Stăniloae, La bursa adevărului, Editura Trinitas, 2014) 





Predici la Duminica pildei celor poftiţi la cină. Pilda pretextelor. “Să ne 
împărtăşim cu Dumnezeu, să ne cuminecăm unii de alţii!” 


Tu Rei 


15.12.2012 


Predica părintelui Damaschin de la Sihăstria Putnei (2009) 


Rezumat: 


- Despre ce voia să le vorbească, de fapt, Mântuitorul? Ce este de fapt această 
Cină? Cine cheamă la Cină, cine este slujitorul care cheamă, şi cine sunt cei 
chemaţi? Cina este Împărăţia lui Dumnezeu. Cel care cheamă la Cină, stăpânul, 
omul acesta oarecare, este Însuşi Dumnezeu care ne-a creat pe noi oamenii nu 
pentru o viaţă limitată, nu pentru un timp scurt, ci pentru viaţa veşnică şi aceasta 
este Împărăţia cea veşnică a lui Dumnezeu. La această viaţă veşnică Dumnezeu 
ne cheamă pe toţi. 


- Deoarece poporul evreu nu L-a primit pe Hristos, Dumnezeu S-a îndreptat 
către neamuri, către cei care nu L-au cunoscut, care nu aveau Vechiul 'Testa- 
ment, şi a făcut acest lucru prin apostoli. Apostolii sunt slugile prin care 
Dumnezeu cheamă. Aceştia şi-au început propovăduirea în duh, dacă nu chiar în 
cuvânt, cu aceleaşi cuvinte cu care şi Mântuitorul şi-a început propovăduirea: 
“Pocăiţi-vă că s-a apropiat Împărăţia Cerurilor”. Aceasta este vestea cea bună pe 
care Dumnezeu a trimis-o dintr-un început omului şi va continua să adreseze 
această chemare până la sfârşitul veacului. 





- Întâlnim în Evanghelia de astăzi trei categorii de oameni care fiind chemaţi, au 
refuzat. Aceste trei categorii ne reprezintă pe noi toți, pentru că într-una din ele 
fiecare ne regăsim. 


- Ne îngrijim mai mult de cele exterioare decât de cele dinlăuntrul nostru. 
Astfel, cuvântul semănat de Dumnezeu nu prinde rădăcină în inimile noastre şi 
nu este lucrător din pricina prea multor griji lumeşti care îl acoperă şi nu-l fac să 
rodească. Aceasta este țarina, şi totdeauna la țarină avem de lucrat. 


Dumnezeu nu condamnă munca în sine, dar Sfinţii Părinţi spun că acest om care 
a refuzat să meargă la cină pe motiv că are să-şi vadă țarina pe care a cumpărat- 
0, reprezintă pe acei oameni care îşi dedică cea mai mare parte a timpului lor 
grijilor celor lumeşti, preocupărilor care nu ţin de veşnicie şi care trebuie lăsate 
într-un plan secund, pentru că toate se risipesc şi nimic din cele pământeşti nu 
luăm cu noi. 


Când oare vom înţelege lucrul acesta? De câte ori ne întoarcem de la o 
înmormântare şi tot aşa rămânem! În fiecare minut moare câte un om, dacă nu 
mai mulți. Unii mor de tuberculoză, alții de SIDA, de cancer sau de alte boli 
incurabile. Auzim şi vedem că mor oamenii pe capete. Ce iau aceşti oameni cu 
ei? Sunt pregătiţi aceşti oameni să meargă la Cina Împărăției lui Dumnezeu? De 
fiecare dată când mergem la o înmormântare să ne gândim că în locul acelui om 


puteam să fim noi. Şi dacă încă nu suntem, e pentru că Dumnezeu încă ne mai 
da timp de pocăință. 


- Oamenii din cea de-a doua categorie sunt cei robiţi de către cele cinci simţuri. 
Aceste simţuri sunt ferestre ale sufletului prin care foarte uşor putem cădea dar 
pe care le putem şi folosi pentru slava lui Dumnezeu. Cel care prin aceste 
simţuri lucrează păcatul nu răspunde chemării de a merge la Cină. 


Auzim cu urechile cuvinte ce nu se cuvine să le auzim: înjurături, cuvinte necu- 
rate, cântece pe care n-ar trebui să le ascultăm şi multe altele. Vedem cu ochii 
lucruri care întinează mintea şi spurcă sufletul. Mirosim lucruri pe care n-ar 
trebui să le mirosim. Mai ales atunci când suntem în biserică să încercăm să 
venim curaţi înaintea lui Dumnezeu, lăsând deoparte parfumurile şi spray-urile. 
În biserică avem mirosul de tămâie, care reprezintă rugăciunile noastre ce se 
ridică către tronul lui Dumnezeu. Pe acesta trebuie să-l mirosim. 


- Câte păcate nu face omul cu gura? Părintele Teofil spunea că „cel bătrân face 
cele mai multe păcate, cu ura şi cu gura.” Păcătuim cu gura nu doar atunci când 
înjurăm sau spunem cuvinte spurcate, ci şi atunci când judecăm, când vorbim de 
rău pe alții, când povestim numai lucruri negative, care nu ajută. 





Sunt şi păcate mai grele care se fac tot cu gura, ca de exemplu lepădarea de 
credinţă: „Cine nu mărturiseşte cu gura sa că Domnul este lisus Hristos, acela 
nu poate fi vrednic de Împărăţia lui Dumnezeu” (Sfântul apostol Pavel). Să nu 
folosim cuvintele cu uşurinţă, încercând să scăpăm de anumite situaţii care ne 
încurcă, mai ales atunci când e vorba de dreapta credinţă, pentru că şi atunci 
este lepădare şi s-ar putea să se depărteze harul lui Dumnezeu de la noi şi să 
rămânem secătuiţi duhovniceşte. 


ŞI prin pipăit, cu ajutorul mâinilor şi picioarele se pot face mulțime de păcate. 


- Cea de-a treia categorie este reprezentată de cei care sunt robiți de patimile 
trupeşti, în primul rând de patima desfrânării dar şi de toate celelalte care ţin de 
trup: lăcomia, beţia, etc. 


- Aceşti oameni nu se pot apropia de Dumnezeu pentru că diavolul robeşte şi 
patima leagă voinţa. 


- Dacă noi nu ne deschidem inima către Dumnezeu, Dumnezeu nu forţează uşa. 
Dumnezeu nu ne ia cu de-a sila de-acasă să ne aducă la biserică, pentru că ne-ar 
restrânge libertatea. 


Dar ce face Dumnezeu? Cum trebuie să înţelegem cuvântul acesta: „Sileşte-i să 
intre”? Cum „sileşte” Dumnezeu? Ce face Dumnezeu atunci când rămânem 
indiferenți la mijloacele normale de chemare? Trimite un taifun, îngăduie un 
cutremur, o epidemie, o boală, un necaz, ca doar doar să ne întrebăm: „De ce mi 
se întâmplă lucrurile acestea? Ce vrea Dumnezeu să-mi spună prin asta?” Aşa 
suntem noi oamenii, de vorbă bună mai puţin înţelegem şi ne apropiem de EI, ne 
aducem aminte că mai trebuie să ne rugăm, să postim, atunci când avem vreun 
necaz, atunci când ne e bolnav copilul, etc. Bine este şi atunci să răspundem 
chemării de a veni la Cină şi de a nu găsi pretexte. 


Să ne lumineze Dumnezeu minţile să vedem care dintre acei oameni suntem noi 
şi să ne rugăm ca să avem răspuns bun la chemarea lui Dumnezeu. 


SR 5 e 


Predica Părintelui Marcu Petcu de la Măn. Putna (2009) 


Rezumat: 


- O pildă a pretextelor. Este ceea ce facem fiecare dintre noi: ne îndreptăţim, ne 
scuzăm atunci când Dumnezeu ne cheamă. 





- Tot astăzi este duminica în care îi prăznuim pe Sfinţii strămoşi. Maica 
Domnului a fost cea care a încununat şirul strămoşilor, şirul celor care au 
pregătit şi aşteptat venirea Mântuitorului lisus Hristos. 


- Cina aceasta este Cina care se săvârşeşte în Impărăţia lui Dumnezeu. Cina este 
momentul în care omul, după truda zilei, vine şi se bucură de rodul pe care L-a 
dat Dumnezeu prin lucrul mâinilor lui. 


- În Vechiul Testament, prânzul era masa festivă, care era dată în zi de sărbă- 
toare şi la care veneau toţi prietenii, vecinii, toţi cei care erau invitaţi. Cina, este 
masa care se lua la sfârşitul zilei, după terminarea lucrului. Toată familia se 
adună la cină. Cina nu era atât un prilej de mâncare, cât unul de comuniune, în 
care fiecare povestea celuilalt ce a făcut în acea zi. Astfel, când refuzăm 
chemarea la cină a Mântuitorului lisus Hristos, refuzăm comunicarea cu El şi cu 
semenii noştri. Refuzăm să fim în unitate, cu toţii în Împărăţia lui Dumnezeu. 
Această cină este o pregustare a Împărăției lui Dumnezeu care se află înlăuntrul 
nostru, permanent aici cu noi, astăzi. 


- Cei care au refuzat invitaţia la cină nu aveau nici un temei să o facă, pentru că 
ei au fost chemaţi seara, când lucrul mâinilor încetează. Unde se mai ducea 
acela să încerce boii sau celălalt să vadă pământul? Se întâmplă cu fiecare dintre 
noi, că atunci când se aşterne seara, noi în loc să ne gândim la Dumnezeu, la 
ceea ce a făcut Dumnezeu pentru noi, noi rămânem tot în întunericul acestei 
lumi şi ne gândim la cele pe care le avem de făcut în lumea aceasta. Îi dăm 
trupului hrană, dar uităm să-i dăm şi sufletului. Uităm să-i dăm sufletului 
lumina de care are nevoie. Bucurăm pântecele dar nu ne mai bucurăm sufletul. 


- Cina Domnului presupune despărţirea de simţuri. Pentru a putea să ne apro- 
piem de Dumnezeu trebuie să ieşim cumva din noi, să gustăm din Dumnezeu în 
primul rând prin rugăciune. 


- Există această mânie îndreptăţită a lui Dumnezeu, pentru că Dumnezeu a făcut 
tot ceea ce era posibil şi omeneşte şi dumnezeieşte pentru a ne face fii ai Lui, 
pentru a ne deschide Împărăţia. Şi totuşi noi refuzăm, fiind orbiţi de plăcerile 
acestei lumi de care ne agățăm, şi pe care le transformăm în idoli. Astfel, omul 
se desparte de Creatorul său. Nu-l mai are pe Dumnezeu ca Dumnezeu, ci îşi 
face dumnezeu din lucruri trecătoare, create, care cad sub simţuri. 


- Toate aceste bunuri materiale, tot ceea ce ne înconjoară trebuie să ne ajute să 
urcăm spre Dumnezeu. 


- Dumnezeu se mânie şi spune slugii: “leşi îndată în pieţele şi în ulițele cetăţii, 
şi pe săraci, şi pe neputincioşi, şi pe orbi, şi pe şchiopi adu-i aici”. Cine sunt 





aceştia? Cei care vor, dar nu pot. Fiecare dintre noi are câte un dar, unii mai 
mult, alții mai puţin. 


- În Dumnezeu toate se pot. Dacă noi vrem să alergăm pe calea mântuirii, vrem 
să postim, să ne rugăm, dar nu putem, fiind şchiopi, Dumnezeu ne poate 
îndrepta. Important este să avem voinţă. Dacă orbul vrea să ajungă undeva dar 
nu poate fără a fi călăuzit, Dumnezeu se face călăuza lui. Aceasta este singura 
condiţie: să vrea. 


- Suntem chemaţi în fiecare moment să împlinim porunca lui Dumnezeu. 


- Această cină demonstrează relația personală şi directă cu Dumnezeu, relația 
directă a lui Dumnezeu cu omul, pe care o vrea Hristos în fiecare clipă. 


- Sfântul apostol Pavel spune: “Câţi am primit Duhul înfierii strigăm prin EI: 
Avva Părinte!” Toţi avem, indiferent de vârstă, sentimentul de copil al lui 
Dumnezeu. Şi acest sentiment apare cu precădere de Crăciun. Bucuria Naşterii 
lui Hristos ne pune pe fiecare în starea de copil al lui Dumnezeu. lar Hristos 
tocmai pe aceştia îi cheamă, pe copiii din noi. 


- Este un mare act de pricepere, de dăruire, să ştii să primeşti. Trebuie să 
învăţăm nu doar să dăruim, ci şi să primim, şi mai ales cum să primim darul de 


la Dumnezeu. In primul rând cu mulţumire şi cel mai important lucru, “cu frică 
de Dumnezeu, cu credinţă şi cu dragoste să vă apropiaţi”. 


- Miezul Evangheliei de astăzi este iubirea. Cei care au refuzat să vină la Cina 
Domnului, au refuzat iubirea lui Dumnezeu, au refuzat să intre în iubirea lui 
Dumnezeu. Avem această libertate, de a ne uni sau nu cu Dumnezeu în iubire. 


- În Evanghelia de la Matei spune că intrând împăratul să vadă pe oaspeţi, a 
văzut acolo un om care “nu era îmbrăcat în haina de nuntă”. Această haină de 
nunta este dragostea, bunătatea, blândeţea, facerea de bine, credincioşia. De 
fiecare dată când împlinim aceste lucruri ne îmbrăcăm în aceste haine stră- 
lucitoare date tot în dar. 


Predica Părintelui Teofan de la Putna (2011) 


Rezumat: 





- Această pildă poate fi înțeleasă atât la nivel istoric cât şi la nivel duhovnicesc. 
La nivel istoric, cei chemaţi, cei care nu au răspuns invitaţiei la cină, sunt mai- 
marii poporului evreu care deşi au fost chemaţi în mod special, nu L-au 
cunoscut pe Hristos că fiind Dumnezeu: „Întru ale Sale a venit şi ai Săi nu L-au 
primit”. 


- Din punct de vedere duhovnicesc, această cină reprezintă Cina Domnului, 
adică Sfânta Împărtășanie. Dumnezeu cheamă pe toţi oamenii să participe la 
această cină. Din momentul în care Dumnezeu se face Om, Dumnezeu se 
adresează tuturor oamenilor să se îndrepte spre Fiul lui Dumnezeu întrupat, să 
facă parte din Biserică. 


- Cei care refuză viaţa în Biserică găsesc pretexte ca şi cei din pilda de astăzi: 
unii sunt mereu ocupați cu cele ale lumii şi nu au timp de Dumnezeu şi de 
biserică, de parcă va veni o vreme când omul va avea timp de toate. Nu, dacă 
omul este hotărât pentru Dumnezeu atunci îşi face timp pentru Dumnezeu. 


- Cele cinci perechi de boi reprezintă cele cinci simţuri ale omului: gustul, 
auzul, văzul, mirosul, pipăitul. Prin metafora boilor, Mântuitorul a vrut să arate 
omul coborât în animalitate, omul care nu-şi mai dă seama că este chip al lui 
Dumnezeu, ci trăieşte la nivelul animalului, care nu doreşte decât să se desfă- 
teze. Astfel, el va găsi mereu pretexte să nu se roage, să nu citească scrierile 
sfinților, să nu meargă la biserică, fiindcă el în realitate şi-a supus simţurile 
trupului, trăind la un nivel animalic. 


- Mântuirea înseamnă faptul că omul, prin harul lui Dumnezeu, să depăşească 
firea aceasta lumească şi să se apropie de Sfintele Taine, de Cina Domnului. 


- Cel de-al treilea care şi-a luat femeie şi din cauza asta nu poate veni la cină, 
simbolizează patima desfrâului. Şi în zilele noastre li se inoculează tinerilor cu 
multă perversitate patima desfrâului pentru a-i îndobitoci şi astfel ei nu mai pot 
simţi harul lui Dumnezeu şi nu vor înţelege ce este cu biserica, cu învăţătura 
sfinților, nu vor putea să răspundă la această chemare pe care Dumnezeu ne-o 
adresează pentru a dobândi viaţa veşnică. 


- Să participăm în primul rând la Cină, la comuniunea cu Dumnezeu, şi după 
aceea se vor aranja şi restul, ne vom putea îngriji şi de cele ale lumii, de fami- 
liile noastre. Dar întâi, trebuie să răspundem la această chemare, să încercăm să 
ne apropiem de Dumnezeu, să fim în comuniune cu Dumnezeu şi cu aproapele 
întru Hristos. 





- Biserica îi cheamă pe toţi la Spovedanie şi la Sfânta Împărtăşanie: „De nu veţi 
mânca trupul Fiul Omului şi de nu veţi bea sângele Lui, nu veţi avea viaţă întru 


» 


- Cei care caută pretexte şi nu vor să vină în biserică, să se apropie de 
Dumnezeu cu adevărat, de fapt, nu vor să se cunoască aşa cum sunt ei înşişi. Le 
place să trăiască cu o mască pe faţă şi să nu se trezească niciodată la realitate, 
decât în momentul când vor trece în cealaltă viaţă, dar atunci va fi prea târziu. 
Omul care răspunde chemării lui Dumnezeu, începe încetul cu încetul să se 
cunoască, ştie că trebuie să se schimbe în anumite puncte, ştie că trebuie să aibă 
mai multă răbdare şi iubire pentru a fi în comuniune cu ceilalți şi cu Dumnezeu. 


- Orice îndeletnicire pe care o are omul şi care reprezintă un zid între el şi 
Dumnezeu, devine un idol care nu-l lăsa pe om să se apropie de Dumnezeul Cel 
Viu. 


- DESI, ficând o comparaţie între Ortodoxie şi restul 


credințelor, spunea că „Ortodoxia este singura credinţă adevărată, reprezintă 
Biserica în sensul deplin al cuvântului, iar aici credincioşii râvnitori care răs- 
pund la chemarea lui Dumnezeu, simt harul lui Dumnezeu atunci când se 
unesc cu Dumnezeu prin Sfintele Taine, în special prin dumnezeiasca 
Euharistie”. 


Nu este ceva care poate fi explicat raţional, cum fac restul confesiunilor care tot 
explică şi coboară la nivelul lumescului, dar nu au ceea ce este mai important, 
nu-L au pe Dumnezeu Cel Viu, prin Sfintele Taine şi prin dumnezeiasca Euha- 
ristie. 


Predica părintelui Gheorghe Holbea,. Biserica Precupeţii noi, Bucureşti 
(2009) 


Rezumat: 


“Și a trimis la ceasul cinei pe sluga Sa ca să spună celor chemaţi: Veniţi, că iată 
toate sunt gata”. 


- Sfânta Evanghelie de astăzi se referă la vocația fiecăruia dintre noi. Chemarea 
fiecărui om este de a veni la Cina Domnului. Dumnezeu pregăteşte lumea 
aceasta şi neamul omenesc mai întâi prin aducerea sa la viaţă, prin creația Sa: 
“Eu am venit ca lumea viaţa să aibă şi să aibă din belşug”. Astfel, Dumnezeu nu 





ne cheamă la tristeţe, la moarte sau la ceva dramatic, ci ne cheamă la bucurie, la 
viaţă, dar viaţa înţeleasă ca o cină. 


- Ne adunăm la cină pentru a ne întâlni şi a ne cumineca unul de celălalt, a ne 
hrăni în comuniune cu Dumnezeu şi întreolaltă. A ne hrăni şi a ne bucura unul 
de celălalt, aceasta este chemarea lui Dumnezeu. 


- Dumnezeu a pus în fiecare om pecetea comuniunii, acesta fiind cel mai pro- 
fund lucru pe care trebuie să-l înţelegem, pentru că înțelegând comuniunea ne 
vom da seama cât de important este aproapele nostru pentru împlinirea noastră. 
Aproapele nostru este important, dar nu din perspectiva materială, pentru că 
avem nevoie de el într-un sens egocentric şi egoist, ci pentru că fără el persoana 
noastră nu se poate împlini. Este chemarea pe care Dumnezeu o face fiecăruia 
dintre noi, din momentul în care venim la viaţă. Este chemarea pe care a făcut-o 
şi lui Adam, atunci când l-a chemat să denumească fiecare făptură. Aşadar, 
omul este chemat să transfigureze lumea aceasta, cosmosul, este chemat nu să 
se împătimească în el, ci să-l transforme în prilej de întâlnire cu Dumnezeu şi cu 
ceilalți. Dar, căzând în plasa celui viclean şi vrând să devină propriul său 
dumnezeu, omul a crezut că se poate hrăni din cosmosul creat, că se poate folosi 
de aproapele sau ca de un obiect al plăcerii sale, al egoismului său. 


- In momentul în care Adam e chemat din nou să-şi vădească vocaţia sa de om, 


după chipul şi asemănarea lui Dumnezeu, acesta încearcă să se ascundă de la 
faţa lui Dumnezeu şi nu-şi asumă păcatul, dă vina pe Eva: “Femeia pe care Tu 
mi-ai dat-o, aceasta mi-a dat şi am mâncat”. lar Eva la rândul ei aruncă vina pe 
şarpe: “Şarpele m-a îndemnat”. Nimeni nu vrea să alunge din sinea sa această 
rătăcire de la calea lui Dumnezeu. Nici Adam, nici Eva, şi nici urmaşii lor. 


- Potopul trimis în vremea lui Noe să spele toată nelugiuirea de pe faţa pă- 
mântului, nu este altceva decât o anticipare a botezului. Toată nelegiuirea şi 
îngâmfarea omenească, toate aceste tentaţii faraonice de a se înveşnici omul în 
lumea aceasta, fie prin piramide, fie prin alte monumente considerate cele şapte 
minuni ale lumii, toate acestea s-au dovedit “vânare de vânt” şi bune pentru că 
nisipul clepsidrei acestui timp să le acopere în această uitare din care din când în 
când, unii încearcă să descifreze sensuri veşnice. 


- Văzând Dumnezeu că n-am răspuns acestei chemări, a trimis din nemărginita-l 
iubire de oameni, pe slujitorii Săi. L-a trimis pe Avraam căruia i-a spus: “ Intru 
neamul tău se vor binecuvânta toate neamurile pământului.” 


- Omul trebuie să-şi aducă aminte că rostul său nu este de a umbla bezmetic 
într-o viață pământească, de a se pierde în lucruri efemere, de a-şi aduce aminte 





doar când este bolnav sau pe moarte, că, de fapt, scopul vieţii este cu totul altul 
decât încercarea sa de a se pierde în această lume. 


- Chemarea la Cina Domnului este o chemare la viaţă. De aceea, toţi Patriarhii 
Vechiului Testament: Avraam, Isaac, Iacov şi toți profeții sunt slujitorii Domnu- 
lui. Ei sunt trimişi în fiecare veac pentru a spune care este voia lui Dumnezeu. 


- Unii oameni în loc “să fie”, doar “au”. Cei care cad în “a avea”, sunt cei care 
nu ajung “să fie” nimic. Părintele Cleopa repetă de fiecare dată: “Ce ai tu ca să 
fie al tău?” Atunci când ne înfăţişăm înaintea lui Dumnezeu, trebuie să arătăm 
ce suntem, nu ce avem. 


- Chemarea la cină înseamnă, de fapt, chemarea la asumarea vieţii plenare, 
chemarea la vederea aceea care trece dincolo de aparențele acestei lumi. 


- Natura pe care Dumnezeu ne-a dat-o pentru a ne bucura de măreţia slavei Sale, 
am transformat-o într-un bâlci al deşertăciunilor. 


- Dumnezeu ne cheamă la Cină în calitatea Sa de Părinte. Ne cheamă la această 
Cină să ne reamintească faptul că întreaga natură, trebuie să devină o Sfântă 
Liturghie, că toate darurile pe care Dumnezeu ni le-a dat prin aducerea noastră 
la viaţă, prin creația lumii, trebuie să devină “Ale Tale, dintru ale Tale”. Mai 


mult decât atât, trebuie să transformăm viaţa noastră într-o Liturghie a vieţii, sau 
cum spune părintele Stăniloae, pentru că Liturghia este o Cină, mai întâi să 
pregătim această cină înlăuntrul nostru, adică Liturghia lăuntrică, pentru ca după 
aceea să facem loc întregului cosmos, dar mai ales, tuturor semenilor noştri în 
sufletul nostru, înlăuntrul nostru, pentru ca Mântuitorul lisus Hristos să vină să 
cineze împreună cu noi şi noi să cinăm împreună cu El. 


- “Sileşte-i să intre”, se referă la lucrarea pe care Dumnezeu a săvârşit-o prin 
sfinții Săi apostoli. Prin cei 12 apostoli şi prin puterea Duhului Sfânt, Mân- 
tuitorul lisus Hristos i-a silit dinlăuntru să accepte realitatea Împărăției lui 
Dumnezeu. Însă nu este o siluire, este altceva. Dumnezeu se apropie de fiecare 
dintre noi prin Duhul Sfânt, în mod discret, aşa cum noi înşine părinți fiind, ne 
apropiem de copiii noştri în virtutea dragostei părinteşti, cu discreţie, cu fineţe. 
Se apropie şi ne cheamă să vedem realitatea profundă a vieţii noastre lăuntrice. 


- Dumnezeu ne-a dat tuturor “haina de nuntă”, şi haina pe care ne-a dat-o după 
întruparea Mântuitorului lisus Hristos, şi după jertfa şi Învierea Sa şi pogorârea 
Duhului Sfânt, este haina Sfântului Botez. Deci nu vom avea nici un cuvânt de 
îndreptăţire atunci când Dumnezeu ne va întreba unde ne este această haină de 
nuntă. Dacă ne ia Dumnezeu orbi şi şchiopi şi ne dă haina luminoasă, haina 
Botezului, pecetluindu-ne cu pecetea darului Duhului Sfânt, noi nu trebuie să 





întinăm această haină. Cei care se vor apropia de Cina Domnului fără a fi 
conştienţi de această haină, vor fi trimişi unde e “plângerea şi scrâşnirea dinţilor 
şi întunericul cel mai dinafară“. 


- Dumnezeu ne cheamă la Cina Sa în fiecare zi, în fiecare duminică şi sărbă- 
toare. Ne cheamă şi ne arată un lucru pe care trebuie să-l învăţăm: lumea 
aceasta, oamenii, viaţa aceasta este o Sfântă Liturghie, este o lucrare a noastră 
împreună cu Dumnezeu şi cu ceilalţi, este o lucrare a noastră spre împărtăşirea 
de viaţă, spre viaţa veşnică. De aceea este atât de importantă participarea 
noastră în fiecare duminică şi de sărbători la Sfânta Liturghie. În Sfânta 
Liturghie Dumnezeu ne arată că trebuie să venim la cină pentru a fi în armonie 
unii cu alţii, şi mai ales în Biserică. Dumnezeu nu ne cheamă doar să ne 
salutăm, să ne întâlnim, ci să ne cuminecăm unii cu alţii de la inimă la inimă şi 
împreună să gustăm din Trupul şi Sângele Mântuitorului nostru lisus Hristos şi 
în această gustare vom avea cu adevărat bucuria vieţii. 


- Cei care pleacă de la Biserică imediat după Tatăl nostru, înainte de cumine- 
care, se aseamănă lui luda. 


- Răbdarea şi dragostea noastră ne vor mântui. Fiecare dintre noi avem ne- 
putinţe, dar dacă (ne) răbdăm, dacă avem această dragoste de a ne asculta, 
pornind de la cuminecarea dintre noi, atunci Dumnezeu ne va milui şi va mântui 
sufletele noastre. 


Predica părintelui Ciprian Negreanu - Biserica studenţilor, Cluj-Napoca 
(2011) 


Rezumat: 


- Dacă vreţi să faceţi o jertfă pentru Dumnezeu, atunci când chemaţi la masă, 
dacă vreţi să faceţi o faptă bună care să vă fie socotită vouă la învierea drepţilor, 
să-i chemaţi pe cei care nu pot să vă răsplătească: pe săraci, pe surzi, pe orbi, pe 
şchiopi. 


- În Evanghelia de la Matei este vorba despre nunta Fiului de Împărat. Che- 
marea la nuntă reprezintă chemarea tuturor în Biserica lui Dumnezeu, în 
Împărăţia lui Dumnezeu. Această chemare este făcută în special evreilor, care 
însă nevoind să o împlinească, au pierdut binecuvântarea Tatălui. 


- In Evanghelia de la Luca, însă, chemarea la cină se referă la noi toţi, la 
sufletele tuturor. Cei chemaţi însă, folosesc pretexte şi minciuni pentru a nu 





participa la această cină. Aceşti oameni se tem de Dumnezeu, ştiu că ar trebui să 
meargă şi ce ar trebui să facă. Şi noi suntem la fel. Această pildă ne este 
adresată în special nouă, creştinilor. 


- Dumnezeu ne dă timp să ne facem toate treburile, nu ne cere tot timpul zilei, 
chemarea la cină este făcută seara. Are multă smerenie Dumnezeu şi are multă 
îngăduință cu omul. Dumnezeu ne cere doar o parte din osteneala noastră 
sufletească, zice Dumnezeu: Trăieşte şi pentru Mine puţin. Bucură-te şi pentru 
Mine puţin. Întristează-te şi cu Mine, şi pentru păcatele tale, puţin, cu Mine. 
Toată ziua o dăm vieţii acesteia, lumii acesteia şi grijii pentru mâncare, pentru 
haine, pentru odihnă, slava deşartă, etc. Dumnezeu în smerenia şi dragostea Lui 
de oameni, nici măcar nu cere ce e mai bun, nu ne cere dimineţile, când suntem 
odihniţi, în putere, ci ne roagă ca seara, după ce am făcut toate, să ne amintim şi 
de EI [a nu se lua literal, în sensul cronologic, să nu se înţeleagă că ar trebui să 
ne rugăm numai seara]. 


- Din toate zilele săptămânii, una singură cere Dumnezeu pentru EI, şi nici pe 
aceea nu I-o dăm. Mintea şi inima noastră nu se apropie mai mult în ziua aceea 
de Dumnezeu. Faptele noastre nu sunt în ziua aceea mai deosebite, pentru 
Dumnezeu. Să dăm măcar puţin din fiecare zi lui Dumnezeu, şi din fiecare 
vorbă şi faptă a noastră să-l dăm şi lui Dumnezeu. Atunci s-ar bucura sufletele 
noastre şi parcă toate s-ar sfinți. 

Să spunem măcar un “Doamne ajută-mă”, “Doamne miluieşte-mă”, înainte de a 
vorbi, de a ne întâlni cu cineva, de face ceva, şi astfel, chemându-L pe 
Dumnezeu în ajutor şi trăind totul împreună cu EI, se curăţesc toate lucrurile şi 
faptele noastre şi se înlătura puterea şi lucrarea întunericului din noi. Şi dacă nu 
ne amintim de Dumnezeu la începutul său la mijlocul faptelor şi vorbelor 
noastre, măcar la sfârşit să nu uităm să-i aducem slavă şi mulţumire pentru 
toate. 


- Țarina, pământul din această pildă, simbolizează în primul rând moştenirea 
noastră sufletească, felul nostru de-a fi, şi fiecare cultivăm în pământul pe care-l 
avem. Acest pământ preînchipuie inima fiecăruia dintre noi, cu capacităţile şi 
posibilitățile ei. 


Și omul spune: “Doamne, ce să fac? Ştii că pământul inimii mele e sărac şi ne- 
roditor. Nu pot să vin. Am treabă cu pământul ăsta, sunt necăjit cu el, nu merge, 
nu se cultivă, nu-l pot lucra”. Dar Dumnezeu ne învaţă că şi dacă poţi şi dacă nu 
poţi, şi dacă pământul inimii tale se lucrează uşor şi rodeşte, şi dacă e plin de 
bolovani sau de spini, tu trebuie să te întorci spre Dumnezeu aşa cum eşti: în 
tristeţe, în supărare, în luptă, în necazuri, să-ți aduci aminte de Dumnezeu şi să 





mergi la cina Lui. Cina Lui fiind măcar rugăciunea. Aminteşte-ţi de poruncile 
Lui şi fă cât poţi face, dar fă. 


- Orice fel de pământ al inimii şi orice fel de ispite am avea, acestea nu ne vor 
putea îndreptăţi înaintea lui Dumnezeu, pentru că Dumnezeu ne cheamă pe toţi 
la EI, aşa cum suntem. Ne folosim de o aşa-zisă smerenie şi îi spunem lui 
Dumnezeu: “Doamne, Tu ştii ce necăjit sunt, boii mei sunt slabi , sunt pătimaş, 
pământul meu e sărac, e neroditor, nu pot să-ţi dau Ție”. De-acuma ne găsim tot 
felul de îndreptăţiri şi ne plângem înaintea lui Dumnezeu: “Atât pot eu, îmi pare 
rău, n-am putut să vin”. Dumnezeu însă, nu ascultă de aceste iertăciuni, ci le 
priveşte ca pe nişte minciuni şi viclenii. La măsura noastră să dăm cât putem da. 
Asta cere Dumnezeu. 


- Ultimul, care şi el minte şi spune că şi-a luat femeie şi din pricina asta nu 
poate veni la cină, este asemănat cu unirea deplină dintre trup şi suflet, ca şi 
când ar fi o căsătorie între trup şi suflet. E ca şi cum sufletele noastre ar spune: 
“Doamne, ştii ce greu e să fii în trup: am avut dureri, am avut neputinţe, am avut 
şi eu dorinţe şi lipsuri, a trebuit să... Dacă m-ai fi făcut ca îngerii, atunci 
puteam. Dar aşa..., numai cu trupul ăsta amărât, eu n-am putut”. Nu e vorba că 
Dumnezeu nu înţelege, că nu vrea să ierte, dar acestea sunt minciuni, sunt 
viclenii. 


- Seara, după ce terminăm cu toate treburile, să ne amintim şi de Dumnezeu şi 
să-l dăm şi Lui cât de puţin, fiecare după posibilitățile noastre. In orice lucru am 
face, să-l găsim puţin loc şi lui Dumnezeu. 


- Orice lucru care nu-L conţine pe Dumnezeu măcar în perspectivă, în dorinţă, 
în aşteptare, în care nu-L chemăm pe Dumnezeu, orice faptă, orice vorbă, orice 
gând cât de mic şi de neînsemnat ar părea, se poate transforma mai devreme sau 
mai târziu în mormânt duhovnicesc pentru noi, în patimi prin care vom pieri şi 
din care nu se poate ieşi fără Dumnezeu. Noi suntem deja demult în morminte, 
cu lespezi grele aşezate peste noi, iar cântarea din noaptea Învierii: “Hristos a 
înviat din morţi, cu moartea pe moarte călcând şi celor din morminte viaţa 
dăruindu-le”, nu se referă doar la cei adormiţi, ci şi la noi toţi. De aceea toți 
Sfinţii Părinţi s-au nevoit să-L. cheme pe Dumnezeu clipă de clipă, neîncetat: 
“Doamne lisuse Hristoase, miluieşte-mă”. Unde nu este Dumnezeu, vine dia- 
volul, şi acesta nu se lasă chemat, vine repede. Singura cale de a ieşi şi de a 
scăpa de această plasă şi de aceste nesfârşite curse pe care le întinde diavolul, 
este de ne gândi neîncetat la Dumnezeu, de a-L avea permanent pe Dumnezeu 
cu noi, în inimă şi în mintea noastră. 


- Să nu vedem viaţa numai în roz, pentru că pe lângă lucrarea noastră cu 
Dumnezeu este lucrarea diavolului şi este foarte fină şi foarte subtilă. Singura 





care ne ajută să trecem peste toate ispitele şi încercările, este smerenia. 
Smerenia desăvârşită nu e altceva decât să ştii că eşti neputincios, să ştii că nu 
poţi tu singur şi să zici: “Doamne, ajută-mă!” Smerenia înseamnă a te ruga ca 
Dumnezeu să lupte, ca EI să biruiască, pentru fără EI nimic nu e cu putinţă. 





“Dumnezeu cere la măsura fiecăruia. Mai mult decât a face ceva, lui 
Dumnezeu li place să vrei! Să încerci! Vrea să te găsească în această 
osteneală” - Predici pentru noi, cei chemaţi la Cina sau la Nunta Fiului 


13.12.2014 


Amăgirea aşteptării de a ne arată credincioşi prin fapte mari în vremuri 
grele, câtă vreme nu renunţăm astăzi la patimile şi la plăcerile noastre 


“Lui Dumnezeu îi place dacă tu ai încercat de şapte ori până atunci, să mai 
încerci de o sută de ori până seara. Şi, de o sută de ori căzând, de o sută de ori 
Dumnezeu te va ridica. Şi de o sută de ori Dumnezeu va primi aceste căderi ale 
tale ca pe nişte cununi, până la urmă, ca pe nişte lupte ale tale cu tine însuţi. Şi 
minunea cea mare este că, atunci când omul nu se lasă, nu deznădăjduieşte şi tot 
încearcă, Dumnezeu îl ajută să biruiască...” 


SR 5 e 


Predica audio a Pr. Ciprian Negreanu (Cluj) în Duminica a 28-a după 
Rusalii, la Pilda celor chemaţi la cină (2012): Să facem ceea ce putem 
pentru a ne lucra mântuirea, să nu ne căutăm scuze pentru ne-lucrare! 


În numele Tatălui, şi al Fiului, şi al Sfântului Duh. Amin! 





În această duminică, penultima înainte de Crăciun, se aminteşte întotdeauna de 
această pildă pe care o avem în Evanghelia de la Luca, cap. 14, dar o mai avem 
şi în Evanghelia de la Matei, în cap. 22. 


În Evanghelia de la Matei, această pildă este ultima dintr-un cuvânt aspru al 
Mântuitorului, aspru pentru iudei, pentru farisei, pentru cărturari, cuvânt care a 
pornit de la discuţia dintre EI şi farisei în Templu, când fariseii şi mai-marii 
preoţilor I-au spus: Cine Ţi-a dat Ție această putere? De unde ai Tu puterea să 
faci aceste lucruri? -adică să spui cuvânt în Templu, să răstorni mesele şi 
scaunele cărturarilor şi fariseilor, că ale lor erau, de fapt, pentru că profitul era al 
lor, deşi erau scaunele şi mesele schimbătorilor de bani şi ale vânzătorilor de 
porumbei. Cine Ţi-a dat Ție puterea aceasta să învii morţi, să faci minuni? Asta 
întrebau, de fapt: Cine eşti Tu? Şi Mântuitorul le spune: Vă voi răspunde dacă şi 
voi Îmi spuneţi ceva. Şi ei au zis: Da, spune. lar El a spus: Sfântul loan 
Botezătorul, botezul lui a fost de la Dumnezeu sau a fost de la oameni? Şi ei s- 
au gândit în mintea lor: Dacă zicem că botezul lui a fost de la Dumnezeu, el ne 
va zice: De ce n-aţi crezut în el şi de ce nu l-aţi urmat şi de ce nu v-aţi botezat? 
lar dacă zicem că de la oameni - erau sute de oameni acolo care priveau în 
pridvorul "Templului, un pridvor imens, construit în 66 de ani -, iar mulțimea o 
să sară pe ei şi o să-i omoare. De frica mulțimii, pentru că lumea ştia şi credea 
că loan Botezătorul este omul lui Dumnezeu, n-au avut îndrăzneala să zică cum 
că nu era de la Dumnezeu botezul lui loan. Şi atunci au zis: Nu ştim. ŞI EI a zis: 


Nici Eu nu vă zic cu ce putere fac aceasta. 


Ca să arate duplicitatea şi ipocrizia lor, şi a noastră, peste veacuri, a început un 
şir de pilde pe care le spune: pilda talanţilor, a lucrătorilor la vie, toate începute 
cu pilda celor doi fii, în care un om avea doi fii. Şi, ducându-se la cel dintâi, i-a 
zis: Fiule, du-te astăzi şi lucrează în via mea. lar el, răspunzând, a zis: Mă duc, 
Doamne, şi nu s-a dus. Mergând la al doilea, i-a zis tot aşa; acesta, răspunzând, 
a zis: Nu vreau, apoi căindu-se, s-a dus şi a lucrat. Cine a ascultat de tatăl său? 
Cel ce a zis că nu se va duce, dar până la urmă s-a dus. Şi le zice: aşa vor intra 
desfrânatele şi vameşii în Împărăţia Cerurilor, iar voi nu veţi intra. Le zice pe 
față: Voi, care aveţi cărţile, care le aveţi pe toate şi care în vorbă ziceţi: 
“Doamne, noi cu Tine suntem, noi facem ca Tine!...”, voi nu veţi intra, iar ei, 
care pe faţă ar părea că stau împotriva Legii lui Dumnezeu, desfrânatele, şi 
păcătoşii, şi vameşii, acestora le va părea rău, şi se vor întoarce, şi vor crede. 


Şi de aici începe acest şir de pilde în care vorbeşte în toate despre ipocrizia 
fariseilor şi a cărturarilor, despre mândria, despre lenevia lor - până la urmă a 
iudeilor, nu numai a fariseilor şi a cărturarilor - dar vorbeşte şi despre noi, 
toate lucrurile acestea sunt şi pentru noi! Atunci, acela era poporul lui 
Dumnezeu; acum, noi suntem poporul lui Dumnezeu, creştinii. Despre noi 
vorbeşte peste veacuri şi ne vădeşte anumite păcate care ne pândesc şi care ne-ar 





putea trage spre iad, spre îndepărtarea de Dumnezeu. Că iadul înseamnă 
neputinţa de a-L mai vedea pe Dumnezeu, de a-L mai cunoaşte pe Dumnezeu, 
de a-L mai dori şi iubi pe Dumnezeu. 


Şi ultima pildă pe care o spune Dumnezeu este aceasta, a chemării la cină, la 
Cina cea mare. Aşa se numeşte la Luca, iar la Matei este chemarea la nunta 
fiului de împărat. Este aceeaşi pildă cu două mici nuanţe diferite: una este 
nuntă, cealaltă - cină. Amândouă păstrează aceeaşi idee clară. Pildele au o 
urcare clară. 


Pornesc de la nunta fiului care este chemat să facă treabă: Du-te şi lucrează în 
via mea - adică în viaţa asta să lucrăm poruncile lui Dumnezeu, să facem ceea 
ce ne-a zis Dumnezeu - e urmată de pilda lucrătorilor la vie. Deci munca, 
osteneala, trece prin alte câteva pilde, cum e cea a talanţilor - deci e necesar să 
ne înmulțim talanții - şi sfârşeşte cu o seară, cu o cină, o nuntă - care 
întotdeauna se făcea seara. (Acum au apărut cele de zi, dar ele întotdeauna se 
făceau seara sau noaptea). Şi, chiar dacă se vorbeşte de nuntă sau de cină, ele 
vorbesc, de fapt, de un sfârşit: sfârşitul vieţii, al timpului, de momentul întâlnirii 
cu Dumnezeu la nunta cea mare la care suntem chemaţi, la nunta Fiului lui 
Dumnezeu, la care suntem chemaţi încă de la botez - noi fiind parte a nunţii nu 
numai ca invitaţi, ci ca miri şi mirese. Mirele cu noi Se leagă, cu noi Îşi leagă 
viaţa Sa, cu Biserica, cu noi, cei care compunem Biserica, cu fiecare suflet în 
parte. 


Şi, de fapt, [la] nunta aceea cu atât mai dureros pare refuzul celor care găsesc 
motive să nu vină, încât în subsidiar se înţelege că ei nu sunt invitaţi doar aşa, ca 
să participe şi ei la bucuria Stăpânului, nu sunt chemaţi doar aşa, printre invitaţi, 
ci ei sunt chiar mirii, sunt miresele, adică sunt aleşi la loc de mare cinste. Și ei 
găsesc, mai degrabă, altceva mai bun de făcut decât să se înfăţişeze şi să vină la 
nuntă, la care numai a fi chemat e cinste mare, darămite a fi şi mireasă împo- 
dobită şi curată şi frumoasă şi fecioară, cum Mirele ne face. 


Dar cu atât mai dureros e atunci când, ca la o nuntă când mireasa fuge şi nu vine 
sau altceva, se aude din neam în neam o aşa întâmplare. Ţin minte şi acum, 
bunicii îmi spuneam de nu-ştiu-câte neamuri în urmă când fiica unui boier a 
fugit cu un lăutar. Era ruşinea ruşinilor şi se ştia asta din neam în neam. Cu atât 
mai mult nevenirea în seara nunţii. 


Apar două cuvinte: poftiți şi chemaţi. Prima dată sunt pofiiți, li se spune 
dinainte că vor fi poftiţi, iar noi înţelegem, botezul este logodna. Chiar aşa se şi 
numeşte, logodirea duhului: Fă ca aceasta să fie lui logodirea duhului - adică i 
se dă inelul. Urmează nunta. Nunta este în Împărăţia Cerurilor. Noi, în perioada 
aceasta de la botez la moarte, suntem în logodnă cu Hristos. Și ştiţi cum 





perioada aceasta a logodnei e o perioadă de încercare, încă nu guşti din bucuria 
nunţii, că nu e nunta încă, nu sunteți căsătoriţi, dar sunteţi deja promişi unul 
altuia şi nu poţi să te mai uiţi în jur şi să te gândeşti că poate n-ai ales bine. Şi se 
pune inelul ca semn al logodnei, iar în ziua nunţii se împlineşte această logodnă. 
Şi la botez ni se spune că e o logodire a duhului. 


lar în Împărăţie va fi plinirea acestui inel de logodnă pe care l-am primit la 
botez, a acestei legături sufleteşti pe care am primit-o acolo, şi suntem chemaţi 
la marea nuntă a Fiului de Împărat cu noi - asta e dureros, cu noi este! lar a 
pierde acest scop absolut al vieţii, a ne găsi alte scopuri... [fraza neterminată]. 


Aşa cum, într-o logodnă care durează câteva luni, dacă mirele umblă după alte 
fete, să zicem, sau îşi pierde cu totul interesul pentru logodnică, nici n-o mai 
sună, nici nu-i mai vorbeşte, e dureros, nu?; şi nu se mai poate face nuntă. Că, 
dacă n-o mai suni pe logodnică vreo trei luni şi apoi apari şi tu la nuntă, n-o să 
păţeşti ca în Evanghelia de la Matei, când a venit cel fără haină de nuntă şi 
Stăpânul îi zice: Prietene, unde-ţi este haina de nuntă? Și este acolo un cuvânt în 
greceşte destul de greu de tradus care arată starea celui care nu are haina de 
nuntă, cuvântul înseamnă că n-a putut răspunde nimic, ca şi cum ar fi avut o 
botniţă la gură. În româneşte ar fi: ca şi cum şi-ar fi înghiţit limba. 


Stăpânul ceruse să fie chemaţi toţi, de pe uliţe, din intersecţii, de peste tot, să se 
umple casa şi au venit toţi. Şi printre cei chemaţi a venit şi unul fără haină de 
nuntă. Şi zice: Prietene, unde-ţi este haina de nuntă? lar acela tăcea de parcă şi- 
ar fi înghiţit limba, în sensul că n-avea nici un motiv, nici o explicaţie! Aşa cum 
un logodnic, după trei luni în care n-a sunat-o pe logodnică, nu l-a interesat, a 
petrecut în beţii, vine şi el la nuntă să o ia pe viitoarea lui soție, cred c-or să-l 
întâmpine toţi şi or să-i zică: prietene - are acelaşi înţeles ironic şi puţin rece, pe 
care-l are şi în pilda lucrătorilor tocmiţi la vie care sunt chemaţi unul la ceasul 
întâi, altul la ceasul al treilea, până la ceasul al unsprezecelea. Iar cel de la 
ceasul întâi a văzut că primeşte plata la fel, a zis: Dar nu se poate, eu am muncit 
mai mult, eu am dus zăduful zilei, mie mi-a fost greu! Cum să dai la toți la fel? 
Și stăpânul îi zice: prietene, n-a fost vorba aşa între noi? N-ai fost mulțumit pe 
cât ne-am tocmit? Nu cumva ochiul tău a devenit rău pentru că eu sunt bun? 
Aici prietene are acelaşi înţeles ironic, un fel de “Amice...!” Ştiţi că amicul nu 
este prietenul căruia să-i spui toate, e amicul de afaceri, de pahar, un cola- 
borator... Acesta e cuvântul pe care-l foloseşte stăpânul faţă de cel fără haină de 
nuntă: “Amice..., tu ce cauţi pe aici, tu, care zici că eşti de partea mea, dar nu 
eşti pregătit deloc de nuntă?“ 


Și ziceam că sunt două cuvinte: poftiți şi chemaţi. Prima dată li se spune 
dinainte celor care urmau să vină că sunt invitaţi, să fie pregătiți, adică logodna 
- sunteți chemaţi să vă uniţi cu Hristos, pregătiți-vă, că va veni vremea pofiirii. 





ŞI ei trebuiau să fie pregătiţi, erau chemaţi deja, pregătiţi de momentul în care 
trebuiau să fie poftiţi, dar toți găsesc motive ridicole! “Iartă-mă, am cumpărat 
un pământ şi mă duc să-l văd...“. Cum zicea înaltul Bartolomeu: păi cum te 
duci să vezi un pământ după ce l-ai cumpărat? Te duci să-l vezi după? Cine face 
aşa ceva? Nu te duci de zece ori înainte şi-l evaluezi şi-l măsori, cu topograf şi 
cu tot felul şi după aia îl cumperi? “ 


Am cumpărat cinci perechi de boi şi mă duc să-i încerce” - o minciună. Păi ce, 
atunci îi încerci? Cumperi o maşină şi după aceea o încerci? Mântuitorul spune 
special aceste motive ale lor, care sunt cusute cu aţă albă, pentru că nu sunt 
motive [reale], ci sunt nişte minciuni. 


Al treilea spune: “Femeie mi-am luat şi de aceea nu pot veni” - păi cum, dar 
tocmai că trebuie s-o scoţi la nuntă şi pe ea! Ce fac tinerii după ce se căsătoresc? 
Merg la toate nunțile şi la toate petrecerile la care sunt chemaţi, ies şi ei 
împreună, arată tuturor că sunt împreună. Era un motiv ăsta? Nu era un motiv 
deloc. Deci se vedea clar ca aceşti oameni nu erau pregătiți pentru nuntă. 


Fuseseră chemaţi, dar la momentul poftirii ei, de fapt, nu voiau şi găseau tot 
felul de motive de a spune nu - dar nişte motive atât de dureroase pentru stăpân, 
pentru că se vedea în spatele lor minciuna, se vedea ipocrizia, se vedea că pe ei 
nu-i interesează relația cu Mirele, nu-i interesează de stăpân, ei îşi văd de treaba 
lor, de viaţa lor. 


Dar să ştiţi că aceste cuvinte, chemaţi şi poftiţi, sunt şi pentru cei de la drumuri 
şi de la garduri. Că ar părea că cei care au fost chemaţi ulterior, săracii şi 
neputincioşii şi orbii şi şchiopii, ar fi aşa, de umplutură, însă, zic Părinţii, faptul 
că pe cel fără de haină de nuntă l-a întrebat: prietene, ce-i cu tine aici fără haină 
de nuntă? [asta] dovedeşte că şi aceşti oameni au avut un interval de pregătire. 


Adică, zice Sfântul Ieronim, au fost şi ei chemaţi şi s-au dus şi ei să se pregă- 
tească puţin, au încercat cum au putut şi au venit. Deci a fost şi pentru ei un 
interval între chemare şi poftire, nu a fost vreo nedreptate. Adică, dacă cei trei 
de la început, care au găsit tot felul de motive, cu pământul, şi boii, şi soţia, 
preînchipuiau poporul iudeu, ai zice că e o nedreptate că aceştia au avut timp, 
iar aceştia, ciungi, orbi, şchiopi, nespălaţi, nu contează, toţi au putut să intre la 
nuntă şi primeau tot, iar ceilalți nu au fost siliţi, ci au fost lăsaţi în păcatele lor, 
în urâciunea vieţii lor. Dar nu e nici o nedreptate, ci se ascunde în spatele 
cuvintelor Mântuitorului ideea că şi pentru aceştia, ciungi, şchiopi, orbi, 
Dumnezeu a lăsat un timp să-şi ia şi ei o haină de nuntă. Şi ziceau Părinţii că 
acestora, cu siguranță, li s-a cerut la măsura lor, dar măcar era haina lor cea mai 
bună. lar dacă ei ar fi fost nepăsători şi ar fi mers şi ar fi băut sau cine ştie ce-ar 
fi făcut până la momentul venirii lor la nuntă şi veneau tot în hainele alea 





murdare de afară, păţeau cum a păţit acesta, căruia 1 s-a zis: Amice, puteai, 
totuşi, să mergi în casa ta, aşa cum era ea, să te duci să-ți cureţi haina cum 
puteai... 


Dumnezeu cere la măsura fiecăruia. Adică aceştia puteau mai puţin, n-aveau 
avuţiile celorlalți, n-aveau posibilitatea să se pregătească de nuntă ca ceilalți, 
aveau mult mai puţin, hainele lor de nuntă cu siguranţă erau mult mai sără- 
căcioase, mai urâte, dar Dumnezeu nu-i dă afară şi nu-i socoteşte nevrednici de 
nuntă, că ei s-au pregătit la măsura lor. Dumnezeu cere la măsura noastră. 


Pregătise Dumnezeu această pildă cu pilda talanţilor, pe care o spusese înainte, 
ŞI în care unuia i s-au dat cinci talanţi, altuia trei, altuia unul şi fiecăruia i s-a 
cerut să muncească la măsura lui, adică nu i s-a cerut celui care a primit un 
talant să dea cinci talanţi. Deci nu i s-a cerut săracului să aibă haine de nuntă 
exact ca ale bogatului, ci i s-a cerut la măsura lui. Dar măsura aia i se cere, 
totuşi, omului. Adică din ce poţi tu, dă. 


Aşa cum un filosof [ateu, existențialist] spunea: Nu contează ce face lumea din 
Noi, ci contează ce facem noi din ceea ce a făcut lumea din noi. 


De exemplu, noi îi acuzăm pe părinţii, pe bunicii, pe strămoşii noştri că suntem 
sărăcăcioşi cu sufletul, speriaţi, nepregătiţi să luptăm, nu ni s-a spus despre 
darul credinţei, n-am ştiut, că am trecut prin perioada comunistă, că lumea a 
ştirbit mult din posibilităţile noastre de a fi oameni deplini, nu ştiu. Nu contează 
aşa mult ce a făcut lumea cu noi, ci contează ca din puţinul ăla, cât a rămas, că 
fiecăruia i-a rămas ceva, un talant are fiecare, acel ceva să-l înmulţeşti, şi să-l 
înmulțeşti la măsura ta. Nu ni se cere să facem cinci talanţi dintr-un talant, dar 
dintr-unul trebuie să mai faci unul. 


Aşa şi acestor săraci li se cerea ca, din puţinul lor, din sărăcia lor, să ia, totuşi, 
ce aveau mai bun, să se pregătească cum puteau mai bine. Nu intrau oricum la 
nuntă, ci urmau să meargă să se pregătească. Era şi pentru ei un timp între 
chemaţi şi poftiţi. 


Şi atunci înţelegem altfel de ce Dumnezeu îi spune acestui sărac intrat la nuntă 
fără haină de nuntă: Prietene, cum ai intrat aici fără haină de nuntă? Și pilda 
pare mai pe înţeles, nu pare nedreaptă; că ar părea nedreaptă la prima vedere şi 
pentru iudeii cărora părea că nu li s-a dat nici o şansă, şi pentru ceilalți, de care 
am putea să ne întrebăm cum ar fi putut intra la nuntă săraci şi orbi şi şchiopi, 
de unde să aibă haină de nuntă? Şi de aceea evanghelistul Matei spunea despre 
acela că tăcea de parcă şi-ar fi înghițit limba, adică nu mai avea nimic de 
răspuns, nu că-i era teamă de stăpân, ci chiar nu mai avea nici o explicaţie, nici 
o motivaţie. 





Aşa cum noi ne închipuim c-o să-l zicem lui Dumnezeu: “Doamne, eu aş fi 
făcut, dar....”. Când o să vedem ce puţin ne cere Dumnezeu, fiecare la măsura 
noastră, şi noi puţinul ăla nu l-am făcut, zicând că oricum cine ştie ce vrea 
Dumnezeu să fac, că El vrea să fac lucruri mari, că El e oricum Stăpân 
neîndurător care seceră de unde n-a semănat şi treieră de unde n-a vânturat şi n- 
am ce să fac... Şi tot timpul ne ţinem cu aceste gânduri de tristeţe şi deznădejde, 
că noi suntem slabi, că nu suntem ca sfinții din vechime, că nu putem face 
lucrurile acelea, şi atunci trăim aşa, de pe o zi pe alta, cu nădejdea că Dumnezeu 
va avea, totuşi, milă, chiar dacă eu nu fac nimic. Şi atunci s-ar putea să auzim ca 
în pilda talanţilor cum zice Dumnezeu: Slugă vicleană şi leneşă, de ce ai ascuns 
talantul? De ce n-ai făcut ceva, puţinul pe care puteai să-l faci? Ai zis despre 
Mine că sunt Stăpân aspru care seceră de unde n-a semănat...? Adică asta nu e o 
cale de urmat. 


Și să ştiţi că foarte dese sunt gândurile astea în minţile noastre şi unii chiar au 
holde întregi de astfel de gânduri şi le cultivă şi vă îndemn să le scoateţi, să 
pliviţi aceste gânduri din mintea voastră şi să le scoateţi afară. Ideea asta că “nu 
pot” sau “nu ştiu ce-as putea face” şi acuzele astea nesfârşite la adresa 


părinţilor, la adresa societăţii, al adresa unor oameni care ne-au făcut rău, care 
au greşit cu ceva faţă de noi, şi noi ne găsim motivații o viaţă întreagă să stăm 
nefăcând nimic sau nesporind cu nimic, pentru că am fost traumatizaţi, sau 
loviți, sau că părinţii au fost aşa, sau că fraţii, sau copiii... Şi pentru asta tu să 


nu sporeşti, să nu faci ceva, să nu le uiţi... 


Cele din urmă uitându-le, cum zice Sfântul apostol Pavel, spre cele dinainte să 
tindem. Adică să vezi ce poţi să faci cu ceea ce ai. Şi mai mult decât a face ceva, 
lui Dumnezeu Îi place să vrei! Să încerci! Chiar dacă tu nu reuşeşti. Vrea 
Dumnezeu să te găsească în această osteneală. Că, până la urmă, El împlineşte, 
EI dăruieşte, EI desăvârşeşte ceea ce vrei tu să primeşti sau ceea ce ai vrea să 
ajungi. Dar EI vrea să vadă voinţa ta, osteneala, strădania, că vrei, că nu te laşi; 
cazi de mii de ori, te ridici de mii de ori şi încerci din nou. 


De aceea Dumnezeu îi spune Sfântului Antonie cel mare, când ajunsese la un fel 
de stare de akedie, la un fel de tristeţe şi nu lucra nimic, stătea doar și se ruga, 
atât de puțină mâncare folosea încât nu avea nevoie, puţinii pesmeţi pe care îi 
avea îi ajungeau cu lunile şi atunci nu avea pentru ce să muncească. Şi atunci 
stătea şi se ruga neîncetat, singur-singur. Şi a intrat într-o stare de plictiseală, de 
învârtoşare sufletească; şi s-a rugat mult lui Dumnezeu: De ce, Doamne? De ce? 
Ajută-mă cumva! Și Dumnezeu i S-a descoperit şi un înger a luat chipul său, al 
lui Antonie, şi i-a arătat cum să facă. Şi stătea îngerul Jos şi împletea nişte coşuri 
ŞI se ridica în picioare şi se ruga cu mâinile ridicate la cer; apoi iar se aşeza la 
lucru, apoi iar se ridica. Şi i s-a spus: Munceşte şi roagă-te. Roagă-te şi 
munceşte. Fă ceva! Fă! Omul a fost făcut şi să muncească. Şi s-a bucurat 





Antonie şi a început să facă aşa şi a ieşit din starea de tristeţe, de plictiseală. Şi 
i-a spus îngerul la sfârşit: Fă aceasta şi te mântuieşte. Şi folosea mântuieşte ca 
pe un fel de verb la prezent continuu, ca şi cum mântuirea e ca respirația, 
continuă, nu respiri o dată şi gata, nu mai trebuie să respiri. Adică mântuirea e o 
lucrare continuă! 


Mântuirea nu e ca o ştachetă pusă sus şi ai ajuns la ea sau te ridica Dumnezeu şi 
gata, te-ai mântuit. Ci mântuirea e o lucrare, e un fel de-a fi, e o aşezare a 
sufletului, un fel de a te poziționa faţă de Dumnezeu, un fel bun de a-L chema şi 
de a-l cere ajutorul şi de a lucra tu în sprijinul acestei chemări. 


ŞI aşa ne spune şi nouă Dumnezeu: Tu străduieşte-te cu puţinul pe care-l ai, fă 
ceea ce poţi face. Roagă-L pe Dumnezeu pentru ceea ce nu ai. Și aşa am putea 
şi noi să cădem, crezând că Îl rugăm neîncetat pe Dumnezeu să ne dea ce nu 
avem, dar noi nu facem nimic. Dar trebuie să şi faci ceva, să te osteneşti tu cu 
puţinul pe care-l poţi face. Şi iar încerci să faci cu puţinul tău ce poţi, şi iar cazi, 
şi nu reuşeşti, şi iar te rogi: Doamne, ajută-mă! Şi iarăşi încerci să faci, şi iar 
cazi, şi iar zici: Doamne, ajută-mă! Dacă te va găsi Dumnezeu în această oste- 
neală, te va mântui. Adică starea ta de mântuire pe care o ai atunci când 
continuu te ridici spre Dumnezeu va deveni veşnică, desăvârşită, fără putinţa de 
a ne mai întoarce în cădere şi în depărtarea de Dumnezeu. Aceasta o doreşte 
Dumnezeu de la noi. Aceasta ne scoate din starea de plictiseală, de tulburare, de 
frică, în care suntem. 


Este una dintre pildele care ne îndeamnă să lucrăm cum ştim şi cu puţinul pe 
care-l avem. lar dacă nu facem asta, chiar dacă ne-am rugat mult... Sau atunci 
când e să facem ceva, neîncercând cât de puţin sau abandonând, gândindu-ne că 
oricum am mai căzut de nu-ştiu-câte ori într-o încercare şi n-avem ce face, că 
suntem răi oricum şi continuăm să fim răi - ei, asta nu-l place lui Dumnezeu! Îi 
place dacă tu ai încercat de şapte ori până atunci, să mai încerci de o sută de ori 
până seara. Şi, de o sută de ori căzând, de o sută de ori Dumnezeu te va ridica. 
Şi de o sută de ori Dumnezeu va primi aceste căderi ale tale ca pe nişte cununi, 
până la urmă, ca pe nişte lupte ale tale cu tine însuţi. Şi minunea cea mare este 
că, atunci când omul nu se lasă, nu deznădăjduieşte şi tot încearcă, Dumnezeu îl 
ajută să biruiască. Tot mai mult. Dar cu cât nu încerci şi încerci să te fereşti de 
aceste situaţii, să te ascunzi sau să răspunzi dur, n-ai ieşire. N-au ieşire nici 
ascunderea din faţa ispitelor - pentru că ispitele oricum vor veni şi diavolul 
oricum te va găsi cu ispitele lui, în tot felul de situaţii, tot te va scoate în fața 
unor ispite şi încercări - nici starea în care zici că oricum sunt aşa, spun ce-mi 
vine pentru ca aşa îmi vine. Nici una dintre aceste două situaţii nu au ieşire spre 
Dumnezeu, sunt mortale, murim în lumea aceasta. Singura soluţie este aceasta: 
încercarea neîncetată! Nici măcar biruinţă, ci încercare. Ai încercat din nou, şi 





din nou, și din nou! Te-ai rugat la Dumnezeu: Doamne, ajută-mă! Şi iarăşi 
încerc. 


Dar eu cred aşa: nu cred că vreunul dintre noi va ruga nici de şapte ori cu 
stăruință pe Dumnezeu pentru ceva bun şi se va osteni şi să nu primească până 
la urmă. Sau măcar să primească primele semne ale biruinţei, primele semne că 
a reuşit ceva. A reuşit în prima lună să nu mai înjure aşa de urât, de exemplu. În 
a doua lună, să nu mai înjure deloc. Dar să se ostenească, să încerce în fiecare 
ZI, să nu-şi piardă nădejdea, să încerce iar - la [lupta cu] orice păcat. 


Și, dacă un om se osteneşte, cred că, aşa cum ziceau Părinţii: De va încerca un 
om să ţină poruncile, în şase luni va ajunge la măsuri dumnezeieşti. Unii ziceau 
într-o zi, de dimineaţa până seara. Dar în osteneală, nu cred că vor trece şase 
luni până ce omul îşi va curăța orice păcat dacă face lucrul acesta, dacă tot 
timpul se pune înaintea lui Dumnezeu, dacă vrea cu toată stăruința să facă asta. 
Cade din nou, se ridică din nou. Nu-şi pierde nădejdea. Toată virtutea omului e 
să nu piardă nădejdea. 


Predica Pr. Ciprian Negreanu la Pilda celor poftiţi la cină (2013): “Pacea 
rea” a plafonării duhovniceşti şi a obişnuinţei obraznice cu Dumnezeu. 
Credinţa se dovedeşte în lucrarea de fiecare zi a “celor mici” 


În numele Tatălui şi al Fiului şi al Sfântului Duh. Amin. 


Suntem în a 28-a duminică după Rusalii, duminică în care ne amintim şi de 
strămoşii după trup ai Mântuitorului nostru lisus Hristos, dar ne amintim şi de 
această pildă spusă de Mântuitorul nostru lisus Hristos, de data aceasta citită din 
Evanghelia de la Luca din capitolul 14. Ea apare şi mai detaliată în Evanghelia 
de la Sfântul apostol şi evanghelist Matei în capitolul 22. Aici apare doar ca 
într-un fel de sinteză, deşi se insistă asupra anumitor părți ale pildei mai mult 
decât în Evanghelia de la Matei. 


Aţi auzit de această pildă, aceasta de la Luca. De obicei, în mintea noastră se 
unesc cele două pilde, povestite de cei doi evangheliști, şi noi o ştim în general 
într-un amestec. În Evanghelia de la Matei se spune aşa: un om a făcut o nuntă - 
nu zice de cină, cum zice Sfântul apostol Luca - ci un împărat a făcut nuntă 
pentru fiul său. Şi i-a chemat la nuntă pe cei care erau chemaţi de mult şi acum a 
trimis strigare după ei: Veniţi, toate sunt gata, nunta este pregătită, veniţi la 
nunta fiului meu! Şi cei care de mult erau chemaţi au găsit tot felul de motive şi 
de explicaţii să nu vină şi chiar unii dintre ei au îndrăznit să-i lovească pe 
trimişii care veniseră să-i cheme, iar pe unii dintre trimişi, dintre cei care 





veniseră să-i cheme la nuntă, chiar i-au omorât. Şi, supărându-se stăpânul, 
cetatea acelora a ars-o şi pe ei i-a ucis. Şi după aceea a chemat la nuntă pe cei 
care până atunci nu erau chemaţi, de la marginea drumurilor, de la încrucişări, 
care erau ciungi, şchiopi, orbi, betegi şi i-a chemat la nuntă sa şi aceştia au 
venit, chemaţi de solii împăratului. lar la nuntă, când s-au adunat toţi, a venit 
stăpânul să vadă pe cei chemaţi la nuntă şi, venind acolo, a văzut pe unul care n- 
avea haine de nuntă şi i-a zis: Prietene, tu ce faci aici? Şi acela nici n-a putut să- 
şi deschidă gura să spună ceva şi împăratul a poruncit să fie legat de mâini şi de 
picioare şi aruncat în întunericul cel mai din afară. Aceasta e pilda de la Sfântul 
apostol şi evanghelist Matei. 


Sfântul apostol şi evanghelist Luca o spune mult mai pe scurt, dar dă mai multe 
detalii despre cei care refuză să vină la nuntă. În mare, Sfântul apostol şi 
evanghelist Luca spune: un om a făcut cină şi seara a chemat pe cei chemaţi la 
cină, pe cei care dinainte erau chemaţi, şi le-a spus: Cina este gata, veniţi să 
mâncăm împreună. Şi aici dă mai multe detalii Sfântul apostol şi evanghelist 
Luca. El spune că unii şi-au cerut iertare şi au zis: Nu pot să vin, îmi pare rău, 
pământ mi-am luat şi mă duc să-l văd, altul a zis: Îmi pare rău, cinci perechi de 
boi mi-am luat, mi-am cumpărat acum, mă duc să văd cum lucrează, să-i încerc, 
şi altul a zis: M-am căsătorit, soție mi-am luat, nu pot veni. Şi stăpânul, 
mâniindu-se, nu spune ca Sfântul apostol şi evanghelist Matei, nici că o parte 
din soli au fost bătuţi sau ucişi, nici că stăpânul s-a mâniat şi a ars cetatea celor 
care n-au răspuns, ci spune că stăpânul, supărându-se cumva pe cei chemaţi că 
n-au venit, a trimis pe solii săi, pe trimisul său, peste tot unde se găseau 
oamenii, care până atunci nu fuseseră chemaţi, care nu erau pregătiţi pentru 
chemarea la nuntă - pentru că acestora, despre care vorbim, de mult li se spusese 
şi trebuiau să fie pregătiți în clipa când urmau să fie chemaţi. Şi au chemat 
oamenii de la marginea drumurilor, de la încrucişările drumurilor, de obicei 
unde stau oamenii ciungi, şchiopi, orbi, care stăteau să cerşească, oricine care a 
fost găsit pe drum a fost chemat la nuntă. Şi, tot nefiind destui, a poruncit să se 
mai ducă să mai adune şi pe alţii: Chemaţi-i, forţaţi-i să vină la nuntă, chiar 
spune: Forţaţi-i să vină la cină, să se umple casa mea. Şi se umple casa şi se 
termină această pildă a Mântuitorului cumva cu această morală, dacă o putem 
numi morală, că iată dintre cei chemaţi dinainte nu va intra nici unul la nuntă, 
iar cei care nici nu ştiau că sunt chemaţi şi care nu fuseseră chemaţi, iată, vor fi 
la nuntă. 


N-o să insistăm pe diferenţe, pe detalii, ci aş vrea foarte mult, nu să insist, ci să 
scot în relief şi să ne folosim noi, sufleteşte, de acest lucru: că, iată, cei care 
fuseseră chemaţi şi aleşi dinainte n-au intrat, iar cei care nu fuseseră aleşi 
dinainte, nici chemaţi special dinainte, au intrat. De ce s-a întâmplat acest lucru? 
La prima vedere ar părea o nedreptate. La prima vedere, dacă ar trebui să 
generalizăm, să ne gândim la mântuire, pentru că, până la urmă, cina cea mare, 





nunta, este chemarea la Împărăţie, chemarea la nunta Fiului de Împărat, a 
Mântuitorului nostru lisus Hristos, chemarea la viaţă veşnică. Dacă ar trebui să 
ne privim şi pe noi din perspectivă aceasta, ai zice: păi noi, cei chemaţi de 
dinainte, din neam în neam, strămoşi, moşi şi strămoşi chemaţi la nunta Fiului, 
atunci, dacă ar fi după pilda aceasta şi dacă am privi-o aşa, mai tăios, noi ar 
trebui să nu ne mântuim, că noi suntem chemaţi mai demult, iar alţii care poate 
n-au ştiut, nici n-au ştiut că se numesc creştini, nici nu s-au lăudat cu asta, vor 
descoperi credinţa şi vor veni cu toată râvna la credinţă şi, iată, aceştia vor fi 
primiţi, iar noi, care suntem din neam în neam creştini, s-ar putea să rămânem 
afară. Pe de o parte este adevărat, dar despre altceva, cred că asupra altui lucru 
vrea să ne atragă Mântuitorul atenţia în pilda aceasta. 


Există o patimă la noi, oamenii - la toţi oamenii, nu la neamul nostru, la toţi 
oamenii, la neamul omenesc - este o patimă îngrozitoare: aceea că până să 
ajungă într-un loc se osteneşte, face multă osteneală. Până să intri la facultate, te 
osteneşti mult, te străduieşti. Până să-ți iei diploma de facultate poate că te 
străduieşti. Până să devii doctor, inginer, ce vrei tu să devii, te străduieşti mult, 
te osteneşti. Dar, după ce ajungi la pragul acela pe care ţi l-ai dorit... Sau ce să 
zicem, să zicem din viaţa duhovnicească: până să ajungi la Paşti, cât te 
străduieşti, până să ajungi la Crăciun, dintre cei cu râvnă, cât încearcă, câţi ţin 
Postul, câţi se ostenesc! Şi după ce ajung la pragul acela, e un fel de delăsare, un 
fel de nepăsare, ideea că eşti deja ales, eşti deja înăuntru, eşti deja în ceea ce ţi- 
ai dorit, e la îndemâna ta ceea ce ţi-ai dorit, e la îndemâna ta ceea ce vrei, 
oricând poţi să întinzi mâna şi să rezolvi. Dar [de acum] de ce să mă consum? 
De ce să mă străduiesc peste măsură? De ce să mă mai străduiesc cum m-am 
străduit până acum? 


Aşa se întâmplă şi în căsătorii, în sensul că în ce chip şi cât de frumos îşi 
cucereşte tânărul iubita, câte scrisori de dragoste, câte poezii, câte flori, în ce 
chip vrea s-o uimească! Şi, după ce se căsătoreşte, toate pier. Aşa şi invers: 
soţia, iubita, în ce chip vrea cumva să-i arate tot ce are ea mai frumos, tot ce are 
ea mai frumos în sufletul ei, în gândul ei, iubitului ei! Şi, după ce se căsătoresc, 
parcă toate acestea pier. Şi aceasta face parte din aceeaşi patimă. 


Aşa se întâmplă şi în monahism de multe ori, adică osteneala celui care vrea să 
intre, vrea să fie asemenea monahilor, vrea să îmbrace haina monahală, cât de 
mare este, şi cât de mult se osteneşte! Şi, după ce intră, de multe ori - de multe 
ori, nu totdeauna, şi de multe ori şi nu totdeauna şi la căsătorie - intervine un fel 
de plictiseală o putem numi, un fel de akedie, de nepăsare. Dar care cred că-şi 
are obârşia în această părere că gata, acum deja eu sunt ales, deja sunt aici. Mi- 
am dobândit ceea ce am dorit, nu mai am pentru ce să lupt. Este undeva în 
spatele gândurilor noastre această siguranţă. Siguranţa aceasta care distruge 
totul. Un fel de siguranţă că ceea ce trebuia să fac am făcut, acum totul e la 





îndemână, acum e o joacă să rezolv restul. Până atunci mă pot distra, până 
atunci mă pot linişti, până atunci mă pot odihni, până atunci pot face ce vreau. 


Şi în viaţa duhovnicească şi, mai ales, în viaţa creştină se întâmplă acelaşi lucru. 
Faptul că te-ai întors la credinţă, faptul că ai o anumită regulă în care trăieşti, o 
regulă pe care o ţii, n-o ţii, cum o ţii, dar ţi se pare că eşti în această regulă a lui 
Dumnezeu, a Bisericii, a credinţei. După ce poate, ani şi ani de zile, nu ai fost în 
această rânduială, ai avut poate o întoarcere cu multă bucurie, dar, după ce 
începi să ţii o rânduială, începi să ţi se pară că eşti în Biserică: doar mă duc 
duminică de duminică, doar mă rog zilnic cât de puţin, doar fac ăia şi cealaltă, 
din fiecare poruncă mi se pare că ţin şi aia şi aia şi cealaltă, deci nu sunt străin 
de porunci. Când ţi se pare că ai ajuns la acest prag începe un fel de obişnuință 
obraznică cu Dumnezeu, cu noi, cu ceilalți, un fel de siguranţă că sunt deja 
înăuntru. Nu se poate să mă lepede Dumnezeu. Eu sunt aici, eu sunt în Biserică, 
cu sunt în mâna Lui, eu sunt în Casa Lui, sufletul meu e neîncetat în faţa Lui, 
acum, că mă rog, că nu mă rog, că pun iarăşi suflet cât am pus vreodată, că mă 
străduiesc, că plâng în spovedanie cum am plâns vreodată, că... asta nu mai 
contează aşa de mult. Sunt aici în Casa Lui, asta contează. Aşa ne vine nouă 
gândul să ne spună. 


Or pentru această obişnuinţă obraznică, pentru această „linişte rea”, cum Sfântul 
Nicodim Aghioritul spunea: Mai bine un război bun, decât o pace rea. Asta-i o 
pace rea. Pacea pe care o aveau şi fecioarele neînţelepte rămase afară cu 
candelele împreună cu cele înțelepte şi care nu au strâns untdelemnul, au stat 
degeaba afară, au stat degeaba așteptând Mirele. Că şi noi toți de aici, din 
biserică, cel puţin în vorbă Îl aşteptăm pe Mântuitorul, cel puţin în declaraţii, 
declarativ noi ÎL aşteptăm pe Dumnezeu, Îl aşteptăm să vină în viaţa noastră, ÎL 
aşteptăm pe EI şi la înfricoşătoarea şi A doua Venire, dar Îl aşteptăm pe EI şi să 
ne întâlnim cu EI la sfârşitul vieţii noastre. Toţi Îl aşteptăm, dar unii sunt 
înţelepţi şi unii mai puţin înţelepţi. Durerea este că cei care sunt mai puţin 
înţelepţi, sau nebuni, cum zice Scriptura şi suntem, cred că mai mulţi dintre 
aceştia noi, cădem în această nepăsare, adică e destul că-L aşteptăm, destul că 
viaţa noastră cumva s-a agăţat de Biserică, s-a agăţat de credinţă, s-a agăţat de 
toate, s-a atins de toate poruncile, exact cum făceau acele cinci fecioare. Acum 
ce să mai facem în plus? Şi uităm că trebuie să umplem candelele noastre. 


Aşa şi aici, celor trei categorii de oameni, celor trei invitaţi, le era destul că 
fuseseră invitaţi, deja faptul că fuseseră de mult invitaţi şi se socoteau aleşi 
speciali - cum şi noi suntem invitaţi şi aleşi speciali ai lui Dumnezeu, să intrăm 
în Împărăţie - asta le dăduse destulă odihnă şi destulă pace încât să nu vină. Şi 
noi zicem: “Ei, dar pe noi, dacă ne-ar chema, noi am lăsa totul şi ne-am 
duce!...” Nu-i chiar aşa. De fapt, refuzul lor descrie sau dezghioacă o patimă pe 
care o avem toţi, aceea că, luându-ne cu treburile lumii şi neţinându-ne strâns de 





Dumnezeu şi neavând râvna aceea pe care ar trebui s-o avem tot timpul pentru 
Dumnezeu, nu numai până cucereşti, până ajungi în Biserica lui Dumnezeu, 
până te căsătoreşti, până intri în monahism, până ajungi medic, până... şi după 
aceea să cazi într-un fel de plictiseală, că deja sunt şi gata, nu mai trebuie nimic 
altceva. Dacă am continua să hrănim şi să ajutăm acea râvnă dumnezeiască pe 
care Dumnezeu o doreşte s-o avem şi acum, nu numai până să ajungem în Bise- 
rică, nu numai până ne-am acomodat la toată rânduiala Bisericii şi, dacă am face 
aşa, dacă am avea această râvnă, atunci de-abia am putea să ne numim creştini, 
sau pe calea creştinilor, pe calea lui Dumnezeu, pe calea căutării lui Dumnezeu, 
atunci de-abia am putea să ieşim din tagma celor care sunt chemaţi, dar nu sunt 
aleşi. Pentru că aceşti trei au fost chemaţi, dar nu au fost aleşi. 


Şi, ziceam, ei au o patimă, un păcat pe care îl avem şi noi, acela că până una- 
alta, au zis aceştia: suntem chemaţi! Probabil era mare lucru să fii chemat la 
nunta fiului de împărat, e mare lucru, era mare lucru să fii chemat la cina unui 
om avut, mare, dar până una-alta s-au luat cu treburile lor şi au uitat încetul cu 
încetul, a uitat zi de zi să pună pe primul loc chemarea şi în al doilea rând 
celelalte treburi. Şi au început să pună pe primul loc celelalte treburi ale lor. 


Unul şi-a pus pe primul loc relația cu soţia, cu ceilalți, cu prietenii, cu rudele, că 
în spatele relaţiei cu soţia, în spatele acestui argument al acestui om e relaţia cu 
oamenii, împătimirea de oameni, de lume în general, legătura mai mare şi mai 
vie şi mai importantă cu ceilalți decât cu Dumnezeu. Adică patima pe care o 
punem cu sufletul nostru pentru ceilalți şi mai ales pentru cei apropiaţi, rudeniile 
noastre, decât pentru Dumnezeu. 


În spatele celui cu vitele, cu boii, nu întâmplător zice de cinci perechi, adică de 
cele cinci simţuri care sunt în pereche majoritatea dintre ele, urechile, ochii, 
nasul, cele cinci simţuri, adică cei care sunt împătimiţi de lumea aceasta la 
nivelul simţurilor, la nivelul lăcomiei, la nivelul dorințelor de a avea câte un 
lucru cât mai comod, o casă cât mai liniştită. La nivelul acesta al simţurilor, 
încetul cu încetul ne prindem cu sufletul tot mai mult de partea asta, a 
simţurilor, şi uităm că suntem chemaţi la o împărăție mult mai importantă, mult 
mai valoroasă decât Valea Plângerii acesteia, decât vremea aceasta a plângerii, 
decât locul acesta care, oricât de mult l-am împodobi şi oricât de mult l-am 
orna, tot Valea Plângerilor rămâne şi tot loc de trecere şi tot cort care va pieri. 
Că locuitori în corturi suntem, călători în deşert, adică vremelnic suntem pe-aici. 
Tot ce facem aici, oricât de bine e făcut, tot cort rămâne, că se dărâmă ca un cort 
mai devreme sau mai târziu şi, până la urmă, se dărâmă cortul trupului nostru, 
oricât investim în el, oricât facem. Cum zice Mântuitorul: Şi cine de pune 
mintea lui va putea să-şi crească trupul cu un cot? Deci nu poţi să faci mare 
lucru, nu poţi să schimbi firea ta, să transformi omul, din om mic în om mare 
aşa, tu, de voia ta, să-l faci supraom, să-l faci eu ştiu ce, cine ştie ce, să-l faci 





etern, să iei puteri minunate. Nu poţi, omul tot atât rămâne, cât 1-a dat 
Dumnezeu, atât rămâne, oricât credem noi şi ne iluzionăm că s-ar putea să 
investim în om, să investim în simţuri, să investim în ceea ce suntem noi, şi să 
facem din om ceva mai presus de om. Nu! Omul va rămâne tot om. 


Că toţi vor binele, ştiţi, toţi vrem binele, toţi, pe oricine îl întrebi zici: “Crezi în 
Hristos?*, “Cred în Hristos“. Şi de aici şi de pe stradă, încă şi de pe stradă, cred 
în Hristos. “Ce-ţi doreşti tu mai mult în sufletul tău aşa?“, “Să mă mântuiesc“. 
Până la urmă, dacă îl iei la bani mărunți pe orice om, recunoaşte oricine că “Da, 
da, vreau să mă mântuiesc“. Până la urmă, dincolo de aşteptările mele din viaţa 
aceasta, de oamenii la care ţin, de, eu ştiu, avuţiile la care nădăjduiesc, de 
cariera la care sper, “Da, vreau să mă mântuiesc” zice oricine, oricine zice asta. 
Dar, de la recunoaşterea asta şi de la cuvântul acesta până la faptă e cale lungă. 


Problema e că în aşteptarea noastră zi de zi, clipă de clipă, de a merge la cina 
cea mare, de a merge la nunta fiului de împărat, uităm sau ne prindem sufletul 
aşa de mult de cele ale veacului acestuia încât, în momentul când vom fi 
chemaţi - şi aici e pericolul! - în momentul în care vom fi chemaţi, nu vom 
putea răspunde! Noi avem impresia că putem să ne prindem cât vrem cu sufletul 
de cele ale veacului acestuia, că în momentul când vom fi chemaţi, gata, 
răspundem. Nu! Aici, cumva, dă de veste sau dă un semnal de alarmă mare 
pilda, pe care, de fapt, Dumnezeu ni-o dă. Semnalul de alarmă cel mare pe care 


ni-l dă pilda este că, în momentul când vom fi chemaţi, dacă nu suntem pregătiți 
zi de zi, şi nu punem pe primul loc acest lucru, că Dumnezeu e pe primul loc, şi 
chemarea Sa este pe primul loc, şi după aceea pe al doilea loc şi celelalte - nu 
trebuie excluse celelalte, nu trebuie demonizate celelalte, nu trebuie socotite 
murdare, întinate, eu ştiu, ale diavolului, nu, toate îşi au rostul lor, şi cele ale 
veacului acestuia, şi casa în care stai, şi cariera pe care o ai, are şi ea rostul ei, şi 
toate ţi le dă cumva Dumnezeu. 


Nimănui n-a zis Dumnezeu, decât acelui tânăr bogat: Du-te, vinde-ţi casa ta, dă- 
o săracilor şi vino şi urmează-mi mie. N-a zis Martei şi Mariei şi lui Lazăr. N-a 
zis nimănui, adică n-a cerut lucruri mai presus de puterile lor. Deci nu era rea în 
sine casa oamenilor. Nu ne cere Dumnezeu să vă lăsaţi casele voastre. Nu are 
nimic Dumnezeu cu casele voastre şi cu casele noastre. N-are nimic cu trupul 
nostru, nu urăşte trupul omenesc, nu vrea să-l mortifice cu forța, să-i facă rău, că 
de aceea doar le-a făcut bine tuturor celor care au venit la EI. N-a venit unul să 
zică: “Sunt bolnav, Doamne, vindecă-mă!” şi EI să fi zis: “Bine îţi este, trupul 
ăsta păcătos trebuie să sufere...” . N-a zis nimănui. Adică n-are nimic cu trupul 
nostru Dumnezeu. Și l-a vindecat. [...] 


Dar ceea ce poate deveni mortal pentru suflet este ca acestea să captiveze şi să 
prindă sufletul mai mult decât Dumnezeu şi chemarea Sa. Şi aici e pericol 





pentru noi. Şi aici cumva trebuie să fie o luptă de zi cu zi. De fapt, până la urmă, 
credinţa adevărată este biruinţa credinţei vii, şi a pune pe Dumnezeu pe primul 
loc în fiecare zi, mai mult decât toate celelalte, decât cele ale veacului acestuia. 
În fiecare zi. Această mică biruinţă, a credinţei de a pune pe Dumnezeu pe 
primul loc în fiecare zi înaintea celorlalte, această mică biruinţă de fiecare zi a 
credinţei este adevărata credință; ca în fiecare zi, până la sfârşitul zilei, tu să 
reuşeşti să-L pui pe Dumnezeu pe primul loc şi după aceea pe toate celelalte. Şi 
porunca Lui şi cuvântul Lui să fie totuşi pe primul loc şi după aceea toate 
celelalte. Şi toate aceste mici biruinţe de fiecare zi fac marea biruinţă. Şi pe tine, 
în orice zi te va chema Dumnezeu, să poţi zice: “Da, Doamne, iată eu aici sunt. 
Porunceşte şi voi face“, adică să poţi ca Isaia, să poţi ca proorocii să stai 
înaintea lui Dumnezeu drept, aşteptându-L. 


Asta-i aşteptarea pe care o cere Dumnezeu. Nu cercetând neapărat Scripturile, 
să numeri cine ştie când va veni, cum va veni, nu o aşteptare temporală a 
sfârşitului lumii sau să-ţi descopere ţie Dumnezeu în ce clipă vei muri, ca să ştii 
când să te pregăteşti în ziua de..., la ora de.... Nu! Nu la asta ne cheamă 
Dumnezeu şi nu asta-i treaba noastră, deşi mulți îşi pierd vremea cu asta, ci 
biruința de fiecare zi a credinței împotriva necredinței, a lui Dumnezeu 
împotriva celor ale veacului acestuia. Această mică biruinţă de zi cu zi înseamnă 
adevărata aşteptare a lui Dumnezeu. Cine poate să facă aceasta, nu cu ruşine Îl 
aşteaptă pe Dumnezeu, nu cu groază, nu cu frică, ci ÎL aşteaptă cu drag. Pentru 
că în fiecare zi el deja a dat războiul, a dat biruinţa, a dat lupta aceasta pe care, 
de fapt, a dat-o Avraam atunci când, dacă Dumnezeu a poruncit - şi aceasta 
poate-i o extremă, e un lucru colosal ce a făcut Avraam atunci, că a putut să 
zică: Bine, Doamne, dacă tu porunceşti ca pe fiul meu, propriul meu şi singurul 
meu fiu să-l aduc jertfă, aşa voi face. Şi între porunca lui Dumnezeu şi voia lui, 
şi pornirea lui firească de tată şi de om, a ales totuşi porunca lui Dumnezeu. Şi a 
făcut această alegere. Noi nu suntem puşi în faţa unor alegeri aşa de grave. |...]. 
De aceea şi Avraam este la măsurile acestea şi în sânul lui vrem să ne aşezăm 
când vom merge, pentru că lui i s-a cerut mult, dar i s-a şi dat mult, şi nici nui 
s-a luat copilul până la urmă. 


Alegerile noastre sunt mult mai mici, sunt mult mai domestice, între Dumnezeu 
şi cele ale veacului acestuia. Nici nu ni se cere să lăsăm casele noastre, nici nu 
ni se cere să lăsăm treburile noastre, carierele noastre, nici nu ni se cere să lăsăm 
cu totul lucrurile noastre. Dar, dacă ni se cere la un moment dat, s-o şi putem 
face. Şi zi de zi, clipă de clipă, aşa cum Dumnezeu zice: Dacă vă vor căuta într- 
un oraş, mergeţi în celălalt - fereşte-ţi viaţa şi tot ce ţine de ea, fereşte-ţi-o cât 
poţi. Nu zice “Dacă vă vor căuta într-un oraş, ieşiţi în faţă şi lăsaţi-vă ucişi...” 
Nu. Mergeţi în celălalt. Dar zice la un moment dat: Dar va veni vremea şi vor fi 
unii dintre voi care vor fi daţi morţii. Deci vor fi şi dintre cei care, fără să şi-o 
dorească ei în mod special, ci pentru că vor fi prinşi şi nu vor avea altă cale 





decât aceasta, de a da mărturie şi a muri pentru Hristos. Aşa şi aici, poate va fi, 
va veni vremea şi poate va da Dumnezeu şi asemenea încercări. Poate va trebui 
să renunți la ai tăi, dar astea sunt situaţii foarte rare. 


Dar cred că cel care şi-a exersat zi de zi această lepădare de sine şi de micile lui 
plăceri pentru Dumnezeu, sau de voia lui, de liberul lui arbitru, de alegerile lui, 
de aşa-zisa lui personalitate mai mult decât de plăceri - că oricum Dumnezeu ne 
va da multe bucurii. Cel ce şi-a exersat în fiecare zi reuşind, a exersat această 
luptă, şi a ales pe Dumnezeu în locul micilor lui libertăţi pe care şi le-ar fi dorit 
în clipa aia, mici, foarte mici, şi a reuşit să biruiască în multe zile, astfel, pe 
sine, şi să biruiască şi lumea, acela va putea, şi dacă Dumnezeu îl va chema la 
lucruri mari să facă aceasta, să dea această luptă şi să biruiască. 


Cel ce n-a făcut acest exercițiu zi de zi, nici la lucrurile mari să nu se pregă- 
tească sau să nu creadă că va face şi va rezolva el atunci, că poate mulți avem 
ispita aceasta că “Eh, nu pot eu acum, nu prea pot să-mi zic rugăciunile, nu prea 
pot să mă gândesc la Dumnezeu, nu prea pot să dăruiesc jumate din ce mănânc 
că-i trebuie cuiva şi nu-mi vine să dau nici măcar jumate, nici un sfert, nu prea 
pot să fac asta, nu prea pot să fac cealaltă, dar dacă va veni vremea să dau 
mărturie şi să fiu chiar martir, voi fi!...” Avem această iluzie că atunci, în clipa 
aia eu îmi voi dovedi adevărata credinţă şi, cumva, tot ce am putea noi face şi 
toată râvna noastră se ascunde: “Ei, da, când va veni clipa aceea, o să-l 
dovedesc eu lui Dumnezeu. Dar până atunci nu mă opresc, nu renunţ la nimic, 
sunt mic, sunt zgârcit, sunt rău, sunt băgăcios, izbucnesc repede, sunt nervos, 
sunt mânios, dar nu mă pot abţine acum, dar dacă va fi cazul, mă abţin şi un an, 
dacă va fi cazul şi-mi va cere Dumnezeu...!“* Dar Dumnezeu acum îţi cere! Nu 
atunci. 


Dumnezeu îţi cere lucruri mici, astea de acum, dar tu cumva ÎL ispiteşti pe 
Dumnezeu zicând: “Ei, să-mi dea mie lucrurile mari atunci când ar trebui eu să 
ştiu, să stau un an tăcând de dragul lui Dumnezeu. Să stau un an suportând cine 
ştie ce acuze şi hule de dragul lui Dumnezeu. E, aşa să-mi ceară Dumnezeu şi 
atunci să aud eu că-mi cere Dumnezeu lucrul ăsta sau să simt eu că-mi cere 
Dumnezeu şi voi face. Dar acum, la micile mânii, la micile supărări, la micile 
dărnicii pe care ar trebui să le fac, acum nu pot.” Şi îmi găsesc motive acum, la 
astea mici să nu fac, că o să le fac eu pe cele mari. Asta e o mare minciună! 
Dumnezeu, de fapt, îţi cere acestea mici. Şi în lupta această mică şi în biruinţele 
acestea micuţe te dovedeşti, de fapt, mare. 


Şi, într-un fel, ÎI şi ispitim pe Dumnezeu că va fi când va fi... Că tu nu-l dai lui 
Dumnezeu nici o şansă, nu faci nici un bine, iar Dumnezeu cu ce să te mân- 
tuiască, prin ce? Ce ai făcut tu bun pe pământ? Şi atunci îţi va dă şansa să-ţi 
dovedeşti adevărul cuvântului. Şi, la o vreme oarecare, vor veni, poate, boli 





grele, necazuri, despărţiri, ispite, încercări foarte mari: “Ei, acum dovedeşte, că 
ai zis că la vremuri foarte grele vei face şi vei drege! E momentul mărturisiri, fă 
acum!Dacă n-ai putut la cele mici, măcar fă la cele mari. Recuperează totul într- 
o clipă!“ Şi ştiţi că atunci cădem aproape totdeauna la cele mari. Nu ştiu dacă a 
fost cineva care să nu le facă pe cele mici şi zilele să le piardă una câte una şi să 
nu facă nimic, dar la cele mari să fie biruitor şi adevărat luptător al lui Hristos. 
N-am cunoscut încă un asemenea om. Poate or fi şi din aceştia, dar nu vă 
îndemn să mergeţi pe calea aceasta, e o mare înşelare. Chiar dacă ţi se dă 
momentul mărturisirii celei mari, tu, ca un om care e atât de obişnuit cu păcatul, 
nu te iluziona că n-o să cazi. Un om care nu s-a obişnuit cu binele nu va face 
binele în vremea grea. Pentru că făcând binele sporeşti binele, aducând lumina 
sporeşti lumina, urcând clipă de clipă spre Hristos vei ajunge la EI. 


Părintele Arsenie Boca era foarte dur cu cei care se amăgeau aşa. Şi spunea că, 
de obicei, noi dăm vremea frumuseţii şi tinereţii noastre lumii şi nu luptăm 
pentru Hristos, iar la sfârşitul vieţii, când zicem că e vremea să ne dovedim 
martiriul, mărturia în faţa lui Hristos, puterea, vioiciunea, hotărârea, te duci cu o 
grămadă de hârburi la Dumnezeu, pentru că atât va mai rămâne din fiinţa ta, din 
tot ce ai fost tu, cu grămada asta de hârburi, de oale sparte, te duci tu să rezolvi 
treburile. Dar nu mai rezolvi nimic. Poate în tinereţe, la maturitatea ta, puteai să 
faci ceva; acum nu mai poţi face nimic. Şi de ce să Se mulțumească Dumnezeu 
cu drojdia, după ce tu vinul cel bun l-ai dat la toată lumea? În bunătatea Lui, 
poate Dumnezeu va accepta asta din partea unora, dar să nu mergem pe 
asemenea gânduri. 


lată, fecioarele neînţelepte nu ne dau un asemenea sfat. Ele au zis să meargă 
repede să cumpere untdelemn, dar n-a mai fost vreme. Şi drojdia pe care au 
adus-o ele şi aşteptarea lor n-a fost plăcută lui Dumnezeu şi nu le-a mai primit şi 
le-a zis: Nu vă cunosc pe voi. La acest cuvânt: Nu vă cunosc pe voi, să nu 
ajungem noi! 


Dumnezeu să ne ajute, să ne întărească. 





Revelația adevăratei fericiri şi împliniri a vocației omului versus “cultura 
căderii” acestei lumi - Omilia ;;..„părintelui Nichifor Horia la Duminica 
sfinților strămoşi: “Să stăruim în a cere mila lui Dumnezeu pentru noi şi 

pentru lumea biruită de nefericire şi deznădejde” 


Predica Arhim. Nichifor Horia (laşi) la Duminica a 28-a după Rusalii, a 
Sfinţilor strămoşi ai Domnului (2011): 


Iubiţi credincioşi, în această duminică facem pomenirea Strămoşilor după trup 
ai Domnului nostru lisus Hristos, duminică ce ne pregăteşte în mod deosebit 
pentru înţelegerea tainei Naşterii Mântuitorului din Fecioară şi ne pregăteşte să 
înţelegem cum să trăim aceasta, cum să păstrăm aceste daruri duhovniceşti pe 
care le avem de dobândit în toată viaţa noastră de creştini. 


Facem pomenirea Sfinţilor Strămoşi, începând de la Adam, Noe, Avraam, 
Moise, până la Mântuitorul Hristos pentru ca să înţelegem că în toţi noi găsim 
modele şi pildă de grăire cu Dumnezeu, de lucrare a voii lui Dumnezeu şi că, 
prin fiecare din ei, Dumnezeu a împlinit lucrarea mântuitoare a omului, acea 
făgăduinţă, acel prim legământ pe care îl face celor căzuţi din Rai, Adam şi Eva, 
amăgiţi fiind de diavol, dar şi de pofta lor însăşi. Le face acest prim legământ că 
vor zdrobi capul diavolului şi această zdrobire nu va fi fără ajutorul lui Dumne- 
zeu, care EI Însuşi ia asupră-Şi slăbiciunea omului. 





Vorbeam de legământ pentru că un prim legământ îl vedem făcându-l Dumne- 
zeu cu Noe după potop. Şi însuşi potopul, înfricoşător pentru noi, potop care nu 
este pomenit doar în Vechiul Legământ, ci şi în multe alte religii - Upanişadele, 
Istoria lui Ghilgameş - care, vedeţi, toate acestea leagă în amintire un fapt 
istoric, un fapt înfricoşător: potopul arată dreptatea lui Dumnezeu şi ne între- 
băm: cum dreptatea lui Dumnezeu poate să rabde moartea deopotrivă a celor 
vinovaţi şi a celor nevinovaţi?, pentru că cei care au pierit la potop au fost, 
desigur, şi copii şi copii mici, care nu aveau conştiinţa păcatului. Dreptatea lui 
Dumnezeu este tot o manifestare a iubirii pentru cei ce cred, pentru cei ce vor să 
trăiască binele, pentru că dreptatea lui Dumnezeu nu înseamnă altceva decât o 
separare terapeutică între bine şi rău, ca atunci când omul cu durere trebuie să 
îşi cauterizeze o parte stricată a mădularului, dar o face cu durere pentru că 
numai astfel poate într-adevăr să biruiască lucrarea răului în trupul său. 


Tot astfel, dreptatea [intervenţia că judecata a] lui Dumnezeu în istorie, dar şi în 
viaţa noastră, este un semnal că răul ne cuprinde ca neam, ca oameni sau pe 
fiecare din noi, atunci când judecata lui Dumnezeu se manifestă ca o criză în 
viaţa noastră, printr-o durere trupească sau sufletească; o criză prin care 
Dumnezeu ne anunţă că trăim greşit, că ne-am îndepărtat, că viaţa noastră nu 
înseamnă doar o siguranţă sau un confort în această lume sau ceea ce credem 
noi că este vrednic de dorit, ci înseamnă lucrarea în veşnicie a înţelegerii dra- 
gostei lui Dumnezeu şi răspunsul la această dragoste şi că viaţa noastră este 


mult mai mult decât cele pe care le făptuim pe pământ. 


lată că cei care au înţeles acest lucru şi care au grăit cu Dumnezeu, precum Noe, 
au fost cei prin care Dumnezeu a lucrat mântuirea neamului omenesc. Nu numai 
ei înşişi au avut o lucrare specială cu Dumnezeu, ci prin ei Dumnezeu a lucrat 
mântuirea întregului neam omenesc. lată, prin Noe se izbăveşte întreaga ome- 
nire afundată în păcat precum în apele ce au nimicit trupurile celor ce uitaseră 
pentru ce trăiau. Şi Dumnezeu împlineşte un legământ cu noi. Semn al acestui 
legământ este curcubeul - cei care aţi citit istoria potopului vă amintiţi de lucrul 
acesta - legământ care urmează celui făcut Evei şi lui Adam celui căzut, 
legământ care avea să culmineze cu însăşi naşterea Mântuitorului Hristos, cu 
întruparea Lui din Fecioară. Apoi prin Moise şi prin toţi Strămoşii, până la 
Maica Domnului - scurtând această listă, deşi la fiecare am avea de vorbit 
îndelung - pentru că prin Maica Domnului vedem că se împlineşte dorul de 
curățire şi de izbăvire al întregului neam omenesc. 


Cea pe care o numim pururea fericită şi prea nevinovată, şi este, a fost fericită 
pentru că, în întâlnirea cu Dumnezeu, este o fericire pe care n-o cunoaşte omul 
în nici o poftă, în nici o slavă din această lume şi în nici o siguranţă pe care o 
poate avea în această lume. Este împlinirea vocației omului de a se întâlni cu 
Dumnezeu, de a înţelege dragostea lui Dumnezeu şi de a crede acestei iubiri. 





Maica Domnului este cea care a crezut până la capăt atunci când, la primirea 
Veştii celei Bune, a zis: lată roaba Domnului, fie mie după cuvântul tău! 


Naşterea Mântuitorului Hristos este desăvârşirea legământului lui Dumnezeu cu 
omul. Dacă Vechiul Legământ, dat lui Moise pe Sinai, cuprindea poruncile prin 
care omul să-şi călăuzească minimal viaţa spre a nu se sălbătici, spre a nu trăi ca 
animalul, spre a nu se sfâşia unii cu alţii, Noul Legământ al Domnului nostru 
lisus Hristos vădeşte adevărata primire a primului, vădeşte chemarea desăvârşită 
la care suntem chemaţi - a fi asemenea lui Dumnezeu. Pentru că spune Aţi auzit 
- şi acest aţi auzit se referă la primul Legământ - că s-a zis: Să iubeşti pe 
aproapele tău şi să urăşti pe vrăjmaşul tău. Dar Eu zic vouă: lubiţi pe vrăjmaşii 
voştri, binecuvântaţi pe cei ce vă blestemă... Acest dar, adversativ, nu înseamnă 
altceva decât că, de când s-a dat primul cuvânt din Vechiul Legământ, acesta s-a 
dat nedesăvârşit pentru că omul era neputincios în a înţelege şi a împlini cu- 
vântul lui Dumnezeu. 


Dacă Dumnezeu ne dă un Nou Legământ, dacă Dumnezeu Se naşte din 
Fecioară, o face pentru că ne-a dat puterea şi avem puterea să împlinim acest 
cuvânt şi îl vom împlini înțelegând că, prin întruparea Lui, Dumnezeu S-a 
apropiat de om pentru ca omul să se apropie cu nădejde, cu credincioşie de 
Dumnezeu. Şi, dacă în Noe întregul neam omenesc a primit un legământ, dacă 
în Maica Domnului întreg neamul omenesc s-a apropiat de Dumnezeu şi, prin 
noi, dacă vom stărui a încheia legământ de pocăință cu Dumnezeu, legământ de 
a face voia lui Dumnezeu, cum şi spunem în rugăciunea Tatăl nostru: Facă-se 
voia Ta, atunci Dumnezeu va lucra nu numai mântuirea noastră, ci lucrare de 
sfinţenie cu tot omul. 


Şi iată, noi nu putem în această lume să ne gândim mărginit doar la mântuirea 
noastră, doar la noi înşine, însăşi pocăinţa noastră este o pocăință a lumii întregi, 
patimile care ne copleşesc, care ne războiesc, gândurile rele şi poate şi gândurile 
bune care ne sfâşie într-o hărţuială de zi cu zi, toate acestea nu sunt numai ale 
noastre, ci ale fiecărui om în parte şi omul are de dus această luptă nu numai cu 
el însuşi, ci înțelegând că rugăciunea lui trebuie să fie rugăciunea pentru tot 
omul ce se luptă cu acele patimi. Te lupţi cu lăcomia sau cu minciuna ce şi-a 
făcut loc vreodată prin gura ta sau cu invidia sau cu orice altceva, sufletul tău va 
trebui să înţeleagă şi să pună în rugăciune pe toţi cei ce sunt zdrobiți de aceste 
patimi, pe cei ce nu înţeleg încă puterea acestor patimi de a-i îndepărta de la 
sensul adevărat al vieţii. Aşa cum orice ar vrea să ajungă pe o cetate de refugiu 
din vârf de munte, dar unii se rătăcesc prin hăţişuri şi ştii că se primejduiesc şi 
atunci, cel ce însuţi duci greutatea drumului şi asprimea lui, trebuie să fii nu 
numai disperat să ajungi la cabana de mântuire, de izbăvire, ci să îi cuprinzi şi 
pe cei ce nici măcar nu văd acea cabană şi nu ştiu că este un drum de izbăvire. 





Un Sfânt Părinte [Arhimandritul Sofronie Saharov - n.n.] spunea că toată 
civilizaţia şi cultura acestei lumi este o cultură a căderii, pentru că prea puţin ne 
vorbeşte despre acest liman al liniştirii care este Biserica şi în care Dumnezeu 
ne vorbeşte de puterea adevărului şi a iubirii. Cultivăm în lumea noastră slava 
deşartă şi poftele din ce în ce mai rafinat, căutând, pe măsura progresului 
tehnologiei, tot mai multe mijloace de a le dobândi, din ce în ce mai rafinat. 


Iată, cuvântul lui Dumnezeu rămâne viu şi lucrător în inimile noastre că în 
această lume singură liniştire şi fericire pe care o vom avea este aceea că 
putem să-L cunoaştem pe Dumnezeu. Nu în chip magic, nu Ssuperstițios, nu 
forțând prin fel de fel de tehnici o întâlnire cu Dumnezeu, ci în sinceritatea 
inimii, împlinind cu hotărâre poruncile Lui, împotrivindu-ne patimilor ce ne 
Stăpânesc, egoismului şi mândriei din noi înşine, lucrând atent la slobozirea 
de tot răul, care e viclean, se strecoară în sufletul nostru precum şarpele în 
Rai, care S-a strecurat cu cuvânt viclean în pacea încredinţată de Dumnezeu 
lui Adam şi Evei, pace care venea din legătura de încredere. Hristos S-a 
întrupat şi S-a născut pentru ca noi Să restabilim această legătură de 
încredere şi de pace, să ştim că Dumnezeu în fiecare clipă este aproape de noi 
şi că, şi în acest timp atât de încărcat de răutate și de minciună şi de slavă 
deşartă, putem să Îl cunoaştem, putem nu doar să dăm slavă Naşterii Lui şi să 
ne bucurăm de ea, ci şi, precum Noe şi Avraam şi Moise, să încheiem în 
fiecare zi legământ de înnoire, legământ de pocăință, legământ de izbăvire a 
lumii întregi. 


Să ne ajute Dumnezeu ca, privind la Strămoşii ce au crezut încă dinaintea 
întrupării lui Hristos desăvârşit, noi, astăzi, având în faţă atâta nor de mărturii, 
cum spune Sfântul apostol Pavel, având chipul vieţii lor celei sfinte, să stăruim 
în a cere mila lui Dumnezeu pentru noi şi pentru lumea biruită de nefericire şi 
deznădejde, să cerem lui Dumnezeu ca nimic din pofta şi slava acestei lumi să 
nu ne oprească în a înţelege lucrarea pe care Dumnezeu, odată începută, vrea să 
o desăvârşească cu noi şi cu oamenii. 


Dumnezeu să ne ajute şi perioada de post care a rămas să ne fie pregătire cu 
luare aminte şi înţelegere a întâlnirii pe care o avem, desăvârșită în aceste zile 
de bucurie, cu Domnul nostru lisus Hristos. Amin. 





Îndreptăţirile lenei duhovniceşti şi refuzului lui Dumnezeu. Importanţa 
decisivă a mediului, familiei şi prietenilor pentru viaţa duhovnicească 

Duminica a XXVIII-a dup Rusalii - Pilda celor poftiţi la cină - Predica 
părintelui Dosoftei (Mănăstirea Putna) - 13 decembrie 2015: 


Transcriere (de la min. 5:50): 


[...] Am dori să spunem câteva cuvinte despre două dintre aspectele pe care le 
putem înţelege din cele citite în această Evanghelie - despre atitudinea aceasta 
de îndreptăţire şi despre conţinutul îndreptăţirilor de astăzi, despre ce fel de 
îndreptățiri era vorba. 


Cele trei îndreptăţiri sunt graduale; ele cresc cumva în intensitatea motivelor şi 
arată cum se dezvoltă patima îndreptăţirii, atât la nivel personal, al fiecărui om 
în parte, cât şi la nivelul unei întregi comunităţi. 


Primul spune că şi-a luat ogor, al doilea este altul, distinct, dar putem să-l 
vedem şi pe acesta la o altă vârstă, când ogorul i-a rodit şi el a câştigat mai mulţi 
bani şi de acum poate să-şi cumpere cinci perechi de boi, nu una singură, iar al 
treilea e iarăşi distinct, dar îl putem înţelege ca pe o a treia vârstă, în care omul 
s-a aşezat, cum s-ar spune, la casa sa, şi-a făcut o casă cu tot ce-i trebuie şi de 
acum îşi întemeiază o familie. 





Sunt, aşadar, trei vârste diferite şi de fiecare dată răspunsul este neascultarea 
chemării lui Dumnezeu şi îndreptăţirea cu motivele acelei vârste. Şi asta ne 
arată că lipsa binelui, dacă nu o facem într-un punct, nu dispare, ci se întăreşte 
în noi o dată cu vârsta, dar şi cu creşterea pe scara socială. 


De exemplu, dacă un profesor nu se străduieşte să fie bun acolo, la orele lui, el 
nu va fi bun nici dacă va fi pus diriginte, nici dacă va ajunge director de şcoală, 
deşi poate ar vrea să fie bun, însă, pentru că nu s-a pregătit de la început, nu are 
putere să facă ceea ce trebuie mai târziu. 


Sfântul loan Gură de Aur spune că toţi aceştia sufereau de lene în cele duhov- 
niceşti. Ei nu lucrau cele duhovniceşti. Şi aşa este, aceasta o constatăm în viaţa 
noastră când lenea în cele materiale, dar şi, mai uşor şi mai fin, lenea în cele 
duhovniceşti, ne-o scuzăm cu fel de fel de motive. Şi am spus că mai ales în 
cele duhovniceşti pentru că acestea sunt mai greu de făcut şi în faţa conştiinţei 
trebuie să găsim motive mai părut profunde pentru a ne masca această lene. 


De exemplu, o lene în cele duhovniceşti este lenea de a nu ne spovedi şi atunci 
când cineva ne întreabă: “De ce nu te spovedeşti?“, răspunsul de multe ori este: 
“Pentru că şi preotul are păcate, ştiu eu...” Este doar un pretext, o îndreptăţire 
că cea de astăzi, pentru că în realitate nu mă spovedesc pentru că nu vreau să fac 
marele efort lăuntric de a mă smeri şi de a mă spovedi. Nu suport cu adevărat 
să-mi crape obrazul de ruşine pentru cutare sau cutare lucru al meu, pentru că 
sunt aşa şi aşa, nu suport să-mi deschid adâncul sufletului cu negrelile lui, cu 
sensibilitatea lui şi, în general, nu suport să mă încred în altcineva decât în mine, 
să mă încredinţez, să mă deschid cu totul unui altul. Aceasta înseamnă lene în 
cele duhovniceşti, aceasta va fi situaţia şi către Hristos. Pentru că cine crede în 
cuvintele Mântuitorului Hristos înţelege clar că EI a rânduit spovedania spre 
iertarea păcatelor la un preot, care e om, şi nu a spus că va trimite îngeri să-i 
spovedească pe oameni. lar acest om care este preotul este mai mult decât un 
înger când spovedeşte, el este chipul lui Hristos. 


Ori altă îndreptăţire care se aude des în perioada postului: “De ce nu posteşti?” , 
“Fi, nu sunt ca alţii care postesc, dar sunt răutăcioşi şi au alte păcate.“ Adică, 
cumva: “Eu nu postesc de păcate, dar îmi înfrânez răutatea şi alte lucruri...” În 
realitate, însă, adevărul este că nu postesc pentru că mi-e greu şi-mi găsesc 
motive; acesta, de exemplu. Cât de banal pare, dar, în realitate, nu pot să mă 
stăpânesc pe mine să nu mănânc de dulce, iar apoi găsesc alte motive ca să nu 
recunosc această nestăpânire. 


Ori tot ceva specific vremii noastre în general, nu numai acestei perioade: “De 
ce nu te opreşti din desfrânare?“, şi un răspuns obişnuit: “Ştii, pentru mine con- 
cepțiile astea, castitatea celor necăsătoriți şi fidelitatea celor căsătoriți sunt 





învechite. Trăim alte vremuri acum.” Nu este aşa deloc. În realitate, acest 
răspuns ascunde faptul că persoana nu vrea să se oprească pentru că nu este 
capabilă să facă efortul uriaş de a se elibera din patima desfrânării care o 
stăpâneşte. Doar găseşte motive, altele decât acesta adânc al persoanei sale. 


Tot aşa ne amăgim cu false îndreptăţiri atunci când aşteptăm de la societate, 
începând cu cei din imediata noastră apropiere, altceva, bine adică, când noi nu 
facem binele. Este o amăgire să credem că, dacă noi nu ne străduim să trăim cu 
Dumnezeu, vom putea avea parte de o familie, de prieteni împreună cu care să 
trăim cu Dumnezeu. Căci cine se aseamănă se adună. Şi ne vom aduna cu cei 
asemenea nouă. Şi e o amăgire să aşteptăm, dacă noi şi familia noastră, prietenii 
noştri, nu trăim cu Dumnezeu, să avem parte de un sat, de un oraş, deo 
societate care să trăiască cu Dumnezeu. lar asta ne va durea, pentru că cei care 
nu trăiesc cu Dumnezeu fac foarte mult rău celorlalți. Cu ştiinţa lor sau fără 
ştiinţa lor, cu voia lor sau fără voia lor, dar ne vor face rău. 


Al doilea aspect despre care am dorit să spunem astăzi câteva cuvinte este legat 
de conţinutul acestor îndreptățiri. Mântuitorul a ales din zona cea mai apropiată 
omului, din zona casei, a familiei, din mediul acesta familial cel mai strâns, cel 
mai intim omului. Şi nu este întâmplător, pentru că acesta joacă un rol foarte 
important în ceea ce priveşte credința omului şi modul în care el răspunde la 
chemarea lui Dumnezeu şi relaţia cu Dumnezeu. În trecut, oamenii care L-au 


trăit pe Hristos au ştiut să-L trăiască şi în familie şi cu prietenii şi au ştiut să facă 
şi o societate cu rânduieli şi aşezări şi legi şi reguli şi instituţii care să favorizeze 
viaţa omului în Hristos, viaţa personală. Şi societatea întreagă îl influenţa pe om 
să trăiască cu Hristos, societatea în care trăia şi pe care o moştenise, primise 
moştenire concepţia de viaţă de la strămoşii lui. Această influenţă a societăţii se 
păstrează, indiferent de ceea ce influenţează ea. Cel mai mult înţelegem atunci 
când vedem cât de mult se imită oamenii celebri dintr-un film ori cântăreți, 
hainele pe care le poartă ori numele pe care le au, imediat sunt copiate de 
oameni care n-au nici o legătură personală cu ei, dar care, văzându-i des sau 
apreciindu-i dintr-un motiv sau altul, încep să-i imite. 


Am spus că popoarele creştine şi poporul nostru au trăit acest mod de viaţă 
comunitar cu Dumnezeu. Până astăzi, în vorbirea noastră o mulţime de cuvinte 
au exact sensurile sau îşi păstrează unul din sensurile din Noul Testament. Când 
folosim cuvântul “vameş” şi nu ne referim exact la un om care stă acolo la 
graniţă, ci la un om oarecare, sensul este exact acela din pilda vameşului şi a 
fariseului şi pe aceasta o cunosc cu toţii, chiar dacă nu au citit-o explicit în Noul 
Testament. 


Și alte lucruri, nu numai acesta, al cuvintelor, ci marile lucruri ale vieţii erau 
înţelese în această perspectivă. De unde ştia poporul că un copil este un dar al 





lui Dumnezeu? Pentru că de atâtea ori a ascultat Lăsaţi copiii să vină la Mine, că 
a unora ca aceştia este Împărăţia Cerurilor. Ori a auzit că Cine va sminti pe unul 
dintre aceştia mici, mic se va chema. Ori ştia de rugăciunile părinților Maicii 
Domnului ca s-o dobândească ori ale părinţilor Sfântul loan Botezătorul. Făcea 
parte din înţelegerea deplină pe care o primea de când se năştea şi copilărea cu 
alții şi simţea că este prețuit ca un dar al lui Dumnezeu pentru familie, dar şi 
pentru toţi. Astăzi, altă concepţie poate n-a înlocuit-o cu totul, dar se luptă s-o 
înlocuiască şi cine nu-i atent la această luptă poate fi lesne cuprins: copiii sunt 
priviți de multe ori ca o povară pentru înlăturarea cărora se poate orice, chiar a 
le fi luată viaţa. 


Ei bine, acest mediu general al societăţii şi mediul acesta al unei familii care 
trăia în Dumnezeu a făcut pe om să fie familiar cu Dumnezeu. În sute de ani s-a 
făcut aceasta, nu dintr-o dată. S-a format o cultură publică, o civilizaţie a trăirii 
cu Dumnezeu care a ușurat omului familiaritatea cu El. În epoca aceasta, care 
nu a început acum 25 de ani, nici în 1945, ci cu mult înainte, s-au produs nişte 
răsturnări care în istoria civilizaţiilor sunt cunoscute, teoretic. Din materia pusă 
în slujba omului, a mântuirii omului, s-a inversat şi s-a pus omul în slujba 
materiei. 

Când omul îşi cumpăra un ogor mai demult făcea milostenie şi mereu făcea 
milostenie din acel ogor; era un firesc al lui, nu putea să conceapă altfel. Când 
muncea pentru el, îşi împrumuta animalele şi la un vecin mai sărac sau ducea şi 
aceluia ceva, carul, căruţa, fără să-i ceară bani. Casele celor trei de astăzi care 
L-au refuzat pe Dumnezeu, familiile lor, se îmbogăţiseră de curând - un ogor, 
animalele acelea - ori se realizase o familie. Dar ei nu se îmbogăţiseră în 
Dumnezeu. Pe când fiecare pas făcut în construcţia vieţii noastre ar trebui să fie 
şi o îmbogăţire în Dumnezeu. 


În vreme de cumpănă, de cernere, de prigoană, atunci cei ce se sfințesc se 
sfințesc prin mărturisire. Prin mărturisirea credinţei, printr-o mucenicie 
oarecare. Dar în vreme de pace - cât de cât, căci niciodată nu e deplină pace 
pentru credincioşi - în astfel de vremuri omul se sfinţeşte construind. Con- 
struindu-şi viaţa, grupul de prieteni, familia, construind în sens duhovnicesc. Şi 
dacă această construire a vieţii noastre nu se face în mod conştient, împreună cu 
Dumnezeu, în Dumnezeu, pentru Dumnezeu, deci dacă nu realizăm un mediu 
potrivit pentru noi, o familie, prieteni potriviţi, atunci în mod automat, obli- 
gatoriu, fără să ne propunem explicit, ne aflăm într-un mediu nepotrivit şi ne 
dezvoltăm în mod nepotrivit. 


În trecut, de exemplu, la fântâni se puneau icoane spre a păzi izvorul de acolo şi 
curăția lui; pe dealuri, la intersecţii, se puneau cruci şi, bineînţeles, se purtau 
acasă şi la gât. În perioada comunistă, mai ales în Rusia, unde a fost mai greu 
decât la noi din punct de vedere al credinţei, unii oameni, care erau persoane 





publice, nu puteau să ţină la vedere în casă icoane, dar le ţineau într-un dulap, 
pe care-l deschideau când erau singuri şi se rugau sau doar dacă aveau un vizi- 
tator credincios de încredere. 


Aşa a fost atunci, dar, într-o formă sau alta, noi nu putem trăi ortodox fără 
icoană şi cruce. Aceasta nu se schimbă, indiferent de epocă, indiferent de ceea 
ce este în afară. Şi, dacă nu reuşim într-o cât de mică vecinătate a noastră, într- 
un cât de mic grup, în casa noastră să avem o icoană şi o cruce, atunci noi nu 
putem să trăim ortodox. Un astfel de mediu, dacă nu-l avem trebuie să-l cerem 
de la Dumnezeu. Să cerem a avea prieteni credincioşi, cei care vor să-şi 
întemeieze o familie să ceară de la Dumnezeu să-şi întemeieze o familie în care 
să se străduiască împreună să trăiască cu Dumnezeu. Pentru că acest mediu - 
prietenii, viitoarea familie - sunt daruri de la Dumnezeu şi ele trebuie cerute. 
Câtă putere dă familia fiecărui membru al ei, şi bărbatului, şi soției, şi copiilor, 
căci căldura familiei este unică; aici e odihna, aici e puterea şi inspirația şi 
motivaţia pentru a lucra în afară. Dar, mai mult decât atât, familia este mediu 
duhovnicesc. Dacă este mediu duhovnicesc, este bine. lar dacă nu este, atunci 
este foarte greu. Şi, desigur, în continuare rudele, dar, mai ales, prietenii. Căci şi 
legătura dintre noi şi prieteni, din dragostea dintre noi, poate să conţină, să 
poarte Duhul lui Dumnezeu dacă fiecare în parte şi împreună ne străduim să fim 
cu Dumnezeu sau poate să nu-L poarte dacă fiecare în parte şi toți împreună 
suntem înstrăinaţi de Dumnezeu. 


În primul rând, însă, iubiţi credincioşi, primul loc unde putem fi cu Dumnezeu 
sau ÎL putem respinge, îndreptăţindu-ne, este inima omului. “Ogorul” acesta pe 
care primul, cel care a refuzat, îl cumpărase, este ceea ce avem fiecare înainte de 
orice altceva. Avem un suflet care este creat de Dumnezeu, distinct de Dumne- 
zeu, dar nu pentru a fi antagonic cu Dumnezeu, ci pentru a fi într-o comuniune 
iubitoare cu Dumnezeu. Şi de aceea inima este prima care trebuie cultivată în 
sensul să răspundă chemării lui Dumnezeu. De aici pleacă toate. Căci inima se 
cultivă cel mai mult, în ceea ce priveşte legătura cu Dumnezeu, prin Biserică. 


Cine-L va refuza pe Hristos din legătura cu un preot, cine-L va ocoli pe Hristos 
din Liturghie, acela mai repede şi cu uşurinţă şi cu nebăgare de seamă, poate 
chiar fără să ştie deloc, ÎL va refuza şi din viaţa de zi cu zi. Căci mai greu îi va fi 
să-L recunoască pe Hristos în împrejurările vieţii, concrete, decât să recunoască 
pe Mântuitorul Hristos care Se arată în Sfintele Taine şi în sfintele slujbe mult 
mai limpede, mult mai direct. Începutul căderii este doar atât: absenţa de la 
biserică. Nu trebuie să facem un anume rău, ci pur şi simplu lipsă de la biserică 
este suficientă ca să ne îndrepte pe un drum al căderii. 


Un alt lucru care hrăneşte inima noastră în Dumnezeu este rugăciunea, căci cum 
poate fi cineva familiar cu cineva cu care nu vorbeşte?; iar rugăciunea este 





vorbire cu Dumnezeu. Şi, în sfârşit, pentru că este vremea aceasta, a postului, 
şi totodată o vreme de iarnă în care treburile sunt mai puţine, foarte mult se 
cultivă sufletul nostru în relaţia cu Dumnezeu prin citirea Sfintei Scripturi şi 
a Vieţilor Sfinţilor. Nu doar pentru a afla despre Dumnezeu, ci şi pentru a 
deprinde modul de a fi al lui Dumnezeu, gândul Lui, modul în care El 
lucrează în omenire. 


Sfinţii apostoli L-au cunoscut cel mai bine dintre oameni. Cum ştim noi cum L- 
au înţeles, ca să-L înţelegem şi noi? Citind scrierile Sfinților apostoli şi faptele 
lor. La fel cu Vieţile Sfinţilor - sunt atât de bogate, oameni atât de diferiți care 
L-au trăit pe Hristos, încât ele sunt nu numai bune, ci aproape obligatorii pentru 
cine vrea să trăiască cu Dumnezeu, să-şi ia modele de acolo şi să înveţe, să se 
hrănească, să imite ceea ce au trăit cei care au trăit cu Hristos. 


Un mare părinte care este canonizat, a trecut la cele veşnice de curând, după 
1990, şi care din punct de vedere intelectual a fost un geniu, adică avea foarte 
multă minte, foarte multă înţelepciune omenească, sfânt, bineînţeles, fiind, 
părintele Sofronie Saharov, spunea aşa, în ciuda întregii teologii pe care o 
cunoştea şi a experienţei duhovniceşti a lui, personale, spunea că “Dacă n-aş fi 
cunoscut Vieţile Sfinţilor, de multe ori aş fi căzut în deznădejde. Însă, datorită 
lor, am putut răbda şi eu mai mult.“ 


Dacă acest om, care era dăruit de Dumnezeu cu o minte atât de cuprinzătoare şi 
a avut o experiență duhovnicească ca a celor mai mari sfinţi ai Ortodoxiei, 
precum a Sfântului Grigorie Palama ori a Sfântului loan Teologul, a avut nevoie 
de aceste cărți ale Vieţilor Sfinţilor, cu atât mai mult fiecare dintre noi avem 
nevoie. 





Gazda şi musafirul incomod al lumii dintotdeauna: Nimeni nu are locul 
gata asigurat la Cină, dacă nu duce războiul duhovnicesc personal cu 
patimile sale: “Suntem - acum - aici cu trupul, dar în altă parte cu mintea, 
la afacerile noastre, la familiile noastre, preocupările noastre “reale”? 


1512 2017 


Pr. Prof. John Behr: Duminica Sfinţilor strămoşi ai lui Hristos 


Sunt sigur că toţi sunteţi conştienţi că ne apropiem de Crăciun; într-adevăr, ar fi 
foarte greu să nu-ţi dai seama de aceasta. 


Astăzi, ca pregătire, îi sărbătorim pe toţi strămoşii. Noi, ca şi ei, aşteptăm desco- 
perirea lui Dumnezeu pe pământ, descoperirea tainei ascunse de veacuri, 
arătarea lui Dumnezeu în chip de om. Acest lucru a fost vestit chiar de la 
început, de când Dumnezeu a luat ţărână în mâinile Sale şi i-a făcut pe oameni, 
plăsmuindu-i în chipul lui Dumnezeu, prin aceasta anunţându-L deja pe Cel ce 
avea să vină, lisus Hristos, care este chipul lui Dumnezeu (Fe. 1, 26-7; 2, 7; Col. 
1,15). 


Aceasta este vestea cea bună care i s-a dat deja lui Avraam, care a dat un 
răspuns grabnic prin credinţă, părăsindu-şi casa strămoşească pentru a urma 
Cuvântului lui Dumnezeu. Cei care l-au urmat au fost Moise, David, toţi 
prorocii şi toţi drepții, bărbaţi şi femei, care au răspuns Cuvântului lui 
Dumnezeu prin credință de-a lungul veacurilor. 





La fel şi noi acum, pregătindu-ne pentru sărbătoarea care vine, ne-am adunat 
împreună pentru a sărbători aceeaşi taină a lui Hristos, care a fost de la început 
şi totuşi ni se descoperă întotdeauna din nou. Ne pregătim pentru ca, aşa cum 
spune Sfântul apostol Pavel în Epistolă, „când Hristos, care este viaţa noastră se 
va arăta, să ne arătăm şi noi cu El în slavă“. 


Adunându-ne acum, pentru a ne pregăti, auzim de la Hristos o parabolă fami- 
liară, dar foarte surprinzătoare. Un om este gata să dea o petrecere mare şi îşi 
trimite sluga să cheme oaspeţii invitaţi. Dar toţi se scuză - şi cât de familiare 
sunt aceste scuze: unii trebuie să îşi lucreze pământurile sau să aibă grijă de 
animale, trebuie să aibă grijă de afacerile lor, în timp ce alţii sunt căsătoriţi şi 
trebuie să aibă grijă de familiile lor. 


Gazda nu renunţă pur şi simplu la ideea de a face petrecerea, ci schimbă lista 
invitaţilor. EI îi invită pe toți aceia car nu au nici un fel de aşteptare de a fi 
invitaţi la o astfel de cină. EI i-a chemat pe ciungi, pe orbi şi pe şchiopi, toţi 
marginalizaţii societăţii care trăiesc pe străzi, cerşindu-şi mâncare. 


Apoi, cum încă mai este loc, mreaja este aruncată şi mai departe, de această dată 
mergând dincolo de oraş, pe drumurile satelor şi pe câmpuri, pentru ca astfel, 
spune el, casa să fie plină; şi apoi adaugă: plină pentru ca „nimeni din cei care 
au fost chemaţi la petrecere mai înainte să nu guste din cina mea“. 


În mod limpede, sensul parabolei este de a pune sub semnul întrebării încre- 
derea celor care cred că vor fi prezenţi la cina mesianică a lui Hristos când va 
veni din nou în slava Sa. Toţi cei care aveau asigurat locul au dovedit că nu şi-l 
doreau cu adevărat. 


Astfel, trebuie să ne întrebăm dacă credem cu adevărat că atunci când suntem 
chemaţi vom acţiona diferit de cei din parabolă? De ce ar trebui să credem că 
vom avea convingerea şi tăria de a acţiona diferit, când nici ucenicii lui Hristos 
nu au reuşit? 


După ce ucenicii fuseseră cu Hristos atâta vreme, ascultând învăţăturile Lui, 
fiind martori la minunile Lui... chiar şi după toate acestea, când Petru află că 
mărturisirea lui de credinţă este piatra pe care va fi zidită Biserica, el încearcă 
să-L oprească pe Hristos de la drumul spre Pătimirea Sa la Ierusalim şi primeşte 
în schimb cea mai aspră mustrare posibilă din partea lui Hristos - „înapoia mea 
satano!” (Mt. 16, 23). Aşa cum se va dovedi, Petru şi toţi ceilalți ucenici Îl 
părăsesc pe Hristos în timpul Pătimirii Sale pe Cruce. Doar în Evanghelia după 
loan se spune că unul dintre ucenici a stat lângă Hristos, fără nume, un ucenic 
anonim identificat ca fiind „ucenicul cel iubit”. 





Spre deosebire de ucenicii din vremea lui Hristos, noi ştim acum, desigur, că 
prin faptul că Hristos S-a dat pe Sine ne facem părtaşi trupului Său, prin această 
punere înainte a Sa putem să fim părtaşi la cină. 


În interpretarea Părinților Bisericii dată parabolei pe care am auzit-o din Evan- 
ghelie, omul care pregăteşte petrecerea este însuşi Dumnezeu, care cheamă pe 
alții să ia parte la cina Fiului Său, Mielul jertfit. Când cărturarii şi fariseii (evreii 
credincioşi) nu au acceptat invitaţia, EI i-a chemat pe evreii de rând şi apoi pe 
ne-evreii de dincolo de cetate. 


Noi am fost chemaţi la această mare cină a credinţei. Dar cum răspundem? 
Suntem ca cei care au fost invitaţi mai înainte şi care aveau alte preocupări, 
considerate de noi ca urgente? Suntem - acum - aici cu trupul, dar în altă parte 
cu mintea, la afacerile noastre, la familiile noastre, preocupările noastre „reale”? 


Cu siguranţă nu vom câştiga invitaţia de a participa la cina lui Hristos, dar nici 
nu vom putea primi acest dar dacă ne îngrijim de alte lucruri. Cât de uşor este 
astăzi să fim cu mintea aiurea, în special cu aceste accesorii consumeristc care 
însoțesc această sărbătoare! 


De asemenea, l-am auzit astăzi pe Sfântul apostol Pavel îndemnându-ne să 
„lepădăm firea cea veche, cu toate faptele ei, şi să ne îmbrăcăm cu firea cea 


nouă - cea care a fost înnoită în cunoştinţă după chipul Creatorului ei“. Să nu 
aveţi nici o îndoială, aceasta va fi o luptă: diferitele scuze ale oaspeţilor invitaţi 
din parabolă sunt asemănătoare cu motivele enumerate în Deuteronom ca 
scutindu-i pe oameni de la serviciul militar şi participarea la război - pentru că 
noi am început războiul. 


Ceea ce se aşteaptă de la noi nu este chiar o luptă; este un război duhovnicesc. 
Pavel este foarte precis; trebuie să îndepărtăm de la noi: desfrânarea, necurăţia, 
patima, pofta cea rea, invidia, mânia, răzbunarea, răutatea, calomnia şi vorbirea 
deşartă. Toate aceste lucruri sunt patimi care ne leagă de această lume, care fac 
din afacerile personale şi din responsabilitățile familiale pe care le avem o cauză 
a despărțirii noastre de Dumnezeu mai degrabă decât un mijloc de a binecuvânta 
pe Dumnezeu. 


Să ne rugăm în această perioadă de pregătire ca să aducem roade vrednice de 
unii care am fost chemaţi la cină, ca să putem răspunde la fel ca strămoşii noştri 
cu credință: ascultând Cuvântul şi păzindu-l, pentru ca să putem primi cu 
vrednicie darul pe care ni-l oferă Dumnezeu la sărbătoarea care se apropie. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an ”, Editura Doxologia, Iasi, 2016 





Pr. prof. dr. Stelian Tofană - Musafirul incomod (Pilda celor poftiţi la cină) 
- 11 dec. 2016 


outube.com/watch?time_continue=1 &v=aOQY _ SmvĂX5bA &featurezemb_| 
0820 


Falsele motive ale refuzului de a răspunde chemării la comuniunea cu 
Dumnezeu şi mustrările fariseismului din partea lui lisus, cel ne-diplomat şi 
incomod 


Iisus, Musafirul incomod: 


Şi luând seamă cum îşi alegeau la masă cele dintâi locuri, a spus celor chemaţi o 
pildă, zicând între ei: Când vei fi chemat de cineva la nuntă, nu te aşeza în locul 
cel dintâi, ca nu cumva să fie chemat de el altul mai de cinste decât tine. Și 
venind cel care te-a chemat pe tine şi pe el, îți va zice: Dă acestuia locul. Şi 
atunci, cu ruşine, te vei duce să te aşezi pe locul cel mai de pe urmă. Ci, când 
vei fi chemat, mergând aşează-te în cel din urmă loc, ca atunci când va veni cel 
ce te-a chemat, el să-ţi zică: Prietene, mută-te mai sus. Atunci vei avea cinstea 
în faţa tuturor celor care vor şedea împreună cu tine. Căci, oricine se înalță pe 
sine se va smeri, iar cel ce se smereşte pe sine se va înălța. 


Zis-a şi celui ce-L chemase: Când faci prânz sau cină, nu chema pe prietenii tăi, 
nici pe fraţii tăi, nici pe rudele tale, nici vecinii bogaţi, ca nu cumva să te cheme 
ŞI ei, la rândul lor, pe tine, şi să-ţi fie ca răsplată. Ci, când faci un ospăț, cheamă 
pe săraci, pe neputincioşi, pe şchiopi, pe orbi, Şi fericit vei fi că nu pot să-ţi 
răsplătească. Căci ţi se va răsplăti la învierea drepţilor. Şi auzind acestea, unul 
dintre cei ce şedeau cu El la masă I-a zis: Fericit este cel ce va prânzi în 
împărăţia lui Dumnezeu! 





Nebunia propagandei schimbării genului, catastrofa pretextelor şi formele 
diabolice de refuz al lui Dumnezeu de către societatea occidentală (fost) 
creştină. Predica părintelui Florin Stan la Pilda celor chemaţi la cină: “Ca 
să faci fericiţi o mână de oameni, nefericeşti alte zeci de milioane de 
oameni, cărora le impui să respecte anomalii, să spună minciunii adevăr” 


11.01.2015 


Preot Florin Stan / Parohia Înălţarea Domnului. Tg. Lăpuş (Maramureş): 
Cuvânt la Pilda celor chemaţi la Cină. Despre pretexte şi despre secolul 
XXI. (17.12.2017) 


Iubiţi fraţi, Sfânta Scriptură spune foarte simplu şi foarte clar că păcătoşii nu vor 
intra în Împărăţia lui Dumnezeu. Sfântul apostol Pavel detaliază ceea ce v-am 
spus eu acum şi zice în felul următor: Nu ştiţi oare că nedrepţi nu vor moşteni 
Împărăţia lui Dumnezeu? Nu vă amăgiţi, nici desfrânaţii, nici închinătorii la 
idoli, nici adulterii, nici malahienii, nici sodomiţii, nici hoţii, nici lacomii, nici 
beţivii, nici batjocoritorii, nici răpitorii nu vor moşteni Împărăţia lui Dumnezeu. 
(1 Cor 6, 9-10) Deci Sfântul apostol Pavel enunţă foarte clar şi foarte simplu că 
păcătoşii nu vor moşteni Împărăţia lui Dumnezeu. 


Evanghelia de astăzi vorbeşte nu despre păcătoşi, ci vorbeşte despre oameni pe 
care nu-i cataloghează a fi nici păcătoşi, nici drepţi, vorbeşte despre nişte oa- 
meni care refuză Împărăţia lui Dumnezeu din motive “întemeiate”, pe care noi 
le numim pretexte. Şi astfel putem să ne dăm seama că există două feluri de 


oameni care pierd Împărăția lui Dumnezeu: cei care, pentru păcatele lor, refuză 





Împărăţia lui Dumnezeu şi cei care, dintr-un motiv aparent, bun, nu-şi fac timp 
pentru a dobândi Împărăţia lui Dumnezeu, adică au pretexte. Pentru că asta 
înseamnă un pretext, un lucru bun pe care-l foloseşti pentru a justifica un lucru 
rău. Şi se întâmplă acest lucru şi nu e greu de multe ori să găsim explicaţii bune 
pentru relele pe care le facem şi să folosim pretexte. 


Evanghelia de astăzi insistă pe acest lucru, pe faptul că există o categorie de 
oameni care refuză Împărăţia lui Dumnezeu având ca justificare lucruri bune, 
adică munca, familia, producţia, toate aparent lucruri bune, pentru că unul din 
Evanghelie spune că şi-a cumpărat pământ şi trebuie să se ducă să-l vadă, 
eventual să-l muncească - a avea pământ, a munci pământul este un lucru bun - 
altul a zis că şi-a luat cinci perechi de boi şi trebuie să se ducă să-i încerce - aici 
e vorba de cei care au lucruri mobile şi bunurile mobile au valoarea lor şi sunt 
bune - iar al treilea zice că s-a căsătorit, şi-a luat femeie şi nu poate să participe 
la cină - şi familia este un lucru bun, dar nici familia, nici munca, nici bunurile 
nu pot fi folosite ca pretext pentru a nu câştiga Împărăţia lui Dumnezeu. 
Fiindcă, până la urmă, toate au fost făcute de Dumnezeu, şi lumea aceasta cu 
toate bunurile ei, şi familia, şi obligaţia de a munci, toate acestea sunt bune dar 
pe nici unul dintre acestea nu le-a făcut Dumnezeu ca să fie o piedică pentru a 
intra în Împărăţia lui Dumnezeu. 


E ca şi cum un copil ar avea de dat un examen şi ar zice: <Nu pot să mă duc la 
examen că trebuie să-mi fac temele.> Şi temele sunt bune, dar toate la timpul 
lor! Examenul la timpul lui, intrarea în Împărăţia lui Dumnezeu este examenul 
pe care trebuie să-l dăm noi, examenul vieţii noastre, dar nu putem să ne justi- 
ficăm că noi nu suntem pregătiţi sau că noi nu dorim Împărăţia, nu dorim testul 
final, că avem de făcut alte lucruri, care şi ele sunt bune. 


Această contradicție şi această lume a pretextelor o trăim din plin în zilele 
noastre pentru că societatea în care trăim este o societate a pretextelor. Socie- 
tatea de astăzi, pe de o parte, ne spune că ne respectă libertatea religioasă şi 
fiecare poate să creadă în ce doreşte, să creadă în Dumnezeu, să-şi practice 
credinţa, dacă doreşte, să fie un om bun, pe de altă parte aceeaşi societate refuză 
chemarea lui Dumnezeu şi spune: <da, Dumnezeu e bun, dar nu să fie prezentat 
în locurile publice, nu să fie prezent în spaţiile publice, la televiziuni, în pieţe, în 
magazine Dumnezeu nu-Şi are locul. Dumnezeu e bun doar pentru biserică şi 
pentru viaţa voastră privată>. 


Și aceeaşi societate, mai mult, nu numai că refuză chemarea lui Dumnezeu şi-L 
refuză pe Dumnezeu şi prezența Lui în mijlocul ei, ci ne îndeamnă să ne 
înrobim bunurilor materiale mobile sau imobile, respectiv plăcerilor. Pentru că, 
vedeţi, cele trei cazuri de oameni care-L refuză pe Dumnezeu sunt cei care au 
bunuri imobile, adică terenurile, sunt unii care au bunuri mobile, reprezentate de 





cele cinci perechi de boi, în cazul nostru pot fi banii, pot fi bunurile pe care le 
putem muta dintr-un loc în altul, şi avem categoria a treia, plăcerea, pentru că, 
în cazul de față, de fapt, pretextul care stă în cazul de faţă nu este familia, ci 
dorinţa de a-ţi trăi plăcerea într-un mod egoist. 


Societatea de astăzi ne propune să ne înrobim plăcerilor, consumului şi pro- 
ducției. Toate sunt bune în sine. Şi producția este bună, că trebuie oameni care 
să muncească şi să producă; şi consumul este bun, pentru că oamenii produc 
bunuri ca să le consume; şi plăcerile au sensul şi rostul lor. Dar, când sunt 
folosite ca pretext pentru a-L refuza pe Dumnezeu, înseamnă să foloseşti într-un 
scop rău un lucru bun. Şi se poate acest lucru! „Să nu credeţi că nu se poate 
acest lucru! De multe ori un lucru bun în sine e folosit în sens rău. Şi lumea 
în care trăim este parcă specializată în a perverti, în a denatura lucruri bune. 
De multe ori, inclusiv ştiinţa este folosită într-un scop rău. De cele mai multe 
ori, dacă nu astăzi, într-un mod nemaiîntâlnit în toată istoria omenirii, ştiinţa, 
care în sine este un lucru bun, este instrumentalizată, ideologizată, în numele 
ştiinţei se fac foarte multe lucruri, foarte multe anomalii, foarte multe nebunii. 


Gândiţi-vă că psihiatrii se folosesc de un manual, care este pentru ei biblia lor, 
Manualul de diagnostic al bolilor mintale (DSM), şi până acum acest manual a 
ajuns la ediția a cincea. Asociaţia Americană de Psihiatrie din când în când 
îmbunătăţeşte acest manual, care conţine o prezentare a tuturor posibilelor boli 
psihice pe care le au oamenii. Şi a apărut ediţia a cincea în 2013 şi a fost tradusă 
şi în limba română. 


În primele patru ediţii, spre exemplu, era un capitol numit “Tulburări de 
sexualitate“, în care homosexualitatea, pedofilia şi toate anomaliile pe care le 
cunoaştem noi erau prezentate ca tulburări. Fi, acum, în ultima ediție, nu mai 
există acest capitol, s-a scos de tot, există, însă, un alt capitol numit “Disforia de 
gen“. Ce înseamnă disforie? Disforie [de gen] înseamnă să nu te simţi bine, să te 
simţi tulburat, să te simţi stingherit de propriul tău gen. Deci logica este 
următoarea: se poate să te naşti bărbat, dar să nu te simţi bine în genul pe care-l 
ai şi atunci să ceri să fii femeie. Sau altceva, că acum se poate şi al treilea gen, şi 
al patrulea gen, şi cine ştie ce-or să mai inventeze oamenii. Şi atunci toate aceste 
tulburări nu mai există, de fapt, ele sunt opțiuni de acum încolo, şi gândiți-vă că 
toți psihiatri din lumea aceasta învaţă de pe acest manual, de acum încolo 
lucrurile care ni se păreau anomalii şi absurdităţi devin opţiuni, devin lucruri 
fireşti, ba, în plus, putem să suferim de această disforie de gen şi să nu ne mai 
simţim bine în pielea noastră şi să dorim să fim altceva. 


Ce este mai grav este ceea ce se recomandă în continuare! Dacă citiți acest 
capitol veţi vedea că celor care suferă de astfel de tulburări li se recomandă, 
pentru început, tratament hormonal, iar, în cazul ultim, operaţii chirurgicale 





pentru schimbarea genului! Şi deja sunt ţări în lume în care lucrul acesta se 
practică nu doar în cazul adulţilor, ci şi în cazul copiilor! 


Părinţii din ce în ce mai puţin au dreptul să le spună copiilor ce sunt! Un 
profesor din Marea Britanie a fost concediat [suspendat, n.n.] pentru că i-a spus 
unei fetițe că este fată, nu băiat. Şi pentru asta a fost [suspendat], pentru că a 
atentat la libertatea omului de a-şi alege genul! 


Deci ce înseamnă să foloseşti un lucru bun într-un sens rău: libertatea într-un 
sens rău! Şi, în numele drepturilor omului, se justifică astăzi absolut orice, doar 
pentru a respecta acest principiu, această corectitudine politică; putem să 
justificăm orice, inclusiv aceste enormităţi despre care vă vorbesc. 


Şi, v-am mai spus şi altădată, secolul 21 va fi unul mai crunt decât secolul 20. 
Secolul 20 a avut de suferit de pe urmă a două mari ideologii: lupta de clasă 
promovată de comunism în care se spunea că nu trebuie să existe mai multe 
clase sociale, ci doar o singură clasă şi, pentru asta, burghezia şi cei bogaţi au 
fost decimaţi, monarhiile distruse, iar la extrema cealaltă a apărut nazismul, cu 
lupta de rasă, în care s-a spus că nu trebuie să existe mai multe rase, ci doar una 
singură, superioară, rasă albă în cazul de faţă. 


Ei, secolul 21 e secolul unei alte lupte, mai dramatice, care va face mai multe 
victime decât au făcut nazismul şi comunismul la un loc, care au făcut 140 de 
milioane de victime. Vor fi victimele directe, cei persecutați, care vor refuza să 
spună adevărului minciună şi minciunii adevăr şi, după aceea, vor fi milioanele 
de nefericiţi care vor fi victimele experimentelor genetice, hormonale, 
chirurgicale. Vor fi copii, zeci, sute de mii de copii care, de mici, pentru o 
nebunie, pentru un gând, se va ajunge să se facă experimente cu ei, să li se 
schimbe genul, să li se injecteze tot felul de hormoni, să li se facă tot felul de 
operaţii. Şi, la un moment dat, se va dovedi că va fi o catastrofă, zeci de 
milioane de oameni vor suferi de pe urma acestui lucru. 


Pentru că asta înseamnă pretextul, asta este catastrofa şi drama pretextului, să 
foloseşti un lucru bun într-un sens rău, să refuzi Împărăţia lui Dumnezeu, să-L 
refuzi pe Dumnezeu în numele unor lucruri bune. Şi societatea de astăzi face 
aceste lucruri în numele binelui individual, în numele libertăţii individuale. Dar 
libertatea fără morală înseamnă iad. Există iad pentru că există libertate 
nelimitată. Dumnezeu ne-a creat, într-adevăr, ca fiinţe libere şi Dumnezeu ne 
respectă libertatea până la capăt. 


Să ştiţi că Dumnezeu niciodată nu ne va lua libertatea; chiar şi după moarte. Şi 
Dumnezeu ne respectă libertatea în veşnicie. Şi de aceea există iad, pentru că 
oamenii, refuzându-L pe Dumnezeu, unii dintre oameni, vor ajunge să-şi 





trăiască drama aceasta a libertăţii prost folosite în veşnicie. Adică refuzându-L 
pe Dumnezeu. Şi acesta este iadul. Şi, dacă e să spunem că cineva respectă vreo 
libertate, să ştiţi că Acela e Dumnezeu. Nimeni nu respectă libertatea precum 
Dumnezeu. Cei care flutură acele libertăţi şi fac toate nebuniile în numele 
libertăţilor, nu respectă, de multe ori, libertatea, pentru că fac foarte multe 
abuzuri în numele ştiinţei, în numele libertăţilor. Ca să-i faci fericiţi pe unii, o 
mână de oameni, îi nefericeşti pe alţii, milioane, zeci de milioane de oameni, 
cărora le impui să respecte anomalii, cărora le impui să spună minciunii adevăr. 


Aici e catastrofa pretextului de care vorbeşte şi Evanghelia de astăzi. Şi noi 
citim Sfânta Scriptură, vedem că păcătoşii se întorc la Dumnezeu, cei care poate 
n-au auzit de Dumnezeu, cei care poate n-au fost preocupaţi de Dumnezeu, iar 
fariseii şi cărturarii care poate auzeau de Dumnezeu, ştiau de Dumnezeu, ştiau 
că trebuie să răspundă chemării lui Dumnezeu, Îl refuzau. Asta este societatea 
contemporană. Pentru că societatea occidentală, în care ne-am integrat şi noi şi 
de unde provin toate aceste anomalii, nu a fost o societate păgână, ci una 
creştină; tot Occidentul s-a dezvoltat pe fundamentele credinţei creştine. 


Și această societate ştie că Dumnezeu aşteaptă ca noi să ne ducem spre EI, ştie 
că Dumnezeu ne aşteaptă în Împărăţia Lui şi că vrea ca noi să facem din lumea 
aceasta o Împărăţie a lui Dumnezeu, dar şi-a găsit pretextele ca să-L refuze! Ba 
mai mult, şi-a găsit pretextele ca să înlocuiască creştinismul cu islamul, ceea ce 
se întâmplă într-un mod masiv în Occident, este o infuzie de islam controlat, 
intenționat, totul din dorinţa de a distruge din temelii creştinismul şi de a-L 
refuza până la capăt pe Dumnezeu. Adică nu ne mulţumim că L-am refuzat pe 
Dumnezeu şi am distrus bisericile, acum vrem să distrugem orice urmă de 
creştinism. Aici este o lucrare diavolească, este diabolic până la capăt acest 
plan, şi în toată profunzimea lui. 


Societatea apuseană nu a fost o societate păgână, pentru că, dacă ar fi venit 
lucrurile acestea din lumea asiatică, din lumea budistă, din Africa, din altă parte, 
din locuri unde nu s-a auzit de Hristos şi de Evanghelie, poate că am fi înţeles. 
Poate că ar fi fost o justificare. Dar toate nebuniile acestea vin din lumea 
creştină, din societăți creştine. Adică oamenii aceştia au auzit de Dumnezeu, dar 
şi-au găsit pretextele ideale ca să-L refuze: munca, libertatea, plăcerea. 


Vedem, însă, tot în Sfânta Scriptură, că tânărul bogat şi-a pierdut mântuirea, că 
L-a refuzat pe Dumnezeu, în timp ce tâlharul de pe cruce, care n-a căutat 
Împărăţia, el căuta să fure, şi-a găsit moartea fizică, dar a găsit, în schimb, 
Împărăţia lui Dumnezeu. Aşa se întâmplă şi în zilele noastre: cei care rămân, 
după modelul tânărului bogat, oameni aparent preocupaţi de lucruri bune, pierd 
Împărăţia lui Dumnezeu şi chemarea lui lisus Hristos - pentru că Iisus Hristos I- 
a chemat şi pe tânăr, aşa cum cheamă şi societatea contemporană, iar cei care nu 





păreau a fi preocupaţi de Impărăţia lui Dumnezeu şi de virtuţi şi de morală, o 
află şi o găsesc şi se mântuiesc. 


E interesant planul lui Dumnezeu pentru lumea aceasta şi e interesantă lumea 
aceasta. Şi vedeţi cum deştepţii lumii, puternicii lumii ÎL pierd pe Dumnezeu, iar 
oamenii simpli, orbii, şchiopii, bolnavii, paralizaţii, aşa cum e considerată 
mulţimea mare de oameni de către elita lumii, Îl află pe Dumnezeu. Şi 
dintotdeauna s-a întâmplat aşa, şi în Evul Mediu şi înainte de Evul Mediu, elita 
lumii a fost oarbă până la capăt şi L-a refuzat pe Dumnezeu şi oamenii simpli au 
păstrat în sufletul lor credinţa şi s-au mântuit. 


Sfânta Liturghie este cerul pe pământ, spunem noi, adică este locul în care trăim 
în mod anticipat şi pregustăm Împărăţia lui Dumnezeu. Pentru că, aşa cum stăm 
noi în Sfânta biserică, aşa cum petrecem în ea aşa vom petrece în veşnicie în 
compania lui Dumnezeu. Petrecem în veşnicie cu gândul la Dumnezeu, 
mulțumindu-l pentru toate cele primite, rugându-ne să ne dăruiască toate bine- 
facerile Lui, stăm toţi înconjurând Sfântul Altar precum cetele îngereşti 
înconjoară Tronul lui Dumnezeu, şi Sfinţii şi Apostolii, Îi aducem cântări de 
laudă, iertăm ce avem unul împotriva aproapelui nostru, suntem mulțumitori 
pentru cele pe care le primim - aşa este şi în Împărăţia lui Dumnezeu. De aceea, 
cei care refuză Liturghia, refuză, de fapt, Împărăţia. 


Nu se poate să te mântuieşti fără să fii parte sufletească şi trupească din Sfânta 
Liturghie. Dacă Sfânta Liturghie nu este centrul vieţii tale, nici Dumnezeu nu 
este centrul vieţii tale. Deci nu se poate mântuire fără Liturghie şi nici Hristos în 
centrul vieţii tale fără Liturghie. În Liturghie trăim în mod anticipat Împărăţia 
lui Dumnezeu. ŞI cei care-şi găsesc pretexte pentru a nu veni la Sfânta Liturghie 
îşi găsesc deopotrivă pretexte pentru a nu participa la Liturghia de după 
Liturghie, adică pretexte de a nu trăi corect în societate de luni până sâmbătă şi, 
de asemenea, găsesc pretexte pentru a nu-L primi pe Hristos cu adevărat în viaţa 
lor. Şi dovadă suntem noi, cei care suntem prezenţi la Sfânta Liturghie, bolnavi, 
orbi, şchiopi, cu tot felul de necazuri, cu tot felul de greutăți; v-aţi făcut timp să 
veniţi la biserică. Nu sunteţi mai sănătoşi decât cei care n-au venit, nu sunteţi 
mai sănătoşi decât cei care n-au venit, nu sunteţi mai bogaţi decât cei care n-au 
venit, dar v-aţi făcut timp ca să dăruiţi, v-aţi făcut timp ca să vă dăruiți timpul, 
viaţa, o parte din bunurile pe care le veţi lui Dumnezeu, pentru ca Dumnezeu să 
vă răsplătească înmiit şi să vă dăruiască Împărăţia Sa. Iar cei care n-au făcut 
acest lucru, care au pretexte foarte solide, că sunt fie prea tineri, fie prea 
bolnavi, fie prea săraci, fie prea bogaţi, fie prea ocupați, aceia nu vor vedea 
Împărăţia lui Dumnezeu. 


Să ne ajute bunul Dumnezeu veşnic să fim în Casa Lui şi să ne bucurăm de 
fericirea în Împărăţia lui Dumnezeu alături de Sfinţii Săi şi de îngerii Lui. Amin. 





Fraţilor, veniţi la Hristos, veniţi la Sfânta Liturghie, veniţi la spovedanie şi 
împărtăşanie, veniţi acasă! 


“Hristos nu lipseşte niciodată de la întâlnire. În povestea aceasta de dragoste 


între Dumnezeu şi om, Hristos vine şi se jertfeşte de fiecare dată, indiferent ce 
ar fi afară...” 


13.12.2016, 


Predica Pr. Cezar Axinte (Constanţa) la Duminica a 28-a după Rusalii - 
Pilda celor chemaţi la cină - 2014 


Transcriere parțială: 


La chemarea aceasta: “cu frică de Dumnezeu, cu credință și cu dragoste să vă 
apropiați“, acolo unde eşti chemat la masă să mănânci Trupul şi Sângele 
Mântuitorului, foarte puţini dintre noi îndrăznesc să se apropie şi foarte mulți 
dintre noi nu sunt aici. De aceea spune Dumnezeu la sfârşit prin evanghelist, aşa 
se încheie Evanghelia de astăzi: “Adevărat vă spun vouă că cei pe care i-am 
chemat şi M-au cunoscut, şi au auzit cuvântul Meu, nu vor avea parte de Mine, 
fiindcă nu au venit“. Ei, bine, nu este o pedeapsă, este o consecinţă firească, 
pentru că cel care nu se lipeşte de Izvorul vieţii, cel care nu se uneşte cu Hristos 
cel înviat, cel care nu crede că la Sfânta Liturghie, în chip tainic Duhul Sfânt 
preface materia aceasta, pâinea şi vinul, în Trupul şi Sângele Mântuitorului, nu 





poate avea viaţă, nu poate avea bucurie, nu poate avea încredințarea că Hristos a 
murit şi a înviat. 


Toată tristețea nostră, fraților, vine de aici, din faptul că nu cunoaştem că 
suntem nemuritori, că nu cunoaştem că vom învia, că nu cunoaștem că puţin 
suferim aici, ostenim aici, și urmează o veşnicie de părtăşie întreolaltă şi cu 
Hristos. Ce poate fi mai de dorit decât aceasta? Ce poate fi mai nobil şi mai de 
neînțeles pentru mintea umană, că în fiecare Liturghie, că e duminică sau altă 
sărbătoare, Hristos vine la întâlnire, Hristos nu lipseşte niciodată de la întâlnire. 


În povestea aceasta de dragoste între Dumnezeu și om, Hristos vine şi se 
jertfește de fiecare dată, indiferent ce ar fi afară. Dacă ar fi un cutremur de 
nu ar putea Să Stea oamenii în picioare, să știți că Sfânta Liturghie se 
săvârşeşte. Orice ar fi, că e frig, că e cald, că e prigoană, că e război, că 
Suntem în palate sau în peșteri, în crăpăturile pământului, Hristos vine la 
întâlnire şi ne cheamă de fiecare dată: “luaţi, mâncaţi”, “beţi dintru acesta 

toți”, “cu frică de Dumnezeu, cu credinţă și cu dragoste apropiaţi-vă”. 


Omul caută să se însănătoşească cu orice chip. Şi, ce n-ar da, și toată averea şi- 
ar cheltui-o ca să fie sănătos cu trupul ca să poată să se bucure de ceea ce a lăsat 
Dumnezeu pentru el. Dar nu caută deloc să vindece sufletul său, nu caută deloc 
ceea ce este cu adevărat important, şi anume să dobândească această încre- 
dinţare de la Duhul Sfânt, şi anume că el este nemuritor, că el este şi va învia 
din puterea aceasta a lui Hristos cel înviat. 


De fiecare dată Hristos ne cheamă la Sfânta Liturghie şi noi, ori că ne-am 
cumpărat o țarină, ori o pereche de boi, ori dăm vina pe femeie ca la început, 
cum a făcut şi Adam, ori că orice altceva numai să nu participăm la Sfânta 
Liturghie. Ei, bine, nu există viaţă duhovnicească pentru cineva care nu vine la 
Sfânta Liturghie. Asta este ceva elementar. 


Cel care nu participă la Sfânta Liturghie - oriunde doreşte, în orice biserică din 
oraș, din țară sau din lume - acela nu poate să fie creştin, pentru că nu înţelege 
care este [sensul vieţii creştine]. Nu înţelege ce se întâmplă la Sfânta Liturghie. | 
se pare doar un tic social, i se pare un reflex, că dă bine, şi, în cel mai bun caz, o 
chestiune magică, care ar putea să-l ajute: “să aprind o lumânare, să dau un 
pomelnic, şi mă simt mai bine după ce plec de la Sfânta Liturghie“. Nu despre 
aceasta este vorba! Nu este vorba de terapie în sensul medical, ci este vorba 
despre o Taină a lui Dumnezeu, şi anume cea mai mare Taină a lui Dumnezeu, 
Sfânta şi Dumnezeiasca Liturghie cu Sfintele Taine care ni se dau nouă, fără 
nici un fel de contra-prestație, nu se cere nimic. Dacă nu ai posibilitatea să aduci 
o pâine la sfântul altar, care se va tăia acolo şi se va da fraţilor tăi, nu este nici o 





supărare. Fraţilor, veniți pentru numele lui lisus Hristos, să vă împărtăşiți cu 
Trupul şi Sângele Său! 


Și, eu, personal, nu am altă bucurie decât să văd un om că se împărtăşește, să 
văd că un om care era pierdut şi s-a aflat. Cine oare dintre noi nu poate să 
înțeleagă măcar metaforic, ce-ar însemna - faceţi acest exercițiu de imaginaţie; 
Doamne fereşte, şi să ne ferească Dumnezeu de aceasta! - că într-o zi n-ar mai 
veni un copilaş acasă, şi nu l-ai mai vedea, sau ar pleca el pur şi simplu că nu 
mai vrea să te mai vadă, şi nu l-ai vedea mult timp, şi ştii de la alții că o duce 
rău, că mai bine ca acasă la mama şi la tata unde poate fi?!, şi a fugit de acolo 
unde era bine în altă parte și, după mult timp, îl vezi întors acasă în zdrenţe, 
ponosit, slab, amărât. Ce vei face? Vei cădea în genunchi şi vei mulțumi lui 
Dumnezeu: Doamne, Îţi mulțumesc pentru asta. Aşa face Hristos de fiecare 
dată, aşa face Maica Domnului când vede că unul dintre noi se întoarce. Aceasta 
este bucuria lui Dumnezeu. Nu are de nimic nevoie Dumnezeu pentru că este 
Dumnezeu, pentru că dacă ar avea nevoie de ceva înseamnă că este constrâns de 
ceva, dar toată bucuria Lui, a îngerilor, a arhangheilor, a sfinților, a Bisericii 
celei triumfătoare aceasta este: când unul dintre noi se întoarce acasă, iar acasă 
este aici, la Ospăţ, la Cină. Numai aici este acasă, aici este Împărăţia, aici este 
timp liturgic, cu totul alt timp, nu este ținut de spaţiu şi de legile fizicii. 


La Sfânta Liturghie este Împărăţia lui Dumnezeu și cel ce participă la Sfânta 


Liturghie, şi participă la masa aceasta, se unește cu Dumnezeu, are părtăşie cu 
Dumnezeu, devine de o fiinţă cu Hristos Cel îndumnezeit. Fiindcă, acolo, pâinea 
şi vinul se îndumnezeiesc şi, noi, care le luăm într-o măsură, şi fără nici un fel 
de sfârşit, ne îndumnezeim după harul Duhului Sfânt care lucrează şi le preface 
pe acestea. Aceasta este Ortodoxia, nu e vorba de o magie, nu este vorba de 
ceva ocult, ci este vorba de o realitate mai presus de înțelegerea minţilor 
omenești și îngereşti, că Hristos este prezent euharistic și vrea să se unească 
cu noi, ca trupul acesta stricăcios, trupul acesta ținut de toate constrângerile 
să se elibereze și să învieze, și sufletul acesta să iasă din temniţă şi din peșteră, 
iar la a Doua Venire pe care o aşteptăm cu toții, trupurile acestea să învieze și 
ele cu sufletele. 


Aceasta este bucuria lui Dumnezeu, după cum ne şi spune, că bucurie se face în 
cer pentru un om rătăcit care s-a întors, pentru un păcătos care s-a întors. Nu că 
acela este sfânt, dar din sfinţenia lui Dumnezeu poate să devină sfânt, pentru că 
asta ni se cere: să fiți dumnezei. Şi nu putem să fim dumnezei decât 
îndumnezeindu-ne din puterea lui Dumnezeu, din puterea lui Hristos în Duhul 
Sfânt. 

Acestea trebuie să le cunoaşteţi cu inima, să vi le mărturisească Dumnezeu prin 
har, dar pentru aceasta este nevoie de foarte puţin, fraților, de puţină pocăință: 
să-ți pară rău pentru că ai răspuns cu ofensă chemării de iubire a lui Dumnezeu. 





Ce poate fi mai frumos? lată, “Eu te iubesc“, iată “Eu stau la uşă și bat, de va 
veni cineva şi-Mi va deschide, voi intra și voi cina cu el, şi voi rămâne la el“. 
Nu trebuie decât foarte puţin, foarte puţin: “Doamne am greșit“. 


Părintele Arsenie spunea așa: “orice clipă poate fi un timp, şi orice suspin o 
rugăciune“. Și, ai făcut așa, “Doamne miluieşte!” şi ţi-a iertat Dumnezeu 
păcatele. Și o lacrimă deschide cerul. Ce mare lucru?! 


Aţi văzut pruncii aceștia, atât de firesc, pentru că ei sunt la vârsta îngerilor şi ei 
vin firesc şi se pun acolo şi spun: “Părinte, am făcut asta şi asta...“, - lucruri de 
care noi, oamenii adulți am râde, dar sufletul lor curat, în care sălășluieşte 
Duhul, acela simte că ceva e în neregulă şi un păcat care nouă ni se pare nimic, 
conștiința noastră nu mai funcționează, ei îl spun că cine ştie cât ar fi de mare. 
Atât de firesc spune Mântuitorul: “Adevărat spun vouă, de nu veţi fi ca aceşti 
copii, nu veţi intra în Împărăţie “. Ce înseamnă aceasta? “Doamne, am greșit, 
vezi că sunt neputincios. Am făcut aia, şi aia...“. Păcate grozave, grozave după 
mintea noastră, dar toate păcatele noastre împreună nu fac nici cât o picătură în 
oceanul de iubire al lui Dumnezeu. Nu există la Dumnezeu păcat mare sau mic. 


Ce mare păcat a făcut Eva?!- spunea Părintele Arsenie - a mușcat dintr-un măr 
dar tot universul s-a prăbușit, s-a cutremurat, toată zidirea a căzut, şi omul a 
căzut. lată ce a ajuns omul. 


Îmi vine câte-o dată de mă uit în oglindă după ce mă mai uit la niște albume din 
astea de când eram de 20 de ani sau din liceu, şi-mi vine să râd. Nu-mi vine să 
cred! Acesta este omul! Atunci credeam că sunt nemuritor. Când eram copil 
spuneam că voi fi împărat sau rege, şi că voi fi nemuritor. Şi, acum când mă uit, 
şi fac o diferenţă între fotografiile acelea şi ce sunt astăzi, îmi dau seama că 
“fără Mine nu puteți face nimic” - spune Hristos. Că fără Hristos nu voi fi decât 
o altă cruce în cimitirul acesta universal care este pământul. Dacă va îngădui 
Dumnezeu să am o cruce! Or, aceasta nu poate să producă decât o deznădejde şi 
o tristeţe, pe când încredințarea că vei învia, încredințarea pe care o primeşti la 
Sfânta Liturghie, în timpul acesta dumnezeiesc al Sfintei Liturghii, mă face să 
fiu fericit și bucuros și să nu-mi doresc altceva. 


Când am ieșit de aici sigur, mă cuplez la toate problemele lumii, dar, cel puţin, 
cât suntem aici ne simţim nemuritori şi această stare se permanentizează dacă 
noi înţelegem... Ce mare osteneală? Să ne ridicăm din pat, de la ţarini, de la ale 
noastre, de la boi, de la femeie și să venim la Sfânta şi Dumnezeiasca Liturghie. 
Şi Domnul va lucra pentru noi. Sigur, semnul cel mai vădit al iubirii lui 
Dumnezeu pentru om este Sfânta Împărtășanie, dar şi Sfânta Liturghie înseamnă 
tot împărtăşire de cuvântul lui Dumnezeu prin harul Duhului Sfânt. 





Dumnezeu să vă binecuvânteze, să vă ocrotească, să nu fiți trişti, pentru că nu e 
asprime, ci este strigare către Dumnezeu, strigăm la Dumnezeu cu sufletul așa, 
străpuns. De aceea vă spun cuvintele acestea ca pe o rugăciune pe care o înălțăm 
către Dumnezeu cu toţii. De aceea vă spun: Dumnezeu să vă binecuvânteze pe 
toți! Cei care nu v-aţi spovedit, rugați-vă la Dumnezeu să vă dăruiască un 
duhovnic, fiindcă sunt preoți foarte buni. Nu căutaţi la televizor şi la ziare, că 
veți fi dezinformaţi nu informaţi. Să vă căutaţi un duhovnic bun, că nimeni nu 
poate intra în Împărăţie fără această mână putregăioasă a preotului care Îl ţine 
pe Hristos pe Sfânta Masă, aşa cum Maica Domnului ÎI ţine în braţe. Deci, aşa a 
dat Dumnezeu: nu înger, nu sfânt din ceruri, nu arhanghel, ci un om, ținut de 
aceleaşi probleme ca ale fiecăruia, să dea dezlegare şi ce va fi dezlegat aici va fi 
dezlegat şi în ceruri. lată câtă bunătate are Dumnezeu. Să vă dJărniască 
Dumnezeu un colțişor de Rai tuturor! 


Cei care nu aţi putut să vă spovediți nu mai amânaţi, treceţi peste orice vă 
împiedică, pentru că e nașterea Mântuitorului! Nu-ţi caută Dumnezeu la păcat. 
Ce mare păcat puteai să faci ca Dumnezeu să nu-l poată ierta? Ce Dumnezeu e 
acela care nu-ţi poate ierta păcatul? Nu te rușina frate, că ruşinea e de la diavol. 
Dumnezeu să vă binecuvânteze! [...] 





Strigătul lui Hristos - Mirele îndrăgostit de om şi răspunsul “căldicel”- 
indiferent al miresei. “Sufletul ce face? Curveşte, sărmanul. Noi ne lipim cu 
inima de cele moarte şi Îl înlocuim pe Dumnezeu... Ce poate să fie mai 
dureros în iubire decât ca cel pe care îl iubeşti este nepăsător?” (Cuvântul 
Părintelui Cezar Axinte la Pildă celor poftiţi la cină 


19.12.2015 


Părintele Cezar Petru Axinte - Duminica a 28-a după Rusalii (Pildă celor 
poftiţi la cină), Capela Tinerilor din Mamaia: 


https://www.youtube.com/watch?v= 2WE4WD38Vk&feature=emb_logo 


[...] Dar ce este cu acest ospăț, ce e ospăţul acesta la care ne cheamă? lertaţi-mă 
că îndrăznesc să fac eu o altă comparație! Eu văd credinţa, sau dacă vreţi 
Evanghelia sau Ortodoxia, ca pe povestea de iubire pe care Dumnezeu o trăieşte 
cu omul. Povestea de iubire pe care Dumnezeu i-o spune omului şi Dumnezeu 
este foarte, foarte îndrăgostit de om, foarte îndrăgostit. Şi caută orice prilej ca la 
această iubire nepătimaşă să participe mai mulți subiecți umani, mai multe 
persoane care poartă chipul Său. În Biserica noastră cea una, Mântuitorul 
Iisus Hristos mai este numit şi Mirele. Dacă EI este Mirele, cine este Mireasa? 
Adevărat că Biserica, dar mergem puţin mai la adâncime. De aceea Hristos îi 
spunea lui Petru, care a venit după ce s-a ostenit toată noaptea, s-a muncit, eu 
mă pricep, sunt profesionist la asta, am muncit toată noaptea şi nu am prins nici 
un peşte, şi Mântuitorul îi spune: bine, dar du-te puţin mai la adânc şi aruncă 
mreaja! 





Cine este mireasa? Sufletul fiecărui om. De aceea se şi face „nunta” de fiecare 
dată. Liturghia, dacă vreţi, îndrăznesc să spun aceasta, este nunta lui Hristos, 
nunta Mirelui cu sufletul nostru. De fiecare dată ar trebui să avem aceeași 
emoție pe care o are mireasă, inima ei, când se duce la altar cu mirele său, 
urmând să fie una. 


Noi spunem când intrăm în Sfântul Altar şi ne îmbrăcăm: Bucura-se-va sufletul 
meu întru Domnul, că m-a îmbrăcat în veşmântul mântuirii. Ca unui mire mi-a 
pus cununa şi ca pe o mireasă m-a împodobit cu podoabă. [N.n: Preluat din Isaia 
61,10: Bucura-Mă-voi întru Domnul, sălta-va de veselie sufletul Meu întru 
Dumnezeul Meu, că M-a îmbrăcat cu haina mântuirii, cu veşmântul veseliei M- 
a acoperit. Ca unui mire Mi-a pus Mie cunună şi ca pe o mireasă M-a împodobit 
cu podoabă.]. Aşa trebuie să fie preotul acolo, în Sfântul Altar, ca şi cum ar fi 
cel puţin cu emoția unei mirese care merge să-şi întâlnească mirele său, iubirea 
sa cea mare. Aşa este fiecare dintre sufletele noastre, acesta e ospăţul la care ne 
cheamă, despre asta vorbeşte în Evanghelie. 


Sunt îndrăgostit de tine, omule! M-am suit şi pe Cruce, am răbdat scuipări, 
batjocură, orice, numai ca să fiu cu tine. Şi de fapt Eu sunt cu tine, pentru că... 
“iată, Eu cu voi sunt în toate zilele, până la sfârşitul veacului“. Dar numai ca tu 
să fii cu Mine. Te doresc foarte mult, omule! - Asta ne spune Dumnezeu, acesta 
este strigătul lui Dumnezeu în toată Scriptura, dar mai cu seamă în Evanghelie: 
cât de mult te doresc, cât de mult te iubeşte sufletul Meu! 


Cum doreşte cerbul izvoarele apelor, aşa te doreşte sufletul meu pe Tine, 
Doamne! |cf. Ps. 41, 1]. Dacă am putea să spunem şi noi aceast a, ca răspuns la 
chemarea de iubire a lui Dumnezeu! Dar noi ne lipim cu inima de cele moarte, 
fie că este om, fie că este dobitoc, fie că este lucru zidit. Ne lipim cu inima de 
cele care sunt fum şi vis şi Îl înlocuim pe Dumnezeu. Sufletul ce face? Curveşte, 
sărmanul. EI vrea iubire, că simte că fără iubire nu poate să trăiască, dar nu ştie 
de iubirea lui Dumnezeu. Nu cunoaşte Cine este Mirele. Mireasa nu-şi cunoaşte 
Mirele. Ştie că trebuie să fie mireasă, îşi doreşte să fie mireasă, caută încolo şi 
încoace, doar-doar îşi va găsi mirele, prinţul... Şi, de cele mai multe ori, 
eşuează pentru că Mirele nu poate fi găsit decât acolo unde spune EI că este. 


- Fiule, ce mi-ai făcut, unde ai fost, te căutăm de trei zile. Ce ne-ai făcut mie şi 
lui losif? De trei zile batem drumurile după Tine, ne-am speriat că nu Te mai 
găsim. 

- Şi de ce v-aţi speriat? zice. Oare nu ştiaţi unde mă găsiţi, unde trebuie să fiu? 


[Parafrază după Luca 2, 48-49: „Şi văzându-L, rămaseră uimiţi, iar mama Lui a 
zis către EI: Fiule, de ce ne-ai făcut nouă aşa? lată, tatăl Tău şi eu Te-am căutat 





îngrijoraţi. Şi EI a zis către ei: De ce era să Mă căutaţi? Oare, nu ştiaţi că în cele 
ale Tatălui Meu trebuie să fiu?”] 


Cu adevărat, iată că şi noi cădem în această neştiinţă, în această uitare, nepăsare. 
ŞI ce poate să fie mai dureros în iubire decât ca cel pe care îl iubeşti este 
nepăsător? Poate să te şi urască şi nu te-ar durea atât de mult. Dar să fie 
nepăsător? De aceea şi spune: dacă aţi fi fierbinţi sau reci ar fi ceva, dar pentru 
că sunteţi căldicei..., adică ce înseamnă aceasta? lată o declaraţie de dragoste! 
Spune Domnul: te iubesc din tot cugetul Meu, din tot sufletul Meu şi dau trupul 
Meu să fie ars pentru tine, şi trupul Meu să fie răstignit pentru tine fiindcă te 
iubesc din toată inima, omule! lar tu Mă iubeşti pe Mine? Iar omul zice: aşa şi 
aşa. Aceasta înseamnă căldicel. 


la să ne gândim fiecare dintre noi, cei mai mari, să spunem, că cei mici sunt la 
vârsta îngerească şi ei Îl percep pe Mire altfel, cu adevărat ca o mireasă. Dar să 
ne gândim cum ar fi pentru noi, care suntem sau am fost sau măcar am trecut 
vreodată şi am simţit sentimentele astea, cum ar fi ca noi să fim gata să ne dăm 
viaţa pentru celălalt şi celălalt să spună: aşa şi aşa. Sau să fie nepăsător. Ce este 
mai rău pentru suflet decât să nu fie băgat în seamă, să fie ignorat? 


Aceasta facem noi atunci când ne cheamă Domnul şi avem pretexte. Sigur, când 
spun “noi” nu neapărat mă refer la frăţiile voastre care, cu mila lui Dumnezeu, 
veniți aşa în fiecare duminică, cum-necum, cu ajutorul lui Dumnezeu, târâş- 
grăpiş, cu un efort, veniţi, venim. Dar iată ce spune la un moment dat Dumne- 
zeu: bine, zice, v-am chemat şi aţi venit, dar ceilalţi unde sunt? Mergeţi în cele 
patru zări, mergeţi pe uliţe, mergeţi undeva, oriunde! Pe şchiopi, pe orbi, pe 
desfrânate, pe tâlhari! Aduceţi-Mi pe cineva! Nu înţelegeţi că îl iubesc pe om? 


În Evanghelie pare că este un Domn, aşa, care pune masa, şi are un orgoliu că 
nu L-au onorat cu masa, cum spun catolicii, sărmanii, ca prin moartea Sa, şi prin 
răstignire şi prin batjocură, cumva onoarea lui Dumnezeu a fost salvată. Săr- 
manii de ei, nu înţeleg nimic din iubire, din iubirea lui Dumnezeu! Are 
Dumnezeu onoare? Când EI S-a golit de slava Sa, El care este neîncăput de 
Ceruri, S-a făcut om, S-a născut într-o peşteră - şi toate celelalte pe care le 
cunoaştem - are oare El onoare şi mândrie, când S-a lăsat scuipat, când jucau 
bază şi ÎL plezneau peste cap şi întrebau: proroceşte! Când Îi spuneau: dacă eşti 
Dumnezeu dă-Te jos şi atunci vom crede în Tine! Are EI onoare? Are El 
mândrie? Când şi acum stă în genunchi şi strigă la noi: în primul rând preoți, 
mergeţi peste tot şi aduceţi-i pe toţi, scoateţi-i de unde puteţi, de la margini, de 
la garduri şi de pe străzi, adică pe ultimii oameni, aduceţi-i încoace! Aduceţi-i 
că îi iubesc şi nu pot fără ei, nu Mă pot lipsi de ei. Vreau să mă dau lor cu totul, 
Trupul Meu şi Sângele Meu. “Omul, sărmanul, însă, în cinste fiind, n-a pri- 
ceput“. 





Şi iată câţi din neamul nostru, şi poate că am zis de prea multe ori, să mă iertaţi, 
dar nu mă lasă inima să nu zic, câți din neamul nostru nu-L cunosc?! Şi Domnul 
strigă, strigă: veniți! Oricât ai fi de păcătos, oricât ai fi de jos. Tot aud cu 
criminalii, cu securiştii, cu comuniştii. Oare aşa pune Dumnezeu problema? 
Haideţi s-o punem în cheia aceasta, acuma îmi veni în minte: mergeţi şi 
chemaţi-i şi pe torționari! Mergeţi şi chemaţi-i şi pe securiști, mergeţi şi 
chemaţi-i şi pe prigonitori, şi pe comunişti, şi pe milițieni şi pe procurori şi pe 
tâlhari! Chemaţi-i pe toţi, că încă mai este loc. În Împărăţia Tatălui multe 
locaşuri sunt, multe locuri sunt. 


Domnul a făcut atâtea locuri încât să-i cuprindă pe toţi cei născuţi vreodată, de 
la Adam şi până la ultimul om care se va naşte pe pământ. Este loc în Împărăţia 
Lui. EI este Mirele sufletelor noastre, al fiecărui suflet. Nu poate să-l lase. Să ni- 
| închipuim pe cel mai rău dintre oameni, să ni-l închipuim pe luda, trădătorul, 
care a vândut cu o sărutare pe Hristos. Credeţi că nu l-ar fi primit? Mergeţi şi 
chemaţi-l şi pe Iuda. Dacă ar fi crezut în Învierea Domnului, dacă ar fi crezut în 
chemarea Domnului, poate c-ar fi aşteptat trei zile. Ce-l costa? 


De aceea, ţie îți zic, omule: când vine un necaz asupra ta, mare, nu lua hotărâri! 
Aşteaptă câteva zile. Ce-l costa pe Iuda să aştepte trei zile şi să-L vadă înviat pe 
Domnul? Sau să nu-L vadă înviat pe Domnul şi să fi spus: Acela mincinos era şi 
bine am făcut că L-am vândut! Şi chiar dacă era nevinovat, iată că a minţit într- 
un sens: n-a înviat. Dar el nu a aşteptat aceasta, nu a cunoscut iubirea lui 
Dumnezeu, n-a înţeles nimic. Că dacă aştepta cum i-a zis: Eu merg înainte de 
voi în Galileea, veniţi şi voi şi aduceţi-l şi pe Petru, cel care s-a lepădat de Mine. 
L-a repus cu un cuvânt: “Mă iubeşti tu pe Mine, Petre?”,“Doamne, ştii că Te 
iubesc“, “Mă iubeşti tu pe Mine, Petre?” De câte ori s-a lepădat de atâtea ori l-a 
întrebat Domnul dacă Îl iubeşte. Şi la urmă, tot Petru, sărmanul, că fiecare dintre 
noi e un Petru, aşa, să sară: Doamne, dar mă cam iriți cu întrebările acestea, 
doar ştii că Te iubesc, că Tu eşti Dumnezeu, doar ştii. Dar Domnul a vrut, aşa, 
cum spunem şi aici: se împărtăşeşte robul lui Dumnezeu...şi noi ne spunem 
numele, strigăm în faţa Lui: eu sunt Cezar, eu sunt lon, eu sunt Vasile. Asta a 
vrut Dumnezeu, să strige Petru: “da, Doamne, Te iubesc!” “Bine, paşte mie- 
luşeii Mei!” I-a redat pecetea apostoliei. 


Aşa l-ar fi chemat şi pe Iuda, şi aşa îi aşteaptă şi pe aceştia. Ca să nu spun că, 
dacă ne cercetăm în adâncul sufletului nostru s-ar putea să nu fim foarte departe 
faţă de un Crăciun, faţă de un Visinescu. Mulţumim lui Dumnezeu că nu ne-a 
pus în situaţia aceea, să avem acea putere asupra oamenilor, că cine ştie cum am 
fi fost. Sigur, acuma nu mărturisim păcate nefăcute, dar ne cunoaştem slăbi- 
ciunile şi atunci pe cine dintre oameni nu aşteaptă Domnul? Cine este cel de 
care se poate lepăda? 





Şi strigă Domnul la ei şi ei nu aud, încă şi acuma înjură de “hristoşi”... Zilele 
trecute, o fetiță de numai 12 ani a înjurat-o pe fiica mea cea mică de hristoşi şi 
de cristelniță, cum se obişnuia odinioară, cum înjurau bolşevicii, sărmanii de ei. 
Că eu am auzit de Hristos numai în înjurăturile astea şi ziceam: cine poate fi 
Acela despre care înjură cu atâta năduf şi atâta forță oamenii ăştia? Ce 
descărcare extraordinară era numele lui Hristos, că el când era mai nervos trăgea 
o înjurătură de hristoşi şi de cristelniță şi de toate celelalte. Şi a înjurat-o pe 
copila aceasta, aşa cum se înjură ei acuma. Ei zic că sunt cool şi se înjură între 
ei în fel şi chip. Dar această înjurătură copilului i-a atras atenția. Şi a luat-o de 
piept şi a zgâlțâit-o bine şi a zis: să nu mă înjuri pe mine de Biserică! N-am mai 
auzit aşa ceva, eu n-am învăţat-o acasă. Dar mi-am dat seama că sufletul este 
creştin prin fire, acolo era mireasă, căreia cineva i-a spus despre Mirele sau ceva 
rău şi mireasa imediat a sărit în apărarea Mirelui. 


Sigur, v-am spus aceasta, puteam să vă spun că e vorba despre altcineva. Dar eu 
vă spun că fiecare dintre copiii noştri ar face la fel pentru că ei se împărtăşesc cu 
Trupul şi Sângele Mântuitorului, pentru că ei s-au logodit, ei au făcut nunta cu 
Mirele lor. Şi bineînţeles că sar, pentru că, ce este atacată? Dragostea, iubirea. 
Şi te las să îmi 1ei orice, celebrul cântec, numai să nu-mi iei dragostea, pentru că 
dacă îmi iei dragostea, atunci cu adevărat nu mai am nimic. 


Acesta este strigătul lui Dumnezeu, e un strigăt al unui îndrăgostit, nu al unui 
disperat. Un strigăt al unei Persoane, de fapt a unei Treimi de Persoane care ne 
iubeşte, că şi Duhul Sfânt e Dumnezeu şi ne strigă şi suspină şi se roagă pentru 
noi. Dacă ar fi să vorbim, parcă e cel mai delicat şi cel mai discret Mire. Dar noi 
nu-L cunoaştem şi nu-L auzim, pentru că avem ţarini, avem boi, prejudecăţi şi 
toate celelalte. 


Toate iubirile noastre [care ÎL pun pe Dumnezeu mai prejos] sunt idoli, pornind 
de la copii, şi aici cel mai păcătos sunt eu, pentru că cu adevărat am auzit 
cuvântul acesta: “cel ce iubeşte pe fiu sau pe fiică mai mult decât pe Mine, nu 
este vrednic de Mine“. Numai puţin te zgeâlțâie Dumnezeu şi nu mai ştii unde 
eşti, nu mai ştii cine eşti, dar o face tocmai ca să strige dragostea Lui. Dragostea 
lui Dumnezeu faţă de om se manifestă şi în chipul acesta. Nu că îţi aduce vreun 
rău - Doamne fereşte! - asupra ta, dar îngăduie, ca nu cumva să te piardă, ca nu 
cumva mireasa Lui cea frumoasă să desfrâneze, ca nu cumva mireasa Lui să fie 
batjocorită. Ce poate să fie mai rău, ce ne putem închipui mai rău decât o 
mireasă curată, cinstită, frumoasă, că este răpită şi batjocorită? Ar fi o tragedie 
grozavă, o dramă extraordinară. De ce? Pentru că e un moment extraordinar, 
este ceva tainic, e vorba de iubire. lar aici fiecare sigur că înţelege pe cât este 
măsura vasului său. 





Am vrut, fiindcă e ostenitor, sigur, să staţi atâtea ore, am vrut să vă miruiesc şi 
să ne ocupăm de copii, dar cum puteam să nu vă spun despre iubire? Cum aş fi 
putut să plec aşa şi să nu vă spun despre Mire? Cât ne iubeşte şi cât de mult ne 
cheamă? Şi ce bucurie mare am când văd câte o mireasă, ca ea, sărmana era în 
zdrenţe, Cenuşăreasa, şi se îmbracă în rochie de mireasă şi străluceşte toată şi 
vine la nuntă. Adică văd câte-un suflet din-ăsta care ar putea să fie, cum 
spuneam, chiar un torționar, chiar un prigonitor, chiar un antihrist, dar care vrea 
să renunţe la carpele sale, la zdrenţele sale, la mintea sa, la gândurile sale şi să 
spună: am greşit la Cer şi la pământ şi nu sunt vrednic să fiu mireasă, dar măcar 
lasă-mă şi pe mine pe ultimul dintre scaune şi pune-mi şi mie ceva în blid, 
acolo. Şi Domnul zice: nu, daţi-i haină de mireasă, că astăzi vreau să intru la 
nuntă cu acest suflet. Şi a intrat cu sufletul la nuntă şi uşa..., adică este o 
intimitate excepţională între Hristos, Mirele şi sufletul omului. EI, deşi se 
împarte tuturor nu se desparte, deşi se mănâncă, niciodată nu se sfârşeşte, ci pe 
cei ce se împărtăşesc cu Sine îi sfinţeşte. 


Cum puteam să plec fără să vă vorbesc despre iubire? Ce-ar fi lumea, ce-ar fi 
averile, ce-ar fi bolile, ce-ar fi sănătatea, ce-ar fi strălucirea, ce-ar fi întunecarea 
fără Hristos, fără iubire, fără nădejdea că şi noi trebuie să aşteptăm puţin şi să 
spună: vino încoace, suflete! Vino şi tu şi stai la cinste! Dar nu pe locul acela 
din urmă pentru că Împărăţia este o împărăție de împărați, nu este un loc mai 
mic sau mai mare, nu este că te vei simţi mai mic sau inferior faţă de celălalt, ci 


vei fi împărat cu Împăratul, vei fi asemenea Mie după har prin har. Cât de 
minunată este chemarea şi din păcate cât de puţini din fraţii noştri o aud! 


Totuşi, dăm slavă lui Dumnezeu pentru că, nu ştiu cum, pentru ce vrednicie, 
Dumnezeu a îngăduit ca noi să auzim cât de cât, cel puţin, deşi nu avem haină 
de nuntă, dar cel puţin am primit invitaţia. Şi de multe ori, mai ales femeile, 
sărmanele, care muncesc toată săptămâna, şi cu copiii, şi cu casa, şi cu bărbatul, 
care e cât doi copii, şi vin după aceea şi duminică ele, sărmanele, lasă toată 
munca pe care ar face-o atunci, în ziua liberă, să zic, şi vin la biserică. Cum - 
necum, trag, şi de copii, trag şi de bărbat, trag şi de vecini, trag şi de ele, că nu-i 
uşor deloc, şi vin. De ce? Pentru că femeia are nişte harisme excepţionale, are o 
mare capacitate de jertfă, pentru că are o mare capacitate de iubire. De aceea şi 
sufletului îi spune mireasă, la genul feminin. Pentru că harismele acestea le-a 
pus Dumnezeu în femeie, ca să strălucească în faţa copiilor ei, în faţa bărbaţilor, 
în faţa noastră, celor mai împietriţi, ca văzând această lumină şi noi să primim 
harismele, şi noi, din iubire, şi măcar atât, din iubire şi din respect pentru ele să 
venim să vedem şi să avem curiozitatea asta: oare ce-o face femeia asta în 
fiecare duminică acolo? Şi aşa s-au salvat şi s-au mântuit atâţia şi atâţia oameni, 
prin femeie, prin mamele noastre, prin bunicile noastre, prin surorile noastre. 





De aceea sunt fericit, foarte fericit să vă văd. Am văzut astăzi biserica plină. 
Când au început şi copilele astea să cânte colindul mi s-a sfâşiat inima de 
bucurie. Şi în acelaşi timp un ochi plânge şi unul râde, pentru că sunt atâţia şi 
atâția tineri, atâţia copii care nu-L cunosc pe Hristos. Atâţia părinţi ai lor care 
nu-L cunosc. Milioane şi milioane de oameni. 


Și parcă ne fuge timpul, ne trage cineva preşul de sub picioare. Mă gândesc: 
Doamne, când voi face, când voi secera atâta seceriş, atâția oameni care 
aşteaptă, atâta vie neculeasă! Şi iată că vine vremea rea, vine iarna, şi n-am 
făcut nimic, n-am adunat în hambare, n-am nimic, cum mă voi înfățișa la tronul 
Preasfintei Treimi? Şi totuşi, parcă bucuria este mai mare, că a mamei, a femeii 
care are suferința aceea, durerea aceea a naşterii, dar după ce a născut, de 
bucurie că a adus pe lume om, ea uită toate durerile, deşi o aşteaptă în faţă un 
drum lung, mai dureros decât naşterea, dar ea uită toate durerile de bucurie şi de 
dragostea aceea pe care o revarsă aupra pruncului şi asupra lumii întregi, şi până 
la urmă şi asupra lui Dumnezeu, răspunzând lui Dumnezeu prin aceasta: iată, 
Doamne, eu şi pruncii pe care mi i-a dat Dumnezeu! 


Să zicem şi noi cu aceste femei cu chip duhovnicesc de bărbat: Doamne, 
Dumnezeule, ajută-ne pe noi să ascultăm cuvântul Tău! Sau să spunem cu orbul 
din Ierihon: Doamne, lisuse Hristoase, Fiul lui Dumnezeu, dă-mi să văd! Amin! 





Ierom. Maxim Morariu - Invitaţii şi „cina” cu Stăpânul 


PILDĂ CINCI C6LE 


Dec. 12, 2020 
Aspecte introductive 


Capitolul al patrusprezecelea al relatării Sfântului Luca, în cadrul căreia este 
plasată pericopa evanghelică de astăzi, vine parcă să reia, în aceeaşi logică, însă 


pe baza altui studiu de caz, ideile enunțate în duminica precedentă. De această 
dată, minunea este precedată de câteva replici provocatoare. Înainte de a-l vin- 
deca pe bolnavul de idropică, Hristos se ia din nou la harță cu fariseii, care 
rămân muţi de uimire. Apoi, face o minune care-i lasă din nou fără cuvinte. De 
data aceasta, la propriu. 


După aceea, le dă o lecţie despre smerenie. Se foloseşte de exemplul concret al 
aşezării la masă. Arată că logica iubirii are o altfel de primordialitate. Şi ea nu 
poate fi pusă în aplicare în absența smereniei. Vorbind despre faptul că e 
recomandat ca atunci când cineva te invită la masă, să nu te așezi la locul cel 
dintâi, Hristos reuşeşte să puncteze, de asemenea, încă un aspect interesant. Să 
arate cât de important este simțul măsurii. Şi cel al proporțiilor. Cu alte cuvinte, 
bunul simţ. Într-o societate în care oamenilor li se pare adesea că totul li se 
cuvine şi propriile evaluări sunt, de multe ori, lipsite de obiectivitate, cuvintele 
Lui ar trebui să sune, şi încă, într-un mod de-a dreptul strident, să zgârie creierii, 
lipsiţi de prea multe circumvoluţiuni, ai celor ce ţin cu dinadinsul să apară în 
prim plan, fără a avea nimic de zis. Păcat, totuşi, că în amorţeala conştiinţei lor, 
mulți dintre ei sunt tot mai surzi pe zi ce trece! 





Aflată adesea în antiteză cu logica lumii, cea a Mântuitorului are la bază cen- 
tralitatea divină. Așa ar trebui înțelese cuvintele Lui: „oricine se înalță pe sine se 
va smeri, iar cel ce se smereşte pe sine se va înălța”. 


Dinspre smerenie, discursul se deplasează apoi înspre necesitatea milosteniei. A 
celei dezinteresate, ce conţine în sine ideea de jertfă. Aceasta constituie pre- 
textul istorisirii aflate în centrul pericopei de astăzi. Dorind a scrie în inimile lor 
cuvinte de neşters, Învățătorul spune din nou adevărul ca poveste. Vorbeşte des- 
pre omul care s-a gândit să-și ospăteze prietenii, arătându-le astfel dragostea lor. 


Stresul pregătirii 


Evenimentul gastronomic aflat în centrul pericopei respectă întru totul normele 
sociale ce ar trebui să fie avute în vedere în astfel de situaţii. Înainte de a se 
apuca de pregătiri, omul şi-a anunţat prietenii, care îi vor fi dat cu certitudine un 
aviz favorabil, ce-i drept cam neconvingător. În acest context, trimiterea slugii, 
la ceasul cinei, reprezintă cel de-al dolea call. E un fel de reminder, cum s-ar 
spune într-un limbaj tineresc. "Toate sunt gata, iar cei cărora sunt destinate, sunt 
poftiți să se înfrupte. 


Ştim cu toţii, cât de plăcut este să fii, de profesie sau de ocazie, musafir şi cât de 
greu este să îți asumi rolul de gazdă. Câte frământări asaltează sufletul bietei 
gospodine, când rudele sau prietenii îi vin în vizită. Le vor plăcea oare cele 
gătite? Vor avea ce povesti pe durata cinei? Mise-en-place-urile, fi-vor ele pe 
măsura ifoselor lor? Şi câte şi mai câte... Cu siguranţă şi omul ce a organizat 
minuţios plănuitul eveniment, a avut multe griji. Asupra slugilor se vor fi reper- 
cutat consecințele multora dintre ele. Că doar e stăpân! Acum, însă, totul era 
gata. Gândit ca o manifestare a dragostei și prețuirii. Pentru desăvârşirea demer- 
sului, mai era nevoie doar de sosirea mult doriților oaspeţi. 


Texte și pretext 


„Socoteala de acasă nu se potrivește cu cea din târg”, zice un proverb românesc. 
E valabil şi în acest caz. Toate erau planificate în cel mai mic detaliu. Aproape 
toate. Se spera că nu vor apărea schimbări neprevăzute, ce să strice planurile 
unei seri reuşite. De-altminteri, nici nu apar. Scuzele pe care prietenii le găsesc, 
sunt de-a dreptul puerile, forțate. Artificialul lor se vede din modul în care sunt 
structurate. 


Nu şi-a găsit omul vreme să-ncerce boii achiziţionaţi de curând decât la ceas de 
seară. Cel cu țarina, nu putea nici el să mai aştepte până a doua zi, iar cel cu 
femeia.... No comment! Cei doi îşi doreau atât de multă intimitate, încât nu 
puteau veni amândoi la masa prietenului. Gurile pornite pe cârcoteală, ar putea 





chiar găsi în acest pasaj puternice similitudini între jalnicele scuze ale acestor 
oameni şi cele pe care şi le găsesc mulţi dintre creștinii declaraţi, în a-și justifica 
absența regulată de la slujbele Bisericii. 


Minciuna și furia 


Ceea ce stârneşte furia organizatorului cinei e nu atât refuzul, ci modul în care 
este formulat acesta, în fiecare caz. Se vede de la o poştă că fiecare dintre cei 
poftiți se fâstâceşte. Ca un copil prins c-a făcut o boacănă, ce-şi caută o min- 
ciună salvatoare. lar gazda nu e proastă! Spumegă de mânie. Cum toate sunt 
gata, evenimentul trebuie să aibă loc. Cadrul rămâne același. Conţinutul se 
modifică niţel. În furia lui, omul e milostiv. Atipică atitudine, am zice. De cele 
mai multe ori, omul furios, numai bonom nu este. Însă acesta decide să-şi dele- 
ge din nou sluga. O mână pe cale, cerându-i să-i adune pe săracii din colţurile 
ulițelor și să le-ngăduie astfel să-şi astâmpere foamea, într-un cadru aparte. 


O primă razie, aduce o frumoasă colectă de oaspeţi pestriţi. Şi totuşi, mai e loc. 
De aceea, e dispusă cea de-a doua. Concluzia e tristă şi e rostită cu durere, din 
străfundurile inimii: „Nici unul din bărbaţii aceia care au fost chemaţi nu va 
gusta din cina mea.” 


Intre exegeză şi actualitate, sau în loc de concluzii 


În decursul vremii, episodul a fost în repetate rânduri analizat, deopotrivă de 
către Sfinții părinţi şi de către teologi mai vechi sau mai noi. Concluziile sunt 
aproape unanime. Pe lângă faptul că îşi doreşte să îi atingă din nou niţel pe fari- 
sei, Hristos vorbeşte aici, în cheie alegorică, despre poporul ales şi dezamăgirea 
pe care a pricinuit-o el lui Dumnezeu. Lui, căci, în cheie simbolică, mulți autori 
insistă că EI ar fi organizatorul cinei, care ar fi o metaforă pentru părtășia cu 
Sine în Împărăţie. În acest context, Domnul se simte lezat de repetatele refuzuri 
ale dragostei Sale, pe care i le aduc membrii poporului ales. De aceea, eve- 
nimentul vorbeşte şi despre universalitatea chemării mântuitoare, ce se regăsește 
în creştinism. Toţi, din orice colț de uliţă, sunt chemaţi la masă. Mântuitorul 
sugerează prin aceasta că neamurile, pe care evreii le priveau cu dispreţ la vre- 
mea aceea, vor avea parte de chemarea mântuitoare. Bine-ar fi să nu se-mpli- 
nească totuşi sentinţa din concluzia istorisirii! Dincolo de această interpretare, în 
ipostaza invitaţilor la cină, ne găsim și noi. Relația fiecărui creştin cu Dumnezeu 
e marcată de redundanţa acestor invitaţii. Şi adesea, de refuzurile stângace ce le 
însoțesc. Şi dacă acelor prieteni, Stăpânul le retrage furios invitația, nouă ne-o 
înnoiește cu regularitate. N-ar merita, oare, măcar o dată, să zicem da? Potirul 
Cinei Domnului e capabil să satisfacă orice exigenţe de gastronomie sufletească 
şi trupească. Nu mă credeți? Gustaţi şi vedeți! 





Pr. lon Reşceanu - Evanghelia de Duminică - „Fericit cel ce va prânzi în 
împărăţia lui Dumnezeu” 


13 dec, 2020 
Duminica a 28-a după -Rusalii (Pilda celor poftiți la cină) Luca 14, 16-24 


Duminica aceasta, a 28-a după Rusalii, este numită în calendarul bisericesc a 
Sfinților strămoşi după trup ai Domnului, fiind rânduită de către Biserica noa- 
stră cu două duminici înaintea marelui praznic al Nașterii Domnului. Scopul 
este acela de a aminti de perioada de pregătire a venirii mântuirii şi, în mod spe- 
cial, de chemarea pe care Dumnezeu a făcut-o poporului Său ales de a dobândi 
Împărăţia Sa cea cerească. 


Din acest motiv, Evanghelia acestei duminici cuprinde pilda celor poftiți la cină, 
pe care Mântuitorul nostru lisus Hristos a rostit-o într-un context adecvat pentru 
mesajul ei, adică în casa unui fariseu de vază, care i-a invitat pe EI şi pe ucenicii 
Săi să prânzească în casa sa, alături de alți farisei şi cunoscuţi de-ai săi, într-o zi 
de sabat. Motivul acestei invitaţii nu era întru totul bine intenționat, specific 
ospitalităţii orientale, căci fariseii - adaugă textul - „îl pândeau de aproape” 
(Luca 14, 1), ceea ce indică faptul că ei încercau să se folosească de orice prilej 





pentru a-L prinde în cuvânt și faptă potrivnică Legii, în aşa fel încât să-L poată 
condamna. 


Chemarea universală la ospăţul Domnului 


Mântuitorul îi mustră pe farisei şi pentru faptul că aceştia căutau să se aşeze la 
masă urmărind locurile de frunte, îndemnându-i, prin intermediul unei pilde, la 
bună chibzuinţă şi smerenie: „Când vei fi chemat de cineva la nuntă, nu te aşeza 
în locul cel dintâi, ca nu cumva să fie chemat de el altul mai de cinste decât tine. 
Și venind cel care te-a chemat pe tine şi pe el, îţi va zice: Dă acestuia locul. Şi 
atunci, cu ruşine, te vei duce să te aşezi pe locul cel mai de pe urmă. Ci, când 
vei fi chemat, mergând aşează-te în cel din urmă loc, ca atunci când va veni cel 
ce te-a chemat, el să-ți zică: Prietene, mută-te mai sus. Atunci vei avea cinstea 
în faţa tuturor celor care vor şedea împreună cu tine. Căci, oricine se înalță pe 
sine se va smeri, iar cel ce se smereşte pe sine se va înălța” (Luca 14, 10-11). 


lisus nu doreşte să formuleze o simplă regulă de bunăcuvinţă (Gerhard Maier, 
Comentariu biblic la Evanghelia după Luca, vol. 4-5, Editura Lumina lumii, 
Bucureşti, 1999, p. 628), ci să deschidă perspectiva dobândirii Împărăției 
cerurilor în sufletele celor prezenți prin îndemnul pe care-l face gazdei sale la 
milostenie dezinteresată: „Când faci prânz sau cină, nu chema pe prietenii tăi, 
nici pe fraţii tăi, nici pe rudele tale, nici vecinii bogaţi, ca nu cumva să te cheme 
ŞI ei, la rândul lor, pe tine, şi să-ţi fie ca răsplată. Ci, când faci un ospăț, cheamă 
pe săraci, pe neputincioşi, pe şchiopi, pe orbi, şi fericit vei fi că nu pot să-ţi răs- 
plătească. Căci ţi se va răsplăti la învierea drepţilor.” (Luca 14, 12-14) 


Observăm, aşadar, că Mântuitorul nu pierde vremea intrând în discuţii sterile de 
complezență, ci se foloseşte de orice prilej - inclusiv de acest prânz - pentru a-i 
chema pe toţi oamenii, indiferent de poziția lor socială, la pocăință şi dobân- 
direa Împărăției cerurilor. 


Concluzia care se impune după îndemnurile Domnului este redată foarte bine de 
către unul dintre cei prezenți la masă, care pare că şi-a însuşit cuvântul Lui: 
„Fericit este cel ce va prânzi în Împărăţia cerurilor” (Luca 14, 12). Însă Mân- 
tuitorul doreşte să exemplifice cele propovăduite, motiv pentru care rostește o 
pildă care este îndeobște cunoscută ca Pilda celor poftiţi la cină. 


De data aceasta, El vorbeşte în termeni foarte clari nu despre o masă oarecare, ci 
despre o cină mare, prin care se face trimitere, în mod indirect, la ospăţul esha- 
tologic pe care îl întâlnim şi în textul paralel de la Matei 22, 1 şi urm. (Pilda 
nunții fiului de împărat), despre care şi învățătorii de Lege şi fariseii știau din 
cele vestite de profetul Isaia: „Și Domnul Savaot va pregăti în muntele acesta un 





ospăț pentru toate popoarele... El va înlătura moartea pe vecie! Şi va şterge 
lacrimile de pe toate feţele...” (Isaia 25, 6-8). 


Refuzul omului, nu voința Domnului îl așază pe acesta în afara mântuirii 


Invitaţia era făcută în prealabil pentru mulţi; în momentul în care „toate erau 
gata”, omul care organizează masa îl trimite pe slujitorul său să-i cheme pe cei 
pentru care se pregătise (Luca 14, 16-17). 


Pus în faţa refuzului categoric al celor mai întâi chemaţi, stăpânul poruncește 
slujitorului său: „leşi îndată în piețe şi ulițele cetăţii și pe săraci şi pe nepu- 
tincioşi și pe orbi şi pe şchiopi adu-i aici” (Luca 14, 21). Dumnezeu îi cheamă 
pe toți cei năpăstuiți prin intermediul slujitorului Său, adică prin Fiul Său, 
Domnul nostru lisus Hristos, pe care profetul Isaia îl numeşte „Rob al lui Dum- 
nezeu” (Ebed Yahve), peste care Dumnezeu își revarsă Duhul: „Duhul Dom- 
nului este peste Mine, că m-a uns să binevestesc săracilor, m-a trimis să vindec 
pe cei cu inima zdrobită, să propovăduiesc celor robiți slobozire și celor prinși 
în război libertate” (Isaia 61, 1). 


Această nouă poruncă relevă faptul că sunt chemaţi şi cei care nu ar fi fost pre- 
gătiți sau cei care se aşteaptă mai puţin să fie invitaţi. Pe aceştia, sărăcia, nevoia 
şi suferinţa i-au determinat să trăiască sub presiunea vieţii de zi cu zi în pieţe și 
pe uliţe, pentru a putea să-și asigure traiul, implorând mila celorlalți. 


„In veac este mila Lui!” 


Pe aceşti oropsiţi ai sorții îi caută Dumnezeu și îi cheamă la ospăţul Său cel veş- 
nic în marea Sa iubire de oameni. Fi sunt mai aproape de Dumnezeu, chiar dacă 
par nepregătiți, pentru că ei sunt cei care caută mila, iubirea semenilor lor, iar 
aceasta poate fi doar acolo unde este iubire de Dumnezeu. Altfel spus, „iubirea 
lui Dumnezeu sporește atunci când are drept răspuns iubirea oamenilor”. Vedem 
că pentru aceştia este loc şi chiar mai rămâne: „ŞI a zis sluga: Doamne, s-a făcut 
precum ai poruncit şi tot mai este loc” (Luca 14, 23). Spre deosebire de ceilalți, 
aceştia acceptă să fie aduşi de îndată în casa Stăpânului, fără ca invitaţia să-i 
surprindă, pentru că ei tânjeau după mila divină. 


Cei chemaţi mai înainte par surprinși, pentru că grija față de avuţiile lor îi face 
să-şi piardă starea de veghe, trezvia sufletului lor, iar lipsa de iubire îi face să-şi 
piardă dorul de Dumnezeu şi de împărăţia Sa. Indiferenţa lor față de cei săraci 
este contrară Legii divine, care cerea omului să nu-și închidă sufletul față de cei 
aflați în nevoi: „Căci nu va lipsi sărac din pământul tău; de aceea îți şi porun- 
cesc eu: Deschide mâna ta fratelui tău, săracului tău şi celui lipsit din pământul 
tău” (Deut. 15, 11). Invocând iertarea datoriilor, legiuitorul nădăjduia chiar la 





dobândirea unei stări ideale în comunitatea israelită, în care să nu fie prezentă 
sărăcia: „Numai aşa nu va fi sărac printre voi; că te va binecuvânta Domnul în 
pământul acela pe care Domnul Dumnezeul tău ţi-l dă în stăpânire, ca să-l ai 
moştenire” (Deut. 15, 4). 


În mod surprinzător, Evanghelia ne spune că încă mai este loc, chiar şi după 
chemarea la cină a celor săraci şi aflați în suferință. Astfel, stăpânul poruncește 
slujitorului său să-i cheme pe cei aflați pe la drumuri şi pe la garduri, aluzie la 
cei care erau din afara cetăţii, posibil călători, străini sau de alt neam: „Şi a zis 
stăpânul către slugă: leşi la drumuri şi la garduri şi sileşte să intre, ca să mi se 
umple casa, căci zic vouă: Nici unul din bărbaţii aceia care au fost chemaţi nu 
va gusta din cina mea” (Luca 14, 23-24). 


După tâlcuirea Sfinților părinţi, aceștia „sunt mulțimile de oameni vieţuitori şi 
călători în lume pe căi multiple și confuze, fără vocaţie precisă, trăitori, în afara 
comuniunii divino-umane adevărate, fără harul mântuitor” (Daniel, patriarhul 
Bisericii Ortodoxe -Române, op. cit., p. 317). Ei reprezintă popoarele păgâne pe 
care Hristos, Domnul nostru, le cheamă, prin intrarea în Biserică - arvuna 
Împărăției - să vină la cina Tatălui ceresc. 


Așadar, observăm că mila lui Dumnezeu se revarsă deopotrivă asupra tuturor 
oamenilor, indiferent de categoria lor socială, dar numai cu condiţia ca aceştia 
să răspundă chemării Sale. Mila Sa ţine în veci, Dumnezeu în marea Sa iubire 
față de oameni deschizând porțile cerului față de cei care-l iubesc pe Dânsul: 
„Păziţi-vă întru dragostea lui Dumnezeu şi aşteptaţi mila Domnului nostru lisus 
Hristos, spre viaţă veşnică” (luda 25). 


Milostenia - zice Scriptura - ne curăță de păcate şi ne izbăveşte de moarte, Dum- 
nezeu răsplătind pe cel milostiv încă din această viaţă cu ani mulți pe pământ: 
„Căci milostenia izbăveşte de la moarte şi curăţă orice păcat. Cei ce fac milo- 
stenie şi dreptate vor trăi mult” (Tobit 12, 9). Acela care face milostenie se face 
într-adevăr după chipul lui Dumnezeu, umplând lumea de bunătate și iubire. 





Pr. Ciprian Florin Apetrei - Chemarea la Cină, chemarea în Casa şi 
Impărăţia cerurilor 


11 dec, 2020 


Duminica ce urmează ne oferă spre meditaţie un subiect esențial pentru atitu- 
dinea noastră în lume. Evanghelia acestei duminici ne vorbeşte despre un om 
care face „cină mare” şi îşi trimite slujitorii să-i aducă pe cei „chemaţi”. Grijile 
şi patimile din lumea asta îi fac pe aceştia să refuze invitaţia şi atunci sunt 
chemaţi la cină cei aflaţi în suferinţă şi cei ce erau „pe drumuri şi la garduri”. 


Cel care invită la cină este Dumnezeu, iar cina este Împărăţia cerurilor. Locurile 
pentru „cina mare” au fost gătite pentru cei din neamul ales, dar la refuzul celor 
chemaţi, Dumnezeu îi trimite pe apostolii Săi să vestească prin Evanghelie 
invitaţia la cină tuturor neamurilor aflate în suferinţă şi rătăcire. Noul popor care 
este invitat la cină este cel creştin, care prin baia Botezului primeşte haina cu 
care să poată ajunge la „cina cea mare”, adică Împărăţia cerurilor. 


Însă Dumnezeu ne oferă o Cină şi în lumea aceasta, prin care să pregustăm din 
„cea mare” din Împărăţia Sa. La această Cină ne invită în fiecare duminică şi 
sărbătoare. Noi doar trebuie să facem efortul să ieşim din casă şi să răspundem 
chemării Lui, mergând în casa Domnului, care este biserica, şi să participăm la 
Cina Euharistică, adică la Sfânta şi dumnezeiasca Liturghie. Aici ne întâlnim cu 
Hristos Euharistic, Fiul lui Dumnezeu, şi pregustăm din bucuria şi fericirea 
luminoasă a Raiului pentru care am fost creaţi. 


Prezenţa noastră în biserică la Sfânta Liturghie este modul nostru de a fi în 
starea paradisiacă în care au trăit la începutul creației protopărinții noştri Adam 





şi Eva. Insă, ca şi ei, sub imboldul tentaţiei păcătoase pierdem această bucurie 
din pricina lucrurilor trecătoare pe care le punem deasupra celor spirituale şi 
netrecătoare. 


Precum cei chemaţi la „cina mare” din Evanghelia acestei duminici, pentru gri- 
jile şi patimile din lume refuzăm invitaţia la Cina Euharistică din fiecare dumi- 
Nică şi sărbătoare pe care o face Dumnezeu-Omul, Mântuitorul nostru lisus Hri- 
stos. Găsim tot felul de motivații nefondate prin care să ne amăgim sufletul, care 
ne cere hrana duhovnicească de la Cina Euharistică. 


Pentru Liturghie suntem obosiţi sau găsim alte îndeletniciri trecătoare care să ne 
determine să nu participăm la întâlnirea noastră săptămânală cu Hristos Euha- 
ristic. Uităm că duminica este ziua Domnului, când pentru sufletul nostru tre- 
buie să fim în Casa Sa, adică în Biserică, spațiul mântuirii noastre, unde primim 
Sfintele Taine ce ne deschid porţile Împărăției lui Dumnezeu. 


Mai mult decât atât, amnezia noastră spirituală se manifestă şi la marile sărbă- 
tori ale credinţei noastre creştine, când bucuria culinară o substituie pe cea 
euharistică. De fapt bucuria culinară trebuie să fie o continuare firească a celei 
euharistice din Biserică. Spre exemplu, mulți din confrații noştri în credinţă, în 
ziua Naşterii Domnului, Crăciunul, când normal este să-L sărbătorim în casa Sa, 
biserica, pe Pruncul Sfânt, Domnul nostru lisus Hristos, aleg doar petrecerile 
lumești şi uită sensul spiritual al sărbătorii, pe care o reduc doar la un prilej de 
satisfacere a nevoilor hedoniste. 


De aceea, după cum am mai făcut-o şi altă dată, vă îndemn ca de Ziua Domnu- 
lui să fiți în casa Sa pentru a vă bucura şi cu sufletul de praznicul luminos al 
Crăciunului. 





Părintele Visarion Alexa - „Mare şi vindecătoare putere are Liturghia. Nu 
vă lipsiţi de ea!” 


Odoxologia.ro 


Deși suntem copiii Lui, deşi suntem făcuți după Chipul și asemănarea Sa, ne 
este foarte greu să pătrundem în noima, în înţelesul lui Dumnezeu. În mod 
paradoxal, mintea noastră se duce spre rău, spre egoism, spre învrăjbire, spre 
tulburare. Preferăm, parcă, să petrecem zile întregi în supărări, în nervi, în 
deznădejde, în tristeţe, în tot felul de nemulțumiri și risipim atât de repede 
câteva clipe de bucurie. E un mare paradox acesta. Omul, parcă, se plictiseşte de 
bucurie și caută suferinţa. 


Privind și spre casele noastre, la vieţuirea dintre doi oameni, observăm cu uşu- 
rintă că, atunci când unul stă liniştit, are o stare bună, pe celălat îl apucă „valu- 
rile”, are chef de ceartă, naște furtună în jur şi asta se întâmplă pentru că vrăj- 
maşul nu doarme niciodată. 


Evanghelia celor poftiți la Cină... Cina este Liturghia. Actul prin care Dumne- 
zeu ne îndumnezeieşte pe noi, oamenii, ne ia în grija Lui. La început, tot 
Universul se mişca într-o Liturghie iar apoi, după ce omul a căzut din Iubirea lui 
Dumnezeu, Universul a început să moară, încet, încet, aşa cum moare şi omul. 
Liturghia este o reînviere, o readucere la viaţă a omului şi a Universului, deo- 
potrivă. 


Sfântul loan Maximovici, atunci când era chemat să facă un parastas pentru 
un om ce Sfârşise într-o moarte năpraznică, punea Antimisul în locul 
respectiv și acolo făcea Liturghie, spunând că răul a înțepat Universul în acel 
loc și cel mai bun mod de a îndumnezei un om, un loc este Liturghia. Mare și 
vindecătoare putere are Slujba aceasta. Nu vă lipsiţi de ea. 





Domnul ne cheamă la Cină, la Liturghie, ne cheamă să mâncăm cu El. Gândiţi- 
vă dumneavoastră cât de uşor renunțăm noi la Cina cu Împăratul Universului, de 
câte ori şi pentru ce refuzăm noi această invitație la Bucurie, la Viaţă. Nu ne 
cheamă doar să ne dea de mâncare, ci, mult mai mult decât atât, ni se dă pe 
Sine. Omul care refuză invitaţia la Cină, omul care ÎL refuză pe Dumnezeu este 
omul cuprins de tristeţe, de nemulțumire, omul care încet, încet începe să cadă. 
Nu ca o pedeapsă, nu ca o răzbunare, ci ca ceva firesc, ce urmează îndepărtării 
omului de Dumnezeu. 


Vedeţi dumneavoastră, însă, surpriza cea mare este moartea. Nu ştim când vine, 
nu ştim cât timp de pocăință avem. Mi-e teamă în fiecare zi să nu fac lucruri 
care să-L îndepărteze pe Domnul de la mine, în fiecare zi mă tem ca tot ce fac 
să nu se transforme în formalism și în lucruri lipsite de sens. Când văd că un om 
arde - de tristeţe sau de bucurie - ştiu că omul acela este în Împărăţie. Dar când 
văd un om rece, formal, care îşi împlineşte datoria, mă mâhnesc profund, pentru 
că e departe de Cale. Inima lui e de piatră şi, fie că-i vorbeşti despre iubire, fie 
că-1 vorbeşti despre moarte, despre Rai şi iad, nimic nu se mișcă în el şi nu-ți 
rămâne decât să-l porţi în ruga ta. 


Există şi oameni care mă întreabă: „Părinte, îmi dați voie să mă împărtăşesc?” 
Păi eu sunt stăpânul Sfintei Impărtăşanii, eu sunt stăpânul Tainelor lui Dumne- 
zeu? Stăpânul e EI, El ni se dăruieste în Sfântul Potur, la fiecare Liturghie, EI ne 


invită la Ospăţ. Dacă omul vrea, dacă omul tânjeşte după Sfânta Impărtăşanie, 
primeşte binecuvântarea mea. 


Să nu cumva să credem că doar pentru că suntem ortodocşi ne vom mântui, să 
nu avem impresia că doar făcând formal lucruri pentru Dumnezeu ne vom mân- 
tui. Împărăţia lui Dumnezeu se dobândeşte cu suspinuri, nu cu reguli, căci re- 
gula (ca formalism) omoară sufletul omului. 


Gândiţi-vă cum creşte un copil... la sânul mamei, hrănindu-se cu laptele și cu 
iubirea ei. Copilul care, din Domnul ştie ce pricini, nu poate creşte lângă mama 
sa este plin de carenţe fizice şi psihice. Omul privat de iubire se usucă. Omul 
care refuză invitația la Cină refuză, de fapt, Iubirea lui Dumnezeu! Domnul este 
Mama noastră şi ne creşte cu Iubire, ne ţine la pieptul Lui care este Potirul. 


Omul care revine „la pieptul Mamei” nu va mai trăi psihologic, ci va umple via- 
ţa sa de sens. Pentru el, moartea va căpăta o poleială de aur, omul nu va mai 
cădea în deznădejde şi în tristețe, pentru că va şti că la capătul tuturor gân- 
durilor, la capătul tuturor momentelor întunecate ale vieții sale se află Dumne- 
zeu! 





IPS Ioachim - „Ne pregătim să fim oaspeţii lui Hristos” 


LL De CITE Ba) 


Profitând de această frumoasă pericopă evanghelică de la Luca 14, 16-24, vom 
medita din nou asupra Bisericii, în special pentru faptul că astăzi adesea întâl- 
nim oameni care se numesc creștini, dar nu sunt în nici un fel interesați de ceea 
ce înseamnă Biserica în profunzimea înţelesurilor ci. Fără îndoială aceasta se 
datorează, pentru cei mai mulți, părții administrative şi juridice a Bisericii, care 
este cel mai uşor perceptibilă. Dar Biserica este o comuniune între persoane care 
mărturisesc aceeași credință şi se împărtăşesc din aceleaşi Sfinte Taine, este o 
sărbătoare şi o bucurie născute din întâlnirea cu Hristos. 


Pericopa evanghelică de astăzi ne dă, o dată în plus, ocazia să vedem cum 
Dumnezeu invită întreaga umanitate la petrecerea de nuntă. A ales câțiva oa- 
meni care să ducă invitaţiile tuturor. Dar iată că invitaţii refuză pentru că au alte 
lucruri de rezolvat, mai importante. Cu toții suntem foarte pricepuţi în a găsi 
preocupări mult mai urgente decât a asculta chemarea Domnului. Dumnezeu 
caută atunci alți oameni: şchiopi, cerşetori, desculți, care nu au de lucru etc. Cu 
aceştia va umple sala pregătită de nuntă. 


Toţi suntem invitați la cină 


Acesta este Domnul şi aceasta este cu adevărat Biserica Sa. Nu e neapărat cea 
care apare surprinsă în albumele noastre de fotografii, dar nu este nici numai 
adunarea şchiopilor şi orbilor pământului. Adevărata Biserică este Împărăţia lui 
Dumnezeu. 


Fericitul Augustin face această remarcă încă din secolul al IV-lea: „Există 
oameni care Sunt ai Bisericii, fără a fi şi ai Împărăției lui Dumnezeu, dar exi- 
Stă alții care sunt ai Împărăției, fără să fie ai Bisericii”. 





Așadar, depinde de noi să facem Biserica de pe pământ să semene într-o măsură 
cât mai mare cu Împărăţia lui Dumnezeu. Pentru aceasta trebuie să nu ne tratăm 
niciodată credinţa ca şi cum am fi niște privilegiați şi să nu alegem niciodată 
invitaţii cu care dorim să sărbătorim. Biserica este alcătuită după voinţa lui 
Dumnezeu. Nu suntem noi stăpânii invitațiilor pe care le oferă El. Trebuie să 
ştim că toţi, absolut toți, suntem invitaţi la nuntă. Cei care participă, casnicii 
împăratului, cei credincioşi lui lisus Hristos sunt din toate neamurile. Ei vin 
indiferent din ce colţ al lumii, din orice clasă socială şi oricare ar fi starea lor de 
spirit. Ei sunt bogaţi sau săraci, genii sau oameni simpli, fericiți sau disperaţi. 
De altfel, mai concret, putem spune că noi suntem cei invitaţi. Noi, cei care am 
răspuns, care am lăsat acasă preocupările şi plăcerile lumeşti şi am răspuns che- 
mării, venind aici, în Biserică. Formăm astfel o comunitate, o familie, al cărei 
stăpân, conducător și gazdă este Hristos. 


Această comunitate este formată din membri foarte diferiți, dar care sunt reuniți 
de credința lor. Acesta este numitorul lor comun şi este ceea ce îi face să fie 
frați. Aceasta este Biserica, starea şi locul unde se reunesc, acceptând chemarea 
la nuntă, fiii Împărăției. Fiind conștienți de toate acestea, având conştiinţa 
apartenenței la taina Bisericii, să încercăm să facem ceea ce ea ne învaţă să fa- 
cem. 


Ospăţul este viaţa creştină 


Pericopa evanghelică de astăzi ne spune că Hristos ne oferă un ospăț în Împă- 
răția Sa: marea sărbătoare la care suntem invitați să participăm este venirea Sa 
în lume, care priveşte în mod egal pe fiecare om. Cu toţii suntem chemaţi să 
primim, încă din această viață, ceea ce Dumnezeu a pregătit pentru fiii Săi din 
veşnicie. Aceasta începe de la botez, iar viaţa noastră devine astfel o viață de 
privilegii. 


Însă, dacă avem prilej de bucurie, înseamnă că este meritul nostru? Da, căci nu 
sunt mulţi cei care au ales să creadă, deşi le-a fost prezentat Hristos, li s-a 
predicat şi au învăţat despre El. Socotelile acestora sunt deja încheiate. Nu 
aceasta este problema de care ne preocupăm astăzi. Ceilalţi, sărmanii, cei care 
au fost invitaţi mai apoi, care, aparent, nu au nici un titlu de onoare, aceia ne 
interesează, iar aceia suntem noi. Botezul l-am primit necondiţionat, educația 
creştină deasemenea. Şi lucrurile decurg astfel, aparent automat: ne aşezăm fără 
reținere la ospăț și ne bucurăm de ceea ce Tatăl a pregătit în onoarea Fiului Său 
lisus Hristos. Pentru a extrage până la capăt învățămintele din această parabolă, 
reamintesc faptul că, în ziua botezului, pruncul primeşte din mâinile preotului o 
bucată de pânză albă, simbol al purității sale spirituale. Aceasta corespunde hai- 
nei de nuntă despre care se pomeneşte în Evanghelie. E doar responsabilitatea 





noastră dacă o pierdem, o sfâşiem sau o pătăm, căci ne putem trezi expulzați cu 
o mână forte. 


Să rezumăm aşadar: ospăţul este viaţa creștină; Împăratul este Dumnezeu; Fiul 
Său este lisus Hristos; primii invitaţi, care și-au găsit scuze pentru a refuza 
chemarea, sunt cei care, înainte de Hristos, nu au vrut să îi asculte pe strămoșii 
Săi, care au anunţat venirea Sa, iar după venirea lui Hristos au devenit creştini 
neglijenți; ultimii invitaţi sunt, în primul rând, strămoșii lui Hristos, cei care au 
crezut neîncetat în venirea lui Mesia, dar şi noi, cei care credem în Hristos și în 
faptul că EI S-a întrupat la „plinirea vremii”. Astfel, pare că s-a spus tot ce se 
putea spune despre această parabolă. Însă nu este aşa. 


Misionarii - cei ce răspândesc Vestea cea bună 


Am omis să amintim până acum de niște personaje aparent lipsite de importanţă, 
dar care se vor dovedi a fi exact contrariul: „slugile stăpânului” - care sunt 
amintite în trei locuri pe parcursul parabolei. Ele sunt indispensabile. 


Cum ar putea cineva veni la cină, dacă nu are cine să ducă invitația? Acești 
oameni, mesagerii, sunt misionarii. 

Y Iar primii dintre aceştia au fost strămoşii, a căror pomenire o săvârşim 
astăzi, cei pe care Dumnezeu i-a trimis să călăuzească poporul spre 
sărbătoarea lui Hristos, spre peştera din Bethleem. 

V Următorii au fost apostolii, care, imediat ce Învățătorul lor s-a ridicat la 
Cer, s-au îndreptat spre toate colțurile pământului spre a vesti venirea 
Mântuitorului lumii. 

VY Cei din urmă sunt toți oamenii care, răspunzând chemării lor interioare, 
pleacă spre a vesti Evanghelia celor care ignoră încă Nașterea lui 
Hristos și apropierea sărbătorii. 


Aşadar, strămoşii, apostolii şi toţi cei care se angajează la mărturisire sunt 
misionari. Dar când spunem misionari, nu trebuie să avem în minte numai bărbi 
lungi și haine negre. Acesta este cadrul exotic, de cândva, dar imaginea aceasta 
nu mai este valabilă, căci această categorie de misionari a dispărut în epoca noa- 
stră. Vorbim acum despre o altă categorie, care se referă la cei care, la casele 
lor, în ţara lor, prin felul lor de viaţă îl mărturisesc pe Hristos: preoţi, laici, 
bărbaţi şi femei, care nu diferă cu nimic de oamenii obișnuiți, dar care încearcă 
să atragă atenţia mărturisind venirea Mântuitorului. 


Vă gândiţi poate că nu mai sunt astăzi necesari misionarii, căci nu există săl- 
batici în Europa. Asta e clar, însă există mult prea mulți oameni care nu au nici 
cea mai mică idee despre Dumnezeu, despre lisus, despre suflet şi viață veșnică. 
Așadar, nu trebuie să fim misionari doar în cele mai îndepărtate colțuri ale 





pământului, ci şi acasă, la şcoală, la fabrică sau la birou. Să mărturisim în gura 
mare: „Vine Crăciunul, iar Hristos este Mântuitorul nostru!” Astfel, fiecare 
dintre noi poate şi trebuie să fie un misionar! Fără a deveni ridicoli, să ne 
asemănăm Sfântului loan Botezătorul anunțând că Împărăţia lui Dumnezeu se 
apropie. Aşadar, noi, misionarii, să pregătim venirea Celui care deja a venit 
pentru noi și pentru lumea întreagă. 


Crăciunul este aproape, luminiţele care împodobesc orașele şi casele anunță 
sărbătoarea, dar şi inimile noastre trebuie să fie pregătite. Mai avem puţin timp 
pentru a face asta. Să ne pregătim aşa cum se cuvine, curățindu-ne haina de 
nuntă pentru a fi vrednici oaspeţi la masa Împăratului Hristos, acolo unde ne 
vom putea împărtăşi din Cina cea de Taină la care suntem cu toţii chemaţi. 
Amin! 


*Cuvânt de învăţătură la Duminica a XXVIII-a după Rusalii, a Sfinților 
strămoși, Pilda celor poftiți la cină (Luca 14, 16-24). 


Sursa: eprb.ro 





IPS Ioachim - Plinirea vremii 


Când steaua s-opreşte puţin să lucească 
Arată Fecioarei locul să nască. 

Steaua e semnul cel mai frumos: 
Plinitu-s-a timpul să vină Hristos. 


În spaţiul imens dintre genune și cer 
Nu-i vid, ci doar un veşnic mister. 
Universu-aștepta flămând și uscat, 
Să fie prin Duhul din nou rourat. 


Lumea e surdă la glas de prooroc, 
Pământu-i pârjolit ca de-o pară de foc, 
Omul flămând îşi cată-ntre spini 
Chipul cel veşnic făcut din lumini. 


Doar timpul curgea liniştit şi statornic, 
Iar sorii mișcau în ritm de ceasornic. 
Pământul părea un deşert fără viaţă, 
Deşi era plin de păduri şi verdeață. 


În hău tenebros o stea între stele 
Brăzdează o cale de foc printre ele. 
Deşi arde tare, nimic nu consumă 
ŞI tot universul în juru-i s-adună. 


Ea merge de veacuri. Născută din veci, 





Prin tot universul deschis-a poteci. 
S-opreşte o clipă pe cer s-o vedem. 
O văd astronomii la Bethleem. 


Dar steaua născută-n afară de timp 

Cu anii lumină e-n contratimp. 

În spaţiul galactic ea raze trimite. 
Doar omul cucernic căldura le-o simte. 


Când steaua s-opreşte puţin să lucească 
Arată Fecioarei locul să nască. 

Steaua e semnul cel mai frumos: 
Plinitu-s-a timpul să vină Hristos. 


Gătiţi-vă oameni, neamuri, popoare 
Pregătiți-vă sufletul de sărbătoare! 
Fecioara-i aleasă prin Duhul cel Sfânt, 
Iar Tatăl ne spune un ultim Cuvânt. 


*Meditație în Duminica a 28-a dupa Rusalii, a Sfinților strămoşi 


Sursa: eprb.ro 





PS Ignatie: „Să cântărim foarte bine care ne sunt priorităţile în viaţă! Să 
nu consumăm energie pe cele care sunt nesemnificative, pe cele ce nu ne 
împlinesc în mod autentic!” 


Duminică, 13 decembrie 2020, Preasfinţitul părinte Ignatie, episcopul Hușilor, a 
săvârşit Sfânta Liturghie în Parohia Murgeni, Protopopiatul Bârlad. Din soborul 
slujitorilor au făcut parte şi părintele protopop Vasile Lăiu şi părintele paroh 
Iorgu Țicău. 


În omilia rostită cu acest prilej, ierarhul Huşilor, a explicat profilul celor care au 
refuzat invitaţia la cină. Preasfinţia sa a vorbit despre capacitatea de a discerne 
între ceea ce este esențial şi ceea ce este secundar în alegerile pe care le facem 
în viață: «Şi auzind acestea, unul dintre cei ce şedeau cu El la masă I-a zis: 
Fericit este cel ce va prânzi în împărăția lui Dumnezeu!» Luca 14, 15 


„Pericopa evanghelică ne vorbeşte despre chemarea pe care stăpânul unei case a 
făcut-o la o masă, la cină. 


Din nefericire, cei care fuseseră poftiți şi li se dăduseră invitații din timp, au 
refuzat participarea la un asemenea ospăț. 


De fapt, aceşti oameni au avut o atitudine de o manieră consacrată pentru fie- 
care dintre noi. Nu reuşim, în peregrinarea noastră pământească, să discernem 
între ceea ce este cu adevărat esenţial şi ceea ce este secundar, lipsit de impor- 
tanţă. Le inversăm, în modul nostru de a ne comporta și de a ne raporta, atât față 
de Dumnezeu, cât şi faţă de oameni. 





Punem un foarte mare accent pe ceea ce este lipsit de importanţă, pe ceea ce nu 
este prioritar în acel moment. Înţelepciunea şi discernământul unui om rezidă și 
în faptul de a avea capacitatea ca în anumite momente ale vieții să intuiască 
ceea ce este prioritar. 


Cei care au fost chemaţi la această masă au invocat motive artificiale în compa- 
rație cu măreţia și statutul Celui care le-a adresat această poftire. Dumnezeu ne 
pofteşte să mâncăm cu EI. Ce cinste deosebită! Nimeni nu ar refuza o asemenea 
invitaţie! 


Dacă am ştii ce înseamnă regele din punct de vedere simbolic, când acesta ne-ar 
invita la masă, nu am putea refuza o asemenea invitaţie. Dacă ni se acordă o 
asemenea cinste, am simţi că ni se face o favoare unică în viață, să fim în proxy- 
mitatea familiei regale. 


Cu atât mai mult când este vorba de Impăratul împăraților, Dumnezeu, Cel care 
ne invită să mâncăm cu El. De altfel, unul din cei ce stăteau la masă cu Domnul 
Hristos a exclamat, spunând: «Fericit este cel ce va prânzi în Împărăţia lui Dum- 
nezeuy” . 


Părintele episcop Ignatie a arătat de ce pretextele invocate de cei ce au refuzat 
participarea la cină sunt artificiale şi fără fundament: „Pretextele invocate de cei 
care s-au scuzat sunt artificiale în comparaţie cu Cel care 1-a poftit, cu statutul 
Său. 


Primul s-a scuzat spunând că a cumpărat un pământ şi vrea să se ducă să îl vadă. 
De ce este artificial argumentul? Este imposibil să cumpărăm un pământ, să îl 
negociem, dar să nu îl vedem, să nu ştim pe ce dăm banii. Scuza trădează o lipsă 
de inteligenţă. Ori de câte ori ne propunem să cumpărăm ceva, întâi vedem acel 
lucru. Mai mult decât atât, putea să vadă pământul achiziționat şi după cină. Cel 
care a invocat această scuză este simbolul celor care sunt foarte legați de cele 
pământeşti, ignorându-le pe cele cereşti. Sunt atât de «hipnotizați» de pulberea 
pământului, încât nu mai au resursele necesare să cultive cele spirituale. 


Aşa cum pământul, în contact cu apa, se transformă în glod, la fel, cei care pun 
cele pământeşti mai presus de cele spirituale, transformă viaţa lor într-un noroi. 
Se murdăresc pentru că idolatrizează cele pământeşti. 


Toate sunt binecuvântate, inclusiv cele care sunt legate de viața pământească, 
însă Dumnezeu ne cere să nu ne ataşăm de ele mai mult decât de cele spirituale, 
să nu ne lăsăm acaparaţi de ele căci ne vor deturna din drumul nostru spre Împă- 
răția lui Dumnezeu. 





Al doilea personaj vine, şi el, cu o scuză nefondată. Spune că şi-a cumpărat cin- 
ci perechi de boi şi vrea să meargă să îi încerce. Cel care a declinat invitația, 
invocând un asemenea motiv, îl simbolizează pe omul care se degradează din 
punct de vedere moral, ajungând într-o stare animalică. Boul este simbolul 
necuvântătoarelor și al prostiei. 


Este o lipsă de înţelepciune să nu acorzi atenţie celor spirituale. 


Cea de-a treia persoană invocă un motiv aparent mai frumos decât al celorlalți. 
Spune că şi-a luat soţie şi, din acest motiv, nu poate veni. În aparență pot să fie 
motivații bune în conţinut, însă în comparaţie cu ceea ce ni se cere să facem, tot 
artificiale rămân. 


Cea de-a treia persoană este simbolul celor care pun un foarte mare accent pe 
iubirea pământească, care este binecuvântată. Păcatul său constă în faptul că a 
refuzat iubirea cea cerească. A ţinut atât de mult la iubirea lui personală, încât a 
refuzat iubirea lui Dumnezeu. A fost egoist. Din iubirea de Dumnezeu decurge 
şi puterea şi energia pentru iubirea dintre noi, oamenii. Cei care decid să își 
unească viaţa lor, vin în faţa lui Dumnezeu să ceară binecuvântare pentru a 
transforma «apa curată» a iubirii pământeşti în «vinul iubirii» cereşti. În casa 
unde este Dumnezeu, cei doi ştiu să se cinstească şi să se iubească şi reciproc. 
Unde nu este Dumnezeu, acolo este iadul - lipsa iubirii. 


A întemeia o familie este un lucru binecuvântat, însă dragostea față de familie 
nu trebuie pusă mai presus de dragostea faţă de Dumnezeu. Dragostea lui Dum- 
nezeu unește familia, o face mai puternică, mai armonioasă şi mai strălucitoare 
din punct de vedere spiritual. Atunci când lipseşte dragostea lui Dumnezeu, se 
instalează dezbinarea, răul şi ura”. 


De asemenea, Preasfinţitul părinte Ignatie a arătat că masa la care ne cheamă 
Domnul Hristos este Sfânta Liturghie: „Această parabolă a fost intitulată de 
mitropolitul Antonie Plămădeală «parabola pretextelor», a scuzelor nefondate, 
fără nici un temei. 


Să cântărim foarte bine care ne sunt priorităţile în viaţă. Să nu consumăm ener- 
gie pe cele care sunt nesemnificative, pe cele ce nu ne împlinesc în mod auten- 
tic, ca oameni, oricât ar fi de deosebite şi de binecuvântate. 


În comparaţie cu veşnicia, cu chemarea lui Dumnezeu de a sta cu EI la masă, 
toate sunt trecătoare şi nu ne aduc împlinire. Dumnezeu ne cheamă, pe fiecare 
dintre noi, în duminici si sărbători, la masă. Liturghia este «Ospăţul credinţei» - 
aşa cum o numeşte Sfântul loan Gură de Aur. 





Din păcate, şi noi avem foarte multe motive, artificiale, să refuzăm. Nu suntem 
suficient de motivaţi duhovniceşte, în comparaţie cu ceea ce ne dăruieşte Dum- 
nezeu când venim la Sfânta Liturghie. 


Hristos ni se dăruieşte, fiecăruia în parte, îndemnându-ne: «Luaţi mâncaţi, ace- 
sta este Trupul Meu...; beţi dintru acesta toţi, acesta este Sângele Meu, al Legii 
celei noi, care pentru voi şi pentru mulți se varsă, spre iertarea păcatelor» 


Să avem discernământul de a intui, din timp, ceea ce este esenţial pentru viața 
noastră!” 


În cadrul Sfintei Liturghii, părintele episcop Ignatie a hirotonit întru diacon pe 
tânărul teolog Alexandru Borcea. 


La final, Preasfinţia sa a acordat mai multe diplome de vrednicie unor creştini 
care s-au implicat, de-a lungul timpului, în proiectele parohiei. 


Sursa: episcopiahusilor.ro 





Înaltpreasfinţitul părinte Calinic - Predică la Duminica a XXVIII-a după 
Rusalii (Pilda celor chemaţi la cină) - „Împreună cinarea cu Dumnezeu în 
Liturghie” 


Odoxologia.ro 


+ Preacuvioşi şi prea cucernici părinţi, iubiţi credincioşi şi credincioase, cititori 
şi cititoare, Parabola celor poftiţi la cină este relatată de Sfinţii evangheliști 
Matei (22, 1-14) şi Luca (14, 16-24) şi se numără printre parabolele care vizează 
Împărăţia lui Dumnezeu. 


Această parabolă, în varianta Sfântului evanghelist Matei, s-a citit şi în Dumi- 
nica a XIV-a după Rusalii. Sfântul evanghelist Matei nu vorbeşte propriu-zis 
despre o cină, ci despre nunta unui fiu de împărat. El a mai inserat în parabola 
propriu-zisă pilda „omului intrat la cină, fără haină de nuntă”, care a fost respins 
sub parusiala ameninţare: „Căci mulţi sunt chemaţi, dar puţini aleşi” (Matei 22, 
14). 


Episodul cu cel respins apare şi la Sfântul evanghelist Luca, în preambulul pil- 
dei, numai că, la el accentul cade pe îndemnul, valabil şi pentru noi, astăzi, de a 
invita la cină „pe cei săraci, pe neputincioşi, pe şchiopi, pe orbi. Şi fericit vei fi 
că nu pot să-ţi răsplătească. Căci ţi se va răsplăti la învierea drepţilor” (Luca 14, 
13-14). 


Chemarea păgânilor la cină subliniază dimensiunea misionară a Bisericii în 
acord cu misiunea lui Hristos, care viza participarea păgânilor la comuniunea 
euharistică. 


De fapt, începutul predicării Evangheliei la păgâni, sau la neamuri, are ca para- 
digmă această invitaţie: „ŞI zic vouă că mulţi de la răsărit şi de la apus vor veni 





şi vor sta la masă cu Avraam, cu Isaac şi cu lacov în Impărăţia cerurilor.” (Ma- 
tei 8, 11). 


Parabola citită astăzi are o dimensiune hristologică. Omul-împărat adus în 
discuţia parabolei este Însuşi Dumnezeu. EI a făcut nuntă/cină Fiului Său, lisus 
Hristos. Şi când toate au fost gata, Dumnezeu a trimis pe slugile sale ca să che- 
me pe cei poftiți, însă aceştia, spune referatul, n-au vrut să vină. Atunci, 
Dumnezeu, insistent, a trimis iarăşi alte slugi, dar ei, fără să ţină seama, au înce- 
put, unul câte unul, să-şi ceară iertare, fiecare scuzându-se în funcție de ce era 
stăpânit. 


Cel dintâi îşi cumpărase o țarină şi era interesat să o vadă, dar este greu 
de crezut că nu 0 văzuse înainte de a o cumpăra; 

al doilea îşi cumpărase cinci perechi de boi şi trebuia să-i încerce, deşi îi 
încercase probabil şi înainte de a-i cumpăra; 

iar pentru al treilea, recent căsătorit, soţia sa avea prioritate (cf. Luca 
14, 20). 


Sfinții părinți văd în cei trimişi să cheme la cină invitaţii pe fiii lui Israel, pe 
profeţi, faţă de care conaționalii lor au avut o atitudine josnică: „Au fost chinuiţi 
[...], au suferit batjocută şi bici, ba chiar lanţuri şi închisoare. Au fost ucişi cu 


pietre, au fost puşi la cazne, au fost tăiaţi cu fierestrăul, au murit ucişi cu sabia, 
au pribegit în piei de oaie şi în piei de capră, lipsiţi, strâmtoraţi, rău primiţi.” 
(Fapte 11, 35-37). 


Stăpânul casei, revoltat de comportamentul lor (vai, din păcate sunt şi astăzi 
astfel de oameni!), mâniindu-se, i-a spus slujitorului său: „leşi îndată în pieţele 
şi ulițele cetăţii, şi pe săraci, şi neputincioşi, şi pe orbi, şi şchiopi adu-i aici.” 
(Luca 14, 21). 


De remarcat este faptul că mai întâi i-a chemat pe cei din interiorul cetăţii. Şi 
fiind încă loc, i-a chemat apoi pe cei fără adăpost, de „la drumuri şi la garduri” 
(Luca 14, 23), adică pe cei din afara hotarelor cetăţii. Era foarte important 
pentru gazdă ca până şi ultimul loc să fie ocupat: „leşi la drumuri şi la garduri 
şi-i sileşte să intre, ca să mi se umple casa” (Luca 14, 23). Însă acest „sileşte” nu 
trebuie înţeles inchizitorial. 


Refuzul celor invitaţi era nejustificat. Grijile vieţii (țarina), lăcomia după cele 
materiale (târgul) şi poftele trupului (căsătoria) nu pot fi motive serioase pentru 
a nu lua parte la cina împărătească ori la cina unui om oarecare (Luca 14, 16). 
Supărat, împăratul a intrat să-şi salute oaspeţii - răi şi buni - şi acolo a văzut pe 
unul dintre invitaţi care nu era îmbrăcat în haină de nuntă. Atunci i-a zis: „Prie- 
tene, cum ai intrat aici fără haină de nuntă?” (Matei 22, 12). 





De unde să fi avut omul haină de nuntă, dacă el fusese invitat intempestiv? 
Evanghelistul notează însă că el nu a spus nimic, ci a tăcut. Sigur, la evrei, tra- 
diția era ca cei invitaţi să treacă pe la garderobă să îmbrace peste hainele de 
rând, haina de nuntă. Însă acela nu făcuse aşa. Atunci, probabil că revoltat de 
acest lucru, dar şi de tăcerea sa, împăratul a zis slugilor: „Legaţi-l de picioare şi 
de mâini şi aruncaţi-l în întunericul cel mai din afară.” (Matei 22, 13). 


„Întunericul cel mai din afară” este locul celor condamnaţi. Plângerea şi scrâş- 
nirea dinţilor, despre care se vorbeşte (Matei 22, 13), fac parte din chinurile 
acestui întuneric, din chinurile iadului. Sunt manifestarea exterioară a mus- 
trărilor de conştiinţă. 


Când Mântuitorul spune: „Căci mulți sunt chemaţi, dar puţini aleşi.” (Matei 22, 
14), are în vedere pe cei puţini, care merită cu adevărat să fie în anturajul stăpâ- 
nului. Despre „cei puţini”, Sfântul Pavel spune că sunt: „o rămăşiţă aleasă prin 
har” (Romani 11, 5). Cu alte cuvinte, mulţime multă intră în Biserică, dar puţini 
sunt cei care se mântuiesc. 


O întrebare care ar putea încolţi în minte este: Dar cei aşa-zişi răi, oare nu ar fi 
trebuit să aibă aceeaşi soartă? Se pare că şi aceştia ar fi avut aceeaşi soartă, dacă 
nu ar fi aderat la Vestea cea Bună adusă de fiul de împărat, care nu este altul 
decât Mântuitorul Hristos. 


Cât priveşte omul fără haină de nuntă, el este omul păcătos, omul trupesc. Or, 
unul ca acesta nu poate să încapă printre cei care sunt îmbrăcaţi cu haina de 
nuntă a harului Duhului Sfânt. Un astfel de om nu poate să se facă părtaş nunţii 
cereşti şi cinei celei duhovniceşti. 


Parabola se încheie cu ameninţarea: „Nici unul din bărbaţii aceia care au fost 
chemaţi nu va gusta din cina mea” (Luca 14, 24). Da, nici unul din cei care au 
refuzat invitaţia nu va intra la ospăţul mesianic în Împărăţia lui Dumnezeu. Însă 
nu Mântuitorul este Cel care i-a condamnat, ci, din păcate, ei înşişi s-au auto- 
condamnat! 


Sursa: arhiepiscopiasucevei.ro 





IPS. Irineu Pop-Bistriţeanul - Predică la Duminica a XXVIII-a după 
Rusalii - Ospătându-ne cu Hristos suntem fericiţi 


Dreptmăritori creştini, Evanghelia Duminicii de astăzi ne istoriseşte despre un 
om care a pregătit o „cină mare”, un ospăț în casa sa. Acesta a invitat pe prieteni 
să cineze cu el, dar, din păcate, cei chemaţi au refuzat, pe rând. Stăpânul casei 
este Însuşi Dumnezeu, care ne cheamă cu bunătate să stăm în prezenţa Lui şi să 
gustăm din darurile Lui. Acest ospăț al credinţei, al Evangheliei şi al harului la 
care ne pofteşte Bunul Dumnezeu îl avem pregătit în Sfânta Biserică. Refu- 
zându-l, ca cei din pilda evanghelică, ne lipsim de adevărata împlinire. Dar 
gustând din acesta, vom avea bucuria comuniunii cu Hristos, vom pregusta o 
fărâmă din fericirea Raiului. 


Iubiţi credincioşi, omul care prepară ospăţul este Dumnezeu, Tatăl ceresc. Ma- 
rele ospăț la care suntem chemaţi simbolizează bucuria şi fericirea cosmică a 
Împărăției Sale cereşti. Întotdeauna banchetele te destind cu mâncarea şi băutura 
bună, cu compania prietenilor, cu conversaţia plăcută şi cu atmosfera de inti- 
mitate. Banchetul exprimă suprema bucurie şi Dumnezeu l-a creat pe om pentru 
bucurie. 


Durerea şi tristeţea sunt străine vieţii dumnezeieşti; ele sunt rezultatul intrării 
păcatului în lume. Nici o bucurie pământească nu echivalează cu cea pe care o 
are moștenitorul Împărăției cerurilor (cf. 1 Cor. 2, 9). Fericirea este însuşi 
destinul omului. Dumnezeu l-a creat pe om să fie fericit veşnic, nu numai 
temporar. În cer, vom vedea pe Dumnezeu faţă către faţă. 


Fericirea este ţinta existenţei umane, care nu e atinsă în această lume efemeră. 
Fericirea de pe pământ este o umbră a celei din cer, întrucât îşi are originea într- 
o formă de plăcere carnală şi materială, pe când „Împărăţia lui Dumnezeu nu 
este mâncare şi băutură” (Rom. 14, 17). 





Reuşita în viaţa omului şi fericirea sa nu sunt asigurate decât în măsura în care 
el, omul, îşi împlineşte rosturile sale adevărate. Or, se ştie că omul este făptura 
lui Dumnezeu, creat cu scopul de a participa la viaţa lui Dumnezeu. A vorbi 
despre măreţia şi fericirea omului şi a nu ţine seama de relaţia în care se află el 
cu Creatorul său, înseamnă a desfigura omul, a-i face rău cu de-a sila. Fericirea 
este, evident, scopul fiecăruia, dar ea poate fi dobândită cu atât mai mult cu cât 
îl preocupă pe om mai puţin. 


În această privinţă, avem exemple din cele mai edificatoare. E vorba de 
comunism, în primul rând şi de toate încercările omului modern de a-şi dobândi 
supremaţia exclusiv printr-o cât mai îndelungată bunăstare. Se depun şi astăzi 
eforturi imense în scopul asigurării măreției şi fericirii omului dar, când se pare 
că acestea au fost dobândite, totul se prăbuşeşte. 


Viaţa aceasta este un conflict între bucurie şi tristeţe, generat de lupta dintre 
Hristos şi satana, de lupta între bine şi rău, care se petrece aici şi în care omul e 
direct implicat. Acela care crede că fericirea este temporară, este omul cel mai 
nenorocit. Omul a fost creat cu o sete infinită de fericire şi numai Dumnezeu 
care este infinit poate satisface această sete într-o dimensiune eternă. Locul lui 
Dumnezeu nu poate fi luat de nici o persoană finită, de nici un obiect finit. 
Dumnezeu nu dă fericirea cu sila. El ne cheamă la Sine şi numai dacă omul 
răspunde cu credinţă şi ascultare are parte de ospăț. Fericirea veşnică nu poate fi 
a noastră decât dacă am ales liber să acceptăm invitația lui Dumnezeu. Dacă nu 
răspundem acum, va veni timpul să regretăm, căci la miezul nopţii uşa se va 
închide şi vom auzi cuvintele: „Nu vă ştiu pe voi!” (Mt. 25, 12). 


Fiul lui Dumnezeu a venit pe pământ pentru a ne face părtaşi vieţii şi fericirii 
veşnice. În Predica de pe munte, Domnul indică acele condiţii care îl pot face pe 
om fericit. Este vorba de cele nouă Fericiri (Mt. 5, 3-12), al căror mesaj, 
punându-l în practică, putem dobândi fericirea lăuntrică şi veşnică a sufletului. 
Privindu-L pe Hristos pe Crucea Golgotei, parcă Îl auzim grăindu-ne: „Sufăr ca 
frații Mei, oamenii, să fie fericiţi nu numai în cer, dar, în măsura posibilităților 
lor şi pe pământ, dacă respectă prea sfânta voinţă a Tatălui Meu ceresc”. lar 
voia lui Dumnezeu se împlineşte atunci când răspundem la apelul dragostei 
Sale: „lată, stau la uşă şi bat; de va auzi cineva glasul Meu şi va deschide ușa, 
voi intra la el şi voi cina cu el şi el cu Mine” (Apoc. 3, 20). De aceea S-a născut 
lisus în Betleem şi a intrat în lumea noastră ca să ne aducă fericirea. 


Un străvechi colind răsună astfel: „Că pe cer s-a arătat/Un luceafăr de 
Impărat./Stea, cometă strălucită,/Pentru fericiri menită”. 


Când Domnul a împărțit Canaanul între triburile lui Israel, Levi nu a primit nici 
o parte de pământ. Dumnezeu 1-a zis lui clar: „Eu sunt partea ta şi moştenirea 





ta”. Prin acele cuvinte el a devenit mai bogat decât toţi frații săi, mai bogat decât 
toţi regii şi rajahii care au trăit vreodată în lume. Şi există un principiu spiritual 
aici, un principiu încă valid pentru fiecare fiu credincios al Celui Preaînalt. 
Omul care Îl are pe Dumnezeu drept comoară, are toate lucrurile în aceasta. 


Multe comori obişnuite pot să fie tăgăduite de el, sau dacă i se îngăduie să-şi 
afle plăcerea în ele, aceasta va fi atât de temperată încât comorile niciodată nu-i 
vor putea asigura fericirea. Dacă, însă, comoara lui este Dumnezeu, omul îşi 
poate vedea averile dispărând una după alta, fără a fi afectat prea mult, fără a 
avea sentimentul pierderii. Întocmai ca şi tânărul bogat, fiecare om doreşte 
fericirea. 


Istoriseşte Fericitul Augustin în Confesiunile sale cum a căutat fericirea în 
plăceri şi în înţelepciunea lumească, dar n-a găsit-o, până într-o zi când a auzit 
un glas de copil care repeta mereu: „la şi citeşte, ia şi citeşte”. Şi luând şi citind 
capitolul 13 din Epistola către Romani, s-a convertit la creştinism şi şi-a dat 
seama că fericirea nu stă în ospeţe şi în beţii, în desfrânări şi fapte ruşinoase, în 
ceartă şi în pizmă. Fericirea stă în a fi îmbrăcat în Domnul lisus Hristos. După 
convertire, Fericitul Augustin a afirmat: „Liniştea nu este acolo unde o 
căutaţi. Căutaţi ceea ce căutaţi, dar nu este acolo. Căutaţi viaţa fericită într- 
un ţinut al morţii. Nu este acolo. Căci cum poate fi viaţă fericită acolo unde 
nu este viaţă? Fericit este omul care Te cunoaşte pe Tine, Doamne. Căci ne-ai 
făcut pentru Tine şi neliniştit este sufletul nostru până nu se va odihni în 
Tine”, 


Există atâta anemie morală, atâta paloare religioasă, atâta nevoie de injectat un 
spirit nou în venele vieții lumii. Se cere post, rugăciune, citirea Scripturilor, 
primirea Sfintelor Taine pentru înviorarea vieţii oamenilor, ca prin ei, apoi, să 
fie înnobilată viaţa unei istorii bântuite de forțele răului. Nici mântuirea veşnică 
şi nici transformarea profundă în istorie nu sunt posibile fără comuniune intimă 
şi iubitoare cu Hristos Cel răstignit şi înviat. Numai participarea credincioasă la 
ospăţul Evangheliei şi Euharistiei poate să deblocheze o lume ca a noastră, 
crispată în păcat. 


„Evanghelia - zice Sfântul Ignatie Teoforul - este leagănul în care Se află Hni- 
stos”. Prin citirea ei, gustăm savoarea cerului care dă inimii pace şi bucurie. 
Împlinind poruncile Legii Noi, ajungem la fericire, căci „fericiţi sunt cei ce 
ascultă cuvântul lui Dumnezeu şi-l păzesc pe el” (Lc. 11,28). 


Prin Sfânta Euharistie, avem acces la ospăţul ceresc, unindu-ne cu Hristos, care 
ne spune: „Cel ce mănâncă Trupul Meu şi bea Sângele Meu rămâne întru Mine 
şi Eu întru el” (In. 6, 54). Fiind uniţi cu EI, suntem fericiţi. Un preot, ori de câte 





ori dădea Sfânta Impărtăşanie, simţea nevoia să strige: „Ceea ce îţi dau este 
fericirea!” 


Iubiţii mei, au trecut două mii de ani de când lisus i-a chemat pe pescarii 
Galileei zicându-le: „Veniţi după Mine!” (Mt. 4, 19). De atunci, Domnul a 
chemat neîncetat pe oameni şi ne cheamă şi pe noi cei de astăzi. Dacă 
răspundem chemării Sale, dovedim că suntem ucenicii Săi şi că ne place în jurul 
Său. 


Lepădând „toată grija cea lumească”, se cade să venim la ospăţul duhovnicesc, 
oferit în Biserică, unde avem bunătăţile credinţei mântuitoare şi ale harului 
sfințitor. Noi nu putem simţi adevărata fericire decât atunci când ne ospătăm cu 
Hristos, când cinăm cu „fericitul Dumnezeu” (| Tim. 1, 11). 


Mântuitorul nostru vrea şi poate să ne facă fericiţi, spunându-ne prin gura 
: „Fericirea veşnică/Dacă vrei s-o 


dobândeşti/Eu sunt singur Dătător/Fericirii sufleteşti”, 


lată de ce Sfânta Scriptură ne îndeamnă: „Veniţi, că toate sunt gata!” (Lc. 14, 
17); „Gustaţi şi vedeţi că bun este Domnul!” (Ps. 33, 8). Amin. 





PS Sebastian Paşcanu, episcopul Slatinei şi Romanaţilor - Predică despre 
Cina cea mare 


Dreptmăritori creştini, Evanghelia de astăzi ne vorbeşte despre Cina cea mare, 
pe care a pregătit-o Stăpânul, chemându-i mai întâi pe cei aleşi. Aceştia însă, 
ridicând diferite pretexte şi refuzând să participe la cină, sau nuntă, după cum 
este numită ea în textul paralel de la Sfântul Evanghelist Matei 22,1-14, în cele 
din urmă au fost invitaţi toţi. Simplă şi uşor de înţeles, pericopa trebuie 
interpretată pe de o parte istoric, pe de altă parte alegoric. 


Istoriei Dumnezeu a pregătit poporul ales prin profeţii Săi pentru participarea, 
în final, la Cina de taină sau nunta Fiului Său - la nunta mântuitoare a lui Mesia 
Hristos. Sub un pretext sau altul, poporul ales însă a respins chemarea la Cina 
mântuirii, ba încă L-a răstignit şi L-a ucis pe Mire, pe Fiul împăratului care 
făcea nuntă. Pentru aceasta, Dumnezeu a adresat chemarea Sa nu doar celor 
aleşi, ci tuturor - iată vocaţia universală a Creştinismului: „Mergeţi, zice, la 
drumuri şi la garduri şi siliţi-i pe toți să intre...” Chemaţi-i, adică, pe toţi să 
se mântuiască! Poftiţi-i pe toţi să devină fii ai împăratului care face nunta 
Fiului Său! „Doamne, s-a făcut precum ai poruncit şi tot mai este loc!” Şi a 
trimis a doua oară pe slujitori, ca să aducă meseni şi să plinească toate locurile. 


A intrat însă, citim în textul paralel menţionat, şi unul care nu era pregătit cu 
veşmânt de nuntă. L-a văzut Stăpânul şi l-a întrebat: „Prietene, cum ai intrat 
aici fără haina de nuntă?” Şi acela a tăcut, ştiindu-se vinovat. Pentru aceasta, 





a poruncit slujitorilor Săi să-l lege de mâini şi de picioare şi să-l arunce în 
întunericul cel mai dinafară. 


Aceasta este interpretarea istorică, potrivit căreia poporul ales L-a respins pe 
Dumnezeu, iar noi, ceilalți, „Israelul cel nou”, suntem chemaţi indiferent de 
unde, de pe la răspântii, de la garduri, din ulițe, popoare păgâne care mai înainte 
ne închinăm zeilor şi idolilor, la împărăţia lui Dumnezeu. Însă, nu oricum!... 


Pentru ca să nu înţeleagă cineva că în împărăție sunt luaţi toţi cu de-a valma, 
indiferent de „veşmântul faptelor lor” de aceea ne-a adus de faţă prezenţa unuia 
care nu avea ce căuta acolo, pentru că nu s-a pregătit nicidecum pentru aceasta. 
Pentru ca să nu creadă cineva că în împărăţia lui Dumnezeu este loc pentru toată 
lumea, indiferent cum s-ar înfățişa, de aceea Stăpânul a fost atât de aspru cu cel 
ce s-a prezentat „cu indiferenţă” la nuntă. 


Alegorid, pericopa se adresează nouă, credincioşilor de astăzi, pentru că 
niciodată Hristos n-a înţeles să facă istorie în Evangheliile Sale. Biblia nu este 
un manual de Istorie, ci un „Manual al vieţii” - al vieţii acesteia şi al vieţii ce- 
leilalte, veşnice. Domnul, deci, nefăcând simplă istorie, ni se adresează şi nouă, 
tuturor, în pericopă evanghelică de astăzi, cu următoarea învăţătură: 


Cu toții suntem chemaţi la viaţa în Hristos, la „Nunta”, sau „Cina de taină” 
pregătită de Dumnezeu. Numai că, adeseori, şi noi, ca şi cei din pericopa acea- 
sta, invocăm diferite pretexte. Unul, zice, şi-a luat țarina, altul şi-a luat cinci 
perechi de boi, iar cel de-al treilea şi-a luat femeie. "Toate, pretexte pentru a nu 
„cina” împreună cu Dumnezeu. 

Ce inseamna [arină? Înseamnă „ţărână” [pământul]! Materialitatea, adică! Unii 
dintre noi ne ataşăm prea mult de materie! Ne legăm prea mult de bunurile 
materiale: de case, de maşini, de bani, chiar şi de oamenii din jurul nostru, şi 
de toate celelalte ce nu ne mai lăsa timp pentru a ne ocupa şi de suflet, încât 
nu mai găsim timp de a participa duminica şi în sărbători la cina lui 
Dumnezeu, la Cina de taină care este întâlnirea cu EI, mai cu seamă în 
Sfânta Împărtăşanie, care se mai numeşte şi Cina Domnului. Ajungem să fim 
atât de obsedaţi de lucrurile materiale încât şi până în timpul rugăciunii, ori când 
vrem să uităm cu totul de cele pieritoare, până şi atunci ne trezim că ne gândim 
tot la ele, lăsând tot mai puţin loc lui Dumnezeu în sufletul nostru. 


Cinci perechi de boi spune alt invitat că şi-a luat. De ce cinci? Pentru că cinci 
sunt simţurile noastre cele trupeşti, cărora le Slujim atât de mult, şi prea puţin 
ne folosim Simţirea spirituală, care ar trebui să stăpânească peste toate 
celelalte. Ce simbolizează boii? „Animalitatea”! Iraţionalitatea specifică 





animalelor! Purtarea noastră, de multe ori, asemenea lor. Acesta este pretextul 
pe care l-a ridicat cel de-al doilea chemat la nuntă. 


Cel de-al treilea a invocat patimile şi plăcerile cele trupeşti. Aşa se fâlcuieşte 
„femeia ”. Patimile, care nu ne lasă să ne ridicăm cu mintea, cu Simţirea şi cu 
ființa noastră întreagă la Dumnezeu, ţintuindu-ne şi îngreuindu-ne „spre 
râvna celor de jos”. 


lată, dragii mei, trei pretexte cât se poate de „fireşti”, pretexte şi, de fapt, motive 
care ne ţin şi pe noi, de multe ori, departe de comuniunea cu Dumnezeu: 

+ Materialitatea gândirii, simţirii şi trăirii noastre, care abia dacă ne mai 
permite să-L înţelegem pe Dumnezeu Cel Spiritual, darămite să-L mai şi 
slujim cu devotament şi jertfă, 

4 raționalitatea, însemnând mândria, mânia, lăcomia, ura, răzbunarea şi 
toate celelalte slăbiciuni care ne fac să ne comportăm de multe ori nu ca 
oameni raționali, ci asemenea vieţuitoarelor celor necuvântătoare, şi 

4 Împătimirea, ca o mare slăbiciune care ne paşte pe toți; poftele cele 
trupeşti şi patimile care ne trag în jos, împiedicându-ne de a ne înălța 
spiritual. 


lată ce ne învaţă evanghelia de astăzi pe noi, cei care, de multe ori, sub un 
pretext sau altul, nu ne facem timp destul pentru Dumnezeu! Duminica şi în 
sărbători în general, invocăm fel de fel de pretexte, plecând de la bunurile cele 
materiale, de care nu ne mai putem dezlipi, şi de la puţina noastră înţelegere 
[iraţionalitatea] că Dumnezeu este Stăpânul lumii şi că până la urmă tot „la 
mâna Lui” suntem. Oricâte bunuri ne-am strădui să tot adunăm şi să ne punem 
deoparte, care mai de care mai „veşnice”, tot El va rămâne în veac! 


Evanghelia de astăzi ne arată, aşadar, că nimic nu trebuie să preţuim şi să 
iubim mai mult decât pe Dumnezeu: nici bunurile cele materiale, nici poftele 
noastre de orice fel ar fi, nici simţurilor noastre să nu ne lăsăm pradă, ci să 
ne deprindem mai mult a Simţi cu sufletul din noi - organul simţirii lui 
Dumnezeu - căci acesta este veşnic! 


Dragii mei, viaţa aceasta se consumă şi se stinge, oricâte bunuri, averi, bucurii 
ori plăceri ne-am agonisi, căci vine o vreme când toate acestea se arată a fi 
deşarte. Pentru aceasta, Dumnezeu ne cheamă la comuniune sfântă pe toţi cei 
„de la garduri”, de la „răspântii”, de pe „ulițe” - adică pe toți, indiferent de 
neam, rasă, poziţie socială ori pregătire intelectuală. Trimite slugile Sale după 
noi - adică pe îngerii păzitori şi pe sfinții Săi, pentru a ne atrage atenţia să ne 
facem datoria de buni creştini. Încă şi pe preoţii Săi i-a rânduit ca să ne arate 
calea cea bună care duce la EI! Şi, tuturor deopotrivă ne adresează chemarea şi 


pe toţi ne invită! Atenţie însă, nu oricum! Cel care a îndrăznit să se înfățişeze 





înaintea Stăpânului Său „oricum”, a fost scos afară cu neaşteptată dreptate şi în 
pofida apelativului de „prietene”. Aşa nu avem ce căuta acolo! În împărăţia lui 
Dumnezeu nu se intră cu pretextele pe care le-au ridicat cei nerecunoscători, şi 
nici în „veşmântul” celui respins. 


Chemarea evangheliei de astăzi este, prin urmare, să venim la Cina lui 
Dumnezeu. Să lăsăm pretextele! Să lăsăm scuzele care ne fac să tot amânăm 
pocăinţa, întâlnirea cu EI, Spovedania, Împărtăşania mai cu seamă - care este 
Cina Domnului - şi toate celelalte fapte bune care ne fac vrednici să 
îmbrăcăm veşmânt ales de nuntă. Altfel, evanghelia de astăzi, pe cât este de 
generoasă, chemându-i pe toţi, pe atât se arată de aspră cu cei ce îmbracă 
„veşmânt străin de Dumnezeu”. 


Să îmbrăcăm, deci, „veşmânt plăcut Domnului”, pe care l-a şi pretins 
Stăpânul din evanghelie, şi în acest veşmânt să ne înfăţişăm înaintea Lui în 
duminici, în sărbători, în clipele noastre de rugăciune şi în orice moment de 
fapt, slujind lui Dumnezeu cu tot sufletul nostru şi nelăsându-ne corupți nici 
de materialitate, nici de iraţionalitate şi nici de întunericul poftelor şi al 
plăcerilor care ne pervertesc şi ne îndepărtează de la comuniunea cu EL. 


Să ne cucerim acest veşmânt al faptelor bune, al dragostei față de Dumnezeu şi 
faţă de cei din jurul nostru, ca în felul acesta să nu fim alungaţi de la nuntă, ci să 


fim primiţi şi rânduiți în împărăţia Lui la loc de cinste, în comuniune cu EI, 
Amin. 


(din: 7 Sebastian, episcopul Slatinei şi Romanaţilor, Predici la Duminicile de 
peste an, Slatina, 2011) 





IPS Timotei - Aşteptările, Cina şi iubirea refuzată 


SR rii CA AAC: 


! Timotei Prahoveanul, 
episcop-vicar al Arhiepiscopiei Bucureştilor 
- 10 dec, 2020 


Mântuitorul lisus Hristos în timpul propovăduirii cuvintelor Evangheliei vorbea 
adeseori ucenicilor şi celor care Il urmau despre Impărăţia lui Dumnezeu. 


Multe dintre pildele şi cuvintele pe care le-a spus încep cu: „Asemenea este 
Impărăția lui Dumnezeu...” sau „Impărăţia lui Dumnezeu este asemenea...” 


Mulţi L-au şi întrebat ce să facă pentru a moșteni Împărăţia lui Dumnezeu, 
pentru a trăi veșnic, cum L-a întrebat dregătorul bogat care L-a întâlnit într-o zi. 


În Duminica a 28-a după Rusalii, Biserica aşază Pilda celor chemaţi la cină, care 
poate fi numită şi Pilda nunţii de Împărat. Nunta, în Orient, locul unde a pre- 
dicat Mântuitorul, constituia un mare eveniment, pregătit cu mult timp înainte. 
Cel care făcea nuntă trimitea cu ceva vreme înainte invitaţiile, fără a spune data 
când va avea loc petrecerea, iar la vremea potrivită li se trimitea chiar în dar o 
haină de nuntă, pe care cei invitaţi la eveniment aveau obligația să o poarte 
pentru a oferi solemnitate şi strălucire momentului. 


Pilda face referire la permanenta chemare pe care Dumnezeu a adresat-o celor 
din neamul ales, cărora le-a trimis mereu poftire prin prorocii şi drepţii Vechiu- 
lui Testament, invitându-i să participe la bucuria pe care Dumnezeu a pregătit-o, 





şederea întru Împărăţia lui Dumnezeu. De cele mai multe ori, Dumnezeu S-a 
întâlnit cu refuzul acestora. 


În partea a doua a pildei se spune că cel care a făcut ospăţul, întrucât mai erau 
multe locuri, i-a trimis pe slujitori să-i invite pe şchiopi, ologi şi sărmani. După 
această pofitire, încă au mai rămas locuri în casa primitoare a Împăratului celui 
fără de moarte, iar în cele din urmă slujitorii au fost trimişi la răspântii spre 
marile cetăți și locuri ale lumii de atunci: Roma, Atena, Asia, Nicomidia, 
Antiohia Siriei, Damasc și altele, unde au făcut cunoscută vestirea Evangheliei 
Domnului. Poftirea era de fapt vestirea mesajului mântuitor la toate neamurile, 
începând cu cei din Ierusalim, până departe în lume, iar ucenicii, slujitorii 
Împăratului, au făcut precum li s-a poruncit. 


La vremea sărbătorii sau a nunţii Fiului de Impărat, a venit Cel care-i poftise pe 
toți pentru a se bucura asemenea tuturor celor care se bucură cu cei ce se bucură 
(Romani 12, 15), făcând poftire prietenilor, rudeniilor şi cunoscuţilor. 


In mulţimea prezentă se afla un om care nu avea veşmântul potrivit pentru ase- 
menea eveniment, iar atunci stăpânul casei l-a întrebat: „Prietene, cum ai intrat 
aici fără haină de nuntă?” (Matei 22, 11). 


Dumnezeiescul Hrisostom pune în evidenţă apelativul „prieten” referindu-se la 
cel care nu avea haina de nuntă, pentru că Mântuitorul le-a spus ucenicilor la un 
moment dat: „Voi sunteţi prietenii Mei, dacă faceţi ceea ce vă poruncesc. De 
acum nu vă mai zic slugi, că sluga nu ştie ce face stăpânul său, ci v-am numit pe 
voi prieteni, pentru că toate câte am auzit de la Tatăl Meu vi le-am făcut cuno- 
scute!” (loan 15, 14, 15). Aşa i-a numit pe toți cei cărora le-a dat veșmânt lumi- 
nos ca zăpada din apă şi din Duh la ziua Botezului. Constatăm că veșmântul 
strălucitor pe care l-am primit la Botez ajunge adeseori zdrenţuit, ponosit, 
acoperit de praful şi rugina pe care, cu voia noastră, le-am așezat peste el. 


Sfânta Evanghelie ne îndeamnă să gândim profund la Împărăţia lui Dumnezeu. 
Nu ştiu câți dintre noi, între atâtea preocupări, într-o lume grăbită, cu un pro- 
gram care de multe ori nu ne îngăduie nici măcar să vedem ori să auzim părinții 
și pe cei de aproape ai noștri, mai găsim timp să medităm la Împărăţia lui 
Dumnezeu. Nu ştiu dacă ne mai întrebăm cum am putea dobândi Împărăţia. 


Foarte uşor găsim pretexte când Dumnezeu ne cheamă la cina Lui, la Sfânta 
Liturghie, refuzând participarea la momentul central al vieții liturgice. Pre- 
textele şi dorinţele ne irosesc în zadar de cele mai multe ori timpul sau imperiul 
simțurilor noastre. 





Amintesc de mărturia părintelui Cleopa spusă cu ani în urmă, cum, atunci când 
era stareţ la Sihăstria, a dat în schimb două perechi de boi pentru a cumpăra o 
cruce prețioasă, lucrată la Viena, pentru mănăstirea lui, odor care se păstrează 
încă la Sihăstria. 


Părinții Bisericii au asemănat perechile de boi cu cele cinci simţuri pe care le 
avem şi care ne robesc adeseori. Faptul că unul s-a scuzat pentru neparticipare 
la invitaţia pentru ospăț, întrucât se însoţise de curând în viaţa de familie, nu 
trebuie înțeleasă numaidecât ca respingere a căsătoriei în lumea noastră, deşi 
aceste pretexte le folosim adeseori, întocmai ca în cuvintele Evangheliei. 


La glasul Mântuitorului, rostit prin preot, anunţat prin clopot şi prin cântările 
Bisericii, răspundem cu aceleaşi scuze, poate uşor personalizate în lumea de 
astăzi, iar când vorbim de perechile de boi, de simţurile noastre, nici nu mai este 
nevoie de vreo erminie specială. Găsim folositor orice alt lucru decât parti- 
ciparea la cina Domnului, la ospăţul pregătit pentru fiecare dintre noi, duminica, 
la Sfânta Euharistie. 


Un alt detaliu care trebuie amintit, legat de Evanghelia acestei duminici, este 
haina pe care o purtăm. Venim uneori la biserică cu veşminte și haine curate. 
Suntem doritori de a ne arăta înaintea lui Dumnezeu şi a oamenilor pregătiți cu 
veşmintele exterioare. Veşmintele liturgice, bisericeşti, care pot uimi privirea 
ochilor întunecaţi, nu sunt purtate în nume personal, ci pentru Domnul, arătând 
dragostea față de EI. 


Sfântul Vasile cel mare îi spunea unui cunoscut ascet din Siria, Efrem, că în ca- 
să poartă haine de bumbac și de in, negre, smerite, dar când slujește Liturghia 
poartă veşminte cu fir de aur, pentru că slujeşte Împăratului care a făcut cerul şi 
pământul. 


Dincolo de veșmintele pe care le purtăm şi le pregătim cu grijă adeseori, în ce 
este de fapt înveşmântat sufletul nostru? Dacă ar veni acum Stăpânul ospăţului, 
la care dintre noi ar vedea şi aprecia veșmânt cuviincios şi potrivit spre a-l reţine 
la cina Lui? Veşmântul sufletului trebuie primenit, păstrat curat pentru momen- 
tul important al poftirii întru bucuria Stăpânului. 


Când participăm la Taina Sfântului Botez al unui prunc, auzim o cântare fru- 
moasă, intonată în momentul în care primește veşmântul alb, după ce a fost scos 
din apa cristelniţei: Dă mie haină luminoasă, Cel ce te îmbraci cu lumina ca şi 
cu un veșmânt. Haină luminoasă am primit şi noi la Sfântul Botez, dar ce haină 
purtăm acum...? Am păstrat oare strălucitor, prin credinţa în Dumnezeu și prin 
fapte bune, veșmântul? Sau necesită curăţat, înnoit, asemenea straielor purtate 





multă vreme. La primenirea hainei sufletului ne îndeamnă stăruitor Mântuitorul 
Hristos, acum și totdeauna. 


Un alt aspect duhovnicesc pe care trebuie să-l învăţăm din Evanghelia acestei 
duminici este cel al comuniunii. Trăim într-o lume aglomerată, risipită, răvăşită, 
cu mulţime însingurată. Întâlnim tot mai rar oameni care fac cină sau pregătesc 
agape, chemând rudeniile, prietenii, o dată, de două ori sau de câteva ori pe an 
pentru a le oferi iubirea lor. Trăim într-o lume care nu mai caută comuniunea. 


Îndemnul Mântuitorului: Când faci prânz sau cină, nu chema pe prietenii tăi, 
nici pe fraţii tăi, nici pe rudele tale, nici vecinii bogaţi, ca nu cumva să te cheme 
ŞI ei, la rândul lor, pe tine şi să-ţi fie ca răsplată (Luca 14, 12). Este tot mai greu 
de realizat, întrucât foarte mulți oameni nu-și mai cheamă nici măcar părinții, 
frații şi prietenii la cină, deoarece nu mai avem disponibilitatea de a oferi altora 
bucurie. Cina, masa pe care o pregătim la un anumit eveniment, la prăznuirea 
sfântului ocrotitor, la o zi de sărbătoare creştină, arată de fapt iubirea pe care 
Mântuitorul a recomandat-o mereu ucenicilor. 


În perioada de început a Bisericii, din primele veacuri creştine, erau invitaţi la 
agapă (masa iubirii) toți care participau la Liturghie. Agapele sunt inclusiv în 
paginile Sfintei Scripturi, în Cartea Faptele Apostolilor, unde ni se vorbeşte 
despre slujirea diaconilor. Mai târziu, în scrierile Părinților Bisericii, subiectul 
este reluat, amintindu-se de Roma și de alte locuri importante ale imperiului, 
unde după Liturghiile la care participau noaptea creștinii urma o masă a iubirii, 
arătând, înainte de toate, importanţa comuniunii, a celor care doreau să fie una 
(loan 17,21). 


In satele pământului românesc care a păstrat tradiția de demult, oamenii au 
făcut, şi încă mai fac, astfel de ospeţe sărbătoreşti, ştiind că iubirea arătată față 
de cei din preajmă se îndreaptă către Dumnezeu. 


Evanghelia ne îndeamnă pe fiecare, fără excepție, să nu căutăm scuze când 
Dumnezeu ne cheamă către EI. Nimic nu este mai important decât participarea 
la Sfânta Liturghie: Aceasta să o faceţi întru pomenirea Mea, rugându-ne din 
toată inima pentru noi şi pentru cei pe care-i purtăm în inimă. 


Să nu mai căutăm pretexte pentru a-L refuza mereu pe Domnul. 


Dacă procedăm aşa, într-o zi ne putem întâlni cu refuzul Lui, pe care îl auzim în 
cuvintele Evangheliei: Nici unul din bărbaţii aceia care au fost chemaţi nu vor 
gusta din cina mea! (Luca 14, 24). Dacă vom răspunde mereu invitației Lui 
stăruitoare de a fi prezenţi în Biserica pe care a întemeiat-o, gustând din cina 





Lui, ne vom bucura împreună cu EI. Să ne rugăm ca refuzul amintit să ne fie 
străin. 





Predica la Duminica a XXVIII-a după Rusalii a Preafericitului părinte 
patriarh Daniel - Dumnezeu cheamă oamenii la mântuire (Pilda celor 
poftiţi la cină) 


Pilda celor poftiţi la cină are două înţelesuri majore. 

+ Primul se referă la istoria mântuirii neamului omenesc, adică la lucrarea 
Mântuitorului lisus Hristos ca Fiu şi Slujitor al lui Dumnezeu, care chea- 
mă la mântuire mai întâi pe poporul evreu şi apoi pe toate popoarele. 

4 În al doilea rând, pilda se referă la viaţa noastră, a fiecăruia dintre noi, 
mai precis la modul în care noi răspundem chemării lui Dumnezeu la 
mântuire sau refuzăm chemarea Lui, sub diferite pretexte. 


Slujitorul Stăpânului, Mesia cel prezis de profeţi 


Anonimul sau "un om oarecare”, cum se spune în Evanghelie, este Însuşi 
Dumnezeu, Cel cu multe nume şi mai presus de orice nume, după cum învaţă 

De fapt, dincolo de numele atribuite lui 
Dumnezeu în relația Sa activă cu lumea, El este mai presus de orice nume şi de 
orice înţelegere omenească în privinţa fiinţei Sale. lar numele Lui de Tată al 
unui Fiu veşnic ni s-a descoperit nouă de Mântuitorul lisus Hristos, după cum EI 
Însuşi spune: "V-am descoperit numele Lui vouă” (loan 17, 6). 


Aşadar, Dumnezeu Tatăl Cel veşnic cheamă la mântuire omenirea întreagă. 
Cum? La amurgul istoriei, în zilele mai de pe urmă (ct. Evrei 1, 2), la plinirea 
vremii (cf. Galateni 4, 4-5), EI trimite în lume pe Fiul Său cel ceresc ca să 
cheme lumea la mântuire. 


In Sfânta Evanghelie de astăzi, cel care cheamă oamenii la cina stăpânului nu se 
numeşte fiu, ci numai slujitor, pentru a arăta aici că Fiul lui Dumnezeu Care S-a 
făcut Om, adică lisus Hristos, este în primul rând Slujitor al lui Dumnezeu, ca să 





ne înveţe pe noi ascultarea şi slujirea faţă de Dumnezeu. Deja profeţii Vechiului 
Testament au vorbit despre Mesia ca fiind "Ebed-lahve", sluga Domnului (cf. 
Isaia 53, 11), iar Mântuitorul lisus Hristos ne spune că Fiul Omului, adică EI 
Însuşi, "nu a venit în lume ca să I se slujească, ci ca EI să slujească” (Matei 
20, 28). 


Deci, Fiul lui Dumnezeu întrupat, adică lisus Hristos, cheamă oamenii la 
cina Tatălui ceresc, la comuniunea vieţii veşnice. 


Cina din casa Stăpânului semnifică Impărăţia lui Dumnezeu 


Aproape la toate popoarele, dar mai cu seamă în tradiția ebraică, cina este 
simbolul comuniunii, al bucuriei de a fi împreună, de a mânca şi a bea 
împreună, de a se vedea şi de-a comunica faţă către faţă, de a se cunoaşte şi a se 
preţui reciproc. Cina din Evanghelia de astăzi semnifică tainic Împărăţia lui 
Dumnezeu, a cărei arvună aici pe pământ este însăşi Biserica lui Hristos în 
care se săvârşeşte Cina cea de Taină sau Sfânta Euharistie, pe care 
Mântuitorul lisus Hristos a instituit-o în Sfânta şi Marea Joi seara, înainte de 
Pătimirile Sale, de Răstignirea Sa şi de Învierea Sa din morți. 


În pilda din Evanghelia de astăzi, cei dintâi care au fost chemaţi la cină erau 
căpeteniile poporului evreu şi cărturarii sau învățătorii de lege. Ei sunt chemaţi 
cu prioritate, pentru că ei cunosc mai bine Legea Domnului şi lor li s-a 
încredinţat descoperirea dumnezeiască a planului de mântuire a lumii întregi, pe 
care Dumnezeu Tatăl îl inițiază şi-l împlineşte prin Fiul Său, Care S-a făcut Om 
din iubire pentru oameni şi pentru mântuirea lor. Evanghelia ne arată cum 
această elită a poporului evreu, care a fost chemată de către Slujitorul 
Domnului, de Mântuitorul lisus Hristos, refuză abil şi politicos invitația la cină, 
folosind diferite scuze, care, la prima vedere, par credibile, dar în realitate ele 
acoperă o existenţă egoistă şi pătimaşă a celor invitaţi. 


Primul invitat a spus: "Mi-am cumpărat ogor şi trebuie să ies ca să îl văd; te 
rog, iartă-mă” (Luca 14, 18). Al doilea a spus: "Cinci perechi de boi am 
cumpărat şi mă duc să-i încerc; te rog, iartă-mă” (Luca 14, 19). Al treilea şi-a 
motivat refuzul cu următorul răspuns: "Femeie mi-am luat şi de aceea nu pot 
veni" (Luca 14, 20). 


Când a văzut Stăpânul casei că oamenii considerați de El a fi cunoscuţi şi 
prieteni ai Săi, pentru că erau cunoscători a1 învățăturilor Sale sfinte, au refuzat 
chemarea Sa la ospăţul sau bucuria mântuirii, S-a mâniat, după cum se spune în 
Evanghelie. Desigur, refuzul lor era expresia libertăţii lor, dar libertatea lor de a 
rămâne, în mod egoist, în afara comuniunii cu EI a produs supărare Celui Care 





le-a adresat invitația la cină. Drept consecinţă, bunătatea Lui s-a îndreptat spre 
alți oameni. 


Chemarea lui Dumnezeu şi libertatea omului de a răspunde sau nu chemării 
divine 


Întrucât Dumnezeu doreşte ca "toţi oamenii să se mântuiască şi la cunoştinţa 
adevărului să vină” (| Timotei 2, 4), toţi oamenii sunt chemaţi la mântuire, dar 
nu toți răspund acestei chemări. De aceea, 

comentând cuvintele Mântuitorului "mulţi chemaţi, dar puţini aleşi” (Matei 
22, 14), spune că toţi sunt chemaţi, dar Sunt puţini aleşi, pentru că puţini 
oameni răspund chemării lui Dumnezeu. Aflând de scuzele unora care nu au 
găsit timp pentru a răspunde chemării Sale, Stăpânul casei Îl trimite pe 
Slujitorul Său să invite la cină o mulțime de oameni de rând, fără pretenţii de 
superioritate, care nu se aşteptau la o astfel de invitaţie, şi nici nu se considerau 
vrednici să stea la o masă atât de strălucită. 


Preocupări excesive pentru trup, 
dar puţină grijă pentru Suflet 


4 Cel dintâi care refuză invitaţia la cină aduce ca scuză sau motivaţie grija 
pentru ogor, adică pentru țarina cumpărată pe care trebuia să o vadă. 


În tâlcuirea unor WERE, acest câmp sau ogor din 


Evanghelie simbolizează toate grijile şi dorinţele de a stăpâni în lumea 
aceasta spaţii şi teritorii pământeşti limitate şi trecătoare. Ogorul este aici 
simbolul dorinţei omului de avere, de expansiune, de extindere pe orizontală, nu 
de creştere duhovnicească pe verticală, în relaţia sa cu Dumnezeu - Creatorul 
lumii. Când grija omului pentru averile materiale devine mai mare decât 
preocuparea pentru mântuirea sufletului său, atunci averile materiale constituie 
pentru om motiv puternic de a nu răspunde chemării lui Dumnezeu la mântuire 
ŞI viaţă veşnică. 


+ Al doilea invitat care refuză chemarea Stăpânului de-a veni la cină spune 
că şi-a cumpărat cinci perechi de boi pe care trebuie să-i încerce. 


Tâlcuirea patristică a textului biblic vede în cele cinci perechi de boi cele cinci 
simțuri ale omului, care în general sunt grupate câte două: doi ochi (văzul), 
două urechi (auzul), două nări (mirosul, două buze sau limba şi gura 
(eustul) şi două mâini (pipăitul). Aceste cinci perechi de boi semnifică grija 
excesivă a oamenilor pentru mâncare, băutură şi jocuri care aduc desfătări 
trupului. Căutate şi folosite în mod excesiv sau pătimaş, acestea îl fac pe om rob 
al simţurilor, întunecându-i şi limitându-i orizontul duhovnicesc al sufletului. 





Prin urmare, patimile egoiste care manifestă subjugarea sufletului sau a voinței 
de către simţuri conduc pe om la amorțire duhovnicească şi la nepăsare privind 
mântuirea şi viaţa veşnică la care este el chemat. Când oamenii trăiesc numai 
trupeşte şi deloc duhovniceşte, atunci simţurile lor se împătimesc, iar sufletul 
lor intră în jugul simţurilor împătimite. 


4 Al treilea om care se scuză că nu poate veni la cină spune că "şi-a luat 
femeie şi de aceea nu poate veni” (Luca 14, 20). 


Deşi căsătoria este o instituţie sfântă şi binecuvântată de Dumnezeu, uneori 
familia poate deveni pentru om un motiv de-a nu răspunde chemării lui 
Dumnezeu la mântuire, dacă ea se transformă în idol, adică devine o preocupare 
exclusivă şi excesivă a omului, încât acesta nu mai poate cultiva relația sa 
spirituală cu Dumnezeu. Întrucât nu mai văd familia ca fiind, mai înainte de 
toate, o binecuvântare de la Dumnezeu, mulţi oameni iubesc familia lor în uitare 
totală de Dumnezeu. Însă dacă familia este văzută ca fiind un dar de la 
Dumnezeu, atunci această iubire faţă de familie se sfinţeşte. Prin urmare, 
întrucât părinţii, Soţul, soţia, copiii, fraţii şi surorile, rudele şi prietenii buni 
sunt pentru om dar Sau binecuvântare de la Dumnezeu, aceştia trebuie să fie 
iubiți nu numai afectiv sau sentimental, ci şi duhovniceşte, adică să fie 
cuprinşi în iubirea şi rugăciunea omului către Dumnezeu, pentru a înainta pe 
calea mântuirii şi a sfinţeniei. 


În acest sens, familia conjugală se sfințeşte prin participarea ei la viaţa 
duhovnicească a Bisericii lui Hristos, la viaţa familiei eclesiale în care oamenii 
sunt frați în Hristos şi fii duhovniceşti ai Bisericii Lui, conduşi de părinți 
duhovniceşti pe calea mântuirii în lumina şi iubirea Preasfintei Treimi. 


În mod neaşteptat, sărăci, bolnavi şi oameni dintre păgâni sunt chemaţi la 
cina lui Dumnezeu 


Văzând refuzul celor poftiți sau invitaţi la cină, Stăpânul casei a schimbat şi 
extins planul Său iniţial, zicând Slujitorului Său: “Jeşi îndată în piețele şi 
ulițele cetăţii, şi pe săraci şi pe neputincioşi şi pe orbi şi pe şchiopi adu-i aici” 
(Luca 14, 21). Îndată, Slujitorul a făcut întocmai cum 1 s-a poruncit. lar după ce 
a constatat că încă mai este loc în casă, Stăpânul casei a amplificat invitaţia Sa, 
zicând: "leşi la drumuri şi la garduri şi sileşte-i să intre ca să mi se umple 
casa" (Luca 14, 23). După ce s-a împlinit şi porunca aceasta, toată casa s-a 
umplut de oameni care niciodată nu s-au considerat vrednici să fie invitaţi la o 
cină în casa aceea. Totuşi, Stăpânul casei S-a supărat pe cei care n-au răspuns 
iniţial chemării Sale, zicând: "nici unul din bărbaţii aceia care au fost chemaţi 
(şi n-au răspuns) nu va mai gusta din cina Mea" (Luca 14, 24). 





După tâlcuirea WERE, cele trei categorii de oameni care au fost 
chemaţi la cină sunt foarte diferite între ele. 


> Cea dintâi categorie de invitaţi reprezintă elita sau conducătorii 
poporului evreu, care îndrumau spiritual poporul, dar care au refuzat să 
primească Evanghelia lui Hristos, Fiul Tatălui ceresc, Care S-a făcut Om 
din iubire pentru oameni şi pentru mântuirea lor. 
A doua categorie de invitaţi la cină (săraci, neputincioşi, orbi şi şchiopi) 
reprezintă mulțimile de oameni săraci şi bolnavi, care vin la Hristos să 
asculte cuvântul Evangheliei Sale şi să fie vindecaţi de EI. 
A treia categorie de invitaţi, "cei de la drumuri şi garduri”, sunt mulţimi 
de călători în lume pe drumuri întortocheate sau confuze, fără destinaţie 
precisă, trăitori la limitele existenţei, în afara comuniunii adevărate în 
harul mântuitor. Aceştia reprezintă neamurile păgâne sau popoarele 
care, deşi erau religioase, nu-L cunoşteau pe singurul Dumnezeu 
adevărat, Creatorul şi Mântuitorul lumii. Şi aceste popoare sunt chemate 
de Hristos la cină în casa Tatălui ceresc, care este Biserica, acum 
arvună, anticameră şi icoană a Împărăției Lui Dumnezeu. 


Cina Euharistică, arvuna Împărăției Cerurilor 


Evanghelia de astăzi este într-un fel Evanghelia tainei libertăţii omului, dar şi 
a libertăţii lui Dumnezeu. Noi avem libertatea de a spune "da" sau "nu" lui 
Dumnezeu când ne cheamă la mântuire şi viaţă veşnică. Însă cine nu răspunde 
pozitiv la invitaţia de-a veni la Cina cea de Taină, la ospăţul iubirii milostive şi 
darnice a lui Dumnezeu, acela pierde bucuria de a fi veşnic împreună cu 
Domnul casei cereşti. Pe de altă parte, libertatea Stăpânului care invită la Cină 
se vede mai ales din faptul că dacă cei dintâi chemaţi refuză invitaţia Lui, El are 
libertatea de a modifica planul Său şi de-a prefera pe alţii. Prin urmare, nimeni 
nu poate zădărnici planul lui Dumnezeu de mântuire a lumii, pentru că iubirea 
Lui milostivă se revarsă peste vidul spiritual al celor care nu răspund chemării 
Sale. 


Aşadar, Evanghelia de astăzi ne priveşte şi pe noi creştinii, întrucât şi noi 
suntem uneori înclinați să repetăm greşelile căpeteniilor poporului lui Israel. Şi 
noi inventăm uneori scuze că nu mai găsim timp de rugăciune, nu mai găsim 
timp pentru Spovedanie, pentru pocăință, deoarece suntem robiţi de prea multe 
griji, de grijile zilei de astăzi şi ale zilei de mâine. Atât de mult suntem uneori 
legaţi de cele materiale şi de programe de activitate suprasolicitante, încât nu 
mai găsim timpul necesar pregătirii hranei duhovniceşti pentru suflet şi nici 
timpul necesar pentru a înveşmânta sufletul în haina luminoasă a harului şi a 
virtuţilor izvorâte din rugăciunea neîncetată a minţii şi a inimii. 





Pilda Evangheliei de astăzi vorbeşte, aşadar, despre taina Sau misterul 
mântuirii lumii în lisus Hristos, care cheamă oamenii la mântuire, prin 
binevestirea Evangheliei Împărăției lui Dumnezeu şi prin instituirea Cinei de 
Taină sau a Euharistiei, ca arvună a prânzului din Împărăţia Cerurilor, ca 
ospăț care pregăteşte bucuria comuniunii veşnice a oamenilor cu Dumnezeu, 
după ce ei s-au curăţit de păcate prin Botez şi prin Spovedanie. 


În sens mistic sau duhovnicesc, cina Stăpânului casei semnifică iubirea lui 
Dumnezeu dăruită oamenilor şi viaţa oamenilor trăită în comuniune cu 
Dumnezeu în Biserică. De aceea, mai ales în această perioadă de pregătire 
pentru sărbătoarea Naşterii Domnului, invitaţia Stăpânului la cină are şi 
înţelesul de chemare la Sfânta Euharistie, împărtăşindu-ne cu Trupul şi Sângele 
Mântuitorului lisus Hristos, spre iertarea păcatelor şi spre viaţa de veci. 


Deci, prima învăţătură duhovnicească practică a acestei Evanghelii pentru 
perioada Postului Naşterii Domnului este chemarea de a ne curăţi de păcate 
prin Taina Pocăinţei (Spovedaniei) şi a ne împărtăşi cu Trupul şi Sângele 
Domnului, pentru a primi sănătate şi mântuire, trezvie a sufletului şi sfințire 
a simţurilor, pace şi bucurie cerească. 


Totodată, Evanghelia care cuprinde Pilda celor poftiți la cină a fost rânduită de 
Biserică să fie citită în această perioadă de pregătire pentru sărbătoarea Naşterii 


Domnului lisus Hristos şi pentru a ne îndemna să fim milostivi şi darnici, 
precum este Stăpânul care invită la cină, să ajutăm pe cei săraci, pe cei bolnavi, 
pe cei călători, pe cei singuri şi pe toţi cei întristaţi. 


Să ne ajute Bunul Dumnezeu ca în această perioadă de pregătire pentru a 
primi pe Pruncul lisus ca să se nască duhovniceşte în peştera şi ieslea 
sufletului nostru să sporim grija noastră pentru mântuirea sufletului şi să ne 
sfințim Simţirile prin rugăciune şi post, prin pocăință şi Spovedanie, prin 
milostenie şi prin împărtăşirea mai deasă cu Trupul şi Sângele lui Hristos ca 
participare la Cina Domnului, care este arvuna Împărăției Cerurilor, spre 
slava Preasfintei Treimi şi spre a noastră mântuire. 


Amin! 





Pilda celor poftiţi la cină, o chemare la Sfânta Euharistie 


Arhid. Ştefan Sfarghie 
- 15 dec, 2019 


În Duminica a 28-a după Rusalii (a Sfinţilor strămoși după trup ai Domnului), în 


cadrul Sfintei Liturghii a fost citit pasajul evanghelic de la Sfântul evanghelist 
Luca, în care este prezentată pilda celor poftiți la cină (Luca 14, 16-24). Cu 
acest prilej, Preafericitul părinte patriarh Daniel a rostit un cuvânt de învăţătură 
în Paraclisul „Sfântul Grigorie luminătorul” din Reşedinţa Patriarhală, în care a 
specificat faptul că prima învăţătură duhovnicească practică desprinsă din Evan- 
ghelie pentru perioada postului Nașterii Domnului „este chemarea de a ne 
curăți de păcate prin Taina Pocăinţei şi a ne împărtăși cu Trupul și Sângele 
Domnului, pentru a primi sănătate şi mântuire, trezvie a sufletului şi sfințire a 
simţurilor, pace și bucurie cerească”. 


Preafericitul părinte Daniel, patriarhul Bisericii Ortodoxe Române, a subliniat 
că Evanghelia ce conţine pilda celor poftiți la cină a fost rânduită de Biserică să 
fie citită în această perioadă de pregătire pentru sărbătoarea Naşterii Domnului 
lisus Hristos, pentru a ne îndemna să fim milostivi şi darnici asemenea Stă- 
pânului care invită la cină, să-i ajutăm pe cei săraci, pe cei bolnavi, pe cei 
călători, pe cei singuri şi pe toţi cei întristaţi. Preafericirea sa a arătat că pilda 
celor poftiţi la cină are două înţelesuri majore: 
Y „Primul se referă la istoria mântuirii neamului omenesc, prin lucrarea 
Domnului lisus Hristos ca Fiu și Slujitor al lui Dumnezeu, care cheamă 
la mântuire mai întâi pe poporul evreu și apoi pe toate popoarele. 





Y În al doilea rând, pilda se referă la viaţa noastră, a fiecăruia dintre noi, 
mai precis la modul în care noi răspundem chemării lui Dumnezeu la 
mântuire sau refuzăm chemarea Lui sub diferite pretexte”. 


Întâistătătorul Bisericii noastre a explicat că Slujitorul Stăpânului este Mesia cel 
prezis de profeţi, iar anonimul, „un om oarecare”, cum se spune în Evanghelie 
(Luca 14, 16), „este Însuşi Dumnezeu cel cu multe nume şi mai presus de orice 
nume, după cum învaţă Sfântul Dionisie Areopagitul (...). Așadar, Dumnezeu- 
Tatăl cel Veşnic cheamă la mântuire pe toți oamenii. Cum? La amurgul istoriei, 
adică în zilele mai de pe urmă (cf. Evrei 1, 2), la plinirea vremii (Galateni 4, 4), 
EL trimite în lume pe Fiul Său din ceruri ca să cheme pe toți oamenii la 
mântuire. În Sfânta Evanghelie de astăzi, cel care cheamă pe toți oamenii la 
cina stăpânului nu se numeşte fiu, ci doar slujitor, pentru a arăta că Fiul lui 
Dumnezeu care S-a făcut Om, adică lisus Hristos, este în primul rând Slujitor al 
lui Dumnezeu, şi prin aceasta ne învaţă pe noi ascultarea de Dumnezeu şi 
slujirea lui Dumnezeu ”. 


De asemenea, patriarhul României a subliniat că cina din casa stăpânului semni- 
fică tainic Împărăţia lui Dumnezeu, „a cărei arvună aici pe pământ este însăşi 
Biserica lui Hristos în care se săvârşeşte Cina cea de Taină sau Sfânta 
Euharistie, pe care Domnul lisus Hristos a instituit-o în Sfânta și marea Joi, 
seara, înainte de Pătimirile Sale, de Moartea Sa şi de Învierea Sa din morţi ”. 


Făcând referire la cei dintâi chemaţi la cină, Preafericirea sa a subliniat că atunci 
când grija omului pentru averile materiale pământești devine mai mare decât 
preocuparea pentru relația omului cu Dumnezeu, averile materiale reprezintă 
pentru om un obstacol în a răspunde chemării lui Dumnezeu la mântuire şi viață 
veşnică. „Cel dintâi care refuză invitaţia la cină foloseşte ca scuză grija pentru 
ogor, adică pentru un nou teren agricol pe care l-a cumpărat recent. În 
tâlcuirea unor Sfinţi părinţi ai Bisericii, acest câmp sau ogor din Evanghelie 
simbolizează toate grijile și dorinţele egoiste de a stăpâni în lumea aceasta 
spaţii sau teritorii pământeşti aducătoare de profit material. Ogorul este aici 
simbolul lăcomiei de averi materiale, de expansiune sau extindere a vieţii 
omului pe orizontala materială, nu de creştere duhovnicească pe verticală, în 
relaţie cu Dumnezeu Creatorul lumii ”. 


Totodată, Preafericitul părinte patriarh Daniel a arătat că atunci când omul tră- 
ieşte numai trupeşte, în uitare de Dumnezeu, simţurile sale se împătimesc. „A/ 
doilea invitat care refuză chemarea Stăpânului de a veni la cină spune că şi-a 
cumpărat cinci perechi de boi pe care trebuie să-i încerce. Potrivit interpretării 
Sfinţilor părinţi, cele cinci perechi de boi înseamnă cele cinci simţuri ale omu- 
lui, care în general sunt grupate câte două: doi ochi (văzul), două urechi 
(auzul), două nări (mirosul), două buze sau limba și gura (gustul) şi două mâini 





(pi-păitul). Aceste cinci perechi de boi, care simbolizează aici cele cinci simţuri, 
arată de fapt grija excesivă a oamenilor pentru existenţa biologică, pentru mân- 
care, băutură și jocuri care produc omului desfătări ale simţurilor. Când omul 
trăieşte numai trupeşte şi deloc duhovniceşte, atunci simţurile lui se împă- 
timesc, iar sufletul lui intră în jugul simţirilor împătimite”. 


Făcând referire la cel de-al treilea invitat care a motivat că şi-a luat soţie şi de 
aceea nu poate veni, patriarhul României a precizat că uneori familia poate de- 
veni pentru om un motiv de-a nu răspunde chemării lui Dumnezeu la mântuire, 
„şi anume când acesta nu mai are timp Să cultive relaţia sa spirituală cu 
Dumnezeu. Întrucât nu mai văd familia lor ca fiind, mai înainte de toate, o 
binecuvântare de la Dumnezeu, mulți oameni iubesc familia lor în uitare totală 
de Dumnezeu. Însă, dacă familia este văzută ca fiind un dar de la Dumnezeu, 
atunci, această iubire faţă de familie se sfinţeşte prin rugăciune pentru familie”. 


In continuare, Preafericirea sa a vorbit despre celelalte două categorii de invitaţi 
la cina stăpânului. „Când stăpânul este refuzat, el cheamă alţi oameni la cina lui. 
Vedem că sunt trei categorii de invitaţi. 


— Prima, despre care am vorbit, este reprezentată de mai-marii poporului 
evreu, conducători, cărturari şi învățătorii de lege, care au refuzat 
primirea Evangheliei lui Hristos. 

Acum, Stăpânul invită o a doua categorie de oameni, şi anume pe cei din 
piețele şi ulițele cetăţii (Luca 14, 21), numiţi în Evanghelie săraci, 
neputincioşi, orbi şi şchiopi. Aceştia reprezintă pe toți oamenii săraci și 
bolnavi care vin la Hristos să asculte cuvântul Evangheliei Sale şi să fie 
vindecaţi de EI. 

A treia categorie de invitaţi, „cei de la drumuri şi garduri”, sunt mulțimi 
de oameni vieţuitori şi călători în lume pe căi multiple şi confuze, fără 
vocaţie precisă, trăitori în afara comuniunii divino-umane adevărate, 
fără harul mântuitor. Aceştia reprezintă popoarele păgâne care, deşi 
erau religioase, închinându-se la zei mulți, totuşi nu-L cunoșteau pe 
singurul Dumnezeu adevărat”. 


Întâistătătorul Bisericii noastre a mai subliniat că pilda despre cina cea mare ne 
priveşte şi pe noi creștinii, întrucât și noi suntem uneori înclinați să repetăm 
greşelile căpeteniilor poporului lui Israel. „Și noi inventăm uneori scuze că nu 
mai găsim timp de rugăciune, nu mai găsim timp pentru Spovedanie şi pentru 
Împărtășanie, deoarece suntem robiți de prea multe griji ale zilei de astăzi şi 
ale zilei de mâine. Atât de mult suntem uneori legaţi de cele materiale şi de 
programe suprasolicitante, încât nu mai găsim timpul necesar pregătirii hranei 
duhovniceşti pentru suflet şi nici timpul necesar pentru a înveşmânta sufletul în 
haina luminoasă a harului și a virtuţilor izvorâte din rugăciunea neîncetată a 





minţii şi a inimii (...). Evanghelia de astăzi este o chemare la Sfânta Euharistie, 
împărtăşindu-ne cu Trupul şi Sângele Mântuitorului lisus Hristos, spre iertarea 
păcatelor și spre viaţa de veci. 


» 





Să răspundem chemării lui Hristos prin spovedanie, împărtăşire şi fapte de 
milostenie 


Arhid. Ștefan Sfarghie 
13 dec, 2020 


În Duminica a 28-a după Rusalii (a Sfinţilor strămoşi după trup ai Domnului), în 
bisericile ortodoxe a fost citit pasajul evanghelic în care este relatată pilda 
rostită de Mântuitorul lisus Hristos a celor poftiţi la cină (Luca 14, 16-24). 
Preafericitul părinte Daniel, patriarhul Bisericii Ortodoxe Române, a rostit un 
cuvânt de învăţătură în Paraclisul istoric „Sfântul mare mucenic Gheorghe” din 
Reşedinţa Patriarhală, în care a evidenţiat faptul că, în esenţă, Evanghelia Dumi- 
nicii a 28-a după Rusalii ne arată că Dumnezeu îi cheamă la mântuire pe toţi 
oamenii. 


Preafericitul părinte patriarh Daniel a subliniat că pilda celor poftiți la cină se 
referă la două realităţi distincte: „În primul rând, se referă la istoria mântuirii, 
la felul în care Dumnezeu-Tatăl trimite pe Fiul Său în lume ca să cheme, mai 
întâi, pe poporul lui Israel la mântuire şi, apoi, pe toate popoarele. În al doilea 
rând, se referă la faptul că fiecare dintre noi, adesea, răspundem diferit 
chemării lui Dumnezeu la cină, adică la prânzul Împărăției cerurilor, la 
mântuire”. 


Părintele patriarh Daniel a precizat că omul oarecare, despre care se spune că 
a făcut cină mare, este Însuşi Dumnezeu cel mai presus de orice nume: „„Ano- 
nimul din Evanghelie este Dumnezeu cu multe nume şi mai presus de orice 
nume, după cum spune Sfântul Dionisie Areopagitul. 





Despre cină, Preafericirea sa a spus că aceasta este simbolul comuniunii, iar 
slujitorul stăpânului care cheamă la cină este Însuşi Mântuitorul lisus Hristos. 
„În special, în tradiţia iudaică, a cina împreună cu cineva însemna a-l avea în 
fața ta, însemna a-l cunoaşte mai bine şi a stabili o relaţie de încredere reci- 
procă. În familie, cina avea ca scop întărirea comuniunii între membrii familiei 
(...). Slujitorul stăpânului care cheamă la cină este Însuşi Domnul Iisus Hristos. 
EI este Fiul lui Dumnezeu, dar în Sfânta Scriptură este numit şi slujitorul lui 
Dumnezeu. În scrierile profeților şi mai ales în scrierile prorocului Isaia, Mesia 
este numit «Ebed-lahve», care în limba ebraică înseamnă sluga Domnului. 
Mântuitorul lisus Hristos cheamă la mântuire pe poporul evreu şi apoi pe toate 
popoarele, cheamă prin predica Evangheliei Sale şi prin toată lucrarea Sa sfin- 
țitoare, vindecătoare şi mântuitoare ”, a subliniat patriarhul României. 


Intâistătătorul Bisericii noastre a explicat, apoi, semnificaţia celor trei scuze 
invocate de cei chemaţi, care au refuzat participarea la cina cea mare: 


„Ogorul sau terenul arabil în tâlcuirea Sfinţilor părinţi înseamnă dorinţa omu- 
lui de a avea cât mai multe averi extinse pe orizontală, dorința omului de a aca- 
para cât mai multe spații pentru a-şi lăţi averile sale. În mod simbolic, ogorul 
reprezintă aici grijile lumeşti pentru averi, astfel încât dacă omul se ocupă în 
mod excesiv de dobândirea de bogății, el nu mai găseşte timp pentru a răspunde 
chemării lui Dumnezeu la mântuire. Lăcomia sau excesul de averi materiale 
limitate îl desparte pe om de Dumnezeu Cel nelimitat şi netrecător. 


Al doilea invitat se scuză zicând că a cumpărat cinci perechi de boi şi trebuie 
să-i încerce. El nu a spus că a cumpărat cinci boi, ci a cumpărat cinci perechi 
de boi. În aceste cinci perechi de boi Sfinţii părinți au văzut cele cinci simţuri 
ale omului, combinate câte două, şi anume văzul - doi ochi, auzul - două urechi, 
mirosul - două nări, gustul - două buze sau limba şi gura şi pipăitul - două 
mâini. Dacă omul foloseşte în mod exagerat sau excesiv cele cinci simţuri, doar 
pentru a mânca, a bea şi a petrece, el devine rob al simţurilor şi nu mai are 
timp pentru spiritualitate, pentru viaţa duhovnicească (...). 


A treia scuză vine din partea celui care spune că şi-a luat femeie, adică soţie, şi 
nu poate veni la cină. Prin aceasta se vede că uneori familia, dacă nu este 
văzută ca dar al lui Dumnezeu şi ca şansă de creştere spirituală în iubire faţă 
de Dumnezeu şi faţă de semeni, poate deveni un obstacol pe calea mântuirii. 
Prin intermediul familiei, noi trebuie să sporim în iubirea faţă de Dumnezeu, 
pomenind în rugăciunile noastre pe toţi membrii familiei. Aceste trei feluri de 
scuze arată cum omul, în mod politicos, se scuză, dar în fapt el refuză invitaţia. 
Se scuză, fiind prea ocupat cu lucruri trecătoare şi limitate, şi refuză chemarea 
de a participa la cina Împărăției cerurilor”. 





Totodată, patriarhul României a precizat că primii chemaţi la cină reprezintă, în 
opinia Sfinţilor părinţi, conducătorii sau elita poporului evreu. „În mod abil, 
mulți dintre aceşti conducători spirituali ai poporului ales au refuzat să pri- 
mească învăţătura Mântuitorului lisus Hristos. Atunci, Dumnezeu-Tatăl L-a 
îndemnat pe Slujitorul Său să Se adreseze celor săraci şi bolnavi, celor din 
piețe şi ulițe, adică din interiorul cetăţii totuşi, din interiorul poporului lui 
Israel, dar care nu erau conducători, ci oameni Simpli, smeriți. Aceşti săraci, 
neputincioşi, orbi şi şchiopi sunt cei care vin să asculte Evanghelia lui Hristos 
şi să primească iertare de păcate şi vindecare de boli. Însă, a treia categorie 
este cea a celor de la drumuri şi garduri, oarecum din exteriorul cetăţii. Aceştia 
sunt popoarele păgâne, politeiste, care erau într-o religiozitate confuză, necu- 
noscând harul mântuitor cu adevărat. Acestor popoare păgâne li se adresează 
invitația de a veni la cina Împărăției cerurilor şi aceştia sunt toţi păgânii care, 
auzind chemarea lui Hristos, Slujitorul Domnului, vor veni, vor crede în El, se 
vor boteza, vor împlini faptele credinţei şi vor primi mântuirea”, a reliefat 
părintele patriarh Daniel. 


La final, Preafericirea sa a amintit de faptul că adesea şi noi creştinii ne scuzăm 
şi nu răspundem chemării lui Hristos. „Adesea găsim scuze de a nu veni la 
biserică cu regularitate, de a nu ne spovedi, de a nu ne împărtăşi mai des, de a 
nu săvârşi binele. Cel care doar găseşte scuze, dar nu răspunde chemării, pier- 
de bucuria de a fi invitatul la cina Domnului. Această cină din Evanghelia de 
astăzi este o prefigurare a Cinei celei de Taină instituită de Mântuitorul lisus 
Hristos în Sfânta şi marea Joi. Cina Împărăției este arvuna Împărăției ceru- 
rilor, este Sfânta Euharistie. De aceea, Evanghelia aceasta este rânduită de 
Biserică a fi citită mai ales în postul Naşterii Domnului, ca îndemn la spove- 
danie şi împărtăşire mai deasă şi ca pregustare a bucuriei din Împărăţia ceru- 
rilor. 


Evanghelia de astăzi ne îndeamnă să ne pregătim, să răspundem chemării lui 
Hristos, dar ne îndeamnă nu numai la spovedanie şi împărtăşire, ci şi la fapte 
de milostenie, pentru că la cină au fost invitaţi şi cei nevoiaşi, şi cei străini, şi 
cei care nu erau prieteni şi cunoscuţi, ci anonimi şi suferinzi ”, a spus patriarhul 
României. 





Sfânta Impărtăşanie - taină spre căderea şi ridicarea multora 


2112-2042 


[Articolul a fost alcătuit de către un părinte ieromonah care a dorit să-şi păstreze 
anonimatul şi a fost scris cu girul, sfătuirea şi acordul mai multor duhovnici] 

Sfânta Impărtăşanie - spre căderea şi ridicarea multora 


Cuvintele lui Hristos păstrate în Evanghelie sunt normative la modul absolut şi 
toată tradiția bisericească ulterioară se bazează pe ele în formularea canoanelor, 
slujbelor, organizării bisericeşti. Acest fapt este evidențiat și în rugăciunile 
dinainte de Împartăşanie, care fac referire la pilda celor chemaţi la nuntă, mai 
precis la haina de nuntă care trebuie să fie curată: „...haina mă vădeşte că nu 
este de cină şi osândă voi pricinui prea păcătosului meu suflet” (Ceaslov, 
Rugăciunile înainte de Împărtășanie). 


În pilda despre chemarea la nuntă relatată de Matei este cea mai strălucită 
lămurire în privinţa raportării la Taina Impărtăşaniei. Mulţi sunt chemaţi, dar 
puţini aleşi. 





Pilda echivalentă de la Luca vorbeşte doar despre împătimirea de cele lumești 
(femei, ţarine, boi), care nu lasă pe oameni să vină la cina Stăpânului, simbol al 
Împărăției Cerurilor. Dar cea de la Matei specifică şi pedeapsă celor ce au 
îndrăznit să intre în cămară fără haină de nuntă (Mt. 22, 12). De vreme ce 
nimeni întinat nu va intra în împărăția de sus (Apoc. 21, 27), este evident că aici 
este vorba de arvuna împărăției, care este Biserica, arvună care se manifestă cel 
mai elocvent în Euharistie, de care se poate apropia oricine răspunde chemării, 
dar va da seama mai târziu în caz că a făcut-o cu îndrăzneală şi fără primenire. 
Deci trebuie înlăturate atât alipirea văzută de cele materiale, cât şi întinăciunile 
care urâţesc haina sufletului. Altfel mulți dintâi vor fi pe urmă... 


De obicei se spune că e uşor să vorbeşti despre faptele bune, dar mai greu să le 
şi faci. Dar vremurile grele de acum au dus, în privinţa „smintelii” ce o ridică 
Sfânta Împărtăşanie, la o situaţie delicată, când e mai greu să se articuleze o 
viziune coerentă, dar mult mai „uşor” să se pună în practică propria viziune 
deformată. De aceea este necesară o clarificare în privinţa rânduielii ce o 
presupune primirea Împărtăşaniei, cât de des sau de rar se cuvine a fi primită în 
condiţiile lumii de astăzi. 


Bineînţeles că practica din vremea noastră trebuie să vină în prelungirea vie a 
Tradiţiei bisericeşti. În acest sens, avem o benefică aducere la zi oferită de 
Părintele Diac. loan Ică jr. în studiul ce prefaţează cartea sa, Împărtăşirea 
continuă cu Sfintele Taine (2006). EI sintetizează corect toată polemica astfel: 

„dezbaterea pro şi contra împărtăşirii dese sau rare este, de fapt, una cu privire 
la împărtăşire cu sau fără pregătire” “, iar soluţia o vede în a restaura „etosul 
creştinismului apostolic şi al Bisericii vechi - etos pascal, în acelaşi timp 


euharistic şi ascetic şi martiric” *?. 


Deşi lasă să se înţeleagă că este pentru o împărtăşire deasă, săptămânală, dar cu 
spovedanie deasă şi post, rămân pe mai departe multe aspecte de lămurit la nivel 
practic ce privesc situaţia Bisericii, a creştinilor de astăzi. 


Cum şi în ce măsură poate fi ridicat astăzi nivelul de participare al credincioşilor 
la Sfânta Liturghie? Dar şi cât de mult este împărtăşirea un scop în sine? 
Acestea sunt chestiuni importante ce privesc pe orice credincios practicant, care 
ne preocupă şi a căror rezolvare o putem găsi la nivel academic într-o altă carte 
a aceluiaşi Diac. loan Ică: De la Dionisie Areopagitul la Simeon al Tesa- 
lonicului - integrală comentariilor liturgice bizantine (2011). 


*4 Împărtăşirea continuă cu Sfintele Taine, p. 87. 
* Diac. loan Ică jr., Impărtăşirea continuă..., p. 88. 





După o pertinentă analiză în care repudiază viziunea inovatoare „teologică” a 
Pr. Schmemann şi depăşeşte studiile unor occidentali neortodocşi, propune ca 
soluţie salvatoare revigorarea mistagogiei (iniţiere în taină) liturgice bizantine. 
Fiind mult prea pretențioasă şi inaccesibilă publicului larg o atare perspectivă, 
răspunsurile la întrebările ridicate de viaţa practică sunt mai indicate pentru a 
conduce la o viziune de ansamblu coerentă mai ales pe omul simplu, neteolog. 


Cel mai viguros apel la tradiție pe această temă a fost făcut cu siguranță de 
mişcarea colivarilor (sec. XVIII). Problematizările lor sunt folositoare, dar nu 
suficiente şi nici interpretările nu sunt toate corecte. Dar liniile esenţiale care 
formează cadrul general au fost trasate şi de la ele trebuie pornită orice 
examinare a subiectului. Este necesar un efort de cercetare pentru îmbogățirea 
cunoştinţelor şi întărirea conştiinţei liturgice, lucrare ce nu ţine doar de un 
singur „specialist” şi nici nu trebuie făcută dintr-un singur unghi de vedere 
(grecesc, românesc, rus, monahal, academic, liturgic etc.), ci de mai multe 
păreri avizate, care să contureze o perspectivă general acceptabilă. În acest sens, 
chiar a fost benefică aprofundarea temei şi a adus multe precizări şi consider că 
printr-o dezbatere onestă se poate ajunge şi la o trăire mai solidă a vieţii creştine 
în general. 


Pentru o mai uşoară parcurgere a subiectelor, vor fi dezvoltate punctual. 


1. Instituirea Tainei Euharistiei constituie temelia pe care se fundamentează o 
înţelegere corectă. De ce a fost instituită? Care sunt trăsăturile principale ale 
Împărtăşaniei din Trupul şi Sângele lui Hristos? Desigur, ne interesează doar 
din perspectiva apropierii credinciosului de Taine. 


Potrivit Sfântului Vasile cel mare, cel botezat, „născut din nou”, are nevoie de 
hrană pentru a fi viu “ după ce a lepădat moartea prin credinţa lucrătoare. 
Astfel, Sfintele Taine sunt pentru a hrăni viaţa veşnică în noi, pentru a nu se 
stinge şi pentru a spori spre desăvârşire. Ele se dau celui botezat, care este 
făptură nouă în Hristos. Deci condiţia necesară este să fim vii în Hristos, căci 
aceasta înseamnă efectiv Botezul. Dar, pentru că ne dezbrăcăm adesea de haina 
Botezului prin păcate, avem nevoie de Spovedanie pentru a învia din nou din 
moartea duhovnicească, de un nou botez al lacrimilor. Trebuie să fim vii atunci 
când ne apropiem de Euharistie şi ne împărtăşim pentru pentru a ne ancora în 
harul vieții înnoite, nu pentru a o dobândi, cum o facem prin Botez. Harul se 
dobândeşte prin Botez sau Spovedanie, nu prin Împărtășanie, care are menirea 
de a hrăni sămânţa celorlalte două. Dacă suntem morţi duhovniceşte, ne este 
spre osândă împărtăşirea, Îl răstignim pe Hristos, nu ne răstignim împreună cu 


“ Despre Botez, cartea I-a, 3, 1. 





El. Aşadar, pentru a ne împărtăşi cum se cuvine, trebuie să avem haina 
Botezului curată, care simbolizează şi este moartea faţă de lume, față de patimi. 
Intrarea în viaţa veşnică este moartea faţă de viaţa trecătoare şi naşterea din nou. 
Faptul că ni se dă Trupul şi Sângele lui Hristos sugerează Crucea, patimile, 
moartea Sa, la care suntem chemaţi şi noi să participăm. Acest lucru se înţelege 
fără dubiu din explicările conţinute în Evanghelie: „Acesta este trupul Meu, care 
se dă pentru vor” şi „sângele Meu, care se varsă pentru voi”(Le. 22, 19-20). 


Primim Trupul şi Sângele din Taină în stare de jertfă, nu oricum. Şi ne 
îndeamnă să ne facem şi noi părtaşi crucii Sale prin împărtăşire. Dar şi 
mențiunea finală indică acelaşi lucru: „aceasta să faceți spre pomenirea 
Mea!"(1Cor. 11, 24). Iar pentru a nu fi nici un dubiu, Sfântul apostol Pavel ne 
încredinţează: „ori de câte ori mâncaţi Pâinea aceasta şi beţi Paharul acesta 
moartea Domnului vestiţi”(1Cor. 11, 26). 


Pe cât de greu este să ne pocăim pentru a dobândi har, pentru a revigora 
Botezul, cu mult mai greu este să înaintăm în moartea faţă de lume şi înfierea 
lăuntrică. Dacă Botezul este trecerea de la pământ la cer, Euharistia este o 
permanentizare a răstignirii faţă de lume şi a desfătării cereşti pe pământ. 


Mai trebuie spus că Preacuratele Taine nu sunt neapărat o condiţie pentru 
mântuire, cum este Botezul. Cuvintele Mântuitorului: „De nu veţi mânca Trupul 
Fiului Omului şi de nu veţi bea Sângele Lui, nu veţi avea viaţă în voi înşivă”(În. 
6, 53) trebuie înţelese că necesitate, nu ca obligativitate şi ca mărturisire a Lui. 
Căci Botezul este obligatoriu pentru a deveni mădular al Bisericii, al Trupului 
lui Hristos, iar Împărtăşania este necesară pentru a păstra şi înmulți viaţa în noi 
înşine ca mădulare ale Trupului; iar cei care nu recunosc jertfa vie din Taine a 
lui Hristos nu au viaţă în ei înşişi, precum iudeii şi ucenicii care L-au părăsit 
pentru că s-au smintit de acest cuvânt. 


Tipiconal, este necesar să fie făcută distincția între Liturghie, care este Jertfă 
euharistică, şi Cină. Chiar dacă poate fi numită şi Cină, Ofranda este mai mult 
decât atât. Dacă avem în vedere cina menţionată în cartea Tradiţia apostolică 
a lui Ipolit din Roma (cap. XXV-XXVIII), deducem că există şi obiceiul 
apostolic de a cina, care s-a păstrat sub formă de agape, distinct de Euharistie. 
La aceasta face referire apostolul Pavel să fie luată cu cuviinţă (1 Cor. 11, 20- 
22; Fapte 20, 7). Oricum ar fi, Liturghia conţine mai multe momente decât 
cuvintele şi faptele de la Cina cea de taină, nu este săvârşită seara şi participarea 
la ea este o întărire în credinţă, o comuniune cu Dumnezeu şi cu ceilalți, o 
rugăciune personală şi a Bisericii pentru fiecare. 


“ Mai sunt şi alte cărți apostolice care fac menţiune de această cină: Testamentul Domnului, 
Constituţiile apostolice. 





2. Legătura dintre Spovedanie şi Împărtăşanie. Punerea în practică a cuvintelor 
Evangheliei de-a lungul timpului în Biserică a relevat o legătură indisolubilă 
între aceste două Taine. Aşa cum „de va mânca cineva din Pâinea aceasta, va fi 
viu în veac”(În. 6, 51), tot astfel „cărora veţi ierta păcatele le vor fi iertate”( În. 
20, 23). 


Pentru a ne apropia de Pâine ca să fim vii, trebuie să dobândim întâi iertarea 
păcatelor prin mărturisirea lor. 


O mărturie timpurie găsim în Didahia apostolilor, care prevede: „frângeți pâinea 
şi mulțumiți, după ce mai înainte v-aţi mărturisit păcatele voastre ca jertfa 
voastră să fie curată!"(XIV, 1). 


Spovedania, dezlegarea prin punerea mâinilor, făcea parte din disciplina cate- 
humenatului. Prin aceasta se înţelegea nu doar iertarea păcatelor mari, ci şi a 
celor mici, ba şi povăţuirea şi învăţarea credincioşilor. Abia după ce creş- 
tinismul a devenit licit, catehumenatul a fost continuat prin Spovedanie 
individuală secretă şi prin predică. 


Deci este nevoie permanentă de Spovedanie pentru că păcătuim mereu şi avem 
nevoie de îndrumare şi iertare pentru a fi primiți de Hristos. De aceea 
Spovedania chiar este o povăţuire permanentă care conduce treptat către iertarea 


păcatelor şi tămăduirea lor. După ce ne-am întinat, trebuie să ne curăţim prin 
spovedanie pentru a ne putea împărtăşi. 


Mai mult, primirea Sfintelor Taine este hotărâtă de duhovnic în măsura 
împlinirii canonului şi după roadele de pocăință care indică pe omul înnoit 
dinăuntru. Nu suntem noi în stare să apreciem acest lucru pentru că nu avem 
discernământul necesar. Ni se cere doar discernământul de a alege un duhovnic 
iscusit. Această legătură dintre Spovedanie şi Împărtăşanie nu este una 
condiţionată, ca între Botez şi Împărtăşanie, ci stabilită din experienţă. Aşa 
încât, cel puţin teoretic, mai greu în practică, se poate împărtăşi cineva de mai 
multe ori fără a se spovedi de fiecare dată. 


Mult mai concret, canoanele, care au fost instituite începând de la apostoli, 
prevăd oprirea de la împărtăşire pe diferite perioade de timp a celor ce au 
păcătuit. Ele sunt normative pentru toți duhovnicii. Logica lor este incon- 
testabilă: păcatul depărtează de Împărtăşanie şi se tămăduieşte prin pocăință şi 
primirea unui canon. Nu toleranța vindecă, ci, dimpotrivă, asprimea faţă de 
greşeală. În acest sens este elocvent şi îndemnul Sfinţilor Părinţi adresat 
preoţilor de a nu împărtăşi pe cei ce au păcate învederate, chiar de-ar fi vorba de 
împărați. 





Bunăoară Sfântul Vasile cel mare poruncea preoţilor: „Vezi să nu cazi de frica 
oamenilor! Nu da pe Fiul lui Dumnezeu în mâinile celor nevrednici! Nu te teme 
în acel ceas de careva din cei slăviți ai pământului, nici de cel ce poartă 
coroană! Celor care sunt vrednici de dumnezeiasca Împărtăşanie să le-o dai în 
dar, precum şi tu însuţi ai primit-o!” 


Deci există o rigoare de netrecut în privinţa împărtăşirii, o cernere, nu o îndem- 
nare neîntemeiată. 


Aici trebuie menţionat faptul că oprirea de la Împărtășanie are efect curăţitor, 
mântuitor. Cei vinovaţi de păcate opritoare au parte de afurisire/îndepărtare 
pentru a fi vindecaţi de păcate şi a creşte în virtute. Atât împărtăşirea, cât şi 
afurisirea urmăresc vindecarea de păcate, dar cu leacurile potrivite, prin certare 
sau sprijinire, după o ştiinţă duhovnicească riguroasă. Pentru că şi bolile, şi 
bolnavii sunt diferiți. O boală puternică are nevoie de bisturiu, iar una ascunsă, 
neînsemnată, de pansament. lar un vraci destoinic va trata întâi cu certarea 
vindecătoare rănile mari, apoi, după ce-l va face sănătos pe cel căzut, va da loc 
harului dumnezeiesc primit prin Împărtăşanie pentru întărirea şi desăvârşirea în 
bine, care să înlăture şi micile scăpări omeneşti. lar pentru a avea un reper mai 
sigur în această privinţă, vom spune că haina Botezului îl apără pe creştin şi 
trebuie să o păzească pentru a fi păzit de ea. Dar nimeni nu este lipsit de patimi, 
de vreme ce există păcate care păstrează rădăcini şi pe sub haină, pentru că 
suntem încă în valea plângerii pe pământ şi avem parte mereu de spini şi 
pălămidă. 


Nici sfinţii nu au parte de curăţire deplină, după cum zice Sfântul Isaac Sirul: 
„Sâmbăta (odihna de patimi) noastră este ziua îngropării. De aceea trebuie să 


smulgem neapărat spinii din pământul trupului până când îl mai avem” *. 


Însă fericiţi cei ce au patimile legate prin pocăință şi nu le lasă să le sfâşie haina 
de nuntă. Aceştia sunt mereu gata a se desfăta de Mire. 


3. Revenind la oprelişti, dar şi la pregătirea pentru împărtăşire, iese în evidenţă 
nu doar o pregătire interioară, ci şi o primenire exterioară. Dacă avem nevoie de 
o haină de nuntă, suntem datori să nu venim la ospăț nearanjaţi. Nu este cerută 
doar prezenţa, ci şi pregătirea. lar pregătirea este atât lăuntrică, cât şi exterioară. 
Pregătirea lăuntrică ține de a nu fi goi de Hristos, de credinţă, de virtute, de 
trezvia sufletului; este o stare de spirit şi ţine de inimă. lar pregătirea exterioară 


* Cuvinte despre nevoinţă, LXXIV, Bunavestire, Bacău, 1997. La fel spun şi Sfinţii Macarie 
Egipteanul şi Ignatie Briancianinov, că fiecare are parte de înşelare pe lumea aceasta, mai 
mult sau mai puţin. 





ține de acele fapte care să ne facă să conştientizăm momentul şi să-l trăim cum 
se cuvine ca să avem folos; este vizată înviorarea minţii şi strunirea trupului. 


Dacă pregătirea sufletească nu ridică mari probleme pentru că toți sunt de acord 
că lipsa impedimentelor canonice arată o viață schimbată, greutatea vine de la 
pregătirea trupească. Concret, e vorba de înfrânare. 


Mai ales pentru a împărtăşi duminica pe ucenici, mulți duhovnici dau voie să se 
apropie fără post de bucate, ba chiar şi femeilor în perioada lunară. Cât priveşte 
necurăţia femeilor, ea este sancționată categoric prin oprirea de la orice Taină de 
mai multe canoane: 2 Dionisie, 6, 7 Timotei. Dar despre postirea dinainte de 
Împărtăşanie nu se pomeneşte expres în nici un canon. De aici au tras greşit 
concluzia mulți duhovnici că nu e necesar postul de bucate. Ba, dacă se 
împărtăşesc duminică, iar sâmbăta este interzis postul, se ajunge la aceeaşi 
concluzie a nepostirii. Ca să o luăm pe rând, într-adevăr, nu există poruncă 
pentru post nici în Noul Testament. 


Dar nici nu este nevoie să fie poruncit, căci este de la sine înţeles din cuvintele 
Mântuitorului: „vor veni zile când se va lua Mirele de la ei şi atunci vor posti” 
(Mt. 9, 15), „când postiţi, nu fiți trişti...” (Mt. 6, 16) şi de multe altele. 


Apostolul Pavel postea adeseori (2 Cor. 11, 27), la fel şi primii creştini (Fapte 
13, 2). Este o poruncă indirectă să postim măcar două zile pe săptămână pentru 
a prisosi peste dreptatea fariseilor, al cărei etalon este luat fariseul din pildă care 
se lăuda că posteşte două zile pe săptămână, după cuvântul Mântuitorului, de 
unde derivă postul de miercuri şi vineri. De aici se poate vedea luminat că 
postul face parte din viaţa creştinească, fiind din Rai, potrivit Sfântul Vasile cel 


Dar mulți afirmă că nu există nici o normă în privinţa postirii înainte de 
împărtăşire. Afirmă aceasta trecând cu vederea Tipicul cel mare al Sfântului 
Sava - care prevede şapte zile de post înainte de împărtăşire - şi sfaturile mai 
multor Părinţi ai Bisericii “, şi trăgând concluzii pripite în baza faptului că este 
interzis postul sâmbăta şi exista obiceiul împărtăşirii duminica. 


* Omilia întâia despre post, V. Se face referire la mâncarea frugală. 
*9 Amintim pe Sfântul Teofan Zăvorâtul şi Arhim. Filothei Zervakos, care dă o normă pe baza 
uneia descoperite la patriarhul Filothei Kokkinos, ucenic al Sfântului Grigorie Palama. 





Oare nu este limpede că postul are mai multe nuanţe: abţinerea de la mân- 
cărurile de dulce şi ajunarea totală? Şi că se cere atât abținerea totală în ziua 
împărtăşirii [până la Împărtăşire, n.n.], chiar dacă ar fi săvârşită Liturghia spre 
seară (canonul 29 Sinod VI), cât şi postul de bucatele de dulce în zilele 
dinainte? Poticnirea vine, cum am spus, din faptul că este interzis postul 
sâmbăta (de canoanele 66 apostolic, 55 Sinod VI), fără a vedea că acele canoane 
se referă mai ales la perioada Postului mare. Deci este evident că se referă la 
ajunare până seara, nu la a mânca de dulce. Chiar dacă este greu a posti pentru a 
te împărtăşi des, totuşi cine doreşte Raiul trebuie să se desfăteze cu mâncarea 
frugală din Rai. Abia de la Noe a dat Dumnezeu dezlegare să se mănânce carne 
din cauza neputinței pătimaşe, dar Hristos a spus că burduful nou va ţine vinul 
nou, adică omul nou va ţine uşor postul, după tâlcuirea episcopului 'Teofilact al 
Bulgariei. 


Ca dovadă stau Părinţii pustiului din Egipt, care posteau mereu, după cum zice 
Pavel capadocianul: „Bătrânul meu mă sileşte să postesc duminică, în celelalte 
sărbători şi în cele cincizeci de zile. În Sfântul Post, afară de sâmbătă şi 
duminică, nici pâine, nici vin, nici untdelemn nu gustăm, ci cu poame ne 
îndestulăm la două zile. Şi a răspuns egumenul muntelui: Întoarce-te, frate, şi 
locuieşte cu bătrânul de voieşti să te mântuieşti! Că (...) prea mărirea lui 
Dumnezeu cu post şi cu priveghere se întăreşte şi se păzeşte. (...) dezlegare şi 
odihnă de la Paşti până la Pogorârea Duhului Sfânt mirenilor şi bogaţilor li se 
cuvine” . 


lar Părinţii care se împărtăşeau sâmbăta şi duminica petreceau foarte aspru şi 
aveau nevoie de Sfintele Taine „ca să se curăţească de amărăciunea celui 
viclean” * de peste săptămână. O astfel de petrecere au dus nu doar Părinţii din 
început, ci chiar şi cei de mai apoi, cum este cazul lui Hagi-Gheorghe, care 
postea cu toată obştea sa mereu, nemâncând decât verdeţuri seminţe uscate şi 
miere. „Încălzindu-se duhovniceşte, nu le trebuia multă hrană materială cu 
calorii.” * Dar şi Gheron Iosif Isihastul mânca doar de post şi priveghea opt ore 
în fiecare zi. 


lar ca normă canonică este de notat Canonul 13 Trulan, care, pe lângă abstinenţa 
dinainte de împărtăşanie, menţionează şi următoarele: „Pentru aceea şi noi să 
păzim la fel cele care s-au predanisit prin apostoli şi care s-au ţinut chiar şi din 
vechime, cunoscând vremea fiecărui lucru şi mai ales a postului şi a rugăciunii. 
Căci se cuvine ca cei care se apropie de altar în timpul săvârşirii celor sfinte să 


“ Pateric, Cap. XXIV, 5. 
“ Pateric, Avva Pimen, 30. 
“ Cuviosul Paisie Aghioritul, Bătrânul Hagi-Gheorghe Athonitul, Viaţa, p. 43. 





fie înfrânaţi întru toate, ca să poată dobândi ceea ce cu inimă curată cer de la 
Dumnezeu”. 


De aici reiese lămurit că nu intră în discuţie postirea înainte de cuminecare 
pentru că de cele Sfinte trebuie să ne apropiem în stare de înfrânare deplină. In 
vremurile apostolice postul era în cinste, pe când acum cu greu este împlinit. 


lar cei ce vor să se convingă de legătura strânsă între post şi împărtăşirea cu 
bună pregătire se vor încredința din vedenia pomenită de Sfântul Nil Athonitul 
despre doi duhovnici, dintre care unul, care dezlega uşor postul, a fost vrednic 
de plâns după moarte, când Hristos a scos din el şi din ucenicii lui toate 
Împărtăşaniile şi l-a dat focului veşnic *. 


Deşi nu există o normă fixă, este de menţionat cea dată de Sfântul Nicodim 
Aghioritul într-o notă din Pidalion la Canonul 13 Trulan: „concluzionăm că, de 
este destulă spre gătirea dumnezeieştii Cuminecături depărtarea cea de trei zile 
de trupeasca împreunare, cu mult mai vârtos este destul spre aceasta postul cel 
de trei zile. Şi cu toate că de dumnezeieştile canoane postul înainte împărtăşirii 
nu se rânduieşte, cei ce pot însă a posti mai înainte de aceasta şi o săptămână 
întreagă bine fac”. 


4. Canoanele Bisericii, în general, nu pun nici ele o normă de împărtăşire, deşi 
mulți spun că se vorbeşte de obligativitatea împărtăşirii la fiecare Liturghie sau 
de afurisirea celor ce se împărtăşesc mai rar de trei săptămâni. Cert este că sunt 
menţionate în canoane câteva aspecte: împărtăşirea pe nemâncate, abstinenţa, 
oprirea celor ce au avut scurgere noaptea, a nu fi de faţă eretici. 


Cât priveşte obligativitatea împărtăşirii celor ce participă la Liturghie, ea a fost 
extrasă din interpretarea greşită a Canoanelor 8 şi 9 Apostolice şi 2 Antiohia. 
Canonul 8 Apostolic cere clericilor să spună pricina pentru care nu s-ar 
împărtăşi când sunt de faţă la Liturghie „şi, dacă ea ar fi binecuvântată, să aibă 
iertare; iar de n-ar spune-o, să fie afurisit ca unul ce s-a făcut vinovat de 
vătămarea poporului şi produce bănuială împotriva celui care a adus-o ca şi 
când n-ar fi adus-o în chip sănătos”. 


Chiar din textul canonului se vede preocuparea pentru a îndepărta dezbinările 
pentru că neîmpărtăşirea împreună cu cineva, mai ales a clericilor, era semn de 
rupere a comuniunii pe motiv de credință strâmbă. Sensul canonului ar fi că 


“ Vezi, pe larg, la Sfântul Nil Athonitul, Învăţături şi proorocii, cap. Despre cei doi 
duhovnici. 





ritualul folosit la Liturghie atunci implica concepţii ortodoxe sau eretice; iar 
prezența unor elemente neortodoxe atrăgea ruperea comuniunii. Aşadar 
neîmpărtăşirea cu preotul slujitor era un indiciu al credinţei greşite a acestuia şi 
producea sminteală în rândul poporului. Ideea principală a canonului este de a 
înlătura dezbinările şi smintelile, iar în fundal face referire la împărtăşirea 
clericilor cărora le cere, „când se aduce Ofrandă şi nu s-ar împărtăşi, să spună 
motivul”. De aici rezultă că nu se cerea neapărat să ia parte, slujind sau măcar 
împărtăşindu-se. Fie pentru că nu poate, fie că nu este în acord cu slujitorul 
protos. În orice caz, canonul se referă la clerici şi se străvede datoria lor de a 
sluji, de la care se pot sustrage din motive binecuvântate. 


Canonul 9 Apostolic se ocupă de participarea laicilor la Sfânta Liturghie. EI 
prevede că „toţi credincioşii care intră (în biserică) şi ascultă Scripturile, dar nu 
rămân la rugăciune (slujbă) şi la Sfânta Împărtăşanie, trebuie să se afurisească 
pentru că fac neorânduială în biserică”. 


Deci se urmăreşte eliminarea dezordinii din biserică prin plecarea celor ce au 
intrat. Unii au tras concluzia că se cere ca toţi să se împărtășească. Însă 
canonistul Balsamon tâlcuieşte corect: „canonul 9 spune să fie pedepsiţi 
credincioşii care nu rămân şi nu a adăugat care nu se împărtăşesc” *, ci care nu 
stau la momentul împărtăşirii. Dar se are în vedere şi participarea la Liturghie a 
credincioşilor care plecau odată cu catehumenii nebotezați după Evanghelie. 
Canonul le impune să rămână şi la Liturghia credincioşilor, adică la rugăciunea 
euharistică şi împărtăşire. Cei ce dispreţuiesc participarea la Litur-ghie produc 
neorânduială. 


Iar Sinodul din Antiohia “, reunind prevederile Canoanelor Apostolice 8, 9 şi 
10, urmăreşte, prin al doilea canon al său, să impună o rigoare mai mare pentru 
înfierarea şi dezicerea de cei ce se rup de Biserică. Astfel, tuturor celor care 
participă la slujbă li se cere atenţie, participare la rugăciune şi respect faţă de 
Euharistie, nu doar prezenţa la partea introductivă a Liturghiei. lar dacă „întorc 
spatele potrivit vreunei neorânduieli, să fie daţi afară din biserică”. 


Mai mult, sunt canonisiţi şi toţi cei care intră în comuniune cu aceștia. Nu reiese 
nicidecum din acest canon că este obligatoriu să se împărtăşească toţi care 


“ Vezi Diac. loan Ică jr., Împărtăşirea continuă... p. 384. 

45 f - - o .. . . . . . 
n treacăt fie spus că Părinţii adunaţi la acest Sinod erau cam arieni, sub conducerea lui 

Eusebiu de Nicomidia, care urmărea reintroducerea arianismului. Dar, pentru că hotărârile 

sale sunt în acord cu dreapta credinţă, el a fost recunoscut de Biserică. In schimb, nu putem 

avea prea multe pretenţii de la hotărârile sale. 





participă la slujbă. Ci este întărită comuniunea şi buna-înţelegere pe baza 
rugăciunii împreună la Liturghie. 


În schimb, canonul care este luat cel mai mult drept temei pentru o împărtăşire 
deasă, fără post prealabil, ar fi 66 Trulan. După ce arată că „se cuvine” ca 
săptămâna luminată să fie petrecută în biserică nelipsit în cântări şi laude 
duhovniceşti, cu bucurie şi prăznuire în Domnul şi cu desfătarea de Sfintele 
Taine, porunceşte să nu se facă în această perioadă alergări de cai şi alte 
privelişti obşteşti pătimaşe. 


O interpretare uşuratică ar vedea prilejul pentru împărtăşire fără post pentru că 
nu se posteşte în această săptămână. Dar, la o cercetare atentă, se observă 
disocierea în două părți, prima - de justificare, premiză pentru poruncă din 
partea a doua de a nu se face spectacole în această perioadă, dedicată mai 
degrabă prăznuirii duhovniceşti. Plecând de aici, trebuie împlinită porunca şi 
reţinută recomandarea. O răstălmăcire, prin trecerea cu vederea a poruncii şi 
accentuarea numai a unei părţi din recomandare, nu arată decât o citire viciată în 
literă fără duh. Ca în majoritatea canoanelor sale, Sinodul acesta urmăreşte să 
dezrădăcineze obiceiurile păgâne ale vremii, cum ar fi jocurile de noroc 
(canonul 50), petrecerile (51), superstițiile (61), machiajul (96) şi multe altele. 


La fel şi în acest canon, se pune în contrast desfătarea în rugăciune şi împăr- 
tăşire cu spectacolele pentru a le dezrădăcina pe cele din urmă, nu pentru a le 
porunci pe cele dintâi fără o pregătire cuviincioasă. Adevăratul înţeles al 
canonului este că se cuvine să petrecem chiar şi în perioada Învierii în rugăciune 
şi înfrânare de la viaţa lumească şi de la desfătarea trupului. Aşa cum la început 
duminică era prilej pentru mai mare înfrânare şi priveghere de noapte. 


Pe lângă canoanele generale, dacă luăm în considerare epitimiile Sfântului 
Vasile pentru monahi şi canonul 7 al Sfântului loan Postitorul, vedem că 
apropierea de Sfintele Taine a celor ce mai au unele răbufniri de patimi este 
împiedicată câte o săptămână sau două ori după cum socotește duhovnicul din 
experienţa lui pentru îndreptarea deplină. 


Normele monahale ale Sfântului Vasile prevăd ascultare deplină, supunere în 
faţa înţelepciunii duhovnicilor iscusiți şi renunţarea la voia proprie. Chiar şi 
postul trebuie săvârşit cu măsura dată de stareţ. 


In privinţa Impărtăşaniei, epitimia 31 prevede: „Dacă cineva în ziua de aducere 
a jerfei se opreşte pe sine de la împărtăşire fără încuviințarea arhimandritului, să 
fie lipsit de binecuvântare”. 

Ceea ce înseamnă că pentru obştea sa, care mânca doar pâine şi verdeţuri , era 
prevăzută o împărtăşire deasă, dar şi o disciplină strictă. Abţinerea de la 
împărtăşire are valoare doar dacă este cu ştirea stareţului, a duhovnicului. 


Pe de altă parte, unele epitimii ale Sfântului Vasile prevăd excluderea de la 
primirea binecuvântării pentru diferite păcate, adică de la a lua anaforă (canonul 
9 al lui Nicolae al Constantinopolului (71111), Pidalion). Acest lucru înseamnă 
că nu toţi care participau la Liturghie se şi împărtăşeau, ci se mulțumeau cu 
anafora, pâinea binecuvântată. Deci participarea la Sfânta Liturghie nu 
presupune neapărat şi împărtăşirea cu Sfintele Taine. 


5. Desimea împărtăşirii, având în vedere toate cele spuse până acum, depinde de 
puterea, râvna şi nevoia fiecăruia. După cum afirma mitropolitul Hierotheos 
Vlachos, în cadrul unei conferințe susținute la laşi, este necesar ca „trupul 
nostru să reziste la acest mare har”, lucru mai anevoios pentru începători. Aici 
prin „trup” se înţelege cugetarea trupească, nu trupul material. Pentru că, deşi 
am vrea să sporim şi să ne alipim de Hristos mai mult, viaţa noastră dinainte 
sedimentată rău în noi ne trage în jos. Importantă este calea de mijloc, adică 
împărtăşirea nici prea rară, nici prea deasă, ci după măsura fiecăruia. Dar se cere 
ca toţi să fie în stare de curăţire, luminare sau desăvârşire şi să se apropie, în 
funcție de măsura la care sunt, cu frică, cu credinţă şi cu dragoste. Din aceste 
trei trepte este evident că cineva care va evită căderile se va împărtăşi tot mai 
des pentru a se curăţi, apoi lumina, iar la final cu măsura desăvârşirii şi 
apropierii cu îndrăzneală. 


Regulile generale date de unii sfinți sunt edificatoare pentru a avea o viziune 
nerătăcită asupra desimii apropierii de Sfinte. Astfel, Părintele Filothei Zervakos 
dă o regulă inspirată de o scriere a patriarhului Filothei Kokkinos, ucenic al 
Sfântului Grigorie Palama. EI rânduieşte post de măcar o zi, trei sau şapte 
înainte de împărtăşire şi să fu iertat cu toţi. Apoi, după măsuri diferite de 
biruinţă asupra patimilor, recomandă pentru cei curaţi apropierea săptămânală, 
plus la fiecare praznic împărătesc, apoi din ce în ce mai rar pentru cei stăpâniți 
de mânie şi alte patimi - până la 40 de zile, două luni sau chiar şi la un an. 
Această regulă este valoroasă pentru faptul că ea a fost alcătuită pe baza unei 
tradiții vechi, de către un Părinte cu experiență pastorală deosebită, care a 
spovedit îndeaproape mulți oameni din satele Greciei. 


Apoi în Rusia, la Optina, ştim că stareţul Leonid „se împărtăşea cu Sfintele 
Taine ale lui Hristos la fiecare două săptămâni, în biserica Schitului” *. Iar 


“ Epistola 2, VI. 
* Arhim. Clement Sederholm, Viaţa şi învăţăturile Stareţului Leonid de la Optina, Editura 
Bunavestire, Bacău, 1998, p. 9 





starețul Varsanufie spune că „toţi călugării se împărtăşesc de cinci ori pe an, 
însă din pricini binecuvântate se poate şi mai des. Aşa s-au deprins cu faptul că 
împărtăşania mai deasă atrage asupra sinelui atenția neîncetată”. Probabil e 
vorba de 12 ori pe an, fiind o greşeală de traducere, oricum de câteva ori pe an. 


lar Sfântul Serafim de Sarov se împărtăşea în fiecare duminică şi de cele 
doisprezece praznice. Un ucenic de-al său avea canon să se împărtășească la fel, 
cu post, o masă în zi uscată înainte de Praznic împărătesc. 


Cât priveşte ţara noastră, avem rămasă o Diată (1785, la doi ani după publicarea 
cărţii despre Împărtăşanie a Sfântului Nicodim Aghioritul) a stareţului 
Gheorghe de la Cernica pentru monahii săi ca „toţi de obşte să vă cuminecaţi de 
12 ori pe an, afară de alte neocolite pricini. Pentru că, deşi se află în Scripturi pe 
alocuri mari sloboziri şi pe alocuri straşnice înfrânări, unii adică mai adeseori 
pricestuindu-se, iar alţii şi foarte târziu cu anii, însă eu vă sfătuiesc, iubiții mei 
fii, să nu vă abateţi alegând din cele peste măsura voastră, nici a vă pune soarta 
cu cei de-a pururea vrednici Împărtăşirii sau prea întârzierii, ci, precum şi de 
multe ori v-am zis, păziți calea de mijloc împlinind după puterea voastră 
pregătirile cuviincioase şi, măcar trei zile pe rând postându-vă, să vă lipiţi a lua 
cu cucernicie curăţitoarele Taine de la sfinţitul preot” *. 


Cam aceeaşi rânduială o regăsim ulterior, în zilele noastre, la Părintele Cleopa 
Ilie: „După slaba mea putere de înţelegere - eu cred că în vremea de acum prin 
sfintele noastre mănăstiri, atât cele de monahi, cât şi cele de moanhii, ar fi bine 
ca schimonahii şi schimonahiile, precum şi monahii şi monahiile cele bătrâne, 
care pot lua parte la toată pravila bisericii din fiecare zi şi noapte, să se 
împărtăşească cu Sfintele şi prea curatele Taine ale lui Hristos o dată pe săp- 
tămână şi mai ales duminica. (...) În ce priveşte monahii şi monahiile, fraţii şi 
surorile din soboarele sfintelor monastiri, care se ostenesc cu diferite ascultări 
spre folostul obştesc şi spre mântuirea sufletelor lor, aceştia cred că ar fi bine 
măcar o dată pe lună să se mărturisească şi să se împărtăşească cu Sfintele şi 
Preacuratele Taine, pregătindu-se după putere: cu post, cu înfrânare, cu 
rugăciune şi cu spovedanie, apoi cu pacea conştiinţei lor faţă de Dumezeu, faţă 
de aproapele şi față de lucruri şi dacă nu vor avea oprire de la părintele 
duhovnic. 


În ce priveşte creştinii mireni care se silesc după puterea lor la lucrarea tuturor 
faptelor bune şi la viaţă curată, aceştia cred că ar fi bine măcar o dată la 40 de 
zile să se spovedească şi să se împărtăşească cu Sfintele şi Preacuratele Taine 
ale lui lisus Hristos. lar dacă nu vor arăta deosebită râvnă şi nu se vor sili cu 


* Vieţile, povăţuirile şi testamentele Sfinţilor Stareţi Gheorghe şi Calinic de la Cernica, 
Editura Deisis, Sibiu, 1999. 





toată dragostea şi evlavia spre acest lucru de sfințire şi de întărire a sufletelor 

lor, apoi măcar în cele patru posturi de peste an negreşit să se spovedească şi să 

se împărtăşească de nu vor avea oprire de la duhovnicii lor” - . 


La fel şi Părintele Arsenie Papacioc prescria împărtăşirea la aproximativ 40 de 
zile cu pregătirea cuvenită. 


6. Un curent mai nou în legătură cu împărtăşirea deasă, expus în cartea Despre 
Împărtăşirea continuă a Sfântului Nicodim Aghioritul, a fost generat de 
mişcarea „colivarilor” din Sfântul Munte, din sec. XVIII-XIX, reînviat în 
vremurile noastre de ucenicii lui Gheron Iosif Isihastul. După cum semnalează 
Diac. loan Ică, acest curent a apărut la scurt timp după moda catolică din 
Occident din sec. XVIII. Deşi nu-şi extrage argumentele de acolo, ci pe baze 
patristice, nu este exclusă o influență pe această filieră, mai ales că Sfântul 
Nicodim a cochetat cu literatura catolică, din care chiar a publicat două cărți 
uşor modificate în laturile divergențe. Deci o primă notă slabă ar fi că 
împărtăşirea deasă a celor ce „nu au păcate de moarte” este de sorginte catolică, 
chiar dacă fundamentată ortodox. 


Un alt aspect discutabil este că argumentele, preluate şi reformulate ulterior de 
Sfântul Nicodim, au fost expuse prima dată de ierodiaconul Neofit Kavso- 
kalivitul într-o carte în care trata subiectul Împărtăşirii continue, cu zece ani mai 
devreme. Acesta cultiva o concepţie eretică despre Împărtășanie, care ar presu- 
pune împărtăşirea de trupul mort al lui Hristos, care învie în cel ce-l primeşte. 
Deşi o persoană erudită, fost profesor la un seminar din Sfântul Munte, dar şi 
foarte certăreţ şi polemic, Neofit nu a fost integru din punctul de vedere al 
credinţei, fiind condamnat chiar şi de Sfântul Atanasie din Paros. Ultima parte a 
Vieţii şi-a petrecut-o la noi în ţară, la Braşov. 


Că aceste două aspecte sunt importante ne-o dovedesc alte două cărți scrise 
ulterior de Sfântul Nicodim Aghioritul despre spovedanie, în care urmează o 
linie foarte severă şi face o apologie strălucită pentru Mărturisirea deasă şi 
riguroasă, lucru ce contrastează cu poziţia oarecum laxă de aici. Nu e uşor de 
întrevăzut că prima carte a fost scrisă pe urma altor autori şi că, de fapt, el avea 
o viziune mult mai ascetică. Nu mai puţin semnificativ este faptul că la noi în 
țară nu a găsit ecou practica desei împărtăşanii, având în vedere că nu a avut 
susținători pe călugării de la Neamţ, Mănăstirea Sfântului Paisie Velicicovski 
(V1792), unde s-a tradus în 1799, la 5 ani de la apariţia ei, doar lucrarea Carte 
foarte folositoare de suflet. Despre spovedanie, care s-a bucurat de o receptare 
aproape imediată, spre deosebire de cea care tratează despre împărtăşanie, care a 


“ Despre vise şi vedenii, Editura Anastasia, Bucureşti, 1993. 





fost mai degrabă respinsă. Se poate afirma deci că tradiția paisiană nu a 
încurajat practica desei împărtăşiri în astfel de condiţii. 


Chiar dacă lucrarea în discuţie nu constituie o abatere de la cugetul Bisericii, 
intenţia ei fiind de a învia duhul patristic de asceză şi de a nu limita împărtăşirea 
la un act formal şi sporadic, totuşi prin intermediul ei s-au propagat unele 
răstălmăciri ale tradiției, reflectate în concepţiile celor ce susțin deasa împăr- 
tăşire obligatorie. Fiind girate de autoritatea sfinţeniei lui Nicodim Aghioritul, 
aceste derapaje au trecut drept normative, deşi fără o fundamentare reală. 


Bunăoară, canonistul Balsamon este privit cu scepticism în dauna altora 
(Zonara) care, chipurile, ar fi fost mai vechi, deşi au scris la mai puţin de un 
secol distanţă. Mai mult, Balsamon, pe lângă faptul că a ajuns monah şi, 
ulterior, patriarh de Antiohia, a trăit în vremea unei dispute aprinse în 
Constantinopol în legătură cu coruptibilitatea Împărtăşaniei şi desimea 
împărtăşirii (soldată cu o hotărâre sinodală) şi era, deci, în cunoştinţă de cauză 
asupra chestiunii. În aceste condiţii, Balsamon ni se pare mai de încredere şi nu 
„mai părtinitor şi mai modern”, cum a fost considerat. Totuşi a fost preferată în 
mod curios poziţia lui Zonara. 


O altă exegeză părtinitoare este cea aplicată cuvintelor Sfântului Grigorie 
Teologul despre Preasfântul Trup: „când e mâncat frumos”. Este destul de 
evident că interpretarea corectă a expresiei „frumos”, în acest loc, nu poate 
trimite în nici un caz la „încontinuu”, ci presupune împărtăşirea „cu conştiinţa 
curată”. Mai ales că, în acelaşi text, găsim cheia de interpretare a termenului în 
discuţie, atunci când se spune despre mişcările minţii că „se deschid şi închid 
frumos spre şi dinspre contemplaţie”. 


„Păcatele de moarte”, impedimentele invocate de apologeţii contemporani ai 
desei împărtăşanii, sunt tratate foarte lapidar, această sintagmă fiind uzitată cu 
scopul precis de a minimaliza importanţa şi gravitatea păcatelor considerate 
„mai mici”. Pe când, în realitate, păcate de moarte nu sunt doar cele menţionate 
în canoanele Bisericii, ci mai curând orice păcat care întinează sufletul şi 
desparte pe om de Dumnezeu, căci „boldul morţii este păcatul” (1Cor. 15, 56). 
Nu un păcat anume, ci orice păcat, după învăţătura Sfântului Vasile cel m are ”!. 


Iar din spusele Sfântului loan evanghelistul: „Dacă vede cineva pe fratele lui 
săvârşind păcat nu de moarte, să se roage şi se va da lui viaţă, celor ce nu 
păcătuiesc de moarte. Este şi păcat de moarte; nu pentru acela spun să se roage” 
(In. 5, 16) se înţelege că păcatul de moarte este cel nepocăit, care nu se vrea 
îndreptat. Or, cele mai multe sunt nu numai neîndreptate de noi, ci nici măcar 


” Regulile mici, 4. 





recunoscute. Ce să mai vorbim de a nu face păcate de moarte între o spovedanie 
şi alta, când noi abia dacă ne pocăim de păcate şi le vedem după mărturisire? 
Cei mai mulţi nu ajung să iasă din moarte, darmite să se întineze cu păcate de 
moarte, de vreme ce pururea petrec în păcate fără să conştientizeze. Şi nu sunt 
luaţi în calcul aici cei care nu duc o viaţă duhovnicească, ci cei care caută 
curățirea sufletului în Biserică. 


lar o părere avizată pe acest subiect găsim în Pateric la un „bătrân iscusit”. 
Deoarece unii ziceau că gândurile spurcă pe om, iar alții că numai faptele, altfel 
ar însemna că nu se mântuiesc cei simpli, un frate a aflat răspunsul înţelept la 
bătrânul pomenit. Acesta 1-a răspuns că se spurcă „fiecare după măsura lu”. 
Adică mintea se spurcă dacă zăboveşte în gândul rău şi nu-l scoate (repede) ?. 


De aceea s-a şi îndătinat obiceiul spovedirii înainte de Impărtăşanie, pentru că 
nu lipsesc păcatele apăsătoare. Doar pentru cei care nu zăbovesc în gânduri 
întinate, se poate aplica regula împărtăşirii fără o nouă spovedanie. 


Povăţuirea credincioşilor înseamnă formarea lor duhovnicească şi împărtăşirea 
trebuie să urmărească acest proces duhovnicesc. Ca iconomi ai tainelor lui 
Dumnezeu, duhovnicii nu urmăresc doar să-i „nască în Hristos” (1Cor. 4, 15) pe 
cei aflați sub îndrumare, ci să-i ducă spre maturitate iarăşi cu trudă (Gal. 4, 19) 
pe tot parcursul vârstei duhovniceşti pe care au străbătut-o mai întâi ei înşişi. 


La aceste vârste face referire stareţul Varsanufie de la Optina astfel: „Predându- 
se călăuzirii harului dumnezeiesc, creştinul trece prin toate vârstele vieţii 
duhovniceşti: este prunc, adolescent, tânăr şi, în cele din urmă, bărbat matur în 
viaţa duhovnicească. Ar fi foarte bine dacă dezvoltarea duhovnicească a omului 
ar coincide cu dezvoltarea naturală, adică omul fiind prunc ar coincide cu 
pruncul duhovnicesc. Dar este rău atunci când omul, fiind bătrân, este prunc din 
punct de vedere duhovnicesc” *. 


Participarea la Taine trebuie să fie în concordanţă cu puterea fiecăruia. Abia 
maturitatea duhovnicească poate fi socotită în stare să primească hrană tare şi 
des. Altfel, ea devine povară dăunătoare. 


Pentru că există mai ales în vremea de acum o viziune copilărească, naivă şi 
nechibzuită, au apărut multe problematizări false, ridicate ca pretexte pentru a 


putea susține o împărtăşire samavolnică. 


lată câteva din temele ce suscită discuţii: 


“ Pateric, Cap. XXV Pentru socotinţă, 14. 
* Moştenire duhovnicească, Editura Bunavestire, Galaţi, 2002. 





a. Mulţi agită lozinca conştientizării păcatelor, a unei mai mari trezvii prin 
împărtăşire. Dar cea care aduce smerenie, vederea păcatului şi neputinței proprii 
este canonisirea. Mintea pervertită de păcat nu se dezice de patimi decât prin 
certare, prin silire, nu de bună voie. Încurajarea prin toleranță exagerată nu dă 
roade pentru că lupta nu este împotriva trupului, ci împotriva duhurilor rele, 
împotriva patimilor. Depărtarea de la împărtăşire de către duhovnic are rolul de 
a trezi şi folosi duhovniceşte. Este foarte importantă conştientizarea adevăratei 
măsuri cerute de Hristos pentru mântuire, observabilă în canoanele Bisericii şi 
în orice cuvânt evanghelic. De aceea este foarte important să conştientizăm 
unde ne găsim noi cu adevărat şi nu să ne ghidăm după măguleli care să ne țină 
prizonieri ai păcatului şi neputinței care izvorăşte din el. 


b. Se remarcă o apologie cu obstinaţie a împărtăşirii dese într-un mod frivol în 
conţinut. Se vorbeşte la mod imperativ, dar nefondat. Se caută scuze, derogări şi 
temeiuri patristice sau emoţionale. De multe ori o astfel de apologie este cara- 
ghioasă prin modul şi argumentele prezentate, care trădează o anume înşelare 
duhovnicească. Ea nu înalţă, nu întăreşte, ci deplânge şi atinge coarde sensibile. 
Parodiază involuntar plânsul prin lamentaţie. E nevoie de viaţă care să aducă 
împărtăşire mai deasă, nu de îndesirea împărtăşirii care să aducă viaţă, pentru că 
nu are acest efect, ci dimpotrivă, doar părere de sine, schimonosire. Pe când 
sporirea duhovnicească autentică îşi cunoaşte măsura şi resimte nevoia sinceră 
de mai mult ajutor de sus, nevoie sesizată şi de duhovnic. 


c. Sfinţii nu sunt repere de urmat doar formal. Ei trebuie să ne inspire mai ales 
lăuntric, nu doar la suprafaţă. Diferenţa mare dintre trăirea lor şi a oamenilor din 
ziua de azi este cea dintre duh şi senzualitate, între nevoinţă şi impetuozitate, 
între seriozitate şi indolenţă, între vedere şi iluzie. De-a lungul timpului s-a şi 
înregistat alunecarea spre o împărtăşire mai rară ca o conştientizare a degradării 
vieţii religioase. 


Spre exemplu, din descrierea lui Filon ludeul, citat de Eusebiu de Cezareea, 
vedem că viaţa primilor creştini apare neapropiată şi incomparabilă cu cea de 
astăzi. Toţi „terapeuţii” la care face referire, adică monahii din Egipt şi nu doar 
ei, posteau până seara, iar peste zi se îndeletniceau cu citirea Scripturilor. Mulţi 
posteau şi câte două sau trei zile, iar alţii şi câte şase, iar hrana era foarte 
sărăcăcioasă, fără vin, carne şi lactate. Cântau psalmi şi alte melodii compuse de 
ei, în timp ce restul ascultau. Din acestea noi n-am reţinut în zilele noastre decât 
coaja, ba şi aceea foarte săracă, uscată. 


d. Mai ales din scrierile Sfântul loan Gură de Aur se observă că Sfinţi Părinţi 
au acuzat împărtăşirea cu nevrednicie, nu pe cea rară. La fel au înfierat şi indo- 
lenţa, nepăsarea faţă de apropierea de Hristos şi de slujbele Bisericii. Îndemnul 
lor la împărtăşire este mai întâi un îndemn la viaţă curată. 





e. Sfântul Simeon al Tesalonicului vorbeşte de împărtăşire deasă, măcar la 40 de 
zile. Această cifră nu este la întâmplare, ci după modelul lui Moise, care s-a 
pregătit prin post şi înfrânare să primească tablele Legii. La fel trebuie să se 
pregătească fiecare credincios, să se curăţească de păcatele sale. Împărtăşania 
nu este ceva curent, banal, pe când viaţa noastră este astfel. Este greşit să se 
vorbească de o perioadă fixă, dar nici nu poate fi ignorat reper de 40 de zile. 
Fiecare după măsura proprie; unii mai des, alții chiar mai rar de atât. Este eronat 
să scăpăm din vedere trăirea interioară. Dar avem nevoie să ne pregătim după 
nişte principii scripturistice îndatinate în Tradiţie. 


f. O mare eroare este a împărtăşi pe cineva căzut în păcate (uneori chiar grave) 
pentru a-i da, aşa-zicând, putere. Dacă ar fi lucrat astfel Hristos, de ce mai este 
rânduită de Biserică oprirea de la Împărtășanie şi nu îndesirea ei? Oprire chiar şi 
pentru o perioadă de timp după ce nu mai este săvârşită patima. Puterea pentru a 
ne ridica din păcate vine din conştientizarea răului săvârşit, din frica de Dumne- 
zeu care duce la păzirea poruncilor. Abia frica este începutul înţelepțirii, al 
venirii în sine şi al pocăinţei ca întoarcere la Hristos prin poruncile evanghelice. 
Dacă nu se pune la temelia vieţii creştine frica de Dumnezeu, întoarcerea la 
credinţă va fi fără rădăcini, firavă, de laborator. Cea mai mică arşiţă a păcatului 
va usca credinţa din suflet. Este un efort zadarnic şi cu durere să zidim pe nisip, 
pe surogate de dragoste şi împărtăşiri ce vor să susțină un vrej fără rădăcină. 
Este un risc, o provocare pe care trebuie să o înfrunte oricine, care triază pe 


adevărații creştini: reprezintă pentru noi credinţa o răscruce sau nu? Alegem 
viaţa sau moartea? In mâna noastră, nu a lui Hristos stă alegerea. 


g. Mulţi aduc pretexte, din păcate, faptul că li se permite preoților să se împăr- 
tăşească des. Chiar dacă mulți clerici sunt o sminteală prin indolenţa lor, nimeni 
nu are scuză dacă face din delăsarea acestora o normă. În plus, clericii nu se 
împărtăşesc pur şi simplu, ci împărtăşirea este parte integrantă şi impusă de 
slujirea Sfintei Liturghii, "privilegiu expres” al preotului hirotonit. Dacă n-ar 
sluji, ar trebui să se pregătească la fel ca oricare credincios. Ba chiar şi atunci 
când slujesc sunt datori să se înfrâneze şi să fie la înălțimea Tainei. Diferenţa de 
rang, este dovedită în mod clar de canonul 27 al Sinodului din Cartagina, care 
prevede că depunerea clericilor se face prin neoprirea lor de la împărtăşire fără a 
li se face dezlegarea de duhovnic pentru păcatul în care au căzut. Cu alte 
cuvinte, creştinul trebuie dezlegat de păcate pentru a deveni iarăşi creştin şi a se 
împărtăşi, pe când clericii caterisiţi devin simpli creştini şi se pot împărtăşi. 
Harul preoţiei îi face slujitori ai altarului şi vor da singuri seama cât de bine îşi 
împlinesc datoria. Li se cere aceeaşi curăție lăuntrică, ba chiar mai mare, dar 
alte rânduieli de pregătire. 


h. Deşi scopul Liturghiei este împărtăşirea, ea lucrează şi asupra celor ce 
participă la slujbă cum se cuvine, cât şi asupra celor pomeniţi. Din păcate, de 





obicei slujba în sine apare ca un ritual teatral. Dar ea este alcătuită din celebrări 
cu semnificaţii distincte *, care ar trebui să-şi pună pecetea benefic asupra 
duhului celor prezenţi. De aceea se impune o slujire cu o mai mare conştien- 
tizare. Etalonul oricărei comunităţi ar trebui să fie participarea cu folos, adică 
prezenţa fizică, dar şi cea a inimii, nu numărul celor ce se împărtăşesc. Căci 
împărtăşirea fără participare vie dovedeşte cu prisosință golul dinăuntrul 
sufletului. lar neparticiparea cu trezvie atât a clericilor, cât şi a laicilor conduce 
în mod inevitabil la clericizarea Liturghiei, care devine astfel doar un spectacol 
ritualist. Preotul devine simplu funcţionar cu prerogative de slujire artificiale, 
iar credincioşii ajung, în postura de a înţelege prea puţin din Liturghie şi de a fi 
lipsiţi de folos duhovnicesc. 


1. Se observă tot mai mult o tendinţă sacramentală nouă care mizează pe un efect 
magic al împărtăşirii, ca o participare la puterea harică a trupului înviat al lui 
Hristos. De fapt, acestea pot ascunde învățături de inspiraţie necreştină, care 
induc ideea dobândirii unei energii bune din contactul direct şi cât mai des prin 
primirea Împărtăşaniei. De parcă Sfintele Taine tămăduiesc prin atingere, prin 
mâncare, nu prin credinţă, nu prin pocăinţa noastră care împlineşte poruncile. 
Schimbarea vieţii trebuie să vină din partea noastră şi să fie hrănită tainic prin 
Împărtășanie. Păcatele şi patimile noastre nu sunt mici, ci însemnate şi trebuie 
să luptăm cu ele. Nu ne scapă de ele doar minimul nostru efort la care se adaugă 
harul lui Hristos, ci încordarea noastră până la sânge unsă de sus cu „ulei 
ceresc” atunci când socoteşte Domnul de cuviinţă. Accentul trebuie să cadă în 
mod special pe îndreptarea nefățarnică a conduitei, nu doar pe har, pe ceea ce 
ține și de noi nu doar de Dumnezeu, altfel riscăm să cădem într-o spiritualitate 
falsă şi o mistică închipuită. 


Intenţia noastră în rândurile de mai sus a fost aceea de a trezi conştiinţele la o 
vieţuire cu frică de Dumnezeu care să ceară o împărtăşire mai deasă şi rodnică, 
dar şi a avea întâi de toate frica de a te apropia fără trăirea pe măsură. E nevoie 
să fie înlăturate în principal acestea două: indolenţa în lupta pentru a ne face 
mădulare ale Trupului lui Hristos şi obrăznicia care ne va face să ajungem 
ultimii în loc de cei dintâi. lar acestea nu sunt biruite prin formalism sau 
pietism, ci prin credinţa ce vine din nevoinţă, din curățirea cugetului prin asceză 


* Spre exemplu, antifoanele începătoare sunt pentru a înviora duhul spre rugăciune, pentru a 
scoate mintea din preocupările lumeşti; rostirea Crezului nu este o simplă formalitate, ci o 
condiţie de a participa mai departe la slujbă; preotul îndeamnă şi binecuvintează pe 
credincioşi să fie în harul Domnului şi în împărtăşirea Duhului pentru a se putea ruga să fie 
preschimbate darurile în Trupul şi Sângele Domnului, iar încununarea Euharistiei, a 
mulțumirii, este a primi milele marelui Dumnezeu lisus Hristos, după care urmează 
împărtăşirea efectivă. Şi multe altele care sunt puţin conştientizate. 





sănătoasă. Pe scurt, sunt necesare frica de a ne apropia cu nevrednicie * şi frica 
de a rămâne departe de Hristos. 


“5 Mulţi răstoarnă valorile prin a considera că vrednicia stă în a te socoti nevrednic pentru 
că oricum toți sunt nevrednici. Adevărul este că există o vrednicie cuantificabilă. Faptele 
arată credinţa, prin ele poate fi cântărită şi apreciată; ba chiar mai puţin prin vorbe şi 
impresii. Desigur că eroarea vine din faptul că faptele creştineşti sunt însoţite de smerenie, 
de conştiinţa nevredniciei proprii. De aici apare viclenia de a sări direct la a te considera în 
mod artificial nevrednic şi, deci, primit la împărtăşire. Dar adevărul este că adevărata 
smerenie (a te consideră nevrednic) răsare din fapte de pocăință, din nevoinţă, nu din 
gânduri premeditate. Deci vorbim de o vrednicie (pentru împărtăşire) manifestată prin 
înnoirea vieţii, adeverită de un cuget smerit. Nu doar fapte reci cu mândrie, nici doar 
smerenie închipuită trădată de faptele ruşinoase. 





Ortodoxie sau ortodoxism ? Viaţă sau Ideologie? Hristos sau Baraba? 
Silire sau libertate? Sau despre altfel de “ţarini”, “boi” şi “femei” (cf. Luca 


13.12.2010 


Tema ideologizării credinţei şi a instrumentalizării ei pentru a sluji agende de 
altă natură (politică, socială, economică, |pară?]militară, culturală, de notorie- 


tate şi de putere, de succes şi de câştig de orice fel în lumea aceasta sau, pur şi 
simplu, a unor patimi, ambiţii şi himere personale/de grup) revine mereu şi 
mereu în actualitate, la fel ca şi cea a justificări folosirii forței/violenţei, 
imoralităţii sau, mai larg, a oricărui mijloc pentru atingerea unor scopuri pre- 
supus nobile. 


Dilema: Barabas sau lisus?, opţiunea intre revoluția “sabiei” (sau a oricărei 
arme lumeşti) şi revoluția Duhului şi a Crucii, a răstignirii de sine revine şi ea, 
în forme noi, provocată de tot mai numeroasele denaturări şi patologizări ale 
discursului ortodox în spaţiul public, astfel încât ne determină să repunem pe 
tapet raportul dintre noi termeni pe care mulți dintre noi îi confundăm: Orto- 
doxie sau Ortodoxism? Este Ortodoxia un sistem sau o doctrină care luptă pe 
arena lumii cu alte sisteme? Prin raportare la ce sau la Cine se defineşte în 
primul rând Ortodoxia? Şi nu doar în teorie, ci în chiar modul nostru de a o trăi 
cotidian şi de a o mărturisi... 


Cu alte cuvinte: ce fel de Ortodoxie înţelegem, asumăm şi practicăm noi, oare 
una care nu se poate prezenta pe sine decât în permanenţă, înfierbântată, încor- 
dată şi furtunoasă opoziţie, dar una tot gălăgioasă, moralistă şi ideologică, la tot 
răul moral şi ideologic al lumii? Adică, până la urmă, oferim doar un alt discurs, 
foarte mult îmbibat de patimile noastre nevindecate, care se situează în acelaşi 
plan secular şi este exprimat, adesea, în acelaşi registru agresiv, triumfalist şi 





vulgar, precum cel al adversarilor noştri? Ce se întâmplă atunci când trăim 
exclusiv şi prioritar sub zodia Ortodoxiei “anti-[orice]...”? Unde este aici acea 
“împărăție care nu este din această lume”, unde este “legea cea nouă” adusă de 
Acel Dumnezeu a Cărui dragoste “atât de mare”.... aduce lumii un scandal şi o 
nebunie cum nu s-au mai auzit? Şi atunci de ce scandalurile şi nebuniile pe care 
le provoacă sau pe care le afişează mulţi dintre cei care astăzi strigă public 
(chemaţi de... ei înşişi) despre Ortodoxie sunt atât de comune, şi de fireşti, atât 
de obositoare şi de tulburi, atât de... ale lumii, amestecându-se jalnic în 
vacarmul şi în marasmul general al insanităţii incurabile a lumii de astăzi? 


Unde mai este de găsit icoana vie şi blândă a lui Hristos în mijlocul încrân- 
cenării continue, duse până la paroxism şi la paranoia, de a identifica şi a vâna 
necontenit duşmani de toate felurile, absolut în orice şi oriunde? Desigur că 
aceştia există şi că este indispensabil a purta împotriva lor, în chip binecuvântat, 
un război intru cuvânt, dar, oare, această orientare eminamente negativă şi 
polemică, saturată de o mulţime de exagerări, plecată lesne spre zvonistică, 
bârfă, spre închipuiri şi bănuieli spăimoase, să ne fie chiar singurul sau 
principalul mod de definire, de afirmare şi de manifestare a credinţei? Dacă, 
prin absurd, nu am mai avea duşmani şi nici teme pentru care să milităm cu 
îndârjire sticloasă, oare în ce fel ne-am mai putea “mărturisi” unii dintre noi 
crezurile? Sau nu cumva şi în Rai ne vom plictisi dacă nu vom avea, subit, pe 
cine suspecta, condamna şi urî, pe cine să huiduim şi să tragem de barbă, şi 
contra cui să sărim la bătaie? Oare pentru asta a venit Hristos în lume şi oare 
aceasta este Evanghelia Sa? De aceea, pentru foarte mulți, Raiul trebuie 
numaidecât construit chiar aici, pe pământ, prin biruinţa cu orice preţ şi prin 
orice mijloace asupra tuturor ticăloşilor... 


Iar apropo de Evanghelia de duminica trecută, ne întrebăm: cam câte pretexte 
mult mai subtile şi mai perfide decât “țarina”, “boii” sau “femeia” ne serveşte 
astăzi vrăjmaşul, adaptat perfect la “slăbiciunile” şi la bolile creştinului contem- 
poran, pentru a sta cât mai departe posibil de Cina lui Hristos şi de nuntirea 
tainică a Duhului? 


Ocazie cu care, pentru această primă postare de problematizare, readucem în 
prim-plan, un fragment dintr-un articol mai vechi: 


(0) 


Adevărat, adevărat zic vouă: Mă căutaţi nu pentru că aţi văzut minuni, ci pentru 
că aţi mâncat din pâini şi v-aţi săturat. Lucraţi nu pentru mâncarea cea pie- 
ritoare, ci pentru mâncarea ce rămâne spre viaţa veşnică şi pe care o va da vouă 
Fiul Omului, căci pe EI L-a pecetluit Dumnezeu-Tatăl”. (loan 6, 26-27) 





Omul aşadar caută numai “pâinea”, adică numai cele pământeşti, vrea să-şi 
rezolve cât mai bine problemele din această lume, să aibă succes şi confort în 
această viaţă, să scape de necazuri, de nedreptăţi, de constrângeri şi privaţiuni. 
De aceea au dat buzna mulțimile la lisus, fiindcă, aşa cum înţelegem din acelaşi 
capitol de la loan, voiau să-L silească să le fie lor rege, acel rege terestru care să 
le rezolve “problema pâinii” şi care să-i şi elibereze de sub jugul romanilor. 


Hristos fugea de ei şi de slava lor, ascunzându-Se în munţi şi ei nu-L înțelegeau 
de ce e aşa “sălbatic”; le-a predicat sărăcia şi plânsul, le-a binevestit fericirea 
celor smeriţi şi blânzi, iar ei tot pentru plăcerea şi întâietatea în această lume 
alergau; le-a propovăduit lor porunca iubirii şi le-a făgăduit Legea cea nouă, a 
Duhului, dar ei tot nu ştiau “ai cărui Duh” sunt, până acolo încât şi ucenicii Săi 
scoteau sabia sau voiau să se pogoare foc din cer peste vrăjmaşi; a intrat în 
Ierusalim călare pe mânzul asinei şi iarăşi n-au înţeles nimic, ba chiar, în câteva 
zile, L-au şi dat să fie răstignit, preferându-l pe zelotul Baraba... care, vezi bine, 
măcar făcea ceva concret pentru neamul lor, luptând cu stăpânitorii romani! 


Tocmai de aceea, în contrast, antihrist va fi căutat, cerut cu insistenţă şi va fi 
până la capăt adorat de mase: pentru că le va fi lor “regele” visat, regele căruia 
să-i predea toată libertatea, dar care, să le asigure în schimb, pâinea şi circul 
mult dorite... Acela va fi regele care va săvârşi “minunea” pe care Hristos a 
refuzat-o: de a preface pietrele în pâini! 


Şi din viaţa “religioasă”, precum arată adesea şi cuviosul Seraphim Rose, omul 
firesc doreşte să ia, cu precădere, partea cea mai facilă şi mai exterioară, iar 
2 2 2) 
Hristos, dacă se poate, să 1 se facă lui, slugă, sponsor şi chezaş al unei fericiri 
3; 

pământeşti. Sau, într-un chip mai subtil, să facă din Dumnezeu un nume de fală 
şi un prilej de autosatisfacere a eului şi a voinţei lor de legitimare a propriilor 
patimi, adesea foarte ascunse şi propriilor ochi. 


Foarte puţini Îl caută pe Dumnezeu pentru EI Însuşi, dorind cu sinceritate şi 
umilință numai să-L asculte şi să-l slujească, să se pocăiască de răutăţi, să-şi 
schimbe viaţa din temelii, să omoare în ei omul cel vechi al patimilor, dar şi mai 
mult, şi mai greu: să se lepede de ei înşişi, de prejudecățile, de visele, de 
ambițiile, de gândirea şi de voia lor! În locul aplecării prioritare către “omul cel 
tainic al inimii” şi al anevoioasei şi îndelungii lupte cu duhurile care ne vrăj- 
măşesc dinlăuntrul nostru, mulţi ne aruncăm cu uşurinţă şi ne irosim energiile 
exclusiv înspre lucrări exterioare, în căutarea febrilă a satisfacţiilor şi a 
succeselor “duhovniceşti”, a rezultatelor palpabile şi imediate. 


Cum spuneam şi altădată, primejdiile care decurg de aici nu sunt mici, ele 
putând merge până la expunerea la cele mai grosolane înşelări diavoleşti şi până 
la construirea unui “dumnezeu” propriu şi unei Evanghelii “uşoare”, după 





chipul şi asemănarea noastră. Printr-un astfel de proces ia naştere şi ceea ce se 
cheamă “ideologizarea” credinţei, transformarea Ortodoxiei în ortodoxism, 
adică în ceva înjugat la cele ale lumii acesteia care se termină cu mormântul. 
Aşa ceva se întâmplă atunci când Dumnezeu şi toate cele sfinte sunt dez- 
duhovnicite, de-vitalizate, de-personalizate şi folosite numai ca referinţe 
abstracte întemeietoare, atunci când Dumnezeu, Biserica, Sfinţii sau duhovnicii 
devin numai nişte “efigii” cultivate ritualistic, nişte “mituri” legitimante, nişte 
“etichete” sau “insigne” sacre pe care ni le lipim de frunte sau ni le agăţăm în 
piept ca să (ne) amăgim ca “avem binecuvântarea” lor şi ca să ne putem afirma, 
sub acoperirea lor, propriile agende, omenești. 


Foarte puţini înţeleg că Hristos-Domnul, Împărăţia Sa şi viaţa întru EI reprezintă 
unicul sens al vieţii noastre, iar nu mijlocul său unealta noastră către împlinirea 
propriilor scopuri din viaţa de aici, din societate, etc. Hristos nu poate să fie 
transformat în temei ideologic sau într-un apendice formal pentru o luptă 
politică sau pentru un scop lumesc, nici instrumentat pentru a gira cu numele 
Său cel prea sfânt o iluzorie împărăție pământească, în spiritul reînviatei rătăciri 
milenariste (hiliaste), din nou foarte la modă astăzi. Hristos - Dumnezeul cel 
Viu nu poate legitima, nici lupta pentru “pace”, “fraternitate”, “justiţie socială” 
sau pentru o “lume nouă”, după cum nu poate legitima nici războiul “anti- 
sistem” dus ca simplu scop în sine sau pentru vreo utopică biruință pământească 
ori chiar politică a Ortodoxiei şi/sau a neamului. 


Ca şi cum sensul nostru ar fi eternizarea noastră în această “vale a plângerii” sau 
chiar luarea în stăpânire a acestei lumi. Pentru că nu avem timp sau dorinţa să-L 
mai întrebăm şi pe Dumnezeu în Persoană dacă ne dă voie să vorbim în numele 
Lui, să-L mai întrebăm şi pe El care este voia Lui pentru noi, cum anume să 
lucrăm sau să mărturisim pentru El astăzi şi acum; nici nu ne putem împăca (ne- 
fatalist, dar smerit şi realist) cu proorociile sfinților, de fapt cu dezlegarea pe 
care Însuşi Tatăl, precum este scris, o dă astăzi celui rău să-şi dezlănţuie 
răutăţile şi să dobândească stăpânire deplină peste faţa pământului: 


“Si socotesc că e perioada asta, pentru că astăzi, ca niciodată, într-o măsură 
neîntâlnită altcândva în istoria omenirii, răul se dezlănțuie fățiş şi în toate 
aspectele lui şi poate îşi arată feţe pe care noi nu le cunoşteam că putea să le 
aibă. Şi socotesc că se poate acest lucru numai fiindcă Dumnezeu Cuvântul a 
zis: “Cel ce nedreptăţeşte, mai nedreptăţească. Cel ce se spurcă, mai spurce“. 


Socotesc că Hristos a putut fi prins în grădina Ghetsimani numai fiindcă a spus 
cuvântul: “Dar acesta este ceasul vostru şi puterea întunericului“. Dacă Cu- 
vântul lui Dumnezeu nu ar fi zis asta, ar fi fost total cu neputinţă să ÎL prindă. 
Ştim cel puţin un moment în viaţa lui Hristos când au fost trimişi ofiţeri să Îl 
aresteze şi n-au putut, fiindcă, au zis după aia cărturarilor şi arhiereilor, că 





niciodată om nu a grăit ca Acest Om. Şi pentru puterea cuvântului Lui, n-au 
putut să-L aresteze. Ba şi în Ghetsimani, când a întrebat Domnul: “Pe cine 
căutaţi?” şi au zis “Pe lisus Nazarineanul” şi le-a răspuns Domnul: “Eu sunt” au 
căzut “de-îndărătelea” şi... căzuţi puteau să rămână până astăzi. Aşa că dacă 
Cuvântul lui Dumnezeu dă voie şi se pronunţă, se va putea face acel lucru. 


Și dacă vedem răutatea dezlănţuindu-se în lume este pentru că Dumnezeu are o 
Pronie pe care nu o înţelegem, o Pronie paradoxală (ba într-o măsură şi înţe- 
legem ceva) prin care, cinstind libertatea omului - libertate care este poate 
semnul de căpătâi al asemănării omului cu Dumnezeu şi Dumnezeu Însuşi 
cinsteşte această libertate - găseşte un moment în istorie când dă şi răului liber- 
tate să meargă; şi să meargă până la capăt! Dar asta nu înseamnă că răul poate 
birui [veşnic]... (Părintele Rafail Noica) 


Ne este greu să renunțăm la bravadă, la ambiţii şi idei fixe, la semeţie, la 
reveriile unui eroism superficial şi utopic şi să ascultăm de chemarea Duhului, 
sau să înţelegem vitejia tainică a smereniei şi a plânsului (“Prin plâns se pogoară 
în sufletul nostru bărbăţia cea duhovnicească şi omul se pune mai presus de 
înspăimântări şi de frici”, ne învaţă Sfinţii), nici nu putem să credem că biruinţa 
Învierii trece numaidecât prin asumarea eşecului pământesc şi a strivirii totale 
sub povara Crucii. (...) 


Cine este Dumnezeu pentru noi, de fapt? Aceasta este întrebarea pe care ne-o 
provoacă o astfel de Evanghelie. Este El Dumnezeul Cel Viu, prezent şi simţit 
în viaţa noastră, fără de care nu putem face nimic? lubim noi, oare, ceea ce El 
iubeşte? 


Iubim Să Stăm de vorbă cu EI, ne este dor şi tânjim după gustul şi parfumul 
unei alte lumi şi într-acolo, Sus, ne aţintim ochii inimilor? Sau ne-am lipit 
adânc inimile de lume şi de viaţa pământească, încât nici măcar din credinţă, 
din rugăciune, din mersul la Biserică nu mai putem face o punte dinspre 
“scârbele vieţii” către frumuseţea nepieritoare a Cerului? Mai avem Duminici 
şi Sărbători cu adevărat, trăite întru lumina harului şi neîntinate de răutăţile 
şi urâciunile de zi cu zi? Mai râvnim să aducem măcar un strop din mireasma 
Împărăției Cerurilor în viaţa noastră şi “să fim înainte de toate cetăţeni ai 
Ierusalimului Ceresc, Cetatea cea de Sus, către care se îndreaptă toate 
nevoinţele noastre de creştini, şi numai în al doilea rând membri ai acestei 
lumi pieritoare“? 


lată ce rostea, în acest sens, profetic, cuviosul Seraphim Rose, în ultima sa 
predică din timpul vieţii, ţinută în ajunul praznicului Schimbări la Faţă, acum 
27 de ani: «Văzând măreţia zidirii lui Dumnezeu, întrezărim o frântură, deşi 
neclară şi întunecată, din frumuseţea împărăției celei veşnice a lui Dumnezeu, 





pentru care cu toţii am fost zidiţi. Trebuie să ne aducem aminte mereu că sălaşul 
nostru este în ceruri; trebuie să ne scuturăm de toate patimile şi grijile deşarte şi 
meschine care ne ţin legați de pământ, de lumea aceasta căzută, care ne 
împiedică să realizăm țelul zidirii noastre. Cât de uşor uităm pricina însăşi a 
existenţei noastre. [...] Vremurile de pe urmă au şi sosit; vedem limpede cum se 
pregăteşte lumea pentru antihrist. Creştinii vor avea de înfruntat o încercare fără 
precedent a credinţei şi dragostei lor de Dumnezeu. Vom fi nevoiţi să ne 
ascundem în pustie - pe meleaguri precum cele de aici. Desigur, până la urmă ne 
vor găsi chiar şi aici. Scopul ascunderii nu este doar păstrarea vieţii noastre 
pământeşti, ci acela de a câştiga timp spre a ne întări sufletele pentru încercarea 
finală. lar aceasta trebuie să înceapă chiar de acum. Deci să începem cel puţin să 
ne luptăm cu lanţurile patimilor meschine şi să ţinem minte că adevărata noastră 
casă nu este aici, ci în ceruri. Să ne croim calea spre patria noastră cea cerească, 
după cum spunea Sfântul Gherman... Ad astera! Ad astera!y» 


(reluare din: Omul între înmulţirea pâinilor şi a peştilor şi împuţinarea 
credinţei) 


Un cuvânt aici ne cere o judecată şi o înţelegere mai adâncă: “Sileşte-i să intre”. 
Un mare teolog apusean, pe care din venerație nu-l numesc, tălmăceşte acest 
cuvânt prin “fortează-i să intre”. El socotea la vremea lui că află aici temei în 
Sfânta Scriptură pentru a forța pe eretici să intre în Biserică. Adică în afară e 
silirea, constrângerea, iar înlâuntru se naşte convingerea. 


Acest teolog interpreta Sfânta Evanghelie în chip exclusiv juridic, autoritar, cau- 
ționând chiar violenţă, care anulează voinţa, libertatea conştiinţei, crezul lăun- 
tric, deschizând astfel în istorie calea tragediilor inchiziției. Şi e ştiut că 
inchiziția s-a îndepărtat de la Evanghelie, de la Noul Testament, de la Noul 
Adam, care “S-a întrupat de la Duhul Sfânt şi din Fecioara Maria” şi aşa S-a 
făcut Om; şi a poruncit ca întreg lucrul Bisericii în lume să se împlinească 
numai prin puterea Duhului. De aceea Domnul însuşi “cu Duhul lui Dumnezeu 
izgonea şi demonii” din oameni (Matei 12; 28), nu cu rugul sau cu sabia. 


Contemporan unei astfel de interpretări apusene, Sfântul loan Gură de Aur 
spunea: “Cel ce ucide un eretic săvârşeşte un păcat de neiertat”. Şi, unanim, 
Părinţii răsăriteni afirmă: “Un lucru nu-l săvârşeşte Dumnezeu: Nu-ţi impune 
să-L iubeşti”. 


lar Sfântul loan Damaschin aduce o nuanţă nouă: “In necesitate nu e virtute”. 
Ceea ce este impus, ca necesar, nu mai e virtute. Dacă foloseşti forţa, atunci nu 
mai e virtute. 





Numai în libertate este virtute; de aceea, adaugă Sfântul Vasile cel mare: “Dacă 
i-ai luat virtuţii libertatea, i-ai luat esenţa”. În tinereţe, pe la douăzeci de ani, 
cugetam şi eu: “Doamne, nu mai am nevoie de libertate; am nevoie de mântuire. 
Vreau, nu vreau, mântuieşte-mă!” Mai târziu mi-am dat seama - o dată mai mult 
- de taina aceasta a Duhului Sfânt şi a libertăţii; numai aşa se câştigă virtutea 
(care înseamnă bărbăţie; de la latinescul vir, vâri - bărbat). 


Există însă o “silire” pe care o accepţi de bună voie, despre care Sfântul loan 
Scărarul spune: “Adevăratul creştin e o silire a firii”; şi care te învaţă să adaugi 
mereu: “zel peste zel, râvnă peste râvnă, foc peste foc”. lar aceasta, plinind 
cuvântul Mântuitorului, care zice: “Împărăţia Cerurilor se ia prin străduinţă, şi 
cei ce se silesc pun mâna pe ea” (Matei 1, 12). 


La Cina Mântuitorului, la dumnezeiasca Euharistie, la împărtăşirea din viaţa 
Fiului lui Dumnezeu, cu “silire”, cu râvnă şi focul duhului ajungem; cu acel foc 
care mistuie în noi “spinii patimilor”, ai urii, ai orgoliului, şi care ucid comu- 
niunea. Prin acest foc al iubirii sfinte să întâmpinăm acum venirea Fiului lui 
Dumnezeu în lume! 


(în: Părintele Galeriu: Predica la pildă celor poftiţi la cină) 





Chemarea lui Hristos şi priorităţile noastre 


17.12.2007 


Concluzia Pildei celor poftiți la cina este formulată în două dintre versetele 
ulterioare pericopei citite în această Duminică în Biserică: 


— “Dacă vine cineva la Mine şi nu urăşte pe tatăl său şi pe mamă şi pe 
femeie şi pe copii şi pe fraţi şi pe surori, chiar şi sufletul său însuşi, nu 
poate să fie ucenicul Meu ” (Luca 14, 26). 

“Aşadar oricine dintre voi care nu se leapădă de tot ce are nu poate să 
fie ucenicul Meu ” (Luca 14, 33). 


Un lucru care se neglijează adeseori de către mulți dintre noi, atunci când ne 
complăcem şi ne amăgim cu un fel de “minimalism” religios este că Hristos, 
Dumnezeul nostru este “Dumnezeu gelos” şi că în calea către mântuire nu există 
jumătăţi de măsură (sau... mai puţin de jumătăţi). Hristos ne cheamă să fim cu 
totul ai Lui, să-l dăruim tot sufletul nostru, tot trupul şi toată viaţa noastră, să-L 
recunoaştem ca deplin Domn şi Împărat peste noi, înțelegând şi aplicând 
adevărul acesta fundamental enunțat de Sfântul apostol Pavel: “noi nu suntem ai 


9429, 


noştri” şi viaţa “noastră” a Lui este. 


Pentru mulţi “creştini” de astăzi este şocant să afle că viaţa lor nu este legitim 
“să le aparţină” şi să facă ceea ce vor cu ea (desigur, poate în limitele “decenţei” 
şi “moralei” - foarte relative, de altfel). La fel şi cu trupurile noastre sau cu 





îmbrăcămintea noastră - “avem dreptul să facem ce dorim“. Ce să mai spunem 
de... îndrăgostirile sau iubirile noastre, despre plăcerile şi “pasiunile” noastre. 
Pentru nimic din toate acestea nu ne trece prin minte că s-ar cuveni să-L 
întrebăm ceva pe Dumnezeu. Nu e treaba Lui! Dacă pentru noi înseşi scopurile 
vieţii noastre sunt indiferente la voia Sa... 


Astăzi, chiar şi printre credincioşii numiţi “practicanți”, a râvni şi a căuta să 
trăieşti după cuvântul liturgic: “Pe noi înşine şi unii pe alţii şi toată viaţa noastră 
lui Hristos Dumnezeu să o dăm” înseamnă a-ţi asuma automat şi eticheta de 
“habotnic” şi a te expune bârfelor şi deriziunii. De ce? Pentru că în acel cuvânt 
liturgic astăzi nu mai crede (efectiv) aproape nimeni, el este în cel mai bun caz o 
frumoasă metaforă, un accesoriu estetic care să ne facă să ne simţim bine în 
cadrul “ceremonialului divin”, al “spectacolului” Sfintei Liturghii. 


Nu spun că nimeni nu izbuteşte să-l împlinească - ceea ce este firesc şi de 
înţeles, pentru că asta este întreaga luptă de toată viaţa a creştinului; Evanghelia 
nu se împlineşte bătând din palme şi “metanoia” nu se întâmplă peste noapte, ci 
prin strădanie continuă, prin continue căderi şi ridicări - ci că mai nimeni nici nu 
încearcă, mai nimeni nu mai luptă, pentru că... mai nimeni nu-l mai în serios. 
Iar cine-l ia în serios, ori pleacă la mănăstire, ori este... nebun! A fi “lumesc” 
astăzi este subînţeles că singura formă posibilă de a fi creştin în lume. A nu iubi 
“lumea” este o “prostie” pe care n-o mai crede nici o băbuţă, darămite - nu-i 
aşa? - noi, nişte creştini tineri, cu studii înalte, plini de viaţă şi moderni, trăitori 
în progresistul secol XXI... 


Toată Evanghelia, de fapt, este tratată astăzi de către cei mai mulţi “creştini” ca 
pe o poveste din care luăm ce ne place, ce ne “satisface”, ce ni se pare că ne 
confirmă şi nu ne obligă nici măcar la a ne problematiza mai profund, cu atât 
mai puţin la a ne schimba, poate radical... E suficient că “bifăm” prezenţele 
simbolice minimale la slujbele şi tainele Bisericii, că postim (de bucate) şi că 
(eventual) îi plătim “tributul” necesar lui Dumnezeu prin “pravilă”/"canon” şi 
prin “faptele bune” ocazionale, făcute cu satisfacția de a ne simţi buni... Ni se 
pare arhi-suficient să facem toate lucrurile acestea formale (uneori chiar cu mult 
zel, cu ambiţie, cu conştiinciozitate) ca apoi să ni se pară firesc să fim lăsaţi “în 
pace“, să ne trăim viaţa aşa cum vrem şi cum credem, atâta timp - zicem noi 
fariseic - “nu facem rău nimănui“... Dumnezeu poate să ia o pauză şi să ne lase 
“să ne bucurăm” de nevinovatele distracții şi de plăcerile permise (credem noi) 
ale acestei vieţi, că doar - ce? - “nu este Dumnezeul nostru Dumnezeul bucu- 
riei”? Ca şi cum Dumnezeu poate binecuvânta acea bucurie găunoasă din care 
tocmai EI lipseşte? Ca şi cum în afara Lui există vreo bucurie adevărată şi nu e 
totul deşertăciune şi minciună? 





Dar noi... pe toate ştim să le interpretăm şi să le justificăm... ca să nu venim 
sau, dacă am venit totuşi de formă, ca să nu rămânem la Ospăţ cu El. Noi fugim 
de Dumnezeu şi, dacă suntem sinceri, simţim că... şi EI aleargă după noi... Din 
când în când doar ne mai oprim ca să-i plătim “ce 1 se cuvine” sau ca să-l cerem 
să ne dea ceva ajutor în problemele noastre... Vrem darurile Lui, vrem ajutorul 
Lui, bineînţeles! Avem chiar dreptul, de ce nu? Dar tocmai pe EL nu-L dorim 
defel! Iar EI nu pentru altceva ne cheamă, nu din alt motiv aleargă nebun după 
noi... Nu alt Ospăţ ne-a pregătit decât acela de a-L mânca pe EI, de a ne hrăni 
din EI. Nu doar prin Împărtășanie, ci tot timpul, în toată vremea şi prin toate 
mijloacele! Dar nu, pentru noi asta e prea mult, e prea greu, e prea împo- 
vărător... 


Suntem credincioşi, zicem noi. Dar credinţa noastră este mincinoasă, vai, cel 
mai adesea! Pentru că alegerile noastre, prioritățile noastre ne trădează... Ceea 
ce alegi - aceea ești şi în aceea crezi! Orice preferă inima noastră chemării Lui, 
tot ceea ce iubim mai mult decât pe EI ni se face idol şi sminteală, piatră de 
poticnire în calea spre Împărăţie. Orice “avem“, orice este “al nostru” şi nu este 
împărtăşit cu Hristos, de orice ne lipim inima şi nu dorim să lepădăm, acela ne 
este Comoara/Bogăţia, acela ne este Domn şi Împărat adevărat, indiferent de ce 
am declara şi am pretinde sau de ce ne-ar plăcea să credem despre noi... Fiecare 
avem “țarina noastră“, “boii noştri” sau “femeia noastră” care sunt întotdeauna 
“mai importante” şi din pricina cărora ni se pare că am fi îndreptățiți să fim 


primiţi la Cină şi mai târziu; deocamdată însă... să fim lăsaţi să ne îngrijim de 
prioritățile noastre, de ceea ce ne pasionează, să ne cultivăm idolul în linişte, să 
slujim nestingheriţi voii proprii. 


De aceea chemarea pe care ne-o face Hristos - cu umilință, îngenuncheat, 
bătând discret la uşa noastră încuiată - ne şi agasează, ne tulbură, ne enervează 
pentru că, nu-i aşa?, ne strică “pacea” şi “bucuria” de a face ce vrem noi. De 
aceea, când vedem un credincios care pare să râvnească să trăiască cu totul 
pentru Hristos, cu toate stângăciile şi limitele lui, deodată noi, cei atât de 
liniştiţi, de buni şi de iubitori (aşa cum ne închipuim că suntem) devenim 
nervoşi, agresivi, bombănitori, nemulțumiți, cârcotaşi, cusurgii... Pentru că 
însăşi prezenţa lui tăcută ne mustră insuportabil, începem să-l bârfim, să-l 
batjocorim, să-l scuipăm prin cuvinte, să-i punem etichete şi să râdem de el... În 
duh, ceea ce facem noi atunci asta înseamnă: că şi noi îl îmbrăcăm pe fratele 
nostru în hlamidă roşie, că îi îndesăm pe cap coroană de spini şi-i punem trestie 
în mână, iar mai apoi începem să jucăm “baza” cu el... Pentru că ceea ce i-am 
făcut fratelui nostru lui Hristos I-am făcut! Prin acel frate umil şi prost, habotnic 
şi încuiat Hristos Însuşi ne bătea la uşă, ca să ne cheme la Cina Sa! 


Ce chemare mai duioasă, mai sfâşietoare poate exista decât chemarea Păstorului 
care Şi-a dat în chinuri Trupul şi Sângele Sau pentru noi, care plânge pentru noi 





şi ne caută cu lacrimi, fără ca noi să fi făcut nimic să-L merităm? Cu adevărat, 
vorba apostolului, “cum vom scăpa noi dacă fi-vom nepăsători faţă de o astfel 
de mântuire...?* 





Arhimandritul Ioanichie Bălan - Foișorul, prima Biserică creștină - 
Pelerinajul părintelui Cleopa la Locurile Sfinte 


O doxologia.ro 


Foişorul Cinei de taină de pe Muntele Sion (Foto: Andrei Agache) 


Foişorul Cinei de taină a fost totodată și prima Biserică creştină, căci aici S-a 
pogorât Duhul Sfânt în chip de limbi de foc peste apostoli, la cincizeci de zile 
după învierea Sa din morți. 


Înainte de a se înălța Domnul la cer, a spus ucenicilor: Eu trimit peste voi 
făgăduinţa Tatălui Meu; voi însă şedeţi în cetate până vă veţi îmbrăca cu putere 
de sus (Luca 24, 49); iar la Fapte spune că, după aceea apostolii vor fi martori ai 
lui Hristos în Ierusalim, în ludeea, în Samaria şi până la marginile pământului 
(Fapte 1, 4-8). 


Când a sosit ziua Cincizecimii, erau toți apostolii împreună la un loc. Şi din cer 
s-a făcut fără de veste un vuiet ca de suflare de vânt ce vine repede, şi a umplut 
toată casa unde şedeau ei. Şi li s-au arătat lor, împărțite, limbi de foc şi au șezut 
pe fiecare dintre ei. Şi s-au umplut toți de Duhul Sfânt şi au început să 
vorbească în alte limbi precum le dădea lor Duhul a grăi (Fapte 2, 1-4). 


Mai mult de cincizeci de zile, foişorul a fost sălaşul cel mai iubit al apostolilor, 
locuinţa, cămara şi biserica lor de taină, unde se ascundeau „de frica iudeilor”, 
unde se rugau, se îmbărbătau, frângeau pâinea şi aşteptau „să se îmbrace cu 
putere de sus”. Apoi, prin pogorârea Duhului Sfânt, foişorul s-a transformat în 





biserică vie, publică, fiind înlocuită prin nenumărate lăcașuri de cult în care se 
laudă Dumnezeu şi se săvârşeşte Sfânta Liturghie. Dintr-o biserică tăinuită a 
devenit Casa lui Dumnezeu şi lăcaș al nădejdii tuturor oamenilor. Dintr-un lăcaş 
al fricii de oameni, a devenit, după Cincizecime, Biserică vie a dragostei de 
Dumnezeu şi de oameni. Cât de mari şi necuprinse sunt minunile credinţei şi 
puterile Duhului Sfânt care, prin dragoste, alungă frica şi ura din lume! 


Pentru toate aceste negrăite taine şi minuni câte s-au săvârșit în acest dumne- 
zeiesc foișor, ne plecăm inimile și frunțile înaintea Domnului nostru lisus 
Hristos şi zicem: Slavă Ție, Preasfinte Duhule! Coboară-Te în lume şi vino să 
ne mântuieşti pe noi! Vino ca un vifor dumnezeiesc şi risipește toată înşe- 
lăciunea, toată minciuna, toată amăgirea care stăpânește lumea şi pierde atâtea 
suflete omenești! Vino ca un vânt de alinare şi primeneşte veacurile, tămă- 
duieşte mințile şi vindecă inimile cele rătăcite! Vino ca o văpaie aprinsă de foc 
ceresc şi arde toată întinăciunea păcatelor, toată înşelăciunea, toată hula, toată 
amăgirea şi mândria oamenilor! Vino ca un foc dumnezeiesc şi întăreşte în lume 
dreapta credință, şi risipeşte toate eresurile, şi bucură inimile creştinilor, şi 
învaţă-ne să cântăm măririle lui Dumnezeu! 


Vino, Duhule Sfinte şi întărește Biserica, întemeiază în lume adevărata pace, 
linişteşte tulburările, împacă sufletele, risipeşte războaiele şi unește pe toți 
oamenii, ca toți să fim una în lisus Hristos. Vino în inimile noastre cele slabe şi 
fricoase şi alungă de la noi toată frica, toată înşelăciunea şi slava cea deşartă! 


Vino, Duhule Sfinte, şi ne învaţă a slăvi pe Dumnezeu cu dreaptă credință, a 
mângâia pe oameni, a suferi pentru Hristos, a ne ruga pentru toată lumea. 


La urmă cântăm „Impărate ceresc”, şi mergem mai departe. 
> » 


(Arhimandritul Ioanichie Bălan, Pelerinaj la Mormântul Domnului, ediția a 
VI-a, Editura Mănăstirea Sihăstria, 2010, pp. 109-111) 





PIBDA VELOR POPTIȚI LA CINA 





(a Sfinţilor Strămoși) 


articole icoane predici video comentarii patristice 

Stăpânul casei a zis: „leşi îndată în pieţele şi ulițele 
cetății, şi pe săraci şi pe neputincioşi, şi pe orbi şi pe 
şchiopi adu-i aici”. Şi slujitorul a zis: Doamne, s-a făcut 
precum ai poruncit, şi tot mai este loc. Şi a zis stăpânul: 
„leşi la drumuri şi la garduri şi sileşte-i să intre, ca să mi 
se umple casa, căci zic vouă: Nici unul din bărbaţii aceia 
care au fost chemaţi nu va gusta din cina mea”. 


Odoxologia.ro 





Toţi oamenii sunt chemați la mântuire, 


dar nu toți răspund acestei chemări. 

Veniţi, că iată toate sunt gata! 





